
CAPITOLUL | 
Nunta lui Saint-Luc 


În ultima duminică din carnavalul anului 1578, după 
ce se terminase serbarea poporului şi în timp ce se 
stingeau pe estradă zgomotele zilei de veselie, începea o 
strălucită serbare în măreţul palat pe care şi-l clădise, de 
partea cealaltă a apei şi aproape în faţa Luvrului, acea 
vestită familie de Montmorency care, legată de 
regalitatea Franţei, se afla pe picior de egalitate cu 
familiile princiare. Această serbare particulară, care 
urma după serbarea publică, avea ca scop să celebreze 
nunta lui Francois d'Epinay de Saint-Luc, nedespărţitul 
prieten al regelui Henric al Ill-lea şi unul din favoriţii săi 
cei mai intimi, cu Jeana de  Coss6-Brissac, fiica 
mareşalului de Franţa cu acelaşi nume. 

Masa avusese loc la Luvru şi regele, care consimţise 
cu mare greutate la această căsătorie, apăruse la ospăț 
cu o faţă serioasă care nu se potrivea deloc cu 
împrejurările. Afară de aceasta, costumul său părea în 
armonie cu faţa; era acel costum castaniu închis, în care 
Clouet ni l-a arătat luînd parte la nunta lui Joyeuse, şi 
acel soi de spectru regal, serios pînă la maiestate, 
îngheţase de spaimă pe toată lumea şi mai cu seamă pe 
tinăra mireasă, la care acesta se uita chioriş de cîte ori o 
privea. 

Totuşi înfăţişarea posomorită a regelui, în mijlocul 
bucuriei serbării, nu părea nimănui ciudată; cauza era 
unul din secretele curţii, ocolite cu prevedere de oricine, 
ca acele stînci înflorite din apă de care eşti sigur că te 

zdrobeşti atingîndu-le. 

Abia se isprăvise masa că regele se şi ridicase 
deodată şi toată lumea fusese silită, chiar acei care îşi 
mărturiseau în şoaptă dorinţa de a mai rămîne la masă, 
să urmeze pilda regelui. 

Atunci Saint-Luc aruncă o lungă privire soţiei sale, 
ca pentru a prinde curaj din ochii ei, şi apropiindu-se de 
rege: 

— Sire, îi spuse el, Maiestatea Voastră îmi va face 
cinstea să asculte vioriştii pe care voiesc să-i aduc la 
palatul Montmorency, astă-searăâ? 

Henric al Ill-lea se întoarse atunci cu un amestec de 
mînie şi de supărare şi cum Saint-Luc, aplecat în faţa lui, 
îl implorase cu un glas din cele mai dulci şi cu o figură 
din cele mai îndatoritoare: 

— Da, domnule, răspunsese el, vom merge, cu toate 
că nu aţi merita această dovada de prietenie din partea 
noastră. 

Atunci domnişoara de Brissac, devenită doamna de 
Saint-Luc, mulţumise cu umilinţă regelui. Dar Henric 
întorsese spatele fără a răspunde mulţumirilor sale. 

— Dar ce are regele împotriva dumitale, domnule de 
Saint-Luc? întrebase atunci tîinăra femeie pe soţul ei. 

— Frumoasă prietenă, răspunse Saint-Luc, îţi voi 
povesti mai tîrziu, cînd această ură mare se va fi risipit. 

— Dar se va risipi oare? întrebă Jeana. 

— Va trebui, neapărat, răspunse tînărul. 

Domnişoara de Brissac, nu era încă deajuns doamnă 
de Saint-Luc pentru a mai stărui; ea îşi ascunse 
curiozitatea în fundul inimii, făgăduindu-şi să găsească, 
pentru a-şi dicta condiţii, o clipă în care Saint-Luc va fi 
silit să le primească. 

Aşadar Henric al Ill-lea era aşteptat la palatul 

Montmorency în clipa în care începe povestirea ce o vom 
înfăţişa cititorilor noştri. Se făcuse ora unsprezece şi 
regele nu sosise încă. 

Saint-Luc invitase la acest bal pe toţi acei pe care 
regele şi chiar el însuşi îi socotea prieteni; el cuprinsese 
în invitaţii pe prinți şi favoriţii prinților, mai cu seamă pe 
aceia ai vechii noastre cunoştinţe, ducele de Alegon, 
devenit duce de Anjou la suirea lui Henric al Ill-lea pe 
tron; dar domnul duce de Anjou, care nu luase parte la 
banchetul de la Luvru, părea că nu va fi găsit nici la 
serbarea de la palatul Montmorency. 

Cît despre regele şi regina Navarei, ei se 
refugiaseră, după cum am mai spus-o într-o lucrare 
precedentă!, în Bearn unde făceau opoziţie pe faţă 
războindu-se în fruntea hughenoţilor. 

Domnul duce de Anjou, după obiceiul său, făcea şi el 
opoziţie, dar o opoziţie tăcută şi întunecată, în care avea 
totdeauna grijă să rămînă de o parte, împingînd în 
acelaşi timp înainte pe aceia dintre prietenii săi pe care 
nu-i vindecase exemplul lui La Mole şi Coconnas, a căror 
moarte grozavă, fără îndoială că mulţi nu au uitat-o. 

E de la sine înţeles că gentilomii săi şi aceia ai 
regelui trăiau într-o veşnică ceartă care aducea, cel puţin 
de două sau de trei ori pe lună, cîteva întilniri, în care 
foarte rar se întîmpla ca vreunul din luptători să nu 
rămînă mort pe loc sau cel puţin grav rănit. 

Cît despre Caterina, ea ajunsese să-şi vadă visul cu 
ochii: fiul ei iubit pusese mîna pe acel tron pe care ea îl 
dorise atît de mult pentru el, sau mai de grabă pentru 
ea; şi ea domnea sub numele lui, avînd totdeauna aerul 
că se leapădă de lucrurile pămiînteşti şi că nu se 
îngrijeşte decît de mîntuirea sufletului. 


t Regina Margot. (N.T.) 


Saint-Luc, foarte îngrijorat văzînd că nu soseşte nici 
o persoană regală, căută să-şi liniştească socrul, care era 
foarte mişcat de această amenințătoare absenţă. 
Convins, ca toată lumea, de prietenia pe care regele 
Henric o avea pentru Saint-Luc, el crezuse că se va uni 
cu un favorit şi iată că fiica sa, dimpotrivă, se căsătorea 
aproape cu un disgraţiat. Saint-Luc îşi dădea toate 
ostenelile să-i inspire o siguranţă pe care nici el nu o mai 
avea, iar prietenii săi, Maugiron, Schomberg şi Quslus, 
îmbrăcaţi cu veşmintele lor cele mai strălucite, stînd 
țepeni în tunicile splendide ale căror gulere enorme 
păreau nişte farfurii pe care le era aşezat capul, adăugau 
şi mai mult la neliniştea sa prin tînguirile lor ironice. 

— Ei, Doamne! bietul meu prieten, spunea Jacques 
de Lévis, conte de Qu€lus, cred cu adevărat că de data 
aceasta eşti pierdut. Regele e supărat pe tine că ai ris de 
părerile sale, iar domnul de Anjou e supărat pentru că ai 
ris de nasul său.! 

— Ba nu, răspunse Saint-Luc, te înşeli, Quelus, 
regele nu vine pentru că s-a dus să facă un pelerinaj la 
călugării din pădurea Vincennes, iar ducele de Anjou 
lipseşte pentru că este îndrăgostit de vreo femeie pe 
care poate că am uitat s-o invit. 

— Haida de, răspunse Maugiron, ai văzut mutra pe 
care o făcea regele la masă? Este oare aceasta 
înfăţişarea părintească a unui om care va lua toiagul ca 
să facă un pelerinaj? lar cît despre Ducele de Anjou, 
absenţa lui personală, motivată de cauza pe care o spui, 
i-ar împiedica pe Angevinii lui să vină? Vezi pe vreunul 
din ei aici? Priveşte: eclipsă totală, nu este nici chiar acel 


1 Vărsatul îl desfigurase în aşa fel pe Domnul duce de Anjou, 
încît acesta părea că are două nasuri. 

lăudăros de Bussy. 

— Ei! domnilor, spuse ducele de Brissac clătinînd din 
cap cu deznădejde, aceasta îmi face impresia unei 
disgraţii complete. Dar cu ce, Doamne! casa noastră, 
totdeauna atit de devotată monarhiei, a putut să 
displacă Maiestăţii sale? 

Şi bătrînul curtean îşi ridică cu durere ambele braţe 
spre cer. 

Cei tineri se uitau la Saint-Luc şi rideau, risete care, 
departe de a-l linişti pe mareşal, îl deznădăjduiau. 

Tinăra mireasă, stînd pe ginduri, se întreba, ca şi 
tatăl ei, cu ce putuse Saint-Luc să displacă regelui. 

Saint-Luc o ştia şi, tocmai pentru acest lucru, era cel 
mai puţin liniştit dintre toţi. 

Deodată, la una din cele două uşi prin care se intra 
în sală fu anunţat regele. 

— Ah! strigă mareşalul cu veselie, acum nu mai mă 
tem de nimic şi dacă l-aş fi anunţat şi pe ducele de 
Anjou, satisfacția mea ar fi deplină. 

— lar eu, şopti Saint-Luc, mă tem mai mult de 
regele prezent decit de cel absent, căci el nu vine decit 
spre a-mi juca vreo fest; după cum tot pentru a-mi juca 
vreun renghi nu vine ducele de Anjou. 

Dar, cu toată această cugetare tristă, el nu se repezi 
mai puţin înaintea regelui, care îşi părăsise în sfîrşit 
posomoritu-i costum castaniu şi care înainta strălucind 
de mătase, de pene şi de pietre scumpe. 

Dar, în clipa cînd apărea la una din uşi regele Henric 
al III-lea, un alt rege Henric al Ill-ea, absolut la fel cu cel 
dintii, îmbrăcat, încălţat, coafat, frizat şi împodobid la fel, 
apărea pe uşa din faţă. Astfel încît curtenii, îndreptaţi o 
clipă către cel dintii, se opriră ca valul în faţa unui dig şi 
se întoarseră ca un virtej de la primul la al doilea rege. 

Henric al Ill-lea observă mişcarea şi neavînd în faţa lui 
decît guri deschise, priviri înspăimîntate şi corpuri care 
se răsuceau într-un picior; 

— Ei domnilor, dar ce s-a întîmplat? întrebă el. 

Un lung hohot de ris îi răspunse. 

Regele, puţin răbdător de felul său şi în clipa aceea 
puţin dispus la răbdare, începea să încrunte din 
sprincene, cînd Saint-Luc apropiindu-se de el: 

— Sire, spus el, este Chicot, bufonul vostru şi care 
s-a îmbrăcat la fel ca Maiestatea Voastră şi care dă mîna 
doamnelor spre a-i fi sărutată. 

Henric al III -lea începu să rîdă. Chicot se bucura la 
curtea ultimului Valois de o libertate asemănătoare cu 
aceea de care se bucurase cu treizeci de ani mai înainte 
Triboulet la curtea lui Francisc | şi de care avea să se 
bucure, patruzeci de ani mai tirziu, Langelay la curtea 
regelui Ludovic al XIII-lea. 

Aceasta, pentru că Chicot nu era un bufon obişnuit. 
Înainte de a se numi Chicot, el se numise De Chicot. 

Era un gentilom gascon care, maltratat, după cite se 
spunea, de către domnul de Mayenne în urma unei 
rivalități amoroase în care, oricît de simplu gentilom era, 
i-o luase înainte acestui prinţ, se refugiase pe lîngă 
Henric al Ill-lea şi care plătea cu adevăruri citeodată 
crude ocrotirea pe care i-o dăduse urmaşul lui Carol al IX- 
lea. 

— Ei, jupîn Chicot, spuse Henric, doi regi aici, e prea 
mult. 

— În cazul acesta, lasă-mă să-mi joc rolul meu de 
rege după plac şi joacă tu rolul ducelui de Anjou: poate 
că vei fi luat drept el şi se vor spune lucruri care te vor 
face să afli, nu ceea ce gîndeşte el, dar ceea ce face. 

— În adevăr, spuse regele privind în jurul lui, fratele 

meu de Anjou nu a venit. 

— Un motiv mai mult ca să-l înlocuieşti. S-a făcut: 
eu sînt Henric şi tu eşti François: eu voi sta pe tron tu vei 
dansa: voi face pentru tine toate maimuţărelile coroanei, 
iar tu, în vremea asta, te vei distra puţin, sărmane rege! 

Privirea regelui se opri asupra lui Saint-Luc. 

— Ai dreptate, Chicot, vreau să dansez, spuse el. 

—  Hotărit lucru, gîndi Brissac, mă înşelasem 
crezîndu-l pe rege supărat pe noi. Dimpotrivă, regele 
este foarte bine dispus. 

Şi începu să alerge în dreapta şi-n stînga, felicitînd 
pe fiecare şi mai ales felicitîndu-se pe sine de a-şi fi dat 
fiica după un om care se bucura de o atît de mare 
favoare pe lingă Maiestatea Sa. 

În acest timp, Saint-Luc se apropiase de soţia lui. 
Domnişoara de Brissac nu era o frumuseţe, dar avea 
nişte ochi negri fermecători, dinţi albi şi o piele 
strălucitoare; toate acestea formau ceea ce se poate 
numi o figură de spirit. 

— Domnule, îi spuse ea soţului ei, mereu 
preocupată de un singur gînd, ce tot spune lumea că 
regele este supărat pe mine? De cînd a venit, nu 
încetează de a-mi zimbi. 

— Mi se pare că îmi spuneai altfel la întoarcerea de 
la masă, scumpă Jeana, căci ţi-era frică atunci de privirea 
sa. 

— Maiestatea Sa era fără îndoială rău dispus atunci, 
spuse tinăra; acum... 

— Acum, este mai rău, întrerupse Saint-Luc, regele 
ride cu buzele strînse. Aş prefera să-mi arate dinţii: 
Jeana, sărmana mea prietenă, regele ne pregăteşte vreo 
surpriză neplăcută... Oh! nu mă privi atit de drăgăstos, te 
rog, şi chiar întorce-mi spatele. lată-l tocmai pe Maugiron 

care vine spre noi; reţine-l, nu-i da drumul, fii 
binevoitoare cu el. 

— Ştii dumneata, domnule, spuse Jeana zimbind, că 
aceasta este o ciudată recomandaţie şi dacă aş urma-o 
întocmai, s-ar putea crede... 

— Ah! spuse Saint-Luc cu un suspin, ar fi foarte bine 
să se creadă astfel. 

Şi întorcînd spatele iubitei sale, a cărei mirare era la 
culme, el se duse pentru a-i face curte lui Chicot, care îşi 
juca rolul de rege cu o măreție din cele mai hazlii. 

In timpul acesta Henric profitind de concediul dat 
măriei sale, dansa, dar cu toate astea nu-l pierdea din 
ochi pe Saint-Luc. 

Ba îl chema spre a-i povesti vreo observaţie 
glumeaţă care, caraghioasă sau nu, avea prilejul de a-l 
face pe Saint-Luc să ridă cu hohote. Ba îi oferea din cutia 
sa cofeturi şi fructe zaharisite pe care Saint-Luc le găsea 
delicioase. In sfîrşit, dacă Saint-Luc dispărea o clipă din 
sala în care se afla regele pentru a face onorurile altor 
săli, regele trimitea numaidecit pe vreuna din rudele sale 
sau vreun ofiţer ca să-l cheme, şi nu părea mulţumit 
decît atunci cînd îl revedea. 

Deodată un zgomot, destul de puternic pentru a fi 
luat în seamă în mijlocul acestui tărăboi, izbi urechile lui 
Henric. 

— Ei! ei! spuse el, mi se pare că aud glasul lui 
Chicot. Auzi, Saint-Luc, regele se supără. 

— Da, Sire, spuse Saint-Luc fără a părea că bagă de 
seamă aluzia Maiestăţii Sale, se ceartă cu cineva mi se 
pare. 

— Vezi ce este, spuse regele, şi revino numaidecit 
să-mi spui. 

Saint-Luc se depărtă. 

În adevăr, Chicot era acela care striga vorbind pe 
nas, cum făcea regele în unele împrejurări: 

— Am făcut legi pentru înfrinarea luxului, cu toate 
acestea însă, dacă acelea pe care le-am făcut nu sînt de 
ajuns, voi mai face altele, voi face atitea pînă cînd vor fi 
destule; dacă nu vor fi bune, vor fi numeroase cel puţin. 
Pe coarnele lui Belzebut, vărul meu, şase paji, domnule 
de Bussy, e prea mult! 

Şi Chicot, umflîndu-şi obrajii, îndoindu-şi corpul şi 
punînd mîna în şold, juca rolul regelui de ai fi crezut că 
este chiar el. 

— Ce tot vorbeşte de Bussy? întrebă regele 
încruntînd din sprîncene. 

Saint-Luc, înapoindu-se, era să răspundă regelui, 
cînd mulţimea, dindu-se la o parte, lăsă să se vadă şase 
paji îmbrăcaţi în postavuri cu fire de aur, acoperiţi de 
coliere şi purtînd pe piept armoariile stăpînului lor, toate 
sclipind de pietre scumpe. In urma lor venea un bărbat, 
tînăr, frumos şi mîndru, care mergea cu fruntea sus, cu 
privirea obraznică, cu buza dispreţuitor ridicată în sus şi 
al cărui costum simplu, de catifea neagră, nu se potrivea 
cu hainele bogate ale acelor paji. 

— Bussy! spuneau toţi, Bussy d'Amboise! 

Şi fiecare alerga înaintea tînărului care pricinuia 
această gălăgie şi se da la o parte pentru a-l lăsa să 
treacă. 

Maugiron, Schomberg şi Qu€lus luaseră loc alături 
de rege, ca pentru a-l apăra. 

— la uitaţi-vă! spuse cel dintii, făcînd aluzie la 
prezenţa neaşteptată a lui Bussy şi la lipsa ducelui de 
Alecon, căruia îi aparţinea Bussy; vedeţi, a venit valetul, 
dar stăpînul nu se vede. 

— Răbdare, răspunse Quélus, înaintea valetului erau 

valeţii valetului, stăpînul vine poate în urma stăpînului 
primilor valeţi. 

— Vezi, Saint-Luc, spuse Schomberg, cel mai tînăr 
dintre favoriţii regelui şi cu toate astea unul din cei mai 
viteji, ştii tu că domnul de Bussy nu-ţi face cinste deloc? 
Uită-te numai la tunica lui cea neagră: la naiba! este 
oare aceasta o haină de nuntă? 

— Nu, spuse Qutlus, ci este o haină de 
înmormiîntare. 

— Ah! şopti Henric, de ce nu este a sa şi de ce nu-şi 
poartă mai dinainte propriul său doliu. 

— Afară de aceasta, Saint-Luc spuse Maugiron, 
domnul de Anjou nu îl urmează pe Bussy. Nu cumva eşti 
disgraţiat şi din această parte? 

Acest şi îl atinse pe Saint-Luc la inimă. 

— Dar pentru ce l-ar urma pe Bussy? răspunse 
Qu€lus. Nu vă mai aduceţi aminte că atunci cînd 
Maiestatea sa îi făcu cinstea de a întreba pe domnul de 
Bussy dacă vroia să fie al său, domnul de Bussy îi trimise 
răspuns că, fiind din casa de Clermont, nu avea nevoie 
să fie al nimănui şi se mulțumea pur şi simplu să fie al 
său personal, fiind sigur că el ar fi un prinţ mai bun decit 
oricare altul pe lume. 

Regele încruntă din spîncene şi îşi muşcă mustata. 

— Totuşi, cu toate cele ce spui, reluă Maugiron el 
stă bine cu domnul de Anjou, mi se pare. 

— Atunci, răspunse flegmatic Qu€lus, înseamnă că 
domnul de Anjou este mai mare senior decît regele 
nostru. 

Această observaţie era cea mai cumplită ce s-ar fi 
putut face în faţa lui Henric, care urîse totdeauna în mod 
frăţesc pe ducele de Anjou. 

Astfel, cu toate că nu răspunse nici cel mai mic 

cuvînt, fu văzut îngălbenindu-se. 

— Haideţi, haideţi, domnilor, îndrăzni tremurînd 
Saint-Luc, puţină milă pentru oaspeţii mei, nu-mi stricaţi 
ziua de nuntă. 

Aceste cuvinte ale lui Saint-Luc readuseră probabil 
pe Henric la o altă ordine de idei. 

— Da, spuse el, să nu stricăm ziua de nuntă a lui 
Saint-Luc, domnilor. 

Şi el rosti aceste cuvinte răsucindu-şi mustaţa cu un 
aer batjocoritor care nu-i scăpă tînărului însurăţel. 

— la te uită, strigă Schomberg, Bussy este oare aliat 
cu Brissac acum? 

— Pentru ce? spuse Maugiron. 

— Pentru că văd că Saint-Luc îl apără. Ce dracu! în 
lumea aceasta atit de sărmană unde ai destul să te aperi 
pe tine, nu-ţi aperi, mi se pare, decît rudele, aliaţii şi 
prietenii. 

— Domnilor, spuse Saint-Luc, domnul de Bussy nu- 
mi este nici aliat, nici prieten, nici rudă, Bussy este 
oaspetele meu. 

Regele aruncă o privire furioasă lui Saint-Luc. 

— Şi de altfel, se grăbi să spună acesta, fulgerat de 
privirea regelui, nu-l apăr cîtuşi de puţin. 

Bussy se apropiase cu gravitate înapoia pajilor şi se 
pregătea să-l salute pe rege, cînd Chicot, jignit că se dă 
altora decit lui întîietatea respectului, strigă: 

— Ei, ei!... Bussy, Bussy d'Amboise, Ludovic de 
Clermont, conte de Bussy, pentru că trebuie neapărat să 
ţi se dea toate titlurile ca să recunoşti că ţie ţi se 
vorbeşte, nu vezi pe adevăratul Henric, nu-l deosebeşti 
pe rege de bufon? Acela către care te îndrepţi este 
Chicot, este nebunul meu, bufonul meu, acela care face 
atitea prostii încît uneori îmi vine să leşin de ris. 

Bussy îşi continua drumul, se găsea în faţa lui 
Henric, înaintea cărui era să se încline, cînd Henric îi 
spuse: 


— Nu auzi, domnule de Bussy? Eşti chemat. 

Şi în mijlocul hohotelor de ris ale favoriţilor săi, el 
întoarse spatele tîinărului căpitan. 

Bussy se înroşi de miînie; dar, înfrîngîndu-şi prima 
mişcare, se prefăcu că ia în serios observaţia regelui şi 
fără să pară că a auzit hohotele lui Quelus, Schomberg şi 
Maugiron, fără să pară că a văzut zimbetul lor obraznic, 
se întoarse spre Chicot: 

— Ah! iertare, Sire, spuse el, sînt unii regi care 
seamănă atit de mult cu nişte bufoni, încît mă veţi scuza, 
nădăjduiesc, de a fi luat pe bufonul vostru drept un rege. 

— Cum! murmură Henric întorcîndu-se, ce tot 
spune? 

— Nimic, Sire, spuse Saint-Luc, care părea că pentru 
tot timpul acestei nopţi primise de la Dumnezeu sarcina 
de împăciuitor, nimic, absolut nimic. 

— Orişicum! jupîn Bussy, spuse Chicot, ridicîndu-se 
pe vîrful picioarelor cum făcea regele cînd voia să-şi dea 
mai multă măreție, este ceva de neiertat! 

— Sire, răspunse Bussy, iertaţi-mă, eram preocupat. 

— De pajii dumitale, domnule? spuse Chicot cu 
veselie. Te ruinezi cu atiţia paji şi la naiba! inseamnă că 
încalci prerogativele noastre. 

— Cum aşa? spuse Bussy, care înţelegea că 
linguşindu-l pe bufon rolul cel rău avea să fie pentru 
rege. Rog pe Maiestatea voastră să se explice şi, dacă 
într-adevăr am greşit, ei bine: voi mărturisi acest lucru cu 
toată umilinţa. 

— Postav cu fireturi de aur la aceşti bădărani, spuse 

Chicot arătînd pe paji cu degetul, pe cînd dumneata, un 
gentilom, un colonel, un Clermont, aproape un prinţ, eşti 
îmbrăcat într-o simplă catifea neagră! 

— Sire, spuse Bussy întorcîndu-se către favoriţii 
regelui, aceasta însemnă că atunci cînd trăim într-o 
vreme în care bădăranii sînt îmbrăcaţi ca nişte prinți, 
cred că este de bun gust pentru prinți, ca să se 
deosebească de ei, să se îmbrace ca nişte bădărani. 

Şi aruncă tinerilor favoriţi, strălucitori de podoabe, 
zimbetul obraznic cu care îi dăruise cu o clipă mai 
înainte. 

Henric îşi văzu favoriţii îngălbenind de miînie şi 
părînd că nu aşteaptă decit un cuvînt de la stăpiînul lor 
pentru a se arunca asupra lui Bussy. Quélus, cel mai 
înfuriat dintre toţi împotriva acestui gentilom, avea mîna 
pe garda spadei. 

— Nu cumva pentru mine şi ai mei spui dumneata 
aceste lucruri? strigă Chicot care, însuşindu-şi locul 
regelui, răspunse ceea ce ar fi trebuit să răspundă 
Henric. 

Şi bufonul luă, spunînd aceste cuvinte, o ţinută de 
lăudăros atit de întăritată, încît jumătate din sală izbucni 
în ris. Cealaltă jumătate nu rise, şi aceasta era foarte 
simplu: jumătatea care rădeaa, ridea de cealaltă 
jumătate. 

In timpul acesta trei prieteni de-ai lui Bussy, 
presupunind că avea să fie poate vreo încăierare, 
veniseră să se aşeze lîngă el. Aceştia erau Charles Balzac 
d'Entragues, căruia i se spunea de obicei Antraguet; 
Francois d'Audie, viconte de Ribeirac şi Livarot. 

Văzind aceste începuturi de ceartă, Saint-Luc ghici 
că Bussy venise din partea prinţului pentru a aduce 
vreun scandal sau pentru a adresa vreo provocare. El 

tremură mai tare ca niciodată, căci se simţea prins între 
urile arzătoare a doi duşmani puternici care alesese casa 
lui drept cîmp de bătălie. 

El alergă la Quelus, care părea cel mai întăritat 
dintre toţi şi punînd mîna pe garda spadei tînărului: 

— Pentru Dumnezeu, îi spuse el, prietene, linişteşte- 
te şi să aşteptăm. 

— Ei, la naiba! linişteşte-te tu, strigă el. Pumnul 
acestui mojic te atinge şi pe tine la fel ca pe mine: cine 
spune ceva împotriva unuia din noi o spune împotriva 
tuturor şi cine spune ceva împotriva noastră a tuturor, îl 
atinge pe rege. 

— Quelus, spuse Saint-Luc, gîndeşte-te la ducele de 
Anjou, care se află înapoia lui Bussy, cu atît mai mult la 
pîndă cu cît lipseşte, cu atît mai de temut cu cit nu se 
vede. Presupun că nu-mi faci ruşinea să crezi că mi-e 
frică de valet, ci de stăpin. 

— Ei, la naiba! strigă Qu€lus, de ce te poţi teme cînd 
aparţii regelui Franţei? dacă ne vom pune în primejdie 
pentru el, regele Franţei ne va apăra. 

— Pe tine, da! dar pe mine? spuse jalnic Saint-Luc. 

— Ah! Doamne! spuse Quélus, la ce dracu te-ai mai 
însurat şi tu cînd ştiai cît de gelos este regele în 
prieteniile sale. 

— Bun! îşi zise Saint-Luc, fiecare se gîndeşte la el; 
să nu ne uităm deci pe noi şi pentru că vreau să trăiesc 
liniştit cel puţin în primele cincisprezece zile de căsnicie, 
să încercăm să ne facem un prieten din domnul de 
Anjou. 

Şi cu aceste ginduri, părăsi pe Quélus şi se îndreptă 
spre Bussy. 

După obraznica-i apostrofă, Bussy ridicase capul şi- 
şi plimbase privirile prin toată sala, ciulind urechile 

pentru a prinde vreo obrăznicie în schimbul aceleia pe 
care o aruncase. Dar toate frunţile se întoarseră, toate 
gurile rămaseră mute: unii se temeau să aprobe în faţa 
regelui, alţii să dezaprobe în faţa lui Bussy. 

Aceasta din urmă, văzînd pe Saint-Luc că se 
apropie, crezu în sfirşit că a găsit ceea ce căuta. 

— Domnule, spuse Bussy, oare la ceea ce am spus 
adineaori, datorez cinstea convorbirii pe care păreţi a o 
dori? 

— La ceea ce aţi spus adineaori? întrebă Saint-Luc 
cu un aer dintre cele mai binevoitoare; dar ce aţi spus? 
Eu, nu am auzit nimic. Nu, v-am văzut şi doream să am 
plăcerea să vă salut şi să vă mulţumesc, salutîndu-vă, de 
cinstea pe care o face prezenţa dumneavoastră casei 
mele. 

Bussy era un om superior din toate punctele de 
vedere: viteaz pînă la nebunie; dar literat, spiritual şi om 
de viaţă, el cunoştea curajul lui Saint-Luc şi în această 
clipă susceptibilitatea omului delicat. Faţă de oricare 
altul şi-ar fi repetat fraza, adică provocarea; dar el se 
mulţumi să-l salute politicos pe Saint-Luc şi să răspundă 
cîteva cuvinte frumoase la complimentul făcut. 

— Oh! oh! spuse Henric văzindu-l pe Saint-Luc lîngă 
Bussy, mi se pare că tînărul meu cocoş s-a dus să-l 
dojenească pe fanfaron. Bine a făcut, dar nu vreau să mi- 
| omoare. Du-te şi vezi, Quelus, ai un cap prea înflăcărat. 
Du-te tu, Maugiron. 

— Ce i-ai spus acestui înfumurat de Bussy? întrebă 
regele. 

— Eu, Sire? 

— Da, tu. 

— l-am spus bună seara, făcu Saint-Luc. 

— Ah! ah! atita tot? bombăni regele. 

Saint-Luc băgă de seamă că făcuse o prostie. 

— l-am spus bună seara, reluă el, adăugind că voi 
avea cinstea să-i zic bună ziua, miine dimineaţă. 

— Bun! făcu Henric, mă îndoiam; om încăpăţinat. 

— Insă o rog pe graţioasa Voastră Maiestate să-mi 
păstreze secretul, adăugă Saint-Luc prefăcîndu-se că 
vorbeşte încet. 

— Ei, drace! făcu Henric al Ill-lea, nu-ţi spun acest 
lucru ca să te stingheresc. Desigur că, dacă ai putea să 
mă scapi de el, fără nici o zgîrietură din partea ta... 

Favoriţii schimbară între ei o privire repede pe care 
Henric se prefăcu că nu a băgat-o în seamă. 

— Căci la urma urmelor, continuă regele, 
caraghiosul este de o obrăznicie... 

— Da, da, spuse Saint-Luc. Totuşi într-o zi sau alta, 
fiţi liniştit, Sire, îşi va găsi naşul. 

— Ei! făcu regele clătinind capul de sus în jos, 
mînuieşte grozav spada! De ce nu l-o muşca vreun cîine 
turbat! Ne-ar scăpa mai uşor de el. 

Şi aruncă o privire piezişă lui Bussy, care, însoţit de 
cei trei prieteni ai săi, se ducea şi venea, izbind şi 
bătîndu-şi joc de toţi aceia pe care îi ştia cei mai mari 
duşmani ai ducelui de Anjou şi care, prin urmare, erau 
cei mai mari prieteni ai regelui. 

— La naiba! strigă Chicot, nu te purta aspru cu 
favoriţii mei gentilomi, jupîn Bussy, căci mînuiesc spada, 
aşa rege cum sînt, nici mai mult nici mai puţin ca şi cînd 
aş fi bufon. 

— Ah! caraghiosul! murmură Henric; pe cuvintul 
meu, aici a nimerit-o bine. 

— Dacă mai continuă cu asemenea glume, îl voi 
pedepsi pe Chicot, Sire, spuse Maugiron. 

— Nu te mai osteni, Maugiron; Chicot este gentilom 

şi foarte supărăcios cînd e vorba de onoare. De altfel, nu 
el merită să fie cel mai pedepsit căci nu este el cel mai 
obraznic. 

De data aceasta nu se mai putea înşela; Quelus îi 
făcu semn lui d'O şi lui d'Epernon care, ocupați în altă 
parte, nu luaseră deloc parte la cele petrecute. 

— Domnilor, spuse Quslus chemîndu-i de o parte, 
veniţi la sfat; tu, Saint-Luc, vorbeşte cu regele şi termină 
cu împăcarea pe care ai început-o atît de bine, după cît 
mi se pare. 

Lui Saint-Luc îi conveni acest din urmă rol şi se 
apropie de rege şi de Chiocot care se certau. 

In acest timp, Qu€lus îi ducea pe cei patru prieteni 
lîngă pervazul unei ferestre. 

— Ei bine? întrebă d'Epernon, să vedem, ce vrei să 
ne spui? |Incepusem să-i fac curte soţiei lui Joyeuse şi îţi 
atrag atenţia că dacă povestirea ta nu va fi din cele mai 
interesante, nu te iert. 

— Vreau să vă spun, domnilor, răspunse Qu€lus, că 
după bal plec imediat la vînătoare. 

— Bun, spuse d'O, la ce vînătoare? 

— La vinătoare de mistreți. 

— Ce năzbitie îţi trece prin cap, ca să te duci, pe 
frigul acesta, pentru a fi spintecat în vreun tufiş! 

— Ce are a face! mă duc. 

— Singur? 

— Nu, cu Maugiron şi Schomerg. Vinăm pentru rege. 

— Ah! da, înţeleg spuseră împreună Maugiron şi 
Schomberg. 

— Regele vrea să i se servească miine la prînz o 
căpăţină de mistreţ. 

— Cu gitul răsucit după moda italiană, spuse 
Maugiron, făcînd aluzie la gulerul simplu lăsat în jos pe 

care, în opoziţie cu gulerele încreţite ale favoriţilor, îl 
purta Bussy. 

— A!, a! spuse d'Epernon, bun! atunci înţeleg. 

— Dar despre ce este vorba? întrebă d'O; eu nu 
înţeleg cîtuşi de puţin. 

— Ei, priveşte în jurul tău, dragul meu. 

— Bun! privesc. 

— Este cineva aici care ţi-a ris în nas? 

— Bussy, mi se pare. 

— Ei bine! nu ţi se pare că acesta este un mistreţ a 
cărui căpăţină ar fi plăcută regelui? 

— Crezi că regele..., spuse d'O. 

— Chiar el o cere, răspunse Qu€lus. 

— Ei bine, fie! La vînătoare; dar cum vom vîna? 

— Stînd la pîndă, e mai sigur. 

Bussy observă convorbirea şi bănuind că este vorba 
de el, se apropie rînjind împreună cu prietenii săi. 

— Priveşte, Antraguet, priveşte, Ribeirac, spuse el, 
cum stau grupaţi; e ceva mişcător: parcă ar fi Euryale şi 
Nissus, Damon şi Pythias, Castor şi... Dar unde oare este 
Pollux? 

— Pollux se însoară, spuse Antraguet, aşa că iată-l 
pe Castor desperechiat. 

— Ce pot face ei acolo? întrebă Bussy privindu-i cu 
obrăznicie. 

— Mă prind, spuse Ribeirac, că plănuiesc vreo nouă 
scrobeală. 

— Nu, domnilor, spuse zimbind Quelus, vorbim de 
vînătoare. 

— Adevărat, senior Cupido, spuse Bussy, dar este 
prea frig pentru vînătoare. O să vi se crape pielea. 

— Domnule, răspunse Maugiron cu aceeaşi politeţe, 
avem mănuşi foarte călduroase şi tunici căptuşite cu 

blană. 

— Ah! aceasta mă linişteşte, spuse Bussy, veţi vîna 
în curînd? 

— Poate chiar astă-noapte, răspunse Schomberg. 

— Nu există poate; astă-noapte cu siguranţă, 
adăugă Maugiron. 

— În cazul acesta, mă duc să-l înştiinţez pe rege, 
spuse Bussy. Ce are să zică Maiestatea Sa dacă miine, 
cînd se va scula, îşi va găsi prietenii cu guturai? 

— Nu te mai osteni să-l înştiinţezi pe rege, domnule, 
spuse Quélus; Maiestatea Sa ştie că vinăm. 

— Ciociîrlii? făcu Bussy cu o figură întrebătoare din 
cele mai obraznice. 

— Nu, domnule, spuse Quslus, vînăm mistreți. Ne 
trebuie neapărat o căpăţină. 

— Şi animalul?... întrebă Antraguet. 

— E ademenit, spuse Schomberg. 

— Dar va mai trebui să ştiţi pe unde are să treacă, 
întrebă Livarot. 

— Vom încerca să ne informăm, spuse d'O. Vînaţi cu 
noi, domnule de Bussy? 

— Nu, răspunse acesta, urmînd convorbirea pe 
acelaşi ton; nu, îmi pare rău, dar îmi este cu neputinţă. 
Miine trebuie să fiu la domnul de Anjou pentru primirea 
domnului de Monsoreau, căruia Monseniorul, după cite 
ştiţi, i-a acordat locul de şef al vînătoarei. 

— Bine, dar astă-noapte? întrebă Quslus. 

— Ah! astă-noapte, iar nu pot: am o întîlnire într-o 
casă misterioasă din cartierul Sfintul Anton. 

— Ah! ah! făcu d'Epernon, nu cumva regina Margot 
se află incognito la Paris, domnule de Bussy, căci am 
aflat că l-aţi moştenit pe La Mole? 

— Da; însă de cîtva timp am renunţat la moştenire şi 

acum este vorba de o altă persoană. 

— Şi această persoană vă aşteaptă în strada din 
cartierul Sfintul Anton? întrebă d'O. 

— Întocmai; am să vă cer chiar un sfat, domnule de 
Quélus. 

— Spuneți; cu toate că nu sînt avocat, cred că nu 
dau sfaturi rele, mai ales prietenilor mei. 

— Se zice că străzile Parisului nu prea sînt sigure: 
cartierul Sfîntul Anton este o mahala foarte singuratică. 
Ce drum mă sfătuiţi să iau? 

— Doamne! spuse Qu€lus, fiindcă luntraşul de la 
Luvru va sta fără îndoială toată noaptea să ne aştepte, în 
locul dumneavoastră, domnule, aş lua barca de la Pré- 
aux-Clercs, m-aş da jos la turnul din colţ, aş lua-o pe chei 
pînă la Palatul Justiţiei şi, prin strada Tixeranderie, aş 
ajunge în mahalaua Sfîntul Anton. Odată ajuns la capătul 
străzii Sfîntul Anton, dacă veţi trece de palatul Tournelles 
fară accident, puteţi ajunge teafăr şi nevătămat la casa 
misterioasă despre care vorbeaţi adineauri. 

— Vă mulţumesc, pentru itinerariu, domnule de 
Qu€lus, spuse Bussy. Va să zică barca de la Pre-aux- 
Clercs, turnul din colţ, cheiul. Pînă la Palatul Justiţiei, 
strada Tixeranderie şi strada Sfintul Anton. Nu mă voi 
depărta cu o iotă, fiţi liniştit. 

Şi salutind pe cei cinci prieteni, el se retrase 
spunîndu-i tare lui Balzac d'Entragues: 

— Hotărit, Antragues, nu este nimic de făcut cu 
oamenii aceştia, hai să mergem. 

Livarot şi Ribeirac începură să ridă, urmărind pe 
Bussy şi d'Entragues care se depărtă, dar care, 
depărtîndu-se, se întoarse de mai multe ori. 

Favoriţii rămaseră liniștiți; păreau hotăriţi să nu 
înţeleagă nimic. 

Cînd Bussy era să treacă de ultimul salon unde se 
găsea doamna de Saint-Luc, care nu-şi pierdea din 
vedere soţul, Saint-Luc îi făcu acesteia un semn, arătînd 
cu privirea pe favoritul ducelui de Anjou care se depărta. 
Jeana înţelese cu acea pătrundere care este proprie 
femeilor şi alergind la gentilom, îl împiedică să treacă. 

— Oh! domnule de Bussy, spuse ea, toată lumea 
vorbeşte de un sonet pe care l-aţi făcut, după cit se 
spune... 

— Împotriva regelui, doamnă? întrebă Bussy. 

— Nu; ci în cinstea reginei. Oh! spuneţi-mi-l şi mie. 

— Bucuros, doamnă, răspunse Bussy. 

Şi oferind braţul doamnei de Saint-Luc, el se depărta 
recitind sonetul cerut. 

In acest timp, Saint-Luc se înapoie încet în partea 
unde se aflau favoriţii şi îl auzi pe Quélus care spunea: 

— Animalul nu va fi greu de urmărit cu atitea urme; 
aşa dar, la colţul palatului Tournelles, lîngă poarta Sfintul 
Anton, în faţa hotelului Saint-Pol. 

— Să ne aducem şi lacheii? întrebă d'Epernon. 

— Nu, Nogaret, nu, spuse Quélus, să fim singuri, să 
ne ştim numai noi taina, să ne facem singuri afacerile. Îl 
urăsc, însă m-aş ruşina dacă l-ar atinge ciomagul unui 
lacheu; este un prea gentilom. 

— Vom ieşi toţi şase împreună? întrebă Maugiron. 

— Toţi cinci, iar nu toţi şase, spuse Saint-Luc. 

— Ah! aşa e, uitasem că te-ai însurat. Te tratam tot 
ca flăcău, spuse Schomberg. 

— In adevăr, reluă d'O, se cade ca bietul Saint-Luc 
să rămînă cu soţia sa, cel puţin prima noapte de nuntă. 

— Nu m-aţi înţeles, domnilor, spuse Saint-Luc; nu 
mă reţine soţia mea, cu toate că, veţi admite, merită 
atita lucru, ci regele. 

— Cum, regele? 

— Da, Maiestatea Sa vrea să-l însoțesc la Luvru. 

Tinerii îl priviră cu un zîmbet pe care Saint-Luc căută 
în zadar să-l înţeleagă. 

— Ce vrei? spuse Quslus, regele îţi poartă o 
prietenie atit de adincă, încît nu poate să se lipsească de 
tine. 

— De altfel, nu avem nevoie de Saint-Luc, spuse 
Schomberg... Să-l lăsăm dar regelui său şi soţiei. 

— Ei! animalul este puternic, făcu d'Epernon. 

— Ce are a face! răspunse Quélus, vreau să fiu pus 
în faţa lui; să mi se dea un ţepuş, restul mă priveşte. 

Se auzi vocea lui Henric care îl chema pe Saint-Luc. 

— Domnilor, spuse el, auziţi, regele mă cheamă; 
vinătoare bună, la revedere. 

Şi îi părăsi numaidecit. Dar în loc să meargă la rege, 
el se strecură de-a lungul zidurilor ticsite încă de 
spectatori şi de dansatori şi ajunse la uşa la care se afla 
Bussy, ţinut la loc de frumoasa mireasă, care se ostenea 
cum putea mai bine pentru a nu-l lăsa să plece. 

— Ah! bună seara, domnule de Saint-Luc, spuse 
tînărul. Dar ce aer îngrozitor ai! Nu cumva faci parte 
întîmplător din marea vînătoare care se pregăteşte? Ar fi 
o dovadă a curajului dumitale, dar nu şi a galanteriei. 

— Domnule, răspunse Saint-Luc, aveam aerul 
îngrozit pentru că vă căutam. 

— Ah! adevărat? 

— Şi că îmi era teamă să nu fi plecat. Dragă Jeana, 
adăugă el, spune-i tatălui dumitale să încerce să-l 
oprească pe rege; trebuie să-i spun numai două cuvinte 
domnului de Bussy. 

Jeana se depărtă numaidecit, ea nu înţelegea nimic 
din toate aceste trebuinţe, dar se supunea fiindcă simţea 

că sînt importante. 

— Ce vrei să-mi spui, domnule de Saint-Luc? întrebă 
Bussy. 

— Voiam să vă spun, domnule conte, răspunse 
Saint-Luc, că dacă aţi avea vreo întîlnire astă-seară, ar fi 
bine s-o amînaţi pentru miine, avînd în vedere că străzile 
Parisului sînt primejdioase şi că, dacă această întîlnire, 
din întîmplare, ar trebui să vă conducă înspre Bastilia, aţi 
face bine să evitaţi palatul Tournelles, unde se află o 
fundătură în care se pot ascunde mai mulţi oameni. lată 
ce aveam să vă spun, domnule de Bussy. Să mă ferească 
Dumnezeu de ideea că un bărbat ca dumneavoastră ar 
putea să se teamă, totuşi gîndiţi-vă. 

Tocmai atunci se auzea glasul lui Chicot care striga: 

— Saint-Luc! micul meu Saint-Luc, nu te ascunde 
aşa cum faci. Vezi bine că te aştept ca să mă înapoiez la 
Luvru. 

— Sire, iată-mă răspunse Saint-Luc repezindu-se în 
direcţia glasului lui Chicot. 

Alături de bufon se afla Henric al Iil-lea, căruia un 
paj îi şi întindea mantaua cea grea, îmblănită cu 
hermină, în timp ce altul îi dădea mănuşi mari care 
ajungeau pînă la cot şi un al treilea masca de catifea 
căptuşită cu mătase. 

— Sire, spuse Saint-Luc adresîndu-se deodată celor 
doi Henrici, voi avea cinstea să port făclia pînă la litierele 
voastre. 

— Ba deloc, spuse Henric, Chicot se duce în direcţia 
lui, eu într-a mea. Prietenii mei sînt toţi nişte secături 
care mă lăsă să mă înapoiez singur la Luvru, în vreme ce 
ei alergă după măşti. Mă bizuiam pe ei şi iată-i că îmi 
lipsesc; înţelegi însă că nu mă poţi lăsa să plec astfel. Tu 
eşti un bărbat serios şi însurat, trebuie să mă duci la 

regină. Vino, prietene, vino. Hei! un cal pentru domnul 
Saint-Luc... Nu, nu e nevoie, adăugă el răzgîndindu-se, 
litiera mea este largă; avem loc amîndoi. 

Jeana de Brissac nu pierduse nici un cuvînt din 
această convorbire; ea voi să vorbească, să spună un 
cuvînt soţului ei, să-şi înştiinţeze tatăl că regele îl răpea 
pe Saint-Luc; dar Saint-Luc, punînd un deget la buze, o 
invită la tăcere şi la băgare de seamă. 

— La naiba! spuse el încet, acum cînd m-am luat 
bine cu François de Anjou, să nu ne certăm cu Henric de 
Valois... Sire, adăugă el tare, iată-mă. Sînt atît de devotat 
Maiestăţii Voastre încît, dacă mi-ar porunci, aş urma-o 
pînă la capătul pămîntului. 

Fu o mare zarvă, apoi multe îngenuncheri, apoi 
tăcere mare, pentru a se auzi rămasul bun al regelui 
către domnişoara de Brissac şi tatăl ei. Fu încîntător. 

Apoi caii tropăiră în curte şi făcliile aruncă pe 
geamuri reflexele lor roşii. În sfîrşit, jumătate rîzînd, 
jumătate nemurind de frig, se pierdură în umbră şi în 
ceaţă toţi curtenii regali şi toţi invitaţii de la nuntă. 

Jeana rămase singură cu femeile sale, intră în 
camera ei şi îngenunche în faţa chipului unei sfinte, faţă 
de care avea multă credinţă. Apoi porunci să fie lăsată 
singură şi să se pregătească o gustare pentru înapoierea 
soţului ei. 

Domnul de Brissac făcu mai mult, trimise şase 
soldaţi să-l aştepte pe tînărul însurat la poarta Luvrului, 
ca să-i facă escortă la înapoiere. Dar, după două ore de 
aşteptare, soldaţii trimiseră pe unul din camarazii lor să-l 
înştiinţeze pe mareşal că toate porţile erau închise la 
Luvru şi că înainte de a o închide pe cea din urmă, 
căpitanul de la ferestruică spusese: 

— Nu mai aşteptaţi mai mult, e în zadar; nimeni nu 

va ieşi din Luvru în noaptea asta. Maiestatea Sa s-a 
culcat şi toată lumea doarme. 

Mareşalul se duse cu această ştire la fiica sa, care 
declarase că e prea îngrijorată pentru a se culca şi că va 
veghia aşteptindu-şi soţul. 


CAPITOLUL II 


Nu totdeauna cel ce deschide poarta intră 
şi în casă. 


Poarta Sfintului Anton, era un fel de boltă de piatră, 
aproape asemănătoare cu poarta Sfintului Denis şi cu 
poarta Sfîntului Martin de astăzi. Numai că ea ţinea cu 
partea din stînga de clădirile învecinate cu Bastilia şi se 
lega astfel de vechea fortăreață. 

Spaţiul cuprins la dreapta, între poartă şi hotelul 
Britania, era mare, întunecat şi noroios; dar acest spaţiu 
era puţin frecventat ziua şi cu totul pustiu de cum venea 
seara, căci trecătorii de noapte păreau să-şi fi făcut un 
drum mai pe aproape de fortăreață, pentru a se găsi cît 
mai repede, în acele vremuri cînd străzile erau nişte 
locuri primejdioase, cînd straja de noapte era aproape 
necunoscută, sub protecţia santinelei din turn care 
putea, nu să le dea ajutor, ci să cheme cel puţin prin 
strigătele ei pe cineva şi să-i sperie pe răufăcători. 

Se înţelege de la sine că nopţile de iarnă îi făceau pe 
trecători cu mult mai prevăzători decît nopţile de vară. 

Aceea în timpul căreia se petrec evenimentele pe 

care le-am povestit pînă acum şi cele care vor urma, era 
aşa de rece, aşa de întunecoasă şi aşa de încărcată de 
nori grei, încît nimeni nu ar fi zărit, înapoia crenelelor 
fortăreței regale, pe acea fericită santinelă care, la rindu- 
i, ar fi fost foarte împiedicată să deosebească oamenii 
care treceau pe stradă. 

Înaintea porţii Sfîntului Anton, spre partea dinăuntru 
a oraşului, nu se ridica nici o casă, ci numai nişte ziduri 
înalte. Aceste ziduri erau, la dreapta, acelea ale bisericii 
Sfintului Pavel, iar la stinga acelea ale palatului 
Tournelles. Tocmai la capătul acestui palat, înspre strada 
Sfinta Ecaterina, zidul făcea acel intrînd despre care îi 
vorbise Saint-Luc lui Bussy. 

Apoi venea grupul de case aşezat înspre strada Jony 
şi marea stradă Sfintul Anton, care avea, pe vremea 
aceea, în faţa ei, strada Bilelor şi biserica Sfinta 
Ecaterina. 

De alminteri, nici un felinar nu lumina întreaga 
porţiune a vechiului Paris pe care am descris-o adineauri. 
În nopţile în care luna se însărcina să lumineze pămîntul, 
se vedea ridicîndu-se posomorită, măreaţă şi nemişcată, 
uriaşa Bastilie, care se contura puternic pe albastrul 
înstelat al cerului. În nopţile întunecoase, dimpotrivă, nu 
se vedea în locul unde se afla ea decît mai multă negură 
pe care-o străpungea din loc în loc palida lumină de la 
vreo fereastră. 

În această noapte care începuse printr-un ger destul 
de năpraznic şi care avea să se sfirşească printr-o 
ninsoare destul de mare, nici un trecător nu făcea să-i 
scîrţie sub picioare pămîntul crăpat al acelui fel de şosea 
care ducea din stradă în mahala şi pe care, după cum am 
mai spus, călătorii întîrziaţi făceau un ocol prevăzător. 
Dar în schimb, un ochi obişnuit ar fi putut deosebi în acel 

intrînd al zidului de la palatul Tournelles mai multe 
umbre negre care se mişcau îndeajuns pentru a dovedi 
că aparţineau unor sărmane corpuri omeneşti, puse la 
încurcătură de faptul că trebuiau să-şi păstreze căldura 
naturală pe care le-o răpea din minut în minut 
nemişcarea la care păreau să se fi condamnat de bună 
voie în aşteptarea vreunui eveniment. 

Acea santinelă din turn, care nu putea, din pricina 
întunericului, să vadă în stradă, nu ar fi putut nici auzi 
mai mult, întrucît convorbirea acestor umbre negre era 
dusă în şoaptă. Totuşi această convorbire nu era lipsită 
de un oarecare interes. 

— Afurisitul acela de Bussy avea dreptate, spunea 
una din aceste umbre; e o noapte ca acelea din Varşovia, 
cînd regele Henric era rege al Poloniei; şi dacă o mai ţine 
aşa, să ştiţi că ni se crapă pielea. 

— Haida de, Maugiron, te plingi ca o femeie, 
răspunse o altă umbră. E adevărat că nu este cald; însă 
trage-ţi mantaua pe ochi şi vîră-ţi mîinile în buzunare, şi 
nu vei mai simţi frigul. _ 

— În adevăr, Schomberg, spuse o a treia umbră. Îți 
vine să vorbeşti şi se vede cît de colo că eşti german. Mie 
însă îmi sîngerează buzele, iar mustăţile îmi sînt 
acoperite de sloiuri de gheaţă. 

— Eu, cu mîinile o duc prost, spuse o a patra voce. 
Pe cuvîntul meu, m-aş prinde că nu le mai am. 

— De ce n-ai luat manşonul mamei tale, sărmane 
Qu€lus, răspunse Schomberg. Ea ţi l-ar fi împrumutat, 
mai ales dacă i-ai fi spus că îţi trebuia pentru a o scăpa 
de scumpul ei Bussy, pe care îl iubeşti ca pe ciumă. 

— Ei, Doamne! dar aveţi răbdare, spuse o a cincea 
voce. În curînd aveţi să vă plîngeţi, sînt sigur, că vă este 
prea cald. 

— Să te-audă Dumnezeu, d'Epernon, ei d'O. Eu tac, 
de teamă să nu-mi îngheţe vorbele. 

— D'O spunea, reluă Maugiron, că în curînd are să 
ne fie prea cald, iar eu îi răspundeam: „Să te audă 
Dumezeu!” 

— Ei bine! cred că l-a auzit, căci văd colo pe cineva 
care vine prin strada Sfîntul Pavel. 

— Greşeală. Nu poate să fie el. 

— Şi de ce nu? 

— Pentru că ne-a spus că o ia pe alt drum. 

— E de mirare să fi bănuit ceva şi să fi schimbat 
drumul? 

— Nu-l cunoşti pe Bussy; pe unde a spus că are să 
treacă, pe acolo va trece, chiar cînd ar şti că este 
diavolul ascuns pe drum pentru a-i împiedica trecerea. 

— Deocamdată, răspunse Quélus, iată doi oameni 
care vin încoace. 

— Aşa e, repetară două sau trei voci, recunoscînd 
adevărul faptului. 

— În cazul acesta, să atacăm, spuse Schomberg. 

— Staţi, spuse d'Epernon; să nu omorîm nişte 
burghezi paşnici sau nişte moaşe de treabă... Priviţi! se 
opresc. 

În adevăr, la capătul străzii Sfîntul Pavel, care dă în 
strada Sfîntul Anton, cele două persoane care atrăgeau 
atenţia celor cinci prieteni ai noştri, se opriră nehotărite. 

— Oh! oh! spuse Quélus, nu cumva, ne-or fi văzut? 

— Haida de, abia dacă ne vedem noi. 

— Ai dreptate, reluă Quelus. Uitaţi-vă, o iau la 
stînga... se opresc în faţa unei case... Caută. 

— Aşa este. 

— S-ar zice că voiesc sa intre, spuse Schomberg. Ei! 
o clipă... Nu cumva au să ne scape? 

— Dar nu este el, pentru că trebuie să se ducă în 
mahalaua Sfîntul Anton, iar aceştia după ce au apărut în 
strada Sfîntul Pavel, au luat-o în jos, răspunse Maugiron. 

— Ei! spuse Schomberg, de unde ştiţi că pişicherul 
nu v-a dat o indicație greşită, fie din întîmplare şi 
nebăgare de seamă, fie din răutate şi cu chibzuială? 

— De fapt, acesta s-ar putea, spuse Quélus. 

Această presupunere făcu să sară ca o haită 
înfometată întreaga trupă de gentilomi. Ei îşi părăsiră 
ascunzătoarea şi se repeziră cu spadele scoase spre cei 
doi bărbaţi opriţi în faţa porţii. 

Unul din aceşti bărbaţi tocmai virise o cheie în 
broască, poarta cedase şi începea să se deschidă, cînd 
zgomotul atacatorilor îi făcu pe cei doi bărbaţi misterioşi 
să-şi ridice spadele. 

— Ce înseamnă asta! întrebă, întorcîndu-se, cel mai 
scund din cei doi pe tovarăşul său. Oare la noi se reped 
aşa, d'Aurilly? 

— Ah! Monseniore, răspunse acela care deschisese 
poarta, mi se pare că este chiar aşa. Veţi spune cine 
sînteţi sau veţi păstra incognito-ul? 

— Oameni înarmaţi! o cursă! 

— Nişte geloşi care ne pîndesc. Doamne! Spusesem 
eu bine, Monseniore, că doamna era prea frumoasă 
pentru a nu fi curtată deloc. 

— Să intrăm repede, d'Aurilly. Se suţine mai bine un 
asediu dincoace decit dincolo de porţi. 

— Da, Monseniore, cînd nu sînt duşmani în curte. 
Dar cine vă spune?... 

El nu avu vreme să sfirşească. Tinerii gentilomi 
străbătuseră acest spaţiu de aproape o sută de paşi cu 
iuţeala fulgerului. Quélus şi Maugiron, care urmaseră 
zidul, se aruncară între poartă şi aceia care voiau să 

intre, pentru a le tăia retragerea, în timp ce Schomberg, 
d'O şi d'Epernon se pregăteau să-i atace din faţă. 

— La moarte! la moarte! strigă Quelus, mereu cel 
mai înflăcărat din cei cinci. 

Deodată acela care fusese numit Monsenior şi pe 
care tovarăşul său îl întrebase dacă va păstra incognito- 
ul, se întoarse spre Quélus, făcu un pas şi încrucişindu-şi 
braţele cu semeţie: 

— Mi se pare că ai spus: „La moarte!” vorbind unui 
fiu al Franţei, domnule de Quelus, spuse el cu o voce 
întunecată şi cu o privire sinistră. 

Quélus dădu înapoi, cu privirile înspăimiîntate, cu 
genunchii tremurînd, cu mîinile amorţite. 

— Monseniorul duce de Anjou! strigă el. 

— Monseniorul duce de Anjou! repetară ceilalţi. 

— Ei bine! reluă François cu un aer grozav, nu mai 
strigaţi: „La moarte! La moarte!” gentilomii mei? 

— Monseniore, bolborosi d'Epernon, era o glumă, 
iertaţi-ne. 

— Monseniore, spuse d'O la rîndu-i, nu bănuiam că 
avem să întîlnim pe Alteța Voastră la capătul Parisului şi 
în acest cartier singuratic. 

— O glumă, răspunse François, fără să-i facă măcar 
lui d'O cinstea de a-i răspunde, aveţi nişte feluri ciudate 
de a glumi, domnule d'Epernon. Să vedem, pentru că nu 
aveţi nimic cu mine, cine este acela pe care îl ameninţa 
gluma dumneavoastră? 

— Monseniore, spuse cu respect Schomberg, l-am 
văzut pe Saint-Luc părăsind palatul Montmorecy şi 
venind în această parte. Acest lucru ne-a părut ciudat, 
astfel că am voit să ştim în ce scop un soţ îşi părăseşte 
soţia în prima noapte de nuntă. 

Scuza se putea admite, căci, după toate 

probabilitățile, ducele de Anjou avea să afle a doua zi că 
Saint-Luc nu se culcase la palatul Montmorency şi 
această ştire s-ar fi potrivit cu cele spuse de Schomberg. 

— Domnul de Saint-Luc! Mă luaseţi drept domnul de 
Saint-Luc, domnilor? 

— Da, Monseniore, răspunseră împreună cei cinci 
prieteni. 

— Şi de cînd se poate cineva înşela astfel asupra 
noastră? spuse ducele de Anjou; domnul de Saint-Luc 
este mai înalt decît mine. 

— E adevărat, Monseniore, spuse Qu€lus; dar este 
exact de talia domnului d'Aurilly, care are cinstea să vă 
însoţească. 

— Afară de aceasta, noaptea era foarte întunecoasă, 
Monseniore, spuse Maugiron. 

— Apoi, văzînd un bărbat că viră o cheie în broască, 
l-am luat drept cel mai principal dintre dumneavoastră, 
murmură d'O. 

— În sfîrşit, spuse Quélus, Monseniorul nu poate 
presupune că am fi avut în privinţa sa umbra vreunui 
gînd rău, nici chiar acela de a-i tulbura plăcerile. 

Tot vorbind astfel şi tot ascultind răspunsurile mai 
mult sau mai puţin logice pe care uimirea şi teama 
îngăduia sa i se dea, François, printr-o dibace manevră 
strategică, părăsise pragul porţii şi urmase pas cu pas pe 
d'Aurilly, cîntăreţul său din lăută, tovarăş obişnuit al 
curselor sale nocturne şi se şi găsea la o distanţă destul 
de mare de poarta aceea pentru ca, fiind confundată cu 
celelalte, să nu poată fi recunoscută. 

— Plăcerile mele! spuse el cu asprime, şi ce poate 
să vă facă să credeţi că am venit aici pentru plăceri? 

— Ah! Monseniore, în orice caz şi pentru orice aţi fi 
venit, răspunse Quélus, iertaţi-ne; ne retragem. 

— Bine! Adio, domnilor. 

— Monseniore, adăugă d'Epernon, discreţia noastră 
bine cunoscută de Alteța Voastră... 

Ducele de Anjou, care şi făcuse un pas pentru a se 
retrage, se opri, şi încruntînd din sprîncene: 

— Discreţie, domnule de Nogarel! şi cine v-o cere 
oare, ia spune-mi? 

— Monseniore, crezusem că Alteța Voastră, singur la 
această oră şi urmat de confidentul său... 

— V-aţi înşelat, iată ce trebuie să credeţi şi ce vreau 
eu să se creadă. 

Cei cinci gentilomi ascultară în cea mai adincă şi 
mai respctuoasă tăcere. 

— Mă duceam, reluă ducele de Anjou cu o voce 
înceată şi ca pentru a săpa fiecare din vorbele sale în 
mintea auditorilor sai, mă duceam să-l consult pe evreul 
Manasse, care ştie să citească în pahar şi în drojdia de 
cafea. El locuieşte, după cum ştiţi în strada Tournelle. În 
drum, d'Aurilly v-a zărit şi v-a luat drept nişte arcaşi care 
îşi fac inspecția. Aşa că, adăugă el cu un fel de veselie 
înspăimîntătoare pentru acei care cunoşteau caracterul 
prinţului, ca nişte adevăraţi consultători ai ghicitorilor 
cum sîntem noi, ne-am tîrît pe lîngă ziduri şi ne-am 
apropiat de porţi pentru a ne ascunde, dacă s-ar fi putut, 
de privirile dumneavoastră teribile. 

Tot vorbind astfel, prinţul ajunsese pe nesimţite în 
strada Sfîntul Pavel şi se găsea la o depărtare de unde 
putea fi auzit de santinelele Bastiliei, în cazul unui atac 
împotriva căruia, cunoscînd ura ascunsă şi învechită pe 
care i-o purta fratele, nu îl linişteau decit foarte puţin 
scuzele şi respectele favoriţilor lui Henric al III-lea. 

— Şi acum cînd ştiţi ceea ce trebuie să credeţi şi mai 
ales ceea ce trebuie să spuneţi, adio, domnilor. E în 

zadar să vă anunţ că doresc să nu fiu urmărit. 

Toţi se înclinară şi plecară de lîngă prinţ, care se 
întoarse de mai multe ori pentru a-i urmări cu privirea, 
făcînd în acelaşi timp el însuşi cîţiva paşi înspre partea 
opusă. 

— Monseniore, spuse d'Aurilly, vă jur că oamenii cu 
care am avut de-a face aveau gînduri rele. În curînd va fi 
miezul nopţii; sîntem, cum spuneau ei, într-un cartier 
singuratic; să ne înapoiem repede la palat, Monseniore. 

— Nu, spuse prinţul oprindu-l dimpotrivă, să 
profităm de plecarea lor. 

— Văd că Alteța Voastră se înşeală, spuse d'Aurilly; 
ei nu au plecat cîtuşi de puţin; s-au dus din nou, după 
cum Monseniorul poate vedea singur, în colţul unde erau 
ascunşi; îi vedeţi, Monseniore, colo în ascunzătoarea 
aceea, la colţul palatului Tournelles? 

Francois se uită; d'Aurilly nu spusese decit curatul 
adevăr. Cei cinci gentilomi îşi reluaseră într-adevăr 
locurile şi se vedea bine că plănuiau un proiect întrerupt 
de venirea prinţului; poate chiar că nu se aşezaseră în 
locul acela decit pentru a-l spiona pe prinţ şi pe tovarăşul 
său şi pentru a se asigura dacă ei se duceau cu adevărat 
la evreul Manasse. 

— Ei bine! Monseniore, întrebă d'Aurelly, ce hotăriţi? 
Voi face ce va porunci Alteța Voastră, însă cred că e 
neprevăzător să mai stăm. 

— Ei drace! spuse prinţul, totuşi este neplăcut să 
părăsim partida. 

— Da, ştiu bine, Monseniore, însă partida se poate 
amiîna.Am şi avut cinstea să spun Alteţei Voastre că mă 
informasem; casa este închiriată pentru un an; ştim că 
doamna locuieşte la etajul întîi; sîntem înţeleşi cu 
camerista ei şi avem o cheie care îi deschide poarta. Cu 

toate aceste avantaje, putem aştepta. 

— Eşti sigur că poarta cedase? 

— Sînt sigur; la a treia cheie pe care am încercat-o. 

— Apropo, ai închis-o la loc? 

— Poarta? 

— Da. 

— Desigur, Monseniore. 

Oricit de convins ar fi rostit d'Aurilly această 
afirmaţie, trebuie să spunem că el era mai puţin sigur de 
a fi închis poarta decit de a fi deschis-o. Totuşi, siguranţa 
lui nu mai lăsă nici o urmă de îndoială prinţului. 

— Dar, spuse prinţul, vezi că mi-ar fi plăcut să ştiu 
eu însumi... 

— Ce fac ei acolo, Monseniore? Pot să v-o spun fără 
teamă de a mă înşela; s-au adunat pentru a întinde vreo 
cursă. Să plecăm, Alteța Voastră are duşmani; cine ştie 
ce ar putea îndrăzni să încerce împotriva voastră? 

— Ei bine! să plecăm, mă învoiesc, dar pentru a ne 
înapoia. 

— Cel puţin nu în noaptea aceasta, Monseniore. 
Alteța Voastră să-mi aprecieze temerile: văd pretutindeni 
capcane şi desigur că îmi este îngăduit să am asemenea 
temeri cînd îl însoțesc pe primul prinţ de sînge... 
moştenitorul coroanei pe care atiţia oameni au interes să 
nu-l vadă moştenind-o. 

Aceste din urmă cuvinte făcură o atit de mare 
impresie asupra lui François încît el se hotărî numaidecit 
la plecare; totuşi nu făcu acest lucru fără să blesteme 
această întîlnire şi fără să-şi tăgăduiască în taină de a 
înapoia celor cinci gentilomi, la timpul şi locul potrivit, 
neplăcerea pe care i-o pricinuiseră aceştia. 

— Fie! spuse el, să ne înapoiem la palat; îl vom găsi 
acolo pe Bussy care trebuie să se fi înapoiat de la 

afurisita aceea de nuntă; trebuie să se fi certat el cu 
cineva şi va fi ucis sau va ucide miine dimineaţă pe 
vreunul din acei favoriţi şi aceasta mă va consola. 

— Bine, Monseniore, spuse d'Aurilly, să sperăm în 
Bussy. Eu nu cer altceva; şi am, ca şi Alteța Voastră, în 
această privinţă, cea mai mare încredere în el. 

Şi plecară. 

Nici nu trecuseră de colţul străzii Jouy cînd cei cinci 
prieteni ai noştri văzură apărînd, în dreptul străzii Tizon, 
un călăreț înfăşurat într-o manta mare. Pasul rar şi 
apăsat al calului răsuna pe pămîntul aproape pietrificat 
şi, luptînd împotriva acestei nopţi întunecoase, o rază 
slabă a lunii, care încerca o ultimă sforţare pentru a 
străpunge cerul înnourat şi acea atmosferă grea de 
zăpadă, arginta pana albă a căciuliţei sale. El îşi ţinea în 
friu cu prevedere calul pe care îl conducea şi pe care 
constrîngerea ce i-o impunea de a merge la pas îl făcea 
să spumege cu tot frigul care era. 

— De astă dată, spuse Quélus, el este. 

— Nu se poate! spuse Maugiron. 

— Pentru ce? 

— Pentru că e singur, iar noi l-am lăsat cu Livarot, 
d'Entragues şi Ribeirac, care nu l-ar fi lăsat să se 
hazardeze astfel. 

— Cu toate astea el e, spuse d'Epernon. l-auzi! nu-l 
recunoşti după cum face „hm!” şi după felul obraznic de 
a-şi ţine capul? Este singur singurel. 

— Atunci, spuse d'O, e o capcană. 

— În orice caz, capcană sau nu, spuse Schomberg, 
el este; şi fiind el: /a spade, la spade. 

Era într-adevăr Bussy care venea fără grijă prin 
strada Sfîntul Anton şi care urma punct cu punct 
itinerariul pe care i-l spusese Quelus; el primise, după 

cum am văzut, sfatul lui Saint-Luc şi cu toată tresărirea 
foarte naturală pe care aceste cuvinte îl făcuseră să o 
simtă, el le dăduse drumul celor trei prieteni ai săi la 
poarta palatului Montmorency. 

Aceasta era una din acele înfruntări cum îi plăceau 
viteazului colonel, care spunea despre sine: „Eu nu sînt 
decît un simplu gentilom, însă port în piept o inimă de 
împărat şi cînd citesc în vieţile lui Plutarh faptele vechilor 
romani, nu găsesc nici un erou din antichitate pe care să 
nu-l pot imita în toate.” 

Şi apoi Bussy gindise că poate Saint-Luc, pe care 
nu-l socotea de obicei în numărul prietenilor săi şi căruia 
în adevăr nu-i datora interesul neaşteptat decit situaţiei 
grele în care se găsea Saint-Luc, nu-l înştiinţase astfel 
decit pentru a-l sili să ia precauţii care l-ar fi putut face 
ridicol în ochii duşmanilor săi, admiţind că ar fi avut 
duşmani gata să-l aştepte. Bussy se temea însă mai mult 
de ridicol decit de primejdie. El avea, chiar în ochii 
duşmanilor săi, un renume de curaj care îl făcea, pentru 
a-l menţine la nivelul la care se ridicase, să întreprindă 
cele mai nebuneşti aventuri. Ca om al lui Plutarh, el 
dăduse drumul celor trei tovarăşi ai săi, puternică 
escortă care l-ar fi făcut să fie respectat chiar de un 
escadron; şi singur, cu braţele virite în manta, fără alte 
arme decit spada şi pumnalul, el se îndrepta spre casa 
unde îl aştepta, nu o metresă, cum s-ar fi putut crede, ci 
o scrisoare pe care în fiecare lună i-o trimitea, în aceeaşi 
zi, regina Navarei, în amintirea bunei lor prietenii şi pe 
care viteazul gentilom, după făgăduiala făcută frumoasei 
Margareta, făgăduială de la care nu se abătuse 
niciodată, se ducea s-o ia noaptea, el singur, pentru a nu 
compromite pe nimeni, de la locuinţa poştaşului. 

El făcuse netulburat drumul din strada Grands- 

Augustins în strada Sfîntul Anton, cînd, în dreptul străzii 
Sfinta Ecaterina, ochiul lui vioi, pătrunzător şi obişnuit, 
deosebi prin negură, de-a lungul zidului, acele forme 
omeneşti pe care ducele de Anjou, mai puţin prevenit 
decit el, nu le zărise de la început. De altminteri se naşte 
pentru o inimă cu adevărat vitează, la apropierea 
primejdiei pe care o ghiceşte, o exaltare care împinge la 
cea mai înaltă perfecţie ascuţimea simţurilor şi a 
gîndului. 

Bussy numără umbrele negre pe peretele cenuşiu. 

— Trei, patru, cinci, spuse el, fără a socoti lacheii 
care se găsesc fără îndoială în alt colţ şi care vor alerga 
la prima chemare a stăpinilor. Se face caz de mine, după 
cît se pare. Drace! lată totuşi cam mult de lucru pentru 
un singur om. Haide, haide, acel cumsecade Saint-Luc nu 
m-a înşelat şi chiar dacă mi-ar străpunge el cel dintii 
stomacul în încăierare, i-aş spune: Mulţumesc pentru 
înştiinţare, tovarăşe. 

Şi zicînd acestea, înainta mereu; numai că braţu-i 
drept se mişca în voie sub manta, căreia, fără vreo 
mişcare aparentă, îi desfăcuse copca cu mîna stîngă. 

Tocmai atunci strigă Schomberg: La spade! Şi la 
acest strigăt repetat de cei patru tovarăşi ai săi, 
gentilomii se repeziră înaintea lui Bussy. 

— Da, domnilor, spuse Bussy cu glasu-i ascuţit, dar 
liniştit, după cît se pare vreţi să-l ucideţi pe sărmanul 
Bussy; aşadar el este o fiară sălbatică, este acel vestit 
mistreţ pe care plănuiam să-l vinăm? Ei bine, domnilor! 
mistrețul are să sfişie pe cineva, v-o jur, şi ştiţi că eu mă 
ţin de cuvint. 

— Fie, spuse Schomberg; dar asta nu te împiedică 
să fii prost crescut, senior Bussy d'Amboise, ca să ne 
vorbeşti astfel de pe cal, cînd noi te ascultăm de jos. 

Şi zicînd aceste cuvinte, braţul tînărului, îmbrăcat în 
mătase albă, ieşi de sub manta şi străluci ca un fulger de 
argint la razele lunii, fără ca Bussy să poată ghici cărei 
intenţii, dacă nu unei intenţii de ameninţare, 
corespundea gestul pe care îl făcea. 

Astfel că era să răspundă cum răspundea de obicei 
Bussy, cînd, în clipa în care voia să înfigă pintenii în burta 
calului, simţi că animalul se îndoaie şi se înmoaie sub el. 
Schomberg, cu o dibăcie care îi era cunoscută şi de care 
mai dăduse dovezi în numeroasele lupte susţinute de el, 
aşa tînăr cum era, azvirlise un fel de cuţitaş a cărui lamă 
era mai grea decit mînerul şi arma, tăind genunchiul 
calului, rămăsese în rană ca un satîr într-o ramură de 
stejar. 

Animalul scoase un nechezat înăbuşit şi căzu 
tremurînd în genunchi. 

Bussy, mereu pregătit la toate, se găsi cu amîndouă 
picioarele pe pămînt şi cu spada în mînă. 

— Ah, nenorocitule! spuse el, acesta este calul meu 
favorit; ai să mi-l plăteşti. 

Şi cum Schomberg se apropia, tîrît de curajul său şi 
calculînd greşit depărtarea de spada pe care Bussy o 
ţinea  strinsă de corp, cum se calculează greşit 
depărtarea dinţilor unui şarpe încolăcit, acea spadă şi 
acel braţ se destinseră şi îi crăpară coapsa. 

Schomberg scoase un țipăt. 

— Ei bine! spuse Bussy, mă ţin de cuvint? Am şi 
deşelat unul. Vezi că trebuia să tai mîna lui Bussy iar nu 
genunchiul calului său, nepriceputule! 

Şi într-o clipită, în vreme ce Schomberg îşi apăsa 
coapsa cu batista, Bussy ridică virful lungii lui spade în 
faţă, spre pieptul celor patru atacatori, nevoind să strige; 
căci a chema în ajutor, adică a recunoaşte că avea 

nevoie de el, era nedemn de Bussy; numai, înfăşurîndu-şi 
mantaua în jurul braţului stîng şi făcîndu-şi din ea un 
scut, se retrase, nu ca să fugă, ci ca să ajungă la un zid 
de care să se poată rezema pentru a nu fi luat pe la 
spate, dînd zeci de lovituri pe minut şi simțind uneori 
acea moale rezistenţă a cărnii care arată că loviturile şi- 
au nimerit ţinta. Odată alunecă, şi privi fără să vrea spre 
pămînt. Această clipă îi fu de ajuns lui Quelus, el îi atinse 
atit de puternic spada încît arma sări la zece paşi de el. 
Dar nu putu să-şi urmărească izbinda, căci în aceeaşi 
clipă d'O, d'Epernon şi Maugiron îl atacară cu o nouă 
furie. Schomberg îşi bandajase rana. Quélus îşi ridicase 
spada; el înţelesee că avea să fie încercuit, că nu mai 
avea decit un minut pentru a ajunge la zid şi că, dacă nu 
profita de acest minut, avea să fie pierdut. 

Bussy făcu un salt înapoi care puse trei paşi între el 
şi atacatori; dar patru spade îl ajunseră numaidecit şi 
totuşi era încă prea tirziu, căci Bussy tocmai se 
rezemase, mulţumită unui alt salt, de zid. Acolo se opri, 
puternic ca Ahile sau ca Roland şi zimbind acelei furtuni 
de lovituri care se învirteau deasupra capului său şi 
zăngăneau în juru-i. 

Deodată simţi o sudoare pe frunte şi un nor îi trecu 
peste ochi. 

El îşi uitase rana, iar simptomele de leşin pe care le 
simţea i-o reaminteau. 

— Ah! slăbeşti, strigă Qu€lus îndoindu-şi loviturile. 

— Na! spuse Bussy, judecă singur. 

Şi cu miînerul spadei îl lovi în tîmplă. Quelus se 
rostogoli sub această lovitură de pumn de fier. 

Apoi exaltat, furios ca mistrețul care, după ce a ţinut 
piept cîinilor se năpusteşte spre ei, el scoase un strigăt 
grozav şi se azvirli înainte. D'O şi d'Epernon dădură 

înapoi; Maugiron îl ridicase pe Quélus şi îl ţinea în braţe: 
Bussy sfărima cu piciorul spada acestuia din urmă şi tăie 
cu o lovitură dată cu virful spadei antebraţul lui 
d'Epernon. O clipă Bussy fu învingător; dar Quélus îşi 
reveni, dar Schomberg aşa rănit cum era intră din nou în 
luptă, dar patru spade luciră din nou. Bussy se simţi 
pierdut pentru a doua oară. El îşi adună toate puterile 
pentru a se retrage şi dădu înapoi pas cu pas pentru a 
ajunge din nou la zid. Sudoarea frunţii, ţiuitura înăbuşită 
a urechilor,o albeaţă dureroasă şi însîngerată întinsă pe 
ochii săi îi şi anunțau slăbirea puterilor. Spada nu mai 
urma drumul pe care i-l arăta gîndirea întunecată. Bussy 
căută zidul cu mîna stingă, îl atinse şi răceala zidului îi 
făcu bine; dar, spre marea lui mirare, zidul cedă. Era o 
poartă întredeschisă. 

Atunci Bussy îşi recapătă nădejdea şi redobiîndi 
toate puterile pentru această clipă supremă. Timp de o 
secundă loviturile sale fură atît de repezi şi de puternice, 
încît toate spadele se depărtară sau se aplecară în faţa 
lui. Atunci el se lăsă să alunece de partea cealaltă a 
acestei porţi şi întorcîndu-se o împinse cu o puternică 
lovitură de umăr. Zăvorul intră în belciug.Se sfirşise, 
Bussy era în afară de primejdie, Bussy era învingător 
pentru că era scăpat. Atunci, cu o privire rătăcită de 
bucurie, el văzu prin ferestruica zăbrelită feţele palide 
ale duşmanilor săi. Auzi loviturile furioase de spadă 
izbind lemnul porţii, apoi strigăte de miînie, chemări 
nesăbuite. În sfîrşit, i se păru deodată că îi fuge pămîntul 
de sub picioare, că zidul se clătina. Făcu trei paşi înainte 
şi se găsi într-o curte, se învirti în juru-i şi se rostogoli pe 
treptele unei scări. 

Apoi nu mai simţi nimic şi i se păru că se cobora în 
tăcerea şi întunericul mormîntului. 

CAPITOLUL III 


Cit este de greu citeodată să deosebeşti 
visul de realitate 


Bussy avusese vreme, înainte de a cădea, să-şi vire 
batista sub cămaşă şi să-şi încingă cureaua spadei pe 
deasupra, ceea ce făcuse un fel de bandaj la rana grea şi 
arzătoare de unde sîngele ţişnea ca un şuvoi de flăcări; 
dar cînd ajunsese aci, pierduse destul sînge pentru ca 
această pierdere să aducă leşinul care îl doborise, după 
cum am văzut. 

Cu toate astea, fie că în acest creier supraexcitat de 
mînie şi suferinţă, viaţa continua sub aparențele 
leşinului, fie că acest leşin încetă pentru a face loc unor 
friguri care dădură naştere unui al doilea leşin, iată ce 
văzu Bussy sau ce crezu că vede în această oră devis 
sau de realitate, în clipa acelui amurg aşezat între umbra 
a două nopţi. 

Se găsea într-o cameră cu mobile de lemn sculptat, 
cu o tapiţerie cu personaje şi cu un tavan pictat. Aceste 
personaje, în toate atitudinile posibile, ţinînd flori, purtînd 
sulițe, păreau că ies din pereţii pe care se mişcau pentru 
a sui în tavan pe nişte drumuri misterioase. Între cele 
două ferestre, era aşezat un portret de femeie, 
strălucitor de lumină, numai că i se părea lui Bussy că 
acest portret nu avea altă ramă decit pervazul unei uşi. 
Bussy, nemişcat, țintuit pe patul său ca de o putere 
superioară, neputind face nici o mişcare, pierzindu-şi 
toate facultăţile, afară de aceea de a vedea, privea toate 

aceste personaje cu nişte ochi tulburi, admirînd 
zimbetele searbede ale acelora care purtau spade. Mai 
văzuse el oare aceste personaje sau acum le vedea 
pentru prima dată? Tocmai acest lucru nu-l putea 
preciza, atît de greu îi era capul. 

Deodată femeia din portret păru că iese din ramă şi 
o fiinţă adorabilă îmbrăcată cu o rochie lungă de lînă 
albă, ca acelea pe care le poartă îngerii, cu un păr blond 
care îi cădea pe umeri, cu nişte ochi negri ca tăciunele, 
cu gene lungi, catifelate, cu o piele sub care părea că s- 
ar fi putut vedea cum circulă sîngele care îi îmbujora 
obrajii, înainta spre el. Această femeie era atit de 
minunat de frumoasă, braţele ei întinse erau atit de 
atrăgătoare, încît Bussy făcu o sforţare puternică pentru 
a merge să i se arunce la picioare. Dar părea reţinut în 
pat de nişte legături asemănătoare cu acelea care rețin 
cadavrul în mormînt, în timp ce, dispreţuind pămîntul, 
sufletul imaterial se urcă spre cer. 

Acest lucru îl sili să rămînă pe patul pe care era 
culcat şi i se păru că era unul din acele paturi măreţe, 
sculptate de pe vremea lui Francisc | şi de care atîrnau 
nişte perdele de damasc alb, cusut cu aur. 

La vederea acestei femei, personajele de pe pereţi 
şi din tavan încetaseră să-l mai preocupe pe Bussy. 
Femeia din portret era totul pentru el, care încerca să 
vadă ce gol lăsa ea în ramă. Dar un nor pe care ochii lui 
nu-l puteau străpunge, plutea prin faţa acestei rame şi îi 
ascundea vederea; atunci îşi întoarse din nou ochii înspre 
persoana misterioasă şi concentrindu-şi toate privirile 
asupra minunatei apariţii, începu să-i adreseze un 
compliment în versuri cum făcea de obicei, adică fără 
multă osteneală. 

Dar deodată femeia dispăru: un corp opac se 


45 


aşezase între ea şi Bussy; acest corp mergea greoi şi 
întindea mîinile cum se face la jocul de-a baba oarba. 

Bussy simţi cum i se urcă miînia la cap şi se înfurie 
atit de tare împotriva vizitatorului nepoftit încît, dacă ar fi 
avut libertatea mişcărilor, s-ar fi aruncat cu siguranţă 
asupra lui; trebuie chiar să spunem că încercă, însă acest 
lucru îi fu cu neputinţă. 

Tocmai cînd se silea în zadar să se dezlege de patul 
de care părea înlănţuit, noul sosit vorbi. 

— Ei bine! întrebă el, am ajuns în sfîrşit? 

— Da, maestre, spuse un glas atît de blind încît 
toate fibrele inimii lui Bussy tresăriră, şi puteţi acum să 
vă scoateţi legătura. 

Bussy făcu o sforţare pentru a vedea dacă femeia cu 
glasul era aceeaşi cu cea de pe portret; dar încercarea îi 
fu zadarnică. El nu zări în faţa lui decit figura tînără şi 
plăcută a bărbatului care, după invitaţia ce i se făcuse, 
tocmai îşi scoase legătura de la ochi, plimbînd de jur 
împrejurul camerei nişte priviri înspăimîntate. 

— Al dracului om! gîndi Bussy, şi încercă să-şi 
formuleze gîndul prin cuvinte sau prin gest, dar nu putu 
să facă nici una nici alta. 

— Ah! înţeleg acum, spuse tînărul apropiindu-se de 
pat, sînteţi rănit, nu-i aşa, scumpul meu domn? Să 
vedem, vom încerca să vă facem bine. 

Bussy voi să răspundă; dar înţelese că acest lucru îi 
era cu neputinţă. Ochii îi înotau în ceaţă, iar buricele 
degetelor îl înţepau ca şi cînd ar fi fost străpuns de mii de 
ace. 

— Lovitura este oare mortală? întrebă cu o stringere 
de inimă şi cu un accent de dureros interes care făcu să-i 
vină lacrimi în ochi lui Bussy, glasul blînd care vorbise şi 
mai înainte şi pe care rănitul îl recunoscu ca fiind acela al 

doamnei din portret. 

— La naiba! nu ştiu încă nimic; dar am să v-o spun 
răspunse tînărul; deocamdată, este leşinat. 

Atit mai putu înţelege Bussy; i se păru apoi că aude 
fişiitul unei rochii care se depărta. In sfîrşit, crezu că 
simte ceva ca un fier roşu care îi străbătea coastele şi 
ceea ce mai rămăsese treaz în el se risipi. 

Mai tîrziu îi fu cu neputinţă lui Bussy să fixeze durata 
acestui leşin. 

Numai că, atunci cînd se trezi din acest somn, un 
vînt rece îi biciuia faţa; nişte voci aspre şi răguşite îi 
supărau urechea; deschise ochii pentru a vedea dacă nu 
cumva erau personajele de pe tapiţerie care se certau cu 
cele de pe tavan şi, în speranţa că portretul avea să fie 
tot acolo, întoarse capul în toate părţile. Dar nici urmă de 
tapiţerie; de tavan cu atît mai puţin. Cît despre portret, 
acesta dispăruse cu totul. Bussy nu avea la dreapta sa 
decît un om îmbrăcat în haine cenușii cu un şorţ alb prins 
de curea şi pătat de sînge; la stînga, un călugăr, care îi 
ridicase capul, iar în faţa lui o femeie bătrină care 
mormăia rugăciuni. 

Privirea rătăcită a lui Bussy se opri în curind pe o 
gramadă de pietre care se ridica în faţa lui şi urcînd pînă 
la cea mai mare înălţime a acestor pietre pentru a o 
măsura, el recunoscu Templul, acel foişor împrejmuit de 
ziduri şi de turnuri; deasupra Templului, cerul alb şi rece, 
uşor aurit de soarele care răsărea. 

Bussy se afla pur şi simplu în stradă, sau mai de 
grabă pe marginea unui şanţ şi acel şanţ era acela al 
Templului. 

— Ah! mulţumesc, bunii mei oameni, spuse el, 
pentru osteneala pe care v-aţi dat-o de a mă aduce aci. 
Aveam nevoie de aer, însă mi s-ar fi putut da deschizind 

ferestrele şi m-aş fi simţit mai bine pe patul meu de 
damasc alb decît pe pămîntul gol. Ce are a face, se 
găsesc în buzunarul meu, numai dacă nu v-aţi şi plătit-o 
singuri, ceea ce ar fi fost prevăzător, vreo douăzeci de 
scuzi de aur; luaţi-i, prieteni, luaţi-i. 

— Dar, gentilomul meu, spuse măcelarul, noi nu ne- 
am dat osteneala, să vă aducem, ci eraţi aci, chiar în 
locul acesta. V-am găsit aci, trecînd în revărsatul zorilor? 

— Ei drace! spuse Bussy; şi tînărul medic era aici? 

Cei de faţă se priviră. 

— A început să aiureze, spuse călugărul clătinînd din 
cap. Apoi, adresîndu-se lui Bussy: 

— Fiule, îi spuse el, cred că ai face bine să te 
spovedeşti. 

Bussy îl privi pe călugăr cu un aer îngrozit. 

— Nu era nici un medic, sărmane tînăr, spuse 
bătrîna. Dumneata erai aci, singur, părăsit, rece ca un 
mort. Vezi, este puţină zăpadă şi locul dumitale este 
însemnat cu negru pe zăpadă. 

Busy aruncă o privire spre coasta-i îndurerată, îşi 
reaminti că a primit o lovitură de spadă, îşi strecură mîna 
sub tunică şi simţi batista în acelaşi loc, fixată pe rană de 
cureaua de la spadă. 

— E ciudat, spuse el. 

Folosindu-se de îngăduiala dată, cei din jurul lui şi 
începuseră să-şi împartă punga cu o mulţime de 
compătimiri la adresa lui. 

— Ei, spuse el, după ce se termină împărţeala, 
prieteni, duceţi-mă la palatul meu. 

— Ah! negreşit, negreşit, sărmane tînăr, spuse 
bătrîna; măcelarul e puternic şi apoi are calul pe care 
poţi să te urci. 

— Adevărat? întrebă Bussy. 

— Este adevărul bunului Dumnezeu! spuse 
măcelarul, iar eu şi calul meu sîntem în serviciul 
dumneavoastră, gentilomul meu. 

— E tot una, fiule, spuse călugărul, în vreme ce 
măcelarul se va duce să-şi caute calul, ai face bine să te 
spovedeşti. 

— Cum te numeşti dumneata? întrebă Bussy. 

— Mă numesc fratele Gorenflot, răspunse călugărul. 

— Ei bine! frate Gorenflot, spuse Bussy aşezindu-se 
mai bine, nădăjduiesc că nu a sosit clipa încă. Aşa că, 
părinte, să facem ce este mai grabnic. Mi-e frig şi aş vrea 
să fiu la palatul meu pentru a mă încălzi. 

— Şi cum se numeşte palatul dumitale? 

— Palatul Bussy. 

— Cum! strigară cei de faţă, palatul Bussy! 

— Da, ce găsiţi de mirare în asta? 

— Dumneata eşti oare vreunul din oamenii domnului 
de Bussy? 

— Sînt chiar domnul de Bussy. 

— Bussy! strigă mulţimea, seniorul Bussy, viteazul 
Bussy, spaima favoriţilor... Trăiască Bussy! 

Şi tînărul, ridicat pe umerii auditorilor săi, fu readus 
în triumf la palatul său, în timp ce călugărul pleca 
numărîndu-şi partea din cei douăzeci de scuzi de aur, 
clătinînd din cap şi murmurînd: 

— Dacă este acel afurisit de Bussy, nu mă miră că 
nu a voit să se spovedească. 

Odată ajuns la palatul său, Bussy trimise să-l cheme 
pe chirurgul casei, care găsi rana fără urmări. 

— la spune-mi, îi zise Bussy, este atit de gravă 
pentru mă fi făcut să aiurez? 

— Negreşit. 

— Drace! făcu Bussy; totuşi tapiţeria aceea cu 

peresonajele sale care purtau flori şi suliţi, tavanul acela 
cu picturi, patul acela sculptat şi acoperit cu damasc alb, 
portretul acela între două ferestre, acea adorabilă femeie 
blondă cu ochi negri, medicul acela care se juca de-a 
baba oarba, au fost aşadar aiureli, şi nu ar fi adevărată 
decit lupta mea cu favoriţii? Unde oare m-am bătut? Ah! 
da, mi-aduc aminte. Era aproape de Bastilia, spre strada 
Sfîntul Pavel. M-am rezemat de un zid, acel zid era o 
poartă şi acea poartă a cedat într-un mod fericit. Am 
închis-o cu mare greutate şi m-am găsit într-o alee. Aci, 
nu-mi mai amintesc nimic pînă în clipa cînd am leşinat. 
Sau poate că am visat! lată întrebarea. Ah! şi calul meu? 
Trebuie să-mi fi găsit cineva calul, mort în locul acela. 
Doctore, cheamă te rog, pe cineva. 

Doctorul chemă un valet. 

Bussy îl întrebă şi află că animalul însîngerat 
schingiuit se tirise pînă la poarta palatului şi că îl 
găsiseră acolo nechezînd în zorii zilei. Numaidecit se 
dăduse alarma în palat; toţi oamenii lui Bussy, care îşi 
adorau stăpinul, plecaseră în căutarea sa şi cea mai 
mare parte din ei nu se înapoiase încă. 

— Aşadar, spuse Bussy, nu mai este decit portretul 
care rămîne pentru mine în stare de vis şi chiar vis cred 
că era. Cine a mai văzut ca un portret să se desprindă 
din ramă pentru a veni să stea de vorbă cu un medic 
care are ochii legaţi? Inseamnă că eu sînt nebun. 

Şi totuşi, cînd mi-l amintesc, portretul acela era 
foarte încîntător. Avea... 

Bussy începu să descrie în amănunţime portretul şi 
pe măsură ce-şi reamintea toate amănuntele, un fior 
voluptos, acel fior de dragoste care încălzeşte şi gidilă 
inima, îi trecu ca o catifea peste pieptu-i arzător. 

— Şi să fi visat eu toate astea! strigă Bussy în timp 


50 


ce doctorul îi aşeza aparatul pe rană. Drace! e cu 
neputinţă, nu există asemenea vise. Să recapitulăm. 

— Eram la bal; Saint-Luc mi-a pus în vedere că 
aveam să fiu aşteptat lîngă Bastilia. Eram cu Antraguet, 
Ribeirac şi Livarot. Le-am dat drumul. Am luat-o pe chei, 
pe la palatul Justiţiei, etc... etc... La palatul Tournelles, 
am început să-i zăresc pe oamenii care mă aşteptau. S- 
au repezit asupra mea, mi-au schilodit calul. Ne-am bătut 
cu înverşunare. Am intrat într-o alee; m-am simţit rău, 
apoi... Ah! iată! tocmai acest apoi mă omoară; există 
nişte friguri, un delir, un vis după acest apoi. 

Apoi, adăugă el cu un suspin, m-am trezit pe 
marginea şanţurilor, de la Templu, unde un călugăr a voit 
să mă spovedească. 

Ce-are a face, voi fi cu sufletul împăcat, reluă Bussy 
după tăcere de o clipă pe care o întrebuința din nou 
pentru a-şi aduna amintirile. Doctore, va trebui să stau în 
casă tot cinsprezece zile pentru această zgirietură, cum 
am stat pentru cea din urmă? 

— Depinde. Să vedem, nu cumva nu puteţi merge? 
întrebă chirurgul. 

— Eu, dimpotrivă, spuse Bussy mi se pare că am 
argint viu în picioare. 

— Faceţi cîțiva paşi. 

Bussy sări jos din pat şi dădu dovadă de cele spuse 
mai înainte, făcînd cu destulă uşurinţă ocolul camerei. 

— Are să meargă, spuse medicul, numai să nu vă 
urcați pe cal şi să nu faceţi zece leghe din prima zi. 

— De minune! strigă Bussy, aşa medic mai zic şi eu; 
cu toate astea am mai văzut un altul azi noapte. Ah! da, 
l-am văzut bine, am figura lui întipărită în minte şi dacă îl 
voi întîlni vreodată, îl voi recunoaşte, pot s-o garantez. 

— Scumpul meu senior, spuse medicul, nu vă 

sfătuiesc să-l căutaţi; totdeauna loviturile de spadă sînt 
însoţite de friguri; ar trebui să ştiţi acest lucru, 
dumneavoastră care sînteţi la a douăsprezecea. 

— Oh! Doamne, strigă deodată Bussy cuprins de o 
nouă idee, căci el nu se gindea decit la misterul din 
timpul nopţii, oare visul meu o fi început dincolo de 
poartă, în loc să înceapă dincoace? Să nu fi fost nici o 
scară precum nici pat cu damasc alb şi nici portret? Oare 
tilharii aceia, crezîndu-mă ucis, m-or fi dus frumuşel pînă 
la şanţurile Templului, pentru a şterge orice urmă a 
luptei? Atunci, cu siguranţă că am visat restul. Doamne 
Sfinte! Dacă va fi adevărat, dacă îmi vor fi procurat visul 
care mă nelinişteşte, care mă sfişie, care mă ucide, fac 
jurămînt să-i spintec pe toţi pînă la cel din urmă. 

— Scumpul meu senior, spuse medicul, dacă voiţi să 
vă vindecaţi repede, nu trebuie să vă tulburaţi astfel. 

— Afară totuşi de acel cumsecade Saint-Luc, urmă 
Bussy fără să asculte ce-i spunea doctorul. Cu acesta, e 
altceva: s-a purtat ca un prieten faţă de mine. Aşa că 
vreau ca prima vizită să i-o fac lui. 

— Numai, nu înainte de orele cinci, astă-seară, 
spuse medicul. 

— Fie, spuse Bussy; dar te asigur, că nu faptul de a 
vedea lumea poate să mă îmbolnăvească, ci nemişcarea 
şi singurătatea. 

— De fapt, se poate, spuse doctorul, dumneavoastră 
sînteţi în toate privinţele un bolnav ciudat. Faceţi cum 
voiţi, Monseniore; eu nu vă mai recomand decit un lucru: 
acela de a nu primi o altă lovitură de spadă înainte de 
vindecarea acesteia. 

Bussy făgădui medicului să facă ce va putea pentru 
aceasta şi îmbrăcîndu-se, îşi chemă litiera şi porunci să 
fie dus la palatul Montmorency. 

CAPITOLUL IV 


Cum şi-a petrecut noaptea nunţii 
domnişoara de Brissac, zisă doamna de 
Saint-Luc 


Ludovic de Clermont era un cavaler frumos şi un 
gentilom desăvirşit, cunoscut mai mult sub numele de 
Bussy d'Amboise şi pe care Brantôme, vărul său, l-a 
aşezat în rîndul marilor căpitani ai veacului al XVI-lea. De 
multă vreme, nici un bărbat nu făcuse cuceriri mai 
glorioase. Regii şi prinții îi căutaseră prietenia. Reginele 
şi prinţesele îi trimiseseră cele mai fermecătoare zimbele 
ale lor. Bussy îi urmase lui La Mole în dragostea 
Margaretei de Navara; şi buna regină, cu inima 
înduioşată, care după moartea favoritului a cărui poveste 
am scris-o, avea negreşit nevoie de consolare, făcuse 
pentru frumosul şi viteazul Bussy d'Amboise atitea 
nebunii, încît Henric, soţul ei, fusese emoţionat, el care 
nu se emoţiona niciodată de astfel de lucruri, iar ducele 
Francois nu i-ar fi iertat niciodată dragostea surorii sale, 
dacă această dragoste nu l-ar fi cucerit pe Bussy pentru 
interesele lui. Şi de astă dată, ducele sacrifica totul 
pentru acea ambiţie tainică şi nehotărită care, tot timpul 
vieţii avea să-i aducă atitea dureri şi să-l facă să culeagă 
foarte puţine roade. 

Dar în mijlocul tuturor succeselor de lupte, de 
ambiţie şi de galanterie, Bussy rămăsese aşa cum poate 
să fie un suflet neatins de nici o slăbiciune omenească, şi 
acela care nu cunoscuse niciodată frica, nu cunoscuse 

nici dragostea, cel puţin pînă atunci. Această inimă de 
împărat care bătea în pieptul său de gentilom, cum 
spunea singur, era neatinsă şi curată, întocmai ca 
diamantul pe care mîna lucrătorului nu a umblat încă şi 
care iese din mîna unde s-a plămădit sub privirea 
soarelui. De asemenea nu mai era loc în această inimă 
nici pentru amănuntele de gindire care ar fi făcut din 
Bussy un împărat adevărat. El se credea demn de o 
coroană ca punct de comparaţie. 

Henric al II-lea îi oferise prietenia sa şi Bussy o 
refuzase, spunînd că prietenii regilor sînt valeţii lor şi 
cîteodată chiar mai rău; că, prin urmare, o asemenea 
situaţie nu îi convenea. Henric al III-lea răbdase în tăcere 
acest afront mărit şi mai mult de faptul că Bussy îl 
alesese pe ducele François ca stăpiîn. Este adevărat că 
ducele François era stăpinul lui Bussy cum este 
îngrijitorul, stăpînul leului. Îl serveşte şi îl hrăneşte de 
frică să nu-l mănince leul. Aşa era acest Bussy pe care 
Francois îl trimitea să-i susţină certurile particulare. 
Bussy vedea bine, însă rolul îi convenea. El îşi făcuse o 
teorie în felul devizei lui Rohan, care spunea: „Rege nu 
pot, prinţ, nu-mi place, Rohan sînt.” Bussy îşi zicea: „Eu 
nu pot să fiu rege al Franţei, dar domnul duce de Anjou 
poate şi vrea să fie, voi fi regele domnului duce de 
Anjou.” 

Şi de fapt, era. 

Cînd oamenii lui Saint-Luc văzură intrînd în curte pe 
acel temut Bussy, alergară să-l înştiinţeze pe domul de 
Brissac. 

— Domnul de Saint-Luc este acasă? întrebă Bussy 
trecînd capul prin perdelele portierei 

— Nu, domnule, făcu portarul. 

— Unde îl găsesc? 

— Nu ştiu, domnule, răspunse servitorul. Chiar sînt 
îngrijoraţi toţi la palat. Domnul de Saint-Luc nu s-a mai 
înapoiat de ieri. 

— Ce vorbeşti! făcu Bussy uimit. 

— Este după cum am cinstea să v-o spun. 

— Dar doamna de Saint-Luc. 

— O! doamna de Saint-Luc, asta este altceva. 

— E acasă? 

— Da. 

— Înştiinţeaz-o, dar, pe doamna de Saint-Luc că aş fi 
încîntat dacă aş obţine îngăduiala să-i prezint respectele 
mele. 

După cinci minute, trimisul se înapoie cu răspunsul 
că doamna de Saint-Luc îl primea cu multă plăcere pe 
domnul de Bussy. 

Bussy cobori de pe pernele sale de catifea şi urcă pe 
scara cea mare; Jeana de Cosse venise înaintea tinărului 
pînă în mijlocul sălii de onoare. Era foarte palidă, iar 
părul ei, negru ca pana corbului, dădea acestei palori 
culoarea fildeşului îngălbenit: ochii îi erau înroşiţi de o 
dureroasă insomnie şi se putea urmări pe obrazul ei 
urma argintată a unei lacrimi proaspete. Bussy, pe care 
această paloare îl făcuse mai întîi să zimbească şi care 
pregătea un compliment potrivit pentru ochii ei obosiţi, 
se opri în faţa acestor semne de adevărată durere. 

— Fiţi binevenit, domnule de Bussy, spuse tînăra, cu 
toată frica pe care prezenţa dumneavoastră mă face s-o 
simt. 

— Ce voiţi să spuneţi, doamnă? întrebă Bussy, şi în 
ce fel persoana mea vă poate anunţa o nenorocire? 

— Vai! a fost o întîlnire astă-noapte între 
dumneavoastră şi domnul de Saint-Luc, nu-i aşa? 
mărturisiţi-o. 

— Între mine şi domnul de Saint-Luc? repetă Bussy 
mirat. 

— Da, m-a îndepărtat pentru a vă vorbi. 
Dumneavoastră sînteţi al ducelui de Anjou, el este al 
regelui; v-aţi certat. Nu-mi ascundeţi nimic, domnule de 
Bussy, vă implor. Cred că înţelegeţi îngrijorarea mea. El a 
plecat cu regele, este adevărat; dar se poate întîlni uşor 
cu cineva. Spuneţi-mi adevărul. Ce i s-a întîmplat 
domnului de Saint-Luc? 

— Doamnă, spuse Bussy, iată în adevăr un lucru 
ciudat. Mă aşteptam să mă întrebaţi ceva despre rana 
mea şi cînd colo văd că eu sînt acela care întreb. 

— Domnul de Saint-Luc v-a rănit, s-a bătut! strigă 
Jeana. Ah! vedeţi bine... 

— Ba nu, doamnă, nu s-a bătut absolut deloc, cu 
mine cel puţin, acel scump Saint-Luc şi, mulţumesc lui 
Dumnezeu, nu de mîna lui sînt rănit. Ceva mai mult, a 
făcut tot ce a putut pentru ca să mă ferească. Dar, de 
altfel, cred că v-a spus singur că sîntem acum prieteni, 
ca Damon şi Pythias! 

— EI! Cum mi-ar fi spus-o, cînd nu l-am mai văzut 
deloc? 

— Nu l-aţi mai văzut deloc? aşadar ceea ce îmi 
spunea portarul dumneavoastră este adevărat. 

— Ce vă spunea? 

— Că domnul de Saint-Luc nu s-a mai înapoiat de 
ieri de la ora unsprezece... De ieri de la unsprezece nu v- 
aţi mai văzut soţul? 

— Vai! nu. 

— Dar unde poate să fie? 

— Vă întreb şi eu. 

— O! la naiba, povestiţi-mi şi mie cum stau lucrurile, 
spuse Bussy care se îndoia de cele întîmplate, e foarte 

caraghios. 

Biata femeie îl privi pe Bussy cu cea mai mare 
uimire. 

— Nu! e foarte trist, voiam să spun, reluă Bussy. Am 
pierdut mult sînge, aşa că nu mă mai bucur de toate 
facultăţile. Spuneţi-mi şi mie ce s-a întîmplat, doamnă, 


spuneţi-mi. 
Şi Jeana povesti tot ce ştia, adică porunca dată de 
Henric al Ill-lea lui Saint-Luc de a-l însoţi, închiderea 


porţilor Luvrului şi răspunsul gărzilor după care, în 
adevăr, soţul nu se înapoiase. 

— A! foarte bine, spuse Bussy, înţeleg. 

— Cum! înţelegi? întrebă Jeana. 

— Da! Maiestatea Sa l-a luat pe Saint-Luc la Luvru 
şi, odată intrat, Saint-Luc nu a mai putut ieşi. 

— Şi pentru ce nu a mai putut ieşi Saint-Luc. 

— Ei, Doamne! spuse Bussy încurcat, îmi cereţi să 
dezvălui secrete de Stat. 

— Dar, spuse tinăra, am fost şi eu şi tatăl meu la 
Luvru. 

— Ei bine? 

— Ei bine! Gărzile ne-au răspuns că nu ştiau ce 
voiam să spunem şi că domnul de Saint-Luc trebuia să se 
fi înapoiat acasă. 

— Un motiv mai mult pentru ca domnul de Saint-Luc 
să fie la Luvru, spuse Bussy. 

— Credeţi? 

— Sînt sigur şi dacă voiţi să vă asiguraţi de acest 
lucru... 

— Cum? 

— Cu ochii dumneavoastră. 

— Pot oare? 

— Desigur. 

— Dar degeaba m-aş mai înfăţişa la palat, voi fi 
primită ca şi pînă acum, cu aceleaşi cuvinte care mi s-au 
mai spus. Căci dacă ar fi acolo, ce m-ar împiedica să nu-l 
văd? 

— Voiţi să intraţi la Luvru? Vă întreb. 

— Ce să fac acolo? 

— Să-l vedeţi pe Saint-Luc. 

— Dar dacă nu va fi acolo? 

— Ei drace! eu vă spun că este. 

— E ciudat. 

— Nu, e regal. 

— Dar dumneavoastră, puteţi intra la Luvru? 

— Desigur. Eu, nu sînt soţia lui Saint-Luc. 

— Nu mai ştiu ce să cred. 

— În tot cazul, veniţi. 

— Cum? pretindeţi că soţia lui Saint-Luc nu poate 
intra la Luvru şi voiţi să mă luaţi cu dumneavoastră? 

— Deloc, doamnă; nu pe soţia lui Saint-Luc voiesc s- 
o duc acolo... O femeie oarecare. 

— Vă bateţi joc de mine... şi văzîndu-mi tristeţea, e 
crud ceea ce faceţi! 

— Ei nu! scumpă doamnă, ascultați: aveţi douăzeci 
de ani, sînteţi înaltă, aveţi ochii negri, aveţi talia puţin 
adusă, semănaţi cu cel mai tînăr dintre pajii mei... 
Înţelegeţi... băiatul acela drăguţ căruia îi stătea aşa de 
bine postavul aurit aseară. 

— Vai! ce vă trece prin gînd, domnule de Bussy! 
strigă Jeana, înroşindu-se. 

—Ascultaţi. Nu am alt mijloc decît acela pe care vi-l 
propun. Nu mai merge să vă gindiţi. Ziceţi că voiţi să-l 
vedeţi pe Saint-Luc. 

— O! Aş da totul în lume pentru aceasta. 

— Ei bine! Eu vă făgăduiesc să vă fac să-l vedeţi 

fără ca să-mi daţi nimic! 

— Da... însă... 

— O! v-am spus în cel fel. 

— Ei bine! Domnule de Bussy, voi face ce voiţi 
numai înştiinţaţi-l pe tînărul acela că am nevoie de una 
din hainele sale şi îi voi trimite o femeie de a mea. 

— Nu. Voi lua de la mine de acasă una din hainele 
acelea noi pe care le pregătesc ştrengarilor acelora 
pentru primul bal al reginei mame. Acela pe care îl voi 
crede cel mai nimerit pentru talia dumneavoastră, vi-l voi 
trimite; apoi mă veţi întîlni într-un loc anumit, astă-seară, 
în strada Saint-Honore, lîngă strada Prouvaires, de pildă, 
şi de acolo... 

— De acolo? 

— Ei bine, de acolo vom merge la Luvru împreună. 

Jeana începu să ridă şi îi întinse mîna lui Bussy. 

— lertaţi-mi bănuielile, spuse ea. 

— Din toată inima. Îmi veţi procura o aventură care 
va face să ridă întreaga Europă. Dimpotrivă, eu vă rămîn 
îndatorat. 

Şi luîndu-şi rămas bun de la tînăra femeie, el se 
înapoie acasă pentru a face pregătirile mascaradei. 

Seara, la ora fixată, Bussy şi doamna de Saint-Luc 
se întîlniră în dreptul barierei Sergenţilor. Dacă tînăra nu 
ar fi purtat costumul pajului său, Bussy nu ar fi 
recunoscut-o. Era adorabilă, sub această deghizare. 
Amîndoi, după ce  schimbară cîteva cuvinte, se 
îndreptară spre Luvru. La capătul străzii Fossés Saint- 
Germain-l'Auxerrois, întilniră o mare mulţime. Această 
mulţime ocupa toată strada şi le împiedica trecerea. 

Jeanei îi fu frică. Bussy recunoscu după făclii şi după 
archebuze pe ducele de Anjou, care se mai putea 
recunoaşte de altfel după calul său negru cu alb şi după 

mantaua de catifea albă pe care avea obicei să o poarte. 

— Ah! spuse Bussy întorcîndu-se către Jeana, erai 
curios, frumosul meu paj, de a şti cum vei putea 
pătrunde în Luvru?Ei bine! Fii liniştit acum , vei face o 
intrare triumfală. 

— Ei! Monseniore! strigă din toate puterile Bussy 
către ducele de Anjou. 

Chemarea străbătu spaţiul şi cu tot tropăitul cailor şi 
murmurul de glasuri, ajunse pînă la prinţ. Prinţul se 
întoarse. 

— Tu, Bussy, strigă el foarte încîntat; te credeam 
rănit de moarte şi mă duceam la locuinţa ta de la Cornul 
Cerbului, în strada Grenelle. 

— Zău, Monseniore, spuse Bussy, fără cel puţin a 
mulţumi prinţului pentru această dovadă de atenţie, 
dacă nu am murit, nu este vina nimănui, afară de a mea. 
În adevăr, Monseniore, mă viriţi în frumoase capcane şi 
mă părăsiţi în situaţii vesele. La balul acela al lui Saint- 
Luc, era o adevărată primejdie universală. Dintre 
Angevini nu eram decit eu şi puţin le-a lipsit, pe cinstea 
mea, să-mi scoată tot sîngele pe care îl am în cap. 

— Îţi făgăduiesc, Bussy, că au să-ţi plătească scump 
sîngele şi voi face să li se numere picăturile. 

— Da, aşa spuneţi, reluă Bussy cu libertatea lui 
obişnuită, şi veţi zîmbi primului pe care îl veţi întîlni. 
Dacă, zimbind, cel puţin, v-aţi arăta dinţii; aveţi buzele 
prea strînse pentru acest lucru. 

— Ei bine! reluă prinţul, însoţeşte-mă la Luvru şi vei 
vedea. 

— Ce voi vedea, Monseniore? 

— Vei vedea cum am să-i vorbesc fratelui meu. 

— Ascultaţi, Monseniore, nu merg la Luvru pentru a 
nu întîmpina vreo primire neplăcută. Acest lucru este bun 

pentru prinții de sînge şi pentru favoriţi. 

— Fii pe pace, mă interesez foarte mult de acest 
lucru. 

— Îmi făgăduiţi că satisfacția va fi frumoasă? 

— Îţi făgăduiesc că vei fi mulţumit. Mai stai la 
îndoială? 

— Monseniore, vă cunosc aşa de bine. 

— Vino, îţi spun; are să se vorbească despre asta. 

— lată prilejul nimerit, şopti Bussy la urechea 
contesei. Va avea loc între aceşti fraţi buni, care se urăsc 
de moarte, o răfuială grozavă, iar dumneata, în timpul 
acesta, îl vei găsi pe Saint-Luc. 

— Ei bine! întrebă ducele, te hotărăşti odată sau 
trebuie să-ţi dau cuvintul meu de prinţ? 

— O! nu, spuse Bussy, mi-ar aduce nenorocire; fie 
ce o fi, vă urmez şi dacă voi fi insultat, voi şti să mă 
răzbun. 

Şi Bussy se duse să-şi ia locul lîngă prinţ, în timp ce 
noul paj, urmîndu-şi stăpînul cît mai de aproape, mergea 
imediat înapoia lui. 

— Să te răzbuni? Nu, nu, spuse prinţul, răspunzînd la 
ameninţarea lui Bussy, să nu ai această grijă, viteazul 
meu gentilom. Mă însărcinez eu cu răzbunarea. Ascultă, 
adăugă el în şoaptă, îţi cunosc asasinii. 

— Ei aşi! făcu Bussy. Alteța Voastră şi-a dat 
osteneala să se informeze? 

— l-am văzut. 

— Unde? întrebă Bussy mirat. 

—Unde aveam treabă chiar eu, la poarta Sfintului 
Anton; ei m-au întîlnit şi erau cît pe aici să mă ucidă în 
locul tău. Ah! bănuiam eu că pe tine te aşteptau tilharii! 
Căci altfel... 

— Ei bine! căci altfel?... 

— Nu cumva îl aveai şi pe pajul acesta nou cu tine? 
întrebă prinţul, lăsînd ameninţarea la o parte. 

— Nu, Monseniore, spuse Bussy, eram singur; şi 
dumneavoastră, Monseniore? 

— Eu, eram cu d'Aurilly; şi pentru ce erai singur? 

— Pentru că voiam să-mi păstrez numele de viteazul 
Bussy, pe care mi l-au datei. 

— Şi te-au rănit? întrebă prinţul cu repeziciunea.-i 
obişnuită de a răspunde printr-o fentă, loviturilor ce i se 
dădeau. 

— Ascultaţi, spuse Bussy, nu vreau să-i fac să se 
bucure; dar am o frumoasă lovitură de spadă de-a lungul 
coastelor. 

— Ah! ticăloşii! strigă prinţul; d'Aurilly îmi spunea 
bine că aveau gînduri rele. 

— Cum, spuse Bussy, aţi văzut capcana? cum, eraţi 
cu d'Aurilly care mînuieşte aproape tot aşa de bine spada 
ca şi lăuta? cum, el a spus Alteţei Voastre că oamenii 
aceia aveau ginduri rele, eraţi doi, iar ei nu erau decit 
cinci şi nu aţi stat la pîndă ca să veniţi în ajutor. 

— La naiba! ce vrei, nu ştiam împotriva cui era 
pregătită această capcană. 

— Ba pe dracu! cum spunea regele Carol al IX-lea, 
recunoscîndu-i pe prietenii regelui Henric al Iil-lea, 
trebuia să vă fi gindit totuşi că aveau ceva cu vreun 
prieten al vostru. Cum însă nu mai este altul decit mine 
care să am curajul de a fi prietenul vostru, nu era greu 
de ghicit că pe mine mă aşteptau. 

— Da, poate că ai dreptate, dragul meu Bussy, 
spuse François, dar nu m-am gindit la toate acestea. 

— In sfirşit! suspină Bussy, ca şi cînd nu ar fi găsit 
decît acest cuvînt pentru a exprima tot ce gîndea despre 
stăpînul său. 

Ajunseră la Luvru. Ducele de Anjou fu primit la 
ferăstruică de căpitan şi de portar. Era un consemn 
sever; dar cum vă puteţi uşor închipui, acest consemn nu 
era pentru cel dintii în regat după rege. Prinţul pătrunse 
deci în curte cu întreaga-i suită. 

— Monseniore, spuse Bussy văzîndu-se în curtea de 
onoare, duceţi-vă şi faceţi scandal şi amintiţi-vă că mi l- 
aţi făgăduit solemn; eu, mă duc să-i spun două cuvinte 
cuiva. 

— Mă părăseşti, Bussy, spuse neliniştit prinţul, care 
se bizuise puţin şi pe prezenţa gentilomului său. 

— Trebuie, dar asta nu vă împiedică; fiţi pe pace, în 
mijlocul tărăboiului voi reveni. Strigaţi, Monseniore, 
strigaţi, ce naiba! Strigaţi, pentru ca să vă aud, sau dacă 
nu vă voi auzi strigînd, înţelegeţi, nu voi mai veni. 

Apoi profitînd de intrarea ducelui în sala cea mare, 
el se strecură, urmat de Jeana, în apartamente. 

Bussy cunoştea Luvrul ca şi palatul său. O luă peo 
scară dosnică, pe două sau trei coridoare singuratice, şi 
ajunse la un fel de anticameră. 

— Aşteptaţi-mă aci, spuse el Jeanei. 

— Oh! Doamne! mă lăsaţi singură! spuse tînăra 
îngrozită. 

— Trebuie, răspunse Bussy; e nevoie să vă luminez 
drumul şi să vă pregătesc intrarea. 

CAPITOLUL V 


Cum domnişoara de Brissac, zisă doamna 
de Saint-Luc, se pregăti să-şi petreacă a 
doua noapte de nuntă altfel decît şi-o 
petrecuse pe cea dintii. 


Bussy merse drept la cabinetul Armelor care îi 
plăcea atît de mult regelui Carol al IX-lea şi care, printr-o 
nouă distribuire, ajunsese camera de culcare a regelui 
Henric al Ill- lea, iar acesta şi-o aranjase după nevoile 
sale. Carol al IX-lea, rege vînător, rege fierar, rege poet, 
avea în această cameră cornuri, archebuze, manuscrise, 
cărţi şi diferite unelte. Henric al Ill-lea avea aci două 
paturi de catifea şi de mătase, desene foarte decoltate, 
moaşte, bucăţi de stofă ce se poartă pe umeri şi care 
erau sfinţite de Papa, săculeţe cu parfumuri aduse din 
Orient şi o colecţie din cele mai frumoase spade de 
scrimă. 

Bussy ştia bine că Henric nu putea să fie în această 
cameră, deoarece fratele său îi cerea audienţă în galerie; 
dar mai ştia de asemenea că alături de camera regelui 
era apartamentul doicii lui Carol al IX-lea, apartament 
care ajunsese acum favoritul lui Henric al Iil-lea. Cum 
Henric era însă un prinţ foarte schimbător în prieteniile 
sale, acest apartament fusese rînd pe rînd ocupat de 
Saint-Megrin,  Maugiron, d'O, d'Epernon, Qulus şi 
Schomberg şi în acel moment trebuia să fie, după cum 
socotea Bussy, ocupat de Saint-Luc, pentru care regele, 
după cum s-a văzut, simţea o aşa de mare izbucnire de 
dragoste, încît îl răpi pe tînăr de la soţia lui. 

Aceasta, pentru că lui Henric al Ill-lea, fire ciudată, 
prinţ uşuratic, prinţ cugetător, prinţ fricos, prinţ viteaz; 
pentru că lui Henric al Ill-lea mereu plictisit, mereu 
îngrijorat, mereu visător, îi trebuia o veşnică distracţie; 
Ziua: zgomotul, exerciţiul, maimuţărelile, prefecătoriile, 
intrigile; noaptea: lumina, trăncănelile, rugăciunea sau 


orgiile. Aşa că Henric al Ill-lea este aproape singurul 
personaj cu acest caracter pe care l-am putea întiîlni în 
lumea noastră modernă. Henric al Ill-lea, hermafroditul 


antic, era sortit să vadă lumina zilei într-un oraş din 
Răsărit, în mijlocul unei lumi de muţi, de sclavi, de 
eunuci, de filosofi şi de sofişti, iar domnia lui trebuia să 
marcheze o eră deosebită de orgiile molatice şi de 
nebunii necunoscute, între Nero şi Heliogabal. 

Bussy bănuind aşadar că Saint-Luc locuia în 
apartamentul doicii, se duse să bată la sala comună celor 
două apartamente. Căpitanul guarzilor veni să deschidă. 

— Domnul de Bussy! strigă ofiţerul mirat. 

— Da, chiar eu, scumpul meu domn de Nancey, 
spuse Bussy. Regele doreşte să-i vorbească domnului de 
Saint-Luc. 

— Foarte bine, răspunse căpitanul; să fie anunţat 
domnul de Saint-Luc că regele vrea să-i vorbească. 

Prin uşa rămasă întredeschisă, Bussy aruncă o 
privire pajului. 

Apoi întorcîndu-se spre domnul de Nancey: 

— Dar ce face oare, bietul de Saint-Luc? întrebă 
Bussy. 

— Se joacă cu Chicot, domnule, aşteptindu-l pe rege 
care s-a dus la cererea de audienţă pe care i-a făcut-o 
domnul de Anjou. 

— Siînteţi bun să-i daţi voie pajului meu să mă 
aştepte aci? întrebă Bussy pe căpitanul guarzilor. 

— Bucuros, răspunse căpitanul. 

— Intră, Jean, spuse Bussy tinerei femei. 

Şi arătă cu mîna pervazul unei ferestre, lingă care 
ea se duse să se ascundă. 

Abia ajunsese acolo, cînd Saint-Luc intră. Din 
discreţie domnul de Nancey se retrase ca să nu asculte 
cele ce se vorbeau. 

— Dar ce mai vrea regele cu mine? spuse Saint-Luc 
cu o voce aspră şi cu mutra posomorită. A! dumneata 
eşti, domnule de Bussy? 

— Chiar eu, dragă Saint-Luc, şi înainte de toate... 

El cobori glasul. 

— Înainte de toate, îţi mulţumesc pentru serviciul pe 
care mi l-ai adus. 

— Ah! spuse Saint-Luc, era foarte natural şi nu 
puteam suferi să văd asasinîndu-se un gentilom viteaz ca 
dumneata. Te credeam ucis. 

— Puțin a lipsit; însă puţin, în cazul acesta, este 
foarte mult. 

— Cum aşa? 

— Da, am scăpat din încurcătură cu o frumoasă 
lovitură de spadă pe care am dat-o cu sete, mi se pare 
lui Schomberg şi lui d'Epernon. Cît despre Quélus, 
trebuie să mulţumească oaselor capului său. Are un cap 
din cele mai tari pe care le-am întîlnit pînă acum. 

— Ah! povesteşte-mi şi mie aventura dumitale, ea 
mă vă distra, spuse Saint-Luc căscînd să-şi rupă fălcile. 

— Nu am vreme acum, dragul meu Saint-Luc. De 
altminteri, am venit cu totul pentru altceva. Te plictiseşti 
grozav, după cite văd? 

— În mod regal, pot să spun. 

— Ei bine! vin să te distrez. Ce naiba! un serviciu 
merită răsplătit. 

— Ai dreptate, acela pe care mi-l aduci dumneata nu 
este mai mic decit acela pe care ţi l-am adus eu. Poţi 
muri de plictiseală tot aşa de bine ca de o lovitură de 
spadă; e mai lung, dar mai sigur. 

—  Sărmane conte! spuse Bussy, eşti aşadar 
prizonier, după cum băniam? 

— Tot ceea ce poate fi mai prizonier. Regele 
pretinde că numai veselia mea îl mai distrează. Regele 
este destul de bun căci de ieri, i-am făcut mai multe 
strimbături decît maimuța sa şi i-am spus mai multe 
brutalităţi decit bufonul său. 

—Ei bine! să vedem: nu pot la rîndu-mi, după cum 
îți ofeream, să-ţi aduc un serviciu? 

—Negreşit, spuse Saint-Luc; poţi să te duci la mine 
acasă, sau mai degrabă la mareşalul de Brissac pentru a 
o linişti pe biata mea soţie, care trebuie să fie foarte 
îngrijorată şi care cu siguranţă că găseşte purtarea mea 
foarte ciudată. 

— Ce să-i spun? 

— Ei, Doamne! spune-i ce ai văzut, că sînt prizonier, 
că nu am voie să plec; că de ieri, regele îmi vorbeşte 
despre prietenie ca şi Cicero care a scris despre virtute 
ca Socrate care a practicat-o. 

— Şi dumneata ce îi răspunzi? întrebă Bussy rizînd. 

— La naiba! îi răspund că în ceea ce priveşte 
prietenia, sînt un nerecunoscător, iar în ceea ce priveşte 
virtutea, sînt plin de rele; ceea ce nu-l împiedică să se 
încăpăţineze şi să-mi repete suspinînd: „Ah! Saint-Luc, 
prietenia nu este deci decit o închipuire deşartă! Ah! 
Saint-Luc, virtutea nu este deci decît un nume!” Numai 
că, după ce a spus-o în franţuzeşte, o spune din nou în 
latineşte şi o repetă pe greceşte. 

La această glumă, pajul, căruia Saint-Luc nu-i 

dăduse atenţie, izbucni în ris. 

— Ce vrei, dragă prietene? El crede că te înduplecă. 
Bis repetita placent. Dar aceasta este tot ceea ce pot 
face pentru dumneata? 

— Ah! Doamne, da; cel puţin, eu mă tem că aşa e. 

— Atunci, s-a făcut. 

— Cum aşa? 

— Eu am bănuit tot ce s-a întîmplat şi i-am spus mai 
înainte totul soţiei dumitale. 

— Şi ce a răspuns ea? 

— Nu a voit să creadă la început. Dar, adăugă 
Bussy, aruncîndu-şi privirile spre pervazul ferestrei, 
nădăjduiesc că, în sfirşit s-a convins că aşa este. Cere-mi 
aşadar altceva, ceva greu, imposibil chiar; îmi va face 
plăcere să încerc aşa ceva. 

— Atunci, dragul meu Bussy, împrumută pentru 
cîteva clipe calul înaripat al gentilului cavaler Astolfe şi 
adu-l lîngă ferestrele mele; voi călări la spatele dumitale 
şi mă vei duce lîngă soţia mea. După aceea, vei fi liber, 
dacă vei crede de cuviinţă, să-ţi continui călătoria spre 
lună. 

— Dragul meu, spuse Bussy, e ceva şi mai simplu, 
să duc calul înaripat la soţia dumitale şi dînsa să vină să 
te găsească. 

— Aici? 

— Da, aici. 

— La Luvru? 

— Chiar la Luvru. Nu-i aşa că ar fi şi mai frumos? la 
spune. 

— O! la naiba! cred şi eu. 

— Nu te-ai mai plictisi? 

— Nu, pe cinstea mea. 

— Nu mi-ai spus că te plictiseşti? 

— Întreabă-l pe Chicot. De azi dimineaţă am prins 
ură pe el şi i-am propus trei lovituri de spadă. Ticălosul s- 
a supăra încît îţi venea să crapi de ris. Ei bine! eu am 
rămas foarte nepăsător, dar cred că dacă mai ţine aşa, îl 
voi ucide numai să mă distrez, sau voi face ca să fiu ucis. 

— Drace, nu te juca; ştii că Chicot este un spadasin 
încercat. Te-ai plictisi cu mult mai mult într-un sicriu, 
decit plictiseşti, într-o închisoare, ce zici? 

— Zău nu mai ştiu nimic. 

— Să vedem! spuse Bussy rizînd, vrei să-ţi dau pajul 
meu ? 

— Mie? 

— Da, e un băiat minunat. 

— Mulţumesc, spuse Saint-Luc, urăsc pajii. Regele 
mi-a oferit să-mi aducă pe acela din pajii mei care mă 
iubea mai mult şi am refuzat. Oferă-i regelui care vrea 
să-şi înmulțească numărul pajilor. Eu voi face, ieşind de 
aci, ce s-a făcut la Chenonceaux cînd cu ospăţul verde, 
nu mă voi mai face servit decît de femei. 

— Ei şi! spuse Bussy insistîind, încearcă totuşi. 

— Bussy, spuse Saint-Luc necăjit, nu face să mă iei 
peste picior. 

— Lasă-mă să încerc. 

— Nu te las. 

— Cînd îţi spun că ştiu ce-ţi trebuie. 

— Ba nu, nu, de o sută de ori nu! 

— Hei! pajule, vino încoace. 

— La naiba! strigă Saint-Luc. 

Pajul îşi părăsi fereastra şi veni înroşindu-se. 

—O!o! murmură Saint-Luc încremenit, recunoscînd- 
o pe Jeana în livreaua lui Bussy. 

—Ei bine! întrebă Bussy, trebuie să-l trimit înapoi? 

—Nu, nu, strigă Saint-Luc. Ah! Bussy, Bussy, îţi 

datorez o prietenie veşnică! 

— Ştii că nu eşti auzit, Saint-Luc, dar eşti privit. 

—E adevărat, spuse acesta. 

Şi, după ce făcuse doi paşi spre soţia sa, el făcu trei 
înapoi. În adevăr, domnul de Nancey, mirat de 
pantomima cam prea expresivă a lui Saint-Luc, începea 
să-şi ascută urechile, cînd un zgomot mare, venind din 
galeria cu geamuri, îl făcu să iasă din preocuparea sa. 

— Ah! Doamne! strigă domnul de Nancey, mi se 
pare că regele ceartă pe cineva. 

— În adevăr, aud şi eu, răspunse Bussy, prefăcîndu- 
se neliniştit; nu cumva o fi, din întîmplare, domnul duce 
de Anjou cu care am venit? 

Căpitanul guarzilor îşi asigură spada la şold şi plecă 
în direcţia galeriei unde, în adevăr zgomotul unei discuţii 
aprinse pătrundea prin bolte şi ziduri. 

— Să mai spui că nu am aranjat bine lucrurile, spuse 
Bussy întorcîndu-se spre Saint-Luc. 

— Dar ce s-a întîmplat? întrebă acesta. 

— S-a întîmplat că domnul de Anjou şi regele se 
sfişie în această clipă şi cum acesta trebuie să fie un 
spectacol superb, alerg acolo ca să nu pierd nimic. 
Dumneata, profită de învălmăşeală, nu ca să fugi, căci 
regele tot te-ar ajunge, ci pentru a pune la loc sigur pe 
acest frumos paj pe care ţi-l dau; se poate? 

— Da, la naiba! şi de altfel, chiar dacă nu s-ar putea, 
tot s-ar găsi mijlocul; dar, din fericire, am făcut pînă 
acum pe bolnavul aşa că stau în cameră. 

— În cazul acesta, adio, Saint-Luc; doamnă nu mă 
uitaţi în rugăciunile dumneavoastră. 

Şi Bussy, vesel că a jucat această farsă lui Henric al 
lll-lea, ieşi din anticameră şi ajunse la galeria în care 
regele, roşu de miînie, demonstra ducelui de Anjou, palid 

de ciudă, că, în noaptea trecută, Bussy era provocatorul. 

— Vă afirm, Sire, striga ducele de Anjou, că 
d'Epernon, Schomberg, d'O, Maugiron şi Quélus îl 
aşteptau la hotelul Tournelles. 

— Cine ţi-a spus? 

— l-am văzut chiar eu, Sire, i-am văzut cu ochii mei. 

— În întuneric, nu-i aşa? Noaptea era neagră ca 
întunericul unui cuptor. 

— De aceea, nu după faţă i-am recunoscut. 

— Atunci, după ce? după umeri? 

— Nu, Sire, după voce. 

— Ţi-au vorbit? 

— Au făcut mai mult decit atit, m-au luat drept 
Bussy şi m-au atacat. 

— Pe dumneata? 

— Da, pe mine. 

— Şi ce făceai la poarta Sfintului Anton? 

— Ce vă priveşte? 

— Vreau să ştiu. Sînt curios astăzi. 

— Mă duceam la Manasse. 

— La Manasse, un evreu! 

— Şi Maiestatea Voastră se duce la Ruggieri, un 
otrăvitor. 

— Mă duc unde vreau, eu sînt regele. 

— Aceasta nu înseamnă a răspunde, ci a zdrobi. 

— De altfel, după cum am spus, Bussy a fost 
provocatorul. 

— Bussy? 

— Da. 

— Unde? 

— La balul lui Saint-Luc. 

— Bussy a provocat cinci oameni? Haida de, Bussy 
este viteaz, dar Bussy nu este nebun. 

— Pe toţi dracii: îţi spun că am auzit chiar eu 
provocarea. De altfel, era în stare s-o facă, deoarece cu 
toate cele ce mi le spui, l-a rănit pe Schomberg la 
coapsă, pe d'Epernon la braţ şi aproape că l-a zdrobit pe 
Qu€lus. 

— Ah! într-adevăr, spuse ducele; el nu-mi vorbise 
despre toate astea, o să-i aduc laudele mele.. 

— Eu, spuse regele, nu voi lăuda pe nimeni, ci voi da 
pildă cu acest bătăuş. 

— Şi eu, spuse ducele, eu pe care prietenii voştri mă 
atacă, nu numai în persoana lui Bussy, dar chiar şi în a 
mea, voi şti dacă sînt fratele vostru şti dacă există în 
Franţa, afară de Maiestatea Voastră, un singur om care 
să aibă dreptul de a mă privi în faţă fără ca în lipsa 
respectului, teama să-l facă să plece ochii în jos. 

În această clipă, atras de strigătele celor doi fraţi, 
apăru Bussy, îmbrăcat cu eleganţă într-un costum de 
mătase verde deschis cu nişte noduri roz. 

—Sire, spuse el înclinîndu-se în faţa lui Henric al IIl- 
lea, binevoiţi a primi cele mai umile respecte ale mele. 

—La naiba! iată-l, spuse Henric. 

—Maiestatea Voastră, după cît se pare, îmi face 
cinstea să se ocupe de mine? întrebă Bussy. 

—Da, răspunse regele, şi sînt mulţumit că te văd; 
cu toate cele ce mi s-a spus, faţa dumitale respiră 
sănătate. 

— Sire, sîngele vărsat înfrăgezeşte faţa, spuse 
Bussy, şi eu trebuie să am, faţa foarte fragedă astăzi. 

— Ei bine! pentru că ai fost bătut, pentru că ai fost 
lovit, plînge-te, senior de Bussy şi îţi voi face dreptate. 

— Daţi-mi voie, Sire, spuse Bussy, nu am fost nici 
bătut, nici lovit şi nu mă plîng. 

Henric rămase buimăcit şi se uită la ducele de 

Anjou. — Ei bine! ce îmi spuneai? întrebă el. 

— Spuneam că Bussy a primit o lovitură de pumnal 
care îi străbate coasta. 

— Este adevărat, Bussy? întrebă regele. 

— Deoarece o spune fratele Majestății Voastre, 
spuse Bussy, trebuie să fie adevărat; cel dintii prinţ de 
sînge nu ar putea minţi. 

— Şi, avînd o lovitură de spadă în coaste, spune 
Henric, nu te plîngi. 

— Nu m-aş plinge, Sire, decît dacă pentru a mă 
împiedica să mă răzbun eu însumi, mi s-ar tăia mîna 
dreaptă; chiar atunci, urmă neînduplecatul duelist, m-aş 
răzbuna, după cum nădăjduiesc, cu mîna stingă. 

— Obraznic! murmură Henric. 

— Sire, spuse ducele de Anjou, aţi vorbit de 
dreptate. Ei bine, faceţi dreptate; noi nu cerem altceva. 
Ordonaţi o anchetă, numiţi judecători şi să se ştie bine 
din ce parte venea cursa şi cine pregătise asasinatul. 

Henric roşi. 

— Nu, spuse el, vreau ca şi de data aceasta să nu 
aflu a cui a fost vina şi să învălui pe toată lumea într-o 
iertare generală, prefer ca aceşti înverşunaţi duşmani să 
se împace şi îmi pare rău de Schomberg şi d'Epernon că 
se află reţinuţi în casă de rănile lor. Ascultă, domnule de 
Anjou, care era cel mai furios din toţi prietenii mei, după 
părerea dumitale? Spune, nu cred să- ţi fie greu, 
deoarece pretinzi că i-ai văzut. 

— Sire, spuse ducele de Anjou, era Qu€lus, eu nu 
mă ascund şi Alteța Sa a văzut bine. 

— Atunci, spuse Henric, domnul de Bussy şi domnul 
de Quélus să facă pace în numele tuturor. 

— Oh! oh! spuse Quélus, ce înseamnă asta, Sire? 

— Asta înseamnă că vreau să vă îmbrăţişaţi aci, în 

faţa mea, chiar acum. 

Qu€lus încruntă din sprîncene. 

— Ei ce! signor, spuse Bussy întorcîndu-se spre 
Quélus şi imitînd gestul italian al lui Pantalon, îmi vei 
face această favoare? 

Gluma era atit de neaşteptată şi Bussy o făcuse cu 
atita căldură, încît chiar regele începu să ridă. Apoi, 
apropiindu-se de Que€lus: 

— Haide, domnule, spuse el, regele vrea. 

Şi îl cuprinse cu amîndouă braţele de git. 

— Nădăjduiesc că aceasta nu te angajează cu nimic, 
îi spuse în şoaptă Qu€lus lui Bussy. 

— Fii pe pace, răspunse Bussy pe acelaşi ton. Ne 
vom întîlni într-o zi sau alta. 

Qu€lus, roşi de ciudă, se dădu înapoi furios. 

Henric încruntă din sprîncene şi Bussy, cu aceleaşi 
gesturi caraghioase, se răsuci pe călcîie şi ieşi din sala 
de consiliu. 


CAPITOLUL VI 


Cum se făcea toaleta de noapte a regelui 
Henric al Ili-lea. 


După această scenă, începută tragic şi terminată 
comic şi al cărei zvon, scăpat ca un ecou din Luvru, se 
răspîndi în oraş, regele foarte miîniat reluă drumul 
apartamentului său, urmat de Chicot, care cerea să 
mănînce. 

— Mie nu mi-e foame, spuse regele trecînd pragul 
uşii sale. 

— Se poate, spuse Chicot; dar eu turbez şi aş vrea 
să rod ceva, măcar un ciolan. 

Regele se făcu a nu-l auzi. Işi desfăcu mantaua, pe 
care o puse pe pat, îşi soase pălăria, menţinută pe cap 
de nişte ace lungi, negre şi o aruncă pe fotoliu; apoi 
înaintînd spre gangul ce ducea la camera lui Saint-Luc, 
care nu era despărțită de a sa decit printr-un simplu zid: 

—Aşteaptă-mă aci, bufonule, spuse el, mă înapoiez. 

—O! nu te grăbi, fiule, spuse Chicot, nu te grăbi; 
doresc chiar, urmă el ascultînd zgomotul paşilor lui 
Henric care se depărta, să-mi laşi timpul să-ţi pregătesc 
o mică surpriză. 

Apoi, cînd nu se mai auzi nici un zgomot: 

—Hei! spuse el deschizînd uşa de la anticameră. 

Un valet intră. 

— Regele şi-a schimbat părerea, spuse el, vrea o 
cină frumoasă pentru el şi Saint-Luc. Mai ales a 
recomandat vin; du-te, lacheu. 

Valetul se răsuci pe călciie şi alergă să împlinească 
poruncile lui Chicot, pe care le credea că sînt ale regelui. 

Cît despre Henric, el trecuse, după cum am mai 
spus, în apartamentul lui Saint-Luc care, înştiinţat de 
vizita Maiestăţii Sale, se culcase şi pusese să i se 
citească rugăciuni de către un bătrin servitor, care 
urmîndu-l la Luvru, fusese făcut prizonier împreună cu el. 
Pe un fotoliu aurit, într-un colţ, cu capul în miini, dormea 
adînc pajul pe care îl adusese Bussy. 

Regele îmbrăţişă toate acestea dintr-o aruncătură 
de ochi. 

— Ce e tînărul acesta? îl întrebă el pe Saint-Luc cu 
nelinişte. 

— Maiestatea Voastră, oprindu-mă aci, nu mi-a 
îngăduit să-mi aduc un paj? 

— Da, negreşit, răspunse Henric al Ill-lea. 

— Ei bine! Am profitat de îngăduială, Sire. 

— Ah! ah! 

— Maiestatea Sa se căieşte că mi-a acordat această 
distracţie? întrebă Saint-Luc. 

— Nu, fiule, nu; distrează-te, dimpotrivă. Ei bine! 
cum o mai duci? 

— Şire, spuse Saint-Luc, am nişte friguri grozave. 

— Intr-adevăr, spuse regele, ai faţa îmbujorată, 
copilul meu; să vedem pulsul, ştii că sînt puţin şi medic. 

Saint-Luc întinse mîna cu o mişcare vădită de 
proastă dispoziţie 

— Da, da! spuse regele, e cam schimbător, agitat. 

— O! Sire, spuse Saint-Luc, aceasta înseamnă că în 
adevăr sînt bolnav. 

— Fii pe pace, spuse Henric, te voi îngriji chiar cu 
doctorul meu. 

— Mulţumesc, Sire, îl urăsc pe Miron. 

— Te voi păzi chiar eu. 

— Sire, nu mi-aş îngădui... 

— Voi porunci să se aşeze un pat pentru mine în 
camera ta, Saint-Luc. Vom vorbi toată noaptea. Am o 
mulţime de lucruri să-ţi povestesc. 

— Ah! strigă Saint-Luc disperat, spuneţi că sînteţi 
medic, că sînteţi prietenul meu şi voiţi să mă împiedicaţi 
să dorm. La naiba! doctore, aveţi un fel ciudat de a vă 
trata bolnavii! La naiba! Sire, aveţi un fel ciudat de a vă 
iubi prietenii. 

— Ei ce! vrei să rămii singur, suferind cum eşti? 

— Sire, îl am pe pajul meu Jean. 

— Dar doarme. 

— Aşa îmi plac mie oamenii care mă veghează; cel 
puţin nu mă împiedică nici pe mine să dorm. 

— Lasă-mă cel puţin să te veghez împreună cu el, 
nu îţi voi vorbi decit dacă te deştepţi. 

— Sire, am o deşteptare foarte ursuză şi trebuie să 
fie cineva bine obişnuit cu mine ca să-mi ierte toate 
prostiile pe care le spun înainte de a fi bine deşteptat. 

— Cel puţin, vino să asişti la culcarea mea. 

— Şi voi fi liber apoi să mă înapoiez în pat? 

— Absolut liber. 

— Ei bine! fie. Dar am să fiu un curtean trist, vă 
garantez. Pic de somn. 

— Vei căsca în voie. 

— Ce tiranie! spuse Saint-Luc, cînd îi aveţi pe toţi 
ceilalţi prieteni. 

— Ah! da, sînt într-o frumoasă stare şi Bussy care i-a 
aranjat bine. Schomberg are coasta crăpată; d'Epernon 
are încheietura miini crestată ca o mănuşă spaniolă; 
Qu€lus este acum buimăcit de lovitura de pumn de ieri şi 
de îmbrăţişarea de azi; mai rămîne d'O care mă 
plictiseşte de moarte şi Maugiron care mă supără. Haide! 
Trezeşte pe secătura asta de paj şi puneţi un halat pe 
tine. 

— Sire, dacă Maiestatea Voastră voieşte să mă lase. 

— Pentru ce? 

— Respectul... 

— Haide dar. 

— Sire, în cinci minute voi fi al Maiestăţii Voastre. 

— În cinci minute, fie! Dar nu mai mult de cinci 
minute, auzi; şi în timpul acestor minute, găseşte-mi 
vreo istorioară frumoasă, Saint-Luc, pentru a încerca să 
ridem puţin. 

Şi zicînd acestea regele, care obținuse jumătate din 
cele ce voia, ieşi pe jumătate mulţumit. 

Abia se închise uşa în urma lui şi pajul se deşteptă 

deodată şi dintr-un salt fu la perdeaua de la uşă. 

—Ah! Saint-Luc, spuse el, cînd zgomotul paşilor se 
pierdu, iar ai să mă părăseşti. Doamne! ce chin! mor de 
frică aci. Dacă m-ar descoperi cineva. 

— Scumpa mea Jeana, spuse Saint-Luc, Gaspard 
care este aci (şi i-l arătă pe bătrînul servitor), te va apăra 
împotriva oricărei indiscreţii. 

— Atunci, e mai bine să plec, spuse tinăra roşind. 

— Dacă ţii neapărat, Jeana, spuse Saint-Luc cu un 
ton întristat, voi face să fii dusă înapoi la palatul 
Montmorency, căci consemnul nu este decît pentru mine. 
Dar dacă ai fi tot atit de bună pe cît eşti de frumoasă, 
dacă ai avea în inimă oarecare sentimente pentru bietul 
Saint-Luc, l-ai mai aştepta cîteva clipe. Mă voi preface că 
sufăr aşa de rău de cap, de nervi şi de stomac, încît 
regele nu va mai voi un tovarăş atit de trist şi mă va 
trimite la culcare. 

Jeana lăsă ochii în jos. 

— Du-te dar, spuse ea, te voi aştepta; 
spune ca regele: nu sta mult. 

— Jeana, scumpa mea, eşti adorabilă, spuse Saint- 
Luc; încrede-te în mine că voi veni cît mai repede cu 
putinţă lîngă ţine. De altminteri, mi-a venit o idee, o voi 
rumega puţin şi la înapoiere o să ţi-o spun. 

— O idee care îţi va reda libertatea? 

— Nădăjduiesc. 

— Gaspard, spuse Saint-Luc, ai grijă să nu intre 
nimeni aici. Apoi, după un sfert de oră, închide uşa cu 
cheia; adu-mi această cheie la rege. Du-te şi spune 
acasă să nu se neliniştească de doamna contesă şi nu te 
înapoia decît miine. 

Gaspard făgădui zimbind să îndeplinească poruncile 
pe care tînăra femeie le asculta roşind. 


A . 


nsă îţi voi 

Saint-Luc luă mîna soţiei sale, o sărută cu gingăşie şi 
alergă la camera lui Henric, care şi începuse să dea 
semne de nerăbdare. 

Jeana, singură şi tremurînd, se ghemui în perdeaua 
mare care atirna de vergelele patului şi acolo, visătoare 
îngrijorată, miîniată, căută la rîndu-i, jucîndu-se cu o 
ţeava, un mijloc de a ieşi victorioasă din ciudata siuaţie 
în care se găsea. 

Cînd Saint-Luc intră la rege, fu izbit de parfumul 
aspru şi voluptos pe care îl răspindea camera regală. 
Picioarele lui Henric se lăfăiau, în adevăr, pe un aşternut 
de flori cărora li se tăiaseră lujerele, de teamă să nu facă 
vreun rău pielii delicate a Maiestăţi Sale; trandafiri, 
iasomii, viorele, cuişoare, cu toată asprimea anotimpului, 
formau un covor moale şi mirositor la picioarele lui 
Henric al III-lea. 

Camera, al cărei tavan fusese coborit şi decorat cu 
frumoase picturi de piînză, era mobilată, după cum am 
mai spus, cu două paturi, dintre care unul era atît de 
mare, încît, deşi căpătiiul îi era sprijinit de zid, cuprindea 
aproape a treia parte din cameră. 

Acest pat avea o tapiţerie de aur şi de mătase cu 
pesonaje mitologice, reprezentind povestea Cenei sau a 
lui Cenis, cînd bărbat, cînd femeie, a cărui metamorfoză 
nu se opera, după cum este uşor de bănuit, fără cele mai 
fantastice sforţări ale închipuiri pictorului. Pologul era de 
pînză de argint cusută cu aur şi cu figuri de mătase, iar 
armele regale, bogat brodate, erau aşezate pe partea de 
baldachin care, lipită de zid, forma căpătiiul patului. 

La ferestre era aceeaşi tapiţerie ca la paturi, iar 
canapelele şi fotoliile erau formate din aceeaşi stofă ca 
aceea a patului şi a ferestrelor. In mijlocul tavanului, un 
lanţ de aur lăsa să atirne o lampă de argint, în care 

ardea un ulei ce răspindea, consumîndu-se, un parfum 
ales. La dreapta patului, un satir de aur ţinea în mînă un 
candelabru în care ardeau patru lumînări roz, parfumate 
la fel. Aceste lumiînări, mari ca nişte făclii, aruncau o 
lumină care, adăugată la aceea a lămpii, lumina 
îndeajuns camera. 

Regele, cu picioarele goale aşezate pe flori 
presărate pe parchet, stătea pe scaunu-i de abanos 
încrustat cu aur; ţinea pe genunchi şapte sau opt căţeluşi 
cu părul lăţos şi ale căror boturi fragede îi gidilau încet 
mîinile. Doi servitori îi desfăceau şi îi făceau părul, ridicat 
în sus ca al femeilor, îi pieptănau mustaţa-răsucită şi 
barba stufoasă. Un al treilea ungea obrajii prinţului cu un 
strat unsuros de cremă roz, de un gust cu totul deosebit 
şi de un miros din cel mai ales. 

Henric ţinea ochii închişi şi lăsa să i se facă toate 
aceste pregătiri cu măreţia şi seriozitatea unui zeu 
indian. 

—Saint-Luc! spunea el, unde este Saint-Luc? 

Saint-Luc intră. Chicot îl luă de mînă şi îl duse în faţa 
regelui. 

— lată-l, spuse el lui Henric,a venit prietenul tău 
Saint-Luc; porunceşte-i să se spele, sau mai bine să se 
mizgălească şi el cu cremă; căci dacă nu vei lua această 
precauţiune, se va întîmpla un lucru supărător; sau el va 
mirosi urit pentru tine, care miroşi atît de frumos, sau tu 
vei mirosi prea tare pentru el care nu va mirosi deloc. 
Hei, aduceţi grăsimile şi pieptenele, adăugă Chicot 
întinzîndu-se pe un fotoliu mare în faţa regelui, vreau să 
le încerc şi eu. 

— Chicot, Chicot! strigă Henric, pielea ta e prea 
uscată şi ar absorbi o cantitate prea mare de cremă; abia 
dacă e deajuns pentru mine; şi părul tău este aşa de 

aspru, încît mi-ar rupe pieptenii. 

— Pielea mi s-a uscat făcînd campanie pentru tine, 
prinţ nerecunoscător! Şi părul meu este aşa de aspru, 
pentru că necazurile pe care mi le faci îl ţin mereu zbinrlit; 
însă dacă îmi refuzi crema pentru obraz, adică pentru 
exterior, bine, fiule, nu-ţi mai cer nimic. 

Henric, ridică din umeri ca un om puţin dispus să se 
distreze cu glumele bufonului său. 

— Lasă-mă, spuse el, bălmăjeşti. 

Apoi întorcîndu-se spre Saint-Luc: 

— Ei bine! Fiule, spuse el, te mai doare capul? 

Saint-Luc îşi duse mîna la frunte şi scoase un suspin. 

—  Închipuieşte-ţi, urmă Henric, că l-am văzut pe 
Bussy d'Ambroise. Ei!... domnule, spuse el coaforului, mă 
arzi. 

Coaforul îngenunchie. 

— L-aţi văzut pe Bussy d'Amboise, Sire? spuse Saint- 
Luc tremurînd. 

— Da, răspunse regele; îi înţelegi pe imbecilii aceia 
care l-au atacat în număr de cinci şi care nu l-au nimerit? 
Ar merita să fie bătuţi. Dacă ai fi fost tu acolo, ce zici, 
Saint-Luc? 

— Sire, răspunse tînărul, se poate ca nici eu să nu fi 
fost mai norocos ca tovarăşii mei. 

— Haida de! ce tot spui? mă prind pe o mie de scuzi 
de aur că îl atingi de zece ori pe Bussy, iar el numai de 
şase ori. La naiba! va trebui ca miine să vedem acest 
lucru. Te mai ocupi cu scrima, copilul meu? 

— Desigur, Sire. 

— Te întreb dacă faci exerciţii dese. 

— Aproape în toate zilele cînd sînt sănătos, dar cînd 
sînt bolnav, Sire, nu sînt bun de absolut nimic. 

— De cite ori mă atingeai tu? 

— Făceam un joc aproape egal, Sire. 

— Da, însă eu trag mai bine ca Bussy. Ce dracu! 
domnule, spuse Henric bărbierului său, îmi smulgi 
mustaţa. 

Bărbierul îngenunchie. 

— Sire, spuse Saint-Luc, arătaţi-mi un leac pentru 
boala de inimă. 

— Trebuie să măniînci, spuse regele. 

— O! Sire, cred că vă înşelaţi. 

— Nu, te asigur. 

— Ai dreptate, Valois, spuse Chicot, şi cînd mă doare 
grozav inima sau stomacul, nu ştiu prea bine care din 
două, urmez această reţetă. 

Şi se auzi un zgomot ciudat, asemănător cu acela 
care rezultă din mişcarea fălcilor unei maimuțe. 

Regele se întoarse şi îl văzu pe Chicot, care, după ce 
înghiţise singur îndoita cină care i se adusese în numele 
regelui îşi mişca zgomotos fălcile sorbind conţinutul unei 
ceşti de porțelan de Japonia. 

— Ei bine! spuse Henric, ce dracu faci acolo domnul 
Chicot? 

— Îmi iau crema pentru interior, spuse Chicot, 
deoarece pentru exterior îmi este oprită. 

— Ah, mişelule! strigă regele întorcîndu-şi capul 
într-un mod atit de neprevăzut încît degetul unsuros al 
valetului umplu de cremă gura regelui. 

— Mănîncă, fiule, spuse cu gravitate Chicot. Eu nu 
sînt atît de tiran ca tine: interioară şi exterioară, ţi le 
îngădui amîndouă. 

— Domnule, mă înăbuş, spuse Henric valetului. 
Valetul îngenunchie aşa cum făcuse coaforul şi bărbierul. 

— Să se ducă cineva să-mi caute pe căpitanul 
guarzilor, strigă Henric, să-l aducă numaidecit. 

— Şi ce să faci cu căpitanul tău de guarzi? întrebă 
Chicot, trecîndu-şi degetul prin ceaşca de porțelan şi 
ducîndu-l apoi gură. 

—Pentru ca să-şi treacă spada prin corpul lui Chicot 
şi chiar aşa de slab cum e, să facă din el o friptură pentru 
cîinii mei. 

Chicot se ridică şi dîndu-şi părul peste cap: 

— La naiba! spuse el, un Chicot să fie dat cîinilor 
tăi, un gentilom patrupedelor tale! Ei bine! să vie, fiule, 
căpitanul tău de guarzi şi vom vedea. 

Şi Chicot îşi trase spada cea lungă, cu care începu 
să scrimeze atit de caraghios împotriva coaforului, 
bărbierului şi valetului, încît regele nu se putu opri a ride. 

— Dar mi-e foame, spuse regele cu un glas 
plîngător, şi caraghiosul a mîncat el singur toată cina. 

— Eşti un mofturos, Henric, spuse Chicot. Te-am 
rugat să te aşezi la masă şi ai refuzat. In orice caz, îţi mai 
rămîne zeama. Mie nu mai mi-e foame şi mă duc să mă 
culc. 

În timpul acesta, Gaspard venise să aducă cheia 
stăpînului său. 

— Eu la fel, spuse Saint-Luc, căci dacă aş mai sta 
mult în picioare, aş părea lipsit de respect faţă de regele 
meu, căzînd în faţa sa în atacuri nervoase. Am friguri. 

— Ţine, Saint-Luc, spuse regele întinzînd tînărului 
cîţiva căţeluşi; ia-i cu tine. 

— Ce să fac cu ei? întrebă Saint-Luc. 

— Să-i culci cu tine; vor lua boala ta, şi vei scăpa de 
ea. 

— Mulţumesc, Sire, spuse Saint-Luc puniînd cîinii în 
coşul lor, nu am încredere în această reţetă. 

— Voi veni să te văd la noapte, Saint-Luc, spuse 
regele. 

— O! nu veniţi, Sire, vă rog, spuse Saint-Luc, m-aţi 
deştepta brusc şi se spune că acest lucru te face 
epileptic. 

Şi zicînd acestea, după ce îl salută pe rege, ieşi din 
cameră, urmat de semnele de prietenie pe care i le arătă 
Henric pînă ce nu-l mai văzu. 

Chicot dispăru şi el. 

Cele două sau trei persoane care asistaseră la 
pregătirile de culcare ale regelui, ieşiră la rîndul lor. 

Nu mai rămaseră lingă rege decit valeţii care îi 
acoperiră faţa cu o mască de pinză fină îmbibată cu o 
cremă  parfumată.ln această mască erau nişte 
deschizături pentru nas, pentru ochi şi pentru gură. O 
bonetă de stofă de mătase şi de argint o fixa pe frunte şi 
pe urechi. 

Apoi îi trecură braţele într-un pieptăraş de mătase 
roz, căptuşit cu mătase fină şi cu vată; după aceea îi 
dădură nişte mănuşi dintr-o piele atît de moale, încît s-ar 
fi zis că sînt de mătase. Aceste mănuşi ajungeau pînă la 
coate şi erau unse pe dinăuntru cu un ulei parfumat care 
le dădea acea elasticitate a cărei cauză se caută în zadar 
pe deasupra. 

După terminarea acestor mistere ale toaletei regale, 
i se dădu lui Henric să-şi bea zeama dintr-o ceaşcă de 
aur; dar înainte de a duce la buze, el vărsă jumătate din 
ea într-o ceaşcă la fel cu a sa şi porunci să se trimită 
această jumătate lui Saint-Luc urîndu-i-se noapte bună. 

Veni apoi rîndul lui Dumnezeu care, în astă seară, 
desigur din pricina marii preocupări a regelui, fu lăsat 
mai la o parte. Henric nu făcu decit o singură rugăciune 
fără să atingă cel puţin mătăniile sfinţite; şi punînd să i 
se desfacă patul stropit cu coriandru, răşină şi 
scorţişoară, se culcă. 

Apoi, după ce se aşeză bine pe numeroasele-i perne, 
Henric porunci să i se ridice stratul de flori care începea 
să îngreuieze aerul din cameră. Se deschiseră pentru o 
clipă ferestrele pentru a împrospăta acest aer prea 
încărcat de carbon. După care un foc mare de curpeni 
arse în căminul de marmură, repede ca un meteor; nu se 
stinse totuşi decît după ce îşi răspîndi plăcuta-i căldură în 
tot apartamentul. 

Atunci valetul închise totul, perdele şi portiere şi îl 
aduse pe marele cîine favorit al regelui, care se numea 
Narcis. Dintr-salt, el sări pe patul regelui, se învirti o 
clipă, apoi se culcă lungindu-se la picioarele stăpînului 
său. 

Apoi suflă în luminările roz care ardeau în miinile 
satirului de aur, micşoră lumina candelei punîndu-i un fitil 
mai mic şi valetul însărcinat cu aceste ultime amănunte 
ieşi la rîndu-i pe vîrful picioarelor. 

Mai liniştit, mai leneş, mai uituc decit acei călugări 
trindavi din regatul său, ascunşi în mănăstirile lor 
îmbuibate, regele Franţei nu-şi mai dădea osteneala să 
cugete că mai există o Franţă. 

Dormea. 

După o jumătate de oră, oamenii care vegheau în 
galerii şi care, de la diferitele lor posturi, puteau observa 
ferestrele camerei lui Henric, văzură prin perdele 
stingîndu-se lampa şi razele argintate ale lunii înlocuind 
pe geamuri dulcea lumina roză care le colora. Ei se 
gîndiră prin urmare că Maiestatea Sa doarme din ce în ce 
mai bine. 

În această clipă toate zgomotele dinăuntru şi din 
afară dispărură şi s-ar fi putut auzi liliacul cel mai tăcut 
zburînd prin galeriile posomorite ale Luvrului. 

CAPITOLUL VII 


Cum fără ca nimeni să cunoască pricina 
acestei convertiri, regele Henric se văzu 
convertit de la o zi la alta. 


Două ore trecură astfel. Deodată răsună un țipăt 
grozav. Acest țipăt ieşise din camera Maiestăţii Sale. 

Cu toate astea candela era tot stinsă, liniştea tot 
adincă şi nici un zgomot nu se auzea, afară de această 
ciudată chemare a regelui. 

Căci regele fusese acela care strigase. 

In curînd se deosebi zgomotul unei mobile care 
cădea, a unui porțelan prefăcut în ţăndări, a unor paşi 
neliniştiţi alergînd prin cameră; apoi se auziră alte ţipete 
amestecate cu lătrături de cîini. Numaidecit luminile 
strălucesc, spadele lucesc prin galerii şi paşii greoi ai 
guarzilor buimăciţi de somn zguduie stîlpii puternici. 

— La arme! strigară toţi din toate părţile, la arme! 
Regele ne cheamă, să alergăm la rege. 

Şi în această clipă, alergind cît putu mai repede, 
căpitanul  guarzilor, colonelul  Elveţienilor,  intimii 
castelului, archerbuzierii de serviciu, se repeziră în 
camera regală, pe care un val de lumină o cuprinse 
îndată; douăzeci de făclii luminară scena. 

Lîngă fotoliu răstunat, lîngă ceştile sparte, în faţa 
patului în dezordine ale cărui cearşafuri şi cuverturi erau 
împrăştiate în cameră, Henric caraghios şi înspăimîntător 
în dichisurile sale de noapte, stătea în picioare, cu părul 
zbiîrlit, cu ochii ficşi. 

Mîna-i dreaptă era întinsă, tremurind ca o frunză la 
vînt. 

Mîna-i stingă, zbircită, se înţepenise pe minerul 
spadei pe care îl apucase fără să vrea. 

Cîinele, tot aşa de tulburat ca şi stăpînul său, îl 
privea stînd cu labele depărtate şi urlînd. 

Regele părea mut din pricina groazei şi toată 
această lume, neîndrăznind să rupă tăcerea, întrebîndu- 
se din ochi, aştepta cu o linişte grozavă. 

Atunci apăru pe jumătate îmbrăcată, dar învăluită 
într-un mantou mare, tînăra regină Luiza de Lorena, 
blonda şi gingaşa creatură care ducea viaţa unei sfinte 
pe acest pămînt şi pe care ţipetele soţului său o 
deşteptaseră. 

— Sire, spuse ea, tremurînd mai mult decit toţi, ce 
s-a întîmplat, Doamne?... Ţipetele voastre au ajuns pînă 
la mine şi am venit. 

— Nu... nu... nu e nimic, spuse regele fără să-şi 
mişte ochii care păreau că privesc în aer o formă 
nedesluşită şi pe care nu o vedea decit el. 

— Dar, Maiestatea voastră a ţipat..., reluă regina. 
Maiestatea Voastră e oare suferind? 

Groaza era zugrăvită într-un mod atît de vădit pe 
trăsăturile lui Henric încît ea cuprindea încetul cu încetul 
pe toţi cei de faţă. Se dădeau înapoi, înaintau, sorbeau 
din ochi persoana regelui pentru a se asigura că nu era 
rănit, că nu fusese lovit de trăsnet sau muşcat de vreo 
reptilă. 

— Oh! Sire, strigă regina; Sire, în numele cerului, nu 
ne lăsaţi într-o asemenea îngrijorare! Voiţi un medic? 

— Un medic! spuse Henric pe acelaşi ton sinistru; 
nu, corpul nu este bolnav, ci sufletul, mintea; nu, nu, nu 
un medic... un duhovnic. 

Cei de faţă se uitară unii la alţii; cercetară uşile, 
perdelele, parchetul, tavanul. 

Nicăieri nu rămăsese urma obiectului nevăzut care 
înspăimiîntase atit de rău pe rege. 

Această cercetare era făcută cu o îndoită 
curiozitate: misterul se complica, regele cerea un 
duhovnic! 

Numaideciît după această cerere, un mesager a sărit 
pe cal, mii de stele au ţişnit din pavajul curţii Luvrului. 
După cinci minute, Josef Foulon, stareţul miînăstirii Sfînta 
Genoveva era trezit, putem zice smuls din patul său şi 
sosea la rege. 

Odată cu duhovnicul, zgomotul a încetat, liniştea s-a 
restabilit. Toţi se întreabă, fac presupuneri, cred că 
ghicesc, dar mai ales le este teamă... Regele se 
spovedeşte! 

A doua zi de dimineaţă, regele, sculat înaintea 
tuturor, porunceşte să se închidă poarta Luvrului care nu 
se deschisese decit pentru a-l lăsa pe duhovnic să 
treacă. 

Apoi trimite să vină vistiernicul, lumînărarul şi 
maestru de ceremonii; îşi ia ceaslovul legat cu negru şi 
citeşte rugăciuni, se întrerupe pentru a tăia chipuri de 
sfinţi şi deodată porunceşte să i se aducă toţi prietenii. 

La această poruncă, cei trimişi trecură mai întii pe la 
Saint-Luc, dar Saint-Luc era mai suferind ca niciodată. 
Lîncezeşte, este zdrobit de oboseală. Boala s-a prefăcut 
în copleşală, somnul, sau mai degrabă letargia sa era atit 
de adîncă încît, numai el din toţi locuitorii palatului, cu 
toate că îl desparte de rege numai un zid subţire, nu a 
auzit nimic din scena de peste noapte. Aşa că cere să 
rămînă în pat, unde va face toate rugăciunile pe care va 
porunci regele. 

La această deplorabilă povestire, Henric face 
semnul crucii şi porunceşte să i se trimită farmacistul. 

Apoi spune să se aducă la Luvru toate bicele de la 
mînăstirea Sfinta Genoveva; el trece, îmbrăcat în negru, 
prin faţa lui Schomberg care şchioapătă, prin faţa lui 
d'Epernon care are braţul bandajat, prin faţa lui Quelus 
încă buimăcit, prin faţa lui d'O şi Maugiron care tremura. 
Le împarte în trecere, lovituri de bice şi le porunceşte să 
se biciuiască cît de tare va putea braţul lor să lovească. 

D'Epernon atrage atenţia că avind braţul drept 
bandajat, trebuie să fie scutit de ceremonie, avînd în 
vedere că el nu va putea înapoia loviturile ce i se vor da, 
ceea ce va face, ca să zicem aşa un dezacord în gama 
biciuirii. 

Henric al Ill-lea îi răspunde că pocăinţa sa va fi astfel 
mai plăcută lui Dumnezeu. 

El însuşi dă exemplu. Îşi scoate tunica, vesta, 
cămaşa şi se loveşte ca un martir. Chicot a voit să ridă şi 
să-şi bată joc, după obiceiul lui, dar o privire teribilă a 
regelui i-a arătat că nu era momentul; atunci a luat şi el 
ca şi ceilalţi un bici; numai că, în loc de a se lovi, îşi 
zdrobeşte vecinii; şi cînd nu mai găseşte nici un corp la 
îndemiînă, scoate cojile din zugrăveala de pe coloane şi 
de pe ziduri. 

Acest zgomot înseninează puţin cite puţin faţa 
regelui, cu toate că se vede bine că mintea sa rămîne 
adînc izbită. 

Deodată îşi părăseşte camera poruncind să fie 
aşteptat. În urma lui, pocăinţele încetează ca prin 
farmec. Numai Chicot mai continuă să-l mai lovească pe 
d'O pe care îl urăşte. D'O îi înapoiază loviturile cum poate 
mai bine. Este un duel de lovituri de girbaci. 

Henric a trecut la regină. l-a dăruit un colier de perle 
de 25.000 de scunzi, a sărutat-o pe amindoi obrajii, ceea 
ce nu i s-a mai întîmplat de mai bine de un an şi a rugat- 

o să lase podoabele regale şi să se acopere cu un sac. 

Luiza de Lorena, mereu blindă, consimte îndată. Ea 
întreabă pentru ce soţul ei, dîndu-i un colier de perle, 
doreşte să-şi pună un sac pe umeri. 

— Pentru păcatele mele, răspunse Henric. 

Acest răspuns o mulţumeşte pe regină, căci ea 
cunoaşte mai bine ca oricine de cîtă grămadă de păcate 
trebuie să se pocăiască soţul său. Ea se îmbracă după 
placul lui Henric care se înapoiază în camera sa, dindu-i 
acolo întîlnire reginei. 

La vederea regelui, biciuirea reîncepe. D'O şi Chicot, 
care n-au încetat deloc, sînt plini de sînge. Regele îi 
felicită şi îi numeşte adevărații şi singurii săi prieteni. 

După zece minute soseşte regina, îmbrăcată într-un 
sac. Numaidecit se împart lumînări la întreaga curte şi cu 
picioarele goale, pe acea vreme grozavă, cu chiciură şi 
zăpadă, frumoşii curteni, frumoasele doamne şi bunii 
Parizieni, credincioşii regelui şi Sfintei fecioare, se duc la 
Montmartre, tremurind la început, dar încălzindu-se în 
curînd de loviturile furioase pe care la împarte Chicot 
tuturor acelora care au nenorocirea să se găsească în 
dreptul biciului său. 

D'O s-a dat învins şi a intrat în şir la cincizeci de paşi 
de Chicot. 

La ora patru seara, plimbarea jalnică era sfirşită, 
mînăstirile primiseră pomeni bogate, picioarele tuturor 
erau umflate, spinările tuturor curtenilor erau jupuite; 
regina apăruse în public cu o cămaşă mare de pinză 
grosolană, regele cu nişte mătănii din capete de morţi. 
Fuseseră lacrimi, ţipete, rugăciuni, tămiie, cîntece 
religioase. 

Ziua, după cum se vede, fusese bună. 

În adevăr, fiecare a suferit de frig şi de lovituri 

pentru a face plăcere regelui, fără ca nimeni să poată 
ghici pentru ce acest prinţ, care dansase atit de bine în 
ajun, se chinuia astfel a doua zi. 

Hughenoţii, membrii ligii şi necredincioşii, au privit 
cum trece procesiunea biciuitorilor rizind de ei şi 
spunînd, ca nişte adevăraţi depredicatori cum sînt acest 
fel de oameni, că ultima procesiune fusese mai frumoasă 
şi mai zeloasă; ceea ce nu era adevărat. 

Henric s-a înapoiat, flămînd, cu dire lungi, albastre 
şi roşii pe umeri, nu a părăsit-o pe regină toată ziua şi a 
profitat de toate clipele de odihnă, de toate opririle pe la 
biserici pentru a le făgădui venituri noi şi a face planuri 
de pelerinaj împreună cu ea. 

Cît despre Chicot, plictisit de a mai lovi şi înfometat 
de exerciţiul neobişnuit la care îl condamnase regele, s-a 
furişat puţin mai sus de poarta Montmartre şi, împreună 
cu fratele Gorenflot, acelaşi călugăr care a voit să-l 
spovedească pe Bussy şi cu care era prieten, a intrat în 
grădina unei cîrciumi foarte renumită, unde a băut nişte 
vin piperat şi a mîncat o lişiţă ucisă în mlaştinile de la 
Grande Batelière. Apoi, la înapoierea procesiunii, şi-a luat 
locul şi a venit pînă la Luvru, lovind cu sete pe păcătoşi şi 
pe păcătoase şi împărțind, după cum spune el singur, 
iertarea deplină a păcatelor. 

La sosirea serii, regele se simţi obosit pe patul său, 
de mersul în picioarele goale şi de loviturile furioase pe 
care şi le dăduse. Puse să i servească o cină de post, să-i 
ude umerii, să-i aprindă un foc mare şi trecu la Saint-Luc 
pe care îl găsi vesel şi bine dispus. 

Din ajun, regele se schimbase mult; toate ideile sale 
se întoarseră spre nimicnicia lucrurilor omeneşti, spre 
pocăință şi spre moarte. 

— Ah! spuse el cu un accent adînc de om dezgustat 


91 


de viaţă, Dumnezeu a făcut într-adevăr bine că existenţa 
este atît de amară. 

— Pentru ce, Sire? întrebă Saint-Luc. 

— Pentru că omul, obosit de această lume, în loc să 
se teamă de moarte, o doreşte. 

— lertaţi-mă Sire, spuse Saint-Luc, vorbiţi pentru 
Maiestatea Voastră, dar eu nu doresc deloc moartea. 

— Ascultă, Saint-Luc, spuse regele clătinînd din cap; 
dacă ai face ceva bun, ai urma sfatul meu, pot să zic 
pilda mea. 

— Bucuros, Sire, dacă această plăcere îmi zimbeşte. 

— Vrei tu să lăsăm, eu coroana, tu soţia şi să intrăm 
într-o mînăstire? Am nişte dispense de la sfîntul nostru 
Papa; cu începere de miine vom predica. Eu mă voi numi 
fratele Henric... 

— lertaţi-mă, Sire, iertaţi-mă, Maiestatea Voastră 
ţine prea puţin la coroana pe care o cunoaşte prea mult; 
dar eu, eu ţin mult la soţia mea pe care n-o cunosc încă 
în deajuns. Aşadar, refuz. 

— O! o ! spuse Henric, ţi-e mai bine, după cit se 
pare. 

— Cu mult mai bine, Sire; îmi simt mintea liniştită, 
inima veselă. Sufletul mi-e dispus într-un mod de 
necrezut la fericire şi la plăcere. 

— Sărmane Saint-Luc! spuse regele împreunîndu-şi 
mîinile. 

— leri, Sire, trebuia să-mi spuneți acest lucru. O! leri 
eram cu toane, ursuz, îndurerat. Pentru un fleac m-aş fi 
aruncat într-un puț. Dar astă-seară e altceva. Şi, pe toți 
dracii! trăiască veselia! 

— Defăimezi, Saint-Luc, spuse regele. 

— Am defăimat, Sire? Se poate, dar şi Maiestatea 
Voastră înjură cîteodată, mi se pare. 

— Am înjurat, Saint-Luc, dar nu voi mai înjura. 

— Eu nu îndrăznesc să spun asta. Voi înjura cît mai 
puţin cu putinţă, iată singurul lucru la care vreau să mă 
angajez. De altfel, Dumezeu este bun şi iertător pentru 
păcatele noastre, cînd aceste păcate ţin de slăbiciunea 
omenească. 

— Tu crezi dar că Dumnezeu mă va ierta? 

— O! nu vorbesc de Maiestatea Voastră, Sire; 
vorbesc de servitorul vostru. La naiba! Maiestaea Voastră 
a păcătuit... ca rege... pe cînd eu am păcătuit ca simplu 
particular; nădăjduiesc că, în ziua judecății Dumnezeu va 
avea două greutăţi şi două cîntare. 

Regele scoase un suspin, murmură un Cofiteor, îşi 
lovi pieptul cu mea culpa. 

— Saint-Luc, spuse el, ca să sfirşim, vrei să-ţi petreci 
noaptea în camera mea? 

— Depinde, spuse Saint-Luc; ce vom face în camera 
Maiestăţii Voastre? 

— Vom aprinde toate luminile, eu mă voi culca, iar 
tu îmi vei citi rugăciunile sfinţilor. 

— Mulţumesc, Sire. 

— Aşadar nu vrei? 

— Mă voi păzi cît pot. 

— Mă părăseşti! Saint-Luc, mă părăseşti! 

— Nu. Dimpotrivă, nu vă părăsesc. 

— Ah! adevărat? 

— Dacă veţi voi. 

— Negreşit că vreau. 

— Dar cu o condiţie sine qua non. 

— Care? 

— Ca Maiestaea Voastră să poruncească să se aşeze 
mese, să trimită după viorişti şi curtezane şi pe legea 
mea! Vom dansa. 

— Saint-Luc! Saint-Luc, strigă regele în culmea 
groazei. 

— Ce vreţi! spuse Saint-Luc, mă simt zburdalnic 
astă-seară.Vreţi să beţi şi să dansati, Sire? 

Dar Henric nu mai răspundea. Mintea sa, citeodată 
aşa de vioaie şi aşa de veselă, se întuneca din ce în ce şi 
părea că luptă împotriva unui gînd ascuns care o 
îngreuna, cum ar face plumbul legat de picioarele unei 
păsări care şi-ar întinde zadarnic aripile ca să zboare. 

— Saint-Luc, spuse în sfîrşit regele cu o voce jalnică, 
tu visezi cîteodată? 

— Adesea, Sire. 

— Crezi în vise? 

— Din interes. 

— Cum asta? 

— Ei da! visele îţi uşurează realitatea. Astfel, astă- 
noapte am avut un vis minunat. 

— Care? 

— Am visat că soţia mea... 

— Tu te mai gindeşti la soţia ta, Saint-Luc? 

— Mai mult ca oricînd. 

— Ah! făcu regele cu un suspin şi uitîndu-se la cer. 

— Am visat, urmă Saint-Luc, că soţia mea luase, 
păstrindu-şi în acelaşi timp faţa-i încîntătoare, căci e 
frumoasă soţia mea, Sire... 

— Vai! da, spuse regele. Şi Eva era frumoasă, 
nenorocitule! Şi Eva ne-a dus pe toţi la pieire. 

— Ah! iată dar de unde vă vine ura! Dar să revenim 
la visul meu, Sire. 

— Şi eu la fel, spuse regele, am visat... 

— Soţia mea deci, păstrindu-şi în acelaşi timp faţa-i 
încîntătoare, luase aripile şi forma unei păsări şi 
numaidecit, înfruntînd ferestre şi gratii, trecuse pe 

deasupra zidurilor Luvrului şi venise să dea în geamurile 
mele un țipăt încîntător pe care eu îl înţelegeam şi care 
spunea:  „Deschide-mi, Saint-Luc, deschide-mi, soţul 
meu”. 

— Şi i-ai deschis? spuse regele aproape disperat. 

— Cred şi eu, strigă Saint-Luc, şi încă cu grabă chiar. 

— Monden! 

— Monden cit poftiţi, Sire. 

— Şi te-ai trezit atunci? 

— Nu, Sire, m-am ferit; visul era prea frumos. 

— Atunci ai continuat să visezi? 

— Cît am putut mai mult, Sire. 

— Şi speri, la noapte... 

— Să visez iar, da, să nu se supere Maiestatea 
Voastră; iată pentru ce refuz oferta plăcută de a merge 
să-i citesc rugăciuni. Dacă veghez, Sire, vreau cel puţin 
să găsesc echivalentul visului meu. Astfel că, dacă după 
cum am spus Maiestăţii Voastre, voiţi să porunciţi să se 
aşeze mese, să trimiteţi după viorişti... 

— Destul, Saint-Luc, destul, spuse regele ridicîndu- 
se. Te pierzi şi m-ai pierde şi pe mine dacă aş mai rămîne 
mult aici. Adio, Saint-Luc, nădăjduiesc că cerul îţi va 
trimite, în locul acelui vis ispititor, vreun vis folositor care 
te va face să iei parte, miine la pocăinţele mele şi să vii 
cu noi. 

— Mă îndoiesc, Sire, şi chiar sînt aşa de sigur încît 
dacă am de dat un sfat Maiestăţii Voastre, este de a-l 
pune chiar de astă-seară la poarta Luvrului pe 
necredinciosul de Saint-Luc, care este foarte hotărît să 
moară nepocăit. 

— Nu, spuse Henric, nu; nădăjduiesc că pînă miine 
mila Domnului îl va atinge cum m-a atins şi pe mine. 
Bună seara, Saint-Luc, mă voi ruga pentru tine. 

— Bună seara, Sire, voi visa pentru Maiestatea 
Voastră. 

Şi Saint-Luc începu primul cuplet dintr-un cîntec mai 
mult decît uşuratic, pe care regele avea obiceiul să-l 
cînte în clipele sale de bună dispoziţie, ceea ce grăbi mai 
mult retragerea regelui, care închise uşa şi intră la el, 
murmurînd: 

— Doamne, Dumnezeul meu! Mînia ta e dreaptă şi 
legitimă, căci lumea merge din ce în ce mai spre rău. 


CAPITOLUL VIII 
Regele se teme şi-i este frică 


leşind de la Saint-Luc, regele găsi întreaga curte 
adunată, după porunca sa, în galeria cea mare. 

Atunci el împărţi cîteva favoruri prietenilor săi, 
trimise în provincie pe d'O, d'Epernon şi Schomberg, 
ameninţă pe Maugiron şi pe Quelus că îi va pedepsi dacă 
ar mai avea vreo nouă ceartă cu Bussy, dădu mina 
acestuia să i-o sărute şi îl ţinu strîns la piept multă vreme 
pe fratele său François. 

Cît despre regină, el se arătă faţă de ea plin de 
atenţii şi de laude, în aşa fel încît cei de faţă începură să 
nădăjduiască la un moştenitor pentru tronul Franţei. 

Cu toate acestea, ora obişnuită de culcare se 
apropia şi se putea vedea că regele întîrzia această oră 
pe cît putea; în sfîrşit orologiul Luvrului sună de zece ori; 
Henric aruncă o lungă privire în jurul lui, părînd a căuta 
printre toţi prietenii săi pe acela pe care avea să-l 
însărcineze cu funcţia de cititor, refuzată de Saint-Luc. 

Chicot se uită la el. 

— Ascultă, spuse el cu îndrăzneala-i obişnuită, ai 
aerul să-mi faci ochi dulci, astă-seară, Henric. Nu cumva 
cauţi din întîmplare pe cineva căruia să-i dai o mînăstire 
bună cu un venit de zece mii de livre? La naiba! ce stareţ 
aş mai fi! Dă-o, fiule, dă-o. 

— Vino cu mine, Chicot, spuse regele. Bună seara, 
domnilor, mă duc să mă culc. 

Chicot se întoarse spre curteni, îşi răsuci mustaţa şi, 
cu o înfăţişare din cele mai graţioase, făcîndu-le tuturor 
ochi dulci: 

— Bună seara, domnilor, repetă el, imitînd vocea lui 
Henric; bună seara, ne ducem la culcare. 

Curtenii îşi muşcară buzele; regele roşi. 

— Să-mi vină bărbierul, spuse Chicot, coaforul, 
valetul şi mai ales crema. 

— Nu, spuse regele, nu am nevoie de nimic astă- 
seară; vom intra în post şi eu am să mă pocăiesc. 

— Regret crema, răspunse Chicot. 

Regele şi bufonul intrară în camera pe care o 
cunoaştem. 

— Aşa, Henric, spuse Chicot, eu sînt deci favoritul? 
Sînt cel de care nu te poţi lipsi? sînt deci foarte frumos, 
mai frumos decit acel Cupidon de Quelus? 

— Tăcere! bufonule, spuse regele, Şi 
dumneavoastră, domnilor cu toaleta, ieşiţi. 

Valeţii ascultară; uşa se închise. Henric şi Chicot 
rămaseră singuri. Chicot îl privea pe Henric cu un fel de 
mirare. 

— Pentru ce-i goneşti? întrebă bufonul. Nu ne-am 
uns încă cu cremă. Nu cumva vrei să mă ungi cu mîna ta 
regală? La naiba! Aceasta este o pocăință ca şi oricare 
alta. 

Henric nu răspunse. Toată lumea ieşise din cameră 

şi cei doi regi, nebunul şi înțeleptul, se priveau. 

— Să ne rugăm, spuse Henric. 

— Mulţumesc, strigă Chicot, nu e tocmai aşa de 
plăcut. Dacă pentru asta m-ai chemat, prefer să mă 
înapoiez printre tovarăşii deochiaţi... Adio, fiule, bună 
seara. 

— Rămii, spuse regele. 

— O! o! făcu Chicot ridicîndu-se, asta se preface în 
tiranie. Eşti un despot, eşti un Phalaris, un Denys. Eu mă 
plictisesc aici; toată ziua ai pus să se sfişie umerii 
prietenilor mei cu lovituri de vînă de bou şi iată că avem 
aerul să începem din nou astă seară. La naiba! Să nu mai 
reîncepem, Henric. Nu mai sîntem decit noi doi aici şi în 
doi... orice lovitură nimereşte. 

— Taci, ticălos guraliv, spuse regele, şi gindeşte-te 
să te pocăieşti. 

— Bun! iată-ne ajunşi aici. Să mă pocăiesc, eu! Şi de 
ce vrei tu să mă pocăiesc? Că m-am făcut bufonul unui 
călugăr? Confiteor.. Mă pocăiesc; Mea culpa, este 
greşeala mea, este greşeala mea cea mai mare! 

— Nu pîngări, nenorocitule, nu pîngări, spuse regele. 

— Ei, da! spuse Chicot, mi-ar plăcea mai mult să fiu 
închis în cuşca leilor sau în odaia maimutelor, decit să fiu 
închis în camera unui rege cu toane. Adio! mă duc. 

Regele luă cheia din uşă. 

— Henric, spuse Chicot, te previn că ai o înfăţişare 
sinistră şi că, dacă nu mă laşi să ies, chem, strig, sparg 
uşa, fărîm fereastra. Ai auzit? 

— Chicot, spuse regele pe un ton foarte duios, 
Chicot, prietene, abuzezi de tristeţea mea. 

— Ah! înţeleg, spuse Chicot, ţie frică să rămii singur: 
aşa sînt tiranii. Pune să-ţi facă douăsprezece camere ca 
Denys, sau douăsprezece palate ca Tiberiu. Deocamdată, 

ia spada mea cea lungă şi lasă-mă să iau cu mine teaca, 
ce zici? 

La acest cuvînt de frică, un fulger trecuse prin ochii 
lui Henric; apoi, cu un tremur ciudat, el se ridicase şi se 
plimbase prin cameră. 

Era o atît de mare frămîntare în tot corpul lui Henric, 
o atît de mare paloare pe faţa lui, încît Chicot începu să-l 
creadă cu adevărat bolnav şi, după ce îl privi cu un aer 
îngrozit făcînd trei sau patru ocoluri prin cameră, îi 
spuse: 

— Ascultă, fiule, ce ai? Spune-ţi necazurile 
prietenului tău Chicot. 

Regele se opri în faţa bufonului şi privindu-l: 

— Da, spuse el, tu eşti prietenul meu, singurul 
prieten. 

— Ştii că e vacantă minăstirea Valencey? spuse 
Chicot. 

— Ascultă, Chicot, spuse Henric, eşti discret? 

— Mai este şi aceea de la Pithiviers, unde se 
mănîncă aşa de bune pateuri de ciocirlii. 

—Cu toate caraghioslicurile tale, urmă regele, tu ai 
o inimă bună. 

— Atunci, nu-mi da o mînăstire, dă-mi un regiment. 

— Şi chiar eşti un bun sfătuitor. 

— În cazul acesta, nu-mi da un regiment, fă-mă 
ministru! A! nu, m-am răzgindit, prefer un regiment sau o 
mînăstire. Nu vreau să fiu ministru; aş fi silit să fiu mereu 
de părerea regelui. 

— Taci, taci, Chicot, se apropie ora, ora grozavă. 

— A! văd că iar te apucă! spuse Chicot. 

— Vei vedea, vei auzi. 

— Ce să văd? ce să aud? 

— Aşteaptă şi chiar evenimentul te va face să afli 

lucrurile pe care vrei să le ştii, aşteaptă. 

— Ba nu, nu, nu vreau să aştept; dar ce cîine turbat 
o fi muşcat pe tatăl şi pe mama ta în noaptea cînd au 
avut ideea fatală să te zămislească. 

— Chicot, eşti viteaz? 

— Aşa cred; dar nu-mi pun vitejia la încercare, ce 
dracu! Cînd regele Franţei şi al Poloniei ţipă noaptea, 
sculînd toată lumea din Luvru, eu, un plăpind, mă văd 
silit să nu pot face cinste apartamentului tău. Adio, 
Henric, cheamă-ţi căpitanii guarzilor, Elveţienii, uşierii şi 
pe mine lasă-mă să plec; mă lipsesc de o primejdie 
nevăzută, mă lipsesc de un pericol pe care nu-l cunosc! 

— Îţi poruncesc să rămii, făcu regele cu autoritate. 

— lată, pe cuvîntul meu, un stăpîn glumeţ care vrea 
să poruncească fricii: mie mi-e frică. Mi-e frică, îţi spun. 
Săriţi! Foc! 

Şi Chicot, fără îndoială pentru a stăpîni primejdia, se 
sui pe o masă. 

— Haide, caraghiosule, spuse regele, pentru că nu 
pot face altfel ca să taci, am să-ţi povestesc totul. 

— Ah! ah! spuse Chicot frecîndu-şi miinile, coborînd 
cu prevedere de pe masă şi scoţindu-şi spada cea mare, 
e mai bine să fii prevenit; ne vom lupta; povesteşte, 
povesteşte, fiule. S-ar părea că e vreun crocodil, ce zici? 
Pe toţi dracii! lama este bună, căci mă slujesc de ea 
pentru a-mi tăia unghiile în fiecare săptămînă şi unghiile 
mele sînt tari. Aşadar, spuneai, Henric, că e un crocodil. 

Şi Chicot se aşeză într-un fotoliu mare, punîndu-şi 
spada între coapse şi încolăcind lama cu amîndouă 
picioarele, cum încolăcesc şerpii, simbolul păcii, toiagul 
lui Mercur. 

— Noaptea trecută, spuse Henric, dormeam... 

— Şi eu la fel, spuse Chicot. 

— Deodată o adiere îmi trece peste faţă. 

— Trebuie să-i fi fost foame animalului, spuse 
Chicot, şi îţi lingea grăsimea. 

— Mă trezesc pe jumătate şi simt cum mi se 
zbîrleşte barba sub mască. 

— Ah! mă faci grozav să tremur, spuse Chicot, 
ghemuindu-se în fotoliul său şi sprijinindu-şi bărbia pe 
mînerul spadei. 

— Atunci, spuse regele cu un accent atit de slab şi 
atit de tremurător încît sunetul cuvintelor abia ajunse la 
urechile lui Chicot, atunci un glas răsună în cameră cu o 
vibrare atît de dureroasă, încît îmi zdruncină toţi creierii. 

— Glasul crocodilului, da. Am citit în cărţile 
călătorului Marco Polo că are un glas grozav crocodilul, 
care imită ţipătul copiilor: dar linişteşte-te, fiule, dacă va 
veni, îl vom ucide. 

— Ascultă bine. 

— La naiba! sigur că ascult, spuse Chicot 
destinzindu-se ca pişcat de un ac; stau nemişcat ca un 
buştean şi tăcut ca un peşte, ca să ascult. 

Henric urmă cu un accent şi mai jalnic şi mai 
posomorit: 

— Păcătosule mizerabil! spuse glasul. 

— Ei hai! întrerupse Chicot, glasul vorbea, aşadar nu 
era un crocodil? 

— Păcătosule mizerabil! spuse glasul, eu sînt glasul 
Dumnezeului tău. 

Chicot făcu un salt şi se înfundă mai mult în fotoliu. 

— Glasul lui Dumnezeu? reluă el. 

— Ah! Chicot, răspunse Henric, este un glas 
înspăimîntător. 

— Este un glas frumos? întrebă Chicot, şi seamănă, 
cum spune Scriptura, cu sunetul trompetei? 

— Eşti aici? mă auzi? urmă glasul; mă auzi, 
păcătosule înrăit? Eşti hotărît să nu conteneşti cu 
nedreptăţile tale? 

— Ah! aşa, aşa, aşa, spuse Chicot; dar glasul lui 
Dumnezeu seamănă foarte mult cu acela al poporului 
tău, mi se pare. 

— Apoi, reluă regele, urmară alte mii de mustrări 
care, ţi-o mărturisesc, Chicot, mi-au fost foarte crude. 

—Dar, spuse Chicot, urmează, fiule, povesteşte, 
povesteşte ce spunea glasul, ca să aflu dacă Dumnezeu 
era bine informat. 

—Nelegiuitule! strigă regele, dacă te îndoieşti, am 
să te pedepsesc. 

— Eu! spuse Chicot, nu mă îndoiesc: ceea ce mă 
miră numai, este că Dumnezeu a aşteptat pînă acum ca 
să-ţi facă toate aceste mărturisiri. S-a făcut prea 
răbdător de la potop încoace. Aşa că, fiule, urmă Chicot, 
ţi-a fost o frică grozavă! 

— O! da, spuse Henric. 

— Aveai şi de ce. 

— Sudoarea îmi curgea de-a lungul timplelor şi 
măduva îmi îngheţase în oase. 

— Ca şi lui leremia, e foarte natural; nu ştiu, pe 
cuvîntul meu de gentilom, ce aş fi făcut în locul tău. ŞI 
atunci ai strigat? 

— Da. 

— Şi a venit cineva? 

— Da. 

— Şi au căutat bine? 

— Peste tot. 

— Nici urmă de Dumnezeu. 

— Totul pierise. 

— Începînd cu regele Henric. E îngrozitor. 

— Atit de îngrozitor încît mi-am chemat duhovnicul. 

— Ah! bun; şi-a venit? 

— Numaidecit. 

— Să vedem puţin, fii sincer, fiule, spune adevărul, 
împotriva obiceiului tău. Ce crede despre această 
destăinuire duhovnicul tău? 

— S-a cutremurat. 

— Cred şi eu. 

— A făcut semnul crucii, mi-a poruncit să mă 
pocăiesc cum îmi spunea Dumnezeu. 

— Foarte bine! nu este niciodată rău să te pocăieşti. 
Dar despre arătarea în sine, sau mai bine zis de cele 
auzite, ce a spus? 

— Că era ceva providenţial; că era o minune; că 
trebuie să mă gindesc la salvarea Statului. De aceea, azi 
dimineaţă... 

— Ce ai făcut azi dimineaţă, fiule? 

— Am dat o sută de mii de livre iezuiţilor. 

— Foarte bine. 

— Şi am sfirtecat cu lovituri de bici pielea mea şi pe 
aceea a tinerilor mei seniori. 

— Perfect! Şi apoi? 

— Ei bine! Apoi... Ce crezi tu, Chicot? Nu vorbesc 
bufonului, ci omului cu sînge rece, prietenului meu. 

— Ah! Sire, spuse Chicot serios, cred că Maiestatea 
Voastră a avut un vis urit. 

— Crezi?... 

— Că Maiestatea Voastră a avut un vis şi că nu seva 
reînnoi, dacă Maiestatea Voastră nu se va mai gîndi la el. 

— Un vis? spuse Henric dînd din cap. Nu, nu; eram 
treaz, te asigur, Chicot. 

— Dormeai, Henric. 

— Atit de puţin dormeam încît aveam ochii deschişi. 

— Dorm şi eu aşa. 

— Da, dar vedeam cu ochii, ceea ce nu se întîmplă 
cînd dormi cu adevărat. 

— Şi ce vedeai? 

— Vedeam luna la geamurile camerei mele şi 
vedeam ametistul care se află la garda spadei mele 
lucind, colo unde eşti tu, Chicot, cu o lumină întunecată. 

— Şi lampa ce se făcuse? 

— Se stinsese. 

— Vis, dragul meu fiu, curat vis. 

— Pentru ce nu crezi, Chicot? Nu se spune că 
Dumnezeu vorbeşte regilor, cînd vrea să înfăptuiască 
vreo mare schimbare pe pămînt? 

— Da, le vorbeşte, e adevărat, spuse Chicot, dar atit 
de încet încît ei nu-l aud niciodată. 

— Dar ce te face aşa de neîncrezător? 

— Faptul că tu ai auzit atit de bine. 

— Ei bine! înţelegi pentru ce te-am oprit? spuse 
regele. 

— la spune! răspunse Chicot. 

— Pentru ca să auzi tu însuţi ce va spune glasul. 

— Pentru ca să se creadă că spun vreo glumă, dacă 
voi repeta ce-am auzit. Chicot, este aşa de neînsemnat, 
aşa de plăpind, aşa de nebun, încît, chiar dacă ar spune 
fiecăruia în parte, nimeni nu l-ar crede. Nu e rău jucat, 
fiule. 

— Pentru ce nu crezi mai de grabă, prietene spuse 
regele, că numai devotamentului tău bine cunoscut îi 
încredinţez eu această taină? 

— A! nu minţi, Henric; căci dacă va veni glasul, îţi va 
reproşa această minciună şi destule alte nedreptăţi. Dar, 
ce are a face? Primesc. Nu-mi pare rău să aud glasul 
Domnului, poate că va spune ceva şi pentru mine. 

— Ei bine! ce trebuie făcut? 

— Trebuie să te culci, fiule. 

— Dar dacă, dimpotrivă... 

— Nici un dar. 

— Totuşi... 

— Crezi oare că vei împiedica glasul lui Dumnezeu 
să vorbească dacă vei rămîne în picioare? Un rege nu-i 
întrece pe ceilalţi oameni decît cu înălţimea coroanei şi 
cînd e cu capul descoperit, crede-mă, Henric, este de- 
aceeaşi statură şi uneori chiar mai scund decit ei. 

— Bine, spuse regele, tu rămii? 

— Ne-am înţeles odată. 

— Ei bine! mă voi culca. 

— Bun! 

— Dar tu nu te vei culca? 

— Mă voi feri să dorm. 

— Numai că nu-mi scot decit tunica. 

— Fă cum vrei. 

— Îmi păstrez pantalonii. 

— Prevederea e bună. 

— Şi tu? 

— Eu, rămîn unde mă aflu. 

— Şi nu vei dormi? 

— A! cît despre asta, nu-ţi pot făgădui; somnul e ca 
şi frica, fiule, un lucru independent de voinţa omului. 

— Vei face tot ce vei putea, cel puţin. 

— Am să mă înţep, fii liniştit; de altminteri mă va 
trezi glasul. 

— Nu glumi cu glasul, spuse Henric, care îşi pusese 
un picior în pat şi pe care îl retrase. 

— Haida de, spuse Chicot, va trebui să te culc eu! 

Regele scoase un oftat şi, după ce îşi plimbă 
îngrijorat privirea prin toate colţurile şi colţişoarele 

camerei, se strecură tremurînd în pat. 

— Aşa! făcu Chicot, acum e rîndul meu. 

Şi se întinse în fotoliu lui, aşezîndu-şi împrejur şi la 
spate o mulţime de perne. 

— Cum vă simţiţi, Sire? 

— Binişor, spuse regele, dar tu? 

— Foarte bine; bună seara, Henric. 

— Bună seara, Chicot; dar nu adormi. 

— La naiba! nici nu mă gindesc, spuse Chicot 
căscînd să-şi rupă fălcile. 

Şi amiîndoi închiseră ochii, regele pentru a se 
preface că doarme, Chicot pentru a dormi de-a binelea. 


CAPITOLUL IX 


Cum se înşeală glasul Domnului şi îi 
vorbeşte lui Chicot, crezînd că- i vorbeşte 
regelui. 


Regele şi Chicot rămaseră, vreme cam de vreo zece 
minute aproape, nemişcaţi şi tăcuţi. Deodată regele se 
ridică dintr-o săritură şi se aşeză pe marginea patului. 

La mişcarea şi zgomotul care îl deşteptau din acea 
dulce somnolenţă, premergătoare somnului, Chicot făcu 
la fel. Amîndoi se priviră cu ochii aprinşi. 

— Ce este? întrebă Chicot în şoaptă. 

— Adierea, spuse regele şi mai în şoaptă, adierea! 

În aceeaşi clipă una din lumînările pe care o ţinea în 
mînă satirul de aur se stinse, apoi a doua, a treia, în 
sfîrşit cea din urmă. 

— Oh! oh! spuse Chicot, ce adiere! 

Chicot nu rostise bine ultima silabă, că se stinse şi 
lampa la rîndu-i, iar camera rămase luminată numai de 
ultimele licăriri ale focului. 

— E un loc primejdios aici! spuse Chicot ridicîndu-se 
în picioare. 

— Are să vorbească, spuse regele încovoindu-se în 
patul său, are să vorbească. 

— Atunci, spuse Chicot, ascultă. 

În adevăr, în aceeaşi clipă se auzi un glas înfundat şi 
şuierător care spunea în spaţiul dintre pat şi perete. 

— Păcătosule înrăit, eşti aici? 

— Da, da, Doamne, spuse Henric ai cărui dinţi 
clănţăneau. 

— O! o! spuse Chicot, iată un glas care pare să aibă 
guturai, aşa că nu prea cred să vină din cer! In tot cazul, 
e înspăimîntător. 

— Mă auzi? întrebă glasul. 

— Da, Doamne, bolborosi Henric, şi ascult încovoiat 
sub miînia ta. 

— Tu crezi, aşadar, că m-ai ascultat, urmă glasul, 
făcînd toate maimuţărelile exterioare pe care le-ai făcut 
azi, fără ca adîncul inimii tale să fie serios atins? 

— Bine spus, strigă Chicot, o! aici a nimerit-o! 

Miîinile regelui se loveau împreunîndu-se; Chicot se 
apropie de el. 

— Ei bine! murmură Henric, ei bine! Acum crezi, 
nenorocitule? 

— Aşteaptă, spuse Chicot. 

— Ce vrei să faci? 

— Taci odată! Ascultă; dă-te jos binişor din pat şi 
lasă-mă să mă aşez eu în locul tău. 

— Pentru ce? 

— Pentru ca miînia Domnului să cadă mai întîi 

asupra mea. 

— Crezi că mă va cruța astfel? 

— Noi să încercăm. 

Şi cu o stăruinţă drăgăstoasă, îl împinse încet pe 
rege jos din pat şi se aşeză în locul său. 

— Acum, Henric, spuse el, du-te şi stai în fotoliul 
meu şi lasă-mă să fac cum ştiu. 

Henric ascultă; începea să ghicească. 

— Nu răspunzi, reluă glasul, dovadă că eşti înrăit în 
păcate. 

— O! iartă-mă, iartă-mă, Doamne! spuse Chicot, 
vorbind pe nas ca regele. 

Apoi lungindu-se spre Henric: 

— E cam ciudat, spuse el, înţelegi, fiule, că bunul 
Dumnezeu nu-l recunoaşte pe Chicot. 

— Cam aşa e! făcu Henric, ce vrea să zică asta? 

— Aşteaptă, aşteaptă, ai să mai vezi multe! 

— Nenorocitule! spuse glasul. 

— Da! Doamne, da, răspunse Chicot, da, sînt un 
păcătos înrăit, un păcătos grozav. 

— Atunci, recunoaşte-ţi crimele şi pocăieşte-te. 

— Recunosc, spuse Chicot, că am fost un mare 
ticălos faţă vărul meu Condé, căruia i-am sedus soţia, şi 
îmi pare rău. 

— Dar ce tot spui acolo? murmură regele. Ai să taci 
odată? De mult nu se mai vorbeşte despre aceasta. 

— Ah! aşa e, spuse Chicot; să trecem la altceva. 

— Vorbeşte, spuse glasul. 

— Recunosc, urmă falsul Henric, că m-am purtat ca 
un mare mişel faţă de polonezii care mă aleseseră rege 
şi pe care i-am părăsit frumuşel într-o noapte, luînd cu 
mine toate diamantele coroanei, şi îmi pare rău. 

— Ei! secătură! spuse Henric, ce mai reaminteşti 

asta? S-a uitat. 

— Trebuie neapărat să continui a-l înşela, răspunse 
Chicot. Lasă-mă în pace. 

— Vorbeşte, spuse glasul. 

— Recunosc, spuse Chicot, că am sustras tronul 
Franţei fratelui meu d'Alençon, căruia îi revenea de 
drept, deoarece eu renunţasem în mod formal, primind 
tronul Poloniei, şi îmi pare rău. 

— Ticălosule! spuse regele. 

— Nu e numai atit, reluă glasul. 

— Recunosc că m-am înţeles cu buna mea mamă, 
Caterina de Medicis, pentru a goni din Franţa pe 
cumnatul meu regele Navarei, după ce i-am distrus toţi 
prietenii, şi pe sora mea regina Margareta, după ce i-am 
distrus toţi amanţii, lucru de care îmi pare grozav de rău. 

— Ah! tilharule ce eşti, murmură regele, cu dinţii 
scrişnind de miînie. 

— Sire, să nu-l supărăm pe Dumnezeu încercînd să-i 
ascundem ceea ce ştie tot aşa de bine ca şi noi. 

— Nu este vorba de politică, urmă glasul. 

— Ah! acum văd eu, urmă Chicot cu un accent 
tînguitor. E vorba de moravurile mele, nu-i aşa? 

— Negreşit! spuse glasul. 

— E adevărat, Doamne! urmă Chicot, vorbind tot în 
numele regelui, sînt foarte afemeiat, leneş, moale, nătîng 
şi făţarnic. 

— Aşa e, făcu glasul cu un sunet stins. 

— Am maltratat femeile, mai ales pe a mea, care 
este o femeie aşa de cumsecade. 

— Trebuie să-ţi iubeşti femeia, ca pe tine însuţi, şi să 
o preferi înainte de orice, spuse glasul furios. 

— Ah! strigă Chicot pe un ton disperat, atunci am 
păcătuit rău. 

— Şi ai făcut să păcătuiască şi alţii, dîndu-le pildă. 

— E adevărat, foarte adevărat. 

— Era cît pe aici să-l osîndeşti pe bietul Saint-Luc. 

— Ei aşi! făcu Chicot, eşti sigur, Doamne! Că nu l-am 
osîndit de-a binelea? 

— Nu, dar s-ar putea să i se întîimple acest lucru, şi 
ţie la fel, dacă nu-l vei trimite miine dimineaţă, cel mai 
tîrziu, la familia sa. 

— Ah! ah! spuse Chicot regelui, glasul îmi pare 
prieten casei de Cosse. 

— Şi dacă nu-l vei face duce şi pe soţia lui ducesă, 
urmă glasul, ca despăgubire pentru zilele sale de 
văduvie anticipată... 

— Şi dacă nu voi asculta? spuse Chicot, lăsînd să 
pătrundă în vocea sa o urmă de rezistenţă. 

— Dacă nu vei asculta, reluă glasul îngroşindu-se 
într-un fel grozav, vei fierbe pe vecie în cazanul cel mare, 
unde fierb, aşteptindu-te, Sardanapal, Nabucodonosor şi 
mareşalul de Retz. 

Henric al Ill-lea scoase un suspin. Frica, la această 
ameninţare, îl cuprindea mai mult ca oricînd. 

— La naiba! spuse Chicot, observi tu, Henric, cum se 
interesează cerul de domnul de Saint-Luc? S-ar spune, pe 
cinstea mea, că îl are pe bunul Dumnezeu în mînă. 

Dar Henric nu auzea glumele lui Chicot, sau, dacă le 
auzea, ele nu puteau să-l liniştească. 

— Sînt pierdut, spunea el năucit, sînt pierdut! şi 
acest glas de sus mă va face să mor. 

— Glas de sus! reluă Chicot. Ah! de data aceasta te 
înşeli. Glas de alături, cel mult. 

— Cum! glas de alături? întrebă Henric. 

— Ei da! nu auzi tu, fiule, că glasul vine din acest 
zid? Henric, bunul Dumnezeu locuieşte la Luvru. Probabil 

că, întocmai ca împăratul Carol Quintul, trece prin Franţa 
pentru a cobori în Infern. 

— Ateule! defăimătorule! 

— E o cinste pentru tine, Henric. Aşa că te felicit. 
Dar ţi-o mărturisesc, te găsesc prea rece pentru cinstea 
care ţi se face. Cum! Bunul Dumnezeu este la Luvru, nu 
este despărţit de tine decit printr-un perete şi tu nu te 
duci să-i faci o vizită? Haida de, Valois, nu te ştiam aşa şi 
nu eşti politicos. 

În această clipă, o bucată de lemn pierdută într-un 
colţ al căminului se aprinse şi, aruncîind lumină în 
cameră, făcu să se vadă faţa lui Chicot. 

Această faţă avea o atita expresie de veselie, de 
glumă, încît regele se miră. 

— Ei ce! spuse el, îţi arde de glume? îndrăzneşti... 

— Da, îndrăznesc, spuse Chicot, şi ai să îndrăzneşti 
şi tu numaidecit, sau, să nu-mi mai zici mie pe nume. 
Insă judecă, fiule şi fă ce-ţi spun. 

— Să mă duc să văd... 

— Dacă bunul Dumnezeu se află în adevăr în 
camera de alături. 

— Dar dacă mai vorbeşte glasul? 

— Oare nu sînt eu aici ca să-i răspund? Ba e chiar 
bine să continui să-i vorbesc în numele tău, ca să creadă 
că eşti tot aici; căci e foarte încrezător glasul divin şi nu- 
şi cunoaşte deloc oamenii. Cum! De un sfert de oră de 
cînd zbier şi nu m-a recunoscut! E umilitor pentru o 
inteligenţă. 

Henric încruntă din sprîncene. Chicot spusese atitea 
încît marea lui credinţă se zdruncinase. 

— Cred că ai dreptate, Chicot, spuse el, şi amo 
mare dorinţă... 

— Dar du-te odată! spuse Chicot împingîndu-l. 

Henric deschise binişor uşa coridorului ce ducea 
spre camera vecină şi care era, după cum am mai spus, 
vechea cameră a doicei lui Carol al IX-lea, locuită 
deocamdată de Saint-Luc. Dar nu făcuse nici patru paşi, 
că auzi glasul înnoindu-şi mustrările. 

Chicot răspundea cu cele mai amare tînguiri. 

— Da, spunea glasul, eşti nestatornic ca o femeie, 
moale ca un sibarit, corupt ca un păgin. 

— Vai! se bocea Chicot. Vai! vai! e oare vina mea. 
Dumnezeule mare! Dacă tu mi-ai făcut pielea atit de 
subţire, mîinile atît de albe, nasul atît de fin, spiritul atît 
de schimbător! Dar s-a sfîrşit, Doamne! Cu începere de 
azi nu mai vreau să port decit cămăşi de pînză groasă. 
Mă voi îngropa în bălegar ca lov şi voi mînca baligă de 
vacă întocmai ca Ezechil. 

În acest timp Henric continua să înainteze în coridor, 
observînd, cu admiraţie, că pe măsură ce glasul lui 
Chicot se micşora, glasul interlocutorului său se mărea şi 
că acest glas părea că iese în adevăr din camera lui 
Saint-Luc. 

Henric era să bată la uşă, cînd zări o rază de lumină 
care pătrundea prin gaura cheii. 

El se aplecă şi privi. 

Deodată Henric, care era foarte palid, roşi de minie, 
se ridică şi îşi frecă ochii ca pentru a vedea mai bine 
ceea ce nu putea să creadă văzind. 

— Pe toţi dracii! murmură el, e oare cu putinţă să 
îndrăznească cineva să-şi bată în halul acesta joc de 
mine? 

In adevăr, iată ce vedea el prin gaura cheii: 

Într-un colţ al acestei camere, Saint-Luc, în pantaloni 
de mătase şi în halat, sufla într-o ţeavă cuvintele 
amenințătoare pe care regele le luase drept cuvintele 

divine şi lîngă el, rezemată de umărul lui, o tînără în 
costum alb şi străveziu, zmulgind din cînd în cînd ţeava 
din mîinile lui, sufla şi ea, îngroşindu-şi vocea, toate 
fanteziile care îi treceau mai întîi prin ochii ei şireţi şi 
apoi pe buzele-i rizătoare. Apoi urmau izbucniri de 
veselie nebună, după fiecare mustrare făcută, mai ales 
că Chicot se tîinguia şi plingea încit îl făcea şi pe rege să 
creadă, atit de perfectă era imitaţia, că era chiar el acela 
pe care îl auzea plingind şi tînguindu-se din acest 
coridor. 

— Jeana de Cosse în camera lui Saint-Luc, o gaură în 
zid,  mistificarea mea! mormăi încet Henric. O! 
mizerabilii! mi-o vor plăti scump. 

Şi la o frază mai insultătoare ca celelalte suflată de 
doamna de Saint-Luc în ţeava, Henric se dădu un pas 
înapoi şi cu o lovitură de picior, foarte puternică pentru 
un afemeiat, sparse uşa ale cărei ţiţini se desprinseră şi a 
cărei broască sări. 

Jeana, pe jumătate goală, se ascunse cu un țipăt 
grozav sub perdelele în care se înfăşură. 

Saint-Luc, cu ţeava în mînă, palid de groază, căzu în 
genunchi în faţa regelui, care era palid de miînie. 

— Ah! strigă Chicot din fundul camerei regale, ah! 
iertare! mă rog Sfintei Fecioare, tuturor sfinţilor... mă 
pocăiesc, mă... 

Dar în camera de alături, niciunul din actorii scenei 
caraghioase pe care am povestit-o mai sus, nu avusese 
puterea să vorbească, situaţia luînd cu repeziciune o 
întorsătură dramatică. 

Henric rupse tăcerea printr-un cuvînt şi această 
nemişcare printr-un gest. 

— leşiţi, spuse el întinzînd braţul. 

Şi, cedînd unei porniri de mînie, nedemnă de un 

rege, smulse ţeava din mîinile lui Saint-Luc şi o ridică 
pentru a-l lovi. Insă atunci Saint-Luc se ridică în sus, ca şi 
cînd un arc de oţel l-ar fi pus pe picioare. 

— Sire, spuse el, nu aveţi dreptul să vă atingeţi decit 
de capul meu, sînt gentilom. 

Henric aruncă furios ţeava pe podea. Cineva o 
ridică; era Chicot, care, auzind zgomotul uşii sfărimate şi 
judecînd că prezența unui împăciuitor nu ar fi 
nefolositoare, alergase numaidecit. 

El lăsă pe Henric şi pe Saint-Luc să se descurce cum 
vor crede şi alergind drept la perdeaua sub care ghicea 
pe cineva, scoase de acolo pe sărmana femeie care 
tremura toată. 

— Ei! ei! spuse el, Adam şi Eva după săvîrşirea 
păcatului! Şi tu îi izgoneşti, Henric? întrebă el uitîndu-se 
în ochii regelui. 

— Da, spuse Henric. 

— Aşteaptă atunci, eu am să fac deci pe îngerul 
nimicitor. 

Şi întrepunîndu-se între rege şi Saint-Luc, el întinse 
țeava, ca sabia de flăcări deasupra capului celor doi 
vinovaţi, şi spuse: 

— Acesta este raiul meu pe care voi l-aţi pierdut prin 
neascultarea voastră. Vă opresc dea mai intra în el. 

Apoi, aplecîndu-se la urechea lui Saint-Luc, care, 
pentru a o ocroti, dacă ar fi fost nevoie, împotriva mîniei 
regelui, înconjura corpul soţiei sale: 

— Dacă aveţi un cal bun, goniţi-l pînă crapă; dar 
faceţi douăzeci de leghe pînă miine. 

CAPITOLUL X 


Cum porni Bussy în căutarea visului său, 
convins din ce în ce mai mult că era o 
realitate 


În timpul acesta, Bussy se înapoiase cu ducele de 
Anjou, visători amîndoi: ducele, pentru că se temea de 
urmările acelei ieşiri, cam aspre, la care fusese oarecum 
silit Bussy; Bussy, pentru că evenimentele din noaptea 
trecută îl preocupau mai mult ca orice. 

— În sfîrşit, îşi zicea el ajungînd la palatul său, după 
ce făcuse o mulţime de complimente ducelui de Anjou 
pentru energia pe care o desfaşurase, în sfirşit, ceea ce 
este sigur, este că am fost atacat, că m-am bătut, că am 
fost rănit, pentru că îmi simt aici, în partea dreaptă, rana 
care este chiar foarte dureroasă. Bătîndu-mă însă, 
vedeam zidul palatului Tournelles şi turnurile crenelate 
ale Bastiliei. În piaţa Bastiliei, puţin mai înainte de palatul 
Tournelles, între strada Sfinta Ecaterina şi strada Sfîntul 
Pavel, am fost atacat, deoarece mă duceam în mahalaua 
Sfîntul Anton să iau scrisoarea trimisă de 'regina Navarei. 
Aşadar, acolo am fost atacat, lîngă o poartă care avea o 
deschizătură în zid, prin care, după ce s-a închis poarta 
în urma mea, l-am privit pe Quslus care avea obrajii aşa 
de palizi şi ochii aşa de înflăcăraţi. Mă aflam într-o alee; 
la capătul aleii se afla o scară. Am simţit prima treaptă a 
acestei scări, pentru că m-am împiedicat de ea. Atunci 
am leşinat, apoi a început visul,în sfîrşit m-am văzut, pe 
un vint foarte rece, culcat pe marginea şanţurilor 
Templului, între un călugăr, un măcelar şi o femeie 
bătrînă. 

„Acum, de unde vine că celelalte vise ale mele se 
şterg atit de repede şi atît de complet din memoria mea, 
pe cînd acesta se sapă în ea cu atît mai mult cu cît mă 
depărtez de clipa în care l-am avut? Ah! spuse Bussy, aici 
e misterul. 

Şi se opri la poarta palatului său unde sosise chiar în 
clipa aceea şi, sprijinindu-se de zid, închise ochii. 

— La naiba! spuse el, e cu neputinţă ca un vis să 
lase în minte o asemenea impresie. Văd camera cu 
tapiţeria ei cu personaje, văd tavanul pictat, îmi văd 
patul de lemn de stejar sculptat, cu perdelele lui de 
damasc alb auriu; văd portretul, văd femeia blondă; sînt 
mai puţin sigur dacă femeia şi portretul sînt una şi 
aceeaşi! În sfîrşit, văd figura blîndă şi voioasă a tînărului 
medic care a fost condus la patul meu cu ochii legaţi; 
iată totuşi o mulţime de dovezi. Să recapitulăm: o 
tapiţerie, un tavan, un pat sculptat, nişte perdele de 
damasc alb şi auriu, un portret, o femeie şi un medic. 
Haide! haide! trebuie să pornesc în căutarea lor şi, dacă 
nu voi fi un dobitoc, trebuie să le regăsesc. 

„Şi mai întîi, spuse Bussy, pentru a începe bine 
treaba, să ne luăm un costum mai potrivit pentru un 
hoinar de noapte, apoi la Bastilia!” 

În virtutea acestei hotărîri, destul de puţin chibzuită 
din partea unui om care, după ce era cit pe aici în ajun să 
fie asasinat într-un loc, se ducea a doua zi, aproape la 
aceeaşi oră, să cerceteze acelaşi loc. Bussy urcă la el, 
puse pe un valet care se pricepea puţin la chirurgie şi pe 
care îl avea pentru orice întîmplare, să-i lege bine 
bandajul care îi închidea rana şi încălţă nişte cizme lungi 
care îi treceau de genunchi, îşi luă spada cea mai solidă, 
se înfăşură în manta, se urcă în litieră, se opri la capătul 
străzii Regele Siciliei, cobori, porunci oamenilor săi să-l 

aştepte şi ajungînd în strada Sfintului Anton, se îndreptă 
spre piaţa Bastiliei. 

Era aproape ora nouă seara; semnalul de stingere a 
luminilor se dăduse; Parisul era pustiu. Datorită 
dezgheţului, pe care îl adusese în timpul zilei puţinul 
soare şi o atmosferă mai căldicică, bălțile de apă 
îngheţată şi gropile cu noroi făceau din piaţa Bastiliei un 
teren presărat cu lacuri şi cu ripe, pe care îl ocolea ca o 
şosea acel drum despre care am mai vorbit. 

Bussy se orientă; el căută locul unde fusese doborit 
calul său şi crezu că l-a găsit; făcu aceleaşi mişcări de 
retragere şi de înaintare pe care îşi reamintea că le 
făcuse: se dădu înapoi pînă la zid şi examina fiecare 
poartă pentru a regăsi colţişorul de care se sprijinise şi 
ferestruica din care îl privise pe Quslus. Dar toate porţile 
aveau un colţişor şi aproape toate o ferestruică; exista o 
alee înapoia porţilor. Printr-o fatalitate care va părea mai 
puţin ciudată cînd ne vom gîndi că portarul era pe 
vremea aceea ceva necunoscut la casele burgheze, trei 
sferturi din porţi aveau alei. 

— Ei drace! îşi zise Bussy cu o dezamăgire adincă, 
de-ar trebui să bat fiecare poartă, să întreb pe toţi 
locatarii, de-ar trebui să cheltuiesc o mie de scuzi pentru 
a face să vorbească valeţii şi femeile bătrîne, tot voi afla 
ceea ce vreau să ştiu. Există cincizeci de case; cite zece 
case pe seară, voi pierde cinci seri: voi aştepta numai să 
se usuce. 

Bussy abia sfirşise acest monolog cînd zări o 
luminiţă  tremurătoare şi palidă, care se apropia, 
oglindindu-se în băltoacele de apă, ca un felinar în mare. 

Această lumină înainta încet spre el, oprindu-se din 
timp în timp, cotind cînd la stînga, cînd la dreapta, apoi, 
uneori, poticnindu-se deodată şi începînd să joace ca 

nişte artificii, apoi reluîndu-şi mersul liniştit, apoi 
dedîndu-se la alte aiureli. 

— Hotărit, spuse Bussy, e o piaţă ciudată piaţa 
Bastiliei, dar ce are a face, să aşteptăm. 

Şi Bussy, pentru a aştepta mai în voie, se înfăşură în 
manta şi se ascunse lîngă o poartă. Noaptea era din cele 
mai întunecoase şi nu se vedea nici la patru paşi. 

Lanterna continuă să înainteze, făcînd cele mai 
nebune mişcări. Dar cum Bussy nu era superstiţios, el 
rămase convins că lumina pe care o vedea era pur şi 
simplu un felinar ţinut de o mînă care se lega şi ea de un 
corp oarecare. 

În adevăr, după cîteva clipe de aşteptare, 
presupunerea lui se adeveri. Bussy, la aproape treizeci 
de paşi de el, zări o formă neagră, lungă şi subţire ca un 
stilp, care formă luă, puţin cîte puţin, conturul unei fiinţe 
vii, ţinînd lanterna cu braţul stîng, cînd întinsă fie în faţa 
ei, fie în lături, cînd rezemînd-o de şold. Această fiinţă vie 
părea deocamdată că face parte din cinstita breaslă a 
beţivilor, căci numai beţiei i se puteau atribui ciudatele 
ocoluri pe care le făcea şi felul de filosofie cu care se 
poticnea în gropile mocirloase şi se bălăcea în băltoacele 
de apă. 

Odată i se întîmplă chiar să alunece pe un strat de 
gheaţă şi un zgomot înăbuşit, însoţit de o mişcare 
involuntară a lanternei, care păru să cadă cu repeziciune 
de sus în jos, arătă lui Bussy că nocturnul drumeţ, nefiind 
sigur pe ambele-i picioare, căutase un centru de 
gravitate mai solid. 

Bussy începu atunci să simtă acel fel de respect pe 
care toate inimile nobile îl încearcă pentru beţivii 
întîrziaţi şi era să înainteze pentru a da ajutor acestui 
slujitor al lui Bachus, cum spunea maestrul Ropsard, cînd 

văzu lanterna ridicîndu-se cu o repeziciune care arăta la 
acela care se slujea atît de rău de ea o mai mare 
soliditate decit s-ar fi putut crede, judecînd după 
aparenţă. 

— la te uită, murmură Bussy, încă o aventură după 
cît mi se pare. 

Şi cum lanterna îşi relua mişcarea şi părea să 
înainteze în direcţia lui, el se ascunse şi mai mult lîngă 
poartă. 

Lanterna mai făcu zece paşi şi atunci Bussy, la 
lumina pe care o răspîndea, văzu un lucru ciudat, anume 
că omul care o purta avea o legătură la ochi. 

— Ei drace! spuse el, iată o idee ciudată să te joci 
de-a baba oarba cu o lanternă, mai ales pe o vreme şi pe 
un teren ca acesta. Nu cumva am început iar să visez? 

Bussy mai aşteptă şi omul legat la ochi făcu cinci 
sau şase paşi. 

— Dumnezeu să mă ierte, spuse Bussy, mi se pare 
că vorbeşte singur. Atunci, nu este nici beţiv, nici nebun: 
este un matematician care caută soluţia unei probleme. 

Aceste din urmă cuvinte îi fuseseră insuflate 
observatorului de ultimele cuvinte pe care le rostise 
omul cu lanterna şi pe care Bussy le auzise: 

— Patru sute optzeci şi opt, patru sute optzeci şi 
nouă, patru sute nouăzeci, murmură omul cu lanterna: 
trebuie să fie foarte aproape de aci. 

Şi atunci, cu mîna dreaptă, misteriosul personaj îşi 
desfăcu legătura şi, găsindu-se în faţa unei case, se 
apropie de poartă. 

Ajuns lîngă poartă, el o examină cu atenţie. 

— Nu, spuse el nu este aceasta. 

Apoi îşi puse din nou legătura şi îşi reluă mersul 
continuînd să numere. 

— Patru sute nouăzeci şi unu, patru sute nouăzeci şi 
doi, patru sute nouăzeci şi trei, patru sute nouăzeci şi 
patru; cred că am ajuns, spuse el. 

Şi îşi scoase legătura din nou şi apropiindu-se de 
poarta vecină cu aceea lîngă care se ascunsese Bussy, o 
examină tot cu atita atenţie ca şi pe cea dintii. 

— Hm! hm! spuse el, aceasta ar putea să fie; nu, ba 
da, ba da, nu; aceste afurisite de porţi se aseamănă 
toate. 

— Aşa m-am gîndit şi eu, îşi zise Bussy în sine; 
aceasta mă face să am consideraţie pentru 
matematician. 

Matematicianul îşi puse din nou legătura şi îşi 
continuă drumul. 

— Patru sute nouăzeci şi cinci, patru sute nouăzeci 
şi şase, patru sute nouăzeci şi şapte, patru sute nouăzeci 
şi opt, patru sute nouăzeci şi nouă... Dacă există vreo 
poartă în faţa mea, aceea trebuie să fie. 

In adevăr, exista o poartă şi această poartă era 
aceea lîngă care se ascunsese Bussy; reiese de aci că, 
atunci, cînd presupusul matematician îşi scoase legătura, 
se găsi faţă în faţă cu Bussy. 

— Ei bine? spuse Bussy. 

— O! făcu drumeţul dîndu-se un pas înapoi. 

— Ce! spuse Bussy. 

— Nu se poate, strigă necunoscutul. 

— Ba da, numai că e ciudat. Dumneata eşti 
medicul? 

— Şi dumneavoastră gentilomul? 

— Chiar aşa. 

— lisuse! ce noroc! 

— Medicul, urmă Bussy, care ieri seară a pansat un 
gentilom care primise o lovitură de spadă în coastă. 

— În coasta dreaptă. 

— Aşa e, te-am recunoscut numaidecit; dumneata 
eşti acela care ai mîna atit de blindă, atît de uşoară şi în 
acelaşi timp atit de pricepută. 

— Ah! domnule, nu mă aşteptam să vă întîlnesc aci. 

— Ce căutai dar? 

— Casa. 

— A! făcu Bussy, căutai casa? 

— Da. 

— Aşadar nu o cunoşti? 

— Cum vreţi să o cunosc, răspunse tînărul, cînd am 
fost adus acolo cu ochii legaţi. 

— Ai fost adus cu ochii legaţi? 

— Negreşit. 

— Atunci ai venit cu adevărat în casa aceasta? 

— În aceasta sau într-una din casele vecine, nu pot 
spune în care, deoarece o caut... 

— Bun, spuse Bussy, atunci nu am visat! 

— Cum? nu aţi visat! 

— Trebuie să-ţi spun, dragă prietene, că eu credeam 
că toată această aventură, mai puţin lovitura de spadă, 
bine înţeles, era un vis. 

— Ei bine! spuse tînărul medic, nu mă uimiţi deloc, 
domnule. 

— Pentru ce? 

— Bănuiam eu că există un mister aci. 

— Da, prietene, şi un mister pe care vreau să-l 
lămuresc; mă vei ajuta, nu-i aşa? 

— Bucuros. 

— Bine; înainte de toate, două cuvinte. 

— Spuneţi. 

— Cum te cheamă? 

— Domnule, spuse tînărul medic, nu am să pun rea 

voinţă, în a vă răspunde. Ştiu bine că după toate regulile 
şi mai ales cum e la modă acum, la o asemenea 
întrebare ar trebui să mă proptesc cu mîndrie pe un 
picior şi să vă spun, cu mîna în şold: „Şi dumneavoastră, 
domnule, vă rog?” Dar dumneavoastră aveţi o spadă 
lungă, iar eu nu am decit un cuţitaş; dumneavoastră 
aveţi înfăţişarea unui gentilom cumsecade, iar eu trebuie 
să vă par un ticălos, căci sînt ud pînă la oase şi plin de 
noroi. Mă hotărăsc deci să răspund sinter la întrebarea 
dumneavoastră: mă numesc Remy le Haudouin. 

— Foarte bine, domnule, îţi mulţumesc de o mie de 
ori. Eu sînt contele Ludovic de Clermont, senior de Bussy. 

— Bussy d'Amboise, eroul Bussy! strigă tînărul 
doctor cu o bucurie vădită. Cum! domnule, sînteţi oare 
acel vestit Bussy, acel colonel care... care... oh! 

— Chiar eu, domnule, reluă cu modestie gentilomul. 
Şi acum cînd sîntem bine luminaţi unul asupra celuilalt, 
te rog satisface-mi curiozitatea, aşa ud şi plin de noroi 
cum eşti. 

— Faptul este, spuse tînărul privindu-şi hainele pline 
de noroi, faptul este că, întocmai ca Epaminondas 
Tebanul, voi fi silit să stau trei zile în casă, neavînd decit 
o singură pereche de pantaloni şi o singură tunică. Dar 
iertaţi-mă, mi se pare că îmi făceaţi cinstea să mă 
întrebaţi? 

— Da, domnule, voiam să te întreb cum ai venit în 
casa aceasta. 

— E un lucru în acelaşi timp şi simplu şi complicat, 
aveţi să vedeţi, spuse tînărul. 

— Să vedem. 

— Domnule conte, iertaţi-mă, pînă aci eram aşa de 
tulburat, încît am uitat să vă dau titlul. 

— Nu face nimic, urmează. 

— Domnule conte, iată deci ce s-a întîmplat: Eu 
locuiesc în strada Beautreillis, la cinci sute doi paşi de 
aci. Sînt un biet ucenic de chirurg, nu prea nepriceput, vă 
asigur. 

— Ştiu şi eu acest lucru, spuse Bussy. 

— Şi care am studiat foarte mult, urmă tînărul, dar 
fără a avea clienţi. Mă numesc, după cum v-am spus, 
Remy le Haudouin: Remy după numele de botez şi le 
Haudouin, pentru că m-am născut la Nanteuil le 
Haudouin. Or, acum şapte sau opt zile, un om primind, 
lîngă Arsenal, o lovitură gravă de cuţit, i-am cusut pielea 
pîntecului şi i-am strîns foarte bine înăuntrul acestei piei 
intestinele care ieşiseră afară. Aceasta mi-a făcut printre 
vecini un oarecare renume, căruia îi atribui cinstea de a 
fi fost deşteptat, ieri noapte, de o voce subţire. 

— O voce de femeie! strigă Bussy. 

— Da, însă luaţi seama, gentilomul meu, oricît aş fi 
eu de ţăran, sînt sigur că era o voce de servitoare. Mă 
pricep la ele, avînd în vedere că am auzit mai mult astfel 
de voci decît voci de stăpine. 

— Şi atunci, ce ai făcut? 

— M-am sculat şi am deschis uşa; dar abia 
ajunsesem la scară cînd două miini mici, dar nu prea 
aspre, mi-au aşezat pe faţă o legătură. 

— Fără a spune nimic? întrebă Bussy. 

— Ba da, spunîndu-mi: „Veniţi; nu încercaţi să vedeţi 
unde mergeţi; fiţi discret: iată răsplata dumneavoastră.” 

— Şi această răsplată era?... 

— O pungă cuprinzînd nişte pistoli, pe care mi-a pus- 
o în mînă. 

— A! a! şi ce i-ai răspuns? 

— Că eram gata s-o urmez pe încîntătoarea mea 
călăuză. Nu ştiam dacă era încîntătoare sau nu, dar mă 

gindeam că epitetul, chiar dacă era cam exagerat, nu 
putea să aducă nici un rău. 

— Şi ai urmat-o fără să faci observaţii, fără să ceri 
garanţii? 

— Am citit adesea astfel de poveşti în cărţi şi am 
băgat de seamă că din ele ieşea totdeauna ceva plăcut 
pentru medic. O urmai deci, după cum am avut cinstea 
să vă spun; mă conduse pe un pămînt tare; era un aer 
aspru şi numărai patru sute, patru sute cincizeci, cinci 
sute şi în sfîrşit cinci sute doi paşi. 

— Bine, spuse Bussy, era prevăzător; atunci trebuie 
să fii la poarta aceea? 

— Nu trebuie să fiu departe de ea cel puţin, pentru 
că de astă dată am numărat pînă la patru sute nouăzeci 
şi nouă; numai dacă vicleana călăuză, şi o bănuiesc de 
această răutate, nu m-o fi ocolit. 

— Da; dar presupunind că s-a gindit la această 
prevedere, spuse Bussy, trebuie să fi dat ea vreun 
amănunt, să fi rostit vreun cuvînt? 

— Niciunul. 

— Dar chiar dumneata trebuie să fi observat ceva. 

— Am observat tot ce se poate observa cu nişte 
degete obişnuite să înlocuiască uneori ochii, adică o 
poartă cu zăvoare; înapoia porţii o alee; la capătul aleii, o 
scară. 

— La stînga? 

— Da. Am numărat chiar treptele. 

— Cite? 

— Douăsprezece. 

— Şi intrarea imediată? 

— Un coridor, mi se pare, căci s-au deschis trei uşi. 

— Bine. 

— Apoi am auzit o voce. Ah! aceea, de pildă, era o 

voce de stăpină, blîndă şi plăcută. 

— Da, da, era a sa. 

— Sînt sigur. 

— E ceva că sînteţi sigur. Apoi am fost împins în 
camera în care eraţi culcat şi mi s-a spus să-mi scot 
legătura. 

— Aşa e. 

— Atunci v-am zărit. 

— Unde eram? 

— Culcat pe un pat. 

— Pe un pat de damasc alb cu flori de aur? 

— Da. 

— Într-o cameră plină cu tapiterii? 

— Da. 

— Cu un tavan cu personaje? 

— Chiar aşa; afară de aceasta, între două ferestre... 

— Un portret? 

— Admirabil. 

— Înfăţişînd o femeie între optsprezece şi douăzeci 
de ani? 

— Da. 

— Blondă? 

— Da. 

— Frumoasă ca îngerii? 

— Mai frumoasă. 

— Bravo! Atunci ce ai făcut?. 

— V-am pansat. 

— Şi încă foarte bine, pe legea mea! 

— Cum am putut mai bine. 

— Admirabil, scumpul meu domn, admirabil; căci azi 
dimineaţă rana era aproape închisă şi bătea în roz. 

— Datorită unei alifii pe care am compus-o eu şi 
care mie mi se pare suverană; căci de multe ori, neavînd 

pe cine să fac experienţe, mi-am găurit pielea în diferite 
locuri şi pe legea mea! Rănile se închideau în două sau 
trei zile. 

— Dragul meu domn Remy, strigă Bussy, eşti un 
bărbat încîntător şi simt că am o înclinare spre 
dumneata...Dar pe urmă? Să vedem, spune. 

— Pe urmă? Aţi leşinat din nou. Vocea mă întreba 
cum vă este. 

— De unde te întreba? 

— Dintr-o cameră vecină. 

— Aşa că nu ai văzut-o pe doamna? 

— Nici nu am zărit-o măcar. 

— Ce i-ai răspuns? 

— Că rana nu e primejdioasă şi că, în douăzeci şi 
patru de ore, nici nu se va mai cunoaşte. 

— A părut mulţumită? 

—  Încîntată; căci a strigat: „Ce fericire, 
Dumnezeule!” 

—A spus: „Ce fericire!” Dragă domnule Remy, am 
să te îmbogăţesc. Pe urmă, pe urmă? 

— Pe urmă, totul se sfirşise; deoarece eraţi pansat, 
nu mai aveam nimic de făcut acolo; vocea îmi spuse 
atunci: „Domnule Remy...” 

— Vocea ştia numele dumitale? 

— Fără îndoială, tot în urma aventurii cu lovitura de 
cuţit pe care v-am povestit-o. 

— E drept, vocea îţi spuse: „Domnule Remy... “ 

— „Fii om de onoare pînă la sfîrşit; nu compromite o 
biată femeie cuprinsă de un exces de omenie, pune-ţi din 
nou legătura şi îngăduie, fără înşelătorie, să fii recondus 
la dumneata.” 

— l-ai făgăduit? 

— l-am dat cuvintul. 

— ŞI l-ai ţinut? 

— Vedeţi bine, răspunse cu naivitate tînărul, 
deoarece caut poarta. 

— Ei, spuse Bussy, este o faptă măreaţă, o faptă de 
nobil; şi, cu toate că turbez din această pricină, nu mă 
pot opri să nu-ţi spun: dă-mi mîna, domnule Remy. 

Şi Bussy, entuziasmat, întinse mîna tînărului doctor. 

— Domnule! spuse Remy încurcat. 

— Dă-o, dă-o, eşti demn de a fi gentilom. 

— Domnule, spuse Remy, va fi o glorie veşnică 
pentru mine de a fi atins mîna viteazului Bussy 
d'Amboise. Deocamdată, am o mustrare de cuget. 

— Care? 

— Erau zece pistoli în pungă. 

— Ei bine? 

— E prea mult pentru un om căruia i se plătesc 
vizitele cu cinci gologani, atunci cînd nu face aceste 
vizite chiar pentru nimic; şi căutam casa... 

— Pentru a înapoia punga? 

— Da. 

— Dragă domnule Remy, e prea multă delicateţe, ți- 
o jur; ai cîştigat în mod cinstit aceşti bani şi sînt ai 
dumitale. 

— Credeţi? spuse Remy cu o mulţumire lăuntrică. 

— i-o garantez; dar numai că, nu doamna trebuia 
să te plătească, deoarece nu o cunosc şi nici dinsa nu mă 
cunoaşte. 

— lată încă un motiv, vedeţi bine. 

— Voiam să spun numai că şi eu, aveam o datorie 
faţă de dumneata. 

— Dumneavoastră, o datorie faţă de mine? 

— Da, şi o voi achita. Ce faci dumneata la Paris? Să 
vedem... vorbeşte...  Destăinuieşte-te mie, dragă 

domnule Remy. 

— Ce fac eu la Paris? Nimic, domnule conte, dar aş 
face ceva dacă aş avea clienţi. 

— Ei bine! ai nimerit-o de minune; mai întîi am să-ţi 
dau eu unul; mă vrei pe mine? Sînt un client vestit, să 
ştii! Nu trece nici o zi în care să nu distrug la alţii sau să 
nu mi se strice mie opera cea mai frumoasă a 
Creatorului. Să vedem... vrei să încerci să vindeci rănile 
care se vor face pielii mele şi acelea pe care le voi face 
eu pielii altora? 

— Ah! domnule conte, spuse Remy, meritul meu e 
prea mic... 

— Nu, dimpotrivă, eşti omul care îmi trebuie, sau să 
mă ia dracu! Ai mîna uşoară ca o mină de femeie şi 
împreună cu ea alifia Ferragus... 

— Domnule! 

— Vei veni să locuieşti la mine... vei avea locuinţa 
dumitale, oamenii dumitale; primeşte sau, pe cuvintul 
meu, îmi sfişii inima. De altfel, munca dumitale nu e 
terminată: e vorba să pui un al doilea aparat, dragă 
domnule Remy. 

— Domnule conte, răspunse tînărul doctor, sînt atît 
de încîntat, încît nu ştiu cum să vă exprim bucuria mea. 
Voi lucra, voi avea clienţi. 

— Ba nu, deoarece îţi spun că te iau numai pentru 
mine... şi prietenii mei, bine înţeles. Acum, nu-ţi mai 
aminteşti nimic altceva? 

— Nimic. 

— A! bine, ajută-mă atunci, să pricep şi eu, dacă se 
poate: 

— Cum? 

— Să vedem... dumneata care eşti un om de 
observaţie, dumneata care numeri paşii, dumneata care 

pipăi zidurile, dumneata care deosebeşti vocile, cum se 
face că după ce am fost pansat de dumneata, m-am 
găsit transportat din această casă pe marginea şanţurilor 
Templului? 

— Dumneavoastră? 

— Da... eu... Ai dat vreun ajutor la această 
transportare? 

— Nu! m-aş fi opus foarte mult, dimpotrivă, dacă aş 
fi fost întrebat... Frigul putea să vă facă foarte rău. 

— Atunci, nu mai ştiu ce să cred, spuse Bussy; nu 
vrei să mai cauţi puţin cu mine? 

— Vreau tot ce vreţi dumneavoastră, domnule; dar 
mi-e teamă să nu fie în zadar; toate casele acestea 
seamănă. 

— Ei bine! spuse Bussy, va trebui să vedem acest 
lucru ziua. 

— Da; însă ziua vom fi văzuţi. 

— Atunci, va trebui să ne informăm. 

— Ne vom informa Monseniore. 

— Şi ne vom ajunge scopul. Crede-mă, Remy, 
sîntem doi acum şi avem o siguranţă, ceea ce înseamnă 
mult. 


CAPITOLUL XI 


Ce fel de om era domnul şef al vînătorii, 
Bryan de Monsoreau 


Bussy fu cuprins nu de bucurie, ci aproape de delir, 

cînd dobiîndi siguranţa că femeia visului său era o 
realitate şi că această femeie îi dăduse în adevăr 
generoasa găzduire despre care păstrase în adincul 
sufletului o amintire nelămurită. 

Astfel că nu voi să-l scape din mînă pe tînărul doctor 
pe care-l adusese în locul medicului său obişnuit, trebuie 
ca, aşa plin de noroi cum era, Remy să se urce cu el în 
litieră; se temea că dacă l-ar lăsa o singură clipă, să nu 
dispară ca o vedenie; se gindea să-l aducă la palatul 
Bussy, să-l pună sub cheie în timpul, nopţii şi a doua zi, 
va vedea dacă va trebui să-i redea libertatea. 

Tot timpul înapoierii fu întrebuințat cu noi întrebări; 
dar răspunsurile se învirteau în cercul mărginit pe care l- 
am descris mai sus. Remy le Haudouin nu ştia mai mult 
decît Bussy, atita numai că el avea siguranţa, deoarece 
nu leşinase, că n-a visat. Dar pentru oricine care începea 
să devină îndrăgostit, şi Bussy devenea văzînd cu ochii, 
era mult că avea pe cineva cu care să vorbească despre 
femeia pe care o iubea; este adevărat că Remy nu o 
văzuse pe această femeie; dar aceasta era încă un merit 
mai mult în ochii lui Bussy, deoarece Remy putea încerca 
să-l facă să înţeleagă cit era ea de superioară din toate 
punctele de vedere portretului. 

Bussy avea o mare dorinţă să vorbească toată 
noaptea despre doamna necunoscută, dar Remy îşi 
începu funcţia de doctor cerînd ca rănitul să doarmă, sau 
cel puţin să se culce: oboseala şi durerea dădeau acelaşi 
sfat frumosului gentilom şi aceste trei puteri unite 
biruiră. 

Dar acest lucru nu se făcu totuşi fără ca Bussy să-şi 
fi instalat el însuşi pe noul său musafir în trei camere 
care fuseseră altădată locuinţa lui de tînăr şi care formau 
o parte din al treilea etaj al palatului Bussy. Apoi, sigur 

de acum că tînărul medic, mulţumit de noua sa locuinţă 
şi de norocul pe care Providența i-l pregătea, nu avea să 
fugă pe furiş din palat, el cobori în frumosul apartament 
pe care îl ocupa la etajul întîi. 

A doua zi trezindu-se, îl văzu pe Remy în picioare 
lîngă patul său. Tînărul îşi petrecuse noaptea fără a 
putea crede în fericirea care îi cădea din cer şi aştepta 
trezirea lui Bussy pentru a se asigura că, la rîndu-i, nu 
visase nici el. 

— Ei bine! întrebă Remy, cum vă simţiţi? 

— Minunat, scumpul meu Esculap, dar dumneata 
eşti mulţumit? 

— Atiît de mulţumit, bunul meu ocrotitor, încît nu mi- 
aş schimba soarta cu aceea a regelui Henric al III-lea, cu 
toate că, în timpul zilei de ieri, a început să facă un drum 
strălucit spre calea cerului; dar nu este vorba despre 
asta, trebuie să văd rana. 

— Vezi-o! 

Şi Bussy se întoarse pe o parte pentru ca tînărul 
chirurg să poată ridica bandajul. 

Totul mergea cît se poate de bine, marginile rănii 
erau roze şi se apropiaseră. Bussy, fericit, dormise bine, 
iar domnul şi fericirea venind în ajutorul chirurgului, 
acesta aproape că nu mai avea nimic de făcut. 

— Ei bine! întrebă Bussy, ce spui despre asta, 
meştere Ambroise Pare? 

— Spun că nu îndrăznesc să mărturisesc că sînteţi 
aproape vindecat, de teamă să nu mă trimiteţi iar în 
strada mea Beautreillis, la cinci sute doi paşi de casa 
vestită. 

— Pe care o vom regăsi, nu-i aşa, Remy? 

— Cred şi eu. 

— Acum tu spui, aşadar, copilul meu? spuse Bussy. 

— lertaţi-mă! strigă Remy cu lacrimi în ochi, mi se 
pare că m-aţi tutuit, Monseniore. 

— Remy, eu îi tutuiesc pe oamenii pe care îi iubesc. 
Nu-ţi place că te-am tutuit? 

— Dimpotrivă, strigă tînărul încercînd să-i apuce 
mîna lui Bussy şi să i-o sărute; dimpotrivă. Mă temeam 
să nu fi înţeles greşit. Oh! monsenior de Bussy, voiţi oare 
să înnebunesc de bucurie? 

— Nu, prietene, vreau numai să mă iubeşti puţin şi 
tu la rîndu-ţi; să te consideri ca făcînd parte din ai casei 
şi să-mi îngădui să fiu de faţă astăzi, în timp ce tu îţi vei 
aduce lucrurile aci, la primirea estortuarului: de către 
şeful de vînătoare al curţii. 

— Ah! spuse Remy, iată că iar vrem să facem 
nebunii. 

— Ei nu, dimpotrivă, îţi făgăduiesc să fiu cuminte. 

— Dar va trebui să vă urcați pe cal. 

— La naiba! nici nu se poate altfel. 

— Aveţi un cal uşor la mers şi bun alergător? 

— Am patru din care pot să-mi aleg. 

— Ei bine! luaţi-l azi pe acela pe care aţi voi să-l 
călărească doamna din portret, ştiţi? 

— Ah! cred şi eu că ştiu. Ascultă, Remy, ai găsit 
pentru totdeauna drumul inimii mele; mă temeam grozav 
să nu mă împiedici să mă duc la acea viînătoare, căci vor 
fi admise la ea doamnele de la curte şi un mare număr 
de curioşi. Or, Remy, scumpul meu Remy, înţelegi că 
doamna din portret trebuie să facă parte negreşit din 
una din aceste categorii. Nu e o simplă burgheză, cu 
siguranţă; acele tapiţerii, acele smalţuri atit de fine, acel 


1 Estortuarul era bastonul pe care şeful vinătorii îl dădea 
regelui pentru ca să poată da la o parte crengile pomilor cînd alerga 
în galop. 

tavan pictat, acel pat de damasc alb, aurit, arată o 
femeie nobilă sau, cel puţin o femeie bogată; dacă aş 
întîlni-o acolo! 

— Totul e cu putinţă, răspunse cu filosofie le 
Haudouin. 

— Afară de găsirea casei, suspină Bussy. 

— Şi de pătrunderea înăuntru după ce o vom găsi, 
adăugă Remy. 

— O! eu nu mă gindesc niciodată la acest lucru decit 
atunci cînd sînt înăuntru, spuse Bussy; de altfel, adăugă 
el, cînd vom ajunge acolo am un mijloc. 

— Care? 

— Acela de a face să primesc o altă lovitură de 
spadă. 

— Bun, spuse Remy, iată un lucru care îmi dă 
speranţa că mă veţi opri. 

— Fii liniştit, spuse Bussy, mi se pare că te cunosc 
de douăzeci de ani; şi, pe cuvintul meu de gentilom, n-aş 
mai putea să mă lipsesc de tine. 

Figura încîntătoare a tinărului practicant se înveseli 
sub expresia unei negrăite bucuri. 

— Atunci spuse el, s-a făcut; d-voastră vă duceţi la 
vîinătoare pentru a o căuta pe doamna, iar eu mă 
înapoiez în strada Beautreillis pentru a căuta casa. 

— Ar fi curios, spuse Bussy, să ne înapoiem fiecare 
cu descoperirea noastră. 

Şi zicînd acestea, Bussy şi le Haudouin se părăsiră, 
mai de grabă ca doi prieteni decit ca stăpin şi servitor. 

Era în adevăr o mare vinătoare comandată în 
pădurea de la Vincennes pentru intrarea în funcţiune a 
domnului Bryan de Monsoreau, numit şef al vînătorii de 
cîteva săptămîni. Procesiunea din ajun şi aspra pocăință 
a regelui, care îşi începea postul îi făcuseră pe toţi să se 

îndoiască o clipă că acesta va asista în persoană la 
vînătoare; căci, atunci cînd regele era cuprins de astfel 
de porniri de evlavie, nu părăsea uneori mai multe 
săptămîni Luvrul, cînd nu împingea străşnicia pînă la a 
intra într-o mînăstire; dar spre, marea mirare a întregii 
curţi, se află, către orele nouă dimineaţa, că regele 
plecase spre foişorul de la Vincennes şi gonea după cerbi 
cu fratele său Monseniorul duce de Anjou şi întreaga 
curte. 

Întîlnirea era la răspîntia regele Sfîntul Ludovic. Aşa 
se numea pe vremea aceea o răspiîntie unde se mai 
vedea încă, spuneau unii, vestitul stejar unde regele 
martir împărţise dreptatea. Toată lumea era deci 
adunată la ora nouă, cînd noul ofiţer, obiect de 
curiozitate generală, aproape necunoscut cum era 
întregii curţi, apăru călare pe un măreț cal negru. 

Toate privirile se îndreptară spre el. 

Era un bărbat de vreo treizeci şi cinci de ani, de 
statură înaltă; faţa lui cu urme de vărsat şi pielea 
obrazului nuanţată cu pete trecătoare, după emoţiile pe 
care le simţea, impresiona în mod neplăcut privirea şi o 
silea la o contemplare mai amănunţită, lucru ce rareori 
vine în avantajul acelora care sînt priviţi astfel. 

În adevăr, simpatiile sînt pricinuite de prima 
înfăţişare; privirea deschisă şi zimbetul cinstit atrag 
zimbetul şi mîngiierea privirii. 

îmbrăcat cu o tunică de postav verde, galonată 
toată cu argint, încins cu o eşarfă de argint, cu armele 
regelui brodate pe pajură, avînd pe cap o pălărie cu pană 
lungă, învîrtind cu mîna stingă un ţepuş şi cu dreapta 
estortuarul destinat regelui, domnul de Monsoreau putea 
să apară un senior grozav, dar cu siguranţă că nu era un 
gentilom frumos. 

— Ti! ce figură urită ne-aţi adus din ducatul vostru, 
Monseniore, spuse Bussy ducelui de Anjou; aşa sînt 
gentilomii pe care favoarea voastră îi caută prin fundul 
provinciilor? Să mă ia dracu' dacă s-ar găsi unul la fel în 
Paris, care e destul de mare şi destul de populat cu 
oameni uriţi. Se spune, şi o înştiinţez pe Alteța Voastră 
că eu nu am voit să cred nimic din toate acestea, că aţi 
ţinut neapărat ca regele să-l primească pe şeful vînătorii 
din mîna voastră. 

— Seniorul de Monsoreau m-a servit bine, răspunse 
scurt ducele de Anjou, şi eu îl răsplătesc. 

— Bine spus, Monseniore; este cu atît mai frumos 
pentru prinți să fie recunoscători, cu cît acest lucru este 
rar; dar, dacă nu este vorba decît despre aceasta, şi eu 
v-am servit bine, Monseniore, mi se pare, şi aş purta 
tunica de şef al vinătorii cu mult mai bine, vă rog să mă 
credeţi, decît această fantomă. Are barba roşie; nici nu 
băgasem de seamă la început; este încă o frumuseţe în 
plus. 

— Nu am auzit spunîindu-se, răspunse ducele de 
Anjou, că cineva trebuie să fie turnat după modelul lui 
Apolo sau Antineus pentru a ocupa funcţii la curte. 

— Nu aţi auzit spunîndu-se, Monseniore? reluă Bussy 
cu cel mai mare sînge rece, e de mirare. 

— Eu întreb inima iar nu faţa, răspunse prinţul; 
serviciile aduse, iar nu cele făgăduite. 

— Alteța Voastră are să spună că sînt foarte curios, 
reluă Bussy, dar caut şi încă în zadar, v-o mărturisesc, ce 
serviciu a putut să vă aducă acest Monsoreau. 

— Ah! Bussy, spuse ducele cu asprime, ai spus-o: 
eşti foarte curios, prea curios chiar. 

— lată cum sînt prinții! strigă Bussy cu libertatea-i 
obişnuită. Întreabă mereu: trebuie să le răspunzi despre 

toate şi dacă le pui numai o singură întrebare, nu îţi 
răspund. 

— E adevărat, spuse ducele de Anjou, dar ştii ce 
trebuie faci dacă vrei să te informezi? 

— Nu. 

— Intreabă-l chiar pe domnul de Monsoreau. 

— Ei, spuse Bussy, zău că aveţi dreptate, 
Monseniore, şi cu el, care nu este decit un simplu 
gentilom, îmi va rămîne cel puţin un mijloc, dacă nu îmi 
va răspunde. 

— Care? 

— Acela de a-i spune că este un obraznic. 

Şi după acest răspuns întorcînd spatele prinţului, 
fără să se gîndească mai mult, sub privirile prietenilor săi 
şi cu pălăria în mînă, se apropie de domnul de 
Monsoreau, care, stînd călare în mijlocul cercului, 
susţinea toate privirile care se îndreptau spre el, 
aşteptind cu sînge rece, uimitor, ca regele să-l scape de 
greutatea tuturor privirilor căzute asupra persoanei lui. 

Cînd îl văzu venind pe Bussy, cu faţa veselă, cu 
zimbetul pe buze, cu pălăria în mînă, el se înveseli puţin. 

— lertaţi-mă, domnule, spuse Bussy; dar vă văd că 
staţi singur. Oare favoarea de care vă bucuraţi v-a şi 
făcut atiţia duşmani cîţi prieteni puteaţi avea cu opt zile 
înainte de a fi numit şef al vînătorii? 

— Zău, domnule conte, răspunse domnul de 
Monsoreau, nu aş putea jura; numai că aş paria acest 
lucru. Dar, pot şti cărei împrejurări datorez cinstea pe 
care mi-o faceţi tulburindu-mi singurătatea? 

— Pe legea mea, spuse cu dibăcie Bussy, marii 
admiraţii pe care ducele de Anjou mi-a inspirat-o pentru 
dumneavoastră. 

— Cum aşa? 

—  Povestindu-mi isprava dumneavoastră, aceea 
pentru care aţi fost numit şef de vinătoare. 

Domnul de Monsoreau se îngălbeni atît de grozav, 
încît urmele de vărsat care îi împestriţau faţa părură tot 
atitea puncte negre în pielea-i galbenă; în acelaşi timp îl 
privi pe Bussy cu un aer care prevestea o furtună 
violentă. 

Bussy văzu că dăduse greş; dar el nu era un om 
care să dea înapoi; dimpotrivă, era din aceia care repară 
de obicei o indiscreţie printr-o obrăznicie. 

— Spuneţi, domnule, răspunse şeful vînătorii că 
Monseniorul v-a povestit ultima mea ispravă? 

— Da, domnule, spuse Bussy, în întregime; ceea ce 
m-a făcut să am o vie dorinţă, o mărturisesc, de a 
asculta povestirea chiar din gura dumneavoastră. 

Domnul de Monsoreau strînse ţepuşul în mîna-i 
încleştată, ca şi cînd ar fi ars de dorinţa de a-şi face din 
el o armă împotriva lui Bussy. 

— Credeţi-mă, domnule, spuse el, eram dispus să vă 
recunosc politeţea răspunzînd la cererea 
dumneavoastră; dar iată, din păcate, că soseşte regele, 
ceea ce mă face să nu am vreme; dacă voiţi, altădată. 

Într-adevăr regele, călare pe calul său favorit, care 
era un frumos armăsar de Spania de culoare „Isabelle”, 
înainta cu repeziciune dinspre foişor spre răspîntie. 

Bussy, aruncîndu-şi privirile împrejur, îl zări pe 
ducele de Anjou; prinţul zîmbea cu cel mai urit zîmbet al 
său. 

Stăpîn şi valet, gîndi Bussy, fac amindoi o 
strimbătură nesuferită cînd rîd; ce va fi atunci cînd plîng? 

Regelui îi plăceau figurile frumoase; el fu aşadar 
prea puţin mulţumit de aceea a domnului de Monsoreau, 
pe care îl mai văzuse odată şi care nu îi plăcuse mai mult 

a doua decit prima oară. 

Totuşi primi cu destulă bunăvoință estortuarul pe 
care acesta i-l prezentă, cu un genunchi pe pămînt, după 
obicei. De îndată ce regele fu înarmat, gonaşii anunţară 
că cerbul e ademenit şi vînătoarea începu. 

Bussy se aşezase spre margine, ca să vadă trecînd 
prin faţa lui pe toată lumea: nu lăsă pe nimeni să treacă 
fără a cerceta dacă nu găseşte cumva originalul 
portretului, dar în zadar; se aflau femei drăguţe, 
frumoase, seducătoare la această vinătoare unde şeful 
vinătorii îşi făcea debutul; dar nici urmă de acea 
încîntătoare creatură pe care o căuta el. 

Fu silit să vorbească şi să întovărăşească pe 
prietenii săi obişnuiţi. Antraguet, mereu hazliu şi guraliv, 
fu o mare distracţie pentru plictiseala lui. 

— Avem un şef de vinătoare îngrozitor, spunea el lui 
Bussy, ce zici? 

— ÎI găsesc hidos; ce familie va avea el dacă 
persoanele care au cinstea să-i aparţină îi vor semăna! 
Arată-mi şi mie pe soţia sa. 

— Şeful vînătorii este de însurat dragul meu, 
răspunse Antraguet. 

— Şi de unde ştii? 

— De la doamna de Veudron, care îl găseşte foarte 
frumos şi care ar face bucuroasă din el al patrulea soţ al 
ei, cum a făcut Lucreția Borgia din contele de Est. la te 
uită cum îşi goneşte calul ei murg înapoia calului negru 
al domnului de Monsoreau. 

— Şi pe ce ţinuturi este el stăpîn? întrebă Bussy. 

— Pe o mulţime. 

— Din ce parte? 

— Dinspre Anjou. 

— Aşadar e bogat? 

— Se spune, dar numai atit; se pare să este deo 
mică nobleţe. 

— Şi cine este amanta acestui boiernaş? 

— Nu are amantă: vrednicul domn ţine să fie unic în 
felul lui; dar iată-l pe Monseniorul duce de Anjou care te 
cheamă cu mîna, du-te repede. 

— Ah! pe legea mea, Monseniorul duce de Anjou să 
aştepte. Omul acesta îmi aţiţă curiozitatea. Il găsesc 
ciudat. Nu ştiu pentru ce îţi vin cîteodată asemenea idei, 
prima dată cînd te întîlneşti cu cineva, nu ştiu pentru ce 
mi se pare că voi avea de furcă cu el; şi apoi acest nume, 
Monsoreau! 

— Muntele  şoarecelui, reluă Antraguet, iată 
etimologia;  bătrinul meu abate m-a învăţat-o azi 
dimineaţă: Mons Soricis. 

— Ah! dar ia stai, strigă deodată Antraguet. 

— Ce? 

— Dar Livarot îl ştie. 

— Ce ştie? 

— Mons Soricisul. Sînt vecini de moşii. 

— Vino repede aici, Livarot. 

— Ei bine? întrebă tînărul. 

— Informează-ne asupra lui Monsoreau. 

— Bucuros. 

— E vreo poveste lungă? 

— Nu, are să fie scurtă. În trei cuvinte, vă voi spune 
ce ştiu şi ce gindesc despre el. Mi-e frică! 

— Bun! acum cînd ne-ai spus ce gindeşti, spune ce 
ştii. 

— Ascultă!... mă înapoiam într-o seară... 

— Începe într-un fel grozav, spuse Antraguet. 

— Vreţi să mă lăsaţi să termin? 

— Te ascultăm. 

— Mă înapoiam într-o seară de la unchiul meu 
d'Entrangues de-a lungul pădurii Meridor, sînt aproape 
şase luni de atunci, cînd deodată aud un țipăt grozav şi 
văd trecînd, cu şaua goală, un cal alb înfundindu-se în 
tufiş; alerg, alerg, şi la capătul unei alei lungi, întunecată 
de primele neguri ale nopţii, zăresc un om pe un cal 
negru; nu alerga, zbura. Acelaşi țipăt înăbuşit se auzi din 
nou şi deosebesc înaintea şeii o femeie căreia el îi astupa 
gura cu mîna. Aveam puşca de vinătoare; ştii că trag de 
obicei destul de bine, ochesc şi pe legea mea! L-aş fi ucis 
dacă în clipa cînd apăsam pe trăgaci, nu s-ar fi stins 
fitilul. 

— Ei bine! întrebă Bussy, apoi? 

— Apoi, întrebai pe un pădurar cine era domnul; 
acela cu calul negru care răpea femeile; îmi răspunse că 
era domnul de Monsoreau. 

— Ei bine, dar, spuse Antraguet, mi se pare că se 
obişnuieşte să se răpească femei, nu este aşa, Bussy? 

— Da, spuse Bussy, dar sînt lăsate să ţipe, cel puţin. 

— Şi femeia cine era? întrebă Antraguet. 

— Ah! aceasta nu s-a aflat niciodată. 

— Haide, spuse Bussy, hotărit că este un om 
însemnat şi mă interesează. 

— Faptul este, spuse Livarot, că se bucură, scumpul 
meu domn, de un renume grozav. 

— I se citează şi alte fapte? 

— Nu, niciuna; nu a făcut chiar niciodată vreun rău 
făţiş; afară de aceasta se zice că este destul de bun faţă 
de ţăranii săi; ceea ce nu împiedică însă ca în mijlocul 
lor, să fie temut ca focul. Dealtfel, vinător ca Nemrod, nu 
în faţa lui Dumnezeu, poate, ci în faţa diavolului, 
niciodată regele nu va fi avut un şef de vinătoare mai 
bun. Va fi mai bun pentru această funcţie chiar decit 

Saint-Luc, căruia îi era destinată la început şi pe care a 
pierdut-o datorită influenţei domnului duce de Anjou. 

— Tu ştii că te cheamă mereu, ducele de Anjou? 
spuse Antraguet. 

— Bine, să mă cheme. Dar tu ştii ce se spune de 
Saint-Luc? 

— Nu; mai este prizonierul regelui? întrebă rizînd 
Livarot. 

— Cred că da, spuse Antraguet, deoarece nu este 
aici. 

— Ba deloc, dragul meu, a plecat astă-noapte la ora 
unu pentru a vizita moşiile soţiei sale. 

— Exilat? 

— Aşa îmi face impresia. 

— Saint-Luc exilat, nu se poate. 

— Aşa spune evanghelia, dragul meu. 

— După sfîntul Luca. 

— Nu, după mareşalul de Brissac, care mi-a spus 
chiar el, azi dimineaţă, acest lucru. 

— A! iată ceva nou şi curios; de pildă, aceasta îl va 
mîhni pe Monsoreau. 

— Am priceput, spuse Bussy. 

— Ce ai priceput? 

— L-am găsit. 

— Ce ai găsit. 

— Serviciul pe care l-a adus domnului de Anjou. 

— Saint-Luc? 

— Nu. Monsoreau. 

— Adevărat? 

— Da, sau să nu-mi mai ziceţi mie pe nume; aveţi să 
vedeţi, veniţi cu mine. 

Şi Bussy, urmat de Livarot şi de Antraguet, porni în 
galop pentru a-l ajunge pe ducele de Anjou care, 

renunţind să-i mai facă semne, mergea la cîteva sute de 
metri înaintea lui. 

— Ah! Monseniore, strigă el ajungîndu-l pe prinţ, ce 
bărbat preţios este domnul de Monsoreau. 

— Ah! adevărat? 

— E de necrezut! 

— Aşadar i-ai vorbit? făcu prinţul tot în glumă. 

— Desigur, fără să mai punem la socoteală că este 
foarte spiritual. 

— Şi l-ai întrebat ce a făcut pentru mine? 

— Negreşit, nu mă dusesem la el decit cu acest 
Scop. 

— Şi ţi-a răspuns? întrebă ducele mai vesel ca 
niciodată. 

— Numaidecit, şi cu o politeţe de care îi voi fi veşnic 
recunoscător. 

— Şi ce ţi-a spus, să vedem, viteazul meu sfarmă- 
piatră, întrebă prinţul. 

— Mi-a mărturisit foarte politicos, Monseniore, că 
era procuratorul Alteţei Voastre. 

— Procurator de vînat? 

— Nu, de femei. 

— Poftim? făcu ducele, a cărui frunte se încreţi 
deodată; ce înseamnă gluma aceasta, Bussy? 

— Înseamnă, Monseniore, că răpeşte pentru Alteța 
Voastră femeile pe calul său negru şi, cum ele fără 
îndoială că nu ştiu cinstea care li se face, le pune mîna 
pe gură pentru a le împiedica să strige. 

Ducele încruntă din sprîncene, strînse pumnii furios 
şi porni într-un galop atît de aprig, încît Bussy şi ai săi 
rămaseră în urmă. 

— Ah! ah! spuse Antraguet, mi se pare că gluma e 
bună. 

— Cu atit mai bună, răspunse Livarot, cu cît ea nu 
face, mi se pare, la toată lumea efectul unei glume. 

— Drace! făcu Bussy, parcă i-aş fi lăsat sînge! Bietul 
duce! 

După citeva clipe, se auzi vocea domnului de Anjou 
care striga: 

— Ei! Bussy, unde, eşti? Vino odată! 

— Sînt aici, Monseniore, spuse Bussy apropiindu-se. 

EI îl găsi pe prinţ, rîzînd cu hohote. 

— Dar ce, Monseniore, spuse el, mi se pare că ce v- 
am spus este hazliu. 

— A, nu, Bussy, nu rîd de ce mi-ai spus. 

— Cu atît mai rău, mi-ar fi plăcut mai bine să fie aşa; 
aş fi avut meritul de a-l face să ridă pe un prinţ care ride 
cam rar. 

— Rid, sărmanul meu Bussy, de faptul că spui un 
lucru fals pentru a-l afla pe cel adevărat. 

— Nu! pe cinstea mea, Monseniore, v-am spus 
adevărul. 

— Bine. Atunci, deoarece sîntem numai noi doi, 
povesteşte-mi şi mie istorioara ta; unde ai aflat cele ce 
mi-ai spus? 

— În pădurile de la Meridor, Monseniore! 

Şi de astă dată ducele îngălbeni, dar nu spuse nimic. 

„Hotărit, murmură Bussy, ducele este amestecat şi 
el cu ceva în povestea răpitorului cu cal negru şi a femeii 
cu cal alb”. 

— Să vedem, Monseniore, adăugă tare Bussy rîzînd 
la rîndu-i de faptul că ducele nu mai ridea; dacă există 
vreun fel de a vă servi, care vă place mai mult decit 
celelalte, spuneţi-ni-l şi nouă, vom profita de el, chiar 
dacă ar trebui să facem concurenţă domnului de 
Monsoreau. 

— La naiba, da, Bussy, spuse ducele, există unul şi 
am să ţi-l explic. 

Ducele îl trase pe Bussy de o parte. 

— Ascultă, îi spuse el, am întîlnit, din întîmplare, la 
biserică, o femeie încîntătoare; deoarece cîteva trăsături 
ale feţei sale, ascunsă sub un văl, îmi aminteau pe acela 
ale unei femei pe care am iubit-o mult, am urmărit-o şi 
am aflat unde locuieşte. Pe servitoarea ei am cumpărat-o 
şi mi-a dat o cheie a casei. 

— Ei bine! pînă acum, Monseniore, mi se pare că 
totul merge strună. 

— Aşteaptă. Se spune că e cuminte, deşi liberă, 
tînără şi frumoasă. 

— Ah! Monseniore, văd că intrăm în domeniul 
basmelor. 

— Ascultă, tu eşti viteaz şi mă iubeşti, după cite 
spui. 

— Am zilele mele. 

— Ca să fii viteaz? 

— Nu, ca să vă iubesc. 

— Bine. Eşti într-una din acele zile? 

— Pentru a vă face un serviciu Alteţei Voastre, am 
să încerc. Să vedem. 

— Ei bine! ar fi vorba să faci pentru mine ceea ce nu 
faci de obicei decit pentru tine însuţi. 

— Ah! ah! spuse Bussy, nu cumva e vorba, 
Monseniore, să fac curte drăguţei voastre, pentru ca 
Alteța Vostră să se asigure că este în adevăr tot atit de 
cuminte pe cît e de frumoasă. Imi convine. 

— Nu; dar ar fi vorba să afli dacă nu-i face curte 
altcineva. 

— A! să vedem, se încurcă lucrurile, Monseniore, să 
ne explicăm. 

— Ar fi vorba să te pui la pîndă şi să-mi spui cine 
este bărbatul care vine la ea. 

— Există deci un bărbat? 

— Aşa mă tem. 

— Un amant, un soţ? 

— Un gelos, cel puţin. 

— Cu atit mai bine, Monseniore. 

— Cum cu atit mai bine. 

— Aceasta vă înmulţeşte sorții de izbîndă. 

— Mulţumesc! deocamdată, aş vrea să ştiu cine este 
acel bărbat. 

— Şi mă însărcinaţi să aflu eu? 

— Da şi dacă primeşti să-mi faci acest serviciu... 

— Mă veţi face şi pe mine şef al vinătorii. 

— Crede-mă, Bussy, îmi voi lua cu atît mai mult 
această obligaţie cu cît nu am făcut niciodată nimic 
pentru tine. 

— Ei! Monseniorul a băgat de seamă. 

— De multă vreme îmi spun eu acest lucru. 

— În şoaptă, aşa cum îşi spun prinții. 

— Ei bine? 

— Ce, Monseniore? 

— Primeşti? 

— S-o spionez pe doamna? 

— Da. 

—  Monseniore, însărcinarea, v-o mărturisesc, nu 
prea îmi suride şi mi-ar plăcea mai bine o alta. 

— Te ofereai să-mi faci un serviciu, Bussy, şi văd că 
te şi dai înapoi. 

— Ei drace! îmi oferiţi o meserie de spion, 
Monseniore. 

— Ei nu! meserie de prieten; de altfel, să nu crezi că 
îţi dau un post fără muncă, va trebui poate să tragi 

spada. 

Bussy clătină din cap. 

— Monseniore, spuse el, sînt lucruri pe care nu le 
faci bine decit singur; aşa că toţi trebuie să le facă 
singuri, chiar prinți dacă ar fi. 

— Atunci mă refuzi? 

— Da, Monseniore. 

Ducele încruntă din spriîncene. 

— Voi urma deci sfatul tău, spuse el; mă voi duce 
chiar eu şi dacă voi fi ucis sau rănit în această 
împrejurare, voi spune că îl rugasem pe prietenul meu 
Bussy, să se însărcineze cu acea lovitură de spadă, de 
dat sau de primit, şi că pentru prima oară în viaţa lui a 
fost prevăzător. 

— Monseniore, răspunse Bussy, mi-aţi spus alaltăieri 
seară; „Bussy, îi urăsc pe toţi favoriţii aceia ai regelui, 
care, în orice împrejurare, ne iau în ris şi ne insultă; ar 
trebui să te duci la nunta lui Saint-Luc să cauţi un prilej 
de ceartă şi să ne scapi de ei”. Monseniore, m-am dus; ei 
erau cinci; eu eram singur; i-am provocat; ei mi-au întins 
o cursă, m-au rănit doi din ei şi l-am zdrobit pe al treilea. 
Astăzi îmi cereţi să fac nedreptate unei femei. lertaţi-mă, 
Monseniore, aceasta iese din serviciile pe care un prinţ le 
poate cere de la un om politicos, şi refuz. 

— Fie, spuse ducele, am să stau la pîndă, singur sau 
cu Aurilly, cum am mai stat. 

— Daţi-mi voie, spuse Bussy care simţi că i se ridică 
un fel de văl de pe ochi.Nu cumva vă pregăteaţi să staţi 
la pîndă, Monseniore, cînd i-aţi văzut pe favoriţii care mă 
pîndeau? 

— Chiar aşa. 

— Frumoasa voastră necunoscută, întrebă Bussy, 
locuieşte deci pe lîngă Bastilia? 


146 


— Locuieşte în faţa străzii Sfînta Ecaterina. 

— Adevărat? 

— E un cartier unde poţi fi gituit la sigur, tu trebuie 
să ştii ceva despre asta. 

— Alteța Voastră a mai pîndit vreodată, din seara 
aceea? 

— leri. 

— Şi Monseniorul a văzut? 

— Un bărbat care scotocea prin toate colțurile pieții, 
fără îndoială pentru a vedea dacă nu-l spionează cineva 
şi care, după toate probabilitățile, zărindu-mă, s-a aşezat 
cu încăpăţinare în faţa acelei porţi. 

— Şi bărbatul acela era singur, Monseniore? întrebă 


Bussy. 

— Da, vreme de aproape o jumătate de oră. 

— Şi după această jumătate de oră. 

— A venit la el un alt bărbat care ţinea o lanternă în 
mînă. 


— Ah! ah! făcu Bussy. 

— Atunci bărbatul în manta... urmă prinţul. 

— Cel dintii avea o manta? întrerupse Bussy. 

— Da. Atunci bărbatul în manta şi cel cu lanterna, s- 
au apucat să vorbească împreună şi cum nu păreau 
dispuşi să-şi părăsească postul de noapte, le-am lăsat 
locul şi m-am înapoiat. 

— Dezgustat de acesta îndoită încercare? 

— Zău! da, o mărturisesc... Aş dori ca înainte de a 
mă viri în casa aceea, care ar putea foarte bine să fie o 
măcelărie...Să am un prieten care nefiind prinţ, neavînd 
duşmanii pe care îi am eu şi de altfel obişnuit cu aceste 
feluri de aventuri, să studieze realitatea primejdiei pe 
care o pot întîmpina şi să-mi spună şi mie. 

— În locul vostru, Monseniore, spuse Bussy, aş 


147 


părăsi-o pe această femeie. 

— Banu. 

— Pentru ce? 

— E prea frumoasă. 

— Aţi spus singur că abia aţi văzut-o. 

— Am văzut-o îndeajuns pentru a observa un 
admirabil păr blond. 

— Ah! 

— Nişte ochi încîntători. 

— Ah! ah! 

— înţelegi că nu se renunţă uşor la o asemenea 
femeie. 

— Da, Monseniore, înţeleg; această situaţie mă 
mişcă. 

Ducele se uită la Bussy cu coada ochiului. 

— Pe cinstea mea, spuse Bussy. 

— ţi baţi joc? 

— Nu şi dovada e că, dacă Monseniorul vrea să-mi 
dea instrucţiunile sale şi să-mi arate locuinţa, voi veghea 
astă-seară. 

— Revii deci asupra hotăririi tale? 

— Ei! Monseniore, numai sfintul nostru părinte 
Grigore al XIII-lea nu greşeşte; spuneţi-mi doar ce voi 
avea de făcut. 

— Te vei ascunde la o depărtare oarecare de poarta 
pe care ţi-o voi arăta şi dacă intră vreun bărbat, să-l 
urmăreşti, pentru a te asigura cine este. 

— Da dar dacă, intrînd, închide poarta în urma lui? 

— Ţi-am spus că am o cheie. 

— Ah! aşa e; nu mai mi-e teamă decit de un lucru: 
ca să nu urmăresc un alt bărbat şi ca să nu se 
potrivească această cheie la o altă poartă. 

— Nu te poţi înşela; după poartă urmează o alee; la 

capătul aleii, la stînga, există o scară; urci douăsprezece 
trepte şi te afli în coridor. 

— Cum ştiţi toate astea Monseniore, deoarece nu aţi 
fost niciodată în casă? 

— Nu ţi-am spus că servitoarea e de partea mea? Ea 
mi-a explicat totul. 

— Ei drace! ce bine e să fii prinţ, ţi se dă lucrul gata 
făcut. Mie, Monseniore, mi-ar fi trebuit mai întîi să 
recunosc casa singur, să cercetez aleia, să număr 
treptele, să pătrund în coridor. Aceasta mi-ar fi luat un 
timp enorm şi cine ştie dacă aş fi reuşit. 

— Aşadar, primeşti? 

— Oare pot eu refuza ceva Alteţei Voastre? Numai 
să veniţi cu mine pentru a-mi arăta poarta. 

— Nu e nevoie; cînd ne înapoiem de la vinătoare, 
facem un ocol; trecem prin poarta Sfintului Anton şi ţi-o 
arăt. 

— Minunat, Monseniore. Şi ce va trebui să-i fac 
omului dacă vine? 

— Nimic altceva decit să-l urmăreşti pînă ce afli cine 
era. 

— E cam delicat; dacă, de pildă, omul acela împinge 
discreţia pînă la a se opri în mijlocul drumului şi a-mi tăia 
scurt cercetările? 

— ţi las grija să faci ce vei crede de cuviinţă. 

— Atunci, Alteța Voastră îmi dă voie să fac ce cred? 

— Da. 

— Aşa voi face, Monseniore. 

— Nici un cuvint tinerilor noştri seniori. 

— Aveţi cuvîntul meu de gentilom! 

— Nimeni cu tine în această cercetare! 

— Singur, v-o jur. 

— Ei bine! ne-am înţeles, ne înapoiem pe la Bastilia. 

Îţi arăt poarta... tu vii la mine... îţi dau cheia... şi 
diseară... 

— ÎI înlocuiesc pe Monseniorul, s-a făcut. 

Bussy şi prinţul se duseră atunci să ajungă 
vinătoarea pe care domnul de Monsoreau o conducea ca 
un om de geniu. Regele fu încîntat de felul precis în care 
vînătorul încercat fixase toate opririle şi rinduise toate 
popasurile. După ce fusese gonit două ore, după ce 
fusese învirtit într-o îngrăditură de patru pînă la cinci 
leghe, după ce fusese văzut de douăzeci de ori, animalul 
se lăsă prins, chiar în locul hotărît mai dinainte. 

Domnul de Monsoreau primi felicitările regelui şi ale 
ducelui de Anjou. 

— Monseniore, spuse el, mă simt foarte fericit de a fi 
putut merita complimentele voastre, deoarece Alteţei 
Voastre îi datorez eu locul. 

— Dar ştii, domnule, spuse ducele, că pentru a 
continua să le meriţi trebuie să pleci astă-seară spre 
Fontainebleau; regele vrea să vineze acolo poimiine şi în 
zilele următoare, şi o zi mai mult nu strică pentru a 
cunoaşte bine pădurea. 

— Ştiu,  Monseniore, răspunse  Monsoreau, şi 
echipajul meu este pregătit. Voi pleca astă-noapte. 

— Ah! iată! Domnule de Monsoreau, spuse Bussy; 
de azi înainte nu mai există odihnă pentru dumneata. Ai 
voit să fii şef al vînătorii, eşti; o să ai, în funcţia pe care o 
ocupi dumneata, cincizeci de nopţi mai puţin decit ceilalţi 
oameni; din fericire, bine că nu eşti încă însurat, scumpul 
meu domn. 

Bussy ridea zicînd acestea; ducele aruncă o privire 
pătrunzătoare asupra şefului vînătorii apoi, întorcînd 
capul în altă parte, se duse să-l felicite pe rege pentru 
îmbunătăţirea care părea să se fi făcut sănătăţii sale din 

ajun. 

Cît despre Monsoreau, la gluma lui Bussy, el pălise 
încă o dată cu acea paloare hidoasă care îi dădea o 
înfăţişare atît de sinistră. 


CAPITOLUL XII 


Cum găsi Bussy în acelaşi timp şi portretul 
şi originalul. 


Viînătoarea se termină către ora patru seara; şi la 
ora cinci, ca şi cînd regele ar fi prevăzut dorinţele ducelui 
de Anjou, întreaga curte se înapoia la Paris prin 
mahalaua Sfintului Anton. 

Domnul de Monsoreau, sub motivul că pleca 
imediat, îşi ceruse voie de la prinți şi se îndreptă cu 
echipajele sale spre Fromenteau. 

Trecînd prin faţa Bastiliei, regele le arătă prietenilor 
săi miîndra şi posomorita înfăţişare a fortăreţii: era un 
mijloc de a le reaminti ce îi aşteaptă, dacă din întîmplare, 
după ce fuseseră prietenii săi, îi deveneau duşmani. 

Mulţi înţeleseră şi îşi înmulţiră semnele de atenţie 
fată de Maiestatea Sa. 

În timpul acesta, ducele de Anjou spunea în şoaptă 
lui Bussy, care mergea alături de el: 

— Priveşte bine Bussy, priveşte bine la dreapta, 
casa aceea de lemn care are sub streaşină o mică statuie 
a Fecioarei; urmăreşte cu privirea aceeaşi linie şi 
numără, socotind şi casa cu Fecioara, alte patru case. 

— Bine, spuse Bussy. 

— A cincea este, spuse ducele, aceea care se află 

drept în faţa străzii Sfînta Ecaterina. 

— O văd, Monseniore; vedeţi, la zgomotul 
trompetelor care îl anunţă pe rege, toate casele se 
umplu de curioşi. 

— Afară totuşi de aceea pe care ţi-o arăt eu, spuse 
ducele, şi ale cărei ferestre rămîn închise. 

— Dar la care se mişcă un colţ al perdelei, spuse 
Bussy căruia începu să-i bată inima cu putere. 

— Însă fără să se poată zări ceva. O! Doamna este 
bine păzită, sau se păzeşte bine. În tot cazul, iată casa; 
la palat, îţi voi da cheia. 

Bussy îşi aruncă privirile spre această strimtă 
deschizătură; dar cu toate că ochii săi rămaseră mereu 
aţintiţi asupra ei, nu văzu nimic. 

Înapoindu-se la palatul Anjou, ducele dădu în adevăr 
lui Bussy cheia casei arătate, recomandiîndu-i din nou să 
facă bună pază; Bussy făgădui tot ce voi ducele şi trecu 
pe la palatul lui. 

— Ei bine? spuse el lui Remy. 

— Vă voi face aceeaşi întrebare, Monseniore. 

— Nu te poţi apropia de casă, nici ziua nici noaptea. 
Am de ales între cinci sau şase, care se aseamănă. 

— Atunci, spuse Bussy, eu cred că am fost mai 
norocos decit tine, dragul meu le Haudouin. 

— Cum aşa, Monseniore, aşadar aţi căutat şi 
dumneavoastră? 

— Nu. Am trecut numai pe stradă. 

— Şi aţi recunoscut poarta? 

— Providența, scumpul mei prieten, are căi 
lăturalnice şi combinaţii misterioase. 

— Şi cînd aş putea şti dacă aţi avut fericirea să 
găsiţi ceea ce căutaţi? 

— Miine dimineaţă. 

— Deocamdată aveţi nevoie de mine? 

— Deloc, dragul meu Remy. 

— Nu voiţi să vă urmez? 

— E cu neputinţă. 

— Fiţi prevăzător cel puţin, Monseniore. 

— Ah! spuse Bussy, recomandarea e zadarnică; sînt 
cunoscut pentru acest lucru. 

Bussy prinzi ca un om care nu ştie unde, nici în ce 
fel va cina; apoi, la ora opt punct, îşi alese cea mai bună 
spadă, îşi agăţă, cu toată porunca pe care o promulgase 
regele, o pereche de pistoale la centură şi se duse pînă 
la marginea străzii Sfintului Pavel. Ajuns acolo, el 
recunoscu casa cu statuia Fecioarei, numără cele patru 
case următoare, se asigură că a cincea era casa arătată 
şi se duse, înfăşurat într-o manta mare de culoare 
închisă, să se ascundă la colţul străzii Sfinta Ecaterina, 
hotărît să aştepte două ore şi, după două ore, dacă nu ar 
fi venit nimeni, să lucreze pe socoteala lui. 

Sună ora nouă la Sfintul Pavel cînd se aşeză Bussy la 
pîndă. Se găsea acolo abia de zece minute, cînd prin 
negură, văzu sosind, prin poarta Bastiliei, doi călăreţi. În 
dreptul palatului Tournelles, se opriră. Unul din ei 
descălecă, aruncă friul în mîinile celui de-al doilea, care 
după toate probabilitățile era un lacheu şi, după ce îl 
văzu că îşi reia drumul pe care veniseră, după ce îl văzu 
că se pierde, el şi cei doi cai ai săi, în negură, se îndreptă 
spre casa încredinţată supravegherii lui Bussy. 

Ajuns la cîţiva paşi de casă, necunoscutul făcu un 
ocol mare, ca pentru a cerceta împrejurimile cu privirea; 
apoi, crezîndu-se singur, neobservat, se apropie de 
poartă şi dispăru. 

Bussy auzi zgomotul porţii care se închidea în urma 
lui. 

El aşteptă o clipă, de teamă ca nu cumva personajul 
misterios să fi rămas la pîndă înapoia ferestruicei apoi, 
după ce se scurseră cîteva minute, înainta şi el, străbătu 
strada, deschise poarta şi, învăţat de experienţă, o 
închise la loc fără zgomot. Atunci, se întoarse: ferestruica 
se afla chiar la înălţimea ochilor săi şi, după toate 
probabilitățile, prin această ferestruică îl privise el pe 
Qu€lus. Inaintă binişor, dibuind la capătul aleii, la stînga, 
prima treaptă a unei scări. 

Acolo, se opri pentru două motive; mai întîi, că îşi 
simţea picioarele slăbind sub greutatea emoţiei, apoi, 
pentru că auzea o voce care spunea: 

— Gertrudo, înştiinţează-ţi stăpîna că sînt eu şi că 
vreau să intru. 

Cererea era făcută pe un ton prea poruncitor pentru 
a suferi un refuz; după citeva clipe, Bussy auzi vocea 
servitoarei care răspundea: 

— Treceţi în salon, domnule; doamna va veni în 
curînd. 

Apoi auzi din nou zgomotul unei uşi care se 
închidea. Bussy se gîndi atunci la cele douăsprezece 
trepte pe care le numărase Remy; numără şi el la rîndu-i 
douăsprezece trepte. 

Işi reaminti coridorul şi cele trei uşi şi făcu cîțiva paşi 
reţinîndu-şi respiraţia şi întinzînd mîna în faţa lui. Această 
mînă dădu peste o primă uşă: era aceea prin care intrase 
necunoscutul; el îşi urmă drumul, găsi o a doua uşă, 
căută, simţi o a doua cheie, şi, tremurînd din cap pînă în 
picioare, învîrti această cheie în broască şi împinse uşa. 

Camera în care intră Bussy era cu totul întunecată, 
afară de o mică parte care primea, printr-o uşă laterală, 
o rază de lumină din salon. 

Această rază ajungea pînă la o fereastră, acoperită 

de două perdele de tapiţerie, care făcură să treacă un 
nou fior de bucurie prin inima tînărului. 

Privirile sale se îndreptară spre partea de tavan 
luminată tot de aceeaşi rază şi recunoscu tavanul 
mitologic pe care îl mai observase odată; întinse mîna şi 
simţi patul sculptat. 

Nu mai era nici o îndoială pentru el; se afla în 
camera aceea unde se deşteptase, în timpul acelei nopţi 
cînd primise rana care făcuse să fie astfel găzduit. 

Un alt fior trecu prin vinele lui Bussy, cînd atinse 
patul şi se simţi învăluit de acel delicios parfum care se 
răspîndeşte în culcuşul unei femei tinere şi frumoase. 

Bussy se înfăşură în perdelele patului şi ascultă. 

Se auzeau în camera de alături paşii nerăbdători ai 
necunoscutului; din cînd în cînd se oprea şoptind printre 
dinţi: 

— Ei bine! are să vină? 

În urma uneia din aceste întrebări, se deschise o uşă 
la salon; uşa părea paralelă cu aceea care era 
întredeschisă. Covorul se mişcă sub apăsarea unui picior 
mic. Fiîşiitul unei rochii de mătase ajunse pînă la urechile 
lui Bussy şi tînărul auzi o voce de femeie rostind în 
acelaşi timp cu teamă şi cu dispreţ, aceste cuvinte: 

— lată-mă, domnule, ce mai vrei cu mine? 

— Oh! oh! gîndi Bussy ascunzîndu-se sub perdea, 
dacă bărbatul acesta este amantul, îl felicit foarte mult 
pe soţ. 

— Doamnă, spuse bărbatul căruia i se făcea această 
primire rece, am cinstea să te anunţ că, fiind silit să plec 
mîine dimineaţă spre Fontainebleau, voi petrece noaptea 
aceasta lingă dumneata. 

— Îmi aduci vreo ştire de la tatăl meu? întrebă 
aceeaşi voce de femeie. 

— Doamnă, ascultă-mă. 

— Domnule, dumneata ştii cum ne-am înţeles ieri, 
cînd am primit să fiu soţia dumitale, ca înainte de toate, 
sau tatăl meu are să vină la Paris, sau eu mă voi duce la 
el. 

— Doamnă, imediat, după înapoierea mea de la 
Fontainebleau, vom pleca, îţi dau cuvintul meu de 
onoare; însă deocamdată... 

— Oh! domnule, nu închide această uşă, e în zadar, 
nu voi petrece o noapte, nici o singură noapte sub 
acelaşi acoperiş cu dumneata, înainte de a fi liniştită 
asupra soartei tatălui meu. 

Şi femeia care vorbea într-un fel atît de hotărît, suflă 
dintr-un fluier mic de argint care dădu un sunet ascuţit şi 
prelung. 

În felul acesta se chemau servitorii, pe vremea 
aceea cînd soneriile nu se inventaseră. 

În aceeaşi clipă, uşa prin care intrase Bussy, se 
deschise din nou şi prin ea apăru servitoarea tinerei 
femei; era o fată din Anjou, înaltă şi puternică, ce părea 
că aşteaptă această chemare a stăpinei sale şi care, 
auzind-o, se grăbea să vină. 

Ea intră în salon şi, intrînd, deschise uşa. 

Un val de lumină pătrunse atunci în camera unde se 
afla Bussy şi între ferestre recunoscu portretul. 

— Gertrudo, spuse doamna, nu te vei culca şi vei sta 
în apropiere ca să mă poţi auzi mereu. 

Servitoarea se retrase, fără să răspundă, pe acelaşi 
drum pe care venise, lăsînd uşa salonului deschisă şi prin 
urmare minunatul portret luminat. 

Pentru Bussy, nu mai exista îndoială; acest portret 
era chiar acela pe care îl văzuse el. 

Se apropie încet pentru a-şi lipi ochiul de 

deschizătura pe care grosimea ţiţinilor o lăsa între uşă şi 
zid; dar oricît de încet merse, în clipa cînd privirea îi 
pătrundea cameră, parchetul scîrţăi sub piciorul său. 

La acest zgomot, femeia se întoarse; era originalul: 
era zina din vis. 

Bărbatul, cu toate că nu auzise nimic, văzînd-o pe 
ea întorcîndu-se, se întoarse şi el. Era domnul de 
Monsoreau. 

— Ah! spuse Bussy, calul alb... femeia răpită... Am 
să ascult negreşit vreo poveste grozavă. 

El îşi şterse faţa, care se acoperise fără să vrea de 
sudoare. 

Bussy, după cum am spus, îi vedea pe amindoi: ea 
palidă stînd în picioare, dispreţuitoare; el la fel, nu mai 
puţin palid şi aproape vinăt, bătind din picior cu 
nerăbdare şi muşcîndu-şi mîna. 

— Doamnă, spuse în sfîrşit domnul de Monsoreau, 
nu mai spera să continui multă vreme cu mine rolul 
acesta de femeie persecutată şi de victimă; eşti la Paris, 
eşti în casa mea şi, ceva mai mult, eşti acum contesa de 
Monsoreau, adică soţia mea. 

— Dacă sînt soţia dumitale, pentru ce refuzi să mă 
duci la tatăl meu? Pentru ce continui să mă ascunzi în 
ochii lumii? 

— L-ai uitat pe ducele de Anjou, doamnă? 

— Mi-ai spus că, odată fiind soţia dumitale, nu mai 
am de ce să mă tem de el. 

— Dar doamnă, trebuie să iau cîteva precauţiuni. 

— Ei bine! domnule, ia aceste precauţiuni şi vino din 
nou să mă vezi cînd vor fi luate. 

— Diana, spuse contele în inima căruia minia 
creştea în mod vădit; Diana, nu te juca cu această 
legătură sfîntă a căsătoriei. E un sfat pe care vreau să ţi-l 

dau. 

— Fă în aşa fel, domnule, ca să nu mai am 
neîncredere în soţ şi voi respecta căsătoria! 

— Mi se pare totuşi că, prin felul în care m-am purtat 
faţă de dumneata, ţi-am meritat toată încrederea. 

— Domnule, cred că în toată această afacere nu te-a 
călăuzit numai interesul meu, sau dacă este aşa, 
întîmplarea te-a servit bine. 

— O! e prea mult, strigă contele; sînt în casa mea, 
dumneata eşti soţia mea şi de ţi-ar veni şi infernul în 
ajutor, chiar în astă-noapte vei fi a mea. 

Bussy puse mîna pe garda spadei şi făcu un pas 
înainte; dar Diana nu îi dădu răgaz să apară. 

— Vezi, spuse ea scoţind un pumnal de la centură, 
iată cum îţi răspund eu. 

Şi avîntîindu-se în camera în care se afla Bussy, ea 
închise uşa, trase zăvorul şi în timp ce Monsoreau 
continua cu amenințările, lovind scîndura cu un pumnal: 

— Dacă faci să sară numai o bucăţică din lemnul 
acestei uşi, spuse Diana, mă cunoşti, domnnule, ai să mă 
găseşti moartă pe prag. 

— Să fiţi liniştită, doamnă, spuse Bussy cuprinzînd-o 
pe Diana în braţe, veţi avea un răzbunător. 

Diana fu gata să scoată un țipăt. Dar înţelese că 
singura primejdie care o ameninţa îi venea de la soţul ei. 
Rămase aşadar în apărare, dar mută; tremurătoare, dar 
nemişcată. Domnul de Monsoreau bătu cu putere din 
picior; apoi, convins că fără îndoială Diana avea să-şi 
execute ameniţarea, ieşi din salon trîntind furios uşa în 
urma lui. Apoi se auzi zgomotul paşilor săi depărtîndu-se 
în coridor şi descrescînd pe scară. 

— Dar dumneavoastră, domnule, spuse atunci Diana 
desprinzîndu-se din braţele lui Bussy şi făcînd un pas 

înapoi, cine sînteţi şi cum vă aflaţi aici? 

— Doamnă, spuse Bussy deschizind uşa şi 
îngenunchind în faţa Dianei, eu sînt omul căruia i-aţi 
scăpat viaţa. Cum aţi putea crede că am intrat la 
dumneavoastră? 

Datorită valului de lumină care se revărsa pe faţa 
tinărului, Diana îl recunoscu. 

— O! dumneavoastră aici, domnule! strigă ea 
împreunîndu-şi mîinile; eraţi aci, aţi auzit totul? 

— Vai! da, doamnă. 

— Dar cine  siînteţi? numele  dumeavoastră, 
domnule? 

— Doamnă, eu sînt Ludovic de Clermont, conte de 
Bussy. 

— Bussy, dumneata eşti viteazul Bussy! strigă cu 
naivitate Diana, fără să bănuiască bucuria pe care 
această exclamare o răspindea în inima tinărului. Ah! 
Gertruda, urmă ea adresîndu-se servitoarei, care, auzind 
pe stăpina ei vorbind cu cineva, intrase înspăimiîntată; 
Gertruda, nu mă mai pot teme de nimic, căci începînd 
din această clipă, îmi pun cinstea sub ocrotirea celui mai 
nobil şi mai cumsecade gentilom din Franţa. 

Apoi, întinzînd mîna lui Bussy: 

— Ridică-te, domnule, spuse ea, eu ştiu cine eşti, 
trebuie să ştii şi dumneata cine sînt eu. 


CAPITOLUL XIII 
Cine era Diana de Meridor. 


Bussy se ridică buimăcit de fericire şi intră cu Diana 
în salonul pe care îl părăsise domnul de Monsoreau. El o 

privea pe Diana cu mirarea admiraţiei; nu îndrăznise să 
creadă că femeia pe care o căuta ar putea suferi vreo 
comparaţie cu femeia visului său şi iată că realitatea 
întrecea tot ceea ce luase drept un capriciu al închipuirii. 

Diana avea optsprezece sau nouăsprezece ani, 
adică era în acea primă strălucire a tinereţii şi a 
frumuseţii care dă cea mai frumoasă culoare florii, cea 
mai fermecătoare catifelare fructului; expresia privirii lui 
Bussy nu putea s-o înşele; Diana se simţea admirată şi 
nu avea puterea să-l scoată pe Bussy din extazul său. 

In sfîrşit ea înţelese că trebuia să rupă această 
tăcere care spunea prea multe. 

— Domnule, spuse ea, dumneata ai răspuns la una 
din întrebările mele, dar nu şi la cea de-a doua: te-am 
întrebat cine eşti şi mi-ai spus; dar te-am mai întrebat şi 
cum te afli aici, şi la această întrebare nu mi-ai răspuns 
nimic. 

— Doamnă, spuse Bussy, din cele cîteva cuvinte pe 
care le-am surprins din convorbirea dumneavoastră cu 
domnul de Monsoreau, am înţeles că motivele prezenţei 
mele ar reieşi în mod natural din povestirea pe care aţi 
binevoit să mi-o fagăduiţi. Nu mi-aţi spus chiar 
dumneavoastră adineaori că aveam să aflu cine sînteţi? 

— O! da, conte, am să-ţi povestesc totul, răspunse 
Diana; numele dumitale mi-a fost deajuns să-mi inspire 
toată încrederea, căci numai l-am auzit adesea rostit ca 
numele unui bărbat curajos, pe a cărei loialitate şi cinste 
te poţi bizui oricînd. 

Bussy se înclină. 

— Din puţinul ce ai auzit, spuse Diana ai putut 
înţelege că sînt fiica baronului de Meridor, cu alte cuvinte 
că sînt singura moştenitoare al celui mai nobil şi mai 
vechi nume din Anjou. 

— Era, spuse Bussy, un baron de Meridor care, 
putînd să-şi salveze libertatea la Pavia, veni să-şi predea 
spada Spaniolilor cînd află că regele său e prizonier şi 
care, cerind să-l însoţească pe Francisc | la Madrid, 
împărţi captivitatea cu el şi nu îl părăsi decit pentru a 
veni în Franţa să-i trateze răscumpărarea. 

— E tatăl meu, domnule, şi, dacă vei intra vreodată 
în sala cea mare a castelului din Meridor, vei vedea, dat 
în amintirea acestui devotament, portretul regelui 
Francisc |, făcut de mîna lui Leonardo da Vinci. 

— Ah! spuse Bussy, pe vremea aceea prinții ştiau 
să-şi răsplătească slujitorii. 

— La înapoierea sa din Spania, tatăl meu se 
căsători. Primii doi copii, doi băieţi muriră. Fu o mare 
durere pentru baronul de Meridor, care pierdu speranţa 
de a se vedea retrăind într-un moştenitor. În curînd muri 
şi regele, iar durerea baronului se schimbă în 
deznădejde; el părăsi curtea, cîţiva ani după aceea, şi 
veni să se închidă cu soţia în castelul de la Meridor. Acolo 
mă născui eu, ca prin minune, zece ani după moartea 
fraţilor mei. 

Atunci toată dragostea baronului se îndreptă asupra 
copilului bătrineţii sale; iubirea lui pentru mine nu era 
gingăşie, era idolatrie. Trei ani după naştera mea, îmi 
pierdui mama; negreşit, fu o nouă amărăciune pentru 
baron; dar, prea tînără ca să înţeleg ce pierdusem, nu 
încetam să zimbesc, iar zimbetul meu îl consolă de 
moartea mamei. 

Crescui şi mă dezvoltai sub ochii săi. Cum eu eram 
totul pentru el, şi el, era totul pentru mine, atinsei vîrsta 
de şaisprezece ani fără să mă gindesc că ar mai exista o 
altă lume decit aceea a oilor, a pădurilor, a lebedelor şi a 
turturelelor mele, fără a mă gîndi că această viaţă are să 

se sfirşească vreodată, fără să doresc să se sfirşească. 

Castelul din Meridor era înconjurat de păduri întinse 
aparţinînd domnului duce de Anjou, ele erau populate de 
cerbi şi căprioare pe care nimeni nu se gindea să le 
tulbure şi pe care liniştea în care erau lăsate le făcea 
familiare; pe toate le cunoşteam mai mult sau mai puţin; 
unele erau atît de mult obişnuite cu vocea mea încît 
alergau cînd le chemam; o căprioară, între altele, 
protejata mea, favorita mea, Daphné, sărmana Daphne! 
Venea să măniînce din mîna mea. 

Intr-o primăvară, trecu o lună fără să o văd. O 
crezusem pierdută şi o plîinsesem ca pe o prietenă, cînd 
deodată o văzui apărînd din nou cu doi pui; la început 
micuţii se temeau de mine, dar văzînd pe mama lor că 
mă miîngiie, înţeleseră că nu aveau să se teamă de nimic 
şi veniră şi ei la rîndu-le să mă mîngiie. 

In vremea aceasta, se răspindi zvonul că domnul de 
Anjou trimisese un subguvernator în capitala provincie. 
După citeva zile, se află că acest subguvernator sosise, 
că se numea contele de Monsoreau. 

Pentru ce numele acesta mă lovi în inimă cînd îl 
auzii rostindu-se? Nu pot să-mi explic această senzaţie 
dureroasă decit printr-o presimţire. 

Se scurseră opt zile. Se vorbea foarte mult şi în 
toate felurile în întregul ţinut de domnul de Monsoreau. 
Intr-o dimineaţă, pădurile răsunară de sunetul cornului şi 
de lătratul cîinilor; alergai pînă la gardul parcului şi sosii 
tocmai la timp pentru a o vedea trecînd, ca vintul, pe 
Daphne, urmărită de o haită; cei doi pui ai ei se ţineau 
după ea. 

O clipă după aceea, călare pe un cal negru care 
părea şi aibă aripi, trecu un bărbat, semănind cu o 
vedenie: era domnul de Monsoreau. 

Voiam să scot un țipăt, voiam să mă rog pentru 
sărmana mea protejată, dar el nu-mi auzi vocea sau nu-i 
dădu atenţie, atit de mult era tirit de fierbinţeala 
vînătorii. 

Atunci, fără să mă ocup de neliniştea pe care aveam 
s-o pricinuiesc tatălui meu dacă avea să-mi observe 
lipsa, alergai în direcţia în care văzui că se îndreptase 
vînătoarea; nădăjduiam să întîlnesc, fie pe conte, fie pe 
vreunul din oamenii din suita sa şi să-i rog să înceteze 
această urmărire care îmi sfişia inima. 

Făcui o jumătate de leghe alergind astfel, fără să 
ştiu unde mergeam; de mult căprioară, haită şi vînători, 
le piedusem pe toate din vedere. În curînd încetai să mai 
aud lătrăturile; căzui lîngă un copac şi începui să pling. 
Mă aflam acolo de aproape un sfert de oră cînd, în 
depărtare, crezui că deosebesc zgomotul vîinătorii; nu mă 
înşelam, acest zgomot se apropia din clipă în clipă; în 
curînd fu la o distanţă atît de mică, încît nu mai mă îndoii 
că vînătoarea avea să treacă pe lîngă mine. Mă ridicai 
numaidecit şi mă repezii în direcţia în care o auzeam. 

In adevăr, o văzui trecînd printr-un luminiş pe 
sărmana Daphne, gifiind; nu mai avea decit un singur 
pui; celălalt căzuse de oboseală şi fără îndoială că fusese 
sfişiat de clini. 

Chiar ea obosea văzînd cu ochii; distanţa între ea şi 
haită era şi mai mică decit prima dată; alergarea ei se 
schimbase în avînturi întretăiate şi, trecînd prin faţa mea, 
scoase un țipăt trist. 

Ca şi prima dată, făcui sforţări zadarnice pentru a 
mă face auzită. Domnul de Monsoreau nu vedea nimic 
decît animalul pe care-l urmărea; el trecu mai repede 
decit îl văzusem întîi, cu cornul la gură şi sunînd furios. 

In urma lui, trei sau patru hăitaşi îmbărbătau ciinii 

cu cornul şi cu vocea. Acest virtej de lătrături, de fanfare 
şi de ţipete trecu ca o furtună, dispăru în desişul pădurii 
şi se stinse în depărtare. 

Eram deznădăjduită; îmi spuneam că, dacă m-aş fi 
găsit numai la cincizeci de paşi mai departe, la marginea 
luminişului pe care îl străbătuse, el m-ar fi văzut şi atunci 
la rugămintea mea ar fi lăsat în pace pe sărmanul 
animal. 

Acest gînd îmi însufleţi curajul; vînătoarea putea să 
treacă pentru a treia oară prin dreptul meu. O luai pe un 
drum străjuit de copaci frumoşi, pe care îl recunoscui ca 
fiind acela ce ducea la castelul Beauge. Acest castel, 
care aparţinea domnul de Anjou, se afla la aproape trei 
leghe de castelul tatălui meu. După o clipă îl zării şi 
numai atunci mă gîndii că făcusem trei leghe pe jos şi 
eram singură şi destul de departe de castelul din 
Meridor. 

Mărturisesc că o groază nelămurită puse stăpinire 
pe mine şi că numai în clipa acea mă gindii la 
nesocotinţa şi chiar la necuviinţa purtării mele. O luai pe 
ţărmul lacului, căci socoteam să-l rog pe grădinar, un om 
cumsecade, care, atunci cînd venisem pînă acolo cu tatăl 
meu, îmi dăduse nişte buchete de flori; socoteam, zic, 
să-l rog pe grădinar să mă conducă acasă, cînd deodată 
vînătoarea se auzi din nou. Rămăsei nemişcată, trăgind 
cu urechea. Zgomotul creştea. Uitai totul. Aproape în 
aceeaşi clipă, de partea cealaltă a lacului, căprioara ieşi 
din pădure, însă urmărită în atit de aproape încît era de 
ajuns să fie atinsă. Era singură, cel de-al doilea pui alei 
căzuse la rîndu-i; vederea apei păru să-i dea noi puteri; 
aspiră umezeala cu nările şi se arunca în lac, ca şi cînd ar 
fi voit să vină la mine. 

La început înotă cu repeziciune şi păru să-şi fi 

regăsit întreaga energie. Mă uitam la ea, cu lacrimi în 
ochi, cu braţele întinse şi gifiind aproape tot ca ea; dar 
pe nesimţite puterile i se sleiră, pe cînd dimpotrivă 
acelea ale cîinilor, însufleţiţi de apropiera vînatului, părea 
că se înmulţesc. În curînd cîinii cei mai înfuriaţi o 
ajunseră şi ea încetă să mai înainteze, oprită de 
muşcăturile lor. În această clipă, domnul de Monsoreau 
apăru la marginea pădurii, alergind pînă la lac şi sări jos 
de pe cal. Atunci, la rîndu-mi, îmi adunai toate puterile 
pentru a striga cu mîinile împreunate: „Fie-vă milă!” Mi 
se păru că mă zărise; strigai din nou, şi mai tare decit 
prima dată. El mă auzi căci îşi ridicase privirile şi îl văzui 
alergind la o luntre, o desprinse de țărm şi înaintă cu 
repeziciune spre animal, care se zvircolea în mijlocul 
întregii haite ce îl ajunsese. Nu mă îndoiam că, mişcat de 
vocea mea, de gesturile şi rugăminţile mele, domnul de 
Monsoreau se grăbea astfel pentru a-i veni în ajutor, cînd 
deodată ajungind lîngă Daphné, îl văzui scoţindu-şi 
cuțitul de vînătoare; o rază de soare, reflectîndu-se pe el, 
făcu să lucească o lumină, apoi lumina dispăru; scosei un 
țipăt, lama întreagă se afundase în gitul sărmanului 
animal. Un val de sînge ţişni, colorînd în roşu apa lacului, 
căprioara scoase un țipăt de moarte, bătu apa cu 
picioarele, se ridică în sus şi recăzu moartă. 

Scosei un țipăt aproape tot atît de dureros ca al ei şi 
căzui leşinată pe ţărmul lacului. 

Cînd îmi revenii, eram culcată într-o cameră a 
castelului Beauge şi tatăl meu, care fusese chemat, 
plingea, la căpătiiul meu. 

Deoarece nu era decit o criză nervoasă produsă de 
supraexcitarea alergării, chiar de a doua zi putui să mă 
înapoiez la Meridor. Cu toate acestea, timp de trei sau 
patru zile, stătui în pat. 

În cea de-a patra, tatăl meu îmi spuse că, tot timpul 
cît fusesem suferindă, domnul de Monsoreau, care mă 
văzuse în clipa cînd eram dusă leşinată, venise să afle 
cum îmi mai este; fusese deznădăjduit cînd aflase că fără 
să vrea era cauza acestui accident şi ceruse să-mi 
prezinte scuzele sale, spunînd că nu s-ar şti fericit decit 
atunci cînd ar auzi că l-am iertat. 

Ar fi fost ridicol să refuz a-l vedea; astfel cu toată 
neplăcerea, cedai. 

A doua zi, se înfăţişă; înţelesesem că nu se putea să 
am dreptate; vinătoarea este o plăcere a bărbaţilor, şi o 
împărtăşesc adesea şi femeile; aşadar, eu fusei aceea 
care, într-o oarecare măsură, mă apărai de acestă 
caraghioasă emoție şi o aruncai pe seama dragostei pe 
care o aveam pentru Daphne. 

Atunci contele făcu pe omul deznădăjduit şi de 
douăzeci de ori îmi jură pe cinstea lui că dacă ar fi putut 
ghici că purtam oarecare interes victimei sale, ar fi fost o 
mare bucurie pentru el să o cruţe; totuşi protestele sale 
nu mă convinseseră deloc şi contele plecă fără a fi putut 
şterge din inima mea dureroasa impresie pe care mi-o 
făcuse. 

Retrăgindu-se, contele îi ceru voie tatălui meu să 
mai vină. Se născuse în Spania, fusese crescut la Madrid: 
pentru baron era o plăcere să vorbească despre ţara 
unde stătuse atît de mult. De altfel, contele era de neam 
bun, subguvernator al provinciei, favorit al ducelui de 
Anjou, tatăl meu nu avea nici un motiv să refuze această 
cerere, care îi fu primită. 

Vai! Începînd din aceea clipă încetă, dacă nu 
fericirea, cel puţin liniştea mea. În curînd băgai de seamă 
impresia pe care o făcusem asupra contelui. La început 
nu venea decit o dată pe săptămînă, apoi de două ori, 

apoi în toate zilele. Plin de atenţii pentru tatăl meu, 
contele îi plăcuse. Vedeam plăcerea pe care o simţea 
baronul în convorbirea care era totdeauna aceea a unui 
om superior. Nu îndrăzneam să mă pling; căci de ce m- 
aşi fi plîns? Contele era binevoitor cu mine şi respectuos, 
ca faţă de o soră. Într-o dimineaţă, tatăl meu intră în 
camera mea cu un aer mai serios ca de obicei şi cu toate 
astea seriozitatea sa avea ceva vesel. 

— Copila mea, îmi spune el, mi-ai spus totdeauna că 
ai fi fericită să nu mă părăseşti. 

— Oh! tată, strigai eu, dumneata ştii, este dorinţa 
mea cea mai scumpă. 

—Ei bine! Diana mea, urmă el aplecîndu-se pentru 
a mă săruta pe frunte, nu atîrnă decit de tine să-ţi vezi 
realizată dorinţa. 

Bănuaim ce avea să-mi spună şi mă îngălbenii atit 
de grozav încit el se opri înainte de a-mi fi atins fruntea 
cu buzele. 

— Diana! copila mea! strigă el, oh! Doamne, dar ce 
ai? 

— Domnul de Monsoreau, nu-i aşa? bolborosii eu. 

— Ei bine? întrebă mirat. 

— O! niciodată, tata, dacă ai puţină milă pentru fiica 
dumitale, niciodată! 

— Diana, dragostea mea, spuse el, nu milă am eu 
pentru tine, ci idolatrie, ştii bine; mai gîndeşte-te opt 
zile... 

— O! nu, nu, strigai eu, e în zadar, nici opt zile, nici 
douăzeci şi patru de ore, nici un minut. Nu, nu, oh! Nu. 

Şi izbucnii în plins. 

Tatăl meu mă adora; niciodată nu mă văzuse 
plingînd; mă luă în braţe şi mă linişti în două cuvinte de 
gentilom că nu avea să mai vorbească despre această 

căsătorie. 

În adevăr, trecu o lună fără să-l mai văd pe domnul 
de Monsoreau şi fără să mai aud vorbindu-se de el. Intr-o 
dimineaţă primirăm, tatăl meu şi cu mine, o invitaţie de a 
ne duce la o mare serbare pe care domnul de Monsoreau 
avea s-o dea pentru fratele regelui care venea să viziteze 
provincia al cărei nume îl purta. Această serbare avea loc 
la palatul din oraşul Angers. 

La această scrisoare era adăugată o invitaţie 
personală a prinţului, care scria tatălui meu că îşi 
reamintea să-l fi văzut odinioară la curtea regelui Henric 
şi că l-ar revedea cu plăcere. 

Prima mea mişcare fu să-l rog pe tatăl meu să 
refuze şi cu siguranţă că aş fi stăruit dacă invitaţia ar fi 
fost făcută numai în numele domnului de Monsoreau; dar 
prinţul ne invita şi el, iar tatăl meu se temea să nu 
jignească pe Alteţa Sa printr-un refuz. 

Ne duserăm deci la această serbare. Domnul de 
Monsoreau ne primi ca şi cînd nimic nu s-a fi petrecut 
între noi; purtarea faţă de mine nu fu nici indiferentă 
nici exagerată; mă trata ca pe toate celelalte doamne şi 
fusei bucuroasă că nu eram obiectul vreunei atenţii 
deosebite din partea sa, fie bună, fie rea. 

Nu fu însă la fel cu ducele de Anjou. De îndată ce mă 
zări, privirea lui se fixă asupra mea pentru a nu mă mai 
părăsi. Mă simţeam stingherită sub greutatea acestei 
priviri şi, fără să spun tatălui meu ce mă făcea să doresc 
a părăsi balul, stăruii în aşa fel încît ne retraserăm cei 
dintii. 

După trei zile, domnul de Monsoreau se înfăţişă la 
Meridor; îl zării în aleea castelului şi mă retrasei în 
camera mea. 

Mă temeam să nu mă mai cheme tatăl meu; dar nu 

se întîmplă nimic. După o jumătate de oră, îl văzui ieşind 
pe domnul de Monsoreau fără ca nimeni să mă fi 
înştiinţat de vizita sa. Ba ceva mai mult, tatăl meu nu-mi 
vorbi nimic despre ea; numai, că după această vizită a 
subguvernatorului, el era mai posomorit ca de obicei. 

Citeva zile se scurseră astfel. Mă înapoiam de la o 
plimbare făcută prin împrejurimi, cînd mi se spuse că 
domnul de Monsoreau se afla cu tatăl meu. Baronul 
întrebase de două, sau de trei ori de mine şi de 
asemenea se informase cu nelinişte de locul unde aş fi 
putut să mă duc. Poruncise să fie anunţat de sosirea 
mea. 

În adevăr, abia intrasem în camera mea şi tatăl meu 
veni 

— Copila mea, îmi spuse el, un motiv a cărui cauză e 
în zadar s-o cunoşti, mă sileşte să mă despart de tine 
cîteva zile; nu mă întreba; gindeşte-te numai că acest 
motiv trebuie să fie destul de puternic, pentru că mă 
determină să stau o săptămînă, două, o lună poate, fără 
să te văd. 

Mă înfiorai, cu toate că nu puteam ghici la ce 
primejdie eram expusă. Dar această nouă vizită a 
domnului de Monsoreau nu îmi prevestea nimic bun. 

— Şi unde trebuie să mă duc, tată? întrebai eu. 

— La castelul Lude, la sora mea, unde vei rămîne 
ascunsă tuturor. Cît despre sosirea ta, voi îngriji ca ea să 
aibă loc noaptea. 

— Nu vii cu mine? 

— Nu, trebuie să rămîn aici pentru a îndepărta 
bănuielile; chiar oamenii noştri nu vor şti unde mergi. 

— Dar cine are să mă conducă? 

— Doi oameni de care sînt sigur. 

— O, Doamne! tată! 

Baronul mă sărută. 

— Copila mea, spuse el, trebuie. 

Cunoşteam atît de mult dragostea tatălui meu 
pentru mine încît nu mai stăruii şi nu-i mai cerui altă 
explicaţie. 

Ne înţeleserăm numai cu Gertruda, fata doicii mele, 
să mă însoţească. 

Tatăl meu mă părăsi spunîndu-mi să fiu gata. Seara, 
la opt, vremea era foarte posomorită şi foarte friguroasă, 
căci ne găseam într-una din cele mai lungi zile de iarnă; 
seara, la ora opt, tatăl meu veni să mă caute. Eu eram 
gata după cum îmi spusese; coborirăm fără zgomot, 
străbăturăm grădina; deschise chiar el o portiţă care da 
în pădure şi acolo găsirăm o litieră cu caii înhămaţi şi doi 
oameni: tatăl meu le vorbi multă vreme, recomandîndu- 
mă lor, după cît mi se păru; apoi îmi luai locul în litieră; 
Gertruda se aşeză lîngă mine. Baronul mă sărută pentru 
ultima dată şi pornirăm la drum. 

Nu şiam ce fel de primejdie mă ameninţa şi mă silea 
să părăsesc castelul Meridor. O întrebai pe Gertruda, dar 
ea era tot atit de neştiutoare ca şi mine. Nu îndrăznii să-i 
întreb pe conducătorii noştri pe care nu-i cunoşteam. 
Mergeam deci în tăcere şi pe drumuri lăuntrice, cînd 
după aproape două ore de mers, în clipa cînd, cu toate 
îngrijorările mele, mişcarea egală şi monotonă a litierei 
începea să mă adoarmă, mă simţii deşteptată de 
Gertruda, care mă apucase de braţ şi mai ales de 
mişcarea litierei care se oprea. 

— Oh! domnişoară, spuse biata fată, ce ni se 
întîmplă oare? 

Îmi trecui capul prin perdele; eram înconjurați de 
şase călăreţi mascaţi; oamenii noştri, care voiseră să se 
apere erau dezarmaţi şi ţinuţi bine. 

Eram prea înspăimintată pentru a striga după ajutor; 
de altfel, cine ar fi venit la ţipetele noastre? Acela care 
părea şeful oamenilor mascaţi înainta spre portieră. 

—  Liniştiţi-vă, domnişoară, spuse el, nu vi se va 
întîmpla nici un rău, dar trebuie să ne urmaţi. 

— Unde? întrebai eu. 

— Într-un loc unde, veţi fi tratată ca o regină. 

Această făgăduială mă înspăimîntă mai mult decit o 
ameninţare. 

— Oh! tată! tată! şoptii eu. 

— Ascultaţi, domnişoară, îmi spune Gertruda, eu 
cunosc împrejurimile: vă sînt devotată, sînt puternică, 
vom avea ghinion dacă nu reuşim să fugim. 

Această încredințare pe care mi-o dădea o biată 
servitoare era departe de a mă linişti. Totuşi, este un 
lucru atît de dulce acela de a te simţi susţinută, încît mai 
recăpătai puţină putere. 

— Faceţi cu noi ce voiţi, domnilor, răspunsei, sîntem 
două biete femei şi nu ne putem apăra. 

Unul din oameni descălecă, luă locul conductorului 
nostru şi schimbă direcţia litierei.” 

Bussy, după cum era de aşteptat, asculta povestirea 
Dianei cu cea mai adîncă atenţie. Există în primele emoţii 
ale unei dragoste mari, atunci cînd ia naştere, un 
sentiment aproape religios pentru persoana pe care 
începi s-o iubeşti. Femeia pe care a ales-o inima este 
ridicată, prin această alegere, deasupra celorlalte femei; 
ea creşte, se face mai curată, se divinizează; fiecare din 
gesturile sale este o favoare pe care ţi-o dă, fiecare din 
vorbele sale un dar pe care ţi-l face; dacă te priveşte, te 
bucură; dacă îţi zimbeşte, te copleşeşte. 

Tînărul o lăsase deci pe frumoasa povestitoare să-şi 
desfăşoare povestea întregii sale vieţi, fără a îndrăzni să 

o oprească, fără a se gîndi să o întrerupă. 

Astfel, cînd tinăra femeie, fără îndoială prea slabă 
pentru îndoita emoție pe care o simţea la rîndu-i, emoție 
în care prezentul reunea poate amintirile trecutului, se 
oprise o clipă, Bussy nu avu puterea să rămînă sub 
greutatea neliniştii sale şi împreunînînd mîinile: 

— Oh! continuaţi, doamnă, spuse el, continuaţi. 

Era cu neputinţă ca Diana să se poată înşela asupra 
interesului pe care i-l inspira; totul în voce, în gest, în 
expresia figurii tînărului, era în armonie cu rugămintea 
pe care o cuprindeau cuvintele sale. 

Diana zimbi cu tristeţe şi reluă: 

— Merserăm aproape trei ore; apoi litiera se opri. 
Auzii deschizindu-se o poartă; se schimbară citeva 
cuvinte; litiera porni din nou şi simţii că merge pe ceva 
răsunător cum ar fi o podişcă. Nu mă înşelam; îmi 
aruncai privirile în afara litierei; ne aflam, în curtea unui 
castel. 

Ce castel era acela? Nici Gertruda nici eu nu ştiam 
nimic. Adesea, în timpul drumului, încercasem să ne 
orientăm, dar nu văzurăm decit o pădure fără sfîrşit. Este 
adevărat că ne venise la amîndouă ideea că, pentru a nu 
ne da seama de locul unde ne aflăm, făceam prin 
această pădure un drum zadarnic şi calculat. 

Uşa litierei se deschise şi acelaşi om care ne vorbise 
ne invită să coborim. Mă supusei în tăcere. Doi oameni 
care aparţineau fără îndoială castelului, ne ieşiră înainte 
cu făclii; ei ne conduseră într-un dormitor bogat 
împodobit, şi care părea să fi fost decorat în epoca cea 
mai strălucită, ca eleganţă şi ca stil, a domniei lui 
Francisc |. 

O gustare ne aştepta pe o masă bogat servită. 

— Sînteţi la dumneavoastră, doamnă îmi spuse omul 

care ne vorbise de două ori, şi cum îngrijirile unei 
cameriste vă sînt necesare, a dumneavoastră nu vă va 
părăsi; camera sa este vecină cu a dumneavoastră. 

Gertruda şi cu mine schimbarăm o privire veselă. 

— De cite ori veţi voi să chemaţi, urmă omul mascat 
nu veţi avea decit să loviți cu ciocanul de la această uşă, 
şi un servitor care va sta de veghe necontenit în 
anticameră, va veni imediat la porunca dumneavoastră. 

Această aparentă atenţie arăta că eram păzite de 
aproape. 

Omul mascat se înclină şi ieşi; auzirăm uşa încuindu- 
se. 

Stăturăm o clipă nemişcate, privindu-ne la lumina a 
două candelabre care luminau masa unde era servită 
cina. Gertruda voi să deschidă gura; îi făcui semn cu 
degetul să tacă; poate că ne asculta cineva. 

Uşa de la camera ce ni se arătase ca fiind a 
Gertrudei, era deschisă; acea idee ne veni în acelaşi 
timp, să o vizităm; ea luă un candelabru şi, pe virful 
picioarelor, intrarăm amîndouă. 

Era o cameră mare destinată să completeze, ca 
odaie de toaletă, dormitorul. Avea o uşă paralelă cu uşa 
celeilalte camere prin care intraserăm; această a doua 
uşă, ca şi cea dintii, era împodobită cu un mic ciocan de 
aramă cizelat, care cădea pe un cui de acelaşi metal. 
Cuie şi ciocane, s-ar fi zis că toate erau opera lui 
Benvenuto Cellini. 

Se vedea bine că cele două uşi dădeau în aceeaşi 
anticameră. 

Gertruda apropie lumina de broască: zăvorul era 
încuiat. 

Eram prizoniere. 

Este de necrezut, cînd două persoane, chiar de 

concepţii deosebite, sînt într-o aceeaşi situaţie şi împart 
o aceeaşi primejdie, este de necrezut, zic, cît le sînt de 
asemănătoare gindurile şi cît trec ele de uşor peste 
lămuririle intermediare şi cuvintele zadarnice. 

Gertruda se apropie de mine. 

— Domnişoara a băgat de seamă, spuse ea în 
şoaptă, că nu am urcat decit cinci trepte după ce am 
părăsit curtea? 

— Da, răspunsei eu. 

— Sîntem aşadar la parter? 

— Negreşit 

— Astfel încît, adăugă ea încet, aţintindu-şi ochii 
asupra jaluzelelor dinafară, astfel încît... 

— Dacă aceste ferestre nu ar fi zăbrelite..,, 
întrerupsei eu. 

— Da, dacă domnişoara ar avea curaj... 

— Curaj, strigai eu, oh! fii liniştită, voi avea, copila 
mea. 

Veni atunci rîndul Gertrudei să pună degetul la buze. 

— Da, da, înţeleg, îi spusei eu. 

Gertruda îmi făcu semn să rămîn unde mă aflam şi 
se duse să pună la loc candelabrul pe masa din dormitor. 

li pricepusem intenţia şi mă apropiai de fereastra 
căreia îi căutai arcurile. 

Le găsii, sau mai degrabă le găsi Gertruda, care 
venise lîngă mine. Jaluzeaua se deschise. 

Scosei un țipăt de bucurie; fereastra nu era 
zăbrelită. 

Dar Gertruda şi observase cauza acestei pretinse 
neglijenţe a păzitorilor noştri; un lac mare scălda 
marginea de jos a zidului: eram bine păzite de o apă de 
zece picioare adincime, mai bine decit am fi fost de sigur 
de zăbrelele ferestrelor. 

Dar trecînd de la apă la tărimurile ei, ochii mei 
recunoscuseră un peisaj care le era cunoscut: Eram 
prizoniere în castelul Beauge, unde de mai multe ori, 
după cum am mai spus venisem cu tatăl meu şi unde, 
cu o lună mai înainte, fusesem adusă în ziua morţii 
sărmanei mele Daphne. 

Castelul Beauge aparţinea domnului duce de Anjou. 
Abia atunci, ca luminată de un fulger, înţelesei totul. 

Privii lacul cu o întunecată mulţumire: era un ultim 
mijloc împotriva violenţei, un suprem refugiu împotriva 
dezonoarei. 

Inchiseserăm la loc jaluzelele. Mă aruncai îmbrăcată 
pe pat. Gertruda se culcă într-un fotoliu şi dormi la 
picioarele mele. 

De douăzeci de ori în timpul acelei nopţi mă 
deşteptai tresărind în prada unei frici grozave; dar nimic 
nu îndreptăţea această frică decit situaţia în care mă 
aflam; nimic nu arăta vreo intenţie rea împotriva mea; 
dimpotrivă, totul părea că doarme în castel şi nici un alt 
zgomot decît ţipătul păsărilor de baltă nu întrerupse 
tăcerea nopţii. 

Zorile se iviră; ziua, îndepărtind peisajului acel 
caracter înspăimiîntător pe care i-l dă întunericul, mă 
întări în temerile mele din timpul nopţii: orice fugă era cu 
neputinţă fără un ajutor din afară, şi de unde ne putea 
veni acest ajutor? 

Către ora nouă, bătu cineva la uşa noastră: trecui în 
camera Gertrudei, spunîndu-i că putea să deschidă. 

Acei care băteau şi pe care îi puteam vedea prin 
deschizătura uşii, erau servitorii noştri din ajun; ei 
veneau să ridice cina de care nu ne atinsesem şi să 
aducă dejunul. 

Gertruda le puse citeva întrebări, la care ei nu 

răspunseră şi plecară. 

Atunci intrai şi eu; totul îmi era explicat prin şederea 
noastră la castelul Beauge şi prin pretinsul respect cu 
care eram înconjurate. Domnul duce de Anjou mă văzuse 
la serbarea dată de domnul de Monsoreau; domnul de 
Anjou se îndrăgostise de mine; tatăl meu fusese înştiinţat 
şi voise să mă sustragă urmăririlor al căror obiect aveam 
să fiu cu siguranţă; el mă depărtase de Meridor; însă 
trădat, fie de un servitor necredincios, fie de o întîmplare 
nenorocită, prevederea sa fusese zadarnică şi căzusem 
în mîinile omului de care încercase în zadar să mă scape. 

Mă oprii la această idee, singura ce se putea crede, 
şi în realitate singura care era adevărată. 

La rugăminţile Gertrudei, băui o ceaşcă de lapte şi 
mîncai puţină piine. 

Dimineaţa se scurse făcînd planuri de fugă 
nesăbuite. Şi în acest timp, la o sută de paşi în faţa 
noastră, legată printre trestii, puteam vedea o barcă cu 
lopeţile ei. Desigur, dacă această barcă ar fi fost mai 
aproape, puterile mele, înmulţite de groază, adăugate la 
puterile naturale ale Gertrudei, ar fi fost deajuns ca să ne 
scape de captivitate. 

În timpul dimineţii, nimic nu ne tulbură. Ni se servi 
prînzul cum ni se servise şi gustarea; eu cădeam de 
slăbiciune. Mă aşezai la masă; servită numai de 
Gertruda; căci, de îndată ce păzitorii noştri ne aduseseră 
mîncarea, se retraseră. Dar deodată, rupîndu-mi pîinea, 
dădui peste un bileţel. 

ÎI deschisei în grabă; el cuprindea numai aceste 
rînduri: 

„Un prieten veghează asupra d-voastră. Miine veţi 
avea ştiri de la el şi de la tatăl dumneavoastră”. 

E uşor de înţeles bucuria mea: inima îmi bătea să-mi 

spargă pieptul. Arătai biletul Gertrudei. Restul zilei trecu 
în aşteptare şi speranţă. 

Cea de-a doua noapte se scurse tot atit de liniştită 
ca şi cea dintii; apoi sosi ora dejunului aşteptată cu atita 
nerăbdare; căci bănuiam că voi găsi în pîine un alt bilet. 
Nu mă înşelam, biletul era conceput în aceiaşi termeni: 


„Persoana care v-a răpit soseşte la castelul Beaugé 
astă seară la ora zece. Dar la ora nouă, prietenul care 
veghează asupra dumneavoastră va fi sub fereastra 
dumneavoastră cu o scrisoare de la baronul de Meridor, 
care vă va recomanda încrederea pe care, fără această 
scrisoare, nu i-ati acorda-o poate. 

Ardeți acest bilet” 


Citii şi recitii această scrisoare, apoi o aruncai în foc 
după cum mi se spunea. Scrisul îmi era cu totul 
necunoscut şi, o mărturisesc, nu ştiam de unde putea să 
vină. 

Ne închipuiam o mulţime de lucruri, Gertruda şi cu 
mine; de o sută de ori în timpul dimineţii ne duserăm la 
fereastră pentru a vedea dacă nu zărim pe cineva pe 
țărmurile lacului şi în desişul pădurii; dar nu era nimeni. 

O oră după masa de prînz, cineva bătu la uşa 
noastră: era pentru prima dată cînd se întîmplă să se 
intre la noi la alte ore decit cele ale meselor; totuşi, cum 
nu aveam alt mijloc de a ne închide înăuntru, fuserăm 
silite să-l lăsăm să intre. 

Era omul care ne vorbise la uşa litierei şi în curtea 
castelului. Nu puteam să-l recunosc după faţă deoarece 
era mascat cînd ne vorbi; dar la primele cuvinte pe care 
le rosti, îl recunoscui după voce. 

El îmi dădu o scrisoare. 

— Din partea cui veniţi, domnule? îl întrebai eu. 

— Domnişoara să-şi dea osteneala să citească, îmi 
răspunse el, şi va vedea. 

— Dar nu vreau să citesc această scrisoare, neştiind 
de la cine vine. 

— Domnişoara e liberă să facă ce vrea. Am avut 
poruncă să-i dau această scrisoare: depun această 
scrisoare la picioarele sale; dacă va crede de cuviinţă să 
o ridice, o va ridica. 

Şi, în adevăr, servitorul, care părea un scutier, aşeză 
scrisoarea pe scăunelul pe care stăteam cu picioarele şi 
ieşi. 

— Ce să fac? întrebai eu pe Gertruda. 

— Dacă aş îndrăzni să dau un sfat domnişoarei, ar fi 
să citească această scrisoare. Poate că ea cuprinde 
anunţarea vreunei primejdii de care, înştiinţate, vom 
putea scăpa. 

Sfatul era aşa de înţelept, încît renunţai la hotărîrea 
luată mai înainte şi deschisei scrisoarea.” 

Diana, îşi întrerupse povestirea, se ridică, deschise o 
mică mobilă cu numele italian de stipo şi dintr-un 
portofel de mătase scoase o scrisoare. 

Bussy aruncă o privire asupra adresei. 

„Frumoasei Diana de Meridor”, citit el. Apoi, uitîndu- 
se la tînăra femeie: 

—Această adresă, spuse el, este scrisă de mina 
ducelui de Anjou. 

— Ah! răspunse ea cu un suspin; aşadar nu mă 
înşelasem. 

Apoi, cum Bussy şovăia să deschidă scrisoarea: 

— Citeşte, spuse ea, întimplarea te-a împins dintr-o 
dată în intimitatea vieţii mele, nu trebuie să am secrete 
faţă de d-ta. 

Bussy se supuse şi citi: 


„Un print nefericit, pe care frumuseţea 
dumneavoastră divină l-a atins la inimă, va veni să vă 
prezinte astă-seară scuzele sale asupra purtării față de 
dumneavoastră, purtare care, după cum chiar el o simte, 
nu are altă scuză decit dragostea de neînvins pe care o 
încearcă pentru dumneavoastră. 

François” 


— Astfel, scrisoarea aceasta era chiar de la ducele 
de Anjou? întrebă Diana. 

— Vai! da, răspunse Bussy, este scrisul şi semnătura 
sa. 

Diana suspină. 

— O fi mai puţin vinovat decît îl credeam? şopti ea. 

— Cine? Prinţul? întrebă Bussy. 

— Nu, el, contele de Monsoreau. 

Fu rîndul lui Bussy să suspine. 

— Continuaţi, doamnă, spuse el, şi vom judeca pe 
prinţ şi pe conte. 

— Această scrisoare, pe care nu aveam nici un 
motiv să nu o cred adevărată, pentru că se potrivea atit 
de bine cu propriile mele temeri, îmi arătă, după cum 
prevăzuse Gertruda, primejdia la care eram expusă şi îmi 
făcea cu atit mai prețioasă intervenţia acelui prieten 
necunoscut care îmi oferea spijinul său, în numele tatălui 
meu. Nu îmi pusei deci speranţele decit în el. 

„Cercetările noastre începură din nou, privirile mele 
şi acelea ale Gertrudei, străbătînd prin geamuri, nu mai 
părăseau lacul şi acea parte de pădure care era în faţa 
ferestrelor noastre. In toată întinderea pe care privirile 
noastre o puteau îmbrăţişa, nu văzurăm nimic care să 

pară a avea o legătură cu speranţele noastre. 

Noaptea sosi; dar deoarece ne găseam în luna 
ianuarie, noaptea venea repede; patru sau cinci ore ne 
mai  despărţeau de clipa hotăritoare: aşteptam în 
nelinişte. 

Era unul din acele frumoase geruri de iarnă în timpul 
cărora, dacă nu ar fi fost frigul, te-ai fi crezut spre 
sfîrşitul primăverii sau spre începutul toamnei; cerul 
strălucea presărat de mii de stele şi într-un colţ al acestui 
cer, luna, semănind cu o seceră, lumina peisajul cu 
razele sale argintii; deschiserăm fereastra de la camera 
Gertrudei, care trebuia, în orice caz, să fie mai puţin 
riguros observată decit a mea. 

Către ora şapte, o ceaţă uşoară se ridica de pe lac; 
dar asemenea unui văl străveziu de mătase, această 
ceaţă nu împiedica vederea, sau, mai degrabă, ochii 
noştri obişnuindu-se cu negura, ajunseră să pătrundă 
această ceaţă. 

Cum nimic nu ne ajută să măsurăm timpul, nu am fi 
putut spune ce oră era, cînd mi se păru la marginea 
pădurii că vedeam prin acea negură străvezie mişcîndu- 
se nişte umbre. Aceste umbre păreau că se apropie cu 
prevedere, ascunzindu-se după copacii care, făcînd 
întuneric mai mare, le fereau de vederi. Poate am fi 
crezut, în cele din urmă, că aceste umbre nu erau decit 
un joc al vederii noastre obosite, cînd nechezatul unui cal 
străbătu spaţiul şi ajunse pînă la noi. 

— Sînt prietenii noştri, şopti Gertruda. 

— Sau prinţul, răspunsei eu. 

— Oh! prinţul, spuse ea, prinţul nu s-ar ascunde. 

Această observaţie atît de simplă îmi risipi bănuielile 
şi mă linişti. 

Un om înainta singur; mi se părea că părăsise un alt 

grup de oameni, care rămăseseră la adăpost sub un grup 
de copaci. 

Acest om merse drept la o barcă, o desprinse de 
ţăruşul de care era legată, se sui în ea, iar barca, 
alunecînd pe apă, înaintă în tăcere în direcţia noastră. 

Pe măsură ce înainta, ochii mei se sileau din ce în ce 
mai mult să străpungă întunericul. 

Mi se păru la început că recunosc statura înaltă, apoi 
trăsăturile posomorite ale contelui de Monsoreau; în 
sfîrşit, cînd fu la zece paşi de noi, nu mai mă puteam 
îndoi. 

Mă temeam acum aproape tot atit de mult de ajutor 
ca şi de primejdie. 

Rămăsei tăcută şi nemişcată, ascunsă în colţul 
ferestrei, aşa încît nu mă putea vedea. Ajuns la marginea 
zidului, el îşi legă barca de un belciug şi îi văzui capul 
apărînd la pervazul ferestrei. 

Nu putui să-mi rețin un țipăt uşor. 

— Ah! iertaţi-mă, spuse contele de Monsoreau, 
credeam că mă aşteptaţi. 

— Adică aşteptam pe cineva, domnule, răspunsei eu, 
dar nu ştiam că acel cineva ai fi dumneata. 

Un zîmbet amar trecu pe faţa contelui. 

— Cine oare, afară de mine şi tatăl tău ţine la 
cinstea Dianei de Meridor? 

— Mi-ai spus, domnule, în scrisoarea pe care mi-ai 
scris-o, că vii în numele tatălui meu. 

— Da, domnişoară; şi deoarece am prevăzut că 
aveţi să vă îndoiţi de misiunea pe care am primit-o, iată 
un bilet de la baron. 

Şi contele îmi întinse o hirtie. 

Noi nu aprinseserăm nici lumiînări nici candelabre, 
pentru a fi mai libere să facem în negură tot ce ne-ar fi 

dictat împrejurările. Trecui din camera Gertrudei într-a 
mea. Ingenunchiai înaintea focului şi, la lumina flăcării 
din cămin, citii: 


„Scumpa mea Diana, domnul conte de Monsoreau e 
singurul care poate să te smulgă din primejdia care te 
amenință, şi această primejdie este foarte mare. Încrede- 
te, deci cu totul în el ca şi în cel mai bun prieten pe care 
cerul ni-l poate trimite. 

EI îţi va spune mai tirziu ceea ce din adincul inimii 
mele aş dori să faci pentru a achita datoria pe care o 
contractăm fată de el. 

Tatăl tău care te roagă să-l crezi 
şi să ai milă de tine şi de el. 
Baronul de Meridor’ 


Nimic întemeiat nu exista în sufletul meu împotriva 
domnului de Monsoreau; dezgustul pe care mi-l inspira 
era mai degrabă instinctiv decit judecat. Nu mai aveam 
să-i reproşez decît moartea unei căprioarei, iar aceasta 
era o crimă prea uşoară pentru un vînător. 

Mă dusei deci la el. 

— Ei bine? întrebă el. 

— Domnule, am citit scrisoarea tatălui meu; el îmi 
spune că dumneata eşti gata să mă conduci. 

— Vă conduc unde vă aşteaptă baronul, 
domnişoară. 

— Şi unde mă aşteaptă? 

— La castelul Meridor. 

— Şi cînd îl voi revedea pe tatăl meu? 

— Peste două ore. 

— Oh! domnule, dacă spui adevărat... 

Mă opri; contele se vedea că aşteaptă sfirşitul frazei 

mele. 

— Contează pe întreaga mea recunoştinţă, adăugai 
cu o voce tremurătoare şi slăbită, căci ghiceam ce putea 
aştepta el de la această recunoştinţă pe care nu aveam 
puterea să i-o exprim. 

— Atunci, domnişoară, spuse contele,  sînteţi gata 
să mă urmaţi? 

Mă uitai la Gertruda cu nelinişte; era uşor de văzut 
că această figură posomorită a contelui nu o liniştea mai 
mult decit pe mine. 

— Gîndiţi-vă că fiecare minut care trece este preţios 
pentru dumneavoastră mai mult decît vă puteţi închipui, 
spuse el. Sînt în întîrziere aproape cu o jumătate de oră, 
în curînd va fi ora zece şi nu aţi primit înştiinţarea că la 
ora zece prinţul va fi la castelul Beauge? 

— Da, răspunsei, eu. 

— Prinţul odată aci, eu nu mai pot face nimic pentru 
viaţa dumneavoastră decit să-mi risc fără speranţă viaţa. 

— Pentru ce nu a venit şi tatăl meu? 

— Credeţi că tatăl dumneavoastră nu este spionat? 
Credeţi că poate face un pas fără să se afle unde se 
duce? 

— Dar dumneata? întrebai eu. 

— Cu mine e altceva; eu sînt prietenul, confidentul 
prinţului. 

— Dar, domnule, strigai eu, dacă dumneata eşti 
prietenul, dacă eşti confidentul prinţului, atunci... 

— Atunci îl trădez pentru dumneavoastă; da, este 
chiar aşa. De aceea vă spuneam adineauri că îmi risc 
viaţa pentru a vă salva cinstea. 

Era un aşa de mare accent de convingere în acest 
răspuns al contelui şi se potrivea într-un mod atît de 
vădit cu realitatea încît cu toate că mai sinţeam o 

rămăşiţă de dispreţ pentru a mă încredința lui, nu 
găseam cuvinte ca să-mi exprim acest dispreţ. 

— Aştept, spuse contele. 

Mă uitai la Gertruda care era tot aşa de nehotărită 
ca şi mine. 

— Asculaţi, îmi spuse domnul de Monsoreau, dacă 
tot vă mai îndoiţi, priviţi în partea aceea. 

Şi pe partea opusă aceleia pe care venise el, 
mergînd pe celălalt țărm al lacului, el îmi arătă o trupă 
de călăreţi care înainta spre castel. 

— Cine sînt aceşti oameni? întrebai eu. 

—Este ducele de Anjou şi suita sa, răspunse contele. 

— Domnişoară, domnişoară, răspunse Gertruda, nu 
mai este vreme de pierdut. 

— S-a pierdut chiar prea multă, spuse contele; în 
numele lui Dumnezeu, hotăriţi-vă odată. 

Căzui pe un scaun, puterile mă părăseau. 

— Oh! Doamne! Doamne! ce să fac? şoptii eu. 

— Ascultaţi, spuse contele, bat la poartă. 

În adevăr se auzi răsunînd ciocanul sub mîna a doi 
oameni pe care îi văzusem desprinzindu-se din grup 
pentru a ajunge mai înainte. 

— Peste cinci minute, spuse contele, nu va mai fi 
timp. 

Încercai să mă ridic; picioarele îmi slăbiră. 

— Vino încoace Gertruda! bolborosii, vino încoace! 

— Domnişoară, spuse biata fată, auziţi poarta care 
se deschide? Auziţi tropăitul cailor în curte? 

— Da! Da! răspunsei făcînd o sforţare, însă îmi 
lipseau puterile. 

— O! nu e decit atit? spuse ea. 

Şi mă luă în braţe, mă ridică aşa cum ar fi făcut cu 
un copil şi mă aşeză în braţele contelui. 

Simţind atingerea acestui om mă înfiorai atit de tare 
încît era să-i scap din braţe şi să cad în lac. 

Dar el mă strînse la piept şi mă aşeză în barcă. 

Gertruda mă urmase şi coborise fără să aibă nevoie 
de ajutor. 

Atunci băgai de seamă că mi se desprinsese vălul şi 
plutea pe apă. 

— Vălul! Vălul meu! spusei eu contelui, ia-mi şi 
vălul. 

Contele aruncă o privire spre obiectul pe care Îl 
arătam cu degetul. 

— Nu, spuse el, e mai bine că s-a întîmplat aşa. 

„Şi apucînd lopeţile, el împinse cu atita putere 
barca, încît la cîteva lovituri de lopeţi ne aflarăm 
aproape de ţărmul lacului. 

In această clipă, văzurăm ferestrele de la camera 
mea luminîndu-se: nişte servitori intrau cu lumînări. 

— V-am înşelat? spuse domnul de Monsoreau; şi era 
timpul ? 

— Oh! da, da, domnule, îi spusei eu; dumneata eşti 
cu adevărat salvatorul meu. 

In acest timp luminile alergau încoace şi încolo, cînd 
în camera mea, cînd în aceea a Gertrudei. Auzirăm 
strigăte; un bărbat intră, dinaintea căruia se depărtară 
toţi ceilalţi. Acest bărbat se apropie de fereastra 
deschisă, se aplecă în afară, zări vălul pe apă şi scoase 
un țipăt. 

— Vedeţi că am făcut bine să las acolo vălul? spuse 
contele; prinţul va crede că, pentru a-i scăpa v-aţi 
aruncat în lac şi în timp ce va pune să vă caute, vom 
fugi. 

Tocmai atunci începui eu să tremur cu adevărat în 
faţa  întunecatelor adîncimi ale acestei minţi care, 

dinainte, se bizuise pe un asemenea mijloc. 
In clipa aceea, ajunserăm la țărm. 


CAPITOLUL XIV 
Cine era Diana de Meridor. Tratatul. 


Urmă o nouă clipă de tăcere. Diana, aproape tot atit 
de mişcată la această amintire cum fusese şi în realitate, 
simţea că e aproape s-o lase vocea. Bussy o asculta cu 
toată atenţia şi simţea o ură puternică pentru duşmanii 
ei, oricare ar fi fost. 

In sfîrşit, după ce respiră dintr-o sticluţă pe care o 
scoase din buzunar, Diana reluă: 

— Abia puserăm piciorul pe pămînt, că şapte sau opt 
oameni alergară spre noi. Erau oamenii contelui, printre 
care mi se păru că recunosc pe cei doi servitori care ne 
însoțeau litiera cînd fusesem atacate de aceia care ne 
conduseră la castelul Beauge. Un călăreț ţinea doi cai la 
mînă: unul din aceştia era calul negru al contelui, celălalt 
un cal alb care era pentru mine. Contele mă ajută să 
încalec şi cînd fusei în şa încalecă şi el. 

Gertruda se urcă la spatele unuia din servitori. 

Cum se terminară aceste pregătiri, ne depărtarăm în 
galop. 

Băgasem de seamă că domnul de Monsoreau îmi 
luase calul de căpăstru şi îi atrasei atenţia că ştiu să 
călăresc destul de bine pentru ca să nu mai fie nevoie 
de această prevedere; dar el îmi răspunse că era cam 
sperios calul meu şi ar putea să o ia razna, depărtindu- 
mă de el. 

Alergam de zece minute, cînd auzii vocea Gertrudei 

care mă chema. Mă întorsei şi băgai de seamă că trupa 
noastră se împărţise în două; patru oameni o luară pe o 
potecă laterală şi intrau în pădure în timp ce contele de 
Monsoreau şi ceilalţi patru urmau cu mine acelaşi drum. 

Este o prevedere neapărată, îmi spuse contele dacă 
sîntem urmăriţi, trebuie să lăsăm două urme; trebuie ca 
din două părţi să se poată spune că a fost văzută o 
femeie răpită de nişte oameni. Vom avea atunci norocul 
ca domnul duce de Anjou să o ia pe un drum greşit şi să 
alerge după servitoarea dumneavoastră în loc de a 
alerga după noi. 

Deşi logic, răspunsul nu mă mulţumi deloc; dar ce 
puteam spune, ce puteam face? Suspinai şi aşteptai. 

De altfel, drumul pe care îl urma contele era chiar 
acela care mă ducea la castelul Meridor. Într-un sfert de 
oră cu iuţeala cu care mergeam, trebuia să sosim la 
castel; cînd deodată ajunşi la o răspintie a pădurii ce îmi 
era foarte cunoscută, contele, în loc să continue a urma 
drumul care mă ducea la tatăl meu, o luă, la stînga şi 
urmă un drum care se depărta în mod vădit de cel dintii. 
Incepui să ţip şi, cu tot mersul repede al calului meu, îmi 
şi sprijinisem mîna pe şa pentru a sări jos, cînd contele, 
se aplecă spre mine, mă cuprinse cu braţul şi ridicîndu- 
mă de pe calul meu mă aşeză pe şaua lui. Calul meu, 
simțindu-se liber, fugi nechezînd prin pădure. 

Acest lucru se petrecuse atit de repede, încît nu 
avusesem vreme decit să scot un țipăt. 

Domnul de Monsoreau îmi puse mîna pe gură. 

— Domnişoară, îmi spuse el, vă jur pe cinstea mea, 
că nu fac nimic decit din ordinul tatălui dumneavoastră, 
după cum vă voi dovedi la prima oprire pe care o vom 
face; dacă această dovadă nu vă va fi deajuns, sau veţi fi 
bănuitoare, pe cinstea mea, domnişoară, veţi fi liberă. 

— Dar, domnule, mi-ai spus că ai să mă duci la tatăl 
meu, strigai eu dindu-i mîna la o parte şi ferindu-mi capul 
înapoi. 

— Da, v-am spus, pentru că vedeam că şovăiţi să 
mă urmaţi şi o clipă mai mult de şovăială ne-ar fi pierdut, 
pe el, pe dumneavoastră şi pe mine, după cum aţi putut 
vedea. Acum să vedem, spuse contele oprindu-se, vreţi 
să-l ucideţi pe baron? Vreţi să mergeţi drept la 
dezonoare? Spuneţi un cuvint şi vă duc la castelul 
Meridor. 

— Mi-ai vorbit de o dovada că lucrezi în numele 
tatălui meu. 

— Această dovadă iat-o, spuse contele; luaţi această 
scrisoare, şi în prima casă unde ne vom opri, citiţi-o. 
Dacă, după ce veţi fi citit-o, veţi voi să vă înapoiaţi la 
castel, v-o repet, pe cinstea mea, veţi fi liberă. Dar dacă 
veţi avea oarecare respect pentru poruncile baronului, 
nu vă veţi înapoia acolo, sînt sigur. 

— Haideţi dar, domnule, şi să ajungem mai repede 
la o casă, căci vreau să mă asigur cît mai repede dacă 
îmi spuneţi adevărul. 

— Amintiţi-vă că mă urmaţi de bună voie. 

— Da, de bună voie, atit cît poate o fată s-o facă în 
această situaţie unde vede de o parte moartea tatălui ei 
şi dezonoarea sa şi, de altă parte, obligaţia de a se 
încrede în cuvîntul unui om pe care abia îl cunoaşte; ce 
are a face, te urmez de bună voie, domnule; şi te poţi 
asigura de acest lucru, dacă vei binevoi să spui să mi se 
dea un cal. 

Contele făcu un semn unuia dintre oamenii săi ca să 
descalece. Eu sării jos de pe al lui şi, o clipă după aceea, 
mă aflam în şa lîngă el. 

— Calul alb nu poate să fie departe, spuse el omului 

descălecat; caută-l în pădure, cheamă-l; ştii că vine ca un 
cîine, cînd îl strigi pe nume sau cu fluierul. Ne vei ajunge 
în localitatea La Châtre. 

Mă înfiorai fără să vreau. La Châtre se afla la zece 
leghe de castelul Meridor, pe drumul Parisului. 

— Domnule, îi spusei eu, te însoțesc; însă în 
localitatea La Châtre, vom sta de vorbă. 

— Adică, domnişoară, răspunse contele, acolo îmi 
veţi da ordinele dumneavoastră. 

Această pretinsă ascultare nu mă liniştea deloc; 
totuşi, cum nu aveam alegerea mijloacelor şi cum acela 
care se prezenta pentru a mă scăpa de ducele de Anjou 
era singurul, îmi continuai în tăcere drumul. În zorii zilei, 
sosirăm în localitatea La Châtre. Dar în loc de a intra în 
sat, la o sută de paşi de primele grădini, o luarăm peste 
cîmp şi ne îndreptarăm spre o casă singuratică. 

— Unde mergem? întrebai eu. 

—  Ascultaţi, domnişoară, îmi spuse contele, am 
băgat de seamă judecata minţii dumneavoastră şi tocmai 
acestei minţi mă adresez eu. Putem noi, fugind de 
cercetările prinţului, cel mai puternic după rege, să ne 
oprim într-un han obişnuit, în mijlocul unui sat în care cel 
dintii ţăran care ne va vedea, ne va denunța? Se poate 
cumpăra un om, dar nu se poate cumpăra un sat întreg. 

Exista în toate răspunsurile contelui o logică sau, cel 
puţin un adevăr care mă umilea. 

— Bine, îi spusei eu. Să mergem. 

Eram aşteptaţi; un om, fără să-l fi băgat în seamă, 
se desprinsese din escorta noastră şi o luase înainte. Un 
foc bun ardea în vatra unei camere aproape curată şi un 
pat era pregătit. 

— lată camera dumneavoastră, domnişoară, spuse 
contele; voi aştepta ordinele dumneavoastră: 

El salută, se retrase şi mă lăsă singură. 

Prima mea grijă fu să mă apropii de lampă şi să scot 
din sîn scrisoarea de la tatăl meu... lat-o, domnule de 
Bussy. Te fac judecătorul meu, citeşte. 

Bussy luă scrisoarea şi citi: 


„Diana mea mult iubită, dacă, după cum nu mă 
îndoiesc, ascultind de rugămintea mea, l-ai urmat pe 
domnul conte de Monsoreau, cred că ti-a spus că ai avut 
nenorocirea să-i placi ducelui de Anjou şi că acest prinţ 
este acela care a cerut să fii răpită şi condusă la Castelul 
Beaugă; judecă aşadar după această violență, de ce este 
ducele în stare şi care este ruşinea care te ameninţă. Ei 
bine, de această ruşine, în urma căreia nu aş mai putea 
supraviețui, este un mijloc ca să scapi; este acela de a te 
căsători cu nobilul nostru prieten, odată fiind contesă de 
Monsoreau, pe soția sa o va apăra contele. Dorința mea 
este deci, fiica mea scumpă, ca această căsătorie să aibă 
loc cit mai repede cu putință şi dacă te supui dorințelor 
mele, la învoirea mea din toată inima îmi mai adaug 
binecuvintarea părintească şi rog pe Dumnezeu să-ţi dea 
toate comorile de fericire pe care dragostea lui le 
păstrează pentru inimile asemănătoare cu a ta. 

Tatăl tău care nu-ți porunceşte dar care te roagă, 


BARON DE MERIDOR" 


— Vai! spuse Bussy, dacă această scrisoare este 
chiar de la tatăl dumneavoastră, nu este decit foarte 
lămurită. 

— Este de la el şi n-am nici o bănuială în această 
privinţă; totuşi, o citii de trei ori înainte de a lua vreo 
hotărîre. În sfîrşit, îl chemai pe conte. 

El intră numaidecit; ceea ce îmi dovedi că aştepta la 
uşă. Ţineam scrisoarea în mînă. 

— Ei bine!, îmi spuse el, aţi citit? 

— Da, răspunsei eu. 

— Vă mai îndoiţi de respectul şi devotamentul meu? 

— Chiar dacă m-aş fi îndoit, domnule, răspunsei eu, 
această scrisoare mi-ar fi impus încrederea care îmi 
lipsea. Acum să vedem, domnule, presupunînd că aş fi 
dispusă să cedez sfaturilor tatălui meu, ce socoteşti să 
faci? 

— Socotesc să vă duc la Paris, domnişoară: numai 
acolo este mai uşor să vă ascundeţi. 

— Şi tatăl meu? 

— Oriunde veţi fi, ştiţi bine, şi de îndată ce nu va 
mai fi primejdie să vă compromită, baronul va veni la 
dumneavoastră. 

— Ei bine! sînt gata să primesc ocrotirea dumitale 
cu condiţiile pe care le impui. 

— Eu nu impun nimic, domnişoară, răspunse 
contele! ofer un mijloc de a vă scăpa, atita tot. 

— Ei bine! revin şi spun ca dumneata: sînt gata să 
primesc mijlocul de scăpare pe care mi-l oferi, cu trei 
condiţii. 

— Vorbiţi, domnişoară. 

— Prima, este ca Gertruda să-mi fie înapoiată. 

— Ea este aici, spuse contele. 

— A doua este ca să călătorim despărțiți pînă la 
Paris. 

— Eram gata să vă ofer această despărţire pentru a 
vă linişti temerile. 

— Şi a treia este că această căsătorie, în afară de 
vreo urgenţă recunoscută din partea mea, nu va avea loc 
decît în prezenţa tatălui meu. 

— Este cea mai vie dorinţă a mea şi mă bizui pe 
binecuviîntarea sa pentru a chema asupra noastră pe 
aceea a lui Dumnezeu. 

Rămăsei înmărmurită. Crezusem că găsesc în conte 
vreo opunere la această întreită expresie a voinţei mele 
şi dimpotrivă, se potrivea cu părerile sale. 

— Acum, domnişoară, spuse domnul de Monsoreau, 
îmi daţi voie, la rindu-mi, să vă dau cîteva sfaturi? 

— Ascult, domnule. 

— Să nu călătoriţi decît noaptea. 

— Aşa m-am hotărît şi eu. 

—Să-mi lăsaţi grija alegerii locuinţelor ce le veţi 
ocupa şi alegerea drumului; toate măsurile mele vor fi 
luate într-un singur scop, acela de a vă face să scăpaţi 
de ducele de Anjou. 

—Dacă mă iubeşti după cum spui, domnule, 
interesele noastre sînt aceleaşi; nu am nici o împotrivire 
de făcut la ceea ce îmi ceri. 

— În sfîrşit, la Paris să primiţi locuinţa pe care vă 
voi pregăti-o, oricît de simplă şi singuratică ar fi. 

—Nu cer decit să trăiesc ascunsă, domnule; şi cu cît 
locuinţa va fi mai singuratică, cu atît va fi mai potrivită 
pentru o fugară. 

— Atunci, ne înţelegem în toate privinţele, 
domnişoară, şi nu îmi mai rămîne, pentru a mă conforma 
planului înfăţişat de dumneavoastră decit de a vă 
prezenta cele mai umile respecte, de a vă trimite 
camerista şi de a mă ocupa de drumul pe care îl veţi 
avea de urmat. 

— Despre partea mea, domnule, răspunsei eu, sînt 
şi eu nobilă după cum eşti şi dumneata: ţineţi toate 
făgăduielile şi mi le voi ţine şi eu pe ale mele. 

— lată tot ceea ce cer, spuse contele, şi această 

făgăduială mă asigură că voi fi curînd cel mai fericit 
dintre oameni. 

La aceste cuvinte, el se înclină şi ieşi. 

Cinci minute după aceea, intră Gertruda. 

Bucuria acestei inimoase fete fu mare; ea crezuse 
că voiau s-o despartă de mine pentru totdeauna. Îi 
povestii ceea ce se întîmplase; îmi trebuia cineva care să 
împărtăşească vederile mele, să-mi ajute la toate 
dorinţele, să mă înţeleagă la ocazie, numai din jumătăţi 
de cuvinte, să asculte la un semn şi la un gest. Această 
uşurinţă a domnului de Monsoreau mă uimea şi mă 
temeam să nu fie vreo nelămurire în tratatul care se 
încheiase între noi. 

Cum terminai, auzirăm tropotul unui cal care se 
depărta. Alergai la fereastră; era contele care se înapoia 
în galop pe drumul pe care venisem. Pentru ce o luase el 
pe drumul acela în loc să meargă înainte? Era ceva ce nu 
puteam înţelege. Dacă îndeplinise prima condiţie din 
tratat înapoindu-mi pe Gertruda, îndeplinea pe a doua 
depărtîndu-se; nu era nimic de zis. De altfel, în orice 
direcţie s-ar fi îndreptat, această plecare a contelui mă 
neliniştea. 

Petrecurăm întreaga zi în casa cea mică, servite de 
gazda noastră; seara numai, acela care îmi păruse şeful 
escortei noastre intră în camera mea şi mă întrebă ce 
poruncesc; deoarece primejdia mi se părea cu atît mai 
mare cu cît eram mai aproape de castelul Beaugă, îi 
răspunsei că eram gata. Cinci minute după aceea el intră 
din nou şi îmi arătă înclinîndu-se că nu mă mai aşteptă 
decit pe mine. La poartă îmi regăsii calul cel alb; după 
cum prevăzuse contele de Monsoreau, el se înapoiase. 

Merserăm toată noaptea şi ne oprirăm, ca şi în ajun, 
în zorii zilei. Socotii că trebuia să fi făcut cincisprezece 

leghe aproape; de altfel, toate măsurile fuseseră luate de 
domnul de Monsoreau ca să nu sufăr nici de oboseală, 
nici de frig; calul pe care mi-l alesese avea un trap foarte 
uşor şi, la ieşirea din casă, mi se aruncase pe umeri o 
manta de blană. 

Această oprire semăna cu cea dintii şi toate cursele 
noastre de noapte cu acelea pe care le mai făcuserăm: 
mereu aceleaşi atenţii şi acelaşi respect, pretutindeni 
aceleaşi îngrijiri; se vedea bine că înaintea noastră 
mergea cineva care se însărcina cu pregătirea 
locuinţelor. Era contele? Nu aflai nimic căci, îndeplinind 
această parte din învoiala noastră cu aceeaşi regularitate 
ca şi pe celelalte, nu-l zării nici o singură dată în timpul 
drumului. 

Către seara zilei a şaptea, zării din virful unui 
deluşor, o mare îngrămădire de case. Era Parisul. 

Ne oprirăm pentru a aştepta noaptea, apoi, la 
căderea întunericului, pornirăm la drum; în curînd 
trecurăm pe sub o poartă, dincolo de care primul lucru ce 
mă izbi fu o clădire mare, cu nişte ziduri înalte pe care o 
recunoscui ca fiind o mănăstire, şi după zece minute de 
mers, ne aflarăm în piaţa Bastiliei. Atunci un om care 
părea că ne aşteaptă, se desprinse de lingă o poartă şi 
apropiindu-se de şeful escortei: 

— Aici este, spuse el. 

Şeful escortei se întoarse către mine: 

— Auziţi, doamnă, am ajuns. 

Şi sărind jos de pe cal, el îmi dădu mîna pentru a mă 
ajuta să descalec, după cum avea obiceiul s-o facă la 
fiecare oprire. 

Poarta era deschisă; o lampă lumina scara, aşezată 
pe treptele ei. 

— Doamnă, spuse şeful escortei, siînteţi aci la 

dumneavoastră; la această poartă se termină 
însărcinarea pe care am primit-o de a vă însoţi. Mă pot 
măguli că această însărcinare a fost îndeplinită după 
dorinţele dumneavoastră şi cu respectul care ne-a fost 
recomandat? 

— Da, domnule, îi spusei eu, şi nu am să-ţi aduc 
decît mulţumiri. Oferă-le în numele meu oamenilor de 
treabă care m-au însoţit. Aş voi să-i răsplătesc într-un fel 
mai folositor; dar nu am nimic la mine. 

— Nu vă îngrijiţi de asta, doamnă, răspunse acela 
faţă de care mă scuzam astfel! Sînt răsplătiți din belşug. 
Şi încălecînd după ce mă salutase: 

— Veniţi toţi, spuse el şi niciunul din voi miine 
dimineaţă să nu-şi amintească de această poartă. 

La aceste cuvinte, mica trupă se depărta în galop şi 
se pierdu în strada Sfintului Anton. 

Prima grijă a Gertrudei fu să închidă poarta şi numai 
prin ferăstruică îi văzurăm cum se depărtau. 

Apoi înaintarăm spre scară, care era luminată de 
lampă; Gertruda luă această lampă şi porni înainte. 

Urcarăm treptele şi ne aflarăm în coridor: cele trei 
uşi erau deschise. 

Intrarăm pe aceea din mijloc şi ne găsirăm în salonul 
în care sîntem acum. Era tot aşa de luminat ca în această 
clipă. 

Deschisei uşa şi recunoscui o mare cameră de 
toaletă, apoi cealaltă uşă care era aceea a dormitorului 
meu, şi spre marea mea uimire, mă găsii în faţa 
portretului meu. 

ÎI recunoscui ca fiind acela din camera tatălui meu, 
de la Meridor; contele îl ceruse fără îndoială. 

Mă înfiorai la această nouă dovadă că tatăl meu mă 
şi privea ca soţia domnului de Monsoreau. 

Străbăturăm apartamentul: era singuratic; însă 
nimic nu lipsea: focul ardea în toate căminele, iar în 
sufragerie o masă încărcată mă aştepta. Aruncai repede 
ochii pe această masă: nu era decit un singur tacîm şi 
mă liniştii. 

— Ei bine! domnişoară, îmi spuse Gertruda, vedeţi, 
contele îşi ţine pînă la capăt făgăduiala. 

— Vai! da, răspunsei eu cu un suspin, căci aş fi voit 
ca neţinîndu-se de vreuna din făgăduielile sale, să mă 
scutească pe mine de ale mele. 

Mîncai; apoi pentru a doua oară vizitarăm toată 
casa, dar fără a întîlni pe cineva, ca şi prima dată; casa 
era a noastră, numai a noastră. 

Gertruda se culcă în camera mea. 

A doua zi, ea ieşi şi se orientă. Numai atunci aflai de 
la ea că ne găsim la capătul străzii Sfintului Anton, în faţa 
palatului Tournelles şi că fortăreaţa care se ridica la 
dreapta era Bastilia. 

De altfel aceste informaţii nu-mi spuneau mare 
lucru. Nu cunoşteam Parisul, deoarece nu-l vizitasem 
niciodată. 

Ziua se scurse fără să aducă nimic nou; seara, cînd 
mă aşezasem la masă ca să mănînc, bătu cineva la uşă. 

Ne uitarăm una la alta, Gertruda şi cu mine. 

Se auzi o nouă bătaie în uşă. 

— Du-te şi vezi cine bate, îi spusei eu. 

— Dacă e contele, răspunsei făcînd o sforţare pentru 
a mă stăpini, deschide-i, Gertruda; şi-a ţinut cu sfinţenie 
făgăduielile, va vedea că, tot aşa ca şi el, nu am decit un 
cuvînt. 

O clipă după aceea, Gertruda reapăru. 

— Este domnul conte, doamnă, spuse ea. 

— Să intre, răspunsei. 

Gertruda se dădu la o parte şi făcu loc contelui care 
apăru în prag. 

— Ei bine, doamnă, îmi spuse el, am îndeplinit cu 
credinţă tratatul? 

— Da, domnule, răspunsei eu, şi-ţi mulţumesc. 

— Voiţi atunci să mă primiţi la dumneavoastră, 
adăugă el cu un zîmbet a cărui ironie nu putea s-o 
şteargă cu toate sforţările lui. 

— Intră, domnule. 

Contele se apropie şi rămase în picioare. Îl pofti să 
stea. 

— Ai vreo ştire, domnule? îl întrebai. 

— De unde şi de la cine, doamnă? 

— De la tatăl meu şi de la Meridor, mai întîi. 

— Nu m-am mai înapoiat la castelul Meridor şi nu l- 
am mai văzut pe baron. 

— Atunci de la Beauge şi de la ducele de Anjou. 

— Aceasta e altceva: m-am dus la Beauge şi i-am 
vorbit ducelui. 

— Cum l-ai găsit? 

— Încercînd să se îndoiască. 

— De ce? 

— De moartea dumneavoastră. 

— Dar i-ai confirmat-o? 

— Am făcut tot ce am putut pentru aceasta. 

— Şi unde este ducele? 

— S-a înapoiat la Paris de ieri seară. 

— Pentru ce s-a înapoiat atît de repede? 

— Pentru că nu stai liniştit într-un loc unde crezi că 
ai să-ţi reproşezi moartea unei femei. 

— L-ai văzut de la înapoierea sa la Paris? 

— Vin chiar de la el. 

— Ţi-a vorbit de mine? 

— Nu i-am lăsat timpul. 

— Despre ce i-ai vorbit atunci? 

—Despre o făgăduială pe care mi-a făcut-o şi pe 
care l-am silit să o îndeplinească. 

— Care? 

— S-a obligat, pentru serviciile pe care i le-am făcut, 
să mă numească şef al vînătorii. 

—Ah! da! spusei eu cu un zîmbet trist, căci îmi 
aminteam moartea sărmanei mele Daphne, dumneata 
eşti un vînător grozav, îmi aduc aminte şi ai, ca atare, 
drepturi la acest loc. 

— Nu îl obţin ca vînător, doamnă, ci ca servitor al 
prinţului; nu pentru că am dreptul la el mi-l va da, ci 
pentru că domnul duce de Anjou nu va îndrăzni să fie 
nerecunoscător faţă de mine. 

Exista în toate aceste răspunsuri, deşi erau făcute 
pe un ton respectuos, ceva care mă înspăimiînta: era 
expresia unei întunecate şi necruțătoare voințe. 

Rămăsei o clipă tăcută. 

— Îmi va fi îngăduit să-i scriu tatălui meu? îl întrebai. 

—  Negreşit; dar  giîndiţi-vă că scrisorile 
dumneavoastră pot fi prinse pe drum. 

— Îmi este oprit să ies? 

— Nimic nu vă este oprit, doamnă, dar numai vă voi 
atrage atenţia că puteţi fi urmărită. 

— Dar cel puţin pot să ascult duminica liturghia? 

— Ar fi mai bine, cred, pentru siguranţa 
dumneavoastră, ca să nu o ascultați; dar dacă ţineţi 
neapărat, ascultaţi-o cel puţin, e un simplu sfat pe care 
vi-l dau, băgaţi de seamă, la biserica Sfinta Ecaterina. 

— Şi unde se află această biserică? 

— În faţa casei dumneavoastră, de partea cealaltă a 
străzii. 

— Mulţumesc, domnule. 

Se făcu o nouă tăcere. 

— Cînd te voi mai vedea, domnule? 

— Aştept îngăduinţa dumneavoastră ca să mai vin. 

— Ai nevoie de ea? 

—  Negreşit. Pînă acum sînt un străin faţă de 
dumneavoastră. 

— Nu ai cheia acestei case? 

— Numai soţul dumneavoastră are dreptul să aibă 
una. 

— Domnule, răspunsei eu, îngrozită de aceste 
răspunsuri atît de ciudat spuse, mai mult decit aş fi fost 
de nişte răspunsuri hotărite; domnule, vei veni cînd vei 
vrea, sau cînd vei crede că ai ceva important să-mi spui. 

— Mulţumesc, doamnă, mă voi folosi de îngăduinţă, 
dar nu voi abuza de ea... şi prima dovadă pe care v-o 
dau, este că vă rog să primiţi respectele mele. 

Şi la aceste cuvinte contele se ridică. 

— Mă părăseşti? întrebai eu mirată din ce în ce mai 
mult de acest fel de purtare la care eram departe de a 
mă aştepta. 

— Doamnă, răspunse contele, ştiu că nu mă iubiţi şi 
nu vreau să abuzez de situaţia în care vă aflaţi şi care vă 
sileşte să primiţi îngrijirile mele. Nerămînînd decit în mod 
cuviincios lîngă dumneavoastră, nădăjduiesc că, încetul 
cu încetul, vă veţi obişnui cu prezenţa mea: în felul 
acesta, sacrificiul vă va costa mai puţin cînd va sosi clipa 
să deveniți soţia mea. 

— Domnule, îi spusei eu ridicîndu-mă la rîndul meu, 
recunosc toată delicateţea procedeelor dumitale şi cu 
toată asprimea care însoţeşte fiecare din vorbele 
dumitale, le apreciez. Ai dreptate şi îţi voi vorbi cu 
aceeaşi sinceritate cu care mi-ai vorbit dumneata: 

aveam împotriva dumitale cîteva bănuieli care 
nădăjduiesc că se vor vindeca cu timpul. 

— Ingăduiţi-mi, doamnă, îmi spuse contele, de a 
împărtăşi această speranţă şi de a trăi în aşteptarea 
acestei fericite clipe. 

Apoi salutindu-mă cu tot respectul pe care l-aş fi 
putut aştepta de la cel mai umil dintre servitorii mei, el 
făcu semn Gertrudei, în faţa căreia avusese loc toată 
această convorbire, de a-i lumina drumul şi ieşi. 


CAPITOLUL XV 
Cine era Diana de Meridor. Consimţămiîntul 


— lată, pe cinstea mea, un om ciudat, spuse Bussy. 

— Oh! da, foarte ciudat, nu-i aşa, domnule? căci 
dragostea lui se manifesta faţă de mine cu toată 
asprimea urii. Gertruda, înapoindu-se, mă găsi deci mai 
tristă şi mai înspăimiîntată ca oricind. 

Ea încercă să mă liniştească; dar se vedea bine că 
biata fată era tot atît de îngrijorată ca şi mine. Acest 
respect rece, această ironică ascultare, această pasiune 
stăpiînită şi care vibra în note ascuţite la fiecare din 
cuvintele sale, era mai grozavă decit ar fi fost o voinţă 
exprimată hotărît şi cu care m-aş fi putut lupta. 

A doua zi era o duminică: de cînd mă ştiam, nu 
lipsisem niciodată de la slujba religioasă. Auzii clopotul 
bisericii Sfinta Ecaterina care părea că mă cheamă. Văzui 
toată lumea îndreptindu-se spre casa Domnului; mă 
acoperii cu un văl des şi urmată de Gertruda, mă 
amestecai prin mulţimea credincioşilor care alerga la 
chemarea clopotului. 

Căutai locul cel mai întunecat şi mă dusei acolo, 
îngenunchind lîngă zid. Gertruda se aşeză, întocmai ca o 
santinelă, între lume şi mine. De astă dată, nu era însă 
nevoie, nimeni nu ne dădu sau nu părea să ne dea vreo 
atenţie. 

A treia zi, contele veni şi mă anunţă că e numit şef 
al vînătorii; influenţa domnului duce de Anjou făcuse să i 
se dea acest loc, aproape făgăduit unuia din favoriţii 
regelui, numit domnul de Saint-Luc. Era un triumf la care 
abia se aşteptase chiar el. 

— În adevăr, spuse Bussy, acest lucru ne uimi pe 
toţi. 

— El venea să-mi anunţe această ştire, nădăjduind 
că această demnitate avea să-mi grăbească 
consimţămiîntul; numai că, el nu grăbea, nu stăruia, 
aştepta totul de la făgăduiala mea şi de la evenimente. 

Cît despre mine, începeam să nădăjduiesc că ducele 
de Anjou crezîndu-mă moartă şi primejdia nemaiexistînd, 
aş înceta să mai fiu angajată faţă de conte. 

Alte şapte zile se scurseră fără să aducă nimic nou 
decit două vizite ale contelui. Aceste vizite, ca şi cele de 
mai înainte, fură reci şi respectuoase; dar, ţi-am explicat 
cît erau de ciudate şi pot zice chiar amenințătoare, 
această răceală şi acest respect. 

Duminica următoare, mă dusei la biserică, cum mai 
făcusem pînă acum şi îmi reluai acelaşi loc pe care îl 
ocupasem cu opt zile mai înainte. Siguranţa te face 
neprevăzător: în mijlocul rugăciunilor mele, vălul mi se 
dădu la o parte... În casa lui Dumnezeu, de altfel, nu mă 
gindeam decit la Dumnezeu... mă rugam fierbinte pentru 
tatăl meu, cînd deodată simtii că Gertruda mă apucă de 
braţ; trebui să-mi facă semn a doua oară ca să mă 
scoată din extazul religios în care eram adiîncită. Imi 


201 


ridicai capul, privii fără să vreau în jurul meu şi zării cu 
groază, rezemat de o coloană, pe ducele de Anjou care 
mă sorbea din ochi. 

Un bărbat, care părea mai degrabă confidentul decit 
servitorul său, se afla lîngă el. 

— Era Aurilly, spuse Bussy, cîntăreţul său din lăută. 

— În adevăr, răspunse Diana, mi se pare că aşa îmi 
spuse şi Gertruda mai tîrziu. 

— Continuaţi, doamnă, spuse Bussy, continuaţi, vă 
rog încep să înţeleg totul. 

— Îmi aşezai repede vălul pe faţă, dar era prea 
tîrziu: mă văzuse şi, chiar dacă nu m-ar fi recunoscut 
încă, asemănarea mea cel puţin, cu femeia aceea pe 
care o iubise şi pe care o credea pierdută, îl izbise adînc. 
Stingherită de privirea sa pe care o simţeam apăsînd 
asupra mea, mă ridicai şi mă îndreptai spre uşă; dar la 
uşă, îl întîlnii din nou: îşi muiase degetele în aghiasmatar 
şi îmi prezentă apa sfinţită. 

Mă făcui că nu-l văd şi trecui fără să primesc ceea 
ce îmi oferea. 

Dar fără să mă întorc, înţelesei că eram urmărite; 
dacă aş fi cunoscut Parisul, aş fi încercat să-l înşel pe 
duce asupra adevăratei mele locuinţe, dar nu trecusem 
niciodată pe alt drum decit pe acela care ducea de la 
casa pe care o locuiam la biserică; nu cunoşteam pe 
nimeni căruia să-i pot cere o găzduire de un sfert de oră, 
nici o prietenă, numai un apărător de care mă temeam 
mai mult decit de un duşman, atita tot. 

— Oh! Dumnezeule, şopti Bussy, pentru ce 
Providența, cerul sau întimplarea nu m-au condus mai 
devreme pe drumul dumneavoastră? 

Diana îi mulţumi tînărului cu o privire. 

— Dar scuzaţi-mă, reluă Bussy; vă întrerup mereu şi 

totuşi mor de curiozitate. Continuaţi vă rog. 

— In aceeaşi seară, domnul de Monsoreau veni. Nu 
ştiam dacă trebuia să-i vorbesc de cele întîimplate, cînd 
chiar el făcu să-mi înceteze şovăiala. 

— M-ati întrebat, spuse el, dacă vă era oprit să 
mergeţi la liturghie; şi v-am răspuns că eraţi cu totul 
stăpînă pe faptele dumneavoastră şi că aţi face mai bine 
să nu ieşiţi. Nu aţi voit să mă credeţi: aţi ieşit azi 
dimineaţă, pentru a vă duce să ascultați slujba religioasă 
la biserica Sfinta Ecaterina, prinţul se afla acolo din 
întîmplare sau mai degrabă din fatalitate, şi v-a văzut. 

— E adevărat, domnule, şi stam la îndoială să-ţi 
aduc la cunoştinţă această împrejurare, căci nu ştiam 
dacă prinţul mă recunoscuse drept ceea ce sînt, sau 
dacă vederea mea îl izbise numai. 

Vederea dumneavoastră l-a izbit, asemănarea 
dumneavoastră cu femeia pe care o regretă i-a părut 
extraordinară: v-a urmărit şi a luat informaţii; dar nimeni 
nu a ştiut să-i spună nimic, căci nimeni nu ştie nimic. 

— O, Doamne! strigai eu. 

—Ducele are o inimă întunecată şi stăruitoare, 
spuse Domnul de Monsoreau. 

—Oh! mă va uita, nădăjduiesc. 

— Nu cred; nu vă uită nimeni cînd v-a văzut. Nu am 
făcut tot ce mi-a stat în putinţă ca să vă uit şi nu am 
putut? 

Şi prima lucire de pasiune pe care o observam la 
domnul de Monsoreau trecu în această clipă prin ochii 
contelui. 

Fusei mai îngrozită de această flacără, care ţişnise 
din acest focar, ce s-ar fi crezut stins, decît fusesem 
dimineaţa la vederea prinţului. 

— Ce socotiți să faceţi? mă întrebă contele.. 

— Domnule, nu aş putea schimba casa, cartierul, 
strada; să locuiesc la celălalt capăt al Parisului, sau, mai 
bine, să mă înapoiez în Anjou? 

— Totul ar fi zadarnic, spuse domnul de Monsoreau 
clătinînd din cap; este un copoi grozav domnul duce de 
Anjou; se află pe urma dumneavoastră; acum, duceţi-vă 
unde veţi voi, vă va urmări pînă vă va ajunge. 

— Oh! Doamne! mă îngrozeşti, domnule. 

— Nu am acest gind, vă spun ceea ce este şi nimic 
altceva. 

— Atunci eu îţi voi pune la rîndu-mi întrebarea pe 
care mi-o puneai dumneata adineauri. Ce socoteşti să 
faci, domnule? 

— Vai! reluă contele de Monsoreau cu o ironie 
amară, eu sînt un om cu o imaginaţie săracă. Găsisem un 
mijloc; acest mijloc nu vă convine; renunţ la el; dar nu-mi 
spuneţi să caut altele! 

— Dar, Dumnezeule! reluai eu, primejdia este poate 
mai puţin grabnică decit crezi. 

— Acest lucru ni-l va spune viitorul, spuse contele 
ridicindu-se. În orice caz, v-o repet, ca doamnă de 
Monsoreau vă veţi teme mai puţin de prinţ, cu cît noua 
sarcină pe care o ocup mă face să atîrn direct de rege, 
iar eu şi soţia mea vom găsi fireşte sprijin pe lîngă rege. 

Nu răspunsei decit printr-un suspin. Ceea ce spunea 
contele era plin de judecată şi de adevăr. 

Domnul de Monsoreau aşteptă o clipă, ca pentru a- 
mi lăsa tot răgazul de a-i răspunde; dar nu avusei 
puterea s-o fac. El stătea în picioare, gata să se retragă. 
Un zîmbet amar trecu buzele sale; se înclină şi ieşi. 

Mi se păru că aud citeva blesteme scăpiîndu-i din 
gură cînd cobora scara. 

O chemai pe Gertruda. 

Gertruda avea obiceiul să stea, sau în camera de 
toaleta sau în dormitor cînd venea contele. Ea veni în 
grabă. 

Stăteam la fereastră, înfăşurată în perdele, aşa încit, 
fără a fi zărită, să pot vedea ce se petrece în stradă. 

Contele ieşi şi se depărtă. 

Stăturăm aproape o oră atente la orice mişcare, dar 
nu veni nimeni. 

Noaptea se scurse fără să aducă nimic nou. 

A doua zi, Gertruda, ieşind, fu întîmpinată de un 
tînăr pe care îl recunoscu ca fiind acela care, în ajun, îl 
însoțea pe prinţ; dar cu toate stăruinţele, ea refuză să 
răspundă la întrebările lui: rămase mută. 

Tînărul, plictisit, se retrase. 

Această întîlnire îmi insuflă o groază adincă; era 
începutul unei cercetări care, de sigur că nu avea să se 
oprească aci. Mă temeam că poate domnul de 
Monsoreau nu are să vină seara şi că are să se facă vreo 
încercare împotriva mea în timpul nopţii; trimisei să-l 
cheme; el veni numaidecit. 

Îi povesti totul, şi făcui portretul tînărului după cîte 
îmi spusese Gertruda. 

— Este Aurilly, spuse el. Ce a răspuns Gertruda? 

— Gertruda nu a răspuns nimic. 

Domnul de Monsoreau se gîndi o clipă. 

— Nu a făcut bine, spuse el. 

— Cum aşa? 

— Da, e vorba să cîştigăm timp. 

— Timp? 

— Astăzi atîrn încă de domnul duce de Anjou; dar, 
peste cincisprezece zile, peste douăsprezece, peste opt, 
poate, ducele de Anjou va atîrna de mine. E vorba deci 
de a-l înşela ca să aştepte. 

— Doamne! 

— Fără îndoială, speranţa îl va face răbdător. Un 
refuz hotărit l-ar împinge să facă un lucru necugetat. 

— Domnule, scrie-i tatălui meu, strigai eu; tatăl meu 
va alerga şi se va duce să se arunce la picioarele regelui. 
Regele va avea milă de un bătrîn. 

— Depinde de dispoziţia în care se va găsi regele şi 
de aceea în care se va găsi politica sa de a fi pentru 
moment prietenul sau duşmanul domnului duce de 
Anjou. De altfel, îi trebuiesc şase zile unui curier pentru a 
ajunge la tatăl dumneavoastră; îi trebuie şase zile tatălui 
dumneavoastră pentru a veni încoace. In douăsprezece 
zile, domnul duce de Anjou va fi făcut, dacă nu-l vom 
opri, tot drumul pe care-l poate face. 

— Şi cum să-l oprim? 

Domnul de Monsoreau nu răspunse. Îi înţelesei 
gîndul şi plecai ochii. 

— Domnule, spusei eu după o clipă de tăcere, dă-i 
ordinele dumitale Gertrudei şi ea va urma instrucţiunile 
dumitale. 

Un zîmbet abia observat trecu pe buzele domnului 
de Monsoreau, la această chemare din partea mea. 

El vorbi cîteva clipe cu Gertruda. 

— Doamnă, îmi spuse el, aş putea fi văzut ieşind de 
la dumneavoastră: mai sînt două sau trei ore pînă la 
căderea nopţii; îmi îngăduiţi să petrec aceste două sau 
trei ore în apartamentul dumneavoastră? 

Domnul de Monsoreau avea aproape dreptul să 
pretindă, dar el se mulțumea să întrebe: îi făcui semn să 
ia loc. 

Numai atunci băgai eu de seamă marea putere pe 
care contele o avea asupra lui însuşi; în aceeaşi clipă el 
birui stînghereala care rezulta din situaţia noastră 

respectivă, iar convorbirea sa, căreia acea asprime pe 
care o mai semnalasem îi dădea un puternic caracter, 
începu să fie variată şi plăcută. Contele călătorise mult, 
văzuse multe, gindise mult şi, după două, ore, 
înţelesesem întreaga influenţă pe care acest om ciudat o 
dobîndise asupra tatălui meu. 

Bussy scoase un suspin. 

La căderea nopţii, fără să stăruie, fără să ceară mai 
mult şi părînd mulţumit de ceea ce obținuse, se ridică şi 
ieşi. 

După plecarea lui, ne aşezarăm din nou, Gertruda şi 
cu mine, la observatorul nostru. De astă dată, văzurăm 
lămurit doi bărbaţi care examinau casa. De mai multe ori 
se apropiară de Poartă; orice lumină era stinsă; ei nu 
putură să ne vadă. 

Către ora unsprezece se depărtară. 

A doua zi, Gertruda, ieşind, întîlni pe acelaşi tînăr în 
acelaşi loc; el veni din nou la ea şi o întrebă cum făcuse 
şi în ajun. In ziua aceea, Gertruda fu mai puţin severă şi 
schimbă cîteva cuvinte. 

In ziua următoare, Gertruda fu mai vorbăreaţă; ea îi 
spuse că eram văduva unui consilier care, rămasă fără 
avere, trăia foarte retrasă; el voi să stăruie pentru a afla 
mai mult, dar trebui să se mulţumească, deocamdată, cu 
aceste informaţii. 

A doua zi, Aurilly păru să fi căpătat vreo bănuială 
asupra adevărului povestirii din ajun; el vorbi de Anjou, 
de Beauge şi rosti cuvîntul Meridor. 

Gertruda răspunse că aceste nume îi erau cu totul 
necunoscute. 

Atunci el mărturisi că era al ducelui de Anjou, că 
ducele de Anjou mă văzuse şi se îndrăgostise de mine; 
apoi, în urma acestei mărturisiri, veniră oferte măreţe 

pentru ea şi pentru mine: pentru ea dacă ar fi voit să-l 
introducă pe prinţ la mine; pentru mine dacă aş fi voit să- 
| primesc. 

În fiecare seară, domnul de Monsoreau venea şi în 
fiecare seară îi spuneam cum mai stau lucrurile. El 
rămînea atunci de la opt la douăsprezece; dar se vedea 
bine că neliniştea lui era mare. 

Sîmbătă seara, îl văzui sosind mai galben şi mai 
agitat ca de obicei. 

— Ascultaţi, îmi spuse el, trebuie să făgăduiţi totul 
pentru marţi sau miercuri. 

— Să făgăduiesc totul? şi pentru ce? strigai eu. 

— Pentru că domnul duce de Anjou este hotărit la 
orice, pentru că stă bine în momentul de faţă cu regele şi 
că nu se poate aştepta prin urmare nimic de la rege. 

— Dar, de azi pînă miercuri, e vorba să se petreacă 
vreun eveniment care ne va veni în ajutor? 

— Poate. Aştept din zi în zi acea împrejurare care 
trebuie să-l pună pe prinţ în puterea mea. O grăbesc nu 
numai cu vorbe, dar şi cu fapte. Miine trebuie să vă 
părăsesc, căci mă duc la Monsoreau. 

— Este absolută nevoie? îi spusei eu cu un fel de 
groază amestecată cu oarecare bucurie. 

— Da, am acolo o întîlnire neapărată pentru a grăbi 
acea împrejurare despre care vă vorbeam. 

— Şi dacă ne vom găsi în aceeaşi situaţie, ce va 
trebui sa facem oare, Dumnezeule? 

— Ce vreţi să fac împotriva unui prinţ, doamnă, cînd 
nu am nici un drept să vă ocrotesc? Va trebui să ne 
supunem soartei... 

— Oh! tată! tată! strigai eu. 

Contele mă privi fix. 

— Oh! domnule! 

— Ce aveţi onoarea să-mi reproşaţi? 

— O! Nimic; dimpotrivă. 

—Dar nu am fost devotat ca un prieten, respectuos 
ca un frate? 

— Te-ai purtat în toate privinţele ca un om nobil. 

—Nu aveam făgăduiala dumneavoastră? 

— Da. 

—V-am reamintit-o vreodată? 

— Nu. 

—Şi, cu toate astea, cînd împrejurările sînt de aşa 
natură încît vă aflaţi într-o situaţie cinstită şi una 
ruşinoasă, preferaţi să fiţi amanta ducelui de Anjou decit 
să fiţi soţia contelui de Monsoreau. 

— Nu spun aceasta, domnule. 

— Dar atunci, hotăriţi-vă odată. 

— Sînt hotărită. 

— Să fiţi contesă de Monsoreau? 

— Mai bine decit amanta ducelui de Anjou. 

Tăcui. 

— Ce are a face, spuse comtele, auziţi? Gertruda să 
mai cîştige timp pînă marţi, şi marţi voi vedea. 

„A doua zi, Gertrude ieşi ca de obicei, dar nu-l văzu 
pe Aurilly. La înapoierea ei, fusesem mai îngrijorate de 
lipsa decît de prezenţa lui. Gertrude ieşi din nou fără a 
avea nevoie să iasă, numai pentru a-l întîlni; dar nu-l 
întîlni. O a treia încercare fu zadarnică.” 

Trimisei pe Gertruda la domnul de Monsoreau, dar 
acesta plecase şi nu se ştia unde se găseşte. 

Eram singure şi izolate; ne simţirăm slabe. Pentru 
prima dată înţelesei nedreptatea mea faţă de conte. 

— Oh! doamnă! strigă Bussy, nu vă grăbiţi a reveni 
astfel la omul acesta: există ceva în toată purtarea lui pe 
care nu-l ştim, dar pe care îl vom afla. 

— Seara veni, însoţită de temeri adinci; eram 
hotărită să mor mai bine decit să cad vie în miinile 
ducelui de Anjou. Eram înarmată cu acest pumnal şi 
hotărisem să mă lovesc sub ochii Prințului, în clipa cînd 
el sau oamenii lui ar fi încercat să pună mina pe mine. Ne 
închiserăm în camerele noastre. Printr-o neglijenţă de 
necrezut, poarta de la stradă nu avea zăvor pe 
dinăuntru.  Ascunserăm lampa şi ne aşezarăm la 
observatorul nostru. 

Totul fu liniştit pînă la ora unsprezece seara; la ora 
unsprezece, cinci oameni apărură din strada Sfîntul 
Anton părură că se sfătuiesc şi se duseră să se ascundă 
în colţul palatului Tournelles. 

Incepurăm să tremurăm; aceşti oameni probabil că 
se aflau acolo pentru noi. 

Cu toate astea rămaseră necilintiţi; se scurse 
aproape un sfert de oră. 

După un sfert de oră văzurăm apărînd alţi doi 
oameni la colţul străzii Sfintul Pavel. Luna, care se 
strecura printre nori, îngădui Gertrudei să-l recunoască 
pe Aurilly într-unul din aceştia! 

— Vai! domnişoară, ei sînt, şopti biata fată. 

— Da, răspunsei eu, tremurînd de groază, şi ceilalţi 
cinci se află acolo pentru a le da ajutor. 

— Dar vor trebui să spargă poarta, spuse Gertruda, 
şi la acest zgomot, vor alerga vecinii. 

— Pentru ce vrei tu să alerge vecinii? Ne cunosc 
cumva şi au vreun motiv să dea de bucluc pentru a ne 
apăra? Vai! în realitate, Gertruda, nu-l am apărător 
adevărat decit pe conte. 

— Ei bine! pentru ce refuzaţi atunci mereu să fiţi 
contesă? 

Scosei un suspin. 


210 


CAPITOLUL XVI 
Cine era Diana de Meridor. Căsătoria 


În acest timp, cei doi oameni care apăruseră la 
colţul străzii Sfîntul Pavel se strecuraseră pe lingă case şi 
se aflau sub ferestrele noastre. Deschiserăm binişor 
fereastra. 

— Eşti sigur că e aici? întrebă o voce. 

— Da, Monseniore, absolut sigur. Este a cincea casă, 
începînd din colţul străzii Sfîntul Pavel. 

— Şi cheia, crezi tu că se va potrivi? 

— Am luat tiparul broaştei. 

Apucai braţul Gertrudei şi îl strînsei cu putere. 

— Şi odată înăuntru? 

— Odată înăuntru mă priveşte. Servitoarea are să ne 
deschidă. Alteţea Voastră are în buzunar o cheie de aur 
care face mai mult decit aceasta. 

— Deschide dar, atunci. 

Auzirăm  scîrţiitul cheii în broască. Dar deodată 
oamenii ascunşi în colţul palatului se desprinseră de 
lîngă zid şi se repeziră spre prinţ şi spre Aurilly, strigînd: 
„La moarte! La moarte!” 

Nu mai înţelegeam nimic; ceea ce ghiceam numai, 
era numai că un ajutor neaşteptat, nesperat, nemaiauzit, 
ne sosea: căzui în genunchi şi îi mulţumii lui Dumnezeu. 

Dar prinţul nu avu decit să se arate, prinţul nu avu 
decit să-şi spună numele, toate vocile tăcură, toate 

spadele intrară la loc în teacă şi fiecare făcu un pas 
înapoi. 

— Da, da, spuse Bussy, nu veniseră pentru prinţ 
acolo, ci pentru mine. 

— In orice caz, reluă Diana, acest atac îl îndepărtă 
pe prinţ, îl văzurăm retrăgîndu-se prin strada Jouy, pe 
cînd cei cinci gentilomi care întinseseră cursa se duceau 
să-şi reia postul, în colţul palatului Tournelles. 

Se putea vedea că, pentru noaptea aceea cel puţin, 
primejdia se depărtase de noi, căci nu împotriva mea 
veniseră cei cinci gentilomi. Dar eram prea îngrijorate şi 
prea emoţionate pentru a ne culca. Rămaserăm în 
picioare lîngă fereastră şi aşteptam vreo întîmplare 
necunoscută pe care o simţeam instinctiv. 

Aşteptarea fu scurtă. Un bărbat călare apăru, 
mergînd pe mijlocul străzii Sfîntul Anton. Era fără îndoială 
acela pe care îl aşteptau cei cinci gentilomi ascunși, căci 
zărindu-l strigată: La spade! La spade! şi se repeziră 
asupra lui. 

Dumneata ştii tot ce este în legătură cu acel 
gentilom, spuse Diana, pentru că acest gentilom erai 
dumneata. 

— Dimpotrivă doamnă, spuse Bussy care din 
povestirea tinerei femei, nădăjduia să scoată vreun 
secret al inimii sale: dimpotrivă, nu ştiu nimic decît lupta, 
pentru că după luptă am leşinat. 

— E în zadar să-ţi spun, reluă Diana cu o uşoară 
roşeaţă, interesul pe care îl dădurăm acestei lupte atit de 
neegală şi cu toate astea atit de vitejeşte susţinută. 
Fiecare fază a luptei ne zmulgea un fior, un strigăt, o 
rugăciune. Văzurăm calul dumitale slăbind şi căzînd. Te 
credeam pierdut; dar nu se întîmplase nimic, viteazul 
Bussy îşi merita numele. Căzuseşi în picioare şi nu fu 


212 


nevoie să te ridici pentru a-ţi lovi duşmanii. În sfîrşit, 
înconjurat, ameninţat din toate părţile, te retrăseşi ca 
leul, cu faţa întoarsă spre duşmanii dumitale şi venişi să 
te sprijini de poartă; atunci aceeaşi idee ne veni, 
Gertrudei şi mie, de a cobori pentru a-ţi deschide; ea mă 
privi: „Da”, îi spusei; şi amîndouă ne repezirăm spre 
scară. Dar, după cum ţi-am spus, fiind baricade înăuntru 
ne trebuiră citeva secunde pentru a îndepărta mobilele 
care astupau trecerea şi în clipa cînd ajungeam la scară, 
auzirăm că se închide poarta de la stradă. 

Rămaserăm amindouă nemişcate: cine era oare 
persoana care intrase şi în ce fel intrase? 

Mă sprijinii de Gertruda şi stăturăm mute şi în 
aşteptare. 

În curînd se auziră nişte paşi pe alee; aceşti paşi se 
apropiau de scară. Un om apăru, împleticindu-se, întinse 
braţele şi căzu pe primele trepte, scoţîind un geamăt abia 
auzit. 

Se vedea bine că acest om nu era urmărit; că 
pusese poarta, lăsată deschisă într-un fel atit de fericit 
de ducele de Anjou, între el şi duşmanii săi şi că, rănit 
grav, mortal poate, venise să cadă lîngă scară. 

În orice caz, nu ne era teamă, dimpotrivă, gîndeam 
că acest om avea nevoie de ajutorul nostru. 

— Adu-mi lampa, spusei eu Gertrudei. 

Ea alergă şi se înapoie cu lumina. 

Nu ne înşelasem, era leşinat. Te recunoscuserăm ca 
fiind viteazul gentilom care se apărase atit de bine şi, 
fără a sta la îndoială, ne hotărisem să-ţi dăm ajutor. 

Într-o clipă te aduserăm în cameră şi te aşezarăm pe 
pat. 

Dumneata erai tot leşinat; îngrijirile unui chirurg 
păreau grabnice. Gertruda îşi aminti că a auzit vorbindu- 

se despre o vindecare minunată făcută cu citeva zile mai 
înainte de către un doctor tînăr din strada... din strada 
Beatreillis. Ea îi ştia adresa: îmi spuse că se duce să-l 
caute. 

— Dar, îi spusei eu, tînărul acela ne poate trăda. 

— Fiţi liniştită, spuse ea, îmi voi lua măsurile mele. 

Este o fată inimoasă şi prevăzătoare în acelaşi timp, 
urma Diana. Mă încrezui deci cu totul în ea. Luă bani, o 
cheie şi pumnalul meu; şi eu rămăsei singură lîngă 
dumneata. 

— Vai! spuse Bussy, nu cunoşteam toată fericirea 
mea. Dar după aceea, Gertruda se înapoia; ea îl aducea 
pe tînărul doctor, el consimţise la toate şi o urmase cu 
ochii legaţi. 

Eu rămăsei în salon în timp ce ea îl introducea în 
cameră. Acolo i se îngădui să-şi scoată legătura care îi 
acoperea ochii. 

— Da, spuse Bussy, în clipa aceea îmi revenii şi ochii 
mei se îndreptară asupra portretului dumneavoastră, 
părîndu-mi-se chiar că vă şi văd intrînd. 

— Intrai în adevăr; neliniştea mea era mai mare 
decit prevederea; schimbai cîteva întrebări cu tînărul 
doctor; el cercetă rana, şi mă linişti. 

-— Toate acestea rămăseseră în mintea mea, spuse 
Bussy, dar aşa cum rămîne un vis; şi totuşi îmi spunea 
aici, adăugă tînărul ducîndu-şi mîna la inimă, că nu 
visasem. 

— După ce chirurgul îţi pansă rana, scoase din 
buzunar o sticluţă cu un lichid roşu şi vărsă citeva 
picături din acest lichid pe buzele dumitale. Era, îmi 
spuse el, un elixir destinat să te facă să dormi şi să 
îndepărteze frigurile. 

In adevăr, o clipă după ce înghiţişi această băutură, 

închiseşi ochii din nou şi recăzuşi în leşinul din care te 
treziseşi puţin mai înainte. 

Mă înspăimîntai dar doctorul mă linişti. Totul mergea 
spre bine, îmi spuse el, şi nu trebuia decit să fii lăsat să 
dormi. 

Gertruda îi acoperi ochii din nou cu o batistă şi îl 
reconduse la poarta din strada Beautreillis. Numai că ea 
crezu că bagă de seamă că doctorul numără paşii. 

— În adevăr, doamnă, spuse Bussy, îi numărase. 

— Această presupunere ne îngrozi. Tînărul acela 
putea să ne trădeze. Ne hotărîirăm să facem să dispară 
orice urmă de găzduire pe care o dădusem; dar mai întîi 
trebuia să te facem pe dumneata să dispari. 

Îmi adunai tot curajul; era ora două dimineaţa, 
străzile erau pustii. Gertruda îmi răspunse de transportul 
dumitale; ea reuşi, eu o ajutai şi te duserăm pînă la 
marginea şanţurilor Templului. Apoi ne întoarsem cu 
totul înspăimiîntate de această îndrăzneală care ne 
făcuse să ieşim, două femei singure, la o oră la care 
chiar bărbaţii ies însoţiţi. 

Dumnezeu avea grijă de noi. Nu întîlnirăm pe nimeni 
şi intrarăm fără să fi fost văzute. 

Intrînd în casă căzui sub greutatea emoţiei şi leşinai. 

— Oh! doamnă! doamnă! spuse Bussy împreunîndu- 
şi mîinile, cum v-aş putea arăta recunoştinţa mea 
vreodată pentru ce aţi făcut pentru mine? 

Urmă o clipă de tăcere, în timp ce Bussy se uita 
arzător la Diana. Tînăra, cu cotul sprijinit de masă, lăsase 
să-i cadă capul în miini. 

În mijlocul acestei tăceri, se auzi sunînd orologiul de 
la biserica Sfinta Ecaterina. 

— Ora două! spuse Diana tresărind. Ora două şi 
dumneata aici. 

— Oh! doamnă! se rugă Bussy, nu mă goniţi fără să- 
mi fi spus totul. Nu mă goniţi fără să-mi fi arătat prin ce 
mijloace vă pot fi folositor. Presupuneţi că Dumnezeu v- 
ar fi dat un frate şi spuneţi acestui frate ce poate face 
pentru sora sa. 

— Vai! mai nimic acum, spuse tinăra femeie, este 
prea tîrziu. 

— Ce se întîmplă a doua zi? întrebă Bussy; ce aţi 
făcut în timpul acestei zile în care eu nu mă gindii decit 
la dumneavoastră, fără să fiu sigur totuşi dacă nu eraţi 
cumva vreun vis al delirului meu, o vedenie a frigurilor 
mele. 

— În timpul acelei zile, reluă Diana, Gertruda ieşi şi îl 
întîlni pe Aurilly. Aurilly era mai stăruitor ca oricînd: nu 
spuse nici un cuvint din ceea ce se petrecuse în ajun, dar 
ceru în numele stăpînului său o întrevedere. 

Gertruda păru că se învoieşte, dar ceru răgaz pînă 
miercurea viitoare, adică pînă astăzi, pentru a mă hotărî. 

Aurilly spuse că stăpinul lui are să stea pe ghimpi 
pînă atunci. 

Seara, domnul de Monsoreau se înapoie. 

Îi povestirăm totul, afară de ceea ce era în legătură 
cu dumneata. Îi spuserăm că, în ajun, ducele deschisese 
poarta cu o cheie falsă, dar chiar în clipa cînd era să 
intre, fusese atacat de către cinci gentilomi, printre care 
erau domnii d'Epernon şi Quelus. Auzisem rostindu-se 
aceste două nume şi le repetai. 

— Da, da, spuse contele, am şi auzit vorbindu-se 
despre aceasta; aşa dar are o cheie falsă. Bănuiam eu. 

— Nu s-ar putea schimba broasca? întrebai eu. 

— Ar pune să i se facă altă cheie, răspunse contele. 

— Să punem zăvorul la poartă? 

— Va veni cu zece oameni şi va sfărima porţi şi 

zăvoare. 

— Dar întîmplarea aceea care trebuia să-ţi dea după 
cum mi-ai spus, toată puterea asupra ducelui? 

— Este întîrziată, fără termen poate. 

Rămăsei tăcută şi, cu sudoarea pe frunte, îmi dădui 
seama că nu există alt mijloc de a scăpa de ducele de 
Anjou decit de a ajunge soţia contelui. 

—Domnule, îi spusei eu, ducele, prin gura 
confidentului său s-a angajat să aştepte pînă miercuri 
seara; eu îţi cer răgaz pînă marţi. 

—Marţi seara, la aceeaşi oră, doamna, îmi spuse 
contele, voi fi aici. 

Şi fără să mai adauge vreun cuvint, se ridică şi ieşi. 

Îl urmării cu privirea; dar în loc să se depărteze, se 
duse la rîndu-i să se aşeze în acel colţ întunecat al 
palatului Tournelles şi păru să mă vegheze toată 
noaptea. 

Fiecare dovadă de devotament pe care mi-o da 
omul acesta era ca o nouă lovitură de pumnal pentru 
inima mea. 

Cele două zile se scurseră cu iuţeala unei clipe, şi 
nimic nu-mi tulbură singurătatea. Dar, ce suferii în timpul 
acestor două zile, auzind cum trece zborul repede al 
orelor, este cu neputinţă de descris. 

Cînd sosi noaptea zilei de-a doua, eram doborită; 
orice sentiment părea că se retrage din mine încetul cu 
încetul. Eram rece, tăcută, fără nici o simţire, întocmai ca 
o statuie: numai inima îmi bătea; restul corpului părea să 
fi încetat a mai trăi. 

Gertruda stătea la fereastră. Eu, aşezată unde mă 
aflu acum, îmi treceam numai din cînd în cînd batista 
peste fruntea plină de sudoare. 

Deodată Gertruda întinse mîna spre mine; dar 

mişcarea aceasta, care altădată m-ar fi făcut să sar în 
sus, mă găsi indiferentă. 

— Doamnă! spuse ea. 

— Ei, ce? întrebai. 

— Patru bărbaţi... văd patru bărbaţi...se apropie de 
poarta noastră... deschid poarta... intră. 

— Să intre, răspunsei, fără să fac vreo mişcare. 

— Dar aceşti patru bărbaţi, sînt fără îndoială ducele 
de Anjou, Aurilly şi cei doi oameni din suita lui. 

Drept orice răspuns îmi scosei pumnalul şi îl aşezai 
lîngă mine pe masă. 

Oh! lăsaţi-mă să văd cel puţin, spuse Gertruda, 
repezindu-se spre uşă. 

— Vezi, răspunsei eu. 

O clipă după aceea Gertruda se înapoie. 

— Domnişoară, spuse ea, este domnul conte. 

Îmi pusei la loc pumnalul în sîn fără să rostesc un 
cuvînt. Întorsei numai capul spre conte. 

Fără îndoială că fu îngrozit de paloarea mea. 

— Ce îmi spune Gertruda? strigă el, că m-aţi luat 
drept ducele şi că, dacă ar fi fost ducele, v-aţi fi ucis. 

Era prima dată cînd îl vedeam emoţionat. Această 
emoție era ea adevărată sau prefăcută? 

— Gertruda nu a făcut bine să-ţi spună toate 
acestea domnule, răspunsei eu; de vreme ce nu este 
ducele, totul e bine! 

Urmă o clipă de tăcere. 

— Ştiţi că nu am venit singur? spuse contele. 

— Gertruda a văzut patru oameni. 

— Bănuiţi cine sînt? 

— Cred că unul este preotul şi că ceilalţi doi sînt 
martorii. 

— Atunci sînteţi gata să deveniți soţia mea? 

— Nu ne-am înţeles odată? Numai, îmi aduc aminte 
de ceva, ne-am înţeles totodată că, în afară de vreo 
grabă recunoscută din partea mea, nu mă voi căsători 
decît în prezenţa tatălui meu. 

— Îmi reamintesc foarte bine această condiţie, 
domnişoară, dar credeţi că există vreo grabă? 

— Da, cred. 

— Ei bine? 

— Ei bine! sînt gata să mă căsătoresc cu dumneata, 
domnule. Dar să ştii un lucru: nu voi fi cu adevărat soţia 
dumneata, decit atunci cînd îl voi revedea pe tatăl meu. 

Contele încruntă din sprîncene şi îşi muşcă buzele. 

— Domnişoară, spuse el, gîndul meu nu este să vă 
silesc voinţa; dacă v-aţi angajat cuvîntul, vi-l dau înapoi: 
sînteţi liberă; numai... 

El se apropie de fereastră şi aruncă o privire în 
stradă. 

— Numai, spuse el, priviţi. 

Mă ridicai mişcată de acea puternică atracţie care 
ne împinge să ne asigurăm de nenorocirea noastră şi sub 
fereastră zării un bărbat înfăşurat într-o manta care 
părea să caute un mijloc de a pătrunde în casă. 

— O, Dumnezeule! strigă Bussy, şi spuneţi că ieri a 
fost aceasta? 

— Da, conte, ieri, către ora nouă seara. 

— Continuaţi, spuse Bussy. 

— După o clipă, un alt bărbat veni să-l întilnească pe 
cel dintii; acesta ţinea o lanternă în mină. 

— Ce credeţi despre aceşti doi bărbaţi, mă întrebă 
domnul de Monsoureau. 

— Cred că este ducele şi confidentul său. 

Bussy scoase un geamăt. 

—Acum, urmă contele, porunciţi: trebuie să rămîn, 

trebuie să mă retrag? 

Şovăii o clipă; da, cu toată primejdia de faţă, simțită, 
amenințătoare, da şovăii! şi dacă acei doi bărbaţi nu ar fi 
fost acolo... 

— Oh! nenorocitul de mine! strigă Bussy; bărbatul 
în manta, eram eu; iar acela care ţinea lanterna, era 
Remy le Haudouin, acel doctor tînăr pe care aţi trims să-l 
caute. 

— Dumneata erai! strigă Diana încremenită. 

— Da, eu; eu care convins din ce în ce mai mult de 
realitatea amintirilor mele, căutam să găsesc casa unde 
fusesem primit, camera unde fusesem transportat, 
femeia, sau mai degrabă îngerul care îmi apăruse. Oh! 
aveam aşadar dreptate să strig că sînt nenorocit! 

Bussy rămase ca zdrobit sub greutatea acestei 
fatalităţi care se slujise de el pentru a hotărî pe Diana să- 
şi dea mîna contelui. 

— Aşa că, reluă el după o clipă, sînteţi soţia lui? 

— Da, de ieri, răspunse Diana. 

Urmă o nouă clipă de tăcere, dar nu era întreruptă 
decit de respiraţia gifiindă a celor doi tineri. 

— Dar, dumneata, întrebă deodată Diana, cum ai 
intrat în această casă, cum te afli aici? 

Bussy îi arătă în tăcere cheia. 

— O cheie! strigă Diana; de unde îţi vine această 
cheie şi cine ţi-a dat-o? 

— Gertruda nu făgăduise prinţului să-l introducă la 
dumneavoastră astă-seară? Prinţul văzuse pe domnul de 
Monsoreau şi mă văzuse chiar pe mine, după ce domnul 
de Monsoreau şi cu mine îl văzusem; s-a temut de vreo 
cursă şi m-a trimis în locul său. 

— Şi dumneata ai primit această însărcinare? spuse 
Diana cu tonul unei dojeni. 

— Era singurul mijloc să pătrund la dumneavoastră. 
Veţi fi atît de nedreaptă să fiţi supărată pe mine că am 
venit să caut una din cele mai mari bucurii şi una din 
cele mai mari dureri ale vieţii mele? 

— Da sînt supărată, spuse Diana, căci ar fi fost mai 
bine să nu mă mai vezi şi, nemaivăzindu-mă să mă uiţi. 

— Nu, doamnă, spuse Bussy vă înşelaţi. Dimpotrivă, 
Dumnezeu m-a trimis lîngă dumneavoastră pentru a 
pătrunde în adîncurile acestei uneltiri a cărei victimă 
sînteţi. Ascultaţi: din clipa în care v-am văzut, v-am 
făgăduit viaţa mea. Însărcinarea pe care mi-am impus-o 
va începe. Aţi cerut ştiri de la tatăl dumneavoastră? 

— Oh! da, strigă Diana, căci în adevăr nu ştiu ce s-a 
întîmplat cu el. 

— Ei bine! spuse Bussy, eu mă însărcinez să vă aduc 
aceste ştiri; păstraţi numai o bună amintire aceluia care, 
începînd din această clipă, va trăi pentru 
dumneavoastră. 

— Dar cheia aceasta? spuse Diana cu nelinişte. 

— Cheia aceasta? spuse Bussy, v-o înapoiez, căci nu 
vreau s-o am decît din mîna dumneavoastră; numai că 
vă dau cuvintul meu de gentilom că niciodată vreo soră 
nu va fi încredinţat cheia apartamentului său unui frate 
mai devotat şi mai respectuos. 

— Mă bizui pe cuvintul viteazului Bussy, spuse 
Diana; ţine, domnule. 

Şi ea înapoie cheia tînărului. 

— Doamnă, spuse Bussy, peste cincisprezece zile 
vom afla cine este cu adevărat domnul de Monsoreau. 

Şi salutind pe Diana cu un respect amestecat în 
acelaşi timp cu o dragoste arzătoare şi cu o tristeţe 
adincă, Bussy dispăru pe scară. 

Diana îşi apropie urechea de uşă pentru a asculta 

zgomotul paşilor tînărului care se depărta şi acest 
zgomot încetase de mult, dar, cu inima palpitind şi cu 
ochii scăldaţi în lacrimi, ea tot mai asculta. 


CAPITOLUL XVII 


Cum călătorea regele Henric al Ili-lea şi cît 
timp îi trebuia pentru a merge de la Paris la 
Fontainebleau. 


Ziua care se ivea după patru sau cinci ore de la 
întîmplările pe care le-am povestit mai sus, văzu lumina 
unui soare palid şi care abia arginta ciucurii unui nor 
roşcat, care întuneca plecarea regelui Henric a Ill-lea 
către Fontainbleau, unde, după cum am spus, era 
plănuită o, mare vinătoare pentru a doua zi. 

Această plecare, ce ar fi trecut neobservată la un 
altul, ca toate faptele din viaţa acestui prinţ ciudat a 
cărei domnie am încercat să i-o schiţăm, făcea 
dimpotrivă un eveniment prin zgomotul şi mişcarea pe 
care o tîra după el. 

În adevăr, pe peronul Luvrului, către orele opt 
dimineaţa, începea să se înşire, ieşind prin poarta cea 
mare aşezată între curtea Colţului şi strada Astruces, o 
mulţime de gentilomi de serviciu, călare pe cai buni şi 
înfăşuraţi în mantale înblănite, apoi un mare număr de 
paji, apoi o grămadă de lachei şi în sfîrşit o companie de 
Elveţieni, mergind imediat înaintea litierei regale. 

Această litieră, trasă de opt catîri, bogat împodobiţi, 
merită o atenţie deosebită. 

Era o maşină care forma un pătrat susţinută de 

patru roţi, plină de perne pe dinăuntru şi împodobită cu 
perdele de catifea pe din afară; ea putea să aibă 
cincisprezece picioare lungime şi opt lărgime. Prin 
locurile grele, sau în munţii prea prăpăstioşi, se înlocuiau 
cei opt catiîri cu un număr nemăsurat de boi a căror 
înceată dar puternică opintire nu adăuga la iuţeală, fără 
îndoială, dar dădea cel puţin speranţa de a ajunge la 
ţintă, dacă nu după o oră, cel puţin cu două sau trei ore 
mai tîrziu. 

Această maşină era ocupată de regele Henric al IIl- 
lea şi întreaga-i curte, afară de regină, Luiza de 
Vaudemont, care trebuie s-o spunem, făcea atit de puţin 
parte din curtea soţului ei, care o lua numai în pelerinaje 
şi în procesiuni, încît nu ne mai dăm osteneala să vorbim 
despre ea. 

S-o lăsăm deci pe sărmana regină la o parte şi să 
spunem din ce se compunea curtea de călătorie a regelui 
Henric. 

Ea se compunea din regele Henric al III-lea mai întîi, 
din medicul său Marc Miron, din capelanul său, al cărui 
nume nu a ajuns pînă la noi, din nebunul său Chicot, 
vechea noastră cunoştiinţă, din cinci sau şase favoriţi şi 
care erau, deocamdată, Quelus, Schomberg, d'Epernon, 
d'O şi Maugiron, dintr-o pereche de ogari puternici care, 
în mijlocul celor dinăuntru care stăteau jos, culcaţi, în 
picioare, în genunchi, în coate, îşi vîrau pe furiş capetele 
lor lungi de şerpi, adesea din minut în minut, cu nişte 
căscaturi nemăsurate, şi dintr-un coş cu nişte căţeluşi 
englezeşti pe care regele îl purta cînd pe genunchi, cînd 
atirnat de git cu un lanţ sau cu nişte panglici. 

Din cînd în cînd se scotea dintr-un fel de culcuş 
amenajat în acest scop o căţea cu mamelele pline cu 
lapte care dădea să sugă la tot coşuleţul de căţeluşi, pe 

care îi privea cu compătimire şi lipindu-şi botul ascuţit de 
mătăniile cu capete de mort care atîrnau la stînga 
regelui cei doi ogari care, siguri de favoarea cu totul 
deosebită de care se bucurau, nu-şi dădeau nici măcar 
osteneala să fie geloşi. 

De tavanul litierei atîrna o colivie din fire de aramă 
aurită, conținînd cele mai frumoase turturele din lume, 
avînd nişte pene albe ca zăpada şi o îndoită salbă neagră 
pe git. 

Cînd din întîmplare vreo femeie intra în litiera 
regală, menajeria se mărea cu două sau trei maimuțe, 
ele fiind deocamdată animalul favorit al elegantelor de la 
curtea ultimului Valois. 

O Madona din Chartres, sculptată în marmură de 
Jean Goujoun pentru regele Henric al Il-lea, era aşezată 
în picioare în fundul litierei într-un locaş aurit, şi apleca 
asupra divinului său fiu nişte priviri care păreau uimite 
de ceea ce vedeau. 

Astfel că toate pamfletele timpului, şi ele nu lipseau, 
toate versurile satirice ale vremii, şi care erau foarte 
multe, făceau acestei litiere cinstea de a se ocupa 
adesea de ea, şi o arătau sub numele de corabia lui Noe. 

Regele stătea în fundul litierei, chiar dedesubtul 
locaşului Sfintei Fecioare; la picioarele sale, Quelus şi 
Maugiron împleteau panglici, ceea ce era una din 
ocupațiile cele mai serioase ale tinerilor din vremea 
aceea, dintre care unii ajunseseră să facă, printr-o putere 
de combinaţie necunoscută mai înainte şi care nu s-a 
mai găsit de atunci, nişte împletituri cu douăsprezece 
fire; Schomberg, într-un colţ, făcea o tapiţerie pentru 
armele sale, cu o nouă deviză pe care credea că o 
găsise, dar pe care nu făcuse decit s-o regăsească; în alt 
colţ vorbea capelanul şi doctorul; d'O şi d'Epernon 

priveau prin deschizătură şi, treziţi prea de dimineaţă, 
căscau ca ogarii; în sfirşit Chicot, aşezat pe una din 
portiere cu picioarele atîrnate afară din maşină, ca să fie 
mereu gata să coboare sau să urce, după gust, cînta 
cîntece religioase, recita versuri sau făcea anagrame, 
după furia vremii şi găsea în fiecare nume de curtezan, 
fie francez, fie latin, personalităţi foarte neplăcute pentru 
acela căruia îi schilodea astfel individualitatea. 

Ajungînd în piaţa Châtelet, Chicot începu să intoneze 
un cîntec religios. 

Capelanul care, după cum am spus, vorbea cu 
Miron, se întoarse încrutînd din spriîncene. 

— Chicot, prietene, spuse Maiestatea sa, bagă de 
seamă;  măcelăreşte-mi favoriţii,  sfişie în bucăţi 
Maiestatea Mea, spune ce vei vrea despre Dumnezeu, 
Dumnezeu este bun, dar nu te certa cu Biserica. 

— Mulţumesc de sfat, fiule, spuse Chicot; nu-l 
vedeam pe demnul nostru capelan, care vorbeşte, colo, 
cu doctorul, despre ultimul mort care i l-a trimis ca să-l 
bage în pămînt, şi care se plinge că acesta era al treilea 
în timpul acelei zile şi tot la ora mesei, lucru care îi strică 
stomacul. Nu cîntece religioase, ai dreptate; sînt prea 
învechite. Am să-ţi cînt o arie nouă, nouţă. 

— Pe ce melodie? întrebă regele. 

— Mereu aceeaşi, spuse Chicot. 

Şi începu să cînte cit îl ţinea gura: 

— Bine, spuse Qu€lus tot împletindu-şi mătasea, ai o 
voce frumoasă, Chicot; cupletul al doilea, prietene. 

— la ascultă, Valois, spuse Chicot fără să-i răspundă 
lui Quélus, opreşte-ţi prietenii să-mi mai zică prietenul 
lor; asta mă umileşte. 

— Vorbeşte în versuri, Chicot, răspunse regele, 
proza ta nu face parale. 

— Fie, spuse Chicot, Cîntecul după care începuse să 
facă epigrame favoriţilor regelui. 

Favoriţii izbucniră în ris, căci ducele de Anjou era 
duşmanul lor personal, iar epigrama împotriva lor. 

Cît despre rege, care pînă aici nu fusese atins decit 
în treacăt, ridea mai tare decit toţi, necruţind pe nimeni, 
dînd zahăr şi prăjituri cîinilor şi criticînd pe fratele şi pe 
prietenii săi: 

Deodată Chicot strigă: 

— Oh! asta nu e politică; Henric, Henric, este 
îndrăzneţ şi neprevăzător ceea ce faci. 

— Dar ce fac? spuse regele. 

— Nu, pe cuvintul meu, n-ar trebui să-ţi mărturiseşti 
aceste lucruri, ce naiba! 

— Care lucruri? întrebă Henric mirat. 

— Acelea care le spui despre tine, cînd îţi semnezi 
numele; ah! Henrique, ah! fiule. 

— Păziţi-vă, Sire, spuse Quélus, care bănuia vreo 
răutate sub înfăţişarea plină de blîndeţe a lui Chicot. 

— Ce dracu vrei să spui? întrebă regele. 

— Cum semnezi tu? să vedem. 

— La naiba... semnez... semnez... Henri de Valois. 

— Bun băgaţi de seamă, domnilor, spuse Chicot, că 
nu-l fac eu să-şi spună numele; să vedem, nu există 
mijloc de a găsi un Vîn aceste treisprezece litere? 

— Fără îndoială, Valois începe cu V. 

— l-aţi tăbliţele, domnule capelan, căci iată numele 
sau care de azi înainte trebuie să-ţi înscrii regele: Henri 
de Valois nu este decit o anagramă. 

— Cum? 

— Da, o anagramă; am să vă spun adevăratul nume 
al Maiestăţii Sale care domneşte în prezent. Zicem: în 
Henri de Valois există un V, puneţi un V pe tăbliţele 

dumneavoastră. 

— S-a făcut, spuse d'Epernon. 

— Nu există şi un /? 

— Negreşit, este ultima literă a cuvîntului Henri. 

— Cit de mare este răutatea oameriilor, spuse 
Chicot, de a fi despărţit astfel nişte litere făcute să fie 
aşezate una lîngă alta! puneţi un ; alături de V. Aţi pus? 

— Da, răspunse d'Epernon. 

— Să căutăm bine acum dacă nu vom găsi un /; 
este, nu-i aşa? un a este şi el; un alt i, l-am găsit; în 
sfîrşit, un n. Bun. Ştii să citeşti, Nogaret? 

— O mărturisesc spre ruşinea mea, spuse 
d'Epernon, ridică o ţeavă deasupra lui Chicot. 

— Loveşte, dar silabiseşte, spuse Chicot. 

D'Epernon începu să ridă şi silabisi. 

— Vi-lain, vilain, spuse el. 

— Bun! strigă Chicot. Vezi, Henric, cum începe: 

lată deocamdată adevăratul nume de botez găsit. 
Nădăjduiesc că ai să-mi faci o pensie ca aceea pe care 
fratele nostru Carol al IX-lea o făcea domnului Amyot, 
cînd am să-ţi găsesc numele de familie. 

— Am să pun să te ciomăgească, Chicot, spuse 
regele. 

— De unde se culeg beţele cu care se bat gentilomii, 
fiule? Nu cumva din Polonia? la spune-mi. 

— Mi se pare totuşi, spuse Qu€lus, că domnul de 
Mayenne nu prea te-a cruțat, bietul meu Chicot, în ziua 
cînd te-a prins cu amanta lui. 

— Asta e socoteală care trebuie s-o aranjăm 
împreună; fii pe pace, domnule Cupidon, acest lucru îl 
am aici, la debitul lui. 

Şi Chicot îşi duse mîna la frunte; ceea ce dovedeşte 
că de vremea aceea chiar se recunoştea capul drept 

sediu al memoriei. 
— Ascultă, Quelus, spuse d'Epernon, vei vedea că 
din pricina ta, vom lăsa să ne scape numele de familie. 
—Nu te teme, spuse Chicot, îl ţin, domnului de 
Guise i-aş spune: de coarne; dar ţie, Henric, mă voi 
mulţumi să-ţi spun: de urechi. 

— Să vedem numele, spuseră toţi tinerii. 

— Avem mai întîi, în literele care ne-au mai rămas, 
un H; ia-l pe H, Nogaret. 

D'Epernon se supuse. 

— Apoi un e, apoi un r, apoi colo, în Valois, un o; 
apoi, fiindcă desparţi prenumele de nume prin ceea ce 
grămăticii numesc particulă, pun mîna pe un dşipeune 
ceea ce ne va da cu s care termină numele rasei, ceea ce 
ne va da: silabiseşte d'Epernon. 

— He, r, o, d, e, s: Herodes, spuse d'Epernon. 

— Vilain Herodes!! strigă regele. 

— Chiar aşa, spuse Chicot; iată ce semnezi tu în 
fiecare zi, fiule. Oh! 

Şi Chicot se întoarse cu spatele dînd toate semnele 
unei îngroziri ruşinoase. 

— Domnule Chicot, te întreci cu gluma, spuse 
Henric. 

— Eu, spuse Chicot, eu spun ce este. Nimic altceva; 
dar aşa sînt regii; le atragi atenţia şi se supără. 

— lată o frumoasă genealogie! spuse Henric. 

— Nu o renega, fiule, spuse Chicot; la naiba! e bună 
pentru un rege care, de două sau de trei ori pe lună, are 
nevoie de jidovi. 

— Parcă e scris, strigă regele, ca această secătură 
să aibă ultimul cuvînt. Domnilor, tăceţi, în felul acesta, 
cel puţin, nimeni nu-i va da nici un răspuns. 

Se făcu numaidecit cea mai adincă tăcere; şi 
această tăcere, pe care Chicot, foarte atent la drumul pe 
care treceau nu părea deloc dispus să o rupă, ţinea de 
cîteva minute, cînd după ce trecură de piaţa Maubert, la 
colţul străzii Nucilor, Chicot fu văzut repezindu-se 
deodată afară din litieră, dînd garda la o parte şi 
ducîndu-se să îngenuncheze la colţul unei case de o 
înfăţişare destul de frumoasă cu un balcon de lemn 
sculptat aşezat pe nişte căpriori zugrăviți. 

— Hei! păgiînule, strigă regele, dacă vrei să 
îngenunchezi, îngenunchează cel puţin în faţa crucii care 
se găseşte în mijlocul străzii Sfînta Genoveva, iar nu în 
faţa acestei case; e închisă cumva vreo biserică în ea sau 
e ascuns vreun altar? 

Dar Chicot nu răspundea; el se aruncase cu amindoi 
genunchii pe o piatră şi spunea în gura mare această 
rugăciune din care, ascuţindu-şi urechile, regele nu 
pierdea un cuvînt: 

„Bunule Dumnezeu! Dumnezeule drept! iată, o 
recunosc bine şi toată viaţa mea o voi recunoaşte, iată 
casa unde a suferit Chicot, dacă nu pentru tine, Doamne, 
dar cel puţin pentru una din creaturile Tale; Chicot nu ţi-a 
cerut niciodată să se întîmple vreo nenorocire domnului 
de Mayenne, autorul suferinţei sale, nici jupînului Nicolae 
David, instrumentul supliciului său. Nu, Doamne, Chicot a 
ştiut să aştepte, căci Chicot este răbdător, cu toate că nu 
este veşnic, şi iată şase ani întregi, dintre care unul 
bisect, în care Chicot îngrămădeşte interesele micului 
cont deschis între el şi domnii de Mayenne şi Nicolae 
David; ori, cu zece la sută cît era dobinda regală, 
deoarece aceasta era dobinda cu care regele, în şapte 
ani interesele adunate îndoiesc capitalul. Fă aşadar, 
Dumnezeule mare! Dumnezeule drept! ca răbdarea lui 

Chicot să mai ţină încă un an, pentru ca cele cincizeci de 
lovituri de girbaci pe care Chicot le-a primit în casa 
aceasta din porunca acelui asasin de prinţ de Lorena şi 
acelui spadasin de avocat normand şi care au scos din 
trupul lui Chicot o găleată de sînge, să se ridice la două 
găleți şi la o sută de lovituri de girbaci pentru fiecare 
dintre ei; în aşa fel ca domnul de Mayenne, oricît de gras 
ar fi şi Nicolae David, oricît de lung, să nu aibă destul 
sînge şi nici destulă piele pentru a-i plăti lui Chicot, şi să 
fie siliţi să facă bancrută de cincisprezece sau douăzeci 
la sută, dîndu-şi sufletele la a optzeci şi cincea lovitură 
de vargă. 

„În numele Tatălui, al Fiului şi al Sfintului Duh!” 

— Amin! spuse regele. 

Chicot sărută pămîntul şi spre marea uimire a 
tuturor celor de faţă, care nu înțelegeau nimic din 
această scenă, veni să-şi reia locul în litieră. 

— Ei! spuse regele, căruia rangul său, lipsit în timp 
de trei ani de atitea prerogative care lăsase să-i fie luate 
de alţii, îi dădea cel puţin dreptul de a afla cel dintii, ei! 
jupîn Chicot, ce rost are această rugăciune lungă şi 
ciudată? Ce rost au în sfirşit toate aceste maimuţăreli în 
faţa unei case atit de profană? 

— Sire, răspunse Chicot, asta înseamnă că Chicot 
este ca vulpea, Chicot miroase şi sărută multă vreme 
pietrele unde şi-a lăsat sîngele, pînă cînd, de aceste 
pietre va zdrobi capul acelora, care i l-au vărsat. 

— Sire! strigă Quelus, aş paria, deoarece Chicot, a 
rostit, după cum Majestatea Voastră a putut auzi în 
rugăciunea sa numele ducelui de Mayenne; aş paria deci 
că această rugăciune e în legătură cu ciomăgeala de 
care vorbeam adineauri. 

— Pariază, senior Jacques de Lévis, conte de Quélus, 

spuse Chicot; pariază şi vei cîştiga. 

— Aşa e? întrebă regele: 

— Da, Sire, reluă Chicot, în această casă Chicot avea 
o iubită, o fiinţă bună şi fermecătoare, un înger, pe legea 
mea. Într-o noapte cînd venise să o vadă, un oarecare 
prinţ gelos puse să se înconjoare casa, să-l prindă pe 
Chicot şi să-l ciomăgească atit de rău încît Chicot trecu 
prin fereastră şi lipsindu-i timpul de a o deschide, el sări 
de la înălţimea acestui mic balcon în stradă. Ori, 
deoarece este o minune că Chicot a scăpat cu viaţă, de 
fiecare dată cînd Chicot trece prin faţa acestei case, 
îngenunchiază, se roagă şi, în rugăciunea sa, 
mulţumeşte lui Dumnezeu că l-a scăpat dintr-o aşa de 
mare încurcătură. 

— Ah! sărmane Chicot, şi îl mai condamnaţi, Sire; 
asta înseamnă totuşi, după cît mi se pare, să procedezi 
ca un adevărat creştin făcînd ca el. 

— Aşadar ai fost snopit bine, bietul meu Chicot? 

— Oh! minunat, Sire; dar nu chiar aşa cum ar fi voit 
el! 

— Cum aşa? 

— Nu, în adevăr, nu aş fi fost supărat să primesc 
cîteva lovituri de spadă. 

— Pentru păcatele tale? 

— Nu, pentru acelea ale domnului de Mayenne. 

— Ah! înţeleg: ai de gînd să dai Cezarului... 

— Cezarului, nu, să nu confundăm. Sire: Cezar, este 
marele general, este războinicul viteaz, este fratele mai 
mare, este acela care vrea să fie regele Franţei; nu 
acela, el are o socoteală cu Henric de Valois şi pe tine te 
priveşte acea socoteală, fiule; plăteşte-ţi datoriile tale, 
Henric, eu le voi plăti pe ale mele! 

Lui Henric nu-i plăcea să i se vorbească de vărul său 

de Guise, aşa că apostrofa lui Chicot îl făcu să ajungă a 
doua zi seara la Fontainebleau, pe cînd pesimiştii se 
apucaseră să parieze că nu aveau să ajungă decit a treia 
zi pe la prînz. 

Chicot pretindea că nu aveau să ajungă deloc. 

Odată ieşit din Paris, cortegiul păru să se mişte mai 
în voie; dimineaţa era destul de frumoasă: vintul sufla cu 
mai puţină putere, soarele reuşise în sfîrşit să străpungă 
vălul de nori şi s-ar fi zis că este una din acele frumoase 
zile de octombrie în timpul cărora, cei care se plimbă îşi 
cufundă ochii cu o privire blindă în misterele albăstrui ale 
pădurilor pline de şoapte. 

Era ora trei după-amiază, cînd sosi cortegiul la 
primele ziduri ale împrejmuirii de la Juvisy. Din acel 
punct, se şi zărea podul de pe Orge şi marele han al 
Curţii Franţei, care încredința adierii răcoroase a serii 
parfumul frigărilor şi zgomotele vesele ale căminului său. 

Nasul lui Chicot prinse din zbor mirosurile de 
mîncăruri. El se aplecă afară din literă şi văzu în 
depărtare, la poarta hanului, mai mulţi bărbaţi înfăşuraţi 
în mantale. In mijlocul acestor bărbaţi, era un personaj 
gras şi scund, a cărui pălărie cu boruri mari îi acoperea în 
întregime faţa. 

Aceşti bărbaţi intrară repede înăuntru cînd văzură 
apărînd cortegiul. 

Dar bărbatul gras şi scund nu intrase atît de repede 
ca vederea lui să nu-l izbească pe Chicot. Astfel că, în 
clipa cînd acel bărbat gras intră, Gasconul nostru sărea 
jos din litiera regală şi, ducîndu-se să-şi ceară calul de la 
un paj care îl ducea de căpăstru, lăsă, ascunzîndu-se în 
colţul unui zid şi pierzindu-se în primele neguri ale nopţii, 
să se depărteze cortegiul care îşi urma drumul spre 
Essonnes, unde regele socotea să se culce; apoi, după ce 

ultimii călăreţi dispărură, după ce zgomotul îndepărtat al 
roţilor litierei pe pietrişul drumului se pierdu în spaţiu, el 
ieşi din ascunzătoarea sa, ocoli pe dinapoia castelului şi 
se înfăţişă la poarta hanului ca şi cînd ar fi venit de la 
Fontainebleau. Ajungind în faţa ferestrei, Chicot aruncă o 
privire repede prin geamuri şi văzu cu plăcere că bărbaţii 
pe care îi observase erau tot acolo şi printre ei personajul 
gras şi scund căruia păruse să-i facă cinstea de a-i da o 
atenţie cu totul deosebită. Numai că, deoarece Chicot 
părea să aibă motive de a dori să nu fie recunoscut de 
acel personaj, în loc să intre în camera unde se afla el, 
puse să i se servească o sticlă de vin în camera din faţă, 
aşezîndu-se în aşa fel ca nimeni să nu poată pleca pe uşă 
fără a fi văzut de el. 

Din această cameră, Chicot, aşezat cu prevedere în 
umbră, putea să-şi cufunde privirea pînă la colţul unei 
vetre. In acel colţ, pe un scăunel, stătea bărbatul gras şi 
scund, care, crezînd fără îndoială că nu avea să se teamă 
de nimic, se lăsă năpădit de lumina strălucitoare a unui 
foc, căruia un braţ de lemn de curpen îi îndoia căldura şi 
lumina. 

— Nu mă înşelasem, spuse Chicot, şi cînd îmi 
făceam rugăciunea la casa din strada Nucilor, s-ar fi zis 
că miroseam înapoierea acestui om. Dar de ce o fi venit 
aşa pe furiş în buna capitală a prietenului nostru lrod? De 
ce s-o ascunde cînd trece? Ah! Pilat! Pilat! nu cumva 
bunul Dumnezeu, din întîmplare, nu mi-ar mai da anul pe 
care i l-am cerut şi m-ar sili să-i fac socoteala mai 
devreme decît credeam? 

In curînd Chicot băgă de seamă cu bucurie că, din 
locul unde era aşezat, el putea să vadă, ba chiar printr- 
unul din acele efecte de acustică pe care le dă cîteodată 
atit de capricios întîmplarea, putea să şi audă. 

— Domnilor, spuse bărbatul gras şi scund către 
tovarăşii săi, cred că este timpul să plecăm; cel din urmă 
lacheu al cortegiului a trecut demult şi cred că la ora 
aceasta drumul e sigur. 

— Absolut sigur, Monseniore, răspunse o voce care îl 
făcu pe Chicot să tresară şi care ieşea dintr-un corp 
căruia Chicot nu-i dăduse nici o atenţie pînă atunci, 
absorbit cum era în contemplarea personajului principal. 

Individul căruia îi aparţinea corpul de unde ieşea 
această voce era pe atit de lung pe cît de scurt era acela 
căruia el îi dădea titlul de Monsenior, pe atît de palid pe 
cît de rumen era acela, pe atît de slugarnic pe cît de 
semet era celălalt. 

— Ah! jupîn Nicolae, îşi zise Chicot, rîzînd pe 
înfundate; Tu quoque... Bine. Vom avea un mare ghinion 
dacă, de astă dată, ne vom despărţi fără să ne spunem 
două cuvinte. 

Şi Chicot îşi goli paharul şi plăti hangiului pentru ca 
nimic să nu-l întîrzie atunci cînd va socoti nimerit să 
plece. 

Prevederea nu era zadarnică; pentru că cele şapte 
persoane care îi atrăseseră atenţia lui Chicot plătiră la 
rîndul lor, sau mai de grabă personajul gras şi scund plăti 
pentru toţi şi după ce fiecare îşi luă calul său din miinile 
unui lacheu sau unui rindaş se urcă în şa, mica trupă luă 
drumul Parisului şi se înfundă în curînd în primele neguri 
ale serii. 

— Bun! spuse Chicot, se duce la Paris; atunci mă 
înapoiez şi eu acolo. 

Şi Chicot, încălecînd la rîndu-i, îi urmări de departe 
iară să piardă o clipă din vedere mantalele lor cenușii, 
sau, atunci cînd era silit să-i piardă din vedere, fără a 
înceta să audă tropăitul cailor. 

Toată această cavalcadă părăsi drumul dinspre 
Fromenteau, o luă peste cîmp pentru a ajunge la Choisy, 
apoi trecînd Sena pe podul de la Charenton, intră prin 
poarta Sfîntului Anton, spre a merge să se piardă, 
întocmai ca un roi de albine, în palatul Guise, care părea 
că nu aşteaptă decit sosirea lor pentru a-şi închide 
porţile după ei. 

— Bun, spuse Chicot ascunzîndu-se în colţul străzii 
Cei patru fii, aici nu e amestecat numai Mayenne dar şi 
de Guise. Pînă acum nu era decît ceva curios, dar văd că 
o să ajungă interesant. Să aşteptăm. 

Şi Chicot aşteptă în adevăr o oră întreagă, cu toată 
foamea şi frigul care începeau să-l muşte cu dinţii lor 
ascuţiţi. In sfîrşit, poarta se deschise din nou: dar în loc 
de şapte călăreţi înfăşuraţi în mantalele lor, fură şapte 
călugări, înfăşuraţi în glugi, acei care reapăruseră, 
mişcînd nişte mătănii mari. 

— Oh! făcu Chicot, ce deznodămiînt neaşteptat! 
Palatul Guise este oare atit de îmbălsămat de sfinţenie, 
încît ticăloşii să se schimbe în mieluşei ai lui Dumnezeu 
numai atingind pragul? E din ce în ce mai interesant. 

Şi Chicot îi urmări pe călugări, după cum îi urmărise 
pe călăreţi, fiind sigur că rasele călugăreşti acopereau 
aceleaşi corpuri pe care le acoperiseră mantalele. 

Călugării veniră să treacă Sena la podul Notre- 
Dame, străbătură cetatea, trecură Podul cel mic, o luară 
prin piaţa Maubert şi urcară în strada Sfinta Genoveva. 

— Bre! spuse Chicot după ce îşi scoase pălăria în 
dreptul casei din strada Nucilor, unde îşi făcuse 
dimineaţa rugăciune, nu cumva ne înapoiem la 
Fontainebleau? În cazul acesta, nu pot spune că am luat- 
o pe drumul cel mai scurt! Ba nu, mă înşel, nu vom 
merge atît de departe. 

În adevăr, călugării se opriră la poarta miînăstirii 
Sfînta Genoveva şi pătrunseră în tindă, înăuntrul căreia 
se zărea un alt călugăr din acelaşi ordin cu ei, ocupat să 
privească cu atenţia cea mai adîncă, mîinile acelora care 
intrau. 

— Drace! gîndi Chicot; se pare că pentru a fi primit 
asta seară la miînăstire, trebuie să ai mîinile curate. 
Hotărit că se petrece ceva neobişnuit. 

După ce termină această idee, Chicot, destul de 
stingherit de ceea ce avea să facă pentru a nu-i pierde 
pe indivizii pe care îi urmărea, privi în jurul lui şi văzu cu 
mirare, din toate străzile care duceau spre minăstire, 
apărînd oameni cu glugi, unii singuri, alţii mergînd doi 
cîte doi, dar toţi îndreptindu-se spre mînăstire. 

— la te uită! făcu Chicot, se ţine cumva astă seară 
adunare generală la mînăstire, la care sînt chemaţi toţi 
călugării din Franţa? lată, pe cinstea mea de gentilom, 
prima dată cînd mă cuprinde dorinţa să iau parte la o 
adunare; dar, o mărturisesc, dorinţa mă ţine încătuşat. 

Şi călugării pătrundeau în tindă, îşi arătau mîinile 
sau vreun semn pe care îl ţineau în mînă şi treceau. 

— Aş intra şi eu cu ei, îşi zise Chicot; dar ca să intru 
cu ei, îmi lipsesc două lucruri destul de trebuincioase: 
mai întîi respectabila rasă care îi îmbracă, avînd în 
vedere că nu zăresc nici un laic printre aceste persoane 
sfinte şi apoi lucrul acela pe care îl arată fratelui portar; 
căci negreşit că arată ceva. Ah! frate Gorenflot, fratele 
Gorenflot, dacă te-aş avea la îndemiînă, bunul meu 
prieten! 

Această exclamare îi era smulsă lui Chicot de 
amintirea unuia din cei mai de treabă călugări din ordinul 
sfintei Genoveva, oaspetele obişnuit al lui Chicot, cînd 
din întîmplare Chicot nu mînca la Luvru, acelaşi cu care, 

în ziua procesiunii pocăiţilor, Gasconul nostru se oprise la 
birtul de la poarta Montmartre unde mîncase o lişiţă şi 
băuse vin cu mirodenii. 

Şi călugării urmau să sosească, încît s-ar fi crezut că 
jumătate din populaţia pariziană să călugărise, iar fratele 
portar, fără să obosească, îi cerceta cu aceeaşi atenţie 
pe toţi. 

— Să vedem, îşi zise Chicot, negreşit că este ceva 
neobişnuit astă-seară. Să fim curioşi pînă la capăt. Este 
ora şapte şi jumătate, cheta s-a terminat. Trebuie să-l 
găsesc pe fratele Gorenflot la Cornul Abundenţei, este 
ora cînd îşi ia cina. 

Chicot lăsă mulţimea de călugări să se învirtească 
prin jurul mînăstirii şi să intre înăuntru şi, pornind cu 
calul în galop, ajunse în Strada Sfintului Jacques unde, în 
faţa miînăstirii Sfîntul Benedict se ridica, înfloritoare şi 
foarte căutată de şcolari şi de călugării chiţibuşari, 
ospătăria la Cornul Abundenţei. 

Chicot era cunoscut acolo, nu ca un obişnuit, dar ca 
unul din acei misterioşi oaspeţi care veneau din cînd în 
cînd să-şi lase un taler de aur şi o părticică din judecata 
lor în casa meşterului Claude Bonhomet. 

Aşa se numea împărţitorul darurilor lui Ceres şi 
Bacus, pe care le vărsa neîncetat vestitul corn mitologic 
ce îi servea de firmă casei sale. 

CAPITOLUL XVIII 


Unde cititorul va avea plăcerea să facă 
cunoştinţă cu fratele Gorenflot, despre care 
a mai fost vorba de două ori în cursul 
acestei povestiri. 


După ziua frumoasă urmase o noapte frumoasă; 
numai că, după cum ziua fusese friguroasă, noaptea era 
şi mai friguroasă. Se vedea condensîndu-se sub pălăria 
burghezilor întîrziaţi aburul respirației lor, înroşit de 
luminile felinarelor. Se auzeau paşii trecătorilor pe 
pămîntul îngheţat şi „hm”-ul sonor smuls de frig şi 
răsfrînt de suprafeţele elastice, cum ar zice un fizician 
din zilele noastre. Într-un cuvînt, era unul din acele 
înghețuri  primăvăratice care fac un îndoit farmec 
frumoasei culori roşietice a geamurilor unui han. 

Chicot intră mai întîi în sală, îşi îndreptă privirile prin 
toate colţurile şi colţişoarele şi negăsind printre clienţii 
meşterului Claude pe acela pe care-l căuta, trecu în 
bucătărie. 

Stăpînul localului se pregătea să facă o lectură 
evlavioasă, în timp ce o bucată de friptură aflată într-o 
tigaie mare aştepta gradul de căldură trebuincios şi a 
introducerii în această tigaie a mai multor peşti tăvăliţi în 
făină. 

La zgomotul pe care îl făcu Chicot intrînd, meşterul 
Bonhomet îşi ridică privirea. 

— A! dumneata eşti gentilomul meu, spuse el 
închizîndu-şi cartea. Bună seara şi poftă bună. 

— Mulţumesc de îndoita urare, cu toate că jumătate 

din ea este făcută tot atit în folosul dumitale cît şi al 
meu. Dar aceasta va depinde. 

— Cum va depinde. 

— Da, dumneata ştii că nu pot suferi să mănînc 
singur. 

—Dacă trebuie, domnule spuse Bonhomet, 
scoţindu-şi boneta fistichie, voi cina cu dumneata. 

—Îţi mulţumesc, scumpa mea gazdă, cu toate că te 
ştiu foarte bun comesean; dar caut pe cineva. 

— Pe fratele Gorenflot, poate? 

— Chiar aşa, răspunse Chicot; a început să cineze? 

— Nu încă; dar grăbeşte-te, totuşi. 

— Să mă grăbesc? 

— Da, căci peste cinci minute va fi terminat. 

— Fratele Gorenflot nu a început să cineze şi peste 
cinci minute va fi terminat, zici? 

Şi Chicot clătină din cap, ceea ce, în toate ţările din 
lume, trece drept semn de neîncredere. 

— Domnule, spuse meşterul Claude, este miercuri şi 
intrăm în post. 

— Ei bine! spuse Chicot cu un aer care dovedea că 
nu prea dădea prea mare importanţă pornirilor 
religioase ale lui Gorenflot, apoi? 

— Ah! Doamne! răspunse Claude cu un gest care 
însemna în mod vădit: Nu înţeleg nici eu mai mult decit 
dumneata, dar aşa este. 

— Hotărit, răspunse Chicot, există ceva şubred în 
maşina sublunară: cinci minute pentru cina lui Gorenflot? 
Sînt sortit să văd astăzi lucruri minunate. 

Şi cu aerul unui călător care pune piciorul pe un 
pămînt necunoscut, Chicot făcu cîţiva paşi spre un fel de 
cameră separată, deschise uşa cu geamuri, acoperită cu 
o perdea de lină cu pătrate albe şi roşii, şi în fundul 

camerei zări, la lumina unei candele cu fitilul fumegînd, 
pe demnul călugăr care întorcea alene pe farfuria sa o 
porţie de spanac fiert în apă, pe care încerca să-l facă 
mai gustos prin introducerea în această substanţă 
ierboasă a unui rest de brînză de Surenes. 

În timp ce cuviciosul frate face acest amestec, cu o 
mutră care arată că nu se bizuie mult pe această tristă 
combinaţie, să încercăm a-l înfăţişa cititorilor noştri sub o 
lumină care îi va despăgubi că au aşteptat atit de mult 
pentru a-i face cunoştinţă. 

Fratele Gorenflot putea să aibă treizeci şi opt de ani 
şi avea un metru jumătate înălţime. Această statură, 
puţin cam mică poate, era compensată, după cum 
spunea el, de către admirabila armonie a propoziţiilor; 
căci, ceea ce pierdea în înălţime, cîştiga în grosime, 
numărînd aproape nouăzeci de centimentri diametru de 
la un număr la altul, ceea ce, după cum ştie fiecare, este 
egal cu o circumferință de doi metri şi şaptezeci. 

În mijlocul acestor omoplaţi uriaşi era aşezat un git 
mare brăzdat de nişte muşchi groşi cît degetul cel mai 
mic şi ieşiţi în afară ca nişte frînghii. Din păcate şi gitul 
se găsea în proporţie cu restul, adică era gros şi scurt, 
ceea ce, la primele emoţii mai puternice pe care le-ar fi 
încercat fratele Gorenflot, i-ar fi dat numaidecit o 
apoplexie. Însă, dîndu-şi seama de acest defect şi de 
primejdia de care era ameninţat, fratele Gorenflot nu se 
impresiona niciodată; se întîmplă chiar, trebuie s-o 
spunem, să fie foarte rar atît de vădit mişcat cum era în 
clipa cînd întră Chicot la el. 

— Ei! prietene, ce faci acolo? strigă Gasconul nostru 
uitîndu-se rînd pe rînd la ierburi, la Gorenflot, la candela 
cu fitilul fumegînd şi la un fel de cupă plină pînă sus cu o 
apă abia colorată de cîteva picături de vin. 

— Vezi şi dumneata, frate, mănînc, răspunse 
Gorenflot făcînd să răsune o voce puternică de parcă ar fi 
fost clopotul de la miînăstirea sa. 

— Dumneata numeşti asta mîncare, dumneata, 
Gorenflot. lerburi, brînză? Haida de! strigă Chicot. 

— Ne aflăm într-una din primele miercuri ale 
postului; trebuie să ne cîştigăm fericirea veşnică, frate, 
răspunse Gorenflot vorbind pe nas şi ridicîndu-şi cu 
evlavie ochii către cer. 

Chicot rămase uimit, iar privirea lui arăta că nu 
odată îl văzuse el pe Gorenflot cinstind în alt fel acest 
timp sfînt de post în care intraseră. 

— Fericirea veşnică! repetă el, şi ce legătură pot 
avea apa şi ierburile cu fericirea noastră? 


— Vinerea carne nu vei minca, 
lar Miercurea tot aşa. 
spuse Gorenflot. 

— Dar la ce oră ai luat masa de prînz? 

— Nu am mincat de prînz, spuse călugărul vorbind 
pe nas din ce în ce mai pronunţat. 

— Ah! dacă nu e vorba decit să vorbeşti pe nas, 
spuse Chicot, sînt gata să mă iau la întrecere cu toţi 
călugării din lume. Atunci dacă nu ai mîncat de prînz, 
spuse Chicot vorbind în adevăr pe nas într-un fel grozav, 
ce ai făcut, frate? 

— Am compus un discurs. 

— Şi ce ai să faci cu el? 

— Trebuie să-l rostesc astă-seară la mînăstire. 

— la te uită! gîndi Chicot, un discurs astă-seară; e 
ciudat. 

— Şi chiar, adăugă Gorenflot ducînd la gură o 
furculiţă plină de spanac cu brînză, trebuie să mă duc la 

mînăstire, auditorul meu va pierde răbdarea poate. 

Chicot se gîndi la numărul nesfirşit de călugări pe 
care îi văzuse înaintînd spre mînăstire şi amintindu-şi că 
domnul de Mayenne, după toate probabilitățile, făcea 
parte din numărul acelor călugări, se întrebă cum se 
făcea că Gorenflot, care pînă atunci fusese apreciat 
pentru nişte calităţi care nu aveau nici o legătură cu 
elocvenţa, putuse fi ales de către superiorul său Joseph 
Foulon, pe atunci stareţ al Sfintei Genoveva, pentru a 
predica în faţa prinţului de Lorena şi a unei atit de 
numeroase adunări. 

— l-auzi! spuse el, şi la ce oră predici? 

— De la ora nouă la nouă şi jumătate, frate. 

— Bun! acum e nouă fără un sfert. Poţi să stai şi cu 
mine cinci minute. La naiba! sînt mai mult de opt zile de 
cînd nu am găsit prilejul să mîncăm împreună. 

— Nu e greşeala noastră, spuse Gorenflot, şi 
prietenia noastră nu suferă nici o atingere din această 
pricină, te rog să mă crezi, scumpul meu frate: 
îndatoririle funcţiei dumitale te ţin înlănţuit pe lîngă rege, 
marele nostru Henric al Ill-lea, pe care Dumnezeu să-l 
aibă în pază; datoriile stării mele îmi impun să merg cu 
cheta şi după chetă, sînt ocupat cu rugăciunile; nu este 
deci de mirare că nu ne găsim pe un loc. 

— Da; însă, la naiba! spuse Chicot, acesta este, mi 
se pare, un nou motiv să fim veseli cînd ne întîlnim. 

— Aşa că sînt cît se poate mai vesel, spuse 
Gorenflot, cu cea mai jalnică mutră din lume; dar cu 
toate astea trebuie să te părăsesc. 

Şi călugărul făcu o mişcare pentru a se ridica. 

—  Termină-ţi cel puţin ierburile, spuse Chicot, 
punîndu-i mîna pe umăr şi făcîndu-l să se aşeze din nou. 

Gorenflot se uită la spanac şi scoase un suspin. 

Apoi, ochii săi se îndreptară asupra apei înroşite. 

Chicot văzu că venise clipa să dea atacul. 

— iți aduci aminte de prînzul acela despre care îţi 
vorbeam adineauri; ei! spuse el, poarta Montmartre, ştii 
unde, în timp ce marele nostru rege Henric al Ill-lea se 
biciuia cu alţii, mîncarăm o lişiţă din mlaştinile de la 
Grange Batelière cu o zeamă de raci şi băurăm din acel 
vin spumos de Burgundia; cum îi zicea vinului aceluia? 
Nu e un vin pe care l-ai descoperit dumneata? 

— Este un vin din ţinutul meu, spuse Gorenflot, din 
Romanée. 

— Da, da, îmi aduc aminte, este laptele pe care l-ai 
supt cînd ai venit pe lume, demn fiu al lui Noe. 

Gorenflot îşi trecu cu un zîmbet trist limba pe buze. 

— Ce zici de vinul acela? spuse Chicot. 

— Era bun, spuse călugărul; dar există totuşi şi mai 
bun. 

— Tot aşa spunea alaltăieri seară Claude Bonhomet, 
hangiul nostru, care pretinde că are în pivniţă cincizeci 
de sticle dintr-un vin pe lîngă care acela al confratelui 
său de la poarta Montmartre nu este decît apă chioară. 

— E adevărat, spuse Gorenflot. 

— Cum! e adevărat? strigă Chicot, şi dumneata bei 
din această groaznică apă înroşită, cînd nu ai decit să 
întinzi braţul pentru a bea dintr-un asemenea vin! Ptiu! 

Şi Chicot, luînd cupa, îi zvîrli conţinutul prin cameră. 

— Este vreme pentru toate, frate, spuse Gorenflot. 
Vinul este bun cînd nu mai ai altceva de făcut, după ce l- 
ai băut, decit să-i mulţumeşti lui Dumnezeu care l-a 
făcut; dar cînd ai de rostit un discurs, este mai bună apa, 
nu pentru gust, ci pentru întrebuințare: facunaa est 
aqua. 

— Ei aşi! făcu Chicot. Magis facundum est vinum, Şi 

dovada este că eu, care am tot aşa de rostit un discurs şi 
care am încredere în leacul meu, voi cere o sticlă din 
acel vin de Romanée şi, ia spune-mi, ce mă sfătuieşti să 
iau la el, Gorenflot? 

— Nu lua din aceste ierburi, spuse călugărul, sînt cît 
nu se poate mai rele. 

— Brrr! făcu Chicot, luînd farfuria lui Gorenflot şi 
ducînd-o pe la nas, brrr! 

Şi de astă dată, deschizînd o ferestruică, aruncă în 
stradă ierburile şi farfuria. 

Apoi întorcîndu-se: 

— Meştere Claude! 

Hangiul, care probabil stătea la pîndă, apăru în prag. 

— Meştere Claude, spuse Chicot, adu-mi două sticle 
din acel vin de Romanée, pe care pretinzi că îl ai mai bun 
decit toţi. 

— Două sticle, spuse Gorenflot. Ce să faci cu ele? 
Deoarece eu nu beau. 

— Dacă ai bea şi dumneata, aş spune să vină patru 
sticle, aş spune să vină şase, aş spune să vină tot ce 
există în pivniţă, spuse Chicot. Dar cînd beau singur, 
beau prost şi două sticle îmi vor ajunge. 

— In adevăr, spuse Gorenflot, două sticle nu sînt 
cine ştie ce, şi dacă nu vei minca la ele decît mîncăruri 
de post, duhovnicul dumitale nu va avea nimic de zis. 

—  Negreşit, spuse Chicot, dulce în miercurea 
postului nici nu mă gîndesc! 

Şi îndreptîndu-se spre cămară, în timp ce meşterul 
Bonhomet se ducea să caute în pivniţă cele două sticle 
cerute, el luă o găină mare şi grasă de Mans. 

— Ce faci acolo, frate, spuse Gorenflot care urmărea 
fără să vrea mişcările Gasconului, ce faci acolo? 

— Nu vezi, iau crapul acesta de teamă să nu pună 

altul mîna pe el. În miercurile de post, e mare întrecere 
pentru astfel de mîncăruri. 

— Un crap! spuse Gorenflot mirat. 

— Fără îndoială, un crap, spuse Chicot punîndu-i sub 
ochi gustoasa pasăre. 

— Şi de cînd crapul are cioc? întrebă călugărul. 

— Cioc! spuse Gasconul, unde vezi dumneata cioc? 
Eu nu văd decit o gură. 

— Şi aripile? continuă călugărul. 

— Înotătoare. 

— Şi pene? 

— Solzi, dragul meu Gorenflot, eşti beat. 

— Beat! strigă Gorenflot, beat! Oh! ce tot spui, eu 
care nu am mîncat decit spanac şi nu am băut decit apă. 

— Ei bine! spancul dumitale îţi îngreunează 
stomacul, iar apa ţi se urcă la cap. 

— La naiba, iată-l pe hangiul nostru, el va hotărî. 

— Ce? 

— Dacă acesta este un crap sau o găină. 

— Fie, dar mai întîi să destupe vinul. Vreau să ştiu 
dacă este acelaşi. Destupă, meştere Claude. 

Meşterul Claude destupă o sticlă şi vărsă din ea o 
jumătate de pahar lui Chicot. 

Chicot înghiţi jumătate de pahar şi plescăi din limbă. 

— Ah! spuse el, nu mă pricep deloc şi limba mea nu 
are nici cea mai mică memorie; îmi e cu neputinţă să 
spun dacă este mai rău sau mai bun decit acela de la 
poarta Montmartre. Nu sînt sigur nici dacă este acelaşi. 

Ochii lui Gorenflot sclipeau uitîndu-se în fundul 
paharului lui Chicot la cele cîteva picături de rubin lichid 
care rămăseseră acolo. 

— Ţine, frate, spuse Chicot vărsînd un degetar de 
vin în paharul călugărului, dumneata eşti pe lumea 

aceasta pentru aproapele dumitale, călăuzeşte-mă. 

Gorenflot luă paharul, îl duse la buze şi gustă încet 
puţinul lichid care îl conţinea. 

— E din aceeaşi producţie, cu siguranţă, însă... 

— Insă, reluă Chicot. 

— Insă a fost prea puţin ca să pot spune dacă a fost 
mai rău sau mai bun. 

— Eu ţin totuşi să aflu, spuse Chicot. Ei drace! nu 
vreau să fiu înşelat şi dacă nu ai fi avut de rostit un 
discurs, frate, te-aş ruga să guşti vinul acesta pentru a 
doua oară. 

— O să-l gust pentru a-ţi face plăcere, spuse 
călugărul. 

— Fie! făcu Chicot. 

Şi el umplu din nou, pe jumătate, paharul 
călugărului. 

Gorenflot duse paharul la buze cu acelaşi respect ca 
şi prima dată şi îl gustă tot cu aceeaşi conştiinciozitate. 

— Mai bun, spuse el, mai bun, garantez. 

— Ei aşi! eşti înţeles cu hangiul. 

— Un băutor bun, spuse Gorenflot, trebuie de la 
prima oară să recunoască producţia, la a doua calitatea, 
de la a treia anul. 

— Oh! anul, spuse Chicot, cît aş vrea să aflu anul. 

— E foarte uşor, răspunse Gorenflot întinzînd 
paharul, pune-mi numai două picături şi am să ţi-l spun. 

Chicot umplu paharul călugărului, de trei sferturi; 
călugărul goli paharul încet, dar pe nerăsuflate. 

— 1561, spuse el, punînd paharul pe masă. 

— Bravo! strigă Claude Bonhomet, 1561, chiar aşa 
e. 

— Frate Gorenflot, spuse Gasconul descoperindu-se, 
au fost sfinţiţi la Roma unii care nu aveau atita merit ca 


246 


dumneata. 

— Puţină obişnuinţă, frate, spuse cu modestie 
Gorenflot. 

— Şi  predispoziţie, spuse Chicot. La naiba! 
obişnuinţa singură nu face două parale, martor sînt eu, 
care am pretenţia că sînt obişnuit. Ei bine! dar ce faci? 

— Vezi bine, mă ridic. 

— Pentru ce? 

— Pentru a merge la adunarea mea. 

— Fără să măninci o bucată din crapul meu? 

— Ah! adevărat, spuse Gorenflot; se pare, demnul 
meu frate, că te pricepi şi mai puţin la mîncare decit la 
băutură. Meştere Bonhomet, ce este animalul acesta? 

Şi fratele Gorenflot arătă obiectul discuţiei. 

Cîrciumarul se uită mirat la acela care îi punea o 
astfel de întrebare. 

— Da, reluă Chicot, eşti întrebat ce fel de animal 
este acesta? 

— Ei drace! spuse hangiul, este o găină. 

— O găină! reluă Chicot cu mutră dezamăgită. 

— Şi încă de Mans, continuă meşterul Claude. 

— Ei bine! făcu Gorenflot triumfător. 

— Ei bine! spuse Chicot, mi se pare că n-am nimerit- 
O; însă deoarece ţin mult să mănînc această găină şi 
totuşi să nu păcătuiesc, fă-mi plăcerea, frate, în numele 
sentimentelor ce le nutrim unul pentru altul, de a arunca 
peste ea cîteva picături de apă şi a o boteza crap. 

— Ah! ah! făcu Gorenflot. 

— Da, te rog, spuse Gasconul, căci fără aceasta voi 
fi silit să fac vreun păcat de moarte mîncînd acest 
animal. 

— Fie! spuse Gorenflot care, fiind de felul său foarte 
bun tovarăş de petreceri, începea să prindă chef din 

pricina celor trei gustări făcute; dar nu există apă. 

— Spune nu ştiu unde, reluă Chicot: „Te vei sluji în 
caz de grabă de ce vei găsi la îndemiînă.” Intenţia face 
totul; botează cu vin, frate; botează cu vin: animalul va fi 
poate mai puţin catolic, dar nu va fi mai rău. 

Şi Chicot umplu cu vîrf paharul călugărului; prima 
sticlă se termină. 

— În numele lui Bacus, al lui Momus şi al lui Comus, 
treimea marelui sfint Pantagruel, spuse Gorenflot, te 
botez crap. 

Şi muindu-şi vîrful degetelor în vin, lăsă să cadă 
două sau trei picături deasupra animalului. 

— Acum, spuse Gasconul ciocnindu-şi paharul de 
acela al călugărului, în sănătatea noii botezate; numai să 
fie friptă îndeajuns iar arta pe care o va desfăşura 
meşterul Claude Bonhomet pentru a o perfecționa să-i 
mai poată adăuga la calităţile pe care le-a primit de la 
natură. 

— În sănătatea ei, spuse Gorenflot întrerupîndu-şi 
un rîs zgomotos pentru a înghiţi conţinutul paharului cu 
vin de Burgundia pe care i-l vărsase Chicot, în sănătatea 
ei, la naiba! lată un vin minunat! 

— Meştere Claude, spuse Chicot, pune numaidecit 
crapul acesta la frigare; stropeşte-mi-l cu unt proaspăt, 
în care să tai mărunt nişte slănină, apoi cînd va începe să 
se rumenească, strecoară-mi două felii de piine prăjită în 
vasul de sub frigare şi serveşte-l cald. 

Gorenflot nu sufla un cuvînt, dar aproba din ochi şi 
cu o anumită mişcare din cap care arăta că este de 
aceeaşi părere. 

— Acum, spuse Chicot cînd îşi văzu intenţile 
îndeplinite, nişte sardele, meştere Bonhomet. Sintem în 
post, cum spunea adineauri cuviosul Gorenflot şi vreau 

să iau numai miîncăruri de post. Apoi, mai adu-ne încă 
două sticle din acel excelent vin de Romanée, din 1561. 

Mirosurile acestei bucătării, care aminteau bucătăria 
meridională, atit de scumpă adevăraţilor miîncăcioşi, 
începeau să se răspindească şi urcau pe nesimţite în 
creierul călugărului. Limba i se umezi, ochii începură să-i 
lucească, dar tot se mai stăpînea şi chiar făcu o mişcare 
pentru a se ridica. 

— Aşadar, spuse Chicot, mă părăseşti astfel, 
înaintea luptei? 

— Trebuie, frate, spuse Gorenflot ridicîndu-şi ochii 
către cer pentru a arăta mai bine lui Dumnezeu sacrificiul 
lui. 

— E foarte neprevăzător din partea dumitale de a te 
duce să rosteşti un discurs pe nemiîncate. 

— Pentru ce? bombăni călugărul. 

— Pentru că te vor lăsa plăminii, frate. Galileu a 
spus: Pulmo hominis facile deficit. Plămiînul omului e slab 
şi îl lasă cu uşurinţă. 

— Vai! da! spuse Gorenflot, şi am simţit-o adesea 
chiar eu; dacă aş fi avut plămini, aş fi fost un orator 
strălucit. 

— Vezi bine, făcu Chicot. 

— Din fericire, reluă Gorenflot, căzind din nou pe 
scaunul său, din fericire am fost sîrguitor. 

— Da, însă sîrguinţa nu este de ajuns: în locul 
dumitale, aş gusta din aceste sardele şi aş mai bea 
cîteva picături din acest nectar. 

— O singură sardea, spuse Gorenflot, şi un singur 
pahar. 

Chicot puse o sardea pe farfuria fratelui şi îi întinse 
cea de a doua sticlă. 

Călugărul  miîncă sardeaua şi bău conținutul 

paharului. 

— Ei bine? întrebă Chicot, care, tot silindu-l pe 
călugăr să măniînce şi să bea, răminea foarte cumpătat, 
ei bine? 

— În adevăr, spuse Gorenflot, mă simt mai puţin 
slab. 

— Ei drace! spuse Chicot, cînd ai de rostit un 
discurs, nu e vorba să te simţi tare; şi, în locul dumitale, 
urmă Gasconul, pentru a ajunge la această ţintă, aş 
mînca cele două înotătoare ale acestui crap; căci, dacă 
nu mănînci mai mult, rişti să miroşi a vin. Merum sobrio 
male olet. 

— La naiba! făcu Gorenflot, ai dreptate, nu mă 
gîndisem la asta. 

Şi cum tocmai în clipa aceea se scotea găina din 
frigare, Chicot îi tăie una din aripile pe care le botezase 
cu numele de înnotătoare, aripă pe care călugărul o 
mîncă în întregime. 

— Ei Doamne! făcu Gorenflot, iată un peşte foarte 
gustos. 

Chicot tăie şi un picior, pe care îl aşeză pe farfuria 
călugărului, pe cînd el sugea cu delicateţe din cealaltă 
aripă. 

— Şi un vin grozav, spuse el destupînd cea de a 
doua sticlă. 

Odată pornit, odată încălzit, odată trezite adîncurile 
stomacului său uriaş, Gorenflot nu mai avu putere să se 
oprească; el sfişie toată găina lăsîndu-i numai oasele şi 
chemîndu-l pe Bonhomet: 

— Meştere Claude, spuse el, mi-e foarte foame, nu- 
mi oferiseşi dumneata o omletă cu slănină? 

— Negreşit, spuse Chicot, şi chiar este comandată. 
Nu-i aşa, Bonhomet? 

— Fără îndoială, făcu cîrciumarul care nu-şi 
contrazicea niciodată clienţii, cînd discursurile lor duceau 
la o creştere de consumaţie şi prin urmare de plată. 

— Ei bine! adu-o, adu-o, meştere, spuse călugărul. 

— Peste cinci minute, răspunse hangiul care, la o 
privire a lui Chicot, ieşi în grabă pentru a pregăti ce i se 
cerea. 

— Ah! făcu Gorenflot lăsînd să-i cadă pe masă 
pumnu-i uriaş, înarmat cu o furculiţă, mă simt mai bine. 

— Nu-i aşa? făcu Chicot. 

— Şi dacă omleta ar fi aci, nu aş face din ea decit o 
îmbucătură, precum din acest pahar nu fac decit o 
înghiţitură. 

Şi cu ochii sclipind de lăcomie, călugărul înghiţi un 
sfert din a treia sticlă. 

— Ei ce! spuse Chicot, nu cumva erai bolnav? 

—Eram  neghiob, prietene, spuse Gorenflot; 
blestematul cela de discurs îmi stricase stomacul; de trei 
zile mă gîndesc. 

— Trebuia să fie măreț? spuse Chicot. 

— Splendid, făcu călugărul. 

— Spune-mi ceva din el, pînă nu vine omleta. 

— Nu, strigă Gorenflot, un discurs la masă, unde ai 
văzut aşa ceva, jupîn bufon la curtea regelui, stăpînul 
tău? 

— Se rostesc foarte frumoase discursuri la curtea 
regelui Henric, pe care Dumnezeu să-l aibă în pază! 
spuse Chicot scoţindu-şi pălăria. 

— Şi despre ce vorbesc aceste discursuri? întrebă 
Gorenflot. 

— Despre virtute, spuse Chicot. 

— Ah! da, strigă călugărul, răsturnîndu-se pe scaun, 
e un chefliu virtuos regele tău Henric al III-lea! 

— Nu ştiu dacă este virtuos sau nu, reluă Gasconul; 
dar ceea ce ştiu, este că nu am văzut niciodată nimic de 
care să pot roşi. 

— Te cred, ce dracu'! spuse călugărul; de multă 
vreme nu mai roşeşti, desfrînatule! 

— Oh! făcu Chicot, desfrinat! eu, cumpătarea în 
persoană, înfrîinarea în carne şi oase! Eu care fac parte 
din toate procesiunile, din toate posturile! 

— Da, ale Sardanapalului tău, ale 
Nabucodonosorului tău, ale lordanului tău! procesiuni 
interesante, posturi calculate. Din fericire începe să fie 
învăţat pe dinafară regele tău Henric al Ill-lea, pe care 
să-l ia dracu'! 

Şi Gorenflot în locul discursului refuzat, intonă în 
gura mare, un cîntec în care era criticat regele. 

— Bravo! strigă Chicot, bravo! 

Apoi mai încet: 

— Bun, adăugă el, deoarece cîntă, înseamnă că va şi 
vorbi. 

În această clipă, meşterul Bonhomet intră, ţinînd 
într-o mînă vestita omletă şi în cealaltă alte două sticle. 

— Adu-o mai repede, strigă călugărul, ai cărui ochi 
scînteiară şi căruia un zîmbet larg îi descoperi cei treizeci 
şi doi de dinţi. 

— Dar, prietene, spuse Chicot, mi se pare că ai de 
rostit un discurs. 

— Discursul este aci, spuse călugărul lovindu-şi 
fruntea pe care începea s-o năpădească arzătoarea 
roşeaţă din obraz. 

— La ora nouă şi jumătate, spuse Chicot. 

— Minţeam, spuse călugărul: omnis homo mendax 
confiteor. 

— Şi pentru ce oră era de fapt? 

— Pentru ora zece. 

— Pentru ora zece? Credeam că minăstirea se 
închide la nouă. 

— Să se închidă, spuse Gorenflot uitindu-se la 
candelă prin vinul rubiniu din paharul său; să se închidă 
căci am cheia. 

— Cheia mînăstirii! strigă Chicot, ai cheia mînăstirii? 

— Aci, în buzunar, spuse Gorenflot, eu cunosc 
regulile miînăstireşti, am fost să mă pocăiesc în trei 
mînăstiri; nu se încredinţează cheia unei mînăstiri unui 
simplu frate. 

— lat-o, spuse Gorenflot răsturnîndu-se pe scaun şi 
arătînd cu veselie o monedă lui Chicot. 

— la te uită! bani, făcu Chicot. Ah! înţeleg. Îl corupi 
pe fratele portar pentru a te înapoia la orele care îţi plac, 
nenorocitule păcătos! 

Gorenflot îşi deschise gura pînă la urechi cu acel 
zimbet fericit şi binevoitor de om beat. 

— Sufficit, bolborosi el. 

Şi se pregătea să-şi vîre din nou moneda în buzunar. 

— la stai, ia stai, spuse Chicot. Uite ce monedă 
ciudată! 

— Cu chipul ereticului, spuse Gorenflot. Aşa, găurită 
în dreptul inimii. 

— În adevăr, spuse Chicot, este o monedă bătută de 
regele din Bearn şi văd într-adevăr şi o gaură. 

— O lovitură de pumnal, spuse Gorenflot; moarte 
ereticului! Acela care îl va ucide pe eretic este sfinţit 
dinainte, iar eu îi dau partea mea de rai. 

— Ah! Ah! făcu Chicot, iată că încep să se 
lămurească lucrurile; dar nenorocitul nu este încă destul 
de beat. 

Şi umplu din nou paharul călugărului. 

— Da, spuse Gasconul, moarte ereticului! şi trăiască 
liturghia! 

— Trăiască liturghia! spuse Gorenflot golind paharul 
dintr-o singură înghiţitură; trăiască liturghia! 

— Aşadar, spuse Chicot, care văzind moneda în 
fundul miinii uriaşe a comeseanului său, îşi aminti de 
fratele portar care cerceta mîinile tuturor călugărilor pe 
care îi văzuse că se îngrămădesc în tinda miînăstirii, 
aşadar arăţi moneda aceasta fratelui portar... şi... 

— Şi intru, spuse Gorenflot. 

— Fără greutate? 

— Cum intră paharul acesta de vin în stomacul meu. 

Şi călugărul înghiţi o nouă cantitate din generosul 
lichid. 

— Ei drace! spuse Chicot, dacă se poate face 
această comparaţie, trebuie să intri fără să atingi pragul. 

— Adică, bolborosi Gorenflot beat mort, adică pentru 
fratele Gorenflot se deschid amîndouă canaturile. 

— Şi îţi rosteşti discursul? 

— Şi îmi rostesc discursul, spuse călugărul. lată cum 
fac: Sosesc, mă auzi bine, Chicot, sosesc... 

— Cred şi eu că aud; sînt numai urechi. 

—  Sosesc deci, cum spuneam. Adunarea este 
numeroasă şi aleasă; sînt baroni, conți, duci. 

— Şi chiar prinți. 

— Şi chiar prinți, repetă călugărul; ai spus singur, 
prinți, chiar aşa. Intru cu umilinţă printre credincioşii 
Uniunii. 

— Credincioşii Uniunii, repetă la rîndu-i Chicot, care 
o fi această credinţă? 

— Intru printre credincioşii Uniunii; este chemat 
fratele Gorenflot şi eu înaintez. 

La aceste cuvinte, călugărul se ridică. 

— Aşa, spuse Chicot, înaintează. 

— Şi înaintez, reluă Gorenflot încercînd să facă ceea 
ce spunea. Dar abia făcu un pas că se poticni de colţul 
mesei şi se rostogoli pe scîndură. 

— Bravo! strigă Gasconul ridicîndu-l şi aşezîndu-l din 
nou pe scaun, înaintezi, saluţi auditoriul şi spui. 

— Nu, eu nu spun, prietenii spun. 

— Şi ce spun prietenii? 

— Prietenii spun: Fratele Gorenflot! discursul fratelui 
Gorenflot, hei! frumos nume de membru al ligii, fratele 
Gorenflot! 

Şi călugărul îşi repetă numele, mîngiindu-l cu 
intonaţia. 

— Frumos nume de membru al ligii, repetă Chicot: 
ce adevăr o mai ieşi la iveală din vinul acestui beţiv? 

— Atunci încep. 

Şi călugărul se ridică din nou, închizînd ochii pentru 
că era ameţit, sprijinindu-se de zid pentru că era beat 
mort. 

— Incepi, spuse Chicot, ţinîndu-l lipit de zid, cum 
ţine paiaţa pe Arlechin. 

— Incep: „Fraţilor, este o frumoasă zi pentru 
credinţă; fraţilor, este o foarte frumoasă zi pentru 
credinţă; fraţilor, este una din cele mai frumoase zile 
pentru credinţă”. 

După acest superlativ, Chicot văzu că nu mai putea 
scoate nimic de la călugăr; aşa că îi dădu drumul. 

Fratele Gorenflot, care nu-şi păstra echilibrul decît 
datorită sprijinului pe care i-l dădea Chicot, de îndată ce 
acest sprijin îi lipsi, alunecă de-a lungul zidului ca o 
scîndură prost aşezată şi cu picioarele lovi masa de pe 
care, din pricina izbiturii pe care i-o dădu, căzură citeva 
sticle goale. 

— Amin! spuse Chicot. 

Aproape în aceeaşi clipă un sforăit asemănător cu 
acela al tunetului făcu să geamă ferestrele strimtei 
încăperi. 

— Bun, spuse Chicot, iată picioarele găinii care îşi 
fac efectul. Prietenul nostru e asigurat acum pentru 
douăsprezece ore de somn şi pot să-l dezbrac fără nici 
un neajuns. 

Numaidecit, socotind că nu va avea timp de pierdut, 
Chicot deznodă sforile de la rasa călugărului, scoase pe 
rînd fiecare braţ şi întorcîndu-l pe Gorenflot cum ar fi 
făcut cu un sac de nuci, îl înfăşură în faţa de masă, îi 
puse pe cap un şervet şi ascunzind rasa călugărului sub 
manta, trecu în bucătărie. 

— Meştere Bonhomet, spuse el dînd cîrciumarului o 
monedă de aur, iată pentru miîncarea noastră; iată 
pentru aceea a calului meu, pe care ţi-l las în grijă şi iată 
pentru ca să nu fie deşteptat demnul frate Gorenflot care 
doarme ca un ales al Domnului. 

— Bine! spuse cîrciumarul care se vedea plătit 
îndeajuns pentru aceste trei lucruri; bine! fiţi liniştit, 
domnule Chicot. 

Căpătind această siguranţă Chicot plecă şi, uşor ca 
un cerb, atent ca o vulpe, ajunse în colţul străzii Sfîntul 
Ştefan, unde, după ce aşeză cu mare grijă moneda cu 
chipul Bearnezului în mîna dreaptă, îmbrăcă rasa fratelui 
şi, la ora zece fără un sfert, veni, nu fără oarecare bătaie 
de inimă, să se înfăţişeze la rîndu-i la ferestruica de la 
mînăstirea Sf. Genoveva. 

CAPITOLUL XIX 


Cum băgă de seamă Chicot că era mai uşor 
să intre în mînăstirea Sfinta Genoveva 
decit să iasă. 


Chicot;  îmbrăcîind rasa călugărului, luase o 
precauţiune importantă, aceea de a-şi îndoi grosimea 
umerilor prin aşezarea cu dibăcie a mantalei şi a 
celorlalte veşminte pe care rasa călugărului le făceau 
fără de nici un folos; avea chiar aceeaşi culoare a bărbii 
ca Gorenflot şi cu toate că unul se născuse pe malurile 
Saonei şi celălalt pe ale Garonei, el se îndeletnicise de 
atitea ori să imite vocea prietenului său, încît ajunsese să 
vorbească întocmai ca el. Or, toată lumea ştie că barba 
şi vocea sînt singurele lucruri care ies de sub gluga unui 
călugăr. 

Poarta era gata să se închidă cînd sosi Chicot, iar 
fratele portar nu mai aştepta decit cîțiva întîrziaţi. 
Gasconul îşi arătă Bearnezul cu inima străpunsă şi fu 
primit numaidecit. Doi călugări mergeau înaintea lui; el 
se luă după ei şi pătrunse în capela mînăstirii pe care o 
cunoştea, deoarece însoţise adesea pe rege acolo; regele 
dăduse totdeauna o protecţie deosebită minăstirii Sfînta 
Genoveva. 

Capela era de construcţie romană, adică data din 
veacul al XI-lea şi, ca la toate capelele din vremea aceea, 
altarul acoperea o criptă sau biserică subterană. Reieşea 
de aci că altarul era mai ridicat decit restul bisericii cu 
doi sau trei metri, că se urca la altar pe două scări 
laterale, pe cînd o uşă de fier, deschizîindu-se între cele 
două scări, ducea din biserică la cripta în care, se cobora 

pe atitea trepte cite erau la scara de la altar. 

In acest altar, care domina întreaga biserică şi în 
care se afla un tablou al Sfintei Genoveva, atribuit 
maestrului Rosso, erau statuile lui Clovis şi Clotildei. 

Numai trei lămpi luminau capela, una agăţată în 
mijlocul altarului, celelalte două, aşezate la aceeaşi 
depărtare, în biserică. 

Această lumină,  neîndestulătoare, dădea o 
solemnitate mai mare bisericii ale cărei proporţii le 
mărea, pentru că închipuirea putea întinde la nesfirşit 
părţile din umbră. 

Chicot avu mai întîi nevoie să-şi obişnuiască ochii cu 
întunericul; pentru a-i deprinde, el se apucă să numere 
călugării.Erau o sută douăzeci în biserică şi doisprezece 
în dreptul altarului, cu toţii o sută treizeci şi doi. Cei 
cincisprezece călugări erau aşezaţi pe un singur rînd în 
faţa altarului şi păreau să apere tabernacolul ca un şir de 
santinele. 

Chicot văzu cu plăcere că nu era cel din urmă care 
venea să se alăture de aceia pe care fratele Gorenflot îi 
numea fraţii Uniunii. În urma lui mai intrară alţi trei 
călugări îmbrăcaţi în nişte rase largi cenuşii, care se 
duseră să se aşeze în faţa acelui rind pe care l-am 
comparat cu nişte santinele. 

Un călugăraş, pe care Chicot nu-l zărise pînă atunci 
şi care era fără îndoială un copil care ajută la slujba 
religioasă, făcu ocolul capelei pentru a vedea dacă toată 
lumea era la postul său; apoi, după terminarea 
inspecției, se duse să vorbească unuia din cei trei 
călugări sosiți în urmă, care se găseau în mijloc. 

— Sîntem o sută treizeci şi şase, spuse călugărul cu 
o voce puternică; este numărul lui Dumnezeu. 

Numaidecit cei o sută douăzeci de călugări 

îngenunchiaţi se ridicară şi luară loc pe scaune sau 
bănci. În curînd un zgomot mare de ţiţini şi de zăvoare 
anunţă că uşile masive se închideau. 

Nu fără o oarecare bătaie de inimă auzi Chicot, oricît 
de viteaz era, scîrţiitul broaştelor. 

Pentru a-şi putea veni în fire, el se duse să se aşeze 
în umbra amvonului de unde ochii săi se îndreptau în 
mod natural asupra celor trei călugări care păreau 
persoanele principale ale acestei adunări. 

Li se aduserseră fotolii şi ei luaseră loc, semănînd cu 
trei judecători. Înapoia lor, cei doisprezece călugări din 
dreptul altarului stăteau în picioare. Cînd zgomotul 
pricinuit de închiderea uşilor şi de schimbarea de 
atitudine a celor de faţă, un clopoțel sună de trei ori. 

Era fără îndoială semnalul de tăcere, căci ssst-uri 
prelungite se auziră în timpul celor dintii lovituri şi la a 
treia oară zgomotul încetă. 

— Frate Monsoreau, spuse acelaşi călugăr care mai 
vorbise, ce noutăţi aduci dumneata Uniunii din provincia 
Anjou? 

Două lucruri făcură pe Chicot să-şi ascută urechile. 

Primul, acea voce cu un sunet atit de puternic încît 
părea făcută să se audă mai bine pe un cîmp de luptă, 
ieşind de sub viziera unei căşti, decît într-o biserică, de 
sub gluga unui călugăr. 

Al doilea, acel nume al fratelui Monsoreau, cunoscut 
numai de cîteva zile la curte unde, după cum am spus, 
produsese oarecare senzaţie. 

Un călugăr de statură înaltă şi a cărui rasă făcea 
nişte cute largi, străbătu o parte din adunare şi, cu un 
pas hotărît şi îndrăzneţ, urcă în amvon. Chicot încercă 
să-i vadă faţa. 

Era cu neputinţă. 

— Bun, spuse el, şi dacă nu se vede faţa altora, cel 
puţin nici alţii nu o vor vedea pe a mea. 

— Fraţilor, spuse atunci o voce pe care de la primele 
cuvinte Chicot o recunoscu ca fiind aceea a şefului de 
vinătoare, noutăţile din provincia Anjou nu sînt deloc 
mulţumitoare; nu pentru că ne-ar lipsi simpatii, dar 
pentru că ne lipsesc reprezentanţi. Propaganda Uniunii în 
această provincie fusese încredinţată baronului de 
Meridor; dar acest bătrin, deznădăjdiut de moartea 
recentă a fiicei sale, a lăsat la o parte, în durerea sa, 
afacerile sfintei Ligi; pînă va fi mîngiiat de pierderea pe 
care a suferit-o, nu ne putem bizui pe el. Cît despre 
mine, aduc trei noi adepţi ai asociaţiei şi, după 
regulament, i-am lăsat la uşa minăstirii. Sfatul va judeca 
dacă aceşti noi fraţi, de care răspund de altfel ca de 
mine însumi, trebuie să fie primiţi să facă parte din sfinta 
Uniune. 

Şoapte de aprobare trecură prin rîndul călugărilor şi 
fratele Monsoreau îşi reluase locul. 

— Frate La Huriere, reluă acelaşi călugăr care părea 
hotărit să facă apelul credincioşilor după placul lui, 
spune-ne ce ai făcut în oraşul Paris. 

Un om cu gluga trasă pe ochi apăru la rîndu-i în 
amvonul pe care îl lăsase liber domnul de Monsoreau. 

— Fraţilor, spuse el, ştiţi cu toţii dacă sînt devotat 
credinţei catolice şi dacă am dat dovezi de acest 
devotament în timpul zilei celei mai mari cînd ea a 
triumfat. Da, fraţilor, încă de pe vremea aceea, şi, mă 
fălesc cu aceasta, eram unul din credincioşii marelui 
nostru Henric de Guise şi chiar din gura domnului de 
Besme, căruia Dumnezeu să-i dea toate binecuvintările, 
am primit eu poruncile pe care a binevoit să mi le dea şi 
pe care le-am urmat pînă acolo încît am voit să ucid chiar 

pe chiriaşii mei. Or, acest devotament pentru cauza cea 
sfintă a făcut să fiu numit şef de cartier şi îndrăznesc să 
spun că aceasta este o împrejurare fericită pentru religie. 
Am putut astfel să-i notez pe toţi ereticii din cartierul 
Saint-Germain l'Auxerrois unde mai ţin şi acum, în strada 
Pomul Uscat, hanul Steaua Frumoasă, în slujba voastră, 
fraţilor, şi notîndu-i, să-i arăt prietenilor noştri. Desigur, 
nu mai am aceeaşi sete de sîngele hughenoţilor ca 
altădată, dar nu aş putea să-mi ascund mie, scopul 
adevărat al sfintei Uniuni care sîntem pe cale s-o 
înfiinţăm. 

— Să ascultăm, îşi zise Chicot; acest La Huriere, 
dacă îmi amintesc bine, era un ucigaş înfuriat al ereticilor 
şi trebuie să ştie multe despre Ligă, dacă se măsoară la 
domnii din Ligă încrederea după merit. 

— Vorbeşte! vorbeşte! spuseră mai multe voci. 

La Huriere, care găsea prilejul să-şi desfăşoare 
calităţile de orator pe care rareori putea să le dezvolte, 
cu toate că le credea înnăscute în el, se reculese o clipă, 
tuşi, apoi reluă: 

— Dacă nu mă înşel, fraţilor, nu ne preocupă numai 
distrugerea ereticilor particulari; trebuie ca bunii Francezi 
să fie asiguraţi că nu vor mai avea să întilnească eretici 
printre prinții chemaţi să-i guverneze. Or, fraţilor, în ce 
situaţie ne găsim? Francisc al II-lea, care făgăduia să fie 
un zelos, a murit fără copii; Carol al IX-lea care era un 
zelos, a murit fără copii; regele Henric al Ill-lea, despre 
care nu sînt eu chemat să-i cercetez credinţa şi să-i 
calific faptele, va muri probabil fără copii; ar rămîne deci 
ducele de Anjou, care, nu numai că nici el nu are copii, 
dar pare cam rece faţă de sfinta Ligă. 

Aci mai multe voci îl întrerupseră pe orator, printre 
care şi aceea a şefului de vînătoare. 

— Pentru ce este rece, spuse vocea, şi ce te face să 
aduci această acuzaţie prinţului? 

— Zic rece, pentru că nu şi-a dat încă 
consimţămiîntul pentru Ligă, cu toate că ilustrul frate 
care m-a întrebat a făgăduit-o în mod sigur în numele 
său. 

— Cine îţi spune că nu l-a dat, reluă vocea, deoarece 
sînt consimţăminte noi? Dumneata nu ai dreptul, mi se 
pare, să bănuieşti pe nimeni, atita timp cît nu s-a văzut 
cine sînt aceştia. 

— E adevărat, spuse La Huriere, voi mai aştepta; dar 
după ducele de Anjou, care este muritor şi care nu are 
copii, cui îi va reveni coroana? Celui mai neîmblinzit 
hughenot care se poate închipui, unui renegat, unui 
eretic, unui Nabucodonosor. 

Aci, în loc de şoapte, cu aplauze frenetice fu 
întrerupt La Huriere. 

— Lui Henric de Bearn, în sfîrşit, împotriva căruia 
această asociaţie eate mai cu seamă făcută; lui Henric 
de Bearn, pe care lumea îl crede adesea la Pau sau la 
Tarbes, ocupat cu iubirile sale, şi care este întîlnit la 
Paris. 

— La Paris! strigară mai multe voci; la Paris! nu se 
poate. 

— A venit la Paris! strigă La Huriere. El se afla acolo 
în noaptea cînd a fost asasinată doamna de Sauve; poate 
că se mai află şi în clipa de faţă. 

— Moarte Bearnezului! strigară mai multe voci. 

— Da, negreşit, moarte lui! strigă La Huriere, şi dacă 
va veni din întîmplare să locuiască la Steaua Frumoasă, 
răspund eu de el: dar nu va veni. Nu se prinde o vulpe de 
două ori în aceeaşi capcană. Se va duce să locuiască în 
altă parte, la vreun prieten, căci are prieteni, ereticul. Ei 

bine! tocmai numărul acestor prieteni trebuie micşorat şi 
cunoscut. Uniunea noastră este sfintă, Liga noastră este 
cinstită, consacrată, binecuvîntată, încurajată de sfintul 
nostru părinte, Papa Grigore al XII-lea. Cer aşadar, să nu 
se mai facă multă vreme o taină din ea, să se dea liste 
şefilor de cartiere şi sectoare, ei să meargă cu aceste 
liste prin case şi să invite pe bunii cetăţeni să semneze. 
Acei care vor semna vor fi prietenii noştri; acei care vor 
refuza să semneze vor fi duşmanii noştri şi, ivindu-se 
prilejul unui al doilea Sfînt Bartolomeu, care pentru 
adevărații credincioşi pare să devină din ce în ce mai 
grabnic, ei bine! vom face ce am mai făcut odată, vom 
cruța lui Dumnezeu osteneala de a despărţi el însuşi pe 
cei mai buni de cei răi. 

După această cuviîntare, tunete de aplauze izbucniră 
apoi; cînd acestea se liniştiră, cu acea încetineală şi acel 
zgomot care dovedesc că aclamările nu sînt decit 
întrerupte, vocea gravă a călugărului care vorbise pînă 
acum de mai multe ori se auzi şi spuse: 

— Propunerea fratelui La Huriere, căruia sfinta 
Uniune îi mulţumeşte pentru zelul său, este luată în 
seamă; ea va fi dezbătută în consiliul superior. 

Aplauzele se înmulţiră. La Huriere se înclină de mai 
multe ori pentru a mulţumi adunării şi, coborînd treptele 
amvonului, se duse la locul lui, încovoiat sub greutatea 
triumfului. 

— Ah! ah! îşi zise Chicot, încep să văd limpede în 
toate astea. Au mai puţină încredere cu privire la 
credinţa catolică în fiul meu Henric decit în fratele său 
Carol al IX-lea şi domnii de Guise. Aceasta probabil 
pentru că e virit aci de Mayenne. Domnii de Guise voiesc 
să formeze în stat o mică societate, ai cărui stăpini vor fi 
ei; astfel, marele Henric, care este un general, va ţine 


263 


armata; astfel Mayenne cel gras va ţine burghezimea: 
astfel ilustrul cardinal va ţine biserica; şi, într-o bună 
dimineaţă, fiul meu Henric va băga de seamă că el nu 
mai ţine nimic altceva decît mătăniile sale cu care va fi 
invitat politicos să se retragă în vreo mînăstire. Foarte 
frumos judecat! Ei bine! da... însă mai rămîne ducele de 
Anjou. Drace! ducele de Anjou, ce vor face cu el? 

— Fratele Gorenflot! spuse vocea călugărului care îl 
mai strigase pe şeful vînătorii şi pe La Huriere. 

Fie că era preocupat de gindurile despre care am 
vorbit cititorilor noştri, fie că nu era încă obişnuit să 
răspundă la numele pe care îl luase totuşi odată cu rasa 
călugărului, Chicot nu răspunse. 

— Fratele Gorenflot! reluă vocea călugăraşului, voce 
atit de limpede şi atit de ascuţită încît Chicot tresări. 

— Oh! oh! şopti el, ai zice că este o voce de femeie 
aceea care strigă pe fratele Gorenflot. Nu cumva, în 
această cinstită adunare, nu numai rangurile, dar chiar şi 
sexele sînt confundate? 

— Frate Gorenflot, repetă aceeaşi voce femeiască, 
nu eşti aci? 

— Ah! dar, îşi zise încet Chicot, fratele Gorenflot sînt 
eu, uitasem. 

Apoi tare: 

— Ba da, ba da, spuse el vorbind pe nas cum făcea 
călugărul, iată-mă. Eram cufundat în gîndurile adinci pe 
care le-a făcut să se nască în mine fratele La Huriere şi 
nu am auzit cînd am fost strigat. 

Citeva şoapte de aprobare retrospectivă în favoarea 
lui La Huriere, ale cărui cuvinte mai vibrau şi acum în 
toate inimile, se auziră şi dădură lui Chicot timpul să se 
pregătească. 

Chicot putea, se va spune, să nu răspundă la 

numele de Gorenflot, deoarece nimeni nu îşi ridica gluga; 
însă asistenții se număraseră, după cum am spus; deci, 
s-ar fi inspectat feţele şi această inspecţie ar fi fost 
provocată de lipsa unui om socotit prezent, înşelătoria ar 
fi fost descoperită şi atunci situaţia lui Chicot ar fi devenit 
gravă. 

Chicot nu stătu deci la învoială nici o clipă. El se 
ridică, se umflă în pene, urcă treptele amvonului şi în 
timp ce le urca îşi trase gluga pe ochi cît putu mai mult. 

— Fraţilor, spuse el imitînd cît mai mult vocea 
călugărului, sînt fratele care umblu cu cheta al acestei 
mînăstiri şi dumneavoastră ştiţi că această funcţie îmi dă 
dreptul să intru în locuinţele tuturor. Mă folosesc deci de 
acest drept pentru binele Domnului. 

„Fraţilor, urmă el amintindu-şi începutul cuvîntării, 
atit de fără veste întreruptă de somnul care, la această 
oră, datorită lichidului înghiţit, îl ţinea încă strîns în braţe 
pe adevăratul Gorenflot, este o frumoasă zi pentru 
credinţă acea care ne uneşte aci. Să vorbim deschis, 
fraţilor, pentru că ne aflăm în casa Domnului. 

„Ce este regatul Franţei? Un corp. Sfîntul Augustin a 
spus: Omnis civitas corpus est. „Orice cetate este un 
corp”. Care este condiţia salvării unui corp? Sănătatea! 
Cum se păstrează sănătatea corpului? Lăsîndu-i-se sînge 
cînd are prea multă putere. Or, este lucru vădit că 
duşmanii religiei sînt prea puternici deoarece ne temem 
de ei; trebuie, dar, sîngerat încă odată acest mare corp 
care se numeşte Societatea; lucrul acesta mi-l repetă în 
fiecare zi credincioşii de la care aduc la mînăstire ouă, 
carne şi bani.” 

Această primă parte a discursului lui Chicot făcu o 
vie impresie asupra auditorului. 

Chicot lăsă murmurul de aprobare ce se iscase apoi 

să se liniştească şi reluă: 

— Mi se va spune poate că Biserica se îngrozeşte de 
sînge: Ecclesia abhorret a sanguine, urmă el. Dar băgaţi 
bine de seamă, fraţilor, teologul nu spune de care sînge 
se îngrozeşte Biserica, şi m-aş prinde pe un bou contra 
unui ou că în nici un caz nu a voit să vorbească de 
sîngele ereticilor. În adevăr: Fons malus corruptorum 
sanguis, haereticorum autem pessimus! Şi apoi, un alt 
argument, fraţilor: am spus Biserica! dar noi aceştia, nu 
sîntem numai Biserica. Fratele Monsoreau, care a vorbit 
atit de frumos adineauri, are, sînt sigur, cuțitul de şef al 
vînătorii la brîu. Fratele La Huriere mînuieşte frigarea cu 
uşurinţă: Veru agreste, lethiferum tamen instrumentum. 
Chiar eu, acela care vă vorbesc, fraților, eu, Jacques 
Népomucène Gorenflot, am purtat puşca în Champagne 
şi i-am ars pe hughenoți în bisericile lor. Aceasta ar fi fost 
pentru mine o destul de mare cinste şi aş fi avut raiul 
asigurat. Aşa credeam cel puţin, cînd deodată s-a ridicat 
în conştiinţa mea un scrupul: hughenoţii, înainte de a fi 
arşi fuseseră puţin cam siluiţi. Se pare că aceasta strica 
fapta frumoasă, după cite mi-a spus duhovnicul meu, cel 
puţin... Aşa că m-am grăbit să mă călugăresc şi pentru a 
şterge pingărirea pe care ereticii o lăsaseră în mine, am 
făcut jurămînt, începînd de atunci, să-mi petrec restul 
zilelor în cumpătare şi să nu mai am de a face decit cu 
bunii catolici. 

Această a doua parte a discursului oratorului nu avu 
mai puţin succes decit cea dintii şi fiecare păru că admiră 
mijloacele de care se slujise Dumnezeu pentru a-l 
converti pe fratele Gorenflot. 

Astfel că se amestecară şi citeva aplauze la 
murmurul de aprobare. 

Chicot salută cu modestie adunarea. 

— Ne mai rămîne, reluă Chicot, să vorbim de şefii pe 
care i-am ales şi asupra cărora, mi se pare, mie, un biet 
călugăr neînsemnat, că este ceva de spus. Negreşit, este 
frumos şi mai ales prevăzător să intri noaptea, ascuns 
într-o rasă, pentru a-l auzi predicînd pe fratele Gorenflot; 
dar mi se pare că datoria marilor împuterniciţi nu trebuie 
să se mărginească aci. O atit de mare prevedere îi face 
să ridă pe afurisiţii aceia de hughenoți care, unde mai 
puneţi, sînt nişte turbaţi cînd este vorba de lovituri de 
spadă. Cer aşadar să avem o atitudine mai demnă 
pentru nişte oameni viteji cum sîntem noi, sau mai bine 
cum voim să părem. Ce dorim? Distrugerea ereziei... Ei 
bine! dar...aceasta se poate striga sub acoperişuri, mi se 
pare. De ce nu mergem pe străzile Parisului ca o 
procesiune sfintă, arătîndu-ne ţinuta frumoasă şi suliţele 
bune; dar nu ca nişte hoţi de noapte care se uită la 
fiecare răspîntie dacă nu soseşte straja! Dar care este 
omul care va da această pildă? la spuneţi. Ei bine! eu voi 
acela, eu, Jaques Ne&pomucene Gorenflot, eu, frate 
neînsemnat al ordinului Sfînta Genoveva, umilul şi 
sărmanul umblător cu cheta al acestei mînăstiri, eu voi fi 
acela care, cu platoşa pe spate, cu coiful pe cap şi cu 
puşca pe umăr, voi merge, dacă trebuie, în fruntea 
bunilor catolici care vor voi să mă urmeze şi aceasta o 
voi face, numai pentru a-i sili să roşească pe şefii care se 
ascund, ca şi cînd, apărînd Biserica, ar fi vorba să apere 
vreo desfrinată care se ceartă. 

Cuvintarea lui  Chicot care corespundea cu 
sentimentele multor membri ai Ligii, care nu vedeau 
nevoia de a merge la ţintă pe alt drum decit pe drumul 
căruia îi deschisese bariera fîntul Bartolomeu, cu şase 
ani mai înainte, şi prin urmare încetineala şefilor îi 
deznădăjduiau, aprinse focul sacru în toate inimile şi 

afară de trei glugi care rămăseseră tăcute, adunarea 
începu să strige într-un singur glas: 

— Trăiască liturghia! Trăiască viteazul frate 
Gorenflot! procesiunea! procesiunea! 

Entuziasmul era cu atit mai aţiţat cu cît era prima 
dată cînd zelul demnului frate se arăta într-o astfel de 
lumină. Pînă aci prietenii cei mai intimi îl aşezară printre 
numărul zeloşilor, fără îndoială, dar zeloşi pe care 
sentimentul îngrijirii de sine îi reţinea în marginile 
prevederii. Deodată, din această umbră în care 
rămăsese, fratele Gorenflot se avînta pe neaşteptate, 
înarmat ca de război, în lumina strălucitoare a arenei; 
era o mare surpriză ce aducea o mare reabilitare şi unii, 
în admiraţia lor, cu atît mai mare cu cît era mai 
neaşteptată, îl aşezau în mintea lor pe fratele Gorenflot, 
care predicase prima procesiune, pe aceeaşi treaptă cu 
Petru Pustnicul, care predicase prima cruciadă. 

Din nefericire sau din fericire pentru acela care 
produsese această aţiţare, planul şefilor nu era să o lase 
să-şi urmeze cursul. Unul din cei trei călugări tăcuţi se 
aplecară la urechea călugăraşului şi vocea piţigăiată a 
copilului răsună îndată sub bolte, strigind de trei ori: 

— Fraţilor, este ora retragerii, şedinţa este ridicată. 
Călugării se ridicară mormăind şi făgăduindu-şi toţi să 
ceară, la viitoarea şedinţă, procesiunea propusă de 
viteazul frate Gorenflot, luînd încet drumul spre uşă. 
Mulţi se apropiaseră de amvon pentru a-l felicita pe 
fratele Gorenflot la coborirea din acea tribună, de la 
înălţimea căreia avusese un atit de mare succes; dar 
Chicot gîndindu-se că, auzită de aproape vocea sa, din 
care nu putuse scoate un mic accent gascon, putea fi 
recunoscută; că văzut de aproape corpul său, care în 
linie verticală arăta cu şase sau opt degete mai mult 

decit fratele Gorenflot, care crescuse fără îndoială în 
mintea auditorilor săi, dar numai din punct de vedere 
moral, putea să dea naştere la oarecare uimire; Chicot 
aşadar se aruncase în genunchi şi părea cufundat ca 
Samuel într-o convorbire cu Dumnezeu. 

| se respectă deci extazul şi fiecare se îndreptă spre 
ieşire cu o zarvă care, sub gluga în cutele căreia făcuse 
două deschizături pentru ochi, îl bucura foarte mult pe 
Chicot. 

Totuşi, scopul lui Chicot nu fusese atins. Ceea ce îl 
făcuse să părăsească pe regele Henric al Ill-lea fară a-i 
cere voie, era vederea ducelui de Moyenne. Ceea ce îl 
făcuse să se înapoieze la Paris, era vederea lui Nicolae 
David. Chicot, după cum am spus, făcuse un îndoit 
jurămiînt de răzbunare; dar el era prea mic pentru a 
ataca pe un prinţ din casa de Lorena, sau, pentru a face 
acest lucru nepedepsit, trebuia să aştepte mult şi bine 
prilejul nimerit. Nu se întîmplă acelaşi lucru cu Nicolae 
David care nu era decit un simplu avocat normand, un 
mare şiret e adevărat, care fusese soldat înainte de a fi 
avocat şi maestru de arme în timp ce era soldat; dar, 
fără să fie maestru de arme. Chicot avea pretenţia că 
miînuieşte destul de bine spada: problema care se punea 
deci pentru el era să-şi întilnească duşmanul şi, odată 
întîlnit, Chicot, întocmai ca vitejii din vechime, îşi punea 
viaţa la adăpostul drepturilor şi spadei sale. 

Chicot se uita aşadar la toţi călugării care plecau 
unii după alţii, pentru ca, sub acele glugi şi rase să 
recunoască, dacă se putea, statura lungă şi subţire a lui 
Nicolae David, cînd băgă de seamă deodată că la ieşire, 
fiecare călugăr era supus unui examen asemănător cu 
acela care i se făcuse la intrare şi scotea din buzunar un 
semn oarecare, neputind ieşi decît după ce fratele portar 

cercetase acest semn. Chicot crezu mai întîi că se 
înşeală şi stătu o clipă la îndoială; dar această îndoială fu 
în curînd schimbată într-o siguranţă care făcu să-l treacă 
toate năduşelile. 

Fratele Gorenflot îi arătase semnul cu ajutorul căruia 
putea să intre, dar uitase să-i arate semnul cu ajutorul 
căruia putea ieşi. 


CAPITOLUL XX 


Cum Chicot, silit să rămînă în biserica 
Sfinta Genoveva, văzu şi auzi lucruri care 
era foarte primejdios să le vezi şi să le 
auzi. 


Chicot se grăbi să coboare din amvon şi să se 
amestece printre cei din urmă călugări, pentru a 
recunoaşte, dacă ar fi fost cu putinţă, semnul cu ajutorul 
căruia putea ieşi în stradă şi de a face rost de acest 
semn, dacă ar mai fost încă timp. In adevăr, după ce îi 
ajunsese pe întiîrziaţi, după ce îşi ridicase capul deasupra 
tuturor, Chicot băgă de seamă semnul de ieşire era un 
gologan tăiat în formă de stea. 

Gasconul nostru avea o mulţime de gologani în 
buzunar, dar din păcate nici unul nu avea acea formă 
deosebită, cu atît mai mult neîntrebuinţată cu cît ea 
scotea pentru totdeauna piesa astfel schilodită din 
circulaţia monetară. 

Chicot privi situaţia dintr-o aruncătură de ochi. Ajuns 
la uşă, neputînd să arate gologanul înstelat, el ar fi fost 
recunoscut ca un călugăr fals, apoi, deoarece desigur că 

cercetările nu s-ar fi mărginit aci pentru jupîn Chicot, 
nebun al regelui, funcţie care îi dădea multe privilegii la 
Luvru şi în celelalte castele, dar care, în mînăstirea Sfinta 
Genoveva şi mai ales în asemenea împrejurări, pierdea 
mult din prestigiul ei, Chicot ar fi fost prins în capcană; el 
se duse la umbra unui stilp şi se ascunse în colţul unui 
confesional aşezat lîngă acel stilp. 

— Şi apoi, îşi zise Chicot, pierzindu-mă pe mine, 
pierd cauza nătărăului meu de suveran pe care am 
neghiobia să-l iubesc, cu toate că-i spun o mulţime de 
insulte. Fără îndoială că ar fi fost mai bine să mă înapoiez 
la hanul Cornul Abundenţei şi să-l întîlnesc pe fratele 
Gorenflot; dar acest lucru este cu neputinţă acum. 

Şi tot vorbind cu sine, adică cu interlocutorul cel mai 
interesat să nu spună un cuvînt din ce auzea, Chicot se 
ascundea cum putea mai bine între colţul confesionalului 
şi ciubucurile stilpului. 

Atunci îl auzi pe călugăraş strigînd: 

— Nu mai este nimeni? se vor închide uşile. 

Nici o voce nu răspunse. Chicot îşi lungi gitul şi văzu 
în adevăr că biserica era goală, afară de trei călugări 
înfăşuraţi parcă şi mai mult în rasele lor, care stăteau în 
fotoliile aduse la început. 

— Bun, spuse Chicot, tot ceea ce cer este să nu se 
închidă ferestrele. 

— Să facem controlul, spuse călugăraşul fratelui 
portar. 

— La naiba! spuse Chicot, să ştii că acum nu mai 
scap. 

Fratele portar aprinse o lumînare şi, urmat de 
călugăraş începu să facă ocolul bisericii. 

Nu era o clipă de pierdut. Fratele portar şi lumînarea 
lui aveau să treacă la cîţiva paşi de Chicot, care ar fi fost 

cu neputinţă să nu fie descoperit. 

Chicot se roti cu dibăcie în jurul stîlpului, rămînînd în 
umbră pe măsură ce umbra se întorcea şi, deschizînd 
confesionalul, închis numai cu un zăvor, se strecură în 
cutia lunguiaţă a cărei uşă o trase spre el după ce se 
aşeză pe scaun. 

Fratele portar şi călugăraşul trecură la patru paşi de 
acolo şi, printre zăbrelele sculptate, Chicot văzu 
reflectîndu-se pe raza lui lumina lumînării. 

— Ce dracu! îşi zise Chicot, fratele portar, 
călugăraşul şi cei trei călugări nu au să rămînă pe vecie 
în biserică; cînd vor ieşi, voi îngrămădi scaunele peste 
bănci, Pelyon peste Ossa, cum spune domnul Ronsard, şi 
voi ieşi pe fereastră. 

„Ah! da, pe fereastră, reluă Chicot răspunzindu-şi 
singur, dar cînd voi ieşi pe fereastră mă voi găsi în curte, 
iar curtea nu este stradă. Cred că cel mai bun lucru ar fi 
să-mi petrec noaptea în confesional. Rasa lui Gorenflot 
este caldă; va fi o noapte mai puţin păgină decit acelea 
pe care le-ar fi petrecut în altă parte, şi mă bizui pe ea 
pentru salvarea sufletului. 

— Stinge lămpile, spuse călugăraşul, ca să se vadă 
de afară că s-a terminat întrunirea. 

Portarul cu ajutorul unui stingător mare, înăbuşi 
numaidecit lumina celor două lămpi din biserică, care se 
găsi astfel cufundată într-un întuneric ca de mormiînt. 

Apoi o stinse pe aceea de la altar. Biserica nu mai fu 
atunci luminată decît de razele palide pe care o lună de 
iarnă le făcea să se strecoare cu mare greutate prin 
geamurile colorate. Apoi, după lumină, se stinse şi 
zgomotul. 

Orologiul sună de douăsprezece ori. 

— La naiba! spuse Chicot, la miezul nopţii într-o 

biserică; dacă ar fi fost în locul meu, sărmanul Henrique 
ar fi simţit o frică grozavă. Din fericire, noi avem o fire 
mai puţin timidă. Haide, Chicot, prietene, bună seara şi 
noapte bună! 

Şi după ce îşi adresase singur această urare, Chicot 
se aşeză cum putu mai bine în confesionalul său, trase 
zăvorul pe dinăuntru ca să fie ca la el acasă şi închise 
ochii. 

Erau aproape zece minute de cînd pleoapele sale se 
apropiaseră şi de cînd mintea sa, tulburată de primele 
ceţuri ale somnului, vedea plutind, în acea nelămurire 
misterioasă pe care o formează amurgul cugetului, o 
mulţime de figuri nehotărite, cînd o lovitură răsunătoare, 
dată pe un talger de aramă, vibra în biserică şi merse să 
se piardă, tremurînd, în adîncimile ei. 

— la te uită! făcu Chicot deschizind ochii şi 
ascuţindu-şi urechile, ce vrea să zică asta? 

În acelaşi timp lampa de la altar se aprinse din nou 
cu o lumină albăstruie şi lumină de la primele raze de 
lumină pe aceeaşi trei călugări, aşezaţi tot unul lîngă 
altul, în acelaşi loc şi în aceeaşi nemişcare. 

Chicot nu-şi putu ascunde o oarecare teamă 
superstiţioasă; oricît de curajos ar fi fost gasconul nostru 
era de pe vremea lui, iar vremea lui era aceea a 
tradiţiilor fantastice sau a legendelor grozave. 

El făcu numaidecit semnul crucii şoptind: 

— Vade retro, satanas! 

Dar cum luminile nu se stinseseră la semnul de 
mîntuire, ceea ce nu ar fi întîrziat să facă dacă ar fi fost 
lumini infernale; cum cei trei călugări rămaseră la 
locurile lor cu tot acest vade retro, gasconul începu să 
creadă că avea de-a face cu lumi naturale şi dacă nu cu 
adevăraţi călugări, cel puţin cu fiinţe în carne şi oase. 

Chicot nu se cutremură totuşi mai puţin, în prada 
acelui fior al omului căruia îi este frică. 

In această clipă, una din lespedele de la altar se 
ridică încet şi rămase nemişcată pe baza-i strimtă. O 
glugă cenuşie se arătă la marginea deschizăturii negre, 
apoi apăru în întregime un călugăr, care puse piciorul pe 
marmură, în timp ce lespedea se închidea încet în urma 
lui. 

Văzind acestea, Chicot uită încercarea pe care o 
făcuse mai înainte şi încetă să mai aibă încredere în 
rugăciunea pe care o credea hotăritoare. | se făcu părul 
măciucă şi îşi închipui o clipă că toţi stareţii, preoţii şi 
diaconii mînăstirii Sfînta Genoveva, de la Optaf, mort în 
anul 533, pînă la Petre Boudin, predecesorul stareţului 
actual, înviau în mormintele lor, aşezate în cripta unde se 
odihneau altădată moaştele Sfintei Genoveva şi, după 
pilda care li se dăduse, aveau să ridice cu craniile lor 
osoase lespezile altarului. 

Dar această îndoială nu tinu mult. 

— Frate Monsoreau, spuse unul din cei trei călugări 
de lîngă altar către acela care apăruse într-un mod atît 
de ciudat, persoana pe care o aşteptam a sosit? 

— Da, Monseniore, răspunse acela căruia i se 
pusese această întrebare, şi aşteaptă. 

— Deschide-i uşa şi să vină la noi! 

— Bun! spuse Chicot, se pare că această comedie 
avea două acte şi că eu nu văzusem încă jucîndu-se decit 
primul. Două acte! proastă împărţeală. 

Şi tot glumind cu sine, Chicot tot mai simţea un 
ultim fior care părea că face să iasă mii de ace ascuţite 
din scaunul de lemn pe care stătea. 

In acest timp fratele Monsoreau cobora una din 
scările care duceau din biserică spre altar şi deschidea 

uşa de bronz care dădea în cripta aşezată între cele două 
scări. 

În acelaşi timp călugărul din mijloc îşi cobora gluga 
şi arăta marea cicatrice, semnul nobil după care 
parizienii îl recunoşteau, cu atita bucurie, pe acela care 
trecea drept eroul catolicilor, aşteptind să ajungă 
martirul lor. 

— Marele Henric de Guise în persoană, acelaşi pe 
care Maiestatea Sa, foarte neghioabă îl credea ocupat la 
asediul de la Charite! Ah! înţeleg acum, strigă Chicot, 
acela care se află la dreapta sa şi care a binecuviîntat pe 
asistenţi, este cardinalul de Lorena, pe cînd acela care se 
află la stînga sa şi care vorbea cu piticul de călugăraş, 
este Monseniorul de Mayenne, prietenul meu; dar unde o 
fi ascuns jupînul Nicolae David? 

În adevăr, pentru a confirma  numaidecit 
presupunerile lui Chicot, gluga călugărului din dreapta şi 
a celui din stînga se coboriseră şi scoseseră la iveală 
capul inteligent, fruntea largă şi ochiul pătrunzător al 
vestitului cardinal, şi masca foarte vulgară a ducelui de 
Mayenne. 

— Ah! te recunosc, spuse Chicot, treime puţin sfîntă, 
dar foarte vizibilă. Acum, să vedem ce ai să faci, sînt 
numai ochi; să vedem ce ai să zici, sînt numai urechi. 

Chiar în clipa aceea, domnul de Monsoreau ajunsese 
la uşa de fier a criptei care se deschidea înaintea lui. 

— Ai crezut că are să vină? întrebă Crestatul! pe 
fratele său, cardinalul. 

— Nu numai că am crezut, spuse acesta, dar eram 
atit de sigur încît am sub rasă tot ceea ce trebuie pentru 
a înlocui sfintul mir. 


1 Le Belafre , poreclă dată de parizieni lui Henric de Guise , din 

Şi Chicot, destul de aproape de treime, cum îi zicea 
el, pentru a vedea şi auzi tot, zări sub slaba lumină a 
lămpii de lîngă altar, strălucind o cutie de argint cu 
săpături în relief. 

— la te uită, spuse Chicot, se pare că o să fie sfinţit 
cineva. Eu care am dorit totdeauna să văd o sfințire, ce 
bine se potriveşte! 

In acest timp vreo douăzeci de călugări, cu capul 
înfăşurat în nişte glugi mari, ieşeau prin uşa criptei şi se 
aşezau în biserică. 

Unul singur, condus de domnul de Monsoreau, urca 
scara de la altar, şi venea să se aşeze la dreapta 
domnilor de Guise, într-un scaun lîngă altar, sau, mai 
degrabă, în picioare lingă acest scaun. 

Călugăraşul, care apăruse din nou, se duse în mod 
respectuos să ia porunci de la călugărul din dreapta şi 
dispăru. 

Ducele de Guise îşi plimbă privirea pe deasupra 
acestei adunări, cu cinci şesimi mai puţin numeroasă 
decit cea dintii şi care prin urmare era, după toate 
probabilitățile, o adunare de elită, şi asigurîndu-se că nu 
numai toată această lume îl asculta, dar îl asculta cu 
nerăbdare: 

— Prieteni, spuse el, timpul este preţios; merg 
aşadar drept la ţintă. Aţi auzit adineauri, căci presupun 
că făceaţi parte din prima adunare; aţi auzit adineauri, 
zic, în darea de seamă a cîtorva din membrii Ligii 
catolice, plîingerile acelora din asociaţie care îl bănuiesc 
de răceală şi chiar de rea voinţă pe unul din cei dintii 
dintre noi, pe prinţul cel mai apropiat de tron. A venit 
clipa să-i dăm acestui prinţ ceea ce îi datorăm, ca 
respect şi ca dreptate. Aveţi să-l auziţi singuri şi veţi 
judeca, dumneavoastră care sînteţi gata să aduceţi la 

îndeplinire primul scop al sfintei Ligi, dacă şefii 
dumneavoastră merită aceste imputări de răceală şi de 
trindăvie făcute adineauri de către unul din fraţii sfintei 
Ligi, pe care nu am crezut nimerit să-l chemăm la taina 
noastră, de către călugărul Gorenflot. 

La acest nume rostit de ducele de Guise, cu un 
accent care destăinuia gindurile rele faţă de războinicul 
călugăr, Chicot, în confesionalul său, nu se putu opri să 
nu fie cuprins de un rîs care, chiar aşa pe înfundate, nu 
era mai puţin nelalocul lui, avind în vedere marile 
personaje care erau obiectul acestui ris. 

— Fraţilor, urmă ducele, prinţul al cărui concurs ni s- 
a făgăduit, prinţul căruia abia îndrăznim să-i sperăm, nu 
prezenţa dar simpla învoire, fraţilor, prinţul este aci. 

Toate privirile se  îndreptară curioase asupra 
călugărului aşezat la dreapta celor trei prinți de Lorena şi 
care stătea în picioare lîngă un scaun. 

— Monseniore, spuse ducele de Guise adresîndu-se 
aceluia care, deocamdată, era obiectul atenţiei generale, 
voinţa lui Dumnezeu îmi apare lămurită, căci deoarece 
aţi primit să vă alăturaţi de noi, este că facem bine ceea 
ce facem. Acum o rugăminte, Alteță: lăsaţi-vă gluga în 
jos, pentru ca toţi credincioşii voştri să vadă cu proprii lor 
ochi că vă ţineţi făgăduiala pe care noi am făcut-o în 
numele vostru, făgăduială atît de măgulitoare încît nici 
nu îndrăzneau să o creadă. 

Personajul misterios, căruia Henric de Guise îi 
vorbise astfel, îşi duse mîna la gluga pe care o lăsă pe 
umeri şi Chicot, care se aşteptase să vadă sub această 
rasă pe vreun prinţ de Lorena despre care nu auzise încă 
vorbindu-se, văzu cu uimire apărind capul ducelui de 
Anjou, atit de palid încît la lumina lămpii de mormiînt 
părea acela al unei statui de marmură. 

— Oh! oh! spuse Chicot, fratele nostru de Anjou! nu 
s-a mai plictisit să se joace de-a tronul cu capetele 
altora? 

— Trăiască Monseniorul duce de Anjou! strigară toţi 
cei de faţă. 

François se făcu şi mai palid decit era. 

— Nu vă fie teamă de nimic, Monseniore, spuse 
Henric de Guise, această capelă este surdă şi uşile ei sînt 
bine închise. 

— Fericită prevedere, îşi zise Chicot. 

— Fraţilor, spuse contele de Monsoreau, Alteța Sa 
cere să spună cîteva cuvinte adunării. 

— Da, da, să vorbească, strigară toţi, ascultăm. 

Cei trei prinți de Lorena se întoarseră spre ducele de 
Anjou şi se plecară în faţa lui. Ducele de Anjou se sprijini 
de scaun, de s-ar fi zis că avea să cadă. 

— Domnilor, spuse el cu o voce atit de tremurătoare 
încît abia se putură auzi cuvintele pe care le rosti la 
început; domnilor, cred că Dumnezeu, care adesea pare 
indiferent faţă de cele ce se întîmplă în lume, îşi ţine 
dimpotrivă ochii pătrunzători mereu  aţintiţi asupra 
noastră şi nu rămîne tăcut şi nepăsător, în aparenţă, 
decît pentru a îndrepta într-o zi printr-o lovitură 
răsunătoare,  neorînduielile pe care le pricinuiesc 
ambițiile nebune ale oamenilor. 

Începutul discursului ducelui era, ca şi caracterul 
său, cam întunecat; astfel că fiecare aştepta să coboare 
puţină lumină în ideile Alteţei Sale pentru a le critica sau 
a le aplauda. 

Ducele reluă cu o voce puţin mai liniştită: 

— Eu la fel mi-am aruncat ochii asupra acestei lumi 
şi, neputîndu-i îmbrăţişa întreaga suprafaţă cu slaba mea 
privire, mi-am oprit ochii asupra Franţei. Ce am văzut 

atunci în tot regatul acesta? Sfinta religie a lui Christos 
zdruncinată din temeliile ei puternice şi adevărații 
slujitori ai lui Dumnezeu împrăştiaţi sau izgoniți. Atunci 
am cercetat adîncurile prăpastiei deschisă de douăzeci 
de ani de către ereziile care sapă credinţele sub motiv de 
a ajunge mai sigur la Dumnezeu, şi sufletul meu, ca 
acela al profetului, a fost copleşit de durere. 

Un murmur de aprobare trecu prin toată adunarea. 
Ducele îşi arătase simpatia pentru suferinţele bisericii; 
ceea ce era aproape o declaraţie de război împotriva 
acelora care făceau să sufere această biserică. 

— Tocmai în mijlocul acestei dureri adinci, urmă 
prinţul, ajunse la mine zvonul că mai mulţi nobili, 
gentilomi cucernici şi păzitori ai obiceiurilor strămoşeşti, 
încercau să refacă altarul zdruncinat. Mi-am aruncat ochii 
în jurul meu şi mi s-a părut că şi luam parte la judecata 
de apoi şi că Dumnezeeu despărţise în două osîndiţii şi 
aleşii. De o parte erau osîndiţii, şi m-am dat înapoi cu 
groază; de cealaltă parte erau aleşii şi am venit să mă 
arunc în braţele lor. Fraţilor, iată-mă. 

— Amin! spuse în şoaptă Chicot. 

Dar aceasta era o prevedere zadarnică: Chicot ar fi 
putut răspunde oricît de tare şi vocea lui nu ar fi fost 
auzită în mijlocul aplauzelor care se ridicară pînă în 
bolțile capelei. 

Cei trei prinți de Lorena, după ce dăduseră 
semnalul, lăsară să se potolească aceste aplauze; apoi 
cardinalul, care era cel mai apropiat de duce, făcînd încă 
un pas spre el, îi spuse: 

— Aţi venit de bună voie printre noi, prinţe? 

— De bună voie, domnule. 

— Cine v-a spus despre taina noastră? 

— Prietenul meu, un bărbat zelos pentru religie, 

domnul conte de Monsoreau. 

— Acum, spuse la rîndu-i ducele de Guise, acum 
cînd Alteța  Voastră este de-ai noştri, binevoiţi, 
Monseniore, să ne spuneţi ce socotiți să faceţi pentru 
binele sfintei Ligi. 

— Socotesc să slujesc religia catolică, apostolică şi 
romană în toate cerinţele ei, răspunse necfitul. 

— La naiba! spuse Chicot, iată pe cinstea mea, nişte 
oameni prea neghiobi, dacă se ascund ca să spună 
asemenea lucruri. De ce nu-i propun ei acest lucru 
regelui Henric al Ill-lea, ilustrul meu stăpîn? l-ar conveni 
de minune. Procesiuni, posturi, stîrpiri de erezie ca la 
Roma, ruguri şi autodafeuri ca în Flandra şi în Spania. 
Dar acesta este singurul mijloc de a-l face să aibă copii, 
pe bunul prinţ. Drace! îmi vine să ies din confesionalul 
meu şi să mă înfăţişez la rîndu-mi şi eu, atît de mult m-a 
mişcat acest scump duce de Anjou! Urmează, demn frate 
al Maiestăţii Sale, nobil nătărău, urmează! 

Şi ducele de Anjou, ca şi cînd ar fi auzit încurajarea, 
urmă în adevăr. 

— Dar, spuse el, interesul religiei nu este singurul 
scop pe care trebuie să-l aibă în vedere nişte gentilomi. 
Cît despre mine, eu am întrevăzut un altul. 

— l-auzi! făcu Chicot, sînt şi eu gentilom; aşadar mă 
interesează şi pe mine şi pe ceilalţi: vorbeşte, d'Anjou, 
vorbeşte. 

— Monseniore, Alteța Voastră este ascultată cu cea 
mai serioasă atenţie, spuse cardinalul de Guise. 

— Şi inimile noastre sînt pline de speranţă 
ascultîndu-vă, spuse domnul de Mayenne. 

— Mă voi explica deci, spuse ducele de Anjou 
cercetind cu privirea-i neliniştită adîncimile întunecate 
ale capelei, ca pentru a se asigura că vorbele sale nu 

aveau să fie auzite decit de nişte urechi demne de a 
primi destăinuirea. 

Domnul de Monsoreau înţelese neliniştea prinţului şi 
îl asigură printr-un zîmbet şi printr-o privire din cele mai 
semnificative. 

— Or, cînd un gentilom s-a gîndit la ceea ce 
datorează lui Dumnezeu, urmă ducele de Anjou coborînd 
fără să vrea vocea, el se gîndeşte atunci şi la... 

— Ei drace! la regele său, şopti Chicot, e un lucru 
cunoscut. 

— La ţara sa, spuse ducele de Anjou, şi se întreabă 
dacă ţara sa se bucură în adevăr de toată cinstea şi de 
toată bunăstarea pe care trebuie s-o aibă; căci un bun 
gentilom îşi trage foloasele de la Dumnezeu mai întîi şi 
apoi de la ţara al cărei copil este. 

Adunarea aplaudă cu putere. 

— Ei bine! spuse Chicot, dar regele? Nu mai este 
vorba oare de bietul monarh? Şi eu care credeam acest 
lucru, după cum e scris pe piramida de la Juvisy: 
Dumnezeu, regele şi femeile. 

— Mă întreb dar, urmă ducele de Anjou, ai cărui 
umeri ai obrajilor ieşiţi în afară se însufleţeau puţin cite 
puţin de o roşeaţă înfrigurată, mă întreb dar, dacă ţara 
mea se bucură de pacea şi fericirea pe care o merită 
această patrie atît de blindă şi atît de frumoasă care se 
cheamă Franţa, şi văd cu durere că nu. 

„In adevăr, fraţilor, statul se afla hărțuit de voințe şi 
gusturi diferite, la fel de puternice, atît unele cît şi altele, 
datorită slăbiciunii unei voințe superioare, care, uitînd că 
trebuie să stăpînească totul pentru binele supuşilor săi, 
nu-şi aminteşte de acest principiu regal decit rareori, şi 
totdeauna într-un înţeles atît de greşit încît faptele sale 
energice nu au loc decit pentru a face rău; fără îndoială 

că această nenorocire trebuie pusă pe seama soartei 
fatale a Franţei sau pe orbirea şefului ei. Dar, cu toate că 
nu cunoaştem adevărata cauză, sau numai o bănuim, 
nenorocirea nu este mai puţin reală, iar eu acuz de acest 
lucru, sau crimele făptuite de Franţa împotriva religiei, 
sau nelegiuirile făptuite de aşa-zişii prieteni ai regelui, 
mai de grabă decit însuşi pe rege. Ceea ce face, 
domnilor, că într-un caz sau altul a trebuit, ca slujitor al 
altarului şi al tronului, să mă alătur de aceia care, prin 
toate mijloacele, caută stirpirea ereziei şi ruina 
făptuitorilor vicleni. lată, domnilor, ceea ce voiesc să fac 
pentru Ligă, alăturîndu-mă dumneavoastră. 

— Oh! oh! şopti Chicot cu ochii holbaţi de mirare, 
iată că se vede un virf de ureche şi cum am crezut la 
început, nu este o ureche de măgar, ci de vulpe. 

Acest discurs al ducelui de Anjou, care poate a părut 
cam lung cititorilor noştri, depărtaţi cum sînt cu trei 
veacuri de această epocă, interesase atît de mult pe cei 
de faţă, încît cea mai mare parte din ei se apropiase de 
prinţ pentru a nu pierde nici un cuvînt din acest discurs 
rostit cu o voce din ce în ce mai întunecată, pe măsură 
ce înţelesul cuvintelor se făcea din ce în ce mai lămurit. 

Spectacolul era curios. Asistenţii, în număr de 
douăzeci şi cinci sau treizeci, cu gluga dată pe spate, 
lăsînd să se vadă feţe nobile, îndrăzneţe, vioaie, 
strălucind de curiozitate, se adunau sub lumina singurei 
lămpi care lumina atunci scena. 

Umbre mari se împrăştiau în toate celelalte părţi ale 
clădirii, umbre care păreau, ca să zicem aşa, străine de 
drama care se petrecea într-un singur punct. În mijlocul 
grupului, se deosebea figura palidă a ducelui de Anjou, 
ale cărui oase frontale ascundeau nişte ochi înfundaţi şi a 
cărui gură, cînd se deschidea, părea strimbătura sinistră 

a unui cap de mort. 

— Monseniore, spuse ducele de Guise, mulţumind 
Alteţei Voastre pentru cuvintele pe care le-a rostit, cred 
de datoria mea să o înştiinţez că nu este înconjurată 
decît de oameni devotați, nu numai principiilor pe care le 
mărturisesc, dar chiar Alteţei Sale Regale, şi despre 
acest lucru, dacă s-ar îndoi, urmarea şedinţei o va putea 
convinge mai puternic decit crede. 

Ducele de Anjou se înclină şi ridicîndu-se aruncă o 
privire neliniştită asupra adunării. 


—Oh! oh! şopti Chicot, sau mă înşel, sau tot ce am 
văzut pînă acum nu era decit o introducere şi are să se 
întîmple aci ceva mai important decit toate neroziile care 
s-au spus şi s-au făcut pînă acum. 

— Monseniore, spuse cardinalul căruia nu-i scăpase 
privirea prinţului, dacă Alteța Voastră ar simţi din 
întîmplare vreo teamă, atunci numele celor care o 
înconjoară în această clipă ar linişti-o, nădăjduiesc. lată 
domnul guvernator d'Aunis, domnul d'Entragues tînărul, 
domnul de Ribeirac şi domnul de Livarot, gentilomi pe 
care Alteța Voastră îi cunoaşte poate şi care sînt tot atit 
de viteji cît sînt de cinstiţi. lată de asemeni pe domnul 
locţiitor de episcop Castillon, domnul baron de Lusignan, 
domnii Cruce şi Leclerc, toţi pătrunşi de înţelepciunea 
Alteţei Voastre Regale şi fericiţi să meargă sub ocrotirea 
voastră spre dezrobirea sfintei religii şi a tronului. Vom 
primi deci cu recunoştinţă poruncile pe care veţi binevoi 
să ni le daţi. 

Ducele de Anjou nu-şi putu ascunde o mişcare de 
mîndrie. Guisii aceştia, atît de mîndri încît nu putuseră fi 
niciodată plecaţi, vorbeau de supunere. 

Ducele de Mayenne reluă: 

— Siînteţi, prin naşterea voastră, prin înţelepciunea 
voastră, Monseniore, şeful natural al sfintei Uniuni, iar 
noi trebuie să afăm de la Alteţa Voastră cum trebuie să 
ne purtăm faţă de pretinşii prieteni ai regelui despre care 
vorbeam adineauri. 

— Nimic mai simplu, răspunse prinţul cu acel fel de 
aprindere înfrigurată care ţine loc de curaj la oamenii 
slabi; cînd nişte plante parazite şi otrăvitoare cresc într- 
un cîmp din care fără ele s-ar scoate o recoltă bogată, 
trebuiesc scoase din rădăcini aceste ierburi primejdioase. 
Regele este înconjurat nu de prieteni, ci de curteni care îl 
pierd şi care aţiţă un scandal continuu în Franţa şi în 
toată creştinătatea. 

— E adevărat, spuse ducele de Guise cu o voce 
întunecată. 

— Şi, de altfel, aceşti curteni, reluă cardinalul, ne 
împiedică pe noi, adevărații prieteni ai Maiestăţii Sale, să 
ajungem pînă la ea, după cum ne dă dreptul funcţiile şi 
naşterea noastră. 

— Să lăsăm deci, spuse deodată ducele de Mayenne 
membrilor de rînd, aceia din prima Ligă, grija de a-l sluji 
pe Dumnezeu. Slujind pe Dumnezeu, ei vor sluji pe aceia 
care le vorbesc de Dumnezeu. Noi să ne facem afacerile 
noastre. Cîţiva oameni ne stau în cale; ne înfruntă, ne 
insultă, şi nu au nici cel mai mic respect pentru prinţul pe 
care noi îl cinstim atît de mult care e şeful nostru. 

Fruntea ducelui de Anjou se acoperi de roşeaţă. 

— Să distrugem, urmă Mayenne, să distrugem pînă 
la cel din urmă această săminţă de oameni blestemaţi pe 
care regele îi îmbogăţeşte cu fişii din averile noastre şi 
pe care, fiecare din noi se îndatorează să scoată din 
viaţă pe cîte unul. Noi sîntem treizeci aci, să-i numărăm 
pe ei. 

— înţelept te-ai gîndit, spuse ducele de Anjou, şi 
dumneata ţi-ai şi făcut datoria, domnule de Mayenne. 

— Ceea ce s-a făcut nu se pune la socoteală, spuse 
d'Entragues; eu voi avea grijă de Quelus. 

— Eu, de Maugiron, spuse Livarot. 

— Şi eu, de Schomberg, spuse Ribeirac. 

— Bine! bine! repetă ducele, şi îl mai avem pe 
Bussy, viteazul meu Bussy, şi care se va îngriji şi el de 
vreunul. 

— Şi noi, şi noi! strigară toţi cei din Ligă. 

Domnul de Monsoreau înaintă. 

— Ah! ah! spuse Chicot, care, văzînd întorsătura pe 
care o luau lucrurile, nu mai ridea, iată pe şeful vînătorii 
care vine să-şi ceară partea de vînat. 

Chicot se înşela. 

— Domnilor, spuse el întinzînd mîna, cer o clipă de 
tăcere. Noi sîntem nişte oameni hotăriţi şi ne e teamă să 
ne vorbim deschis unii altora. Sîntem oameni inteligenţi 
şi ne învirtim în jurul unor scrupule fără rost. Haideţi, 
domnilor, nu este vorba de greutatea pe care o avem de 
a ne apropia de persoana sa. 

— Haide! spuse Chicot deschizind ochii mari în 
fundul confesionalului său şi făcîndu-şi o pilnie acustică 
din mîna stingă pentru a nu pierde nici un cuvint din 
ceea ce se spunea. Haide! grăbeşte-te, aştept. 

— Ceea ce ne preocupă pe toţi, domnilor, reluă 
contele, este imposibilitatea în faţa căreia ne vedem 
ţintuiţi. Este regalitatea care ni se dă şi care nu se poate 
primi de o nobilime franceză: rugăciuni, despotism, 
neputinţă şi orgii, risipă pentru nişte serbări care fac tot 
ceea ce priveşte războiul şi artele. O asemenea purtare, 
domnilor, nu este pricinuită de neştiinţă sau de 
slăbiciune, ci de nebunie. 

O tăcere mormiîntală urmă după cuvintele şefului de 
vinătoare. Impresia era cu atît mai adincă cu cit fiecare 
îşi spunea în şoaptă ceea ce spusese el tare, astfel că 
fiecare tresări ca la ecoul propriei sale voci şi se 
cutremură gîndindu-se că era în toate privinţele de 
părerea oratorului. 

Domnul de Monsoreau, care vedea bine că această 
tăcere nu venea decit în urma unei totale aprobări, 
urmă: 

-—Trebuie să trăim sub un rege nebun, fără vlagă şi 
leneş, în clipa cînd Spania aprinde negurile, în clipa cînd 
Germania trezeşte pe vechile căpetenii ale ereticilor 
adormiţi în umbra  mînăstirilor, cînd Anglia, cu 
neînduplecata ei politică, retează ideile şi capetele? 
Toate naţiunile lucrează cu glorie la ceva. Noi dormim. 
Domnilor, iertaţi-mă că spun acest lucru în faţa unui 
mare prinţ care mă va învinui poate de îndrăzneala mea, 
căci are prejudecata familiei; domnilor, de patru ani noi 
nu mai sîntem guvernaţi de un rege, ci de un călugăr. 

La aceste cuvinte explozia, cu dibăcie pregătită şi 
stăpiînită de o oră de către prevederea şefilor, izbucni atit 
de puternic încît nimeni nu ar fi recunoscut în aceşti 
turbaţi pe calculatorii reci şi cu judecată din scena de 
mai înainte. 

— Jos cu Valois! strigară unii, jos cu călugărul 
Henric! să ne alegem ca şef un prinţ gentilom, un rege 
cavaler, un tiran dacă e nevoie, dar nu un călugăr. 

— Domnilor, domnilor, spuse cu făţărnicie ducele de 
Anjou, iertare, vă rog, pentru fratele meu care s-a 
înşelat, sau mai bine zis care este înşelat. Lăsaţi-mă să 
nădăjduiesc, domnilor, că mustrările noastre înțelepte, 
că intervenţia prielnică a puterii Ligii îl vor aduce pe 
calea cea bună. 

— Şuieră şarpe, şopti Chicot, şuieră. 

— Monseniore, răspunse ducele de Guise, Alteța 
Voastră a auzit poate prea devreme, dar în sfirşit a auzit 
expresia sinceră a gindului asociaţiei. Nu, nu mai este 
vorba aci de o ligă împotriva Bearnezului, spaima 
neghiobilor; nu mai este vorba de o ligă pentru a susţine 
biserica, ce se va susţine foarte bine şi singură; este 
vorba, domnilor, de a scoate nobilimea Franţei din 
situaţia miîrşavă în care se găseşte. Prea multă vreme 
am fost reţinuţi de respectul pe care ni-l inspiră Alteța 
Voastră; prea multă vreme această dragoste pe care i-o 
cunoşteam pentru familia sa ne-a ţinut strînşi cu putere 
în marginile prefăcătoriei. Acum totul este dat la iveală, 
Monseniore, şi Alteța Voastră va lua parte la adevărata 
şedinţă a Ligii, tot ce s-a petrecut pînă acum nu a fost 
decit o introducere. 

— Ce voieşti să spui, domnule duce? întrebă prinţul 
tremurînd în acelaşi timp de teamă şi de ambiţie. 

— Monseniore, ne-am adunat aci, urmă ducele de 
Guise, după cum a spus foarte bine domnul şef al 
vînătorii, nu ca să repetăm nişte chestiuni învechite ca 
teorie, ci ca să lucrăm cu folos. Astăzi, ne alegem un şef 
în stare să cinstească şi să îmbogăţească nobilimea 
Franţei; şi după cum era obiceiul vechilor franci, cînd îşi 
alegeau un şef, dîndu-i un dar demn de el, noi oferim un 
dar şefului pe care ni l-am ales... 

Toate inimile bătură, dar mai puţin tare ca aceea a 
ducelui. Totuşi el rămase tăcut şi nemişcat şi numai 
paloarea îi trăda emoția. 

— Domnilor, urmă ducele luînd de pe scaunul aşezat 
înapoia lui un obiect destul de greu pe care îl ridică în 
sus, domnilor, iată darul pe care, în numele 
dumneavoastră al tuturor îl depun la picioarele prinţului. 

— Trăiască Francisc al II-lea! strigă cu un glas care 
făcu să se cutremure bolta, trupa strinsă la un loc a 
gentilomilor care îşi scoaseră spadele. 

— Eu! eu! bolborosea ducele tremurînd în acelaşi 
timp de bucurie şi de groază; eu! dar e cu neputinţă! 
fratele meu trăieşte încă, fratele meu este unsul lui 
Dumnezeu. 

— Noi îl depunem, spuse ducele, aşteptind ca 
Dumnezeu să împuternicească prin moartea lui alegerea 
pe care am făcut-o, sau mai de grabă aşteptind ca 
vreunul din supuşii lui, plictisit de această domnie fără 
glorie, prin otravă sau pumnal, să o ia înaintea dreptăţii 
lui Dumnezeul... 

— Domnilor, spuse din ce în ce mai încet ducele, 
domnilor! 

—  Monseniore, spuse la rîndu-i cardinalul, la 
mustrarea de adineauri, iată răspunsul nostru: Henric al 
III-lea era unsul lui Dumnezeu, însă noi l-am depus; el nu 
mai este alesul Domnului ci Alteţa Voastră veţi fi acela, 
Monseniore. Acesta este un templu tot aşa de sfint ca 
acela din Reims, căci aci s-au odihnit moaştele sfintei 
Genoveva, patroana Parisului; căci aci a fost îngropat 
corpul lui Clovis, primul rege creştin; ei bine, Monseniore, 
în acest templu sfint, în faţa statuii adevăratului 
întemeietor al monarhiei franceze, eu, unul din prinții 
bisericii şi care, fără vreo ambiţie necugetată, pot 
nădăjdui într-o zi că am s-ajung şeful ei, Monseniore, vă 
dau pentru a înlocui sfîntul mir, un untdelemn sfinţit 
trimis de Papa Grigore al Ill-lea. Monseniore, numiţi pe 
viitorul arhiepiscop de Reims, numiţi conetabilul şi, într-o 
clipă, veţi fi uns ca rege, iar fratele vostru va fi acela 
care, dacă nu vă înapoiază tronul, va fi considerat ca un 
uzurpator. Copile! aprinde făcliile din altar. 

În aceeaşi clipă călugăraşul, care nu aştepta desigur 
decit această poruncă, luă din sacristie o aprinzătoare 
de mînă şi într-o clipă cincizeci de făclii străluciră în altar. 

Se putu vedea atunci pe altar o mitră sclipind de 
pietre scumpe şi o spadă mare împodobită cu crini: era 
mitra de arhiepiscop! Era spada de conetabil. 

In aceeaşi clipă, în mijlocul întunericului pe care nu-l 
putuse împrăştia lumina din altar, orga se trezi şi făcu să 
se audă Veni Creator. 

Acest fel de deznodămiînt, pregătit de cei trei prinți 
de Lorena şi la care nici chiar ducele de Anjou nu se 
aşteptase, produse o impresie adincă asupra celor de 
faţă. Curajoşii se aprinseră şi chiar cei slabi se simţiră 
puternici. 

Ducele de Anjou îşi înălţă capul şi, cu un pas mai 
liniştit, cu un braţ mai hotărît decit s-ar fi putut aştepta 
de la el, merse drept spre altar, luă cu mîna stingă mitra 
şi cu mîna dreaptă spada şi întorcîndu-se spre duce şi 
spre cardinal care se aşteptau dinainte la această îndoită 
cinste, puse mitra pe capul cardinalului şi încinse spada 
ducelui. 

Aplauze unanime salutară această faptă hotăritoare, 
cu atît mai puţin aşteptată cu cît se cunoştea caracterul 
nestatornic al prinţului. 

— Domnilor, spuse ducele către cei de faţă, daţi-vă 
numele domnului duce de Mayenne, primul ministru al 
Franţei; în ziua cînd voi fi rege, veţi fi toţi cavaleri ai 
ordinului. 

Aplauzele se înmulţiră şi toţi asistenții veniră unul 
după altul să-şi dea numele domnului de Mayenne. 

— Drace! spuse Chicot, iată un prilej să capăt 
cordonul albastru. N-am să mai întîlnesc niciodată unul la 
fel, şi cînd te gindeşti că trebuie să mă folosesc de el! 

— Acum, la altar, Sire, spuse cardinalul de Guise. 

— Domnul de Monsoreau, aghiotantul meu, domnii 
de Ribeirac şi d'Entragues căpitanii mei, domnul de 
Livarot, locotenentul gărzii mele, luaţi în jurul meu 
locurile la care rangul pe care vi-l încredinţez vă dau 
dreptul. 

— Fiecare din cei care fuseseră numiţi se duseră să- 
şi ia locul care, într-o ceremonie adevărată, le-ar fi fost 
hotărît de etichetă. 

— Domnilor, spuse adresîndu-se restului adunării, 
îmi veţi cere fiecare cîte ceva iar eu voi încerca să vă 
mulţumesc pe toţi. 

In acest timp, cardinalul trecuse înapoia 
tabernacolului şi îşi îmbrăcase veşmintele episcopale. In 
curînd apăru din nou cu untdelemnul sfinţit, pe care îl 
aşeză pe altar. 

Atunci el făcu un semn călugăraşului care aduse 
evanghelia şi crucea. Cardinalul le luă pe amîndouă, 
puse crucea pe evanghelie şi le întinse ducelui de Anjou 
care puse mîna deasupra . 

— In faţa lui Dumnezeu! spuse ducele, făgăduiesc 
poporului meu să menţin şi să cinstesc sfinta religie, cum 
se cuvine regelui Prea Creştin şi celui dintii fiu al bisericii. 
Aşa să-mi ajute Dumnezeu şi sfinta Evanghelie. 

— Amin! repetă un fel de ecou care părea că vine 
din adîncurile bisericii. 

Ducele de Guise îndeplinind, după cum am spus, 
funcţiile de conetabil, urcă cele trei trepte ale altarului şi 
în faţa tabernacolului îşi depuse spada, pe care 
cardinalul o binecuvîntă. 

Cardinalul o trase atunci din teacă şi, luînd-o de 
lamă, o prezentă regelui, care o luă de miner. 

— Sire, spuse el, luaţi această spadă care vă este 

dată cu binecuvîntarea Domnului pentru ca, prin ea şi 
prin puterea Sfintului Duh să puteţi rezista tuturor 
duşmanilor voştri, să ocrotiţi şi să apăraţi sfinta biserică 
şi regatul care vi se încredinţează. Luaţi această spadă 
pentru ca, prin ajutorul ei, să faceţi dreptate, să ocrotiţi 
văduvele şi orfanii, să îndreptaţi neregulile; pentru ca, 
acoperindu-vă de glorie prin toate virtuțile, să meritaţi a 
domni împreună cu acela al cărui reprezentant sînteţi pe 
pămînt şi care domneşte cu Tatăl şi Sfintul Duh, în vecii 
vecilor. 

Ducele aplecă spada astfel ca virful să atingă 
pămîntul şi, după ce i-o oferi lui Dumnezeu, i-o înapoie 
ducelui de Guise. 

Călugăraşul aduse o pernă pe care o aşeză înaintea 
ducelui de Anjou care îngenunchie. 

Apoi cardinalul deschise cutiuţa de argint şi cu virful 
unui ac de aur scoase din ea puţin untdelemn sfinţit pe 
care îl întinse pe farfurioara de pe potir. 

Atunci, cu potirul în mîna stingă, el rosti deasupra 
ducelui două rugăciuni. Apoi, luînd mirul cu degetul cel 
gros, făcu o cruce pe fruntea ducelui, zicînd: 

— Unge te în regent de oleo sanctificato, în nomine 
Patris et Filii et Spiritus sancti. 

Aproape numaidecit călugăraşul şterse mirul cu o 
batistă brodată cu aur. 

In acest moment cardinalul luă coroana cu 
amîndouă mîinile şi o cobori spre capul ducelui, dar fără 
s-o aşeze. Indată ducele de Guise şi ducele de Mayenne 
se apropie şi susţinură coroana de fiecare parte. 

In sfîrşit cardinalul, ne mai ţinînd-o decit cu mîna 
stingă spuse binecuvîntînd pe prinţ cu mîna dreaptă: 

— Dumnezeu să te încoroneze cu coroana gloriei şi 
a dreptăţii. 

Apoi aşezînd-o pe capul prinţului: 

— Primeşte această coroană, spuse el, în numele 
Tatălui, al Fiului şi al Sfîntului Duh. 

Ducele de Anjou, palid şi tremurînd, simţi coroana 
aşezindu-se pe cap şi fără să vrea duse mina la ea. 

Clopotul călugăraşului răsună atunci şi făcu să se 
plece fruntea tuturor celor de faţă. 

Dar ei se ridicară îndată, scoţind spadele şi strigind: 

— Trăiască regele Francisc al III-lea! 

— Sire, spuse cardinalul ducelui de Anjou, domniţi 
de azi înainte asupra Franţei, căci sînteţi uns chiar de 
Papa Grigore al XIII-lea, al cărui reprezentant sînt eu. 

— La naiba! spuse Chicot, ce păcat că nu am gilci! 

— Domnilor, spuse ducele de Anjou ridicîndu-se 
mîndru şi măreț, nu voi uita niciodată numele celor 
treizeci de gentilomi care, cei dintii, m-au judecat demn 
să domnesc peste ei: şi acum adio, domnilor, Dumnezeu 
să vă aibă în sfinta şi buna lui pază! 

Cardinalul se înclină ca şi ducele de Guise; dar 
Chicot, care îi privea dintr-o parte, băgă de seamă că în 
timp ce ducele de Mayenne îl conducea pe noul rege, cei 
doi prinți de Lorena schimbau un zîmbet ironic. 

— la te uită! spuse gasconul; ce o mai însemna şi 
asta şi la ce slujeşte jocul, dacă toată lumea înşeală? 

In acest timp ducele de Anjou ajunsese la scara de 
la criptă şi în curînd dispăru în întunericul bisericii 
subterane unde, unul după altul, toţi asistenții îl urmară 
afară de cei trei fraţi care intrară în sacristie, în timp ce 
fratele portar stîngea luminile din altar. 

Călugăraşul închise cripta în urma lor şi biserica 
rămase luminată de acea lampă care,singura ce rămînea 
nestinsă, părea un simbol necunoscut oamenilor de rînd 
şi vorbea numai aleşilor unei iniţieri misterioase. 


292 


CAPITOLUL XXI 


Cum făcu Chicot un curs de genealogie, 
crezînd că face un curs de istorie 


Chicot se ridică în confesionalul său pentru a-şi 
dezmorţi picioarele. Avea tot motivul să creadă că 
această şedinţă era cea din urmă şi, cum era aproape 
ora două dimineaţa, se grăbea să-şi ia măsuri pentru 
restul nopţii. 

Dar, spre marea lui mirare, după ce auziră cheia de 
la criptă scîrţiind de două ori în broască, cei trei prinți de 
Lorena ieşiră din sacristie; numai că, de astădată, îşi 
lepădaseră rasele şi îşi reluaseră veşmintele obişnuite. 

În acelaşi timp şi văzîndu-i apărînd din nou, 
călugăraşul izbucni într-un hohot de ris atît de vesel încît 
se molipsi şi Chicot, care începu să ridă, fără să ştie 
pentru ce. 

Ducele de Mayenne se apropie cu repeziciune de 
scară. 

— Nu ride aşa de zgomotos, sora mea, spuse el, de 
abia au ieşit şi ar putea să te audă. 

— Sora lui, făcu Chicot mergind din uimire în uimire; 
nu cumva acest călugăraş o fi vreo femeie? 

In adevăr, călugăraşul îşi dădu gluga pe spate şi 
descoperi cel mai spiritual şi mai încîntător cap de 
femeie pe care nici Leonardo da Vinci nu l-a aşezat pe 
pînză, el care totuşi a pictat-o pe Gioconda. 

Avea nişte ochi negri strălucind de răutate, dar care, 
atunci cînd îşi dilatau pupilele, îşi lărgeau discul de 

abanos şi luau o expresie aproape grozavă silindu-se să 
fie serioasă. 

Avea o gură mică, rumenă şi fină, un nas desenat cu 
măiestrie; avea în sfirşit o bărbie rotundă, care termina 
ovalul desăvirşit al unei feţe puţin cam palide de pe care 
ieşeau la iveală, ca două arcuri, două sprîncene frumos 
arcuite. 

Era sora domnilor de Guise, doamna de 
Montpensier, sirenă primejdioasă, ascunzind cu dibăcie 
sub rasa largă a călugăraşului cusurul atît de împutat al 
unui umăr puţin mai ridicat decît celălalt şi îndoitura 
puţin elegantă a piciorului drept care o făcea să 
şchioapete uşor. 

Datorită acestor cusururi, sufletul unui demon 
venise să locuiască în acest corp, căruia Dumnezeu îi 
dăduse un cap de înger. 

Chicot o recunoscu, deoarece o văzuse venind de 
zeci de ori să facă curte reginei Luiza de Vaudemont, 
vara ei, şi o mare taină îi fu dezvăluită prin această 
prezenţă şi prin aceea a celor trei fraţi ai ei, care se 
încăpăţinaseră să rămînă după plecarea tuturor. 

—Ah! frate cardinal, spunea ducesa într-un acces 
de ris, cum făceai pe sfîntul şi cît de bine vorbeai de 
Dumnezeu! O clipă, m-ai făcut să mă tem şi am crezut că 
luai lucrurile în serios; şi el care s-a lăsat să fie uns şi 
încoronat! Oh! ce mutră caraghioasă avea sub coroana 
aceea! 

— Ce are a face, spuse ducele, avem ceea ce voiam, 
şi François nu mai poate să se răzgindească acum; 
Monsoreau, care fără îndoială că avea pentru aceasta un 
interes ascuns, a împins lucrurile atît de departe, încît 
acum sîntem siguri că nu ne va părăsi, cum a făcut cu La 
Mole şi Coconnas, la jumătatea drumului spre eşafod. 

— Oh! oh! spuse Mayenne, acesta este un drum pe 
care nu-l pot urma uşor nişte prinți de felul nostru şi va fi 
totdeauna mai aproape de la Luvru la mînăstirea Sfinta 
Genoveva decit de la Primărie la Piaţa Grevei. 

Chicot înţelegea că ei îşi bătuseră joc de ducele de 
Anjou şi cum îl ura pe prinţ, ar fi îmbrăţişat bucuros 
pentru această înşelătorie pe Guise, afară de Mayenne, 
chiar dacă ar fi fost silit să o îmbrăţişeze de două ori pe 
doamna de Montpensier. 

— Să revenim la treburile noastre, domnilor, spuse 
cardinalul. Totul este bine închis, nu-i aşa? 

— O! răspund eu, spuse ducesa; de altfel mă duc să 
văd. 

— Nu, spuse ducele, trebuie că ai obosit, micul meu 
călugăraş. 

— Ba deloc, a fost foarte plăcut. 

— Mayenne, spui că el este aici? întrebă ducele. 

— Da. 

— Nu l-am văzut. 

— Cred şi eu, deoarece este ascuns. 

— Unde? 

— Într-un confesional. 

Aceste cuvinte răsunară la urechile lui Chicot 
întocmai ca cele o sută de mii de trimbiţe ale 
apocalipsului. 

— Cine o fi ascuns într-un confesional? întrebă el 
mişcîndu-se în cutia lui; la naiba! nu mă văd decit pe 
mine. 

— Atunci a văzut şi a auzit tot? întrebă ducele. 

— Ce are a face, nu este al nostru? 

— Adu-i încoace, Mayenne, spuse ducele. 

Mayenne cobori una din treptele altarului, păru că 
se orientează şi se îndreaptă direct către confesionalul 

ocupat de Gascon. 

Chicot era curajos; dar, de astă dată, dinţii începură 
să-i clănţăne de spaimă şi o sudoare rece începu să i se 
scurgă de pe frunte pe miini. 

— Ei bine! spuse el către sine şi încercînd să-şi 
descurce spada din cutele rasei, nu vreau totuşi să mor 
ca un ticălos, în acest cufăr. 

Să mergem înaintea morţii, ce dracu! Şi pentru că 
se prezintă prilejul, să-l ucid cel puţin, înainte de a muri. 

Şi pentru a pune în aplicare acest plan curajos, 
Chicot, care găsise în sfîrşit mînerul spadei, îşi şi puse 
mîna pe clanţa uşii, cînd răsună vocea ducesei. 

— Nu în acela, Mayenne, spuse ea, nu în acela, în 
celălalt, la stînga, în fund. 

— Ah! foarte bine, spuse ducele care îşi întinsese 
mîna spre confesionalul lui Chicot şi care după 
îndreptarea sorei sale se întoarse îndată spre 
confesionalul opus. 

— Uf! spuse Gasconul scoţind un oftat pe care i l-ar 
fi invidiat Gorenflot, era şi timpul; dar cine dracu' o fi în 
celălalt? 

— Poţi ieşi, maestre Nicolae David, spuse Mayenne, 
sîntem singuri. 

— Bun! spuse Gasconul, tu lipseai de la serbare, 
maestre Nicolae; te căutam pretutindeni şi iată că, în 
sfîrşit, în clipa cînd nu te mai căutam, te-am găsit. 

— Ai văzut şi ai auzit tot, nu-i aşa? spuse ducele de 
Guise. 

— Nu am pierdut un cuvînt din ceea ce s-a petrecut 
şi nu voi uita nici un amănunt, fiţi liniştit, Monseniore. 

— Vei putea deci să raportezi totul trimisului Sfinţiei 
Sale Grigore al XIII-lea? întrebă Crestatul. 

— Totul, fără să înlătur nimic. 

— Acum, fratele meu de Mayenne îmi spune că ai 
făcut minuni pentru noi. Să vedem, ce ai făcut? 

Cardinalul şi ducesa se apropiară curioşi. Cei trei 
prinți şi sora lor formau atunci un singur grup. Luminat în 
plin de lampă, Nicolae David se găsea la trei paşi de ei. 

— Am făcut ceea ce făgăduisem, Monseniore, spuse 
Nicolae David, adică am găsit mijlocul de a vă face să vă 
aşezaţi pe tronul Franţei fără nici o greutate. 

— Şi ei la fel! făcu Chicot. la te uită! Dar toată lumea 
ea să fie regele Franţei. Cine ştie să aştepte dă de noroc. 

Se vede că veselia înviase în sufletul viteazului 
Chicot. 

Mai întîi, scăpat într-un fel neaşteptat de la o 
primejdie sigură! apoi, descoperea o mare conspirație; în 
sfîrşit, în această mare conspirație găsea un mijloc de a-i 
pierde pe cei doi duşmani ai săi: ducele de Mayenne şi 
avocatul Nicolae David. 

— Dragă Gorenflot, şopti el cînd toate ideile i se mai 
aşezară puţin în cap, ce masă am să-ți plătesc miine 
pentru închirierea rasei tale! 

— Şi dacă uzurparea este prea vădită, să ne 
abţinem de la acest mijloc, spuse Henric de Guise. Nu 
vreau să am de a face cu toţi regii creştinătăţii, care 
purced dintr-un drept divin. 

— M-am gîndit la acest scrupul al Monseniorului, 
spuse avocatul salutindu-l pe duce şi plimbînd asupra 
triumviratului o privire sigură. Eu nu sînt dibaci numai în 
arta scrimei. Monseniore cum poate au răspîndit zvonul 
duşmanii mei ca să-mi piardă încrederea dumneavostră; 
ocupîndu-mă cu studii teologice şi legale, am consultat, 
cum trebuie să facă un bun cazuist şi un jurist învăţat, 
analele şi decretele care întăresc spusele mele în 
privinţa obiceiurilor noastre de urmare la tron. Înseamnă 

a cîştiga totul cîştigînd legitimitatea şi eu am descoperit, 
Monseniore, că sînteţi moştenitorii legitimi şi că familia 
Valois nu e decît o ramură parazită şi uzurpatoare. 

Încrederea cu care Nicolae David rosti acest mic 
discurs, dădu o bucurie foarte mare doamnei de 
Montpensier, o mare curiozitate cardinalului şi ducelui de 
Mayenne şi descreţi aproape fruntea posomorită a 
ducelui de Guise: 

— Este greu totuşi, spuse el, ca să pretindă casa de 
Lorena, foarte vestită de altfel, întîietatea asupra casei 
de Valois. 

— Acest lucru este totuşi dovedit, Monseniore, spuse 
avocatul dîndu-şi la o parte rasa pentru a scoate un 
pergament din pantalonii săi lungi din miînerul unei 
spade lungi. 

Ducele luă pergamentul din mîinile lui Nicolae 
David. 

— Ce e acesta? întrebă el. 

— Arborele genealogic al casei de Lorena. 

— A cărui tulpină este? 

— Carol cel Mare, Monseniore. 

— Carol cel Mare! strigară cei trei fraţi cu un aer de 
neîncredere care, totuşi, nu era lipsit de o oarecare 
mulţumire; e cu neputinţă. Cel dintii duce de Lorena era 
contemporan cu Carol cel Mare, dar se numea Ranier şi 
nu era deloc rudă cu acel mare împărat. 

— Staţi puţin, Monseniore, spuse Nicolae. Cred că 
mă înţelegeţi că nu m-am dus să caut unul din acele 
lucruri care dispar printr-o simplă dezminţire şi pe care 
primul judecător l-ar face să se prăbuşească. Ceea ce vă 
trebuie, este un proces bun care să ţină multă vreme, 
care să ocupe parlamentul şi poporul, în timpul căruia 
puteţi mitui, nu poporul, el este al dumneavostră, dar 

parlamentul. Să vedeţi dar, Monseniore, cum stau 
lucrurile: Ranier, cel dintii duce de Lorena contemporan 
cu Carol cel Mare. 

„Guilbert, fiul său, contemporan cu Ludovic cel 
Blajin. Henric, fiul lui Guilbert, contemporan cu Carol cel 
Pleşuv.” 

— Dar... spuse ducele de Guise. 

— Puţină răbdare, Monseniore, am ajuns. Ascultaţi 
bine. Bonne... 

— Da, spuse ducele, fiica lui Ricin, al doilea fiu al lui 
Ranier. 

— Bine, reluă avocatul; măritată cu cine? 

— Bonne? 

— Da. 

— Cu Carol de Lorena, fiul lui Ludovic al IV-lea, 
regele Franței. 

— Cu Carol de Lorena, fiul lui Ludovic al IV-lea. 
Regele Franţei, repetă David. Acum adăugaţi: fratele lui, 
Lotar, jefuit de coroana Franței de către uzurpatorul 
Hugo Capet, care a luat-o de la Ludovic al V-lea. 

— Oh! oh! făcură împreună ducele de Mayenne şi 
cardinalul. 

— Urmează, spuse Crestatul, începe să se facă 
lumină. 

— Or, Carol de Lorena moştenea de la fratele său 
Lotar la stingerea neamului său. Neamul lui Lotar s-a 
stins; deci, domnilor, dumneavoastră sînteţi singurii şi 
adevărații moştenitori ai coroanei Franţei. 

— Drace, făcu Chicot, animalul este mai veninos 
decît credeam eu. 

— Ce spui despre asta, frate? întrebă în acelaşi timp 
cardinalul şi ducele de Mayenne. 

—Spun, răspunse Crestatul, că, din păcate, există în 

Franţa o lege care se cheamă salică! şi care prăbuşeşte 
toate pretenţiile noastre. 

— lată unde aşteptam să ajungeţi, Monseniore, 
strigă David cu mîndria amorului propriu mulţumit; care 
este primul exemplu al legii salice? 

—uUrcarea pe tron a lui Filip de Valois în paguba lui 
Eduard de Anglia. 

— Care este data acestei urcări pe tron? 

Crestatul îşi cercetă amintirile. 

— 1328, spuse fără şovăire cardinalul de Lorena. 

— Adică la 341 de ani după uzurparea lui Hugo 
Capet, la 240 de ani după stingerea neamului lui Lotar. 
Deci, de 240 de ani strămoşii dumneavoastră aveau 
dreptul la coroană cînd s-a înfiinţat legea salică. Or, 
fiecare ştie că legea salică nu are efect retroactiv. 

— Eşti un om dibaci, maestre Nicolae David, spuse 
Crestatul privindu-l pe avocat cu o admiraţie care nu era 
lipsită de un oarecare dispreţ. 

— E foarte ingenios, făcu cardinalul. 

— E foarte frumos, spuse Mayenne. 

— E admirabil, spuse ducesa; iată-mă prinţesă 
regală. Nu mai vreau ca soţ decit un împărat din 
Germania. 

— Doamne, Dumnezeule, spuse Chicot, tu ştii că nu 
ţi-am făcut niciodată decit o rugăminte: Ne nos inducas 
in tentationem, el libera nos ad advocatis. 

Numai ducele de Guise rămăsese ginditor în mijlocul 
entuziasmului general. 

— Şi cînd te gîndeşti că asemenea mijloace sînt 
necesare unui bărbat de talia mea, şopti el. Cînd te 
gindeşti că înainte de a se supune, popoarele privesc 

nişte pergamente ca acestea, în loc să citească noblețea 
omului în fulgerele din ochii sau din spada sa! 

— Ai dreptate, Henric, de zece ori dreptate. Şi dacă 
lumea s-ar mulţumi să privească în faţă, ai fi rege printre 
regi, pentru că ceilalţi, se zice, par oameni din popor pe 
lîngă dumneata. Dar principalul pentru a urca pe tron 
este, după cum a spus maestrul Nicolae David, un proces 
bun; şi cînd vom fi ajuns acolo, înseamnă, după cum ai 
spus-o chiar dumneata, că blazonul casei noastre nu 
despodobeşte prea mult blazoanele atirnate deasupra 
celorlalte tronuri ale Europei. 

— Atunci, această genealogie este bună, urmă 
suspinînd Henric de Guise, şi iată cei două sute de taleri 
de aur, pe care mi i-a cerut pentru dumneata fratele meu 
de Mayenne, maestre Nicolae David! 

— Şi iată alţi două sute, spuse cardinalul avocatului, 
ai cărui ochi scînteiau de plăcere ascunzind aurul în 
buzunarele sale largi, pentru noua misiune cu care avem 
să te însărcinăm. 

—  Vorbiţi Monseniore, sînt cu totul la poruncile 
Eminenţei Voastre. 

— Nu te putem însărcina să duci chiar dumneata la 
Roma, sfîntului nostru părinte Grigore al XIII-lea, această 
genealogie la care trebuie să-şi dea aprobarea sa. 
Dumneata eşti prea mic pentru a face să ţi se deschidă 
uşile Vaticanului. 

— Vai! spuse Nicolae David, am o inimă mare, este 
adevărat dar sînt dintr-o familie săracă. Ah! dacă aş fi cel 
puţin un simplu gentilom! 

— Nu taci odată, haimana! spuse Chicot. 

— Dar nu eşti, urmă cardinalul, şi acesta e un mare 
rău. Sîntem deci siliţi să însărcinăm cu această misiune 
pe Pierre de Gondy. 

— Dă-mi voie, frate, spuse ducesa, făcîndu-se 
serioasă; cei din familia Gondy sînt oameni deştepţi, fără 
îndoială, dar asupra cărora nu avem nici o înrîurire, nici o 
speranţă, numai ambiția lor ne răspunde de ei, şi ei îşi 
pot mulţumi această ambiţie tot aşa de bine cu regele 
Henric ca şi cu casa de Guise. 

— Sora mea are dreptate, Ludovic, spuse ducele de 
Mayenne cu brutalitatea lui obişnuită, şi nu ne putem 
bizui pe Pierre de Gondy, cum ne bizuim pe Nicolae 
David care este omul nostru şi pe care îl vom putea face 
să fie spînzurat cînd ne va plăcea. 

Această naivitate a ducelui, aruncată pe 
neaşteptate în fața avocatului, produse asupra 
nefericitului legist cel mai ciudat efect: el izbucni într-un 
ris silit care arăta cea mai mare groază. 

— Fratele meu, Carol, glumeşte, spuse Henric de 
Guise către avocatul care îngălbenise, şi noi ştim că ne 
eşti credincios: ai dovedit-o în nenumărate prilejuri. 

— Şi mai ales în al meu, gîndi Chicot arătînd pumnul 
duşmanului său sau, mai bine, ambilor duşmani. 

— Linişteşte-te, Carol; linişteşte-te, Caterina; toate 
măsurile mele sînt luate dinainte. Pierre de Gondy va 
duce această genealogie la Roma, dar amestecată 
printre alte hirtii şi fără să ştie ce duce. Papa va aproba 
sau va dezaproba fără ca Gondy să cunoască această 
aprobare sau dezaprobare. In afirşit Gondy, neştiind 
mereu ceea ce poartă, se va înapoia în Franţa cu această 
genealogie aprobată sau dezaprobată. Dumneata, 
Nicolae David, vei pleca aproape în acelaşi timp cu el şi îl 
vei aştepta La Chalone, la Lyon sau la Avignon, după 
poruncile, pe care le vei primi de la noi de a te opri în 
unul sau altul din cele trei oraşe. In felul acesta 
dumneata singur cunoşti adevăratul secret al 

întreprinderii. Vezi dar bine că eşti tot omul nostru de 
încredere. 

David se înclină. 

— Tu ştii cu ce condiţie, dragă prietene, şopti Chicot, 
de a fi spînzurat dacă faci un pas alături; dar fii pe pace, 
îţi jur pe sfinta Genoveva, care se află aici în ghips, în 
marmură sau în lemn, poate chiar în oase, că te găseşti 
aşezat în clipa de faţă între două spînzurători, dar că cea 
mai apropiată de tine, scumpul meu, este aceea pe care 
ţi-o pregătesc eu. 

Cei trei fraţi îşi strinseră mîna şi îmbrăţişară pe sora 
lor, ducesa, care le adusese cele trei rase de călugări 
lăsate în sacristie; apoi după ce îi ajutase să-şi îmbrace 
rasele ocrotitoare, ea îşi lăsă gluga pe ochi, merse 
înaintea lor pînă în tindă, unde îi aştepta fratele portar şi 
acolo dispărură, urmaţi de Nicolae David ai cărui taleri de 
aur sunau la fiecare pas. 

În urma lor, fratele portar trase zăvoarele şi, intrînd 
în biserică, veni să stingă lampa din altar. Numaidecit o 
negură deasă cuprinse capela şi reînnoi acea groază 
misterioasă care îl mai făcuse pe Chicot să se cutremure. 

Apoi, în această negură, zgomotul sandalelor 
călugărului pe lespezile de piatră se depărtă, se micşoră 
şi se pierdu cu totul. 

Cinci minute care i se părură foarte lungi lui Chicot, 
se scurseră fără ca nimic să tulbure mai mult această 
linişte şi această negură. 

— Bun, spuse Gasconul, că cele trei acte s-au jucat 
şi că actorii au plecat. Să încercăm să-i urmăm: mi- 
ajunge atita comedie pentru o singură noapte. 

Şi Chicot, care renunţase la ideea lui de a aştepta 
ziua în biserică de cînd văzuse mormintele mişcătoare şi 
confesionalele locuite, trase uşor zăvorul, împinse uşa cu 

prevedere şi îşi scoase picioarele afară din cutie. 

În timpul plimbărilor călugărului, Chicot văzuse într- 
un colţ o scară care slujea la curăţatul giurgiuvelelor de 
la geamurile colorate. El nu stătu mult pe gînduri. Cu 
mîinile întinse, înaintînd cu prevedere, ajunse fără 
zgomot pînă la colţul acela, puse mina pe scară şi, 
orientîndu-se cum putu mai bine, se duse să razime 
scara de o fereastră. 

La lumina lunei, Chicot, văzu că nu se înşelase în 
prevederile sale: fereasta dădea în strada Bordelle. 

Chicot deschise fereastra, încălecă deasupra şi 
trăgînd scara la el cu acea putere şi acea dibăcie pe care 
le dau aproape totdeauna bucuria sau teama, el o făcu 
să treacă dinăuntru afară. 

Odată coborit, el ascunse scara într-un tufiş ce se 
afla lîngă zid, se strecură pe lîngă morminte pînă la 
ultima îngrăditură care îl despărţea de stradă şi pe care o 
sări, nu fără a desprinde cîteva pietre care coboriră 
odată cu el de cealaltă parte a străzii. 

Ajuns acolo, Chicot se apucă să răsufle din răsputeri. 

leşise cu citeva zgirieturi dintr-un viespar unde 
simţise mai multe ori că îşi punea viaţa în joc. Apoi, cînd 
simţi că aerul pătrunde mai liber în plămînii săi, îşi luă 
drumul spre strada Sfintul Jacques, neoprindu-se decit la 
hanul Cornul Abundenţei la care bătu fără şovăială 
precum şi fără întîrziere. 

Jupînul Claude Bonhomet veni chiar el să-i deschidă. 
Era un om care ştia că orice deranjament se plăteşte şi 
care se bizu pentru a face avere mai mult pe serviciile 
suplimentare decit pe cele obişnuite. 

EI îl recunoscu pe Chicot de la prima aruncătură de 
ochi cu toate că Chicot ieşise ca un cavaler şi se înapoia 
ca un călugăr. 

— Ah! dumneata eşti, gentilomul meu, spuse el; fii 
bine venit. 

Chicot îi dădu un taler. 

— Şi fratele Gorenflot? întrebă el. 

Un zîmbet larg înveseli faţa meşterului cîrciumar. El 
înantă spre odaie şi împinse uşa. 

— Priveşte, spuse el. 

Fratele Gorenflot sforăia exact în acelaşi loc unde îl 
lăsase Chicot. 

— La naiba! respectabilul meu prieten, spuse 
Gasconul, ai avut, fără să bănuieşti, un vis grozav. 


CAPITOLUL XXII 


Cum călătoreau alături domnul şi doamna 
de Saint-Luc şi cum fură ajunşi de un 
tovarăş de călătorie. 


A doua zi de dimineaţă, aproape către ora la care se 
trezea fratele Gorenflot, călduros împachetat în rasa lui, 
cititorul nostru, dacă ar fi călătorit pe drumul de la Paris 
la Angers, ar fi putut vedea, între Chartres şi Nogent, doi 
călăreţi, un gentilom şi pajul său, ai căror cai paşnici 
mergeau alături, mîngiindu-se cu nările şi vorbindu-şi 
prin nechezat ca nişte animale cinstite care, cu toate că 
erau lipsite de darul de a vorbi nu au găsit mai puţin 
mijlocul de a-şi comunica gindurile. 

Călăreţii sosiseră în ajun, aproape la aceeaşi oră, la 
Chartres, pe nişte cai asudaţi, cu gura plină de spumă; 
unul din cei doi cai căzuse chiar pe piaţa catedralei şi 
cum era tocmai în clipa cînd credincioşii se duceau la 

liturghie, nu fusese un spectacol fără interes pentru 
burghezii din Chartres: acest cal măreț murind de 
oboseală, proprietarii nu păruseră să-i dea mai multă 
atenţie ca unei mirţoage. 

Unii din ei băgaseră de seamă, burghezii din 
Chartres au fost în toate timpurile foarte buni obsevatori. 

Unii din ei, zic, băgaseră chiar de seamă că cel mai 
înalt dintre cei doi călăreţi strecurase atunci o monedă în 
mîna unui băiat, la o cîrciumă vecină şi că, prin poarta 
din dos a acestui han, care da în cîmpie, cei doi călăreţi 
ieşiseră după o jumătate de oră, călărind pe doi cai 
odihniţi şi cu obrajii îmbujoraţi de acea culoare care este 
o dovadă a vinului cald pe care îl bei. 

Odată ajunşi în cîmpia încă goală, încă rece, dar 
împodobită cu tonuri albăstrui, vestitori ai primăverii, cel 
mai înalt dintre cei doi călăreţi se apropiase de cel mai 
scund şi îi spusese, deschizindu-şi braţele:. 

— Scumpa mea, sărută-mă fără grijă, căci la ora 
asta, nu mai avem să ne temem de nimic. 

Atunci doamna de Saint-Luc, căci ea era, se 
aplecase cu gingăşie defăcindu-şi ambele braţe din 
mantaua în care se înfăşurase şi, sprijinindu-şi mantaua 
largă de umerii tînărului,fără a înceta să-şi afunde ochii 
în privirea sa, îi dăduse acel sărut pe care i-l cerea. 

Reieşise din această asigurare pe care Saint-Luc i-o 
dăduse soţiei sale şi poate şi din sărutul dat de doamna 
de Saint-Luc soţului său, că în ziua aceea se opriseră într- 
un mic han din satul Courville, aflat numai la patru leghe 
de Chartres, care prin singurătatea lui, prin porţile-i 
duble şi încă prin alte multe avantaje, dădea celor doi 
soţi toată garanţia de siguranţă. 

Acolo rămaseră toată ziua şi toată noaptea, ascunşi 
în cămăruţa lor, unde, după ce puseseră să li se 

servească prinzul, se închiseră spunîndu-i hangiului, 
avind în vedere drumul lung pe care-l făcuseră şi 
oboseala mare rezultată din el, de a nu-i deranja pînă a 
doua zi în revărsatul zorilor, recomandare care fusese 
urmată cu exactitate. 

Aşadar, în dimineaţa acelei zile întîlnim pe domnul şi 
doamna de Saint-Luc, pe drumul de la Chartres la 
Norgent. 

Or, în ziua aceea, deoarece erau şi mai liniştiţi ca în 
ajun, ei nu mai călătoreau ca nişte fugari, nici chiar ca 
îndrăgostiţi, ci ca nişte şcolari care se abat la fiecare 
clipă din drum, pentru a se admira unul pe altul de pe 
vreun deluşor ca o statuie ecvestră pe calul său, rupînd 
primii muguri, căutînd primii muşchi, culegînd primele 
flori, santinele ale primăverii care străpung zăpada gata 
să dispară şi simțind o bucurie nespusă la răsfrîngerea 
unei raze de soare în penele sclipitoare ale canalelor sau 
la trecerea unui iepure de cîmpie. 

— Drace! strigă deodată Saint-Luc, ce bine e să fii 
liber! Tu ai fost vreodată liberă, Jeana? 

— Eu, răspunse tinăra femeie cu un glas voios, 
niciodată; şi este pentru prima oară cînd iau din aer şi 
din spaţiu ceea ce vreau: tatăl meu era bănuitor, mamei 
îi plăcea să stea în casă; nu ieşeam fără o guvernantă, 
două jupinese şi un lacheu înalt, astfel încît nu-mi 
reamintesc să mai fi alergat pe vreo pajişte de cînd, ca o 
copilă nebunatică şi veselă, zburdam prin marile păduri 
din Meridor cu buna mea Diana, luîndu-mă la întrecere 
cu ea prin frunzişuri, alergînd pînă nu ne mai întîlneam 
una cu alta. Atunci, ne opream gifiind la zgomotul făcut 
de vreo căprioară, de vreun cerb sau de vreo ciută, care, 
speriată de noi, fugea din ascunzişul ei, lăsîndu-ne să 
întrebăm noi înşine cu un oarecare fior, tăcerea 

crîngurilor întinse. Dar tu, iubitul meu Saint-Luc, tu erai 
liber cel puţin? 

— Eu, liber? 

— Fără îndoială, un bărbat... 

— Ei bine, da! niciodată. Crescut pe lîngă ducele de 
Anjou, luat de el în Polonia, readus de el la Paris, 
condamnat de acea veşnică regulă a etichetei să nu-l 
părăsesc, urmărit, de îndată ce mă depărtam, de acea 
voce tinguitoare care îmi striga mereu: „Saint-Luc, 
prietene; mă plictisesc; vino să te plictiseşti cu mine.” 
Liber! ah! chiar aşa! şi corsetul acela care îmi sugruma 
stomacul şi gulerul acela scrobit care îmi zgiîria gitul şi 
părul îmbicsit care se încîlcea la umezeală şi se 
murdărea la praf; şi pălăria aceea în sfîrşit, ţinută pe cap 
cu ace. O! nu, nu, buna mea Jeana, cred că eram chiar 
mai puţin liber decît tine. Aşa că, vezi, profit de libertate. 
Să-i mulţumim lui Dumnezeu! ce bine e! şi cum se poate 
cineva lipsi de ea cînd are altă posibilitate? 

—Şi dacă sîntem prinşi, Saint-Luc, spuse tînăra 
aruncînd o privire îngrijorată în urma ei, dacă ne duce la 
Bastilia? 

— Dacă ne vor pune la un loc, mica mea Jeana, nu 
va fi decit un rău pe jumătate; mi se pare că toată ziua 
de ieri am stat închişi, nici mai mult nici mai puţin ca şi 
cînd am fi fost prizonieri de Stat şi cu toate acestea nu 
prea ne-am plictisit. 

— Saint-Luc, nu fi aşa încrezător spuse Jeana cu un 
zimbet plin de răutate şi de veselie; dacă ne vor prinde, 
nu cred să ne pună împreună. 

Şi încîntătoarea femeie roşi voind să spună atit de 
mult spunînd atît de puţin. 

— Atunci să ne ascundem bine, spuse Saint-Luc. 

— O! fii pe pace, răspunse Jeana, în privinţa aceasta 

nu avem nimic de temut şi vom fi bine ascunşi; dacă ai 
cunoaşte teritoriul şi stejarii lui înalţi care par coloanele 
unui templu a cărui boltă este cerul, şi crîngurile fără 
sfîrşit şi riurile leneşe care curg vara sub arcuri 
întunecate de verdeață, iar iarna sub straturi de frunze 
moarte; apoi lacurile mari, cîmpurile de grîu, rondurile de 
flori, pajiştile nesfirşite şi micile foişoare de unde zboară 
neîncetat mii de porumbei, rotindu-se şi biziind ca 
albinele în mijlocul tuturor acestora, regina acestui mic 
regat, zina acestor grădini ale Armidei, frumoasa, buna, 
incomparabila Diana, o inimă de diamant într-un înveliş 
de aur, o vei iubi, Saint-Luc. 

— O şi iubesc; ea te-a iubit. 

— O! sînt sigură că mă iubeşte şi acum şi că mă va 
iubi totdeauna. Diana nu-şi schimbă prietenele după 
plac. Îţi închipui viaţa fericită pe care avem s-o ducem în 
acest cuib de flori şi de muşchi care va înverzi 
primăvara! Diana a luat conducerea tatălui sau, a 
bătrînului baron; nu trebuie deci să fim îngrijiţi. Este un 
războinic de pe vremea lui Francis l, ajuns slab şi 
nevătămător, pe cît de puternic şi curajos a fost altădată, 
nu mai are decit o amintire de la Pavia, nu mai are decit 
dragoste în prezent şi o speranţă în viitor, pe Diana lui 
mult iubită. Vom putea locui la Meridor fără ca el să ştie 
şi chiar să bage de seamă vreodată. Şi dacă va şti! Ei 
bine! vom scăpa spunîndu-i că Diana lui este cea mai 
frumoasă fată din lume şi că regele Francis | este cel mai 
mare căpitan din toate timpurile. 

— Va fi încîntător, spuse Saint-Luc; dar prevăd 
certuri mari. 

— Cum aşa?; 

— Între baron şi mine. 

— În ce privinţă. În privinţa regelui Francis 1? 


309 


— Ah! aşa e, spuse Saint-Luc. 

— Îți închipui tu acest trai, iubitule, urmă Jeana. 
Dimineaţa, în pădure, prin portiţa pavilionului pe care ea 
ni-l va da ca locuinţă. Cunosc acel pavilion: două turnuri 
legate unul de altul printr-o clădire zidită pe vremea lui 
Ludovic al XII- lea, o arhitectură adorabilă şi pe care tu o 
vei adora, tu care iubeşti florile şi dantelele; şi nişte 
ferestre...; o vedere liniştită şi întunecată asupra marilor 
păduri care se întind cît vezi cu ochii şi în aleile cărora 
vezi în depărtare păscînd vreun cerb sau vreo căprioară 
şi ridicînd capul la cel mai mic zgomot; apoi, în partea 
opusă, o perspectivă deschisă spre cîmpiile aurite spre 
satele cu acoperişuri roşii şi cu ziduri albe, spre Loara 
sclipind la soare şi plină de luntre; apoi vom avea, trei 
leghe, un lac cu o barcă ascunsă în trestii, caii noştri, 
cîinii noştri cu care vom alerga după cerbi prin pădurile 
mari, în vreme ce bătrînul baron, neştiind că are oaspeţi, 
va spune, auzind lătrăturile îndepărtate: 

— „Diana, ia ascultă, ai spune că este Astreea şi 
Phlegeton care vinează. 

— Şi dacă viînează, tată, va răspunde Diana, lasă-i 
să vîneze.” 

— Să ne grăbim, Jeana, spuse Saint-Luc, aş vrea să 
şi fiu la Meridor. 

Şi amindoi dădeau pinteni cailor care înghiţeau 
atunci spaţiul timp de două sau trei leghe, apoi se 
opreau deodată pentru a da stăpinilor răgazul să reia o 
convorbire întreruptă sau să îndrepte un sărut rău dat. 

Astfel se făcu drumul de la Chartres la Mans, unde, 
aproape liniştiţi, cei doi soţi ramaseră o zi; apoi, a doua 
zi, după ce mai făcuseră o fericită oprire pe acel fericit 
drum pe care-l urmau, ei porniră, cu voinţa hotărită de a 
ajunge chiar în aceeaşi seară la Meridor, prin pădurile 

nisipoase care se întindeau pe vremea aceea de la 
Guecelard la Ecommoy . 

Ajunşi acolo, Saint-Luc se socoti în afară de orice 
primejdie, el care cunoştea firea cînd mînioasă cînd 
leneşă a regelui, care după dispoziţia în care se afla în 
clipa plecării lui Saint-Luc, trebuia să fi trimis douăzeci de 
curieri şi o sută de soldaţi din gardă după ei cu poruncă 
de a-i aduce morţi sau vii, sau care se mulţumise să 
scoată un oftat, scoţindu-şi braţele din plapumă, cu un 
deget mai mult ca de obicei şi murmurînd: 

— Oh! trădătorule Saint-Luc, cum nu te-am cunoscut 
eu mai devreme. 

Or, deoarece fugarii nu fuseseră ajunşi de nici un 
curier, nu zăriseră nici o gardă, era probabil că în loc de 
a se găsi în firea-i mînioasă, regele Henric al Ill-lea se 
găsea în firea-i leneşă. 

Aşa îşi zicea Saint-Luc aruncînd din timp în timp în 
urma lui o privire pe acel drum singuratic unde nu 
apărea nici cel mai mic urmăritor. 

— Bun, gîndi el, furtuna o fi căzut pe acel sărman 
Chicot care, aşa nebun, mi-a dat un sfat atît de înţelept... 
Mă voi achita de el cu vreo anagramă mai mult sau mai 
puţin spirituală. 

Şi Saint-Luc îşi aminti de o anagramă grozavă pe 
care Chicot o făcuse în ziua cînd fusese ales favorit. 

Deodată Saint-Luc simţi mîna soţiei sale care îl 
trăgea de braţ. 

El tresări. Nu era o mîngiiere. 

— Priveşte, spuse Jeana. 

Saint-Luc se întoarse şi văzu în zare un călăreț care 
făcea acelaşi drum ca şi ei şi care părea că-şi grăbeşte 
foarte mult calul. 

Acest călăreț se afla pe partea cea mai înaltă a 

drumului; el se desena pe cerul fără nori şi, prin acel 
efect de perspectivă pe care cititorii noştri trebuie să-l fi 
observat cîteodată, părea în această poziţie mai înalt 
decît un om obişnuit. 

Această coincidenţă îi păru un semn rău lui Saint- 
Luc, fie din pricina stării de spirit în care se afla şi căreia 
realitatea părea că vine la timp să-i dea o desminţire, fie 
că, în adevăr şi cu toată liniştea pe care o arăta, el se 
temea încă de vreo întoarcere capricioasă a regelui 
Henric al III-lea. 

— Da, aşa e, spuse el; îngălbenindu-se fără să vrea, 
e un călăreț acolo. 

— Să fugim, spuse Jeana dînd pinteni calului. 

— Nu, spuse Saint-Luc, căruia teama pe care o 
simţea nu-l putea face să-şi piardă sîngele rece, nu, 
călăreţul acela este singur, după cît văd şi nu trebuie să 
fugim din faţa unui om singur. Să ne dăm la o parte şi să- 
| lăsăm să treacă; după ce va fi trecut, ne vom continua 
drumul. 

— Dar dacă se opreşte? 

— Ei bine! dacă se opreşte, vom vedea cu cine 
avem de-a face şi vom proceda în consecinţă. 

— Ai dreptate, spuse Jeana, şi nu trebuia să-mi fie 
frică, deoarece Saint-Luc al meu este aci ca să mă apere. 

— Ce are a face, să fugim totuşi, spuse Saint-Luc, 
aruncînd o ultimă privire asupra necunoscutului care, 
zărindu-i, pornise la galop; căci văd o pană pe pălărie şi 
un guler care mă cam îngrijorează. 

— O! Doamne! Cum te pot îngrijora o pană şi un 
guler? întrebă Jeana urmîndu-şi soţul care îşi luase calul 
de frîu şi care îl trăgea după el în pădure. 

— Pentru că pana este de o culoare foarte la modă 
în acest moment la curte şi gulerul de o tăietură cu totul 

nouă; or, acolo sînt nişte pene care ar costa prea scump 
ca să fie vopsite şi nişte gulere care ar costa prea multe 
îngrijiri ca să fie scrobite, pe acei gentilomi din Mans, 
pentru ca să avem de-a face cu acele frumoase găinuşe 
pe care le preţuieşte atît de mult Chicot. Să fugim, să 
fugim, Jeana; călăreţul acela îmi face impresia că e un 
ambasador al regelui, augustul meu stăpîn. 

— Să fugim, spuse tînăra, tremurînd ca frunza la 
ideea că putea să fie despărțită de soţul ei. 

Dar e uşor de spus însă greu de executat. Brazii 
erau foarte deşi şi formau un adevărat zid de crengi. 

Afară de aceasta, caii intrau pînă la piept în terenul 
nisipos. 

In acest timp călăreţul se apropia ca fulgerul şi se 
auzea galopul calului său coborînd pe panta muntelui. 

— Cu noi are el ceva, Doamne lisuse, strigă tînăra. 

— Pe legea mea! spuse Saint-Luc oprindu-se, dacă 
are ceva cu noi, să vedem ce, căci, descălecînd, tot ne 
va ajunge. 

— Se opreşte, spuse tînăra. 

— Şi chiar descalecă, spuse Saint-Luc, intră în 
pădure. Ah! zău! chiar dacă ar fi diavolul în persoană, mă 
duc înaintea lui. 

—Aşteaptă, spuse Jeana oprindu-şi soţul, aşteaptă; 
mi se pare că strigă. 

In adevăr, necunoscutul, după ce îşi legase calul de 
unul din brazii de la margine, intră în pădure strigînd: 

— Ei! gentilomul meu! gentilomul meu! nu fugi aşa, 
mii de draci, îţi aduc ceva, ce ai pierdut. 

— Ce tot spune? întrebă contesa. 

— l-auzi! spuse Saint-Luc, zice că am pierdut ceva. 

— Ei! domnule, urmă necunoscutul, domnul cel mic, 
v-aţi pierdut o brățară în hanul de la Courville. Ce dracu! 

un portret de femeie nu se pierde astfel, mai ales 
portretul acelei respectabile doamne de Coss€. In hatîrul 
acestei scumpe mame, nu mă faceţi să alerg aşa. 

— Dar cunosc această voce! strigă Saint-Luc. 

— Şi apoi îmi vorbeşte de mama mea. 

— Aşadar ţi-ai pierdut brăţara aceea, micuţo? 

— Ei! Doamne, da, am băgat de seamă abia azi 
dimineaţă; nu-mi puteam aminti unde am lăsat-o. 

— Dar e Bussy, strigă deodată Saint-Luc. 

— Contele de Bussy! reluă Jeana mişcată, prietenul 
nostru? 

— Desigur, prietenul nostru, spuse Saint-Luc 
alergind tot cu atita grabă înaintea gentilomului cu cîtă 
grijă îl ocolise mai înainte. 

— Saint-Luc! aşadar nu mă înşelasem, spusese 
vocea sonoră a lui Bussy, care, dintr-un singur salt se 
găsi lîngă cei doi soţi. 

— Bună ziua, doamnă, urmă el rizînd cu hohote şi 
dînd contesei portretul pe care, în adevăr, îl uitase în 
hanul de la Courville, unde, vă amintiţi, îşi petrecuseră 
noaptea. 

— Vii oare să ne arestezi din partea regelui, 
domnule de Bussy? spuse zîmbind Jeana. 

— Eu! zău că nu; nu sînt atît de mult prieten al 
Maiesatăţii Sale ca să mă însărcineze cu misiunile sale 
de încredere. Nu, v-am găsit brăţara la Courville şi 
aceasta mi-a arătat că eraţi înaintea mea. Atunci mi-am 
forţat calul, v-am zărit, am bănuit ca  sînteţi 
dumneavoastră şi, fără să vreau, v-am făcut să goniţi. 
Scuzaţi-mă. 

— Aşadar, spuse Saint-Luc, cu o ultimă umbră de 
bănuială, întîmplarea te-a făcut să urmezi acelaşi drum 
cu noi? 

— Întîmplarea, răspunse Bussy; şi acum cînd v-am 
întîlnit, voi zice Providenta. 

Şi tot ce mai era bănuială în sufletul lui Saint-Luc se 
şterse în faţa privirilor atît de strălucitoare şi în faţa 
zimbetului atît de sincer al frumosului gentilom. 

— Aşadar, călătoreşti? spuse Jeana. 

— Călătoresc, spuse Bussy încălecînd. 

— Dar nu ca noi? 

— Nu, din păcate. 

— Nu din pricina dizgraţiei? voiam să zic. 

— Zău, puţin a lipsit. 

— Şi unde mergi? 

— Merg spre Angers. Şi dumneavoastră? 

— Noi la fel. 

— Da, înţeleg, Brissac se află la vreo zece leghe de 
aci, între Angers şi Saumur: vă duceţi să căutaţi un 
refugiu în castelul părintesc, ca nişte porumbei urmăriţi; 
e frumos şi v-aş invidia fericirea, dacă invidia nu ar fi un 
viciu aşa de urit. 

— Ei! domnule de Bussy, spuse Jeana cu o privire 
plină de recunoştinţă, căsătoreşte-te şi vei fi tot aşa de 
fericit cum sîntem noi; fericirea e un lucru foarte uşor, ti- 
o jur, cînd este iubire la mijloc. 

Şi ea îl privi pe Saint-Luc zîmbind, ca pentru a-l lua 
ca martor. 

— Doamnă, spuse Bussy, nu mă încred în asemenea 
fericiri; nu are toată lumea norocul să se căsătorească 
aşa ca dumneavoastră, cu privilegiul regelui. 

— Haida de, dumneata, bărbatul iubit pretutindeni! 

— Cînd eşti iubit pretutindeni, doamnă, spuse 
suspinînd Bussy, este ca şi cînd nu ai fi în nici o parte. 

— Ei bine! spuse Jeana aruncîind o privire de 
înţelegere soţului ei, lasă-mă pe mine să te căsătoresc; 

aceasta va linişti pe un mare număr de soţi geloşi pe 
care îi cunosc şi apoi îţi făgăduiesc că te fac să întiîlneşti 
acea fericire a cărei existenţă o negi. 

— Eu nu neg că există fericire, doamnă, spuse Bussy 
cu un suspin; neg numai că această fericire poate fi 
pentru mine. 

— Vrei să te căsătoresc eu? repetă doamna de 
Saint-Luc. 

— Dacă mă veţi căsători după gustul 
dumneavoastră, nu; dacă mă veţi căsători după gustul 
meu, da. 

— Spui aceasta ca un om hotărît să rămînă flăcău. 

— Poate. 

— Eşti cumva îndrăgostit de vreo femeie cu care nu 
te poţi căsători? 

— Conte, fă-mi plăcerea, spuse Bussy, roag-o pe 
doamna de Saint-Luc să nu-mi înfigă mii de cuțite în 
inimă. 

— Ei, bagă de seamă, Bussy, mă vei face să cred că 
eşti îndrăgostit de soţia mea. 

—În cazul acesta, vei admite cel puţin că sînt un 
amant plin de delicateţe şi că soţii nu ar avea dreptate 
să fie geloşi pe mine. 

—Ah! aşa e, spuse Saint-Luc, amintindu-şi că Bussy 
i-o adusese pe soţia lui la Luvru. Dar, ce are a face, 
mărturiseşte că ai inima prinsă în altă parte. 

— O mărturisesc, spuse Bussy. 

— De dragoste sau de un capriciu? întrebă Jeana. 

— De o pasiune, doamnă. 

— Te voi vindeca. 

— Nu cred. 

— Te voi căsători. 

— Mă îndoiesc. 

— Şi te voi face atît de fericit pe cît meriţi să fii. 

— Vai! doamnă, singura mea fericire acum este de a 
fi nenorocit. 

— Sînt foarte încăpăţinată, te previn, spuse Jeama. 

— Şi eu la fel, spuse Bussy. 

— Conte, vei ceda. 

— Ascultaţi, doamnă, spuse tînărul, să călătorim ca 
nişte buni prieteni; să ieşim mai întîi din aceste nisipuri, 
vă rog, apoi vom rămîne peste noapte în satul acela 
fermecător care luceşte, acolo, la soare. 

— Acela sau altul. 

— Oriunde, nu am preferinţe. 

— Atunci, ne însoţeşti? 

— Pînă la locul unde mă duc, numai dacă nu vedeţi 
vreo piedică în aceasta. 

— Nu, dimpotrivă. Dar mai bine vino unde mergem 
noi. 

— Şi unde mergeţi? 

— La castelul Meridor. 

Sîngele urcă în obrajii lui Bussy şi i se îngrămădi la 
inimă. Se făcu atit de palid încît i s-ar fi descoperit taina 
dacă în aceeaşi clipă chiar, Jeana nu s-ar fi uitat zimbind 
la soţul ei. 

Bussy avu aşadar timpul şi-şi vină în fire, pe cînd cei 
doi soţi sau mai de grabă cei doi amanti îşi vorbeau din 
ochi, şi să răspundă tinerei femei cu aceeaşi răutate; 
numai că răutatea lui era o adincă tăcere asupra 
intenţiilor. 

— La castelul Meridor, doamnă, spuse el cînd mai 
prinse puţină putere pentru a rosti acest nume; ce e cu 
acest castel vă rog? 

— E pe moşia uneia din prietenele mele bune, 
răspunse Jeana. 

— Uneia din prietenele dumneavoastră bune... şi..., 
urmă Bussy, care se află la moşia sa? 

— Negreşit, răspunse doamna de Saint-Luc care nu 
cunoştea evenimentele întîmplate la Meridor cu două luni 
în urmă, n-ai auzit vorbindu-se niciodată de baronul de 
Meridor, unul din cei mai bogaţi baroni din Poitou şi... 

— ŞI..., repetă Bussy, văzînd că Jeana se oprea. 

— Şi de fiica sa, Diana de Meridor, cea mai frumoasă 
fiică de baron ce s-a văzut vreodată. 

— Nu, doamnă, răspunse Bussy, aproape înăbuşit de 
emoție. 

Şi în taină, frumosul gentilom, în timp ce Jeana îşi 
privea soţul cu aceeaşi ciudată expresie, frumosul 
gentilom, zic, se întreba prin ce fericire, pe drumul 
acesta, fără intenţie, fără logică, se găsea cineva care 
să-i vorbească despre Diana de Meridor, răspunzind 
astfel singurei dorinţi pe care o avea în suflet. 

Era o surpriză? nu era de crezut; era o cursă? era 
aproape cu neputinţă. Saint-Luc nu se mai găsea la Paris 
cînd intrase el la doamna de Monsoreau şi cînd aflase că 
se numea Diana de Meridor. 

— Şi castelul acela, mai este departe, doamnă? 
întrebă Bussy. 

— La şapte leghe, mi se pare, şi mă prind pe orice 
că acolo iar nu în sătuleţul dumitale care sclipeşte la 
soare şi în care de altfel nu am nici o încredere, ne vom 
culca astă-seară. Vii, nu-i aşa? 

— Da, doamnă. 

— Haide, spuse Jeana, am şi făcut un pas spre 
fericirea pe care ţi-o propuneam. 

Bussy se înclină şi continuă să meargă alături de cei 
doi soţi care, datorită obligaţiilor pe care le aveau faţă de 
el, îl copleşiră cu atenţii. Citva timp, fiecare păstră 

tăcerea. În sfîrşit Bussy, care mai avea multe lucruri de 
aflat, îndrăzni să pună întrebări. Era privilegiul situaţiei 
sale şi el părea de altfel hotărit să se folosească de acest 
lucru. 

— Şi acel baron de Meridor despre care îmi vorbiţi, 
întrebă el,cel mai bogat dintre Poitevini, ce fel de om 
este? 

— Un gentilom desăvirşit, un viteaz din timpurile 
vechi, un cavaler care, dacă ar fi trăit pe vremea regelui 
Arthur, ar fi obţinut cu siguranţă un loc la Masa Rotundă. 

— Şi, întrebă Bussy stăpînindu-şi muşchii feţei şi 
emoția din glas, cu cine şi-a măritat fata? 

— Cu cine şi-a măritat fata? 

— Întreb. 

— Diana, măritată? 

— Ce ar fi neobişnuit în asta? 

— Nimic; însă Diana nu este măritată; desigur că aş 
fi fost cea dintii înştiinţată de această căsătorie. 

Inima lui Bussy începu să bată mai tare şi un suspin 
dureros ieşi din gitleju-i sugrumat. 

— Atunci, întrebă el, domnişoara de Meridor se află 
la castel cu tatăl său? 

— Aşa nădăjduim, răspunse Saint-Luc, apăsînd pe 
acest răspuns pentru a arăta soţiei sale că o înţelesese, 
că-i împărtăşea ideile, şi se asocia la planurile ei. 

Urmă o clipă de tăcere, în timpul căreia fiecare îşi 
urma firul gîndurilor. 

— Ah! strigă deodată Jeana ridicîndu-se în scări, iată 
turnurile castelului. la priveşte, domnule de Bussy în 
mijlocul acelor păduri mari desfrunzite, dar care, într-o 
lună, vor fi atit de frumoase; vezi acoperişul de ardezie? 

— O! da, negreşit, spuse Bussy cu o emoție care 
uimea acea inimă vitează, rămasă pînă atunci cam 

sălbatică, da, văd. Aşadar, acolo este castelul Meridor? 

Şi printr-o reacțiune a gîndirii, la vederea acestui 
ţinut atît de frumos şi de bogat, chiar în timpul asprimilor 
naturii, la vederea acestei locuinţe senioriale, el îşi 
aminti de sărmana prizonieră îngropată în ceţurile 
Parisului şi în colţişorul înăbugşitor al străzii Sfintul Anton. 

Şi de astă dată suspină, dar nu mai era un suspin de 
durere. Silită să-i făgăduiască fericirea, doamna de Saint- 
Luc îi dăduse speranţa. 


CAPITOLUL XXIII 
Bătrînul orfan 


Doamna de Saint-Luc nu se înşelase: după două ore 
se găseau în faţa castelului Meridor. 

De la primele cuvinte schimbate între călători şi pe 
care noi le-am repetat, Bussy se întreba dacă nu ar fi 
trebuit să povestească acestor buni prieteni întîmplarea 
care o ţinea pe Diana departe de Meridor. Însă, odată 
intrat pe această cale a destăinuirilor, el trebuia nu 
numai să dea la iveală ceea ce toată lumea avea să afle 
curînd, dar şi ceea ce ştia numai Bussy şi nu voia să 
destăinuiască nimănui. El dădu înapoi deci din faţa unei 
mărturisiri care ar fi adus după sine în mod natural prea 
multe interpretări şi întrebări. 

Şi apoi Bussy voia să intre la Meridor ca un om cu 
totul necunoscut. El voia să-l vadă, fără nici o pregătire, 
pe domnul de Meridor, să-l audă vorbind de domnul de 
Monsoreau şi de ducele de Anjou; el voia să se convingă, 
în sfîrşit, nu dacă era sinceră povestirea Dianei, căci nu 
bănuia ca minte acel înger de curăţenie, dar că nu fusese 

ea însăşi înşelată în vreo privinţă, şi că acea povestire pe 
care o ascultase cu un interes atit de puternic, fusese o 
interpretare fidelă a întîmplărilor. 

Bussy păstra, după cum se vede, două sentimente 
care îl menţin pe omul superior în sfera lui dominatoare, 
chiar în mijlocul rătăcirilor dragostei. Aceste două 
sentimente erau ferirea de străini şi respectul adînc al 
persoanei iubite. 

Astfel că doamna de Saint-Luc, înşelată cu toată 
isteţimea ei femeiască, de către puterea pe care o 
avusese Bussy asupra lui însuşi, rămase convinsă că 
tînărul auzea rostindu-se pentru prima dată numele 
Dianei şi că acest nume nu trezea în el nici amintire, nici 
speranţă. El se aştepta poate să găsească la Meridor 
vreo provincială stîngace şi foarte încurcată în faţa unor 
musafiri noi, care soseau. 

Prin urmare, ea se pregătea să se bucure de 
surprinza lui. Totuşi o mira un lucru, anume că la sunetul 
de corn al paznicului care o anunţa că are vizită, Diana 
nu alergă pe podişcă, fiind ştiut că aceasta era un 
semnal la care Diana alerga totdeauna. 

Dar, în locul Dianei, zăriră înaintînd pe poarta 
principală castelului un bătrîn încovoiat, sprijinit în 
baston. 

Era îmbrăcat cu o haină de catifea verde, garnisită 
cu blană de vulpe, şi de cureaua de la briu avea atîrnat 
un fluier de argint alături de o grămadă de chei. 

Vîntul serii mişca pe fruntea sa lungu-i păr alb ca pe 
ultimii fulgi de zăpadă. 

El străbătu podişca urmat de doi cîini mari de rasă 
germană, care mergeau în urma lui încet şi cu paşi egali, 
cu capul în jos şi netrecînd deloc unul înaintea celuilalt. 
Cînd bătrînul putu să ajungă lîngă parapet: 

— Cine e acolo? întrebă el cu o voce slabă, şi cine îi 
face cinstea unui sărman bătrîn de a-l vizita? 

— Eu! eu, domnule Augustin, strigă vocea veselă a 
tinerei femei. 

Căci aşa îi zicea bătrînului Jeana de Cosse pentru a-l 
deosebi de fratele său mai mic care se numea Wilhelm şi 
care murise de vreo trei ani. 

Dar baronul, în loc să răspundă prin exclamarea 
veselă pe care Jeana se aştepta s-o audă ieşind din gura 
sa, ridică încet capul şi aţintind asupra călătorilor nişte 
ochi fără priviri: 

—  Dumneata? spuse el, nu văd. Cine eşti 
dumneata?... 

— O! Doamne! strigă Jeana, nu mă mai recunoşti? 
Ah! aşa e, de vină e deghizarea mea. 

—  Scuză-mă, spuse bătrînul, dar nu mai văd 
aproape deloc. Ochii bătrînilor nu sînt făcuţi să plingă şi, 
atunci cînd pling, lacrimile îi ard. 

— Ah! scumpe baron, spuse tînăra, văd în adevăr că 
vederea dumitale slăbeşte, căci m-ai fi recunoscut chiar 
sub veşmintele mele de bărbat. Trebuie aşadar să-mi 
spun numele? 

— Da, negreşit, răspunse bătrînul, deoarece îţi spun 
că de abia te zăresc. 

— Ei bine! am să te păcălesc, scumpe domnule 
Augustin; sînt doamna de Saint-Luc. 

— Saint-Luc! spuse bătrînul; nu te cunosc. 

— Insă numele meu de fată, spuse vesela femeie, 
însă numele meu de fată este Jeana de Cosse-Brissac. 

— Ah! Doamne! strigă bătrînul, încercînd să 
deschidă bariera cu miinile-i tremurătoare, ah! Doamne! 

Jeana, care nu înţelegea nimic din această primire 
ciudată, atît de deosebită de aceea la care se aştepta şi 

pe care o atribuia vîrstei bătrînului şi scăderii facutăţilor 
sale, văzindu-se în sfîrşit recunoscută sări jos de pe cal şi 
alergă să se arunce în braţele sale, aşa cum făcea de 
obicei; însă îmbrăţişindu-l pe baron, ea îi simţi obrajii 
umezi; plingea. 

— E de bucurie, gîndi ea. Dar inima îi este tot tînără. 

— Vino, spuse bătrînul, după ce o îmbrăţişase pe 
Jeana. 

Şi ca şi cînd nu i-ar fi zărit pe cei doi însoțitori ai ei, 
bătrînul porni spre castel cu pasul lui egal şi măsurat, 
urmat la aceeaşi depărtare de cei doi cîini care nu 
avuseseră vreme decit să-i miroase şi să-i privească pe 
vizitatori. 

Castelul avea o înfăţişare de tristeţe ciudată; toate 
jaluzelele erau trase; s-ar fi zis că e un mormiînt uriaş: 
servitorii care se zăreau trecînd pe ici pe colo erau 
îmbrăcaţi în negru. Saint-Luc aruncă o privire soţiei sale 
pentru a o întreba dacă aşa se aştepta să găsească ea 
castelul. 

Jeana înţelese şi cum ardea şi ea de dorinţa de a ieşi 
din această nedumerire, se apropie de baron, şi luîndu-i 
mîna: 

— Şi Diana! spuse ea, oare din nenorocire nu se află 
aci? 

Bătrînul se opri ca lovit de trăsnet şi uitîndu-se la 
tinăra femeie cu o expresie care semăna mai mult a 
groază: 

— Diana! spuse el. 

Şi îndată la numele acesta cei doi cîini, ridicîndu-şi 
capetele spre stăpînul lor, scoaseră un geamăt tînguitor. 

Bussy nu se putu opri să nu se înfioare; Jeana îl privi 
pe Saint-Luc şi Saint-Luc se opri, neştiind dacă trebuia să 
înainteze mai departe sau să se înapoieze. 

— Diana! repetă bătrînul, ca şi cînd i-ar fi trebuit tot 
acest timp pentru a înţelege întrebarea care i se punea, 
aşadar nu ştiţi nimic?... 

Şi glasu-i slăbit şi tremurător se stinse într-un suspin 
smuls din fundul inimii. 

— Dar ce s-a întîmplat? strigă Jeana mişcată şi cu 
mîinile împreunate. 

— Diana a murit! strigă bătrînul ridicîndu-şi mîinile 
cu un gest deznădăjduit spre cer şi lăsînd să-i scape un 
puhoi de lacrimi. 

Şi căzu pe primele trepte ale peronului la care 
ajunseseră, îşi ascundea capul în miini, legănîndu-se ca 
pentru a goni amintirea dureroasă care venea să-l 
chinuie mereu. 

— Moartă! strigă Jeana, lovită de groază şi 
îngălbenind ca un cadavru. 

— Moartă! bolborosi Bussy. L-au lăsat şi pe el să 
creadă că a murit! Ah! sărmane bătrîn, cum ai să mă 
iubeşti într-o zi. 

— Moartă! moartă! repetă baronul; mi-au ucis-o! 

—Ah! scumpul meu senior, spuse Jeana, care, după 
lovitura grozavă pe care o primise, găsise singurul mijloc 
care împiedică să se sfărime inima slabă a femeilor, 
lacrimile. 

Şi ea izbucni în suspine, inundînd cu lacrimi faţa 
bătrînului, de gitul căruia îşi înlănţuise braţele. 

Bătrînul senior se ridică împleticindu-se. 

—Ce are a face, spuse el, cu toate că e goală şi 
pustiită, casa nu e mai puţin primitoare; intraţi. 

Jeana îl luă de braţ pe bătriîn şi străbătu cu el 
peristilul, vechea sală a gărzii, făcută acum sufragerie şi 
intră în salon. 

Un servitor, a cărui faţă tulburată şi ai cărui ochi 

înroşiţi arătau cît de mare era iubirea pentru stăpînul lui, 
mergea înainte, deschizind uşile; Saint-Luc şi Bussy 
urmau. 

Ajuns în salon, bătrînul susţinut mereu de Jeana, se 
aşeză sau mai de grabă căzu în fotoliul său mare din 
lemn sculptat. 

Servitorul deschise o fereastră pentru a lăsa să intre 
aer şi, fără să iasă din cameră, se retrase într-un colţ. 

Jeana nu îndrăznea să rupă tăcerea. Ea se temea să 
nu redeschidă rănile bătrînului întrebîndu-l; şi totuşi, ca 
toate persoanele tinere şi fericite, ea nu se putea hotărî 
să creadă adevărată nenorocirea care i se anunţa. Există 
o vîrstă la care nu poţi cerceta prăpastia morţii, pentru 
că nu crezi în moarte. 

Baronul fu acela care o luă înaintea dorinţei ei, 
deschizînd vorba: 

— Mi-ai spus că eşti căsătorită, dragă Jeana; domnul 
este soţul dumitale? 

Şi îl arăta pe Bussy. 

— Nu, domnule Augustin, răspunse Jeana; este 
domnul de Saint-Luc. 

Saint-Luc se înclină mai adînc în faţa nefericitului 
părinte decit în faţa bătrînului. Acesta îl salută părinteşte 
şi se sili chiar să zimbească; apoi, cu ochii slăbiţi, se 
întoarse spre Bussy: 

— Şi domnul, spuse el, este fratele dumitale, fratele 
soţului dumitale, vreo rudă? 

— Nu, scumpe baron, domnul nu ne este rudă, ci 
prietenul nostru; domnul Ludovic de Clermont, conte de 
Bussy d'Amboise, gentilom al domnului duce de Anjou. 

La aceste cuvinte bătrinul, mişcat ca de un arc, 
aruncă o privire grozavă asupra lui Bussy şi, ca istovit de 
această provocare mută, recăzu pe fotoliu scoţind un 

geamăt. 

— Ce s-a întîmplat? întrebă Jeana. 

— Baronul te cunoaşte, domnule de Bussy? întrebă 
Saint-Luc. 

— Este pentru prima oară cînd am cinstea să-l văd 
pe domnul baron de Meridor, spuse liniştit Bussy, care 
numai el înţelesese efectul pe care numele domnului 
duce de Anjou îl făcuse asupra bătrînului. 

— Ah! dumneata eşti gentilom al domnului duce de 
Anjou, spuse baronul, eşti gentilomului acelui monstru, 
acelui demon şi îndrăzneşti s-o mărturiseşti şi ai 
îndrăzneala să te înfăţişezi înaintea mea: 

— E nebun? întrebă în şoaptă Saint-Luc pe soţia sa, 
privindu-l pe baron cu nişte ochi mirati. 

— Durerea i-o fi tulburat mintea, răspunse Jeana 
înspăimîntată. 

Domnul de Meridor însoţise cuvintele pe care le 
rostise şi care o făceau pe Jeana să se îndoiască de 
sănătatea lui, de o privire mai amenințătoare decit cea 
dintii; dar Bussy, mereu nepăsător, susţinuse această 
privire cu o atitudine de un adînc respect şi nu răspunse. 

— Da, al acelui monstru, reluă domnul de Meridor, a 
cărui minte părea că se rătăceşte din ce în ce mai mult, 
al acelui asasin care mi-a ucis fiica! 

— Bietul om! şopti Bussy. 

— Dar ce tot spune acolo? întrebă Jeana. 

— Aşadar nu ştiţi, dumneavoastră care mă priviţi cu 
nişte ochi îngroziţi, strigă domnul de Meridor luînd mîinile 
Jeanei şi acelea ale lui Saint-Luc şi unindu-le într-ale sale, 
dar ducele de Anjou mi-a ucis-o! 

Şi bătrînul rosti aceste din urmă cuvinte cu un 
accent atît de dureros, încît chiar lui Bussy îi veniră 
lacrimi în ochi. 

— Domnule, spuse tîinăra, chiar dacă ar fi aşa, şi nu 
înţeleg cum ar putea fi, nu-l poţi acuza de această 
nenorocire grozavă pe domnul de Bussy, cel mai cinstit, 
cel mai mărinimos gentilom care există. Dar vezi bine, 
bunul meu baron, domnul de Bussy plinge ca noi şi cu 
noi. Ar fi venit oare, dacă ar fi putut bănui primirea pe 
care i-o pregăteai! Ah! scumpe domnule Augustin, în 
numele iubitei dumitale Diana, spune-ne cum s-a 
întîmplat această catastrofă? 

— Atunci dumneata nu ştiai? spuse bătriînul 
adresîndu-se lui Bussy. 

Bussy se înclină fără să răspundă. 

—Ei, Doamne! nu, spuse Jeana, nimeni nu ştia de 
această întîmplare. 

— Diana mea a murit şi cea mai bună prietenă a ei 
nu ştia nimic! Oh! e adevărat, n-am scris nimănui, n-am 
vorbit cu nimeni despre aceasta; mi se părea că lumea 
nu putea să trăiască din clipa cînd Diana nu mai trăia; mi 
se părea că universul întreg trebuia să poarte doliul 
Dianei. 

— Vorbeşte, vorbeşte; aceasta te va mai uşura, 
spuse Jeana. 

— Ei bine! spuse baronul scoţind un suspin, acest 
prinţ nemernic, care necinsteşte nobilimea Franţei, a 
văzut-o pe Diana mea şi găsind-o atît de frumoasă, a pus 
s-o răpească şi s-o ducă la castelul Beaugé, pentru a o 
necinsti cum ar fi făcut cu fiica unui servitor. Dar Diana, 
Diana mea sfintă şi nobilă, şi-a ales moartea. Ea s-a 
aruncat de la o fereastră în lac şi nu s-a mai putut găsi 
decit vălul plutind pe deasupra apei. 

Şi bătrînul nu putu rosti această din urmă frază fără 
lacrimi şi suspine care făceau din această scenă unul din 
cele mai dureroase spectacole pe care le văzuse Bussy 

pînă atunci, Bussy, bărbatul războinic, obişnuit să verse 
şi să vadă vărsîndu-se sînge. 

Jeana, aproape leşinată, îl privea şi ea pe conte cu 
un fel de groază. 

— Oh! conte, strigă Saint-Luc, e îngrozitor, nu-i aşa? 
Conte trebuie să-l părăseşti pe acel prinţ nemernic; 
conte, un suflet nobil ca al dumitale nu poate rămîne 
prietenul unui răpitor şi al unui ucigaş. 

Bătrînul, mai îmbărbătat puţin de aceste cuvinte, 
aştepta răspunsul lui Bussy pentru a-şi forma părerea 
asupra gentilomului; cuvintele simpatice ale lui Saint-Luc 
îl mîngiiau. În marile crize morale, slăbiciunile fizice sînt 
mari şi nu este o alinare mică a durerii unui copil muşcat 
de un cîine favorit, decit aceea de a vedea că-l baţi pe 
acest cîine care l-a muşcat. 

Dar Bussy, în loc să-i răspundă lui Saint-Luc, făcu un 
pas spre domnul de Meridor. 

— Domnule baron, spuse el, vreţi să-mi îngăduiţi 
cinstea unei convorbiri între patru ochi? 

— Ascultaţi-l pe domnul de Bussy, scumpe senior! 
spuse Jeana, veţi vedea că este bun şi că ştie să facă un 
serviciu. 

— Vorbeşte, domnule, spuse baronul tremurînd; căci 
presimţea ceva ciudat în privirea tînărului. 

Bussy se întoarse spre Saint-Luc şi soţia sa şi 
aruncîndu-le o privire plină de nobleţe şi de prietenie: 

— Imi daţi voie? spuse el. 

Cei doi tineri ieşiră din sală sprijiniți unul de altul şi 
simțind, o îndoită fericire alături de această mare 
nenorocire. 

Atunci, după ce se închise uşa în urma lor, Bussy se 
apropie de baron şi îl salută pînă la pămînt. 

— Domnule baron, spuse Bussy, de faţă cu mine l- 

aţi acuzat pe un prinţ în al cărui serviciu mă aflu, şi l-aţi 
acuzat cu o furie care mă sileşte să vă cer o explicaţie. 

Bătrînul făcu o mişcare. 

— O! nu vă înşelaţi asupra înţelesului cu totul 
respectuos al cuvintelor mele; eu vă vorbesc cu cea mai 
adincă simpatie; şi cu cea mai vie dorinţă de a vă îndulci 
suferinţa, vă spun: Domnule baron, povestiţi-mi în toate 
amănuntele, catastrofa dureroasă pe care o povesteaţi 
adineauri domnului de Saint-Luc şi soţiei sale. Să vedem, 
totul s-a întîmplat aşa cum credeaţi şi nu se mai poate 
face nimic? 

— Domnule, spuse bătrînul, am avut o clipă de 
nădejde. Un gentilom nobil şi cinstit, domnul de 
Monsoreau, a iubit-o pe sărmana mea fiică şi s-a 
interesat de ea. 

— Domnul de Monsoreau! ei bine, întrebă Bussy, să 
vedem, care a fost purtarea sa în toate astea? 

— Ah! purtarea sa a fost cinstită şi demnă, căci 
Diana îi refuzase mîna. Totuşi el fu acela care mă 
înştiinţă cel dintîi de planurile mişeleşti ale ducelui. El fu 
acela care îmi arătă mijlocul de a le face să nu 
reuşească; el nu cerea decit un lucru pentru a-mi scăpa 
fiica şi aceasta dovedea încă o dată întreaga nobleţe a 
sufletului sau; el cerea, dacă ar fi reuşit s-o smulgă din 
mîinile ducelui, să i-o dau în căsătorie pentru ca, vai! 
fiica mea să scape de pierzanie, deoarece el, fiind tînăr, 
activ şi întreprinzător, ar fi putut s-o apere împotriva unui 
prinţ puternic, ceea ce sărmanul ei tată nu putea încerca. 
Mă învoii cu bucurie; dar vai! fu în zadar; el ajunse prea 
tîrziu şi nu o găsi pe sărmana mea Diana scăpată de 
necinste decit prin moarte. 

— Şi din clipa aceea fatală, întrebă Bussy, domnul 
de Monsoreau nu s-a mai arătat? 


329 


— Nu e decit o lună de cînd s-au petrecut aceste 
întîmplări, spuse bătriînul, şi bietul gentilom nu va fi 
îndrăznit să mai apară în faţa mea, neputind reuşi în 
planu-i mărinimos. 

Bussy lăsă capul în jos; totul îi era lămurit. Acum 
înţelegea cum reuşise domnul de Monsoreau să i-o 
răpească prinţului pe tîinăra pe care o iubea şi cum 
teama ca prinţul să nu descopere că această tînără 
ajunsese soţia sa îl făcuse să-l lase chiar pe tatăl ei să 
creadă că a murit. 

— Ei bine! domnule, spuse bătrînul, văzînd că 
gîndurile aplecau fruntea tînărului şi ţineau aţintiţi spre 
pămînt ochii pe care povestirea ce o terminase îi făcuse 
să sclipească de mai multe ori. 

— Ei bine! domnule baron, răspunse Bussy, sînt 
însărcinat de monseniorul duce de Anjou să vă aduc la 
Paris unde Alteța Sa doreşte să vă vorbească. 

— Să-mi vorbească, mie! strigă baronul; eu, să mă 
găsesc în faţa acelui om după moartea fiicei mele! Şi ce 
ar putea să-mi spună, ucigaşul? 

— Cine ştie? Să se dezvinovăţească poate. 

— Şi chiar dacă s-ar dezvinovăţi, strigă bătriînul, nu, 
domnule de Bussy, nu, nu mă vei duce la Paris; de altfel 
ar fi prea mult să mă depărtez de locul unde se 
odihneşte scumpa mea copilă în giulgiul ei rece de 
trestii. 

— Domnule baron, spuse Bussy cu o voce hotărită, 
daţi-mi voie să stărui; este datoria mea să vă conduc la 
Paris şi am venit numai pentru aceasta. 

— Ei bine! mă voi duce dar la Paris, strigă bătrînul 
tremurînd de miînie; dar nenorocire acelora care mă vor fi 
pierdut! Regele mă va asculta şi, dacă nu mă ascultă, voi 
face apel la toţi gentilomii din Franţa. Dar, spuse el în 

şoaptă, uitasem în durerea mea că am în mîinile mele o 
armă pe care nu am întrebuinţat-o pînă acum. Da, 
domnule de Bussy, te voi însoţi. 

— lar eu, domnule baron, spuse Bussy luîndu-i mîna, 
vă recomand răbdarea, liniştea şi demnitatea care se 
cuvin unui nobil creştin. Dumnezeu are pentru inimile 
curate bunătăţi nemăsurate şi nu ştiţi ce vă pregăteşte. 
Vă mai rog, aşteptind ziua în care vor izbucni aceste 
bunătăţi, să nu mă socotiți în numărul duşmanilor 
dumneavoastră, căci nici nu ştiţi ce fac pentru 
dumneavoastră. Aşadar pe miine, domnule baron, vă rog 
şi, de cum se va lumina de ziuă, vom porni la drum. 

— Mă învoiesc, răspunse bătrînul nobil, mişcat fără 
să vrea de accentul blind cu care Bussy rostise aceste 
cuvinte; dar deocamdată, prieten sau duşman, eşti 
musafirul meu şi trebuie să te conduc la apartamentul 
dumitale. 

Şi baronul luă de pe masă un sfeşnic de argint cu 
trei braţe şi, cu un pas greoi, sui, urmat de Bussy 
d'Amboise, scara de onoare a castelului. 

Cîinii voiau să-l urmeze; el îi opri cu un semn: doi din 
servitorii săi mergeau în urma lui Bussy cu alte sfeşnice. 

Ajungînd pe pragul camerei care îi era hotărită, 
contele întrebă ce se făcuseră domnul de Saint-Luc şi 
soţia sa. 

— Bătrînul meu Germain trebuie să se fi îngrijit de 
ei, răspunse baronul. Noapte bună, domnule conte. 


331 


CAPITOLUL XXIV 


Cum îşi făcuse rost Remy le Haudouin, în 
lipsa lui Bussy, de înţelegeri pe ascuns în 
casa din strada Sfintul Anton. 


Domnul şi doamna de Saint-Luc nu-şi puteau reveni 
din surpriză. Bussy să aibă taine cu domnul de Meridor; 
Bussy, pregătindu-se să plece cu bătrînul la Paris; Bussy, 
în sfîrşit, părînd că ia deodată conducerea acestor afaceri 
care îi păreau la început străine şi necunoscute, era 
pentru cei doi tineri un fenomen ce nu se putea explica. 

Cît despre baron, puterea magică a acelui titlu, 
Alteță Regală, produsese asupra lui efectul obişnuit; un 
gentilom de pe vremea lui Henric al Ill-lea, nu zimbea 
încă în faţa titlurilor şi armoariilor. 

Alteță Regală, însemna pentru domnul de Meridor, 
ca şi pentru oricare altul, afară de rege, o putere 
însemnată, adică trăsnet şi furtună. 

Dimineaţa, baronul îşi luă rămas bun de la oaspeţii 
săi pe care îi instală în castel; dar Saint-Luc şi soţia sa, 
înţelegînd gravitatea situației, îşi  făgăduiră să 
părăsească Meridorul de îndată ce se va putea şi să se 
ducă pe moşiile de la Brissac, care erau învecinate, de 
îndată ce se vor fi asigurat de învoirea sfiiciosului 
mareşal. 

Cît despre Bussy, pentru a-şi îndreptăţi purtarea-i 
ciudată nu avu nevoie decît de o clipă; Bussy, stăpîn pe o 
taină pe care o ştia numai el şi pe care putea s-o spună 
cui îi plăcea, semăna cu unul din acei magi scumpi 
Orientalilor, care cu o singură lovitură de baghetă fac să 
curgă lacrimi din toţi ochii şi care cu a doua măresc 

pupilele şi deschid toate gurile printr-un zîmbet vesel. 

Această clipă, care am spus că îi fusese de ajuns lui 
Bussy pentru a opera atît de mari schimbări, fu 
întrebuințată de el rostind în şoapte citeva silabe la 
urechea pe care i-o întindea cu lăcomie încîntătoarea 
soţie a lui Saint-Luc. 

După rostirea acestor citeva silabe, faţa Jeanei se 
înveseli; fruntea ei, atit de curată se coloră de o roşeaţă 
plăcută. | se văzură dinţişorii albi şi strălucitori ca sideful 
apărînd sub coraliul buzelor; şi, deoarece soţul ei, mirat, 
o privea pentru a o întreba, ea duse un deget la buze şi 
fugi sărind şi trimiţind un sărut de mulţumire lui Bussy. 

Bătrînul nu văzuse nimic din această pantomimă 
plină de înţeles: cu privirea aţintită spre locuinţa 
părintească, el îşi mîngiia fără să vrea cei doi cîini care 
nu se puteau hotărî să-l părăsească; dădu cîteva porunci 
cu o voce mişcată servitorilor săi, încovoiaţi sub 
cuvintele sale de rămas bun. Apoi urcîndu-se cu mare 
greutate şi datorită ajutorului dat de rindaşul său pe un 
cal bătrîn, pe care îl iubea şi care fusese calul său de 
luptă în ultimele războaie civile, salută cu un gest 
castelul Meridor şi plecă fără să scoată un cuvint. 

Bussy, cu privirea strălucitoare, răspundea la 
zimbetul Jeanei şi se întorcea adesea pentru a-şi saluta 
prietenii. Părăsindu.-l, Jeana îi şoptise: 

— Ce om ciudat eşti, domnule conte! Eu îţi 
făgăduisem că te aşteaptă fericirea la Meridor... şi cînd 
colo dumneata eşti acela care aduci la Meridor fericirea 
ce zburase. 

De la Meridor la Paris e cale lungă; lungă mai cu 
seamă pentru un baron bătrîn ciuruit de lovituri de spadă 
şi de gloanţe, primite în acele războaie aspre în care 
rănile erau în raport cu luptătorii. Cale lungă de 

asemenea, pentru acel cal tărcat care se numea Jarnac şi 
care la acest nume, ridicîndu-şi capul virit sub coamă, 
arunca o privire încă mîndră de sub pleoapele-i obosite. 

Odată pornit la drum, Bussy se apucă de studiu: 
acest studiu era să farmece prin îngrijire şi atenţiile sale 
de fiu inima bătrînului a cărui ură şi-o atrăsese la început 
şi fără îndoială că reuşi, căci a şasea zi de dimineaţă, 
ajungind la Paris, domnul de Meridor spuse tovarăşului 
său de călătorie aceste cuvinte, care zugrăveau întreaga 
schimbare pe care călătoria o adunase în sufletul lui: 

— E ciudat, conte, iată-mă mai aproape ca niciodată 
de nenorocirea mea şi totuşi sînt mai puţin îngrijorat la 
sosire decit eram la plecare. 

— Încă două ore, senior Augustin, spuse Bussy, şi 
mă veţi judeca aşa cum vreau să fiu judecat de 
dumneavoastră. 

Călătorii intrară în Paris prin mahalaua Sfintul 
Marcel, veşnica intrare a cărei preferinţă era îndreptăţită 
pentru vremea aceea, deoarece acest îngrozitor cartier, 
cel mai urit din Paris, părea cel mai parizian dintre toate, 
datorită numeroaselor sale biserici, mulţimii sale de case 
pitoreşti şi poduleţelor sale aruncate peste băltoace. 

— Unde mergem? spuse baronul. La Luvru, desigur. 

— Domnule, spuse Bussy, trebuie mai întîi să vă duc 
la palatul meu, pentru ca să vă întremaţi puţin şi să fiţi 
apoi în stare să vă înfăţişaţi cum se cuvine înaintea 
persoanei la care vă duc. 

Baronul încuviinţă cu răbdare; Bussy îl conduse 
drept la palatul său din strada Grenelle-Saint Honoré. 

Oamenii contelui nu îl aşteptau, sau, mai de grabă 
nu îl mai aşteptau: înapoiat noaptea printr-o portiţă a 
cărei cheie o avea numai el, îşi înşeuase singur calul şi 
plecase fără să fie văzut de nimeni altul afară de Remy le 

Haudouin. Se înţelege aşadar, că dispariţia lui fără veste, 
primejdiile pe care le întîmpinase cu o săptămînă înainte 
şi care se trădaseră prin rana sa, obiceiurile sale 
aventuroase, în sfîrşit, pe care nu le potoleau nici o 
lecţie, făcuseră pe mulţi să creadă că dăduse în vreo 
cursă întinsă în drum de către duşmanii săi, că norocul, 
care îi favorizase atita vreme curajul, fusese într-o zi 
potrivnic îndrăznelii sale şi că Bussy, tăcut şi invizibil, 
murise de vreun pumnal sau de vreun glonţ. 

Astfel încît cei mai buni prieteni şi cei mai 
credincioşi servitori ai lui Bussy şi începuseră să facă 
rugăciuni pentru întoarcerea sa la lumină, întoarcere 
care le apărea tot atît de îndrăzneață ca şi aceea a lui 
Pirithous; în vreme ce alţii, mai pozitivi, nemai contînd 
decit pe cadavrul său, făceau, pentru a-l regăsi, cercetări 
dintre cele mai amănunțite prin canaluri, prin pivnițele 
suspecte, prin gropile de la marginea oraşului, prin albia 
Bievrei sau prin şanţurile Bastiliei. 

O singură persoană răspundea cînd era întrebată 
despre Bussy: 

— Domnul conte este sănătos. 

Dar dacă voiau să-l întrebe mai mult, cum nici el nu 
ştia mai mult, informaţiile pe care le putea da se opreau 
aci. 

Această persoană, care îndura, datorită acestui 
răspuns liniştitor, însă puţin amănunţit, o mulţime de 
insulte şi complimente urite, era maestrul Remy le 
Haudouin care, de dimineaţa pînă seara, mergea încoace 
şi încolo, pierzîndu-şi vremea cu contemplări ciudate, 
dispărîind din cînd în cînd de la palat, fie ziua, fie 
noaptea, înapoindu-se după aceea cu o poftă de mîncare 
neobişnuită şi aducînd prin veselia lui, de cîte ori se 
înapoia, puţină bucurie în sufletele celor din palat. 

Remy, după una din acele lipsuri tainice, se înapoia 
la palat tocmai în clipa cînd curtea de onoare răsuna de 
strigăte de veselie, iar servitorii, sosiți în grabă, se 
repezeau la friul calului lui Bussy şi se certau care să-l 
ajute să descalece, căci contele, în loc să se dea jos, 
rămiînea călare. 

— Ei, spunea Bussy, sînteţi veseli că mă vedeţi viu, 
vă mulţumesc. Mă întrebaţi dacă sînt eu, priviţi, pipăiţi, 
dar faceţi-o repede. Bine; acum ajutaţi-i acestui gentilom 
cumsecade să coboare de pe cal şi băgaţi de seamă că îl 
respect mai mult decît pe un prinţ. 

Bussy avea dreptate să-l înalte astfel pe bătrîn, 
căruia abia i se dăduse atenţie la început şi care după 
veşmintele sale modeste, cam demodate, şi după calu-i 
tărcat, prețuit foarte repede de oamenii care zilnic 
umblau cu caii lui Bussy, fusese luat drept un scutier 
retras în vreo provincie şi pe care aventurierul gentilom îl 
aducea din acest exil ca dintr-o altă lume. 

Dar, după aceste cuvinte, se grăbeau care mai de 
care în jurul baronului. Le Haudouin privea această scenă 
zimbindu-şi în barbă, după obiceiul lui şi fu nevoie de 
toată seriozitatea lui Bussy pentru a sili acest zimbet să 
dispară de pe faţa veselă a tînărului doctor. 

— Repede o cameră Monseniorului, strigă Bussy. 

— Care? întrebară numaidecit cinci sau şase voci 
grăbite. 

— Cea mai bună, a mea. 

Şi la rîndu-i el oferi braţul bătrînului pentru a urca 
scara, încercînd să-l primească chiar cu mai multă cinste 
decit fusese el primit. 

Domnul de Meridor se lăsa dus de această răpitoare 
politeţe, fără voinţă, cum te laşi dus pe povirnişul unor 
visuri care te conduc prin ţări minunate, regatul 

închipuirii şi al nopţii. 

| se aduse baronului cupa de aura contelui şi Bussy 
voi să-i toarne chiar el vinul găzduirii. 

— Mulţumesc! mulţumesc, domnule, spuse bătrînul, 
dar ne vom duce în curînd unde avem de mers? 

— Da, senior Augustin, în curînd, fiţi pe pace şi nu 
va fi o fericire numai pentru dumneavoastră, dar şi 
pentru mine. 

— Ce spui dumneata şi cum se face că îmi vorbeşti 
aproape mereu o limbă pe care eu nu o înţeleg? 

— Spun, senior Augustin, că v-am vorbit de o 
Providenţă milostivă cu sufletele mari şi că ne apropiem 
de clipa în care în numele dumneavoastră, voi face apel 
la această Providenţă. 

Baronul îl privi pe Bussy cu un aer mirat; dar Bussy, 
făcîndu-i cu mîna un semn respectuos şi care voia să 
spună: mă înapoiez numaidecit, ieşi cu zimbetul pe buze. 

După cum se aştepta, la Haudouin veghea la uşă; îl 
luă pe tînăr de braţ şi îl duse într-o cameră. 

— Ei bine! dragă Hippocrat, întrebă el, cum stăm? 

— Unde? 

— La naiba! în strada Sfintul Anton. 

—  Monseniore, am ajuns la un punct foarte 
interesant pentru dumneavoastră, cel puţin aşa cred. 
Există în toate astea un tată care trebuie, după cit se 
pare, să aducă deznodămiîntul; un Zeu care, într-o zi sau 
alta, va cobori într-o maşină; astfel că se aşteaptă acest 
tată care lipseşte şi acest Zeu necunoscut. 

— Bun! spuse Bussy; dar cum ai aflat tu aceste 
lucruri? 

—  Înţelegeţi, Monseniore, spuse le Haudouin cu 
veselia lui obişnuită, că lipsa dumneavoastră făcea 
deocamdată din siutaţia mea un post plătit fără muncă; 

am voit să întrebuinţez în folosul dumneavoastră clipele 
libere pe care mi le lăsaţi. 

— Să vedem, ce ai făcut? Povesteşte, dragul meu 
Remy, ascult. 

— lată: după ce aţi plecat, am dus bani, cărţi şi o 
spadă într-o cameră mică pe care o închiriasem şi care 
făcea parte din casa de pe colţul făcut de strada sfintul 
Anton cu strada Sfînta Ecaterina. 

— Bine. 

— De acolo puteam să văd, de la pivniţă pînă la 
coşurile de pe acoperiş, casa pe care o cunoaşteţi. 

— Foarte bine! 

— Abia intrat în cameră, m-am uitat pe fereastră. 

— Minunat. 

— Da, însă era un neajuns la această minunăţie. 

— Care? 

— Acela că, dacă vedeam eram şi văzut şi se putea, 
în cele din urmă, să dau de bănuit privind într-una 
aceeaşi privelişte; această încăpăţinare m-ar fi făcut să 
trec, după două sau trei zile drept un hoţ, un îndrăgostit, 
un spion sau un nebun... 

— Bine judecat, dragul meu le Haudouin. Dar atunci 
ce ai făcut? 

—O! atunci, domnule conte, am văzut că trebuia să 
recurg la alte mijloace şi pe legea mea... 

— Ei bine? 

—Pe legea mea, m-am îndrăgostit. 

— Ei aş! făcu Bussy, care nu înţelegea cum ar fi 
putut să-i servească dragostea lui Remy. 

— E aşa după cum am cinstea să v-o spun, repetă 
cu seriozitate tînărul doctor; îndrăgostit, foarte 
îndrăgostit, îndrăgostit la nebunie. 

— De cine? 


338 


— De Gertruda. 

— De Gertruda, servitoarea doamnei de Monsoreau? 

— Ei, da! de Gertruda, servitoarea doamnei de 
Monsoreau. Ce vreţi, Monseniore, eu nu sînt gentilom, ca 
să mă îndrăgostesc de stăpine: sînt un biet medic, fără 
altă ocupaţie decit un client care, nădăjduiesc, nu-mi va 
mai da decit foarte rar de lucru, şi trebuie să-mi fac 
experienţele in anima vili, cum zicem la Sorbona. 

— Sărmane Remy, spuse Bussy, crede-mă că 
preţuiesc devotamentul tău. 

— Ei! Monseniore, răspunse le Haudouin, să nu 
credeţi că sînt aşa de plins; Gertruda e o fată drăguță 
care este cu două şchioape mai înaltă decit mine şi care 
m-ar ridica în sus ţinîndu-mă de gulerul hainei, ceea ce 
arată la ea o mare dezvoltare a muşchilor bicepsului şi 
deltoidului. Lucrul acesta îmi dă pentru ea un respect 
care o linguşeşte şi, cum îi cedez întotdeauna, nu ne 
certăm niciodată; apoi are un talent frumos. 

— Care? bietul meu Remy. 

— Povesteşte minunat. 

— Ah! adevărat? 

— Da, astfel încît prin ea aflu tot ce se petrece la 
stăpîna ei. Ei, ce ziceţi? m-am gîndit că nu v-ar fi 
neplăcut să aveţi pe cineva care să vă spună ce se 
petrece în casă. 

— Le Haudouin, eşti un geniu bun pe care 
întîmplarea sau mai de grabă Providența mi l-a aşezat în 
drum; atunci, te găseşti cu Gertruda în termeni... 

— Puella me diligit, răspunse le Haudouin legănîndu- 
se cu o îngiîmfare exagerată. 

— Şi eşti primit în casă? 

— leri seară, mi-am făcut intrarea acolo, la miezul 
nopţii în vîrful picioarelor, poarta cu ferestruica vestită pe 

care o ştiţi. 

— Şi cum ai ajuns la această fericire? 

— Dar destul de natural pot să spun. 

— Ei bine! spune. 

— A treia zi după plecarea dumneavoastră, a doua zi 
după instalarea mea în camera cea mică, am aşteptat la 
poartă pentru ca femeia viitoarelor mele ginduri să iasă 
pentru a se duce după tirguieli, lucru pe care îl face, 
trebuie s-o mărturisesc, în fiecare zi la ora nouă 
dimineaţa. La ora opt şi zece minute, am văzut-o 
apărînd; numaidecit m-am dat jos de la observatorul meu 
şi m-am dus să mă aşez în drumul ei. 

— Şi te-a recunoscut? 

— Atit de bine, încît a scos un țipăt şi a fugit. 

— Atunci? 

— Atunci am alergat după ea şi am ajuns-o cu mare 
greutate, căci aleargă foarte repede; însă, înţelegeţi, 
fustele te încurcă mai întotdeauna. 

— lisuse! a spus ea. 

— Sfînta Fecioară! am strigat eu. 

— Acest lucru i-a făcut o idee bună despre mine; un 
altul, mai puţin evlavios, ar fi strigat „drace” sau „la 
naiba”. 

— Doctorul! a spus ea. 

— Fermecătoarea gospodină! am răspuns eu. 

Ea a zimbit: dar revenind şi numaidecit: 

— Vă înşelaţi, domnule, a spus ea, nu vă cunosc. 

— Dar eu vă cunosc, i-am spus eu, căci de trei zile 
nu mai trăiesc, nu mai exist, vă ador; aşa că nu mai 
locuiesc în strada Beautreillis ci în strada Sfîntul Anton, în 
colţul străzii Sfînta Ecaterina şi nu mi-am schimbat 
locuinţa decit pentru a vă vedea intrînd şi ieşind; dacă 
veţi mai avea nevoie de mine pentru a pansa vreun 

gentilom frumos, nu trebuie să mai mă căutaţi în vechea- 
mi locuinţă, ci în cea nouă. 

— Astfel că acum eşti?... 

— Atit de fericit cît poate să fie un îndrăgostit... cu 
Gertuda, bineînţeles totul e relativ; dar sînt mai mult 
decit fericit, sînt în culmea fericirii, deoarece am ajuns 
unde voiam, în interesul dumneavoastră. 

— Dar ea poate că va bănui ceva? 

— Nimic, nici nu i-am vorbit de dumneavoastră. 
Oare sărmanul Remy le Haudouine cunoaşte gentilomi 
nobili ca seniorul de Bussy? Nu, am întrebat-o numai 
foarte nepăsător: 

— Şi tînărul dumitale stăpîn o duce mai bine? 

— Care stăpîn? 

— Cavalerul acela pe care l-am îngrijit la 
dumneavoastră. 

— Nu este stăpînul meu, a răspuns ea. 

— Ah! văzîndu-l culcat în patul stăpînei dumitale, am 
crezut..., am reluat eu. 

— O! Doamne, nu; sărmanul tînăr, a răspuns ea cu 
un suspin, nu ne era nimic; nici nu l-am văzut de atunci 
decit o singură dată. 

— Atunci, nu-i ştii numele? am întrebat eu. 

— O! ba da. 

— L-ai fi putut şti şi totuşi să-l fi uitat. 

— Nu este un nume care se uită. 

— Cum se numeşte, dar? 

— Ai auzit vorbindu-se de seniorul de Bussy? 

— La naiba! am răspuns eu, Bussy, viteazul Bussy? 

— Ei bine! chiar el. 

— Atunci, doamna? 

— Stăpîna mea e căsătorită, domnule. 

— Poate fi cineva căsătorită, credincioasă şi totuşi 

să se gindească uneori la un tînăr frumos pe care l-a 
văzut... chiar numai o clipă, mai ales cînd acest tînăr 
frumos era rănit, interesant şi culcat în patul vostru. 

— Aşa e, a răspuns Gertruda, ca să fiu sinceră, nu 
zic că stăpîna mea nu se gîndeşte la el. 

Fruntea lui Bussy se coloră de o roşeaţă puternică. 

— Chiar vorbim de el, a adăugat Gertruda, de 
fiecare dată cînd ne aflăm singure. 

— Minunată fată! strigă contele. 

— Şi ce vorbiţi despre el? am întrebat eu. 

— Povestesc vitejiile sale, ceea ce nu e greu, mai 
ales că în tot Parisul nu se vorbeşte decît despre 
loviturile de spadă pe care le dă şi pe care le primeşte. 
Am învăţat-o chiar, tot pe stăpîna mea, un cîntec foarte 
la modă. 

— Ah! îl cunosc, am răspuns eu. 

— Stăpina mea îl cîntă toată ziua, a strigat Gertuda. 

Bussy îi strînse mîna tînărului doctor; un fior nespus 
de fericire îi trecea prin vine. 

— Asta e tot? spuse el, atît de nesătul e omul în 
dorinţele lui. 

— Tot, Monseniore, O! mai tirziu voi afla mai mult; 
dar, ce drăcu! nu poţi afla totul într-o zi sau, mai de 
grabă, într-o noapte. 


CAPITOLUL XXV 
Tatăl şi fiica 


Acest raport al lui Remy îl făcea pe Bussy foarte 
fericit; în adevăr, el află multe lucruri: mai întîi că domnul 
de Monsoreau era tot atit de urit şi că el, Bussy, era mai 

iubit ca înainte. 

Şi apoi, această prietenie a tînărului pentru el îi 
umplea inima de bucurie. Există în toate sentimentele 
care vin din cer o înveselire a întregii noastre fiinţe, care 
pare că ne înmulţeşte facultăţile. Te simţi fericit, pentru 
că te simţi bun. 

Bussy înţelese deci că nu mai avea vreme de 
pierdut acum şi că fiecare fior de durere care stringea 
inima bătrînului era aproape o nelegiuire: există o astfel 
de răsturnare a legilor naturii într-un părinte care plingea 
moartea fiicei sale, încît acela care îl poate mîngiia pe 
acest părinte cu o vorbă, merită blestemele tuturor 
părinţilor nemîngiindu-l. 

Coborînd în curte, domnul de Meridor găsi un cal 
odihnit pe care Bussy pusese să-l pregătească pentru el. 
Un alt cal îl aştepta pe Bussy, amindoi se urcară în şa şi 
plecară întovărăşiţi de Remy. Ajunseră în strada Sfîntul 
Anton, nu fără o mare uimire a domnului de Meridor, 
care de douăzeci de ani nu mai venise la Paris şi care, la 
tropotul cailor, la strigătele lacheilor, la trecerea mai 
deasă a trăsurilor, găsea Parisul foarte schimbat de la 
domnia regelui Henric al II-lea. 

Insă, cu toată această uimire, care se apropia de 
admiraţie, baronul tot păstra o tristeţe care creştea pe 
măsură ce se apropia de ţinta necunoscută a călătoriei 
sale. Ce primire avea să-i facă ducele şi ce avea să mai 
iasă din noile dureri ale acestei întrevederi? 

Apoi, din cînd în cînd, privindu-l cu mirare pe Bussy, 
se întreba prin ce delăsare ciudată ajunsese să-l urmeze 
aproape orbeşte pe acest gentilom al unui prinţ căruia îi 
datora toate nenorocirile. Nu ar fi fost mai bine pentru 
demnitatea lui să-l înfrunte pe ducele de Anjou şi în loc 
să-l însoţească în felul acesta pe Bussy unde i-ar fi plăcut 

să-l ducă, să meargă drept la Luvru şi să se arunce la 
picioarele regelui? Ce putea să-i spună prinţul? Cu ce-l 
putea mîngiia? Nu făcea el parte din aceia care 
întrebuinţează vorbe mieroase ca un balsam de o clipă 
pe rănile pe care le-a făcut, dar cum pleci de la ei rana 
sîngerează mai mult şi e mai dureroasă ca mai înainte? 

Ajunseră astfel în strada Sfîntul Pavel. Bussy, ca un 
căpitan dibaci, îl trimisese înainte pe Remy, care avea 
porunca să cerceteze drumul şi să pregătească toate 
căile de intrare. 

Acesta din urmă se adresă Gertrudei şi se înapoie 
să-i spună patronului său că nici o pălărie, nici o spadă 
nu împiedicau aleea, scara sau coridorul care duceau 
spre camera doamnei de Monsoreau. 

Toate aceste consultări, erau făcute, se înţelege, în 
şoaptă între Bussy şi le Haudouin. 

În vremea aceasta, baronul se uita mirat în jurul lui. 

— Ei ce! se întreba el, acolo locuieşte ducele de 
Anjou? 

Şi un sentiment de neîncredere începu să-i fie 
inspirat de înfăţişarea modestă a casei. 

— Nu chiar acolo, domnule, răspunse zimbind 
Bussy; dar nu e locuinţa sa, este aceea a unei doamne 
pe care a iubit-o. 

Un nor trecu pe fruntea bătrînului gentilom. 

— Domnule, spuse el oprindu-şi calul, noi, 
provincialii, nu sîntem făcuţi în felul acesta, moravurile 
uşoare ale Parisului ne înspăimiîntă şi încă atît de mult, 
încît nu putem trăi în faţa tainelor dumneavoastră. Mi se 
pare că, dacă domnul duce de Anjou ţine să-l vadă pe 
baronul de Meridor, aceasta trebuie s-o facă în palatul 
său iar nu în casa uneia din amantele sale. Şi apoi, 
adăugă baronul cu un suspin adînc, pentru ce dumneata, 

ce pari bărbat cinstit, mă duci în faţa uneia din femeile 
sale? Oare pentru a mă face să înţeleg că sărmana mea 
Diana ar mai trăi încă, dacă întocmai ca stăpiîna acestei 
case, ar fi preferat ruşinea în locul morţii? 

— Haide, haide, domnule baron, spuse Bussy cu acel 
zimbet deschis, care fusese cel mai mare mijloc al său de 
convingere faţă de bătrin, nu faceţi mai dinainte 
presupuneri false. Pe cinstea mea de gentilom, nu este 
vorba aci de ceea ce credeţi. Doamna pe care o veţi 
vedea, este foarte cinstită şi demnă de toate respectele. 

— Dar cine este oare? 

— Este... este soţia unui gentilom pe care îl 
cunoaşteţi. 

— Adevărat? Dar atunci, domnule, pentru ce spui 
dumneata că a iubit-o prinţul? 

— Pentru că vă spun totdeauna adevărul, domnule 
baron; intraţi şi vă veţi convinge singur, văzînd că se 
îndeplineşte ceea ce v-am făgăduit. 

— Bagă de seamă, eu o plingeam pe copila mea 
scumpă şi dumneata mi-ai spus: „Mîngiiaţi-vă, domnule, 
bunătatea lui Dumnezeu este mare”; a-mi făgădui o 
mîngiiere la mîhnirea mea, era aproape a-mi făgădui o 
minune. 

— Intraţi, domnule, repetă Bussy cu acelaşi zîmbet 
care îl fermeca totdeauna pe bătrînul gentilom. 

Baronul descălecă. 

Gertruda alergase uimită pe pragul porţii şi îl privea 
înspăimîntată pe Remy, pe Bussy şi pe bătrîn, neputînd 
ghici prin ce potriveală a Providenţei se aflau împreună 
aceşti trei bărbaţi. 

— Du-te de o  înştiinţează pe doamna de 
Monsoreau , spuse contele, că domnul de Bussy s-a 
înapoiat şi că doreşte să-i vorbească numaidecit. Dar, pe 

sufletul dumitale, adăugă el în şoaptă, să nu-i spui o 
vorbă despre persoana care mă însoţeşte. 

— Doamna de  Monsoreaul'spuse  bătriînul 
încremenit, doamna de Monsoreau ! 

— Treceţi, domnule baron, spuse Bussy împingindu-l 
pe seniorul Augustin în alee. 

Se auzi atunci, în timp ce bătrînul urca scara cu un 
pas şovăitor, se auzi atunci, zic, vocea Dianei care 
răspundea cu un tremur ciudat: 

— Domnul de Bussy! spui Gertruda? Domnul de 
Bussy! ei bine! să intre. 

— Această voce, strigă baronul oprindu-se deodată 
la mijlocul scării; această voce! oh! Dumnezeule, 
Dumnezeule! 

— Urcaţi odată, domnule baron, spuse Bussy. 

Dar în aceeaşi clipă şi cum baronul, tremurînd, se 
ţinea de rampa scării, în plină lumină, sub o rază de 
soare aurită, apăru deodată Diana, mai frumoasă ca 
niciodată, zimbitoare cu toate că nu se aştepta să-l mai 
revadă pe tatăl său. 

La această vedere, pe care o luă drept o apariţie 
vrăjită, bătriînul scoase un țipăt grozav şi cu braţele 
întinse, cu privirea rătăcită, el oferi o imagine atît de 
desăvirşită de groază şi delir, încît Diana, gata să i se 
arunce de git, se opri la rîndu-i, înspăimiîntată şi 
încremenită. 

Baronul, întinzind mîna, găsi umărul lui Bussy şi se 
sprijini de el. 

— Diana în viaţă! murmură baronul de Meridor; 
Diana! Diana mea despre care mi se spusese că a murit, 
o, Dumnezeule! 

Şi acel războinic voinic, actor puternic al războaielor 
străine şi al războaielor civile care îl cruţaseră mereu, 

acel stejar bătrîn pe care lovitura de trăsnet a morţii 
Dianei îl lăsase în picioare, acel atlet care luptase atît de 
puternic împotriva durerii, zdrobit, copleşit, doborit de 
bucurie se dădu înapoi, cu genunchii îndoiţi şi, fără 
Bussy, s-ar fi rostogolit de pe scară la vederea acestei 
figuri scumpe care se învirtea în faţa ochilor săi, 
împărţită în mici bucățele nedesluşite. 

— Doamne! domnule de Bussy, strigă Diana 
coborînd în grabă cele cîteva trepte care o despărţeau de 
bătrîn, dar ce are tatăl meu? 

Şi tînăra,  înspăimîntată de această paloare 
neaşteptată şi de efectul ciudat produs de o întrevedere 
pe care ea trebuia s-o creadă anunţată, întreba mai mult 
din ochi decît din gură. 

— Domnul baron de Meridor vă credea moartă şi vă 
plingea, doamnă, aşa cum un tată ca dînsul poate plinge 
o fată ca dumneavoastră. 

— Cum! strigă Diana, şi nimeni nu i-a spus 
adevărul? 

— Nimeni. 

— Oh! nu, nu, nimeni, strigă bătrînul revenindu-şi 
din leşinul trecător; nimeni! nici chiar domnul de Bussy. 

—  Nerecunoscătorule! spuse gentilomul cu tonul 
unei dojeni blînde. 

— Oh! da, răspunse bătrînul, da ai dreptate, căci 
iată o clipă care mă plăteşte de toate durerile mele. Oh! 
Diana mea, Diana mea scumpă! urmă el, aducînd cu o 
mînă capul fiicei sale aproape de buze şi întinzînd mîna 
cealaltă lui Bussy. 

Apoi deodată, ridicînd capul ca şi cînd o amintire 
dureroasă sau o teamă nouă s-ar fi strecurat pînă în 
inima lui, cu toată carapacea de bucurie, dacă se poate 
spune astfel, cu care era înfăşurată: 

— Dar, ce-mi spuneai oare, domnule de Bussy, că 
am să văd pe doamna de Monsoreau ? Unde este? 

— Vai! tată, murmură Diana. 

Bussy îşi adună toate puterile. 

— O aveţi înaintea dumneavoastră, spuse el, iar 
contele de Monsoreau vă este ginere. 

— Ei ce? bolborosi bătrînul, domnul de Monsoreau, 
ginerele meu! şi toată lumea, tu, Diana, el chiar, toţi nu 
mi-au spus nimic? 

— Îmi era frică să-ţi scriu, tată, de teamă ca 
scrisoarea să nu cadă în miinile prinţului. De altfel, 
credeam că dumneata ştii totul. 

— Dar în ce scop? întrebă bătriînul! Pentru ce toate 
tainele acestea ciudate? 

— Oh! da, tată, gindeşte-te şi dumneata, strigă 
Diana, pentru ce te-a lăsat domnul de Monsoreau să 
crezi că murisem? Pentru ce nu ţi-a spus că era soţul 
meu? 

Baronul, tremurînd, ca şi cînd s-ar fi temut să-şi 
arunce privirea pînă în fundul acelor întunecimi, întreba 
sfios cu privirea ochii strălucitori ai fiicei sale şi 
melancolia înţelegătoare a lui Bussy. 

În tot acest timp, ajunseră puţin cîte puţin în salon. 

— Domnul de Monsoreau, ginerele meu? bombănea 
mereu baronul de Meridor, zdrobit 

— Aceasta nu poate să te mire, răspunse Diana cu 
tonul unei blînde dojeni; nu mi-ai poruncit dumneata să 
mă căsătoresc cu el, tată? 

— Da, dacă te-ar fi scăpat. 

— Ei bine!, m-a scăpat, spuse încet Diana căzînd pe 
un scaun din apropiere. M-a scăpat, nu de nenorocire, 
însă de ruşine cel puţin. 

— Atunci, pentru ce m-a lăsat să cred în moartea ta, 

eu care plingeam atit de amarnic? repetă bătriînul. Pentru 
ce mă lăsa el să mor de disperare, cînd un singur cuvînt, 
unul singur putea să-mi redea viaţa? 

—Oh! trebuie să fie o capcană aici, strigă Diana. 
Tată, nu mă vei mai părăsi; domnule de Bussy, ne vei 
ocroti, nu-i aşa? 

—Vai! doamnă, spuse tînărul înclinîndu-se, nu mai 
am dreptul să pătrund în tainele familiei dumneavoastră. 
Am avut datoria, văzînd purtările ciudate ale soţului 
dumneavoastră, să vă găsesc un apărător pe care să vă 
puteţi bizui. Pe acest apărător am fost să-l caut la 
Meridor. Siînteţi alături de tatăl dumneavoastră, mă 
retrag. 

—Are dreptate, spuse cu tristeţe bătrînul. Domnul 
de Monsoreau s-a temut de miînia ducelui de Anjou, iar 
domnul de Bussy se teme şi dînsul la rîndu-i. 

Diana aruncă una din privirile sale asupra tînărului, 
şi această privire însemna: 

— Dumneata, care eşti numit viteazul Bussy, te temi 
de domnul duce Anjou cum ar putea să se teamă domnul 
de Monsoreau? 

Bussy înţelese privirea Dianei şi zimbi. 

— Domnule baron, spuse el, iertaţi-mi, vă rog, 
întrebarea ciudată pe care vă voi ruga să o puneţi, iar 
dumneavoastră, doamnă, în numele dorinţei pe care o 
am de a vă fi folositor, scuzaţi-mă. 

Amîndoi aşteptau privindu-se. 

— Domnule baron, reluă Bussy, întrebaţi, vă rog, pe 
doamna de Monsoreau... Şi el apăsă pe aceste cuvinte, 
care o făcură pe tîinăra femeie să îngălbenească. Bussy 
văzu durerea pe care o pricinuise Dianei şi reluă: 

—  Întrebaţi pe fiica dumneavoastră dacă este 
fericită în căsătoria pe care aţi poruncit-o şi la care dînsa 

a consimţit. 

Diana împreună mîinile şi scoase un suspin. Acesta 
fu singurul răspuns pe care-l putu da lui Bussy. 

Este adevărat că nici un alt răspuns nu ar fi fost atit 
de pozitiv. 

Ochii bătrînului baron se umplură de lacrimi, căci 
începea să vadă că prietenia sa, poate grăbită, pentru 
domnul de Monsoreau, avea să cîntărească prea mult în 
nenorocirea care o izbise pe fiica sa. 

— Acum, spuse Bussy, este deci adevărat, 
domnule, că fără să fi fost silit prin nici un vicleşug sau 
prin nici o violenţă, aţi dat mîna fiicei dumneavoastră 
domnului de Monsoreau? 

— Da, dacă o scăpa. 

— Şi a scăpat-o cu adevărat. Atunci, nu am nevoia 
să vă întreb, domnule, dacă intenţia dumneavoastră este 
de a vă lăsa cuvintul angajat. 

— Este o lege pentru toţi, şi mai cu seamă pentru 
gentilomi; şi dumneata trebuie să ştii acest lucru mai 
bine ca oricare altul, domnule, de a ţine ce ai făgăduit. 
Domnul de Monsoreau, din propria-i mărturisire, a scăpat 
viaţa fiicei mele, fiica mea este aşadar a domnului de 
Monsoreau. 

— Ah! murmură tînăra, de ce nu am murit? 

— Doamnă, spuse Bussy, vedeţi bine că aveam 
dreptate să vă spun că nu am ce căuta aci. Domnul 
baron vă dă domnului de Monsoreau şi chiar 
dumneavoastră i-aţi făgăduit, în cazul că v-aţi vedea 
tatăl sănătos şi teafăr, de a vă da lui. 

— Ah! nu-mi sfişia inima, domnule de Bussy, strigă 
apropiindu-se de tînăr; tatăl meu nu ştie că mi-e frică de 
acest om, tatăl meu nu ştie că îl urăsc, tatăl meu se 
încăpăţinează să vadă în el pe salvatorul meu şi eu, care 

sînt înştiinţată de instinctele mele, mă încăpăţinez să 
spun că omul acesta este călăul meu. 

— Diana! Diana! strigă baronul, el te-a scăpat! 

— Da, strigă Bussy, tîrît dincolo de marginile în care 
prevederea şi delicateţea îl reţinuseră pînă atunci, da, 
însă dacă primejdia o fi fost mai mică decit o credeţi, 
dacă primejdia o fi fost închipuită, dacă, de, ştiu eu? 
Ascultaţi, domnule baron, există aci o taină care îmi 
rămîne s-o lămuresc şi pe care o voi lămuri, însă din 
partea mea pot să vă declar, că dacă aş fi avut fericirea 
să mă găsesc în locul domnului de Monsoreau, şi eu aş fi 
scăpat-o de necinste pe fiica dumneavoastră, nevinovată 
şi frumoasă şi, jur pe Dumnezeul care mă aude, nu aş fi 
făcut-o să-mi plătească acest serviciu. 

— O iubea, spuse domnul de Meridor, care simţea şi 
el cît era de mirşavă purtarea domnului de Monsoreau, şi 
trebuie să iertăm dragostei. 

— Dar eu! strigă Bussy, oare eu nu... 

Însă îngrozit de această izbucnire care era să-i 
scape din inimă fără voia lui, Bussy se opri şi numai 
flacăra care îi ţişni din ochi termină fraza întreruptă pe 
buzele sale. 

Diana o înţelesese tot atît de mult şi poate chiar mai 
bine decît dacă ar fi fost completă. 

— Ei bine! spuse ea roşind, dumneata m-ai înţeles, 
nu-i aşa? Ei bine! prietene, frate, ai cerut aceste două 
titluri şi ţi le dau; ei bine! prietene, ei bine! frate, poţi 
face ceva pentru mine? 

— Dar ducele de Anjou! ducele de Anjou! murmură 
bătrînul, care vedea mereu trăsnetul care îl ameninţa 
izbucnind în miînia Alteţei regale. 

— Eu nu sînt dintr-aceia care se tem de minia 
prinților, senior Augustin, răspunse tînărul; şi, ori mă 

înşel ori nu avem să ne temem deloc de această minie; 
dacă aţi voi, domnule de Meridor, eu vă voi face un aşa 
de mare prieten al prinţului, încît el va fi acela care vă va 
ocroti împotriva domnului de Monsoreau, de la care vă 
vine, vă rog să mă credeţi, adevărata primejdie, 
primejdie necunoscută, dar sigură, nevăzută, dar poate 
de înlăturat. 

— Dar, dacă ducele află că Diana trăieşte, totul e 
pierdut, spuse bătrînul. 

— Ei, spuse Bussy, văd bine că, deşi v-am spus 
atitea, îl credeţi pe domnul de Monsoreau înaintea mea 
şi mai mult decît mine. Să nu mai vorbim, respingeţi-mi 
oferta, domnule baron, respingeţi ajutorul atotputernic 
pe care-l chemam să vă scape; aruncaţi-vă în braţele 
omului care şi-a îndreptăţit atit de bine încrederea 
dumneavoastră; v-am spus-o; mi-am îndeplinit misiunea, 
nu mai am nimic de făcut aici. Adio, senior Augustin, 
adio, doamnă, nu mă veţi mai vedea, mă retrag; adio! 

— Oh! strigă Diana apucînd mîna tînărului, m-ai 
văzut dumneata pe mine slăbind o clipă? M-ai văzut 
revenind la el? Nu. Te rog în genunchi, nu mă părăsi, 
domnule de Bussy, nu mă părăsi. 

Bussy strînse mîinile rugătoare ale Dianei şi toată 
mînia lui căzu cum cade zăpada aceea pe care o topeşte 
pe creasta munţilor zimbetul cald al soarelui de mai. 

— Pentru că aşa stau lucrurile, mă învoiesc, 
doamnă; da, primesc misiunea sfintă pe care mi-o 
încredinţaţi şi, peste trei zile cel mult, căci îmi trebuie 
timp să-l întîlnesc pe prinţ care este, se zice, în pelerinaj 
la Chartres cu regele, peste trei zile veţi vedea lucruri 
noi, sau îmi voi pierde numele de Bussy. 

Şi apropiindu-se de ea cu o beţie care îi înflăcăra în 
acelaşi timp respiraţia şi privirea: 

— Sîntem uniţi împotriva lui Monsoreau, îi spuse el 
în şoaptă; amintiţi-vă că nu el vi l-a adus pe tatăl 
dumneavoastră şi nu trădaţi. 

Şi strîngînd pentru ultima oară mîna baronului, se 
repezi afară din cameră. 


CAPITOLUL XXVI 


Cum se trezi fratele Gorenflot şi ce primire 
i se făcu la miînăstirea sa 


L-am lăsat pe prietenul nostru Chicot admirînd 
somnul neîntrerupt şi sforăitul asurzitor al fratelui 
Gorenflot. El făcuse semn cîrciumarului să se retragă şi 
să ia lampa cu el, după ce îi recomandase să nu spună o 
vorbă bunului călugăr despre ieşirea pe care o făcuse la 
ora zece seara şi despre înapoierea de la ora trei 
dimineaţa. 

Deoarece meşterul Bonhomet băgase de seamă un 
lucru, şi anume că în relaţiile care existau între bufon şi 
călugăr, bufonul era acela care plătea totdeauna, avea 
pentru el o mare stimă, pe cînd dimpotrivă pentru un 
călugăr nu avea decit un respect foarte redus. 

El făgădui prin urmare lui Chicot să nu deschidă 
gura în nici un caz despre întîmplările petrecute în timpul 
nopţii şi se retrase, lăsînd pe cei doi prieteni în negură, 
aşa după cum îi fusese recomandat. 

In curînd Chicot băgă de seamă un lucru care îi stîrni 
admiraţia, anume că fratele Gorenflot vorbea şi sforăia în 
acelaşi timp. Ceea ce arăta, nu cum s-ar putea crede, o 
conştiinţă chinuită de remuşcări, ci un stomac 
supraîncărcat cu mîncăruri. 

Cuvintele pe care le rostea Gorenflot în somnul lui 
formau, puse unul lîngă altul, un amestec grozav de 
elocvenţă sfîntă şi maxime beţive. 

Totuşi Chicot băgă de seamă că, dacă ar fi rămas cu 
totul în întuneric, i-ar fi fost foarte greu să aducă la 
îndeplinire înapoierea hainelor, operaţie care îi mai 
rămînea de făcut, pentru ca Gorenflot, cînd se va trezi, 
să nu bănuiască nimic; în adevăr, putea în întuneric, să 
calce din greşeală pe unul din cele patru membre ale 
călugărului, ale căror direcţii diferite nu le cunoştea, şi 
prin durerea pricinuită să-l scoată din amorţeală. 

Chicot suflă aşadar pe cărbunii din foc pentru a 
lumina puţin scena. 

La zgomotul făcut, Gorenflot încetă să sforăie şi 
murmură: 

— Fraţilor! iată un vînt năpraznic; este respiraţia lui 
Dumnezeu care mă insipră. 

Şi începu să sforăie din nou. 

Chicot aşteptă o clipă pentru ca somnul să-şi 
recapete întreaga influenţă şi începu să-l dezbrace pe 
călugăr. 

— Brrr! făcu Gorenflot. Ce frig! Aceasta va împiedica 
strugurii să se coacă. 

Chicot se opri în mijlocul lucrului, pe care însă îi 
reluă o clipă după aceea. 

— Îmi cunoaşteţi rîvna, urma călugărul, totul pentru 
Biserică şi pentru Monseniorul duce de Guise. 

—Canalie! spuse Chicot. 

— lată părerea mea, reluă Gorenflot, dar e sigur... 

— Ce e sigur? întrebă Chicot ridicîndu-l pe călugăr 
pentru a-l îmbrăca în rasă. 

— E sigur că omul este mai puternic decit vinul; 
fratele Gorenflot a luptat împotriva vinului ca lacob 

împotriva îngerului şi fratele Gorenflot a învins vinul. 

Chicot ridică din umeri. 

Această mişcare nepotrivită îl făcu pe călugăr să 
deschidă un ochi şi, deasupra lui, văzu zimbetul lui 
Chicot care părea livid şi înfiorător la acea lumină slabă. 

— Ah! nu vreau fantome, ascultă nu vreau moroi, 
spuse călugărul, ca şi cînd s-ar fi plins vreunui demon 
familiar care uitase învoielile făcute cu el. 

— E beat mort, spuse Chicot terminînd cu 
înfăşuratul lui Gorenflot în rasă şi trăgîndu-i gluga pe 
cap. 

— Aşa e mai bine! mormăi călugărul, paracliserul a 
închis uşa de la altar şi nu mai vine vîntul. 

— Deşteaptă-te acum dacă vrei, spuse Chicot, mi-e 
tot una. 

— Dumnezeu mi-a auzit rugăciunea, murmură 
călugărul, şi crivățul pe care-l trimisese ca să îngheţe 
viile s-a schimbat într-un dulce zefir. 

— Amin! spuse Chicot. 

Şi făcîndu-şi o pernă din şervete şi o plapomă din 
faţa de masă, după ce aşezase cît mai bine cu putinţă 
sticlele goale şi farfuriile murdare, el adormi alături de 
tovarăşul său. 

Lumina zilei care îi venea în ochi şi vocea aspră a 
hangiului certîndu-şi servitorii, voce care răsuna în 
bucătătrie, reuşiră să străpungă ceața deasă care 
învăluia ideile lui Gorenflot. 

El se ridică şi parveni, cu ajutorul celor două miini, 
să se aşeze pe partea pe care natura prevăzătoare a dat- 
o omului pentru a-i fi principalul centru de greutate. 

După ce aduse la îndeplinire această sforţare, nu 
fără greutate, Gorenflot se apucă să privească 
harababura plină de înţeles a farfuriilor, apoi pe Chicot, 

care, aşezat, datorită punerii unuia din braţe în aşa fel ca 
să vadă totul; nu pierdea nici o mişcare a călugărului. 
Chicot se prefăcea că sforăie şi aceasta într-un mod atit 
de natural încît făcea cinste acelui vestit talent de 
imitare despre care am mai vorbit... 

— Ziuă! strigă călugărul; la naiba, ziuă! Se pare că 
am petrecut noaptea aici. 

Apoi adunîndu-şi ideile: 

— Şi mînăstirea! spuse el; oh! oh! 

Şi începu să-şi strîingă cordonul de la rasă, lucru de 
care Chicot nu se îngrijise. 

— Ce are a face, spuse el, am avut un vis, ciudat: mi 
se părea că am murit şi sînt înfăşurat într-un giulgiu 
pătat de sînge. 

Gorenflot nu se înşela de tot. 

El luase, trezindu-se pe jumătate, faţa de masă care 
îl învelea drept un giulgiu şi petele de vin drept picături 
de sînge. 

— Bine că a fost un vis, spuse Gorenflot privind din 
nou în jurul lui. 

In această cercetare, privirile i se opriră asupra lui 
Chicot care, simțind că se uită călugărul la el, începu să 
sforăie mai tare. 

— Ce frumos arată un beţiv! spuse Gorenflot 
privindu-l pe Chicot cu admiraţie. E fericit, adăugă el, 
pentru că doarme astfel! Ah! el nu este în situaţia mea. 

Şi scoase un oftat care căpătă acelaşi ton cu 
sforăitul lui Chicot, în aşa fel încît oftatul l-ar fi trezit 
probabil pe Gascon, dacă Gasconul ar fi dormit cu 
adevărat. 

— Dacă l-aş trezi ca să-i cer părerea? făcu călugărul, 
e un om care dă sfaturi bune. 

Chicot întrei măsura iar sforăitul, care atinsese 


356 


sunetul orgii, începu să imite trăsnetul. 

— Nu, reluă Gorenflot, aceasta i-ar da prea multe 
avantaje asupra mea. Voi găsi eu o minciună şi fără el, 
dar oricare ar fi acea minciună, urmă călugărul, îmi va fi 
foarte greu să scap de închisoare. Închisoarea nu ar fi 
cine ştie ce, dar pîinea şi apa care sînt urmarea ei. Dacă 
aş avea cel puţin ceva bani ca să-l mituiesc pe fratele 
temnicer! 

Chicot auzind acestea, trase neobservat din buzunar 
o pungă destul de rotundă pe care o ascunse sub el. 

Nu era o prevedere zadarnică; mai mîhnit ca oricînd, 
Gorenflot se apropie de prietenul său şi şopti aceste 
cuvinte triste: 

—Dacă ar fi treaz, nu mi-ar refuza cîțiva gologani; 
dar somnul lui mi-e sfint... şi am să-i iau eu. 

La aceste cuvinte, fratele Gorenflot care, după ce 
stătuse cîtva timp aşezat, se ridicase în genunchi, se 
aplecă la rîindu-i spre Chicot şi scotoci cu delicateţe prin 
buzunarele adormitului. 

Chicot nu crezu de cuviinţă cu toată pilda dată de 
tovarăşul său să facă apel la demonul lui familiar şi îl 
lăsă să scotocească în voie prin amîndouă buzunarele 
tunicii. 

— Ciudat, spuse călugărul, nimic în buzunare. Ah! 
poate în pălărie. 

In timp ce călugărul îşi urma cercetările, Chicot îşi 
goli punga în mînă şi o puse goală în buzunarul 
pantalonilor. 

— Nimic în pălărie! spuse călugărul, asta mă miră. 
Prietenul meu Chicot, care este un bufon plin de rațiune, 
nu iese niciodată fără bani. Ah! bătrînule Gal, adăugă el 
cu un zîmbet care îi deschisese gura pînă la urechi, îţi 
uitasem pantalonii. 

Şi strecurîndu-şi mîna în pantalonii lui Chicot, scoase 
o pungă goală. 

— lisuse! şopti el, consumaţia cine o va plăti? 

Acest gind produse asupra călugărului o impresie 
adincă, căci se ridică numaidecit în picioare şi cu paşi 
cam nesiguri, dar totuşi destul de repezi, se îndreptă 
spre uşă, străbătu bucătăria fără să intre în vorbă cu 
hangiul, cu toate plecăciunile făcute de acesta, şi fugi. 

Atunci Chicot îşi puse banii în pungă, punga în 
buzunar şi răzimîndu-se cu coatele de fereastra prin care 
pătrundea o rază de soare, el îl uită pe Gorenflot 
cufundindu-se într-o meditaţie adincă. 

În timpul acesta fratele cu cheta, cu traista pe 
umeri, îşi urma drumul cu o mutră serioasă care putea să 
pară trecătorilor o reculegere şi care nu era decit 
preocupare, căci Gorenflot căuta una din acele măreţe 
minciuni de călugăr beat sau de soldat întîrziat, minciună 
al cărei fond era totdeauna acelaşi, în vreme ce forma se 
brodează în mod capricios, după  închipuirea 
mincinosului. 

Cînd fratele Gorenflot zări din depărtare porţile 
miînăstirii, ele îi părură mai posomorite ca de obicei şi 
trase indicaţiuni neplăcute din prezenţa mai multor 
călugări care stăteau de vorbă în prag şi uitindu-se rînd 
pe rînd, cu nelinişte, spre cele patru puncte cardinale. 

Dar abia ieşise din strada Sfîntul Jacques că o mare 
mişcare făcută de călugări chiar în clipa cînd îl zăriră îi 
produse una din cele mai îngrozitoare frici pe care o 
simţise vreodată în viaţă. 

— De mine vorbesc, spuse el; mă arată, mă 
aşteaptă; sînt pierdut! 

Şi capul începu să i se învirtească; o idee nebună de 
a fugi îi trecu prin minte, dar mai mulţi călugări şi veneau 

în întîmpinarea lui; avea să fie urmărit cu siguranţă. 
Fratele Gorenflot îşi dădea dreptate, el nu era croit 
pentru alergare; are să fie ajuns, legat, tîrît la mînăstire; 
preferă resemnarea. 

Înainta aşadar, cu capul plecat, spre tovarăşii săi 
care păreau că şovăiesc de a veni să-i vorbească. 

— Vai! spuse Gorenflot, se prefac că nu mă mai 
cunosc, sînt o pildă rea. 

În sfîrşit, unul din ei îndrăzni şi mergînd spre 
Gorenflot: 

— Sărmane frate! spuse el. 

Gorenflot scoase un suspin şi îşi ridică ochii spre cer. 

— Ştii că stareţul te aşteaptă, spuse un altul. 

— Ah! Doamne! 

— Da, adăugă un al treilea, a spus că de îndată ce 
te vei înapoia la mînăstire, să fii condus la el. 

— lată de ce mă temeam, spuse Gorenflot. 

Şi, mai mult mort decit viu, el intră în mînăstire a 
cărei poartă se închise în urma lui. 

— Ah! dumneata eşti, strigă fratele portar, vino 
repede, repede, cuviosul stareţ Joseph Foulon te 
aşteaptă. 

Şi fratele portar, luîndu-l pe Gorenflot de mînă îl 
conduse sau mai de grabă îl tî pînă în camera 
stareţului. 

Gorenflot lăsă ochii în jos, temîndu-se să nu 
întilnească privirea miînioasă a stareţului; el se simţea 
singur, părăsit de toată lumea, între patru ochi cu un 
superior care trebuia să fie înfuriat, şi încă pe bună 
dreptate. 

— Ah! în sfîrşit, ai venit, spuse stareţul. 

— Prea cucernice... bolborosi călugărul. 

— Ce nelinişti ne-ai mai pricinuit! spuse stareţul. 

— Sînteţi prea bun, părinte, reluă Gorenflot care nu 
înţelegea nimic din acest ton binevoitor la care nu se 
aştepta. 

— Ţi-a fost teamă să te înapoiezi după scena de astă 
noapte, nu-i aşa? 

— Mărturisesc că nu am îndrăznit să mă înapoiez, 
spuse călugărul, de pe a cărui frunte picura o sudoare 
rece. 

— Ah! dragă frate, dragă frate, spuse stareţul, este 
copilăresc şi neprevăzător ceea ce ai făcut acolo. 

— Lăsaţi-mă să vă explic, părinte... 

— Şi ce nevoie ai să-mi explici? leşirea dumitale... 

— Nu am nevoie să vă explic! spuse Gorenflot. Cu 
atit mai bine, căci nici nu ştiam cum s-o fac. 

— Te înţeleg foarte bine. O clipă de exaltare, 
entuziasmul este un sentiment sfint, dar virtuțile 
exagerate se prefac aproape în vicii; sentimentele cele 
mai cinstite, exagerate, sînt vrednice de dojană. 

— lertaţi-mă, părinte, spuse Gorenflot, dar, dacă 
dumneavoastră înţelegeţi, eu nu prea înţeleg bine. De ce 
ieşire vorbiţi? 

— De aceea pe care ai făcut-o astă-noapte în 
miînăstire. 

— Am făcut o ieşire în mînăstire, eu? 

— Da, dumneata. _ 

Gorenflot îşi scărpină virful nasului. Incepea să 
înţeleagă că discută dînd răspunsuri alandala. 

— Sînt şi eu tot atît de bun catolic ca dumneata, dar 
cu toate astea îndrăzneala dumitale m-a înspăimîntat. 

— îndrăzneala mea, spuse Gorenflot, am fost aşadar 
atit de îndrăzneţ? 

— Mai mult decit îndrăzneţ, fiule, ai fost semeţ. 

— Vai! trebuie să iertaţi rătăcirile unui temperament 

aprig; mă voi îndrepta, părinte. 

— Da, însă, deocamdată, nu mă pot opri să nu-mi fie 
teamă pentru dumneata şi pentru noi de urmările acestei 
izbucniri. Dacă lucrul s-ar fi petrecut între noi, nu ar fi 
fost nimic. 

— Cum? spuse Gorenflot, îl mai ştie şi altă lume? 

— Negreşit, dumneata ştiai bine că se aflau acolo 
mai mult de o sută de laici care nu au pierdut un cuvînt 
din discursul dumitale. 

— Din discursul meu! făcu Gorenflot uimit din ce în 
ce mai mult. 

—  Mărturisesc că era frumos, mărturisesc că 
aplauzele trebuie să te fi îmbătat, că aprobarea tuturor a 
putut să te înflăcăreze: dar să ajungi pînă acolo încît să 
propui o procesiune pe străzile Parisului, să spui că 
îmbraci o platoşe şi că faci apel la bunii catolici cu coiful 
pe cap şi cu puşca pe umăr, trebuie să admiţi şi dumeata 
că este prea mult. 

Gorenflot îl privea pe stareţ cu nişte ochi care 
treceau prin toate expresiile uimirii. 

— Acum, urmă stareţul, există un mijloc de a 
împăca totul. Acea vlagă religioasă care clocoteşte în 
inima dumitale mărinimoasă, ţi-ar face mult rău în Paris 
unde se găsesc atiţia ochi răi care te spionează. Doresc 
să te duci şi s-o cheltuieşti... 

— Unde, părinte? întrebă Gorenflot, convins că avea 
să fie vîrît la închisoare. 

— În provincie. 

— Un surghiun! strigă Gorenflot. 

— Rămiînînd aici, ar putea să ţi se întîmple mai mult 
rău, scumpul meu frate. 

— Şi ce mi s-ar putea oare întîmpla? 

— Un proces criminal care ar aduce după toate 

probabilitățile, închisoarea pe viaţă, dacă nu chiar 
moartea. 

Gorenflot se îngălbeni; el nu putea înţelege cum ar 
putea fi pedepsit cu închisoarea pe viaţă şi chiar cu 
moartea pentru că s-a îmbătat într-o cîrciumă şi că a 
petrecut o noapte afară din mînăstire. 

— În vreme ce supunîndu-te acestui surghiun 
vremelnic, scumpul meu frate, nu numai că scapi de 
primejdie, dar chiar împlintezi steagul credinţei în 
provincie; ceea ce ai făcut şi ai spus astă-noapte, 
primejdios şi chiar cu neputinţă sub ochii regelui şi ai 
favoriţilor săi blestemaţi, devine în provincie mai uşor de 
executat. Pleacă cît mai repede, frate Gorenflot, poate 
chiar că este prea tirziu acum şi arcaşii vor fi primit 
ordinul să te aresteze. 

— Vai! cucernice părinte, ce tot spuneţi? bolborosi 
călugărul, rostogolindu-şi ochii înspăimîntaţi, căci pe 
măsură ce stareţul, căruia îi admirase la început 
blîndeţea, vorbea, el se mira de propoziţiile pe care le 
putea lua un păcat atit de uşor; arcaşii, spuneţi, şi ce am 
eu de a face cu arcaşii? 

— Dumneata nu ai de a face cu ei, dar ei ar putea 
foarte bine să aibă de a face cu dumneata. 

— Dar am fost denunţat oare? spuse fratele 
Gorenflot. 

— AŞ putea să fac prinsoare. Pleacă deci, pleacă. 

— Să plec! prea cucernice, spuse Gorenflot îngrozit. 
Este foarte uşor de spus; dar cum voi trăi după ce voi 
pleca? 

— Ei! nimic mai uşor. Dumneata eşti fratele cu cheta 
al mînăstirii; iată mijloacele dumitale de trai. Din cheta 
dumitale i-ai hrănit pe alţii pînă azi, din cheta dumitale te 
vei hrăni pe dumneata acum. Şi apoi fii liniştit, sistemul 


362 


pe care l-ai dezvoltat îţi va face destui partizani în 
provincie pentru ca să am siguranţa că nu-ţi va lipsi 
nimic. Dar du-te, pentru Dumnezeu; du-te şi mai ales nu 
te înapoia pînă cînd nu vei fi înștiințat. 

Şi stareţul, după ce îl îmbrăţişase cu dragoste pe 
fratele Gorenflot, îl împinse uşor, dar cu o stăruinţă care 
fu încoronată de succes, spre uşa chiliei sale. 

Acolo, toată comunitatea era adunată, aşteptîndu-l 
pe fratele Gorenflot. 

Abia apăru că toţi se repeziră spre el şi fiecare voi 
să-i atingă mîinile, gitul, veşmintele. Da erau unii al căror 
respect mergea pînă acolo încît să-i sărute poalele 
anteriului. 

— Adio, spunea unul stringindu-l la piept; adio, eşti 
un om sfînt; nu mă uita în rugăciunile dumitale. 

— Ei aşi! îşi zise Gorenflot, un om sfint, eu, i-auzi! 

— Adio, spuse un altul strîngîndu-i mîna, viteaz 
luptător al credinţei, adio; Godefroy de Bouillon nu era 
nimic pe lîngă dumneata. 

— Adio martirule! îi spuse un al treilea sărutîndu-i 
capătul cordonului; orbirea mai sălăşluieşte încă printre 
noi, însă ceasul luminii va sosi. 

Şi Gorenflot se găsea astfel, din braţe în braţe, din 
sărutări în sărutări şi din epitete în epitete, dus pînă la 
poarta de la stradă, care se închise în urma lui de îndată 
ce o trecu. 

Gorenflot privi această poartă cu o expresie pe care 
nimeni nu ar putea-o reda şi sfirşi prin a ieşi din Paris de- 
a-ndăratelea ca şi cînd îngerul nimicitor i-ar fi arătat 
virful săbiei sale de flăcări. 

Singurul cuvînt pe care-l rosti ajungind la poartă fu 
acesta: 

— Să mă ia dracu! toţi sînt nebuni, sau, dacă nu sînt 

ei, Doamne, Dumnezeule, atunci sînt eu! 


CAPITOLUL XXVII 


Cum rămase convins fratele Gorenflot că 
era somnambul şi cum îşi plinse amarnic 
această infirmitate. 


Pînă la ziua fericită unde am ajuns, zi în care cădea 
asupra sărmanului călugăr acea persecuție neaşteptată, 
fratele Gorenflot ducîind o viaţă contemplativă, adică 
ieşind de dimineaţă cînd voia să se răcorească, tirziu 
cînd căuta soarele, încrezător în Dumnezeu şi în 
bucătăria mînăstirii, nu se gîndise niciodată să-şi procure 
decît mîncărurile foarte lumeşti şi de altfel destul de 
rare, de la Cornul Abundenţei; aceste miîncăruri erau 
supuse toanelor credincioşilor şi nu se puteau lua decit 
din pomenile în bani din care fratele Gorenflot îşi oprea o 
parte, făcînd un popas cînd trecea prin strada Sfintul 
Jacques; după acest popas, pomenile intrau în mînăstire, 
micşorate de suma pe care fratele Gorenflot o lăsase în 
drum. Mai era Chicot, prietenul său, căruia îi plăceau 
mîncărurile bune şi tovarăşii de chef. Călugărul îl vedea 
uneori trei sau patru zile la rînd, apoi acesta nu mai 
reapărea două săptămîni, o lună, şase săptămîni, fie că 
rămînea închis cu regele, fie că îl întovărăşea în vreun 
pelerinaj, fie în sfîrşit că întreprindea pe propria lui 
socoteală o călătorie de afaceri sau de fantezie. 
Gorenflot era aşadar unul din acei călugări pentru care, 
întocmai ca pentru copiii de trupă, lumea începea cu 
superiorul casei, adică cu colonelul mînăstirii şi se sfirşea 

la cazanul gol. Astfel că acest soldat al Bisericii, acest 
copil de trupă îmbrăcat în rasă, dacă ni se îngăduie să-i 
aplicăm expresia pitorească pe care o întrebuinţam 
adineauri cu privire la apărătorii patriei, nu-şi închipuise 
niciodată că într-o zi avea să pornească cu greu la drum 
în căutare de aventuri. 

Cel puţin dacă ar fi avut bani; dar răspunsul 
stareţului la cererea sa fusese simplu şi fără vreo 
podoabă apostolică, întocmai ca acel fragment din Sf. 
Luca: „Caută şi vei găsi”. 

Gorenflot, gîndindu-se că avea să fie silit să caute 
departe, se simţea obosit înainte de a începe. Cu toate 
acestea, principalul era să scape mai întîi de primejdia 
care-l ameninţa, primejdie necunoscută, dar aprigă, după 
cum părea că reiese cel puţin din cuvintele stareţului. 

Sărmanul călugăr nu era dintre acei care pot să-şi 
transforme înfăţişarea şi să scape de cercetători printr-o 
deghizare dibace; el se hotări deci să pornească mai întii 
la drum şi, luînd această hotărîre, trecu cu un pas destul 
de grăbit de poarta Bordelle; depăşi cu prevedere şi 
făcîndu-se cît mai mic cu putinţă, ghereta paznicilor de 
noapte şi postul Elveţienilor, de teamă ca nu cumva 
arcaşii aceştia, despre care stareţul de la Sfinta 
Genoveva îi vorbise îndeajuns, să nu fie nişte realităţi 
prea adevărate. 

Dar, odată ajuns la aer curat, odată aflindu-se în 
cîmpie, cînd fu la cinci sute de paşi de poarta oraşului, 
cînd văzu pe marginile şanţului, aşezată în formă de 
fotoliu, cea dintii iarbă a primăverii care se sileşte să 
străbată pămîntul deja înverzit; cînd văzu soarele vesel 
la orizont, singurătatea la dreapta şi la stînga, oraşul 
murmurînd în urma lui, el se aşeză pe şanţul drumului, îşi 
cuprinse bărbia în mîna-i mare şi groasă, îşi scărpină cu 


365 


degetul arătător virful nasului şi căzu într-o visare 
însoţită de gemete. 

Afară de chitară care îi lipsea, fratele Gorenflot 
semăna cu unul din acei Evrei care atîrnîndu- i harpa de 
o salcie, procura vremurilor de jale ale lerusalimului 
textul vestitului verset: Super flumina Babylonis şi 
subiectul a o mulţime de tablouri triste. 

Gorenflot gemea cu atît mai mult cu cît se apropia 
ora nouă, oră la care se prinzea la miînăstire; căci 
călugării, rămaşi în urmă cu civilizaţia, cum se cuvine 
unor oameni retraşi de lume, urmau încă, în anul de 
graţie 1578, obiceiurile bunului rege Carol al V-lea, care 
prînzea la ora opt dimineaţa, după liturghie. 

Mai degrabă s-ar fi putut număra grăunţele de nisip 
ridicate de vînt pe marginea mării în timpul unei zile de 
furtună, decit să se numere ideile contradictorii care 
veniră una după alta să încolţească în creierul flămînd al 
lui Gorenflot. 

Prima idee, aceea pe care o înlătură cu mare 
greutate, trebuie să o spunem, fu de a se înapoia la 
Paris, de a merge drept la miînăstire, de a-i declara 
stareţului că era hotărit să prefere închisoarea exilului, 
să se învoiască chiar, dacă era nevoie, să sufere 
pedeapsa de a fi biciuit, numai să i se jure pe cuvînt de 
onoare că aveau să se îngrijească de mesele sale, pe 
care ar consimţi chiar să le reducă la cinci pe zi. 

Acestei idei atît de înrădăcinate care frămintă vreme 
de mai mult de un sfert de oră creierul sărmanului 
călugăr, îi urmă o alta, puţin mai rezonabilă: să meargă 
drept la Cornul Abundenţei, să întrebe de Chicot, dacă 
totuşi nu l-ar găsi dormind încă, să-i înfăţişeze situaţia de 
plins în care se găsea în urma sugestiilor sale bahice, 
sugestii la care el, Gorenflot avusese slăbiciunea să 

cedeze, şi să obţină de la acest mărinimos prieten o 
pensie alimentară. 

Planul acesta îl stăpîni pe Gorenflot un alt sfert de 
oră, căci avea o minte judecată şi ideea nu era fără 
merit. 

În sfîrşit, o altă idee care nu era lipsită de o oarecare 
îndrăzneală, era aceea de a se învirti în jurul zidurilor 
capitalei, de a se înapoia prin poarta Saint-Germain sau 
pe la turnul Nesle şi de a-şi continua pe ascuns coletele 
prin Paris. El cunoştea locurile bune, colţurile roditoare, 
străduţele în care unele cumetre care creşteau nişte 
pasări gustoase, aveau totdeauna cite un clapon gras pe 
care-l aruncau în sacul călugărului; el vedea, în oglinda 
recunoscătoare a amintirilor sale, o oarecare casă unde 
vara se fabricau conserve de tot felul şi aceasta în scopul 
principal, cel puţin fratelui Gorenflot îi plăcea să-şi 
închipuie astfel, de a se arunca în sacul fratelui cu cheta, 
în schimbul părinteştei sale binecuvîntări, cînd o bucată 
de pastă de gutui, cînd cîteva nuci zaharisite, cînd cite o 
cutie de poame uscate ale căror singur miros ar fi fost în 
stare să scoale chiar un mort. Căci trebuie s-o spunem, 
ideile fratelui Gorenflot erau îndreptate mai degrabă spre 
plăcerile mesei şi liniştea odihnei; astfel că se gindea 
uneori, nu fără o oarecare nelinişte, la cei doi avocaţi ai 
diavolului, care în ziua judecății de apoi, aveau să 
pledeze împotriva lui şi care se numeau, Lenea şi 
Lăcomia. Dar, deocamdată, trebuie s-o spunem, domnul 
călugăr urma, nu fără remuşcări poate, dar în sfîrşit urma 
panta înflorită care duce la prăpastia în fundul căreia urlă 
neîncetat, întocmai ca Scylla şi Caribda, aceste două 
păcate de moarte. 

Astfel că acest din urmă plan îi suridea; astfel că 
acest fel de viaţă îi părea bun aceluia căruia îi era sortit 

în mod natural; dar pentru a aduce la îndeplinire acest 
plan, pentru a urma acest fel de viaţă trebuia să rămînă 
în Paris şi să rişte a întîlni la fiecare pas arcaşi, sergenţi, 
autorităţile bisericeşti, turmă primejdioasă pentru un 
călugăr vagabond. 

Şi apoi mai era un alt neajuns: vistiernicul de la 
Sfinta Genoveva era un administrator prea grijuliu pentru 
a lăsa Parisul lipsit de un frate care să umble cu cheta; 
Gorenflot risca aşadar să se găsească faţă în faţă cu un 
coleg care ar fi avut asupra lui acea netăgăduită 
superioritate de a fi în exerciţiul legitim al funcţiunilor 
sale. 

Această idee îl făcu pe Gorenflot să se înfioare şi cu 
siguranţă că avea şi de ce. 

El ajunse aici cu monologurile şi cu temerile sale, 
cînd văzu ivindu-se în depărtare, sub poarta Bordelle, un 
călăreț care în curînd zdruncină bolta acesteia sub 
galopul calului. 

Omul acesta descălecă lîngă o casă aşezată la vreo 
sută de paşi de locul unde se afla Gorenflot; el bătu: i se 
deschise, iar cal şi călăreț dispărură înăuntru. 

Gorenflot băgă de seamă această împrejurare, 
pentru că invidiase fericirea acelui călăreț care avea un 
cal şi care putea să-l vindă. 

Dar, după o clipă, călăreţul, Gorenflot îl recunoscu 
după manta, călăreţul, zic, ieşi din casă şi cum se afla un 
desiş de copaci la oarecare depărtare şi în faţa desişului 
o mare grămadă de pietre, el se duse să se ascundă 
între copaci şi acea grămadă. 

— lată cu siguranţă vreo capcană care se 
pregăteşte, murmură Gorenflot. Dacă aş fi mai puţin 
suspect arcaşilor m-aş duce să-i înştiinţez, sau dacă aş fi 
mai viteaz, m-aş opune. 

În acea clipă, omul care stătea la pîndă şi ai cărui 
ochi nu părăsiseră poarta oraşului decit pentru a cerceta 
împrejurimile cu o oarecare nelinişte, îl zări într-una din 
repezile priviri aruncate la dreapta şi la stinga, pe 
Gorenflot, stînd jos şi proptindu-şi bărbia în palmă. 
Vederea acestuia îl stingheri; el se prefăcu că se plimbă 
cu un aer nepăsător înapoia pietrelor. 

— lată o înfăţişare, spuse Gorenflot, o talie... ce s-ar 
zice că o cunosc... dar nu, e cu putinţă. 

În clipa aceea necunoscutul, care îi întorcea spatele 
lui Gorenflot, se prăbuşi deodată la pămînt ca şi cînd 
muşchii de la picioare i-ar fi fost tăiaţi. Tocmai auzise un 
zgomot de potcoave care veneau dinspre poarta 
oraşului. 

În adevăr, trei bărbaţi, dintre care doi păreau a fi 
lachei, trei catîri încărcaţi cu trei geamantane mari, 
veneau încet din Paris prin poarta Bordelle. De îndată ce- 
i zări, omul dinapoia pietrelor se făcu încă şi mai mic, 
dacă aceasta mai era cu putinţă şi mai mult tîrîndu-se 
decit mergind, el ajunse la grupul de copaci şi alegindu-l 
pe cel mai gros, se ascunse înapoia lui, ca şi cînd ar fi 
fost un vînător la pîndă. 

Cavalcada trecu fără să-l vadă, sau cel puţin fără să- 
| observe, pe cînd dimpotrivă omul ascuns părea că-i 
mănîncă din ochi. 

— Eu sînt acela care am împiedicat înfăptuirea 
crimei, îşi zise Gorenflot, şi prezenţa mea pe drum, chiar 
în acest moment, este una din acele manifestări ale 
voinţei divine, cum mi-ar trebui şi mie una pentru a mă 
face să mănînc ceva. 

După trecerea cavalcadei, cel care pîndea se 
înapoie în casă. 

— Bun! spuse Gorenflot, iată o împrejurare care are 

să-mi procure, dacă nu mă înşel, chilipirul pe care-l 
doream. Unui om care pîndeşte nu-i place să fie văzut. 
Aceasta este o taină care-i aparţine şi dacă nu ar valora 
decît şapte dinari, ei bine! îi vom pune la preţ. 

Şi, fără să mai stea mult pe gînduri, Gorenflot se 
îndreaptă spre casă; dar pe măsură ce se apropia el îşi 
reamintea de înfăţişarea războinică a călăreţului, de 
spaima cea lungă care-i bătea pulpele, de uitătura 
grozavă cu care privise trecînd cavalcada; apoi îşi 
spunea: 

— Cred cu siguranţă că nu aveam dreptate şi că un 
asemenea om nu s-ar lăsa intimidat. 

La poartă Gorenflot era cu totul convins şi acum nu- 
şi mai scărpina nasul, ci urechea. 

Deodată faţa i se lumină. 

— O idee, spuse el. 

Era un atit de mare progres trezirea unei idei în 
creierul adormit al călugărului, încît se miră chiar el că i- 
a venit această idee; dar chiar de pe vremea aceea se 
spunea: “Nevoia este mama înţelepciunii.” 

— O idee, repetă el, şi o idee puţin cam ingenioasă. 

li voi spune: „Domnule, orice om are planurile lui, 
dorinţele lui, speranţele lui; mă voi ruga pentru planurile 
dumitale, dă-mi ceva.” Dacă aceste planuri sînt rele, 
după cum nici nu mă îndoiesc, va avea o îndoială nevoie 
ca să se roage cineva pentru el şi, în acest scop, îmi va 
da ceva de pomană. lar eu, voi supune cazul primului 
duhovnic pe care-l voi întîlni. Vreau să ştiu dacă trebuie 
să te rogi pentru nişte planuri care îţi sînt necunoscute, 
cînd ai căpătat oarecare bănuială asupra lor. Ceea ce îmi 
va spune duhovnicul, aceea voi face; prin urmare, nu voi 
mai fi eu răspunzător ci el; şi dacă nu voi întîlni nici un 
duhovnic, ei bine! Dacă nu voi întîlni nici un duhovnic, 

după cum se prea poate întîmpla, mă voi abţine. 
Deocamdată, voi fi mîncat din pomana acestui om cu 
gînduri rele. 

Ca o urmare a acestei hotăriri, Gorenflot se răzimă 
de zid şi aşteptă. 

Cinci minute după aceea poarta se deschise şi calul 
împreună cu omul apărură, unul purtîndu-l pe celălalt. 

Gorenflot se apropie. 

— Domnule, spuse el, dacă cinci Pater şi cinci Ave 
pentru reuşita planurilor dumitale îţi pot fi plăcute... 

Omul întoarse capul înspre Gorenflot. 

— Gorenflot! strigă el. 

— Domnule Chicot! făcu călugărul în culmea mirării. 

— Dar unde dracu te duci, cumetre? întrebă Chicot. 

— Nu ştiu nici eu, dar dumneata? 

— Cu mine e altceva, eu ştiu, spuse Chicot; mă duc 
drept înaintea mea. 

— Departe? 

— Pînă cînd mă opresc. Dar tu, cumetre, pentru că 
nu poţi să-mi spui în ce scop te afli aici, bănuiesc un 
lucru. 

— Care? 

— Că mă spionai. 

— Doamne Isuse! eu să te spionez? Să mă ferească 
sfintul!Te-am văzut, atita tot. 

— Cum m-ai văzut? 

— Pîndind trecerea catirilor. 

— Eşti nebun. 

— Totuşi, înapoia acelor pietre; cu ochii dumitale 
atenţi... 

— Ascultă, Gorenflot, vreau să-mi clădesc o casă 
dincolo de zidurile oraşului; aceste pietre sînt ale mele şi 
mă asiguram dacă sînt de bună calitate. 


371 


— Atunci, e cu totul altceva, spuse călugărul care nu 
credea un cuvint din cele ce-i răspundea Chicot, mă 
înşelam. 

— Dar tu, ce faci oare în afara barierelor? 

— Vai! domnule Chicot, sînt proscris, răspunse 
Gorenflot cu un suspin adinc. 

— Ce spui? făcu Chicot. 

— Proscris, îţi spun. 

Şi Gorenflot, strîngîndu-şi rasa pe lîngă el, îşi ridică 
statura-i mică şi clătină capul dinainte înapoi, cu privirea 
imperativă a omului căruia o mare nenorocire îi dă 
dreptul să ceară mila semenilor săi. 

— Fraţii mei mă aruncă din sînul lor, urmă el; sînt 
excomunicat, anatematizat. 

— Ei aşi! şi pentru ce? 

— Ascultă, domnule  Chicot, spuse călugărul 
punîndu-şi mîna pe inimă, mă vei crede dacă vrei, dar, 
pe cinstea mea, nu ştiu nimic. 

— Oare nu pentru că vei fi fost întîlnit azi noapte 
umblînd în crailic, cumetre? 

— Grozavă glumă, spuse Gorenflot, dumneata ştii 
foarte bine ce am făcut de ieri seară. 

— Adică, reluă Chicot, da, de la ora opt pînă la zece, 
iar nu de la zece pînă la trei. 

— Cum de la zece pînă la trei? 

— Fără îndoială, la ora zece ai ieşit. 

— Eu, spuse Gorenflot privindu-l pe Gascon cu nişte 
ochi măriţi de surpriză. 

— Atît de bine ai ieşit, încît te-am întrebat unde te 
duceai. 

— Unde mă duceam; m-ai întrebat dumneata acest 
lucru? 

— Da. 

— Şi eu ce ţi-am răspuns? 

— Mi-ai răspuns că te duceai să rosteşti un discurs. 

— Este ceva adevărat în toate acestea, totuşi, 
murmură Gorenflot tulburat. 

— La naiba! e atita adevăr, încît mi-ai şi spus o parte 
din discursul dumitale; era foarte lung. 

— Era format din trei părţi; aşa după cum 
recomandă Aristot. 

— Erau chiar nişte lucruri grozave împotriva regelui 
Henric al III-lea în discursul dumitale. 

— Ei aşi! spuse Gorenflot. 

— Atit de grozave, încît nu m-aş mira să fii urmărit 
ca autor de răscoală. 

— Domnule Chicot, dumneata 
eram treaz cînd îţi vorbeam? 

— Trebuie să-ţi spun, cumetre, că îmi păreai foarte 
ciudat; privirea dumitale mai cu seamă era de o fixitate 
care mă înspăimiînta; s-ar fi zis că erai treaz fără să fii, şi 
că vorbeai dormind. 

— Totuşi, spuse Gorenflot, sînt sigur că m-am trezit 
azi dimineaţă la Cornul Abundenţei. 

— Ei bine! ce este de mirare în acest fapt? 

— Cum! ce e de mirare, deoarece spui că am ieşit la 
ora zece de la Cornul Abundenţei! 

— Da, dar te-ai înapoiat, la ora trei dimineaţa şi, ca 
dovadă, îţi voi spune chiar că ai lăsat uşa deschisă şi că 
mi-a fost foarte frig. 

— Şi mie la fel, spuse Gorenflot, îmi reamintesc. 

— Ei, vezi! spuse Chicot. 

— Dacă ceea ce spui dumneata e adevărat... 

— Cum! dacă ceea ce spun e adevărat? Cumetre, 
dar este curatul adevărat. Intreabă-l mai de grabă pe 
meşterul Bonhomet. 

îmi deschizi ochii; 

— Pe meşterul Bonhomet? 

—  Negreşit; el este acela care ţi-a deschis 
uşa.Trebuie chiar să-ţi spun că erai foarte înginfat la 
înapoiere şi că ţi-am spus: „Ei, cumetre, mîndria nu-i 
şade bine unui bărbat, mai cu seamă cînd acest bărbat 
este călugăr.” 

— Şi de ce eram mindru? 

— De succesul pe care l-a avut discursul dumitale, 
de complimentele pe care ţi le-a făcut ducele de Guise, 
cardianul şi domnul de Mayenne, pe care să-i ţină 
Dumnezeu! adăugă Gasconul ridicîndu-şi pălăria. 

— Atunci totul mi se lămureşte, spuse Gorenflot. 

— Îmi pare foarte bine; admiţi deci că ai fost la 
adunarea aceea, cum dracu îi ziceai? Stai puţin: 
adunarea Sfintei Uniuni. Chiar aşa. 

Gorenflot lăsă să-i cadă capul pe piept şi scoase un 
suspin. 

— Sînt somnambul, spuse el; de multă vreme 
bănuiam eu acest lucru. 

— Somnambul, spuse Chicot, ce înseamnă asta? 

— Asta înseamnă, domnule Chicot, spuse călugărul, 
că la mine spiritul stăpineşte materia pînă într-atit încît în 
vreme ce materia doarme spiritul veghează şi că atunci 
spiritul comandă materiei care, char aşa adormită cum e, 
este silită să asculte. 

— Ei! cumetre, spuse Chicot, asta seamănă foarte 
mult cu o vrăjitorie; dacă eşti stăpinit de diavol, spune- 
mi-o sincer: un om care merge dormind, care 
gesticulează dormind, care face discursuri în care îl atacă 
pe rege, tot dormind, pe toţi dracii! nu mai este deloc 
natural; înapoi Belzebut! Vade retro, Satanas! 

Şi Chicot îşi depărtă puţin calul de călugăr. 

— Aşadar, spuse Gorenflot, şi dumeata mă 

părăseşti, domnule Chicot. Tu quoque, Brute! Ah! Ah! nu 
aş fi crezut niciodată acest lucru din partea dumitale. 
Şi călugărul deznădăjduit încercă să moduleze un 


suspin. 

Lui Chicot i se făcu milă de această mare 
deznădejde, care, cu toate că era înăbuşită, era destul 
de grozavă. 

— Ascultă, spuse el, ce mi-ai spus tu? 

— Cînd? 

— Adineauri. 


— Vai! nu mai ştiu nimic, sînt gata să înnebunesc, 
mi-e capul plin şi stomacul gol; arată-mi o cale, domnule 
Chicot. 

— Mi-ai vorbit de o călătorie. 

— E adevărat, ţi-am spus că prea cuviosul stareţ mă 
invitase să călătoresc. 

— În ce parte? întrebă Chicot. 

— Unde voi vrea, răspunse călugărul. 

— Şi tu unde te duci? 

— Nu ştiu nimic. (Gorenflot ridică amîndouă mîinile 
spre cer.) În voia lui Dumnezeu! spuse el. Domnule 
Chicot, împrumută-mi doi scuzi pentru a mă ajuta să-mi 
continui călătoria. 

— Fac mai mult decit atit, spuse Chicot. 

— Ah! să vedem, ce faci? 

— Şi eu, ţi-am spus că vreau să călătoresc. 

— E adevărat, mi-ai spus-o. 

— Ei bine, te iau cu mine. 

Gorenflot îl privi pe Gascon cu neîncredere şi ca un 
om care nu îndrăzneşte să creadă într-o asemenea 
favoare. 

— Dar cu condiţia că vei fi înţelept, dîndu-ţi voie din 
cînd în cînd să fii şi nelegiuit. Primeşti propunerea mea? 

— Dacă o primesc, spuse călugărul; dacă o 
primesc!... Dar avem bani pentru călătorie? 

— lată, spuse Chicot scoţind de la git o pungă 
frumos rotunjită. 

Gorenflot sări în sus de bucurie. 

— Cît? întrebă el. 

— Cinci sute de pistoli. 

— Şi unde mergem? 

— Vei vedea, cumetre. 

— Cînd mîncăm? 

— Chiar acum. 

— Dar pe ce voi călări? întrebă Gorenflot cu 
nelinişte. 

— Nu pe calul meu, la naiba, l-ai ucide. 

— Atunci, făcu Gorenflot dezamăgit, ce este de 
făcut? 

— Nimic mai simplu; ai o burtă ca Sileniu, eşti beţiv 
ca şi el. Ei bine! pentru ca asemănarea să fie desăvirşită, 
îţi voi cumpăra cu măgar. 

— Dumneata eşti regele meu, domnule Chicot; eşti 
soarele meu. la un măgar ceva mai puternic... Dumneata 
eşti Dumnezeul meu. Acum, unde mîncăm? 

— Aici, ce naiba, chiar aici. Priveşte deasupra 
acestei porţi şi citeşte, dacă ştii să citeşti. 

În adevăr, ajunseseră în faţa unui fel de han. 
Gorenflot urmări direcţia arătată de degetul lui Chicot şi 
citi: 

— Aici: şuncă, ouă, pateuri de ţipar şi vin alb. 

Ar fi greu de spus schimbarea care se făcu pe faţa 
lui Gorenflot la vederea acestei firme: faţa i se înveseli, 
ochii i se măriră, gura i se deschise pentru a arăta două 
rînduri de dinţi albi şi înfometați. 

În sfîrşit, ridică amîndouă braţele în aer în semn de 

veselă mulţumire şi, legănîndu-şi corpul uriaş cu un fel 
de cadență, el cîntă cîntecul căruia numai bucuria lui 
nespusă putea să-i servească de scuză. 

— Bine zis, strigă Chicot, şi pentru a nu pierde 
vreme, aşează-te la masă, scumpul meu frate, eu mă voi 
duce să poruncesc să fiu servit şi să-ţi caut un măgar. 


CAPITOLUL XXVIII 


Cum călători fratele Gorenflot pe un măgar 
numit Panurge şi află în călătoria sa lucruri 
pe care nu le ştia 


Ceea ce îl făcea pe Chicot atit de indiferent la grija 
propriului său stomac, pentru care, oricît de nebun era, 
sau cit se lăuda că este, avea de obicei tot atita 
condescendenţă cîtă putea să aibă un călugăr, este că 
înainte de a părăsi hanul Cornul Abundenţei, el mîncase 
din belşug. 

Afară de aceasta, pasiunile mari hrănesc, după cît 
se spune, şi Chicot chiar în momentul acela, avea o mare 
pasiune. 

El îl aşeză deci pe fratele Gorenflot la o masă şi i se 
aduse printr-un fel de ferestruică şuncă, ouă şi vin, pe 
care se apucă să le înghită cu repeziciunea-i obişnuită. 

In timpul acesta Chicot se dusese prin vecini să 
caute măgarul cerut de tovarăşul său; găsi la nişte ţărani 
din Sceaux, între un bou şi un cal, pe acest măgar 
paşnic, obiect al dorințelor lui Gorenflot: avea patru ani, 
bătea în negru şi susţinea un corp destul de rotunjior pe 

patru picioare subţiri ca nişte fuse. În timpul acela, un 
asemenea măgar costa douăzeci de livre. Chicot dădu 
douăzeci şi două şi fu binecuvintat pentru mărinimia sa. 

Cînd Chicot se înapoie cu această cucerire şi cînd 
intră cu ea în camera în care mînca Gorenflot, acesta, 
care tocmai înghiţise dintr-un pateu de tipar şi golise o a 
treia sticlă, entuziasmat de vederea măgarului şi de 
altfel dispus de fumurile unui vin bun la toate 
sentimentele drăgăstoase, sări de gitul măgarului său în 
gură o mare coajă de piine care îl făcu pe acesta să 
zbiere de plăcere. 

— O! o! spuse Gorenflot, iată un animal cu o voce 
frumoasă; vom cînta citeodată împreună. Mulţumesc, 
prietene Chicot, mulţumesc. 

Şi el îşi boteză numaidecit măgarul cu numele de 
Panurge. 

Chicot aruncă o privire pe masă şi văzu că, fără nici 
o tiranie, el putea pretinde tovarăşului său să rămînă cu 
prînzul acolo unde se găsea. 

El începu deci să spună cu acea voce căreia 
Gorenflot nu-i putea rezista: 

— Haide, la drum, cumetre, la drum. La Melun, vom 
mai lua o gustare. 

Tonul vocii lui Chicot era atit de impunător, iar 
Chicot, în mijlocul acestei porunci puţin cam aspre, 
ţinuse să strecoare o atit de dulce făgăduinţă, încît în loc 
să facă vreo observaţie, Gorenflot repetă: 

— La Melun! la Melun! 

Şi fără să Întîrzie mai mult, Gorenflot, cu ajutorul 
unui scaun, se ridică pe măgarul său pe care se afla o 
simplă pernă de piele, de care atirnau două curele în 
formă de scări. 

Călugărul îşi trecu sandalele prin cele două curele, 

luă căpăstrul măgarului în mîna dreaptă, sprijini mîna 
stingă în şold şi ieşi din han, măreț ca Zeul cu care 
Chicot pretinsese oarecum că seamănă. 

Cît despre Chicot, el sări pe cal cu dibăcia unui 
călăreț încercat şi cei doi călători apucară drumul spre 
Melun în trapul mărunt al animalelor lor. 

Făcură în felul acesta, patru leghe, fără oprire, apoi 
poposiră citeva clipe. Călugărul profită de un soare 
frumos pentru a se întinde pe iarbă şi a adormi. Chicot, 
de partea lui, făcu o socoteală a etapelor după care 
recunoscu că pentru a face o sută douăzeci de leghe, 
mergînd zece leghe pe zi, i-ar trebui douăsprezece zile. 

Panurge păscu într-o tufă de scaieţi. 

Zece leghe erau de fapt tot ceea ce se putea 
pretinde de la forţele combinate ale unui măgar şi ale 
unui călugăr. 

Chicot clătină din cap. 

— Nu e cu putinţă, murmură el privindu-l pe 
Gorenflot care dormea în marginea şanţului, nici mai 
mult nici mai puţin ca şi cînd ar fi fost pe puful cel mai 
moale; nu e cu putinţă; trebuie, dacă vrea să mă urmeze, 
să facă cel puţin cincisprezece leghe pe zi. 

După cum se vede, fratele Gorenflot era sortit de 
cîtva timp la coşmare. 

Chicot îl împinse cu cotul pentru a-l trezi şi a-i 
comunica observaţia sa. 

Gorenflot deschise ochii. 

— Am ajuns oare la Melun? spuse el mi-e foame. 

— Nu, cumetre, spuse Chicot, nu încă şi iată tocmai 
pentru ce te trezesc; trebuie să ajungem cît mai repede 
acolo. Mergem prea încet, pe toţi dracii! mergem prea 
încet. 

— Ei! te supără cumva, dragă domnule Chicot, că 

mergi încet? Drumul vieţii merge urcînd, pentru că 
merge spre cer şi este foarte obositor să urci. De atfel, 
cine ne grăbeşte? Cu cît vom pune mai mult timp în a 
merge pe drum, cu atît vom rămîne mai mult împreună. 
Oare nu călătorim, eu pentru răspindirea credinţei, iar 
dumneata pentru plăcerea dumitale? Ei bine! cu cît vom 
merge mai încet, cu atit credinţa va fi răspîndită mai 
bine; cu cît vom merge mai încet, cu atît te vei distra şi 
dumneata mai mult. De pildă, părerea mea ar fi să 
rămînem cîteva zile la Melun; se mănîncă acolo, după cit 
se spune, foarte gustoase pateuri de ţipari şi aş voi să 
fac o comparaţie conştiincioasă şi judecată între pateul 
de ţipar de la Melun şi cel din alte ţinuturi. Ce zici de 
asta, domnule Chicot? 

— Zic, reluă Gasconul, că părerea mea, dimpotrivă 
este să mergem cît mai repede cu putinţă, să nu luăm 
nici o gustare la Melun, ci să mîncăm abia la Montereau, 
pentru a reciîştiga timpul pierdut. 

Gorenflot îşi privi tovarăşul de călătorie ca un om 
care nu înţelege. 

— Haide, la drum! spuse Chicot. 

Călugărul, care era culcat cît era de lung, cu mîinile 
încrucişate sub cap, se mulţumi să se ridice puţin scoţind 
un suspin. 

— De altfel, urmă Chicot, dacă vrei să rămii în urmă 
şi să călătoreşti după plac, cumetre, eşti liber s-o faci. 

— Nu, spuse Gorenflot, îngrozit de această 
singurătate de care abia scăpase ca prin minune; nu. Te 
urmez, domnule Chicot, te iubesc prea mult pentru a te 
părăsi. 

— Atunci, în şa, cumetre, în şa. 

Gorenflot îşi trase măgarul lîngă o piatră de hotar şi 
reuşi să se aşeze deasupra, de astă dată nu călare ci pe 

o parte, ca femeile; pretinde că aşa îi era mai uşor 
pentru a vorbi. De fapt, el prevăzuse o îndoire a vitezei în 
mersul animalului şi, aşezat astfel, avea două puncte de 
sprijin: coama şi coada. 

Chicot porni într-un trap mare; măgarul îl urmă 
zbierînd. 

Primele momente fură grozave pentru Gorenflot; din 
fericire, partea pe care se odihnea avea o astfel de 
suprafaţă, încît îi era mai puţin greu decit altuia să-şi 
menţină centrul de greutate. 

Din cînd în cînd Chicot se ridica în scări, cerceta 
şoseaua  nevăzind la orizont ceea ce căuta, mărea 
viteza. 

Gorenflot lăsă să treacă aceste prime semne de 
cercetări şi nerăbdare fără a întreba din pricina lor, 
absorbit cum era de a se menţine pe măgarul său. Dar 
cînd puţin cîte puţin se obişnui cu noul fel de mers şi cînd 
îşi dădu seama că Chicot urma acelaşi joc: 

— Ei! spuse el, ce cauţi oare, dragă domnule Chicot? 

— Nimic, răspunse acesta. Privesc încotro ne 
ducem. 

— Dar ne ducem la Melun, după cîte mi se pare; ai 
spus-o însuşi dumeata, ai adăugat chiar la început... 

— Nu mergem, cumetre, nu mergem, spuse Chicot, 
dînd pinteni calului. 

— Cum! nu mergem! strigă călugărul; dar văd că nu 
părăsim trapul. 

— În galop! în galop! spuse Gasconul, făcîndu-şi 
calul să ia acest mers. 

Panurge, însufleţit de exemplul dat, porni în galop, 
dar cu un strigăt rău ascuns care nu făgăduia nimic bun 
călăreţului, înăbugşirile lui Gorenflot se înmulţiră. 

— la spune-mi, domnule Chicot, strigă el de îndată 

ce putu vorbi, dumneata numeşti aceasta o călătorie de 
plăcere: dar eu nu mă distrez deloc. 

— Înainte! înainte! spuse Chicot. 

— Dar panta este prea repede. 

— Bunii călăreţi nu galopează decit urcînd. 

— Da, dar eu nu am pretenţia de a fi bun călăreț. 

— Atunci, rămii în urmă. 

— Nu, la naiba! strigă Gorenflot, pentru nimic în 
lume. 

— Ei bine! atunci, după cum ţi-am spus, înainte, 
înainte! 

Şi Chicot dădu calului său un grad de repeziciune în 
plus. 

— lată că Panurge horcăie, strigă Gorenflot, iată că 
Panurge se opreşte. 

— Atunci, adio cumetre, făcu Chicot. 

Gorenflot avu pentru moment dorinţa de a răspunde 
la fel; dar îşi reaminti că acest cal pe care-l blestema în 
fundul inimii şi care ducea un om aşa de ciudat, purta de 
asemeni punga care se afla în buzunarul acestui om. Se 
resemnă deci şi, lovind cu sandalele coapsele măgarului 
înfuriat, îl sili să reia galopul. 

— ÎI voi omorî pe sărmanul Panurge, strigă jalnic 
călugărul pentru a da o lovitură decisivă interesului lui 
Chicot, un moment ce el părea că nu are nici o influenţă 
asupra sensibilităţii sale. II voi omori, cu siguranţă. 

— Ei bine! omoară-l, cumetre, omoară-l, răspunse 
Chicot, fără ca această observaţie, ori cît de importantă o 
judeca Gorenflot, să-l facă în vreun chip să încetinească 
mersul; omoară-l, vom cumpăra un catir. 

Ca şi cum ar fi înţeles aceste cuvinte amenințătoare, 
măgarul părăsi mijlocul drumului şi zbură pe un mic 
drum lateral uscat, pe unde Gorenflot nu s-ar fi 

încumetat să meargă nici pe picioare. 

— Ajutor, strigă călugărul, ajutor, mă voi rostogoli în 
rîu. 

— Nu e nici o primejdie, spuse Chicot; dacă vei 
cădea în rîu, îţi garantez că vei înota singur . 

— Ah! murmură Gorenflot, voi muri, sînt singur. Și 
cînd te gindeşti că toate acestea le păţesc că sînt 
somnambul! 

Şi călugărul ridică spre cer o privire care voia să 
spună: 

— Doamne! Doamne! ce crimă am făcut pentru ca 
să mă copleşeşti cu această infirmitate? 

Deodată Chicot, ajuns în vîrful dealului, îşi opri calul 
cu o înfrinare aşa de scurtă şi aşa de bruscă încît 
animalul, surprins, se îndoi pe picioarele dinapoi astfel că 
crupa atinse aproape pămîntul. 

Gorenflot, mai puţin bun călăreț decît Chicot şi care, 
de altfel, în loc de hăţuri, nu avea decit un pripon, 
Gorenflot, zic, îşi continuă drumul. 

— Opreşte, la naiba! opreşte, strigă Chicot. 

Dar măgarul înţelesese să galopeze şi ideea unui 
măgar este un lucru anevoie de scos. 

— Te vei opri strigă Chicot, sau pe cuvîntul meu de 
gentilom, îţi trimit un glonţ de pistol. 

— La naiba! ce fel de om este acesta! spuse 
Gorenflot, şi de ce animal a fost oare muşcat? 

Apoi, deoarece vocea lui Chicot răsuna din ce în ce 
mai grozavă şi cum călugărul credea că deja aude 
şuierînd glonţul cu care era ameninţat, făcu o mişcare 
pentru care felul în care era aşezat îi dădea cea mai 
mare uşurinţă, aceea de a se lăsa să alunece de pe 
măgar la pămînt. 

— lată, spuse el, lăsîndu-se vitejeşte să cadă pe 

spate şi agăţindu-se cu amîndouă mîinile de măgar, care 
îl făcu să meargă cîțiva paşi astfel, dar care sfirşi prin a 
se opri. 

Atunci Gorenflot îl căuta pe Chicot pentru a vedea 
pe faţa lui urma de mulţumire care nu putuse să nu se 
zugrăvească la vederea unei manevre atit de dibaci 
executată. 

Chicot era ascuns înapoia unei stînci şi îşi continua 
de acolo semnalele şi amenințările. 

Această prevedere îl făcu pe călugăr să înţeleagă că 
trebuie să fi fost altceva la mijloc. El privi înainte şi zări la 
cinci sute de paşi pe drum trei oameni care mergeau 
liniştiţi pe catirii lor. 

La prima aruncătură de ochi el recunoscu pe 
călătorii care ieşiseră dimineaţa din Paris prin poarta 
Bordelle şi pe care Chicot, ascuns înapoia copacului, îi 
urmărise cu atita ardoare. 

Chicot, în aceeaşi poziţie, aşteptă ca cei trei călători 
să se depărteze; apoi, numai atunci, el îşi ajunse 
tovarăşul, care rămăsese aşezat în acelaşi loc unde 
căzuse, ţinînd mereu în mînă frîul lui Panurge. 

— Ei! spuse Gorenflot care începea să-şi piardă 
răbdarea, explică-mi şi mie puţin, dragă domnule Chicot, 
ce treabă este aceasta pe care o facem noi: adineauri 
trebuia să alergăm nebuneşte, acum trebuie să rămînem 
deodată în locul unde ne găsim. 

— Bunul meu prieten, spuse Chicot, voiam să ştiu 
dacă măgarul dumitale era de neam bun, şi dacă nu am 
fost înşelat cînd l-am plătit cu douăzeci şi două de livre: 
acum experienţa este făcută şi sînt cum nu se poate mai 
mulţumit. 

Călugărul nu se lăsă înşelat, cum e uşor de închipuit, 
de un asemenea răspuns şi se pregătea să arate acest 

lucru tovarăşului său, cînd lenea lui naturală învinse, 
şoptindu-i la ureche să nu intre în nici o discuţie. 

El se mulţumi deci să răspundă, fără a-şi ascunde 
totuşi proasta dispoziţie: 

— Ce are a face! sînt foarte obosit şi mi-e foame. 

— Ei bine! să nu ai nici o grijă, reluă Chicot lovindu-l 
voiniceşte pe umăr, şi eu sînt obosit; şi mie îmi este 
foame şi la primul han pe care-l vom găsi în... 

— Ei bine! întrebă Gorenflot căruia abia îi venea să 
creadă în întorsătura pe care o anunțau primele cuvinte 
ale Gasconului. 

— Ei bine! răspunse acesta, vom comanda o friptură 
de porc, una sau două tocane de pui şi o cană cu cel mai 
bun vin din pivniţă. 

— Adevărat! reluă Gorenflot; e oare sigur de astă 
dată? 

— i-o făgăduiesc, cumetre. 

— Ei bine! atunci, spuse călugărul ridicîndu-se, să 
pornim fără zăbavă în căutarea acestui prea fericit han. 
Vino, Panurge, vei avea şi tu tăriţe. 

Măgarul începu să zbiere de plăcere. 

Chicot încălecă pe cal, Gorenflot îşi duse măgarul de 
căpăstru. 

Cîrciuma atît de dorită apăru în curînd în faţa 
călătorilor; se afla între Corbeil şi Melun; dar spre marea 
surprindere a lui Gorenflot, care admira din depărtare 
înfăţişarea aţiţătoare de poftă. Chicot porunci călugărului 
să încalece pe măgar şi începu să execute un ocol prin 
stînga pentru a trece pe dincolo casei;de altfel, dintr-o 
singură aruncătură de ochi, Gorenflot, a cărui putere de 
înţelegere făcea repezi progrese, îşi dădu seama de 
această ciudăţenie; cei trei catîri ai călătorilor după ale 
căror urme părea că se ţine Chicot, se opriră în faţa 

porţii. 

— Aşadar, după placul acestor călători blestemaţi, 
gîndi Gorenflot, se vor rîndui întîmplările călătoriei 
noastre şi se vor hotărî orele noastre de masă? E trist. 

Şi el scoase un suspin adînc. 

Panurge care, de partea lui, văzu că se depărtau de 
linia dreaptă pe care toată lumea, chiar şi măgarii, o ştiu 
că este cea mai scurtă, se opri deodată şi se înţepeni pe 
cele patru picioare, ca şi cînd s-ar fi hotărît să prindă 
rădăcini chiar în locul unde se găsea. 

— Vezi, spuse Gorenflot pe un ton jalnic, nici chiar 
măgarul meu nu mai vrea să înainteze. 

— Ah! nu mai vrea să înainteze, spuse Chicot; 
aşteaptă! aşteaptă! 

Şi el se apropie de o tufă de lemn de corn, de unde 
tăie o nuia lungă de un metru jumătate, groasă cit 
degetul, solidă şi mlădioasă în acelaşi timp. 

Panurge nu era unul din acele patrupede proaste 
care nu băgă de seamă ce se petrece în jurul lor şi care 
nu presimt evenimentele decît atunci cînd aceste 
evenimente le cad pe spinare; el urmăreşte mişcările lui 
Chicot, pentru care începea fără îndoială să simtă 
consideraţia pe care o merita şi de îndată ce crezu că-i 
înţelege planurile, o porni numaidecit din loc. 

— Merge! merge! strigă călugărul către Chicot. 

— Ce are a face, spuse acesta, pentru cine 
călătoreşte în tovărăşia unui măgar şi a unui călugăr, un 
băț nu este niciodată de prisos. 

Şi Gasconul îşi termină de curăţit pe al său. 

CAPITOLUL XXIX 


Cum îşi schimbă fratele Gorenflot măgarul 
cu un catir şi catirul cu un cal 


Cu toate acestea necazurile lui Gorenflot se 
apropiau de sfîrşit, cel puţin pentru ziua aceea; după 
ocolul făcut, o luară din nou pe drum şi se opriră la trei 
sferturi de leghe mai departe, într-o cîrciumă învecinată. 
Chicot luă o cameră care dădea spre stradă şi porunci să 
i se aducă masa care îi fu servită în cameră; dar se 
vedea că hrana nu era decit preocuparea secundară a lui 
Chicot. El nu mînca decit foarte puţin, în vreme ce era 
numai ochi şi urechi. Această preocupare ţinu pînă la ora 
zece; totuşi la ora zece Chicot care nu văzuse şi nu 
auzise nimic plecă de la fereastră poruncind ca măgarul 
călugărului şi calul său, cu forţele întărite de o îndoită 
porţie de ovăz şi tăriţe, să fie gata în zorii zilei. 

La această poruncă, Gorenflot, care de o oră părea 
adormit şi care nu era decît moleşit de acel dulce extaz 
care urmează după o masă bună, stropită de o cantitate 
îndestulătoare de vin, scoase un suspin. 

— În zorii zilei? spuse el. 

— Ei! pe toţi dracii, reluă Chicot, tu trebuie să fii 
obişnuit a te scula la o asemenea oră. 

— Pentru ce? întrebă Gorenflm 

— Dar slujba? 

— Aveam o scutire de la stareţ, răspunse călugărul. 

Chicot ridică din umeri şi cuvîntul leneşi cu un i, 
literă care arăta pluralul, i se stinse pe buze. 

— Da, leneşi, spuse Gorenflot; dar pentru ce nu? 

— Omul s-a născut pentru muncă, spuse sentenţios 

gasconul. 

— Şi călugărul pentru odihnă, spuse fratele; 
călugărul este excepţia omului. 

Şi, mulţumit de acest argument care păruse să-l 
atingă chiar pe Chicot, Gorenflot făcu o ieşire plină de 
demnitate şi se sui în patul său, pe care Chicot, de teama 
vreunei imprudenţe fără îndoială, poruncise să i-l aşeze 
chiar în aceeaşi cameră cu al său. 

A doua zi într-adevăr, în zorii zilei, dacă fratele 
Gorenflot nu ar fi dormit atît de adînc, l-ar fi putut vedea 
pe Chicot ridicîndu-se, apropiindu-se de fereastră şi 
continuînd să observe dinapoia perdelelor. 

În curînd, deşi ocrotit de draperie, Chicot făcu un 
pas repede înapoi; şi dacă Gorenflot, în loc de a continua 
să doarmă, s-ar fi trezit, ar fi auzit sunînd pe pavaj 
potcoavele celor trei catiri. 

Chicot se duse numaidecit la Gorenflot pe care-l 
zgilţii de braţ pînă ce acesta deschise ochii. 

— Dar nu pot să am şi eu o clipă de linişte? 
bolborosi Gorenflot care dormise zece ore în şir. 

— Alarma, alarma, spuse Chicot; să ne îmbrăcăm şi 
să plecăm. 

— Dar miîncarea? făcu călugărul. 

— Se află pe drumul dinspre Montereau. 

— Ce e acela Montereau? întrebă călugărul foarte 
puţin priceput în geografie. 

— Montereau, spuse gasconul, e oraşul unde se 
mănîncă; asta ţi-ajunge? 

— Da, răspunse scurt Gorenflot. 

— Atunci, cumetre, făcu gasconul, eu mă cobor 
pentru a plăti cheltuiala noastră şi a animalelor noastre; 
peste cinci minute, dacă nu vei fi gata, plec fără 
dumneata. 

O toaletă de călugăr nu este greu de făcut; cu toate 
astea Gorenflot întrebuința şase minute astfel că, 
ajungind la poartă el îl văzu pe Chicot care, exact ca un 
elveţian, o şi luase înainte. 

Călugărul sări pe Panurge care, aţiţat de îndoita 
porţie de fîn şi de ovăz care i se dăduse prin grija lui 
Chicot, o luă singur în galop şi îşi duse în curînd călăreţul 
alături de gascon. 

Gasconul stătea drept în scări, şi din cap pînă în 
picioare nu făcea nici o îndoitură. 

Gorenflot se ridică şi el în scări şi îi văzu la orizont 
pe cei trei catîri cu cei trei călăreţi care coborau înapoia 
unui deluşor. 

Călugărul scoase un suspin gindindu-se cît era de 
trist ca o influenţă străină să lucreze astfel asupra 
destinului său. 

De astă dată, Chicot se ţinu de cuvînt şi luară masa 
la Montereau. 

Ziua avu mari asemănări cu cea din ajun; şi cea dea 
doua zi prezentă aproape aceeaşi serie de întîmplări. 
Vom trece deci repede peste amănunte; Gorenflot 
începea să se obişnuiască de bine de rău cu acest trai 
plin de peripeții, cînd, către seară, îl văzu pe Chicot 
pierzîindu-şi treptat toată veselia: de la amiază, el nu mai 
zărise umbra celor trei călători pe care îi urmărea; astfel 
că mîncă fără nici o dispoziţie şi dormi rău. 

Gorenflot miîncă şi bău pentru amindoi şi încercă 
cele mai bune cîntece ale sale. Chicot rămase în 
nepăsarea lui. 

Abia se făcuse ziuă că el şi era în picioare, zgilţiindu- 
şi tovarăşul. Călugărul se îmbrăcă şi, chiar de la plecare 
porniră în trap, trap care se schimbă imediat într-un 
galop furios. 

Dar după multă alergătură, nici un catiîr în zare. 

Spre amiază, măgar şi cal erau rupţi de oboseală. 

Chicot merse drept la un birou de vamă aflat pe 
podul de la Villeneuve-le-Roi, pentru animalele cornute. 

— Aţi văzut, întrebă el, trei călători călărind catîri? 
Căci trebuie să fi trecut în această dimineaţă. 

— Azi dimineaţă nu, gentilomul meu, răspunse 
vameşul nu; ieri pe înserat. 

— leri? 

— Da, ieri seară, pe la ora şapte. 

— l-aţi remarcat? 

— La naiba! cum se remarcă nişte călători. 

— Vă întreb dacă vă reamintiţi de condiţia acelor 
oameni. 

— Mi s-a părut că era un stăpîn cu doi lachei. 

— Chiar aşa, răspunse Chicot. 

Şi dădu o monedă vameşului. Apoi, vorbind către 
sine: 

— leri seară, la ora şapte, şopti el, la naiba! Au 
douăsprezece ore înaintea mea. Haide, curaj! 

— Ascultă, domnule Chicot, spuse călugărul, curaj, 
mai am pentru mine, dar nu mai am pentru Panurge. 

In adevăr, sărmanul animal, obosit după două zile 
de fugă, tremura pe cele patru picioare ale sale şi îi 
transmitea lui Gorenflot tremuratul bietului său corp. 

— Şi chiar calul dumitale, continuă Gorenflot, vezi în 
ce stare se află. 

Într-adevăr, nobilul animal, oricît de înfocat ar fi fost, 
şi tocmai din pricina acestei înfocări, era şiroaie de 
spumă şi un abur cald ieşea prin nările sale, în timp ce 
sîngele părea că este gata să-i ţişnească din ochi. 

Chicot cercetă repede cele două animale şi păru că 
se alătură observaţiei tovarăşului său. 

Gorenflot răsuflă, cînd deodată: 

— Acum! frate cu cheta, spuse Chicot, este vorba să 
luăm o mare hotărire. 

— Dar nu facem aceasta de citeva zile, strigă 
Gorenflot a cărui faţă se descompusese mai înainte chiar 
de a afla ceea ce i se propunea. 

— E vorba să ne despărţim, spuse Chicot, apucînd 
de la început, cum se spune, taurul de coarne. 

— Ei aş! făcu Gorenflot; mereu aceeaşi glumă. Să ne 
despărţim, dar pentru ce? 

— Mergi prea încet, cumetre. 

— La naiba! spuse Gorenflot; dar merg ca şi vintul, 
am galopat de azi dimineaţă, cinci ore fără oprire. 

— Nu este încă destul. 

— Atunci să pornim: cu cît vom merge mai repede, 
cu atît vom ajunge mai devreme; căci, în sfîrşit, socotesc 
că tot vom ajunge. 

— Calul nu mai vrea să meargă şi măgarul dumitale 
refuză să te servească? 

— Atunci, cum să facem? 

— Îi vom lăsa aici şi-i vom lua la înapoiere. 

— Dar noi? Socoteşti oare să continuăm călătoria pe 
jos? 

— Vom călători pe catiri. 

— De unde să-i luăm. 

— Îi vom cumpăra. 

— Haide, spuse Gorenflot suspinînd, să mai facem şi 
acest sacrificiu. 

— Aşadar? 

— Aşadar mă învoiesc pentru catiri. 

— Bravo! cumetre, începi să te formezi; dă pe 
Bayard şi pe Panurge în grija hangiului; eu mă duc să fac 
cumpărăturile noastre. 

Gorenflot se achită conştiincios de însărcinarea care 
îi fusese dată; timp de patru zile, în legăturile pe care le 
avusese cu Panurge, el apreciase, nu vom spune 
calităţile, dar defectele sale şi, el remarcase că cele trei 
defecte principale erau acelea către care avea şi el 
înclinare,  trîndăvia,  desfriul şi lăcomia. Această 
asemănare îl mişcase şi, numai cu părere de rău se 
despărţi Gorenflot de măgarul său; dar Gorenflot nu era 
numai leneş, desfrinat şi lacom, el mai era şi egoist şi 
mai bine se despărţea de Panurge decit să se despartă 
de Chicot, dat fiind, după cum am spus, că Chicot purta 
punga. 

Chicot se înapoie cu doi catiri, pe care făcură 
douăzeci de leghe în acea zi: astfel că, seara la poarta 
unui potcovar, Chicot avu bucuria de a-i zări pe cei trei 
catiri. 

— Ah! făcu el respirînd pentru prima oară. 

— Ah! suspină la rîndu-i călugărul. 

Dar ochiul deprins al gasconului nu recunoscu nici 
armura catirilor, nici pe stăpînii lor, nici pe valeţi; erau cu 
totul  despovăraţi; cît despre stăpini şi lachei, ei 
dispăruseră. 

Mai mult, în jurul acestor animale erau oameni 
necunoscuţi care le examinau şi păreau a le face 
prețuirea; mai întîi era un geambaş şi apoi potcovarul cu 
doi călugări franciscani; îi plimbau încoace şi încolo, apoi 
se uitau la dinţi, la picioare şi urechi; într-un cuvînt, îi 
încercau. 

Un fior străbătu corpul lui Chicot. 

— Du-te înainte, spuse el lui Gorenflot, apropie-te de 
franciscani; trage-i de o parte şi întreabă-i; de la călugăr 
la călugăr, nădăjduiesc că nu aveţi secrete; informează- 
te cu dibăcie de la cine vin aceşti catîri, preţul cu care 

vor să-i vîndă şi ce s-au făcut proprietarii lor; apoi 
înapoiază-te să-mi spui ce ai aflat. 

Gorenflot, îngrijorat de neliniştea prietenului său, 
plecă în trapul catîrului şi se înapoie puţin după aceea. 

— lată povestea, spuse el. Mai întîi, ştii unde ne 
aflăm? 

— Ei! la naiba! Ne aflăm pe drumul spre Lyon, spuse 
Chicot; este singurul lucru pe care am nevoie să-l ştiu. 

— Ba nu, mai ai nevoie să ştii, după cîte mi-ai spus 
cel puţin, ce s-a făcut cu proprietarii acestor catiri. 

— Da, spune. 

— Acela care semăna a gentilom... 

— Bine, ce-i cu el? 

— Acela care semăna a gentilom a luat-o de aci pe 
drumul care duce spre Avignon, un drum care scurtează 
calea după cit se pare şi care trece prin Château-Chinon 
şi Privas. 

— Singur? 

— Cum, singur? 

— Te întreb dacă a luat-o singur pe acest drum? 

— Cu un lacheu. 

— Şi celălalt lacheu? 

— Celălalt lacheu şi-a continuat drumul. 

— Spre Lyon? 

— Spre Lyon. 

— Minunat! Şi pentru ce se duce gentilomul la 
Avignon? Credeam că se duce la Roma. Dar, reluă 
Chicot, ca şi cînd şi-ar fi vorbit singur, te întreb nişte 
lucruri pe care tu nu le poţi şti. 

— Ba da... le ştiu, răspunse Gorenflot. Ah! iată ceva 
care te miră. 

— Cum, ştii? 

— Da, se duce la Avignon, pentru că Sanctitatea Sa 

Papa Grigore al XIll-lea a trimis la Avignon un delegat 
însărcinat cu depline puteri. 

— Bun, spuse Chicot, înţeleg... şi catirii? 

— Catirii erau obosiţi; i-a vindut unui geambaş care 
voieşte să-i revîndă franciscanilor. 

— Cu cît? 

— Cu cincisprezece pistoli bucata. 

— Cum şi-or fi continuat oare drumul? 

— Pe nişte cai pe care i-a cumpărat de la un căpitan 
de mercenari care are aci o remontă. 

— Pe toţi dracii! cumetre, spuse Chicot, eşti un om 
preţios, şi abia astăzi îmi dau seama de acest lucru. 

Gorenflot se umflă în pene. 

— Acum, urmă Chicot, termină ceea ce ai început 
atit de bine. 

— Ce trebuie să fac? 

Chicot descălecă şi aruncînd frîul în braţele 
călugărului: 

— la cei doi catîri şi du-te de-i oferă pentru douăzeci 
de pistoli franciscanilor, spuse el. Ei trebuie să te prefere 
pe tine. 

— Şi mă vor prefera, spuse Gorenflot, sau îi denunţ 
superiorului lor. 

— Bravo! cumetre, te formezi. 

— Pe cal, la naiba, pe cal! 

— Drace! făcu călugărul scărpinîndu-se după 
ureche. 

— Haida de, spuse Chicot, un călăreț ca tine... 

— Ei aş! spuse Gorenflot. Dar unde te voi întilni? 

— In piaţa oraşului. 

— Du-te şi mă aşteaptă acolo. 

Şi călugărul se îndreptă cu un pas hotărit spre 
franciscani, în vreme ce Chicot, pe o stradă lăturalnică, 

merse în piaţa principală a micului orăşel. 

Acolo în cîrciuma Cocoşul îndrăzneţ, îl găsi pe 
căpitanul mercenarilor, care bea dintr-un gustos vin de 
Auxerre pe care amatorii de al doilea rînd îl confundau cu 
vinul de Burgundia; luă de la el noi informaţii care 
confirmau în toate privinţele pe acelea date de Gorenflot. 

Într-o clipă, Chicot se înţelese cu vînzătorul a doi cai 
pe care acesta îi aduse numaidecit ca morţi în drum şi pe 
care, datorită acestui accident, putu să-i dea pentru 
treizeci şi cinci de pistoli pe amîndoi. 

Nu mai era vorba acum decit să se învoiască pentru 
şei şi friie cînd Chicot văzu, pe o mică stradă laterală, 
apărînd călugărul care ducea cele două şei pe cap şi cele 
două friie în miini. 

— O!, o! făcu el, ce înseamnă asta, cumetre? 

— Ei bine! spuse Gorenflot, sînt şeile şi friiele 
catîrilor noştri. 

— Aşadar le-ai oprit, călugăre? spuse Chicot 
zimbind. 

— Da, făcu călugărul. 

— Ai vîndut catirii? 

— Cu zece pistoli bucata. 

— Care ţi s-au plătit? 

— lată banii. 

Şi Gorenflot făcu să sune buzunarul plin cu monede 
de tot felul. 

— Pe toţi dracii! strigă Chicot, eşti un mare om, 
cumetre. 

— Aşa sînt eu, spuse Gorenflot cu o modestie 
înfumurată. 

— La lucru, spuse Chicot. 

— Ah! dar mi-e sete, spuse călugărul. 

— Ei bine! bea, în timp ce eu mă voi duce să înşeuez 

animalele, dar nu prea mult. 

— O sticlă. 

— O sticlă mai merge. 

Gorenflot bău două şi veni să înapoieze restul de 
bani lui Chicot. 

Chicot avu o clipă ideea să-i lase călugărului cei 
douăzeci de pistoli micşoraţi de preţul celor două sticle; 
dar se gîndi că din ziua în care Gorenflot ar avea doi 
scuzi, nu ar mai fi stăpîn pe el. 

Luă deci banii, fără ca Gorenflot să bage de seamă 
clipa de şovăială pe care o încercase şi se urcă în şa. 

Gorenflot făcu la fel, cu ajutorul ofițerului de 
mercenari care era om cu frica lui Dumnezeu şi care ţinu 
piciorul călugărului, serviciu în schimbul căruia, de îndată 
ce se văzu pe cal, Gorenflot îi dădu binecuvintarea. 

— Foarte bine, spuse Chicot pornind în galop, iată 
un voinic, frumos binecuvîntat. 

Gorenflot văzu că-i aleargă cina înainte, şi îşi repezi 
calul pe urmele ei; de altfel, făcea progrese în călărie; în 
loc să apuce coama cu o mină şi coada cu alta, cum 
făcea altădată, el apuca cu amîndouă mîinile arcada şeii 
şi, numai cu acest punct de sprijin alergă atit cît voi 
Chicot. 

Ba sfirşi prin a desfăşura chiar mai multă activitate 
decît patronul său, căci de fiecare dată cînd Chicot 
schimba mersul şi îşi înfrînă calul, călugărul, care prefera 
galopul în locul  trapului, îşi continua drumul 
îmbărbătindu-şi animalul. 

Nişte sforţări atît de nobile meritau să fie răsplătite; 
a doua zi către seară, cu puţin înainte de Chalon, Chicot 
îl regăsi pe maestrul Nicolae David, deghizat tot în 
lacheu, pe care nu-l mai pierdu din vedere pînă la Lyon, 
ale cărui porţi le trecură toţi trei către seara celei de a 

opta zi de la plecarea lor din Paris. 

Era aproape chiar în momentul în care, urmînd un 
drum opus, Bussy, Saint-Luc şi soţia sa ajungeau după 
cum am spus, la castelul Meridor. 


CAPITOLUL XXX 


Cum se instalară Chicot şi tovarășul său la 
hanul Lebăda de la Cruce şi cum fură 
primiţi acolo de hangiu 


Maestrul Nicolae David, deghizat tot în lacheu, se 
îndreptă spre piaţa Terreaux şi trase la cel mai mare han 
care era numit Lebăda de la Cruce. 

Chicot îl văzu intrînd şi rămase o clipă în observare, 
pentru a se asigura dacă a găsit loc şi că prin urmare, nu 
va mai ieşi. 

— Ai ceva de obiectat împotriva hanului Lebăda de 
la Cruce? spuse gasconul tovarăşului său de călătorie. 

— Nimic, răspunse acesta. 

— Vei intra deci acolo şi vei tocmi o cameră mai 
retrasă: vei aştepta în pragul porţii; eu mă duc să mă 
plimb şi nu mă voi înapoia decit la căderea nopţii: la 
căderea nopţii voi reveni, te voi găsi la postul tău şi, cum 
tu vei fi făcut de santinelă, cum vei fi cunoscut planul 
casei, mă vei conduce la cameră, fără să mă întîlnesc cu 
oamenii pe care nu vreau să-i văd. Inţelegi? 

— Foarte bine, spuse Gorenflot. 

— Alege camera: spațioasă, veselă, plăcută, 
învecinată dacă se poate cu aceea a călătorului care a 
sosit acum; fă în aşa fel să aibă ferestre spre stradă 

pentru ca să văd cine intră şi cine iese, nu rosti numele 
meu sub nici un motiv şi făgăduieşte-i munţi de aur 
bucătarului. 

In adevăr, Gorenflot îşi îndeplini cum nu se poate 
mai bine însărcinarea. După alegerea camerei, veni şi 
noaptea şi, la venirea ei, el se duse să-l ia pe Chicot de 
mînă şi să-l conducă la cameră. 

Călugărul, şiret cum este totdeauna un om al 
bisericii, oricît de prost l-ar fi creat natura, îl făcu pe 
Chicot să observe că odaia lor, aflată pe un alt coridor 
decît aceea a lui Nicolae David, era învecinată cu a lui şi 
că nu era despărțită de ea decit printr-un perete de 
scînduri tencuit, uşor de străpuns, dacă ar fi voit. 

Chicot îl ascultă pe călugăr cu cea mai mare atenţie 
şi oricine l-ar fi ascultat pe orator şi l-ar fi văzut pe 
ascultător, ar fi putut urmări veselia unuia şi vorbele 
celuilalt. 

Apoi, după ce călugărul termină: 

— Tot ceea ce mi-ai spus merită răsplată, răspunse 
Chicot; vei avea astă-seară vin de Xeres la masă, 
Gorenflot; da, îl vei avea, la naiba! sau nu mai sînt 
cumătrul tău. 

— Nu cunosc beţia acestui vin, spuse Gorenflot, 
trebuie să fie plăcută. 

— Pe toţi dracii! răspunse Chicot luînd camera în 
primire, o vei cunoaşte peste două ore; ţi-o garantez. 

Chicot trimise după hangiu. 

Se va găsi poate, că povestitorul acestor întîmplări 
îşi plimbă personajele într-un mare număr de hanuri: la 
aceasta, el va răspunde că nu este greşeala lui dacă 
personajele sale, unele pentru a fugi de miînia regelui, se 
duc unele la miazănoapte şi altele la miazăzi. Ori, cum el 
se găseşte între timpurile vechi care nu aveau nevoie de 

cîrciumă, datorită găzduirii frăţeşti, şi viaţa modernă, în 
care cîrciuma s-a transformat în restaurant, este silit să 
se oprească în hanurile unde trebuiesc să se petreacă 
scenele importante, ale cărţii sale; de altfel, hanurile 
unde poposeau caravanele Occidentului nostru, se 
înfăţişau pe vremea aceea sub o întreită formă care nu 
era de disprețuit, şi care în zilele noastre şi-a pierdut 
mult din caracterul ei: această întreită formă era 
cîrciuma, hanul şi cabaretul. Notaţi că nu vorbim aci 
despre acele plăcute case de băiaşi care nu-şi au 
echivalentul în zilele noastre şi care, lăsate de către 
Roma împăraţilor, Parisului regilor noştri, împrumută din 
antichitate mulţimea de plăceri ale profanelor sale 


toleranţe. 
Dar aceste localuri erau închise încă, sub domnia 
regelui Henric al III-lea, între zidurile capitalei: provincia 


nu avea decit hanul, cîrciuma şi cabaretul. 

Or, noi ne aflăm într-un han. 

Acest lucru îl arătă foarte bine hangiul, cînd îi 
răspunse lui Chicot, care trimisese să-l cheme, după cum 
am spus, că trebuia să aibă răbdare, avînd în vedere că 
vorbea cu un călător care a sosit înaintea lui şi deci avea 
dreptul de prioritate. Chicot ghici că acest călător era 
avocatul său. 

— Ce pot să-şi spună? întrebă Chicot. 

— Crezi oare că hangiul şi omul dumitale au vreo 
taină? 

— Drace! vezi bine, deoarece figura aceea semeaţă 
pe care am zărit-o şi care, după cît presupun, este aceea 
a hangiului... 

— Chiar aşa, spuse călugărul. 

— Consimte să vorbească cu un om îmbrăcat în 
lacheu. 

— Ah! spuse Gorenflot, şi-a schimbat hainele; l-am 
văzut: acum este îmbrăcat în negru. 

— Cu atît mai mult, spuse Chicot; hangiul trebuie să 
fie înţeles cu el. 

— Vrei să încerc să-i spovedesc soţia? spuse 
Gorenflot. 

— Nu, spuse Chicot, prefer să te duci să dai citeva 
tîrcoale prin oraş. 

— Ei aş! şi cina? spuse Gorenflot. 

— Voi pune s-o pregătească în lipsa ta. Ţine un scud 
pentru a avea cu ce să-ţi faci poftă de mîncare. 

Gorenflot luă scudul cu recunoştinţă. 

Călugărul, în timpul călătoriei, se dedase de mai 
multe ori la aceste excursii seminocturne pe care le 
adora. Datorită titlului de frate cu cheta, el le mai riscase 
din cînd în cînd şi la Paris, însă, de cînd ieşise din 
miînăstire, aceste excursii erau încă şi mai scumpe. 
Gorenflot aspira acum libertatea prin toţi porii şi 
ajunsese pînă acolo încît mînăstirea nu i se mai prezenta 
în amintire decit sub forma unei închisori. 

El ieşi deci, cu rasa sumeasă şi cu scudul în buzunar. 

Abia ieşise Gorenflot din cameră că Chicot, fără să 
piardă o clipă, luă un burghiu şi făcu o gaură în perete la 
înălţimea ochiului. 

Această deschizătură, mare cît aceea a unei ţevi, 
nu-i îngăduia, din pricina grosimii scîndurilor, să vadă 
lămurit diferitele părţi ale camerei; dar lipindu-şi urechea 
de această gaură, el auzea destul de desluşit vocile. 

Cu toate acestea, datorită aşezării personajelor, şi 
locului pe care-l ocupau în apartament, întîmplarea voi 
ca Chicot să-l poată vedea destul de bine pe hangiul care 
vorbea cu Nicolae David. 

Cîteva cuvinte, după cum am spus, îi scăpară lui 

Chicot; dar ceea ce prinse din convorbire, totuşi îi fu 
deajuns să-i dovedească faptul că David făcea mare 
paradă de credinţa lui faţă de rege, vorbind chiar de o 
misiune care îi fusese încredinţată de către domnul de 
Morvilliers. 

În vreme ce vorbea astfel, hangiul asculta 
respectuos fără îndoială, dar cu un sentiment care era 
cel puţin indiferenţă, căci răspundea puţin. Chicot crezu 
chiar că observă, fie în privirile, fie în tonul vocii lui, o 
ironie destul de vădită de fiecare dată ce rostea numele 
regelui. 

— Ei! ei! spuse Chicot, nu cumva hangiul nostru face 
din întîmplare parte din Ligă! La naiba! am să văd eu. 

Şi cum nu se vorbea nimic important în camera 
maestrului Nicolae David, Chicot aşteptă ca hangiul să 
vină şi la el. În sfîrşit uşa se deschise. 

Hangiul îşi ţinea boneta în mînă; dar avea absolut 
aceeaşi înfăţişare zeflemistă care îl izbise pe Chicot, 
atunci cînd îl văzuse vorbind cu avocatul. 

— la loc, scumpul meu domn, îi spuse Chicot, şi mai 
înainte de a face un aranjament definitiv, ascultă, te rog, 
povestea mea. 

Hangiul păru că ascultă cu nepăsare această 
introducere şi făcu chiar un semn din cap că dorea să 
rămînă în picioare. 

— Cum îţi e placul, scumpul meu domn, reluă 
Chicot. 

Hangiul făcu un semn care voia să spună că pentru 
a face pe placul lui, nu avea nevoie de îngăduiala 
nimănui. 

— M-ai văzut azi dimineaţă cu un călugăr, urmă 
Chicot. 

— Da, domnule, spuse hangiul. 

— Tăcere! nu trebuie să spui nimic... Călugărul 
acesta este proscris. 

— Ei aş! făcu hangiul, n-o fi oare vreun hughenot 
deghizat? 

Chicot luă o înfăţişare de demnitate insultată. 

— Hughenot, spuse el cu dezgust, cine a spus 
hughenot? Află că acest călugăr este ruda mea şi că eu 
nu am rude hughenoți. Haida de! dragă domnule, ar 
trebui să roşeşti, spunînd aceste enormităţi. 

— Ah! domnule, reluă hangiul, s-au mai văzut 
asemenea lucruri. 

— Niciodată, în familia mea! domnule hangiu. 
Călugărul acesta, dimpotrivă, este duşmanul cel mai 
înverşunat care s-a năpustit vreodată asupra 
hughenoţilor. Astfel încît a căzut în dizgraţia Maiestăţii 
Sale Regelui Henric al Ill-lea, care îi ocroteşte, după cum 
ştii. 

Hangiul părea că începe să acorde un viu interes 
persecuției lui Gorenflot. 

— Tăcere, spuse el apropiindu-şi un deget de buze. 

— Cum! tăcere, întrebă Chicot, nu cumva ai din 
întîmplare pe aci oameni de-ai regelui? 

— Mi-e teamă, spuse hangiul dînd din cap; colo, 
alături, este un călător... 

— Atunci, reluă Chicot, ar trebui să fugim 
numaidecit, ruda mea şi cu mine, căci proscris, 
ameninţat... 

— Şi unde v-aţi duce? 

— Avem două, trei adrese pe care ni le-a dat un 
hangiu prieten de-al nostru, jupînul La Huriere. 

— La Huriere! îl cunoaşteţi pe La Huriere? 

— Ssst! n-ar trebui s-o spun, dar am făcut 
cunoştinţă în noaptea Sfintului Bartolomeu. 

— Haide, spuse hangiul, văd că sînteţi amîndoi, ruda 
dumitale şi dumneata, nişte oameni sfinţi; şi eu îl cunosc 
pe La Huriere. Aveam chiar dorinţa, cînd am cumpărat 
acest han, să iau, ca o mărturie a prieteniei aceeaşi firmă 
ca şi el: La Steaua Frumoasă; dar hanul era cunoscut sub 
denumirea de hanul la Lebăda de la Cruce; mi-a fost 
teamă ca această schimbare să nu-mi păgubească. 
Aşadar, dumneata spui, domnule, că ruda dumitale... 

— A avut neprevederea să predice împotriva 
hughenoţilor; că a avut un succes foarte mare şi că 
Maiestatea Sa prea creştină, înfuriată de acest succes 
care îi dădea pe faţă starea de spirit, îl căuta pentru a 
pune să-l închidă. 

— Şi atunci? întrebă hangiul cu un interes de care 
nu te puteai înşela. 

— Pe legea mea, l-am răpit, spuse Chicot. 

— Şi ai făcut bine, sărmanul om! 

— Domnul de Guise se oferise să-l ocrotească. 

— Cum, marele Henric de Guise? Henric... 

— Henric cel sfînt. 

— Da, ai spus-o, Henric cel sfint. 

— Dar m-am temut de războiul civil. 

— Atunci, spuse hangiul, dacă sînteţi prieteni de-ai 
domnului de Guise, cunoaşteţi aceasta? 

Şi hangiul făcu din mînă spre Chicot un fel de semn 
masonic cu ajutorul căruia se recunoşteau partizanii Ligii. 

Chicot, în vestita noapte pe care o petrecuse în 
mînăstirea Sfinta Genoveva, observase nu numai acest 
semn, care fusese de zeci de ori repetat înaintea lui, dar 
chiar şi semnul cu care se răspundea. 

— Dar dumneata îl cunoşti pe acesta? 

Şi Chicot, la rindu-i, făcu un al doilea semn. 

— Atunci, spuse hangiul cu o totală delăsare, te afli 

aci la dumneata, casa mea este a dumitale; priveşte-mă 
ca pe un frate şi dacă nu ai bani... 

Chicot, drept orice răspuns, scoase din buzunar o 
pungă care, cu toate că era începută avea încă o 
înfăţişare destul de respectabilă. 

Vederea unei pungi rotunjoare este totdeauna 
plăcută chiar unui om mărinimos care îţi oferă bani şi 
care află astfel că nu ai nevoie; aşa că el îşi păstrează 
meritul ofertei fără să fi avut nevoie să o pună în 
aplicare. 

— Bine, spuse hangiul. 

— Îți voi mai spune, adăugă Chicot, pentru a te 
linişti pe deplin, că ne aflăm în călătorie pentru 
răspîndirea credinţei şi că această călătorie ne este 
plătită chiar de vistiernicul Sfintei Uniuni. Arată-ne, deci, 
un han unde să nu avem nimic de temut. 

— La naiba! spuse hangiul, nu veţi fi în nici o parte 
mai în siguranţă ca aci, domnilor; v-o garantez. 

— Dar îmi vorbeai adineauri de un om care locuieşte 
alături. 

— Da; dar să-şi vadă de treabă, căci la prima 
spionare ce-l voi vedea făcînd, pe cuvîntul lui Bernouillet, 
se va muta. 

— Te numeşti Bernouillet? întrebă Chicot. 

— Este chiar numele meu, domnule, şi e cunoscut 
printre credincioşi, poate. Nu printre cei din capitală, dar 
printre cei din provincie: eu mă fălesc totuşi. Spuneţi un 
cuvînt, unul singur şi îl dau afară. 

— Pentru ce? spuse Chicot; dimpotrivă, lasă-l; e mult 
mai bine să ai duşmanul în apropiere, cel puţin îl poţi 
supraveghea. 

— Ai dreptate, spuse Bernouillet cu admiraţie. 

— Dar ce te face să crezi că acest om este 

duşmanul nostru? Spun duşmanul nostru, urmă gasconul 
cu un zimbet duios, pentru că-mi dau seama că sîntem 
fraţi. 

— O! da, desigur, spuse hangiul; ceea ce mă face să 
cred... 

— Te întreb. 

— Este că a sosit aci deghizat în lacheu, apoi că şi-a 
îmbrăcat un fel de haină de avocat; or, el nu este mai 
mult lacheu, dat fiind că sub o manta aruncată pe un 
scaun, am văzut ivindu-se vîrful unei late spade. Apoi mi- 
a vorbit de rege cum nimeni nu vorbeşte: în sfîrşit, m-a 
încredinţat că are o misiune din partea domnului de 
Morvilliers, care este după cum ştiţi, un ministru al lui 
Nabucodonosor. 

— Al lui Irod după cum îl numesc eu. 

— Al lui Sardanapal! 

— Bravo! 

— Ah! văd că ne înţelegem, spuse hangiul. 

— La naiba, făcu Chicot; aşa că rămîn. 

— Te cred şi eu. 

— Dar nici un cuvint despre ruda mea. 

— La naiba! 

— Nici de mine. 

— Drept cine mă iei? Dar, tăcere, iată pe cineva. 

Gorenflot apăru în prag. 

— O! el este, sfintul! strigă hangiul. 

Şi se duse spre călugăr făcîndu-i semnul membrilor 
Ligii. Acest semn îl făcu pe Gorenflot să se mire şi să se 
înfricoşeze. 

— Răspunde, răspunde odată, frate, spuse Chicot. 
Hangiul nostru ştie tot, şi face parte şi el. 

— Face parte şi el! spuse Gorenflot; din ce face 
parte? 

— Din sfinta Uniune, spuse Bernouillet în şoaptă. 

— Vezi bine că poţi răspunde; răspunde deci. 

Gorenflot răspunse ceea ce îl umplu de bucurie pe 
hangiu. 

— Dar, spuse Gorenflot care avea dorinţa de a 
schimba convorbirea, mi s-a făgăduit Xeres. 

— Vin de Xeres, vin de Malaga, vin de Alicante, 
toate vinurile din pivniţa mea îţi stau la dispoziţie, frate. 

Gorenflot îşi plimbă privirea de la hangiu la Chicot şi 
de la acesta la cer. Nu înţelegea nimic din ceea ce i se 
întîmpla şi era vădit că, în umilinţa sa călugărească, 
recunoştea că fericirea îi depăşea cu mult meritele. 

Trei zile în şir Gorenflot se îmbătă; prima zi cu 
Xeres, a doua cu Malaga, a treia cu Alicante; dar, cu 
toate aceste beţii, Gorenflot mărturisea că totuşi cel de 
Burgundia i se părea mai bun şi reveni la Chambertin. 

În timpul acestor patru zile în care Gorenflot făcea 
experienţele sale oenofile, Chicot nu ieşise deloc din 
cameră şi îl pîndise de seara pînă dimineaţa pe avocatul 
Nicolae David. 

Hangiul, care atribuia izolarea lui Chicot fricii ce o 
avea de pretinsul regalist, se silea să-i joace mii de feste 
acestuia. 

Dar totul era în zadar, cel puţin în aparenţă. Nicolae 
David, care îşi dăduse întîlnire cu Pierre de Gondy la 
hanul Lebăda de la Cruce, nu voia să-şi părăsească 
locuinţa provizorie, de frică să nu vină trimisul domnilor 
de Guise şi să nu-l găsească. Astfel că, în faţa hangiului 
el părea nesimţitor la toate. Este adevărat că, odată uşa 
închisă în urma lui Bernouillet, Nicolae David dădea lui 
Chicot, care nu-şi părăsea locul de observaţie, înfăţişarea 
amuzantă a furiilor singuratice. 

A doua zi după instalarea sa în han, înţelegînd relele 

intenţii ale hangiului, îi scăpase următoarele cuvinte, 
arătîndu-i pumnul sau mai degrabă arătînd pumnul către 
uşa pe unde ieşise. 

— Încă cinci sau şase zile, secătură, şi mi-o vei plăti. 

Chicot ştia destul, era sigur că Nicolae David nu va 
părăsi hanul pînă nu va avea răspunsul legatului. 

Dar, la apropierea celei de a şasea zi, care era a 
şaptea de la sosirea la han, Nicolae David, căruia 
hangiul, cu toate stăruinţele lui Chicot, îi arătase nevoia 
pe care o avea de camera sa, Nicolae David, zic, căzu 
bolnav. 

Hangiul stărui s-o părăsească atit timp cît mai putea 
merge; avocatul ceru voie pînă a doua zi, pretinzînd că a 
doua zi poate îi va fi mai bine. A doua zi îi era mai rău. 

Hangiul fu acela care aduse această veste 
prietenului său din Ligă. 

— Ei bine! spuse el frecîndu-şi mîinile, regalistul 
nostru, prietenul lui Irod, va trece revista amiralului. 

Se numea printre partizanii Ligii, a trece revista 
amiralului, să treci din lumea aceasta în cealaltă. 

— Ei aş! făcu Chicot, crezi că va muri? 

— Febră groaznică, dragul meu frate, febră terță, 
febră cuartă, cu o înrăutăţire care îl face să salte în pat; 
are o foame de demon, a voit să mă strîngă de git şi să- 
mi bată servitorii; medicii nu mai înţeleg nimic. 

Chicot rămase pe gînduri. 

— L-ai văzut? întrebă el. 

— Desigur, de vreme ce ţi-am spus că a vrut să mă 
stringă de git. 

— Cum era? 

— Palid, agitat, desfigurat, strigînd ca un posedat. 

— Ce striga? 

— Luaţi seama la rege! vor să-i facă rău regelui! 

— Mizerabilul! 

— Calicul! apoi din cînd în cînd spune că îl aşteaptă 
pe un om care vine de la Avignon şi ca voieşte să-l vadă 
pe acest om înainte de a muri. 

— Vezi, spuse Chicot. Ah! vorbeşte de Avignon. 

— La fiecare minut. 

— Pe toţi dracii! făcu Chicot lăsînd să-i scape 
înjurătura favorită. 

— Spui deci, relua hangiul, că ar fi rău dacă ar muri. 

— Foarte rău, spuse Chicot; dar eu nu aş voi să 
moară înainte de-a sosi omul de la Avignon. 

— Pentru ce? Cu cît va muri mai repede cu atit ne 
vom scăpa de el mai repede. 

— Da, dar eu nu împing ura pînă acolo încît să 
doresc pierderea sufletului şi a corpului; şi dacă acest om 
vine de la Avignon pentru a-l spovedi... 

— Ei, vezi bine că este o fantezie a febrei lui, vreo 
închipuire pe care boala i-a băgat-o în cap şi nu aşteaptă 
pe nimeni. 

— Ei aş! cine ştie? spuse Chicot 

— Ah! dumneata eşti dintr-un bun aluat de creştin, 
răspunse hangiul. 

— Fă bine cui îţi face rău, spune legea divină. 

Hangiul se retrase fermecat. 

Cît despre Gorenflot, el rămase cu totul departe de 
aceste preocupări; se îngrăşa văzînd cu ochii: la sfîrşitul 
celei de a opta zi, scara care ducea la camera sa îi 
scîrţiia sub picioare şi începea să-l stringă între 
balustradă şi perete, aşa de mult că Gorenflot slăbea. De 
altfel, nici David, nici Liga, nici starea de plins în care 
căzuse religia, nu-l mai interesa: nu mai avea altă grijă 
decit să varieze mesele şi să armonizeze diferitele vinuri 
de Burgundia cu feluritele mîncăruri ce poruncea să i se 

servească, în timp ce hangiul încremenit repeta de 
fiecare dată ce-l vedea intrînd sau ieşind: 

— Şi să mai zică cineva că este un torent de 
elocvenţă acest gras călugăr. 


CAPITOLUL XXXI 


Cum îl spovedi călugărul pe avocat şi cum îl 
spovedi avocatul pe călugăr 


În sfîrşit, ziua care trebuia să-l scape pe hangiu de 
musafirul său păru că soseşte. Jupîn Bernouillet se repezi 
în camera lui Chicot cu izbucniri de ris aşa de nestăpinite 
încît acesta trebui să aştepte cîtva timp înainte de a-i 
cunoaşte pricina. 

— Moare! strigă nemilosul hangiu: îşi dă sufletul; 
crapă, în sfîrşit! 

— Şi asta te face să rizi astfel? întrebă Chicot. 

— Cred şi eu; vezi că farsa este minunată. 

— Care farsă? 

— Mărturiseşte că dumneata i-ai jucat-o, gentilomul 
meu. 

— Eu, o farsă bolnavului? 

— Da! 

— De ce este vorba! Ce i s-a întîmplat? 

— Ce i s-a întîmplat! Ştii că striga mereu după omul 
său de la Avignon! 

— Ei bine! a venit în sfîrşit acest om? 

— A venit. 

— L-ai văzut? 

— La naiba, intră oare vreo persoană fără ca eu să 

nu o văd? 

— Şi cum era? 

— Omul din Avignon? Scund, subţire şi roşcovan. 

— Chiar aşa! lăsă să-i scape Chicot. 

— Ei vezi că dumneata i l-ai trimis, deoarece îl 
recunoşti. 

— Trimisul a sosit! strigă Chicot ridicîndu-se şi 
răsucindu-şi mustaţa; pe toţi dracii! Povesteşte-mi şi mie 
aceasta, cumetre Bernoulllet. 

— Nimic mai simplu, cu atît mai mult cu cît dacă nu 
i-ai jucat dumneata festa, îmi vei spune cine poate să fie. 
Aşadar, acum o oră, tocmai preparam un iepure, cînd un 
cal mare şi un om mic se opriră în faţa porţii. 

— Maestrul Nicolae este aci? întrebă omuleţul. Ştii 
că, sub numele acesta s-a înscris ticălosul de regalist. 

— Da, domnule, răspunsei eu. 

— Spune-i atunci că persoana pe care o aşteaptă de 
la Avignon a sosit. 

— Bucuros, domnule, dar trebuie să vă previn de un 
lucru. 

— De care? 

— Că maestrul Nicolae, cum îi spuneţi, e pe moarte. 

— Un motiv mai mult ca să-mi faci comisionul fără 
întîrziere. 

— Dar nu ştiţi poate că moare de o febră 
primejdioasă. 

— Adevărat! făcu omul; atunci nici nu ştiu cum să-ţi 
recomand mai multă grabă. 

— Cum? stăruiţi? 

— Stărui. 

— Cu toată primejdia? 

— Da, îţi spun că trebuie să-l văd. 

Omuleţul se supăra şi vorbea pe un ton impunător 

care nu îngăduia răspuns. Prin urmare, l-am condus în 
camera muribundului. 

— Astfel că el se află acolo? spuse Chicot întinzînd 
mîna în direcţia camerei. 

— Acolo, nu-i aşa că e ciudat? 

— Foarte ciudat, spuse Chicot. 

— Ce păcat că nu putem auzi. 

— Da, e un mare păcat. 

— Scena trebuie sa fie caraghioasă. 

— În ultimul grad; dar ce te împiedică oare să intri? 

— M-au gonit. 

— Sub ce motiv? 

— Sub motiv că voieşte să se spovedească. 

— Cine te împiedică să asculţi la uşă? 

— Ei! ai dreptate, spuse hangiul repezindu-se afară 
din cameră. 

Chicot, la rîndu-i alergă la gaura din perete. 

Pierre de Gondy stătea la căpătiiul bolnavului; dar 
vorbeau atît de încet amîndoi, încît Chicot nu putu auzi 
un singur cuvînt din convorbirea lor. 

De altfel, chiar dacă ar fi auzit, convorbirea aceasta 
se apropie de sfîrşit aşa că nu l-ar fi făcut să afle mare 
lucru, căci după cinci minute, domnul de Gondy se ridică, 
îşi luă rămas bun de la muribund şi ieşi. 

Chicot alergă la fereastră. 

Un lacheu, călare pe un cal bondoc, ţinea de friu 
calul cel mare despre care vorbise hangiul: o clipă după 
aceea apăru ambasadorul domnilor de Guise, se urcă în 
şa şi coti după colţul străzii care dădea în şoseaua 
Parisului 

— La naiba! spuse Chicot, numai să nu se ducă 
genealogia cu el; în orice caz, tot îl voi ajunge, chiar dacă 
ar trebui să crăp zece cai. Dar nu, avocaţii aceştia sînt 

nişte vulpi şirete, al nostru mai cu seamă, şi bănuiesc... 
Dar mă întreb, urmă Chicot, lovind nerăbdător cu piciorul 
în pămînt şi legînd fără îndoială în minte o idee de alta, 
mă întreb unde oare o fi caraghiosul acela de Gorenflot. 

În clipa aceea hangiul intră din nou. 

— Ei bine? întrebă Chicot. 

— A plecat, spuse hangiul. 

— Duhovnicul? 

— Care nu este duhovnic cum nu sînt eu. 

— Şi bolnavul? 

— A leşinat după conferinţă. 

— Eşti sigur! Probabil că nu va ieşi din ea decit 
pentru a fi condus la cimitir. 

— Bun; du-te şi trimite-mi pe fratele meu de îndată 
ce va apărea. 

— Chiar dacă va fi beat? 

— În orice stare ar fi. 

— Aşadar este urgent? 

— E pentru binele Ligii. 

Bernouillet ieşi grăbit; era un om plin de zel. 

Era rîndul lui Chicot să fie cuprins de friguri; nu ştia 
dacă trebuie să alerge după Gondy sau să pătrundă la 
David; dacă avocatul era atît de bolnav pe cit pretindea 
hangiul, probabil că-l însărcinase pe domnul de Gondy cu 
scrisorile sale. Chicot cutreieră prin cameră ca un nebun, 
lovindu-şi fruntea şi căutînd o idee printre milioanele de 
globule care îi clocoteau în creier. 

Nu se auzea nimic în camera bolnavului, iar Chicot 
nu putea să zărească decit colţul unde se afla patul 
acoperit de perdele. 

Deodată o voce răsună pe scară. Chicot tresări: era 
aceea a călugărului. 

Gorenflot împins de hangiu, care în zadar voia a-l 

face să tacă, urca una cite una treptele scării, cîntînd cu 
o voce cherchelită. 

Chicot alergă la uşă. 

— Taci odată beţivule! strigă el. 

— Beţiv, spuse Gorenflot, pentru că am băut şi eu 
puţin! 

— Ascultă, vino încoace, dumneata, Bernouillet, ştii 
despre ce este vorba. 

— Da, spuse hangiul făcînd un semn de înţelegere şi 
coborînd cîte patru trepte deodată. 

— Vino încoace, îţi spun, urmă el trăgîndu-l pe 
călugăr în cameră, şi să vorbim serios, dacă poţi. 

— La naiba! spuse Gorenflot, glumeşti, cumetre. Sînt 
serios ca un măgar care bea. 

— Sau care a băut, spuse Chicot ridicînd din umeri. 

Apoi îl conduse spre un fotoliu pe care Gorenflot se 
lăsă să cadă scoţind un „ah” plin de veselie. 

Chicot se duse să închidă şi se înapoie la Gorenflot 
cu o faţă atit de serioasă încit acesta înţelese că trebuia 
să asculte. 

—Să vedem, ce mai este încă? spuse călugărul, ca şi 
cînd acest cuvint rezuma toate persecuțiile pe care 
Chicot îl făcea să le îndure. 

— Este, răspunse Chicot cu asprime, că tu nu te 
gîndeşti destul la îndatoririle profesiei tale. Te tăvăleşti în 
desfriu, putrezeşti în beţie, şi în vremea aceasta, religia 
ajunge şi ea cum poate. 

Gorenflot îşi ridică amindoi ochii uimiţi spre 
interlocutorul său. 

— Eu? spuse el. 

— Da, tu... priveşte, îi e scîrbă cuiva să se uite la 
tine. Rasa îţi e sfişiată, te-ai bătut în drum, ochiul stîng îţi 
este vînăt. 

— Eu! reluă Gorenflot, uimit din ce în ce mai mult de 
mustrările cu care Chicot nu-l obişnuise. 

— Negreşit; ai noroi pe genunchi, şi ce noroi alb, 
ceea ce dovedeşte că te-ai dus să te îmbeţi prin 
mahalale. 

— Zău că e adevărat, spuse Gorenflot. 

— Nenorocitule! un călugăr genoveran; cel puţin 
dacă ai fi cordilier! 

— Chicot, prietene, sînt aşadar atit de vinovat! 
spuse Gorenflot înduioşat. 

— Adică meriţi ca focul să te mistuie pînă la 
sandale; bagă de seamă, dacă mai continui aşa, te 
părăsesc. 

— Chicot, prietene, spuse călugărul, nu vei face una 
ca asta. 

— Mai sînt şi arcaşi la Lyon. 

— O! iertare, scumpul meu ocrotitor, bolborosi 
călugărul care se apucase nu să plingă, ci să mugească 
întocmai ca un taur. 

— Ti! ce brută păcătoasă, urmă Chicot; şi în ce clipe, 
te întreb eu, te dedai tu la asemenea destrăbălări? Cînd 
avem un vecin care e pe moarte. 

— E adevărat, spuse Gorenflot cu un aer adînc 
miîhnit. 

— Ascultă, eşti creştin, da sau nu? 

— Dacă sînt creştin? strigă Gorenflot ridicîndu-se, 
dacă sînt creştin; pe măruntaiele papei! Sînt: aş declara- 
o chiar pe grătarul sfîntului Laurenţiu. 

Şi cu braţul întins ca pentru un jurămiînt, începu să 
cînte de ai fi crezut că sparge geamurile. 

— Destul, spuse Chicot astupîndu-i gura cu mîna; 
dacă eşti creştin nu-l lăsa pe fratele tău să moară fără 
spovedanie. 

— Ai dreptate, unde este fratele meu? să-l 
spovedesc, spuse Gorenflot; adică după ce voi fi băut, 
căci mor de sete. 

Chicot îi întinse călugărului o cană plină cu apă, pe 
care acesta o goli aproape în întregime. 

— Ah! fiule, spuse el punînd cana pe masă, încep să 
văd mai lămurit. 

— Foarte bine, răspunse Chicot, hotărît să profite de 
această clipă de luciditate. 

— Acum, iubitul meu prieten, urmă călugărul, pe 
cine trebuie să spovedesc? 

— Pe nefericitul nostru vecin care e pe moarte. 

— Să i se dea o cană de vin cu miere, spuse 
Gorenflot. 

— Nu zic ba, însă are mai multă nevoie de ajutoarele 
sufleteşti decit de cele trupeşti. Ai să te duci la el. 

— Crezi că sînt îndeajuns de pregătit, domnule 
Chicot? întrebă sfiicios călugărul. 

— Tu? Nu te-am văzut niciodată mai plin de credinţă 
ca acum. Îl vei aduce pe calea binelui dacă este rătăcit 
şi-l vei trimite drept în rai dacă i-ar căuta drumul. 

— Alerg. 

— Stai puţin, trebui să-ţi spun ce ai de făcut. 

— Pentru ce? Cred că-mi cunosc meseria de 
douăzeci de ani de cînd sînt călugăr. 

— Da, însă astăzi nu trebuie să-ţi faci numai meseria 
ta ci şi voinţa mea. 

— Voința dumitale? 

— Şi dacă o vei îndeplini întocmai, auzi? îţi trimit o 
sută de pistoli la Cornul Abundenţei, să bei sau să 
mănînci după alegere. 

— Şi să beau şi să mănînc, îmi place mai bine aşa. 

— Ei bine! fie, o sută de pistoli, mă auzi? dacă îl vei 

spovedi pe muribundul acela. 

— Îl voi spovedi, sau să mă înăbuşe ciuma. Cum 
trebuie să-l spovedesc? 

— Ascultă: rasa ta îţi dă o mare autoritate, ai să 
vorbeşti în numele lui Dumnezeu şi în numele regelui: 
trebuie, prin elocvenţa ta, să-l sileşti pe omul acela să-ţi 
dea hirtiile care i s-au adus de la Avignon. 

— Pentru ce să-l silesc să-mi dea hirtiile acelea? 

Chicot se uită cu milă la călugăr. 

— Pentru a avea o mie de livre, prostule, îi spuse el. 

— Aşa este, făcu Gorenflot; mă duc. 

— Mai stai; îţi va spune că s-a spovedit. 

— Atunci, dacă s-a spovedit? 

— Îi vei răspunde că minte! că acela care a ieşit din 
camera lui nu este duhovnic, ci este un intrigant ca şi el. 

— Dar se va supăra. 

— Ce te deranjează? Deoarece moare. 

— Ai dreptate. 

—Atunci, înţelegi, vei vorbi de Dumnezeu, vei vorbi 
de diavol, vei vorbi de cine vei vrea; dar, într-un fel sau 
altul, îi vei scoate din miini hirtiile care i-au venit de la 
Avignon. 

— Şi dacă refuză? 

— Îi vei refuza şi tu binecuvîntarea, îl vei blestema şi 
îl vei anatema. — Sau i le vei lua cu forţa. Ei bine! fie şi 
aşa; dar să vedem, eşti destul de dezmeticit pentru a 
aduce la îndeplinire instrucţiunile mele? 

— Întocmai, ai să vezi. 

Şi Gorenflot, trecîndu-şi mîna peste faţa-i mare, păru 
că şterge urmele superficiale ale beţiei; ochii i se liniştiră, 
cu toate că s-ar fi putut vedea că sînt năuciţi dacă li se 
dădea mai multă atenţie; gura nu-i mai articula decît 
cuvinte cumpătate; gesturile îi deveniseră măsurate, 

rămînînd în acealaşi timp puţin tremurînde. 

Apoi se îndreptă spre uşă cu solemnitate. 

— O clipă, spuse Chicot; după ce îţi va fi dat hirtiiie, 
strînge-le bine într-o mînă şi bate cu cealaltă în zid. 

— Şi dacă refuză să mi le dea? 

— Bate şi atunci. 

— Aşadar, şi într-un caz şi într-altul trebuie să bat! 

Şi Gorenflot ieşi din cameră, în vreme ce Chicot, în 
prada unei emoţii de neînțeles îşi lipea urechea de zid 
pentru a prinde cel mai mic zgomot. 

După zece minute, scîrţiitul pardoselei îl anunţă că 
Gorenflot intra la vecinul său şi îndată îl văzu apărînd în 
cercul pe care-l putea îmbrăţişa cu raza sa vizuală. 

Avocatul se ridică în pat şi privi apropierea ciudatei 
apariţii. 

— Ei! bună ziua, frate, spuse Gorenflot oprindu-se în 
mijlocul camerei şi echilibrîndu-şi umerii largi. 

— Ce cauţi aici, părinte? murmură bolnavul cu voce 
slăbită. 

— Fiule, sînt un călugăr nedemn; aflu că eşti în 
primejdie şi vin să-ţi vorbesc de interesele sufletului 
dumitale. 

— Îţi mulţumesc, spuse muribundul; dar cred că 
grija dumitale e zadarnică. Mă simt puţin mai bine. 

Gorenflot clătină din cap. 

— Crezi? spuse el. 

— Sînt sigur. 

— Viclenie de a Satanei, care ar voi să te vadă 
murind fără spovedanie. 

— Satana ar fi înşelat, spuse bolnavul, căci tocmai 
m-am spovedit adineauri. 

— Cui? 

— Unui preot care a venit de la Avignon. 

Gorenflot clătină din cap. 

— Cum? nu e preot? 

— Nu. 

— De unde ştii? 

— İl cunosc. 

— Pe acela care a ieşit de aici? 

— Da, spuse Gorenflot cu un accent plin de o atit de 
mare convingere încît, oricît de greu de înşelat sînt în 
general avocaţii acesta se tulbură. Or, deoarece nu 
mergi spre bine, adăugă Gorenflot, şi cum vezi omul 
acela nu era preot, trebuie să te spovedeşti. 

— Nici eu nu cer altceva, spuse avocatul cu o voce 
puţin mai puternică; dar vreau să mă spovedesc la cine 
îmi place. 

— Nu ai vreme să trimiţi după un altul, fiule, şi cum 
eu sînt aici... 

— Cum! Nu voi avea vreme, strigă bolnavul cu o 
voce care se făcea din ce în ce mai tare; cînd îţi spun că 
îmi este mai bine; cînd îţi afirm că sînt sigur că voi 
scăpa? 

Gorenflot clătină pentru a treia oară din cap. 

— Şi eu, spuse el cu acelaşi sînge rece, îţi afirm la 
rîndu-mi, fiule, că nu mă bizui pe nimic bun în ceea ce te 
priveşte; eşti condamnat de doctori şi chiar de divina 
Providenţă; ştiu că este crud să ţi-o spun, dar, în sfîrşit, 
toţi ajungem acolo, fie puţin mai devreme, fie puţin mai 
tirziu; există o balanţă, balanţa dreptăţii şi apoi este 
plăcut să mori în viaţa aceasta, deoarece înviezi în 
cealaltă. Chiar Pitagora o spunea, fiule, şi el nu era decit 
un păgin. Haide, spovedeşte-te, dragul meu. 

— Dar te asigur, părinte, că mă simt mai tare şi 
aceasta probabil din pricina efectului sfintei dumitale 
prezenţe. 

— Greşeşti, fiule, greşeală, stărui Gorenflot, există 
în ultima clipă o nouă izbucnire de viaţă: este lampa care 
se reînsufleţeşte pentru a arunca o ultimă lumină. 
Ascultă, urmă călugărul aşezîndu-se lîngă pat, spune-mi 
intrigile dumitale,  comploturile dumitale, uneltirile 
dumitale. 

— Intrigile, comploturile, uneltirile mele! repetă 
Nicolae David dîndu-se înapoi din faţa ciudatului călugăr 
pe care nu-l cunoştea şi care părea să-l cunoască atit de 
bine. 

— Da, spuse Gorenflot pregătindu-şi urechile să 
asculte şi împreunîndu-şi mîinile, apoi după ce îmi vei fi 
spus toate astea, îmi vei da hirtiile şi poate că Dumnezeu 
va îngădui să-ţi dau binecuvîntarea. 

—Ce hirtii? strigă bolnavul cu o voce atit de 
puternică şi atît de viguroasă, accentuată ca şi cînd ar fi 
fost în plină sănătate. 

— Hirtiile pe care acel pretins preot, ţi le-a adus de 
la Avignon. 

— Cine ţi-a spus că acel pretins preot mi-a adus 
nişte hirtii? întrebă avocatul scoţind un picior de sub 
plapumă şi cu un accent atit de brusc încît Gorenflot îşi 
tulbură începutul de fericire care era gata să-l adoarmă 
în fotoliu. 

Gorenflot se gindise că venise clipa să se arate 
energic. 

— Acela care a spus-o ce spune, reluă el; haide, 
hîrtiile, hîrtiile, sau nu-ţi dau binecuvîntarea. 

— Ei! puţin îmi pasă de binecuvîntarea ta, secătură, 
strigă David sărind din pat şi repezindu-se la gitul lui 
Gorenflot. 

— Ei! strigă acesta, ce te-a apucat? Aşadar nu vrei 
să te spovedeşti? 

Degetul avocatului, cu dibăcie şi puternic aplicat pe 
gitul călugărului, îi întrerupse fraza care se continuă 
printr-un şuierat ce semăna foarte mult cu un horcăit. 

— Nu vreau să te spovedesc decit pe tine, călugăr al 
lui Belzebut, strigă avocatul David, şi cît despre frigurile 
mele, vei vedea dacă mă împiedică să te string de git. 

Fratele Gorenflot era voinic, însă se găsea din 
păcate în momentul acela de reacţie în care beţia 
acţionează asupra sistemului nervos şi-l paralizează, 
ceea ce se întîmplă de obicei în acelaşi timp cînd printr-o 
reacţie opusă, facilităţile încep să prindă puteri. 

El nu putu, aşadar, adunîndu-şi toate forţele, decit 
să se ridice de pe scaun, să apuce cămaşa avocatului cu 
amiîndouă miinile şi să-l respingă cu putere departe de 
el. 

E drept că aşa paralizat cum era, fratele Gorenflot îl 
respinse atit de puternic pe Nicolae David încît acesta se 
rostogoli în mijlocul camerei. 

Dar el se ridică furios şi sări la spada cea lungă pe 
care o observase jupîn Bernouillet şi care era atîrnată în 
perete înapoia hainelor, o scoase din teacă şi îndreptă 
virful spre gitul plugarului care, istovit de această 
sforţare supremă, recăzu pe fotoliu. 

— E rîndul tău să te spovedeşti, îi spuse el cu o 
voce năbuşită, sau vei muri! 

Gorenflot, cu totul dezmeticit de neplăcuta apăsare 
a acelui virf rece pe carnea lui, înţelese gravitatea 
situaţiei. 

— O! spuse el, aşadar nu erai bolnav, aşadar era o 
comedie acea pretinsă agonie. 

— iţi că nu e de datoria ta să întrebi, spuse 
avocatul, ci să răspunzi. 

— La ce să răspund? 

— La ceea ce am întrebat. 

— Întreabă. 

— Cine eşti? 

— Vezi bine, spuse călugărul. 

— Acesta nu este un răspuns, făcu avocatul apăsînd 
spada cu un grad mai mult. 

— Ce dracu! fii atent! dacă mă vei omori înainte de 
a răspunde, nu vei mai afla nimic. 

— Ai dreptate; numele tău? 

— Fratele Gorenflot. 

— Aşadar eşti un călugăr adevărat? 

— Cum, un călugăr adevărat? cred şi eu. 

— Pentru ce te afli la Lyon?. 

— Pentru că sînt surghiunit. 

— Cine te-a adus în hanul acesta? 

— Întîmplarea. 

— De cite zile te afli aici? 

— De două săptămîni. 

— Pentru ce mă spionai? 

— Nu te spionam. 

— Cum ştiai că primisem nişte hirtii? 

— Pentru că mi s-a spus. 

— Cine ţi-a spus? 

— Acela care m-a trimis la dumneata. 

— Cine te-a trimis la mine? 

— lată ceea ce nu pot spune. 

— Şi pe care mi-o vei spune totuşi. 

— O! strigă călugărul. La naiba! Chem, strig. 

— Şi eu ucid. 

Călugărul scoase un țipăt; o picătură de sînge apăru 
pe vîrful spadei avocatului. 

— Numele său? spuse acesta. 

— Ah! cu atit mai rău, spuse călugărul, am ţinut cît 

am putut. 

— Da, haide şi onoarea îţi este la adăpost. Acela 
care te-a trimis la mine? 

— Este... 

Gorenflot şovăi din nou; nu îndrăznea să trădeze 
prietenia. 

— Termină odată, spuse din nou avocatul bătînd din 
picior. 

—Pe legea mea cu atît mai rău! este Chicot. 

— Nebunul regelui? 

— Chiar el. 

— Şi unde se află? 

— lată-mă! spuse o voce. 

Şi Chicot, la rîndul lui, apăru în uşă, palid, grav şi cu 
spada în mînă. 


CAPITOLUL XXXII 


Cum Chicot, după ce făcuse o gaură cu 
burghiul, mai face una cu spada. 


Maestrul Nicolae David, recunoscîndu-l pe acela pe 
care ştia că este duşmanul său de moarte, nu putu să-şi 
stăpiînească o mişcare de spaimă. 

Gorenflot se folosi de această mişcare pentru a se 
arunca într-o parte rupînd astfel linia dreaptă care se 
găsea între gitul lui şi spada avocatului. 

— Ajutor, dragă prietene, strigă el, ajutor, ajutor, 
săriţi, mă ucide! 

— Ah! Ah! dragă domnule David, spuse Chicot, 
dumneata erai? 

— Da, bolborosi David, da, fără îndoială, eu eram. 

— Sînt încîntat că te reîntilnesc, reluă Gasconul. 

Apoi întorcîndu-se spre călugăr: 

— Bunul meu Gorenflot, îi spuse el, prezenţa ta în 
calitate de călugăr era necesară aici atit timp cit se 
credea că domnul va muri; dar cum domnul este în 
perfectă stare de sănătate, nu-i mai trebuie un duhovnic, 
ci în curînd va avea de a face cu un gentilom. 

David încercă să rînjească cu dispreţ. 

— Da, cu un gentilom, spuse Chicot, şi care te va 
face să vezi că este de neam bun. Dragul meu Gorenflot, 
urmă el adresîndu-se călugărului, fă-mi plăcerea şi du-te 
de te aşează de santinelă pe coridor şi să împiedici pe 
oricine ar veni să mă deranjeze în mica convorbire pe 
care o voi avea cu domnul. 

Gorenflot nu dorea ceva mai bun decit să se 
găseacă cît mai departe de Nicolae David. 

Astfel parcurse cercul de care avea nevoie, lipindu- 
se de pereţi cît mai mult cu putinţă; apoi ajuns la uşă, o 
zbughi afară mai uşurat cu o sută de livre de cum fusese 
la intrare. 

Chicot închise uşa în urma lui şi, tot cu acelaşi sînge 
rece, trase zăvorul. 

David ascultase la început această introducere cu o 
tresărire care rezulta din neprevăzutul situaţiei; dar 
îndată, bizuindu-se pe forţa lui binecunoscută în mînuirea 
armelor şi pe faptul că la urma urmelor se afla singur cu 
Chicot, el îşi revenise şi cînd Gasconul se întoarse, după 
ce închise uşa, îl găsi sprijinit pe capul patului, cu spada 
în mînă şi cu zimbetul pe buze 

— Îmbracă-te, domnule, spuse Chicot, îţi voi da 
acest răgaz, căci nu vreau să am nici un dezavantaj 
asupra dumitale. Ştiu că eşti un încercat scrimeur şi că 

mînuieşti spada parcă-ai fi Leclerc în persoană, dar 
aceasta îmi este perfect egal. 

David începu să ridă. 

— Gluma este bună, spuse el. 

— Da, răspunse Chicot, aşa mi se pare şi mie, mai 
ales că eu sînt acela care o face şi, ţi se va părea şi mai 
bună îndată, dumitale care eşti om cu gusturi. Ştii ce am 
venit să caut în această cameră, maestre Nicolae? 

— Restul de lovituri de curea pe care ţi le datoram 
în numele ducelui de Mayenne, în ziua în care ai sărit atit 
de sprinten pe o fereastră. 

— Nu, domnule; eu ştiu socoteala şi o voi înapoia 
aceluia care a făcut să mi se dea, fiţi liniştit. Ceea ce vin 
să caut, este o oarecare genealogie pe care domnul 
Pierre de Gondy, fără să ştie ce ducea, a dus-o la 
Avignon şi fără să ştie ce readucea, ţi-a înmînat-o 
adineauri. 

David se îngălbeni. 

— Ce genealogie? întrebă el. 

— Aceea a domnilor de Guise, care coboară, după 
cum ştii, din Carol cel Mare în linie directă. 

— Ah! ah! spuse David, eşti aşadar spion, domnule; 
te credeam numai bufon! 

— Dragă domnule David, voi fi, dacă vrei, şi unul şi 
altul în această ocazie; spion pentru a face să fii 
spînzurat şi bufon pentru a ride la urmă. 

—Să faci să fiu spînzurat? 

—Ciît mai sus, domnule; nu ai pretenţia să fii 
decapitat, nădăjduiesc; o merită numai gentilomii. 

— Şi cum vei proceda pentru aceasta? 

— Ah! va fi foarte simplu; voi povesti adevărul, iată 
totul. Trebuie să-ţi spun, dragă domnule David, că am 
asistat luna trecută la acea mică conferinţă ţinută în 

miînăstirea Genoveva între Alteţele Lor Serenisime 
Monseniorii de Guise şi doamna de Montpensier. 

— Dumneata? 

— Da, ocupam confesionalul din faţa celui al 
dumitale; te simţi foarte rău în el, nu-i aşa? cu atit mai 
rău, cel puţin în ceea ce mă priveşte pe mine, cu atit 
eram nevoit, pentru a ieşi, să aştept pînă cînd totul se va 
fi isprăvit şi că a ţinut grozav de mult. Am asistat astfel la 
discursul domnului de Monsoreau, a lui La Huriere şi al 
unui oarecare călugăr al cărui nume l-am uitat dar care 
mi-a apărut foarte elocvent: cunosc afacerea încoronării 
domnului de Anjou care a fost mai puţin plăcută; dar în 
schimb mica piesă a fost caraghioasă; se juca genealogia 
domnilor de Lorraine, revăzută adăugită şi îndreptată de 
maestrul Nicolae David. Era o piesă tare caraghioasă, 
căreia nu-i lipsea decit învoirea Sanctităţii Sale. 

— Ah! cunoşti genealogia? spuse David abia 
stăpînindu-se şi muşcîndu-şi buzele cu miînie. 

— Da, spuse Chicot, şi am găsit-o nespus de 
ingenioasă, mai ales cînd e vorba de legea salică. Numai 
că este o mare nenorocire să fii atît de deştept; poţi fi 
spînzurat; astfel, simţindu-mă mişcat de un duios interes 
pentru un bărbat aşa de ingenios, cum? mi-am spus eu, 
să las să fie spînzurat acel viteaz domn David, un 
maestru de arme foarte plăcut, un avocat de primă forţă, 
în sfîrşit unul din cei mai buni prieteni ai mei şi toate 
astea dimpotrivă cînd pot nu numai să-l salvez de la 
funie, dar chiar să-l îmbogăţesc, pe acest brav avocat, 
acest bun maestru, acest excelent prieten care mi-a 
arătat capacitatea inimii mele luînd măsură după spatele 
meu; nu, asta nu se va întîmplă. Atunci, auzindu-te 
vorbind de călătorie am luat hotărîrea, neavînd altceva 
de făcut, să călătoresc cu dumneata, adică înapoia 

dumitale. Ai ieşit prin poarta Bordelle, nu-i aşa? Te-am 
pîndit, nu m-ai văzut, asta nu m-a mirat, eram bine 
ascuns; din acel moment, te-am urmat, pierzindu-te, 
regăsindu-te, avînd multe griji, te asigur; astfel noi am 
sosit la Lyon; spun noi, deoarece o oră după dumneata 
eram instalat în acelaşi han, dar chiar şi în camera de 
alături: în acea, iat-o, care nu e despărțită de a dumitale 
decit printr-un perete subţire; gîndeşte că nu am venit de 
la Paris la Lyon, nepărăsindu-te din ochi, pentru a te 
pierde din vedere aici. Nu, am sfredelit o mică gaură cu 
ajutorul căreia aveam avantajul de a te supraveghea atit 
cît voiam şi, o mărturisesc, îmi făceam această plăcere 
de mai multe ori pe zi. În sfîrşit, ai căzut bolnav, hangiul 
voia să te dea afară, dar dădui întîlnire domnului Pierre 
Gondy, la Lebăda de la Cruce; ţi-a fost teamă că nu te va 
regăsi atît de repede. Era un mijloc, asupra căruia nu am 
fost înşelat decit pe jumătate; totuşi cum se prea putea 
ca să fii bolnav într-adevăr, căci sîntem toţi muritori, 
adevăr de care voi căuta să te conving imediat, ţi-am 
trimis un brav călugăr, prietenul meu, dar de unde, 
păcătos înrăit ce eşti, ai vrut să-i străpungi gitul cu 
spada, uitind aceea maximă evanghelică: „Cine scoate 
sabia, de sabie va muri”. Tocmai atunci, dragă domnule 
David, am venit şi ţi-am spus: Să vedem, sîntem vechi 
cunoştinţe, vechi prieteni; să ne aranjăm lucrurile 
împreună; să vedem, zic, acum cînd ştii despre ce e 
vorba, vrei să aranjăm lucrurile? 

— În ce fel? 

— In felul în care s-ar fi aranjat dacă ai fi fost bolnav 
într-adevăr, cînd prietenul meu Gorenflot te-ar fi spovedit 
şi cînd dumneata i-ai fi dat hiriile pe care ţi le cerea. 
Atunci te-aş fi iertat şi aş fi zis chiar din toată inima un /n 
manus pentru dumneata. Ei bine! nu vei fi mai preţios 

acum cînd eşti viu decît dacă ai fi murit; şi ceea ce îmi 
mai rămîne să-ţi spun, iată: domnule David, eşti un om 
desăviîrşit: Scrima, călăria, certurile, arta de a viri pungi 
mari în buzunare largi, le ai pe toate. Ar fi neplăcut ca un 
om ca dumneata să dispară dintr-o dată din lume, unde 
este sortit să facă o atit de frumoasă carieră. Ei bine! 
dragă domnule David, nu mai face conspirații, încrede-te 
în mine, rupe-o cu de Guise, dă-mi hirtiile dumitale şi, pe 
cuvîntul meu de gentilom! te voi împăca cu regele. 

— Pe cînd, dimpotrivă, dacă nu ţi le voi da? întrebă 
Nicolae David. 

— A! dacă nu mi le vei da, este altceva atunci. Pe 
cuvîntul meu de gentilom, te voi omori! E tot ciudat, 
dragă domnule David? 

— Din ce în ce mai mult, răspunse avocatul, 
mînuindu-şi spada. 

— Dar dacă mi le dai, urmă Chicot, totul va fi uitat; 
poate nu mă crezi, dragă domnule David, căci eşti o fire 
bănuitoare şi crezi, că ura este întipărită în inima mea ca 
şi rugina pe fier. Nu, te urăsc, este adevărat, dar îl urăsc 
pe domnul de Mayenne mai mult decît pe dumneata; dă- 
mi ceva cu care să-l pot pierde ne domnul de Mayenne şi 
te voi salva; şi voiesc să mai adaug citeva cuvinte pe 
care nu le vei crede, dumneata care nu ţii la altceva 
decit la persoana dumitale? ei bine, află că eu îl iubesc 
pe rege, aşa nătărău, aşa corupt, aşa degenerat cum e, 
regele care mi-a dat un azil, o ocrotire împotriva 
măcelarului dumitale de Mayenne care asasinează 
noaptea, în fruntea a cincisprezece bandiți, un singur 
gentilom, pe piaţa Luvru; ştii despre cine vreau să 
vorbesc, de sărmaul acela de Saint-Megrin; nu făceai şi 
dumneata parte din călăii săi? Nu, cu atit mai bine, 
adineauri credeam, însă sînt convins. Ei bine! vreau să 

domnească liniştit, sărmanul meu rege Henric, ceea ce e 
cu neputinţă cu Mayenne şi genealogiile lui Nicolae 
David. Dă-mi aşadar genealogia şi, pe cuvintul meu de 
gentilom, nu-ţi voi pomeni numele şi chiar te voi 
îmbogăţi. 

În timpul acestei lungi expuneri a ideilor sale, 
expunere pe care nu o lungise atit decit în acest scop, 
Chicot îl obsevase pe David ca un om inteligent şi 
hotărît. În timpul acestei examinări, el nu văzu 
destinzindu-se o singură dată fibra de oţel care dilata 
ochiul sălbatic al avocatului, nici un gînd bun nu-i lumină 
trăsăturile posomorite, nici un sentiment mai blind nu-i 
înmuie mîna crispată pe spadă. 

— Haide, spuse Chicot, văd că tot ceea ce îţi spun 
sînt vorbe aruncate în vint şi că nu mă crezi; nu-mi mai 
rămîne deci decît un mijloc de a te pedepsi mai întîi de 
vechile nedreptăţi faţă de mine, apoi de a scăpa, 
pămîntul de un om care nu mai crede nici în cinste, nici 
în omenie. Voi face să fii spînzurat. Adio, domnule David. 

Şi Chicot făcu de-a îndărătelea un pas spre uşă, fără 
a-l pierde din ochi pe avocat. 

Acesta făcu un salt înainte. 

— Şi crezi că te voi lăsa să ieşi? strigă avocatul; nu, 
frumosul meu spion, nu, Chicot, prietene: cînd cineva 
cunoaşte nişte secrete ca acelea ale genealogiei, moare. 
Cînd cineva îl ameninţă pe Nicolae David, moare! Cînd 
cineva intră aici cum ai intrat tu, moare! 

— Faci întocmai pe placul meu, răspunse Chicot cu 
acelaşi calm; eu nu stăteam la îndoială decit pentru că 
sînt sigur că te omor. Crillon, făcînd scrimă cu mine, m-a 
învăţat, acum două luni, o lovitură dibace, una singură; 
dar va fi deajuns, pe cuvîntul meu. Haide, dă-mi hirtiile, 
adaugă el cu o voce grozavă, sau te omor! Şi am să-ţi 

spun în ce fel: îţi voi străpunge gitul acolo unde voiai să-l 
sîngerezi pe prietenul meu Gorenflot. 

Chicot nici nu terminase aceste cuvinte că David, cu 
un sălbatic hohot de ris, se repezise asupra lui; Chicot îl 
primi cu spada în mînă. 

Cei doi adversari erau aproape de aceeaşi talie; dar 
îmbrăcămintea lui Chicot îi ascundea slăbiciunea, în 
vreme ce nimic nu ascundea corpul lung, subţire şi 
mlădios al avocatului. Părea un şarpe, atît de mult capul 
îi era prelungit de braţ, atît de mult spada îndemînatică 
se agita pe deasupra capului; însă, după cum îl anunţase 
Chicot, făcînd scrimă aproape în fiecare zi cu regele, 
devenise unul din cei mai buni mînuitori din regat. 

Nicolae David putu să-şi dea seama de acest lucru, 
întîlnind mereu lama adversarului său, în orice fel ar fi 
căutat să-l atace. 

El făcu un pas înapoi. 

— Ah! ah! spuse Chicot, începi să înţelegi, nu-i aşa? 
Ei bine! încă o dată, hirtiile! 

David, drept răspuns, se aruncă din nou asupra 
Gasconului şi o a doua luptă începu mai lungă şi mai 
înverşunată decit cea dintii, cu toate că Chicot se 
mulţumise să pareze şi nu dăduse încă nici o lovitură. 

Această a doua luptă se termină ca şi cea dintii 
printr-un pas înapoi făcut de avocat. 

— Ah! ah! spuse Chicot, e rîndul meu acum. 

Şi făcu un pas înainte. 

În timp ce înainta, Nicolae David degaja ca să-l 
oprească. Chicot pară prima, legă spada pe care i-o 
arătase mai înainte, împlîntînd jumătate din spadă în git. 

— lată lovitura, spuse Chicot. 

David nu răspunse; el căzu dintr-o dată la picioarele 
lui Chicot, vărsînd sînge pe gură. 

Chicot, la rîndu-i făcu un pas înapoi. Oriciît de rănit 
de moarte ar fi şarpele, tot poate să se mai ridice şi să 
muşte. 

Însă David, printr-o mişcare firească, încercă să se 
tirască spre pat ca pentru a-şi apăra încă o dată taina. 

— Ah! spuse Chicot, te credeam şmecher şi văd 
dimpotrivă că eşti prost ca o deşcă. Eu nu ştiam locul 
unde îţi ascunseseşi hirtiile şi iată că mi-l arăţi. 

Şi în vreme ce David se zvircolea în spasmele 
agoniei, Chicot alergă la pat, ridică salteaua şi găsi, sub 
căpătii un mic sul de pergament pe care David, 
necunoscînd catastrofa care-l ameninţa, nu se gîndise 
să-l ascundă mai bine. 

Chicot în clipa în care îl desfăşura pentru a se 
asigura că aceea era hirtia ce o căuta, David se ridică 
furios, apoi, recăzînd numaidecit, îşi dădu ultima suflare. 

Chicot parcurse mai întîi cu o privire scînteind de 
bucurie şi de mîndrie pergamentul adus de la Avignon de 
către Pierre de Gondy. 

Legatul Papei, credincios politicii suveranului pontif, 
politică pe care o adoptase chiar de la suirea sa pe tron, 
scrisese dedesubt: 

„Fiat ut voluit Deus: Deus jura hominum ferit.” 

— lată, spuse Chicot, un papă care-l tratează destul 
de rău pe regele Prea Creştin. 

Şi îndoi cu grijă pergamentul pe care-l viri în 
buzunarul cel mai sigur al vestei, adică în acela care era 
lipit de piept. 

Apoi luă corpul avocatului, care murise aproape fără 
să împrăştie sînge, natura rănii îngrămădind tot sîngele 
înăuntru, îl aşeză din nou în pat, cu faţa spre perete şi 
deschizînd uşa, chemă pe Gorenflot. 

Gorenflot intră. 

— Ce galben eşti! spuse călugărul. 

— Da, spuse Chicot, ultimile clipe ale acestui 
sărman om mi-au pricinuit oarecare emoţii. 

— A murit deci? întrebă Gorenflot. 

— După cum se vede, răspunse Chicot. 

— Era atît de sănătos adineauri. 

— Foarte sănătos. A voit însă să măniînce lucruri 
greu de mistuit şi, întocmai ca Anacreon, a murit pentru 
că i s-au oprit în git. 

— O! o! spuse Gorenflot, ticălosul care voia să mă 
stringă de git, pe mine, un om al bisericii, iată că nu i-a 
ajutat Dumnezeu. 

— lartă-l, cumetre, eşti creştin. 

— İl iert, spuse Gorenflot; cu toate că mi-a pricinuit 
o frică grozavă. 

— Nu e deajuns, spuse Chicot; se cade să aprinzi 
nişte lumiînări şi să mormăi cîteva rugăciuni lîngă corpul 
lui. 

— Pentru ce? 

După cum se ştie, aceasta era vorba lui Gorenflot. 

— Cum! pentru ce? Pentru a nu fi prins şi virit în 
închisoarea oraşului ca ucigaş. 

— Eu! ucigaşul acestui om! haida de; el e acela care 
voia să mă striîngă de git. 

— O, Doamne, da! Şi cum nu a putut reuşi, mînia i- 
a pus sîngele în mişcare, i s-o fi rupt vreo arteră în piept 
şi... bună seara. Vezi bine că de fapt, Gorenflot, 
dumneata eşti pricina morţii lui. Pricină nevinovată, este 
adevărat; dar ce are a face! Pînă cînd ţi se va recunoaşte 
nevinovăția, ar putea să ţi se întimple lucruri neplăcute. 

— Cred că ai dreptate, domnule Chicot, spuse 
călugărul. 

— Cu atît mai multă dreptate cu cît se află aici, la 

Lyon, un judecător puţin cam aspru. 

— Isuse! murmură călugărul. 

— Fă aşa, dar ce-ţi spun eu cumetre. 

— Ce trebuie să fac? 

— Aşază-te aici, recită cu evlavie toate rugăciunile 
pe care nu le ştii şi la venirea serii, cînd vei fi singur, ieşi 
din han, nici prea încet, dar nici prea repede. Cunoşti 
prăvălia potcovarului din colţul străzii? 

— Desigur, la el am căpătat aseară lovitura aceasta, 
spuse Gorenflot arătîndu-şi ochiul vînăt. 

— Frumoasă amintire. Ei bine! voi avea grijă să-ţi 
găseşti acolo calul, mă auzi? Vei încăleca pe el fără să 
dai explicaţie la cineva: apoi, oricît de puţină tragere de 
inimă ai avea, cunoşti drumul Parisului; la Villeneuve-le- 
Roi îţi vei vinde calul şi-l vei lua înapoi pe Panurge. 

— Ah! acel bun Panurge, ai dreptate, voi fi fericit să- 
| revăd, îl iubesc Dar de aici încolo, adăugă călugărul, pe 
un ton jalnic, cum voi trăi? 

— Eu cînd dau, dau, spuse Chicot, şi nu-i las pe 
prietenii mei să cerşească, după cum e obiceiul la 
miînăstirea Sfinta Genoveva; ţine. 

Şi Chicot scoase din buzunar un pumn de bani care 
îi puse în mîna călugărului. 

— Omule mărinimos! spuse Gorenflot înduioşat pînă 
la lacrimi, lasă-mă să rămîn cu dumneata la Lyon. Îmi 
place mult Lyonul: este a doua capitală a regatului, apoi 
oraşul este ospitalier. 

— Dar înţelege un lucru, nătărăule! Vezi că eu nu 
rămîn, plec şi încă atit de repede încît nu te sfătuiesc să 
mă urmezi. 

— Facă-se voia dumitale, domnule Chicot, spuse 
Gorenflot resemnat. 

—Aşa te vreau, cumetre, spuse Chicot. 

Şi el îl aşeză pe călugăr lîngă pat, cobori la hangiu şi 
luîndu-l pe hangiu de o parte: 

—Jupîn Bernouillet, spuse el, fără să bănuieşti, un 
mare eveniment s-a întîmplat în casa dumitale. 

— Ei aş! răspunse hangiul cu privirile îngrozite, ce s- 
a întîmplat? 

— Acel turbat regalist, acel defăimător al religiei, 
acel uricios partizan al bughezilor... 

— Ei bine? 

— Ei bine! a primit azi dimineaţă vizita unui trimis al 
Romei. 

— Ştiu, deoarece chiar eu ţi-am spus-o. 

— Ei bine! sfîntul nostru părinte Papa, căruia i se 
cuvine orice dreptate pămiîntească în această lume, 
sfîntul nostru părinte Papa îl trimitea direct la 
conspirator: numai că, după toate probabilitățile, 
conspiratorul nu bănuia în ce scop. 

— Şi în ce scop îl trimitea? 

— Urcă în camera oaspetelui dumitale, jupîn 
Bernouillet, ridică puţin plapoma, priveşte în jurul gitului 
său şi vei vedea. 

— Ştii că mă îngrozeşti. 

— Nu-ţi spun mai mult. Această sentinţă a fost 
adusă la îndeplinire în casa dumitale, jupîn Bernouillet. 
Este o mare fericire pe care ţi-o trimite papa. 

Apoi Chicot strecură zece scuzi de aur în mîna 
hangiului şi se duse la grajd, de unde scoase cei doi cai. 

În timpul acesta hangiul urcase scara mai sprinten 
ca o pasăre şi intrase în camera lui Nicolae David. 

Acolo îl găsi pe Gorenflot rugindu-se. 

Atunci el se apropie de pat şi, după instrucţiunile pe 
care le primise, dădu plapoma la o parte. 

Rana era tocmai la locul arătat, rumenă încă; însă 

corpul se răcise. 

— Aşa mor toţi duşmanii sfintei religii! spuse el 
făcîndu-i un semn de înţelegere lui Gorenflot. 

— Amin! răspunse călugărul. 

Aceste întîmplări se petreceau aproape în acelaşi 
timp în care Bussy o reda pe Diana de Meridor în braţele 
bătrînului baron care o credea moartă. 


CAPITOLUL XXXIII 


Cum află ducele de Anjou că Diana de 
Meridor nu murise 


În timpul acesta, ultimele zile ale lunii aprilie 
sosiseră. 

Marea catedrală din Chartres era tapetată în alb şi 
pe stilpi, jerbe de frunziş (căci s-a văzut că pe vremea în 
care ne aflăm frunzişul era încă o raritate), şi pe stilpi, 
zic, jerbe de frunziş înlocuiau florile ce lipseau. 

Regele, cu picioarele goale, aşa cum venise de la 
poarta din Chartres, stătea în picioare în mijlocul tindei, 
uitîndu-se din cînd în cînd dacă toţi curtenii şi toţi 
prietenii săi se găsiseră exact la întîlnire. Dar unii, zgiriaţi 
de pietrele de pe stradă, îşi reluaseră pantofii; alţii, 
flămînzi sau obosiţi, se odihneau sau miîncau în vreun 
han din drum unde se strecuraseră pe furiş şi numai un 
mic număr avusese curajul să rămînă în biserică pe 
lespedea umedă, cu picioarele goale sub veşmintele 
lungi de pocăiţi. 

Ceremonia religioasă care avea drept scop să dea 

un moştenitor coroanei Franţei se îndeplinea; cele două 
cămăşi ale Sfintei Fecioare, care, avind în vedere 
mulţimea de minuni ce le făcuseră nu le putea fi pusă la 
îndoială însuşirea zămislitoare, fuseseră scoase din 
cutiile lor de aur, iar poporul, venit în mare număr la 
această solemnitate se pleca sub focul razelor care 
ţişniră din tabernacol cînd cele două tunici ieşiră din el. 

Henric al Ill-lea, în clipa aceea, în mijlocul tăcerii 
generale, auzi un zgomot ciudat, un zgomot care semăna 
cu un hohot de ris înăbuşit şi căută din obişnuinţă să 
vadă dacă Chicot nu se afla cumva acolo, căci credea că 
numai Chicot putea avea îndrăzneala să ridă într-un 
asemenea moment. 

Totuşi nu era Chicot acela care risese la vederea 
celor două tunici sfinte; căci Chicot, vai! lipsea, ceea ce îl 
întrista foarte mult pe rege care, după cum vă reamintiţi, 
îl pierduse din vedere pe drumul spre Fontainebleau şi 
nu mai auzise vorbindu-se de el de atunci. Era un călăreț 
pe care calul său încă spumegind îl adusese la poarta 
bisericii şi care îşi croise un drum, cu hainele şi cizmele 
pline de noroi, în mijlocul curtenilor îmbrăcaţi cu 
veşmintele lor de pocăiţi sau înveliţi în saci, dar, şi într- 
un caz şi în altul, cu picioarele goale. 

Văzindu-l pe rege că se întoarce, el rămase în 
picioare în mijlocul bisericii cu o aparenţă de respect, 
căci acel cavaler era un om de curte, aceasta se vedea 
nu numai din eleganța veşmintelor cu care era îmbrăcat, 
cît mai mult din atitudinea sa. 

Henric, nemulţumit de a-l vedea pe acest cavaler 
sosind atît de tirziu şi deosebindu-se cu atita obrăznicie 
prin hainele sale de costumul călugăresc care era de 
rigoare pentru ziua aceea, îi aruncă o privire plină de 
mustrare şi de dispreţ. 

Noul sosit se prefăcu că nu bagă de seamă şi, 
trecînd peste cîteva lespezi unde erau sculptate citeva 
efigii de episcopi făcînd să-i sune pantofii cu viîrfurile 
ridicate (aşa era moda pe vremea aceea), se duse să 
îngenuncheze lîngă scaunul de catifea al domnului duce 
de Anjou, care, absorbit mai mult de gînduri decit de 
rugăciuni, nu dădea nici cea mai mică atenţie celor ce se 
petreceau în jurul său. 

Cu toate astea, cînd simţi atingerea acestui nou 
personaj, se întoarse cu vioiciune şi spuse pe şoptite: 

— Bussy! 

— Bună ziua, Monseniore, răspunse gentilomul, ca şi 
cînd l-ar fi părăsit pe duce abia în ajun şi ca şi cînd nu s- 
ar fi petrecut nimic important de cînd îl părăsise. 

— Dar, îi spuse prinţul, eşti oare turbat? 

— Pentru ce, Monseniore? 

— Pentru a părăsi indiferent acel loc unde te aflai şi 
pentru a veni la Chartres să vezi cămăşile Sfintei 
Fecioare. 

— Monseniore, spuse Bussy, vedeţi că am să vă 
vorbesc ceva grabnic. 

— Pentru ce nu ai venit mai devreme? 

— Probabil pentru că lucrul era cu neputinţă. 

— Dar ce s-a întîmplat de aproape trei săptămîni de 
cînd ai dispărut? 

— Tocmai despre aceasta am să vă vorbesc. 

— Ei aşi! vei aştepta cel puţin pînă ieşim din 
biserică. 

— Vai! trebuie şi aceasta mă supără. 

— Ssst! iată sfîrşitul; ai răbdare şi ne vom întoarce 
împreună la locuinţa mea. 

În adevăr, regele tocmai îşi trecuse peste cămaşa de 
pînză fină cămaşa destul de grosolană a Sfintei Fecioare, 

iar regina, cu ajutorul femeilor sale, era ocupată să facă 
la fel. 

Atunci regele se aşeză în genunchi, regina îl imită; 
fiecare din el rămase o clipă sub un baldachin mare, 
rugîndu-se din toată inima, în vreme ce asistenții, pentru 
a-i face curte regelui loveau pămîntul cu fruntea. 

După aceea regele se ridică, îşi scoase tunica sfîntă, 
îl salută pe arhiepiscop, o salută pe regină şi se îndreptă 
spre uşa catedralei. 

— Dar în drum, el se opri; tocmai îl zărise pe Bussy. 

— Ah! domnule, spuse el, se pare că închinăciunile 
noastre nu sînt pe gustul dumitale, căci nu te poţi hotări 
să părăseşti aurul şi mătasea, în vreme ce regele 
dumitale se îmbracă în dimie şi saia. 

— Sire, răspunse Bussy cu demnitate, dar 
îngălbenind de ciudă din pricina acestei mustrări, nimeni 
nu se interesează mai mult ca mine de serviciul 
Maiestăţii Voastre, chiar aceia a căror sutană este cea 
mai umilă şi ale căror picioare sînt mai mult sfişiate; dar 
sosesc dintr-o călătorie lungă şi obositoare şi nu am aflat 
decit azi dimineaţă de plecarea Maiestăţii Voastre spre 
Chartres. Am făcut deci douăzeci şi două de leghe în 
cinci ore, Sire, pentru a o întîlni pe Maiestatea Voastră: 
iată pentru ce nu am avut vreme să-mi schimb hainele, 
lucru pe care Maiestatea Voastră nu l-ar fi observat de 
altfel dacă, în loc de a veni să-mi unesc cu umilinţă 
rugăciunile mele de ale sale, aş fi rămas la Paris. 

Regele păru destul de mulţumit de acest răspuns; 
însă cum îşi privise prietenii, dintre care unii ridicaseră 
din umeri la cuvintele lui Bussy, el se temu să nu-i 
supere primindu-l bine pe gentilomul fratelui său şi trecu 
mai departe. 

Bussy îl lăsă pe rege să treacă fără să clipească. 

— Ei ce! spuse ducele, tu nu mai vezi? 

— Ce să văd? 

— Că Schomberg, Quslus şi Maugiron au ridicat din 
umeri la scuza ta. 

— Ba da, Monseniore, am văzut foarte bine, spuse 
Bussy liniştit 

— Ei bine? 

— Ei bine! credeţi că am să-mi sugrum semenii într- 
o biserică? Sînt prea bun creştin pentru aceasta. 

— Ah! foarte bine, spuse ducele de Anjou mirat, 
credeam că nu ai văzut sau nu ai voit să vezi. 

Bussy ridică din umeri la rîndu-i şi, la ieşirea din 
biserică, luîndu-l pe prinţ de o parte: 

— La dumneavoastră, nu-i aşa, Monseniore? spuse 
el. 

— Numaidecit, căci trebuie să ai multe lucruri de 
spus. 

— Da, într-adevăr, Monseniore, şi încă lucruri care 
nici nu le bănuiţi, sînt sigur. 

Ducele îl privi pe Bussy cu uimire. 

— Chiar aşa, spuse Bussy. 

—Ei bine! Lasă-mă numai să-l salut pe rege şi sînt 
al tău. 

Ducele se duse să-şi ia rămas bun de la fratele său 
care, printr-o bunăvoință cu totul deosebită a Sfintei 
Fecioare, dispus fără îndoială la îngăduinţă, dădu voie 
ducelui de Anjou să se înapoieze la Paris cînd va crede 
de cuviinţă. 

Atunci înapoindu-se în grabă la Bussy şi închizîndu- 
se cu el într-una din camerele hotelului care fusese 
hotărită ca locuinţă... 

— Să vedem, prietene, spuse el, stai jos şi 
povesteşte-mi aventura ta; tu ştii că te-am crezut mort? 

— Cred, Monseniore. 

— Ştii tu că întreaga curte s-a îmbrăcat în haine albe 
ca semn de bucurie pentru dispariţia ta şi că multe 
piepturi au răsuflat uşurate pentru prima dată de cînd ştii 
să ţii o spadă în mînă? Dar nu este vorba despre aceasta; 
să vedem, m-ai părăsit pentru a porni pe urmele unei 
frumoase necunoscute? Cine era femeia aceea şi la ce 
trebuie să mă aştept? 

— Aveţi să  culegeţi ceea ce aţi semănat, 
Monseniore, adică multă ruşine! 

— Pofim? făcu ducele, mai uimit încă de aceste 
cuvinte ciudate decît de tonul necuviincios al lui Bussy. 

— Monseniorul a auzit, spuse cu răceală Bussy este 
deci în zadar să mai repet. 

— Explică-te, domnule, şi lasă-i lui Chicot enigmele 
şi anagramele. 

— O! nimic mai uşor, Monseniore, şi mă voi mulţumi 
să fac apel la amintirea dumneavoastră. 

— Dar cine este femeia aceea? 

— Credeam că Monseniorul o recunoscuse. 

— Aşadar era ea? strigă ducele. 

— Da, Monseniore. 

— Ai văzut-o? 

— Da. 

— Ţi-a vorbit? 

— Fără îndoială; numai fantomele nu vorbesc. Dar 
poate ca Monseniorul avea dreptul să o creadă moartă şi 
speranţa că era? 

Ducele se îngălbeni şi rămase ca zdrobit de 
asprimea cuvintelor aceluia care ar fi trebuit să fie 
curteanul său. 

— Ei bine! da, Monseniore, urmă Bussy, cu toate că 
aţi împins-o la martiriu pe o tînără de viţă nobilă, acea 

tinăra a scăpat de martiriu; dar nu suflaţi uşurat încă şi 
nu vă credeţi dezlegat de păcat, căci, păstrîndu-şi viaţa, 
ea a găsit o nenorocire mai mare decît moartea. 

— Ce i s-a întîmplat oare? întrebă ducele tremurind. 

—  Monseniore, i s-a întîmplat că un bărbat i-a 
păstrat cinstea, că un bărbat i-a scăpat viaţa; dar acest 
bărbat a făcut să i se plătească serviciul atît de scump 
încît este de regretat că l-a mai făcut. 

— Termină, să vedem. 

— Ei bine! Monseniore, domnişoara de Meridor, 
pentru a scăpa de braţele întinse ale domnului duce de 
Anjou a cărui amantă nu voia să fie, domnişoara de 
Meridor s-a aruncat în braţele unui bărbat pe care-l 
urăşte de moarte. 

— Ce spui? 

— Spun că Diana de Meridor se numeşte astăzi 
doamna de Monsoreau. 

La aceste cuvinte, în locul paloarei care acoperea de 
obicei obrajii lui François, sîngele îi veni cu atita putere în 
faţă, încît s-ar fi crezut că avea să-i ţişnească prin ochi. 

— Pe sîngele lui Cristos! strigă prinţul furios; e oare 
adevărat? 

— La naiba! deoarece o spun eu, spuse Bussy cu 
aerul lui trufaş. 

— Nu voiam să spun asta, repetă prinţul, şi nu 
puneam la îndoială sinceritatea dumitale, Bussy. Mă 
întrebam numai dacă era cu putinţă ca unul din 
gentilomii mei, un Monsoreau, să fi avut îndrăzneala să 
ocrotească împotriva dragostei mele pe o femeie pe care 
o onoram cu dragostea mea. 

— Şi pentru ce nu? spuse Bussy. 

— Tu ai fi făcut ce a făcut el? 

— AŞ fi făcut mai bine, Monseniore, v-aş fi atras 

atenţia cît vi se pierde cinstea. 

— O clipă, Bussy, spuse ducele liniştindu-se, ascultă 
te rog; înţelegi, dragul meu, că nu mă dezvinovăţesc. 

— Şi faceţi rău, prinţul meu, căci nu sînteţi decit un 
gentilom de fiecare dată cînd este vorba de cinstea 
desăvirşită. 

— Ei bine! tocmai pentru aceasta te rog să fii 
judecătorul domnului de Monsoreau. 

— Eu? 

— Da, dumneata, şi să-mi spui dacă nu este un 
trădător, trădător faţă de mine? 

— Faţă de dumneavostră? 

— Faţă de mine, ale cărui intenţii le cunoştea. 

— Şi intenţiile Alteţei Voastre erau?... 

— De a mă face iubit de Diana, fără îndoială! 

— De a vă face iubit? 

— Da, însă în nici un caz să nu întrebuinţez forţa. 

— Acestea erau intenţiile dumneavostră, 
Monseniore? spuse Bussy cu un zîmbet ironic. 

— Negreşit, şi aceste intenţii le-am păstrat pînă în 
ultimul moment, cu toate că domnul de Monsoreau le-a 
cunoscut cu toată logica de care era în stare. 

— Monseniore! Monseniore! Ce tot spuneţi? Omul 
acela v-a împins s-o necinstiţi pe Diana? 

— Da. 

— Prin sfaturile lui? 

— Prin scrisorile lui. Vrei să vezi una din aceste 
scrisori? 

— O! strigă Bussy, dacă aş putea crede în asemenea 
lucru! 

— Aşteaptă o clipă, vei vedea. 

Şi ducele alergă la o casetă pe care o păzea 
totdeauna un paj în cabinetul său îi scoase din ea un 

bilet pe care i-l dădu lui Bussy. 

— Citeşte, spuse el, pentru că te îndoieşti de 
cuvintele prinţului tău. 

Bussy luă biletul cu o mînă tremurînd de îndoială, şi 
citi: 

„Monseniore, 

Alteța Voastră să fie liniştită: răpirea aceea se va 
face fără riscuri, căci tinăra persoană pleacă astă-seară 
pentru a se duce să petreacă o săptămină la o mătuşă 
care locuieşte la castelul din Lude; mă însărcinez eu deci 
cu totul şi nu aveţi nevoie să vă îngrijiți.Cit despre 
scrupulele domnişoarei, puteţi crede că se vor risipi de 
îndată ce se va găsi în prezența Alteţei Voastre; 
deocamdată, eu lucrez... şi diseară... ea va fi la castelul 
Beaugeă. 

Al Alteţei Voastre, cel mai respectuos servitor, 

BRYANT DE MONSOREAU." 


— Ei bine, ce zici, Bussy? întrebă prinţul după ce 
gentilomul recitise scrisoarea pentru a doua oară. 

— Zic că sînteţi bine servit, Monseniore. 

— Vrei să spui că sînt trădat, dimpotrivă. 

— Ah! aveţi dreptate! uitam urmarea. 

— Mi-a făcut-o! mizerabilul. M-a făcut să cred în 
moartea unei femei... 

— Pe care v-o fura; într-adevăr, lovitura este cam 
tare; dar, adăugă Bussy cu o ironie vădită, dragostea 
domnului de Monsoreau este o scuză. 

— Ah! crezi? spuse ducele cu cel mai grozav zimbet 
al său. 

— La naiba! reluă Bussy, nu am nici o părere în 
această privinţă; cred, dacă o credeţi şi dumneavostră. 

— Ce ai face tu în locul meu? Dar mai întîi aşteaptă; 

ce a făcut el? 

— L-a făcut pe tatăl tinerei să creadă că 
dumneavoastră eraţi răpitorul. S-a oferit ca sprijin, s-a 
prezentat la castelul Beauge cu o scrisoare de la baronul 
de Meridor; apoi a apropiat o barcă de ferestrele 
castelului şi a răpit pe prizonieră; apoi, închizîind-o în 
casa pe care o ştiţi, a împins- o, din teroare în teroare, să 
devină soţia lui. 

— Şi aceasta nu este o faptă mîrşavă? strigă ducele. 

— Pusă la adăpostul celei a dumneavostră, 
Monseniore, spuse gentilomul cu îndrăzneala-i obişnuită. 

— Ah! Bussy!... vei vedea dacă ştiu să mă răzbun! 

— Să vă răzbunaţi! haida de, Monseniore, nu veţi 
face un asemenea lucru. 

— Cum? 

— Prinții nu se răzbună Monseniore, ci pedepsesc. îi 
veţi reproşa miîrşăvia acestui Monsoareau şi îl veţi 
pedepsi. 

— Şi în ce fel? 

— Înapoind fericirea domnişoarei de Meridor. 

— Şi pot? 

— Desigur. 

— Cum aşa? 

— Rediîndu-i libertatea. 

— Să vedem, explică-te. 

— Nimic mai uşor; căsătoria a fost silită, deci este 
fără valoare. 

— Ai dreptate. 

— Faceţi dar să se anuleze căsătoria şi veţi fi lucrat, 
Monseniore, ca un demn gentilom şi ca un prinţ nobil. 

— Ah! ah! spuse prinţul bănuitor, ce căldură! Aşadar 
te interesează acest lucru, Bussy? 

— Pe mine, cituşi de puţin; ceea ce mă interesează, 

Monseniore, este să nu se spună că Ludovic de Clermont, 
conte de Bussy, îl serveşte pe un prinţ viclean şi pe un 
om fără onoare. 

—Ei bine! vei vedea. Dar cum să rupem căsătoria 
aceea? 

—Nimic mai uşor: făcîndu-l pe tată să lucreze. 

— Pe baronul de Meridor? 

— Da. 

—Dar el se află în fundul Anjou-lui. 

— Este aici, Monseniore, adică la Paris. 

— La tine? 

— Nu, lîngă fiica sa. Vorbiţi-i, Monseniore, pentru ca 
să se poată bizui pe dumneavoastră; în loc să vadă în 
Alteța Voastră ce a văzut pînă acum, adică un duşman, 
să vadă un ocrotitor şi el, care vă blestema numele, are 
să vă adore ca pe geniul său cel bun. 

— Este un nobil puternic în ţinutul său, spuse 
ducele, şi se spune că este foarte influent în toată 
provincia. 

— Da, Monseniore; dar lucrul despre care trebuie să 
vă amintiţi înainte de toate, este că e tată, că fiica sa e 
nenorocită şi că el e nenorocit de nenorocirea fiicei sale. 

— Şi cînd aş putea să-l văd? 

— Îndată după înapoierea dumneavoastră la Paris. 

— Bine. 

— Ne-am înţeles atunci, nu-i aşa Monseniore? 

— Da. 

— Pe cuvîntul dumneavoastră de gentilom? 

— Pe cuvintul meu de prinţ. 

— Şi cînd plecaţi? 

— Astă-seară; mă aştepţi? 

— Nu, eu alerg înainte. 

— Du-te şi fii gata. 

— Sînt cu totul al dumneavoastră, Monseniore. Unde 
o voi regăsi pe Alteța Voastră? 

— La deşteptarea regelui, miine, pe la amiază. 

— Voi fi acolo, Monseniore; adio. 

Bussy nu pierdu nici o clipă şi drumul pe care ducele 
îl făcu dormind în litieră timp de cinsprezece ore, tînărul 
care se înapoia la Paris cu inima plină de dragoste şi de 
bucurie, îl înghiţi în cinci ore pentru a-l mîngiia mai 
devreme pe baron, căruia îi făgăduise ajutor, şi pe Diana 
căreia era în stare să-i dea jumătate din viaţa sa. 


CAPITOLUL XXXIV 


Cum se înapoie Chicot la Luvru şi cum fu 
primit de către regele Henric al Ill-lea 


Totul dormea la Luvru, căci nu erau decit orele 
unsprezece dimineaţa; santinele din curte păreau că 
merg cu băgare de seamă; călăreţii care schimbau garda 
mergeau la pas. 

Regele, obosit de pelerinajul făcut, era lăsat să se 
odihnească. Doi bărbaţi se prezentară în acelaşi timp la 
poarta principală a Luvrului: unul, pe un cal din Barbaria 
de o strălucire incomparabilă; celălalt, pe un cal din 
Andaluzia plin tot de spumă. 

Ei se opiră faţă în faţă la poartă şi se priviră; căci 
veniţi pe două drumuri opuse, se întîlneau abia aici. 

— Domnule de Chicot, strigă cel mai tînăr din ei 
salutînd cu politeţe, cum te simţi în dimineaţa asta? 

— Ei! seniorul de Bussy. Dar ce minune, domnule, 

răspunse Chicot cu o uşurinţă şi o curiozitate care arătau 
gentilomului cel puţin tot atît cum salutul lui Bussy îl 
arăta pe marele senior şi pe omul delicat. 

— Vii să vezi deşteptarea regelui, domnule? întrebă 
Bussy. 

— Şi dumneata la fel, presupun. 

— Nu. Eu vin să-l salut pe Monseniorul duce de 
Anjou. Dumneata ştii, domnule de Chicot, adăugă Bussy 
zimbind, că nu am fericirea să fac parte dintre favoriţii 
Maiestăţii Sale. 

— Aceasta este un reproş pe care îl voi face regelui, 
iar nu dumitale, domnule! 

Bussy se înclină. 

— Şi vii de departe? întrebă Bussy. Se spunea că te 
afli în călătorie. 

— Da, domnule, vinam, răspunse Chicot. Dar, 
dumneata, nu te afli tot în călătorie? 

— Într-adevăr, am dat o raită prin provincie; acum, 
domnule, urmă Bussy, vei fi atit de bun să-mi faci un 
serviciu? 

— Cum oare? De fiecare dată cînd domnul de Bussy 
va voi să dispună de mine pentru orice, spuse Chicot, mă 
va onora nespus de mult. 

— Ei bine! dumneata care eşti privilegiat, vei 
pătrunde în Luvru, în vreme ce eu voi rămîne în 
anticameră; te rog deci să-l înştiinţezi pe ducele de 
Anjou că aştept. 

— Domnul duce de Anjou se află la Luvru, spuse 
Chicot, şi va asista fară îndoială la deşteptarea Maiestăţii 
Sale; de ce nu intri şi dumneata cu mine, domnule? 

— Mă tem să nu-l supăr pe rege. 

— Ei aşi! 

— Ei, Doamne! el nu m-a obişnuit pînă acum cu 

zimbetele sale graţioase... 

— Peste cîtva timp, fii liniştit, totul se va schimba. 

—Ah! ah! eşti oare ghicitor, domnule de Chicot? 

— Ciîteodată. Haide, curaj, vino, domnule de Bussy. 

Ei intrară, în adevăr şi se îndreptară, unul spre 
locuinţa domnului duce de Anjou, care ocupa, după cum 
cred că am mai spus-o, apartamentul care fusese 
odinioară al reginei Margareta, celălat spre camera 
regelui. 

Henric al Ill-lea tocmai se trezise, sunase şi o 
grămadă de valeţi şi de prieteni se repeziseră în camera 
regală: supa de pasăre, vinul pipărat şi pateurile de 
carne şi începuseră să fie servite, cînd Chicot intră foarte 
fercheş la augustul său stăpin şi începu, înainte de a 
spune bună ziua, să măniînce din farfurie şi să bea din 
cupa regelui. 

— Pe toţi dracii! strigă regele încîntat, cu toate că se 
prefăcea că e miniat, mi se pare că e ticălosul acela de 
Chicot; un fugar, un vagabond! 

— Ei bine! ei bine de ce oare, fiule, spuse Chicot 
aşezindu-se fără ceremonie cu cizmele-i pline de praf pe 
uriaşul fotoliu de crin aurite unde stătea Henric al II-lea, 
am uitat oare înapoierea aceea din Polonia cînd am jucat 
rolul de cerb, în vreme de magnații îl jucau pe acela de 
cîini. Săr pe el... 

— Văd că mi s-a înapoiat nenorocirea, spuse Henric, 
nu voi mai auzi decit lucruri neplăcute. Ce liniştit am fost 
timp de trei săptămîni. 

— Ei aşi! spuse Chicot, te plîingi mereu; parcă ai fi 
unul din supuşi tăi, zău dacă nu. Să vedem, ce ai făcut în 
lipsa mea, micul meu Henriquet? Ai guvernat puţin mai 
caraghios acest frumos regat al Franţei? 

— Domnule Chicot! 

— Poporul nostru mai scoate limba, ce zici? 

— Obraznicule! 

— Ai mai spînzurat pe vreunul din domnişorii aceia 
frizaţi? Ah! iartă-mă! domnule de Qu€lus nu te vedeam. 

— Chicot, avem să ne certăm. 

— În sfîrşit au mai rămas ceva bani în lăzile noastre 
sau în acelea ale Evreilor? Nu ar fi rău, căci avem destulă 
nevoie ca să ne distrăm, ce naiba! E foarte plictisitoare 
viaţa! 

Şi termină de şterpelit de pe tava de argint citeva 
bucăţi de friptură. 

Regele începu să ridă: aşa termina el totdeauna. 

— Să vedem, ce ai făcut în timpul lipsei tale lungi? 

— Am făcut planul unei mici procesiuni în trei acte. 

„Actul întîi — Nişte pocăiţi îmbrăcaţi numai într-o 
cămaşă şi în pantaloni scurţi, trăgîndu-se de păr şi 
înghiontindu-se unii pe alţii, urcă de la Luvru la 
Montmartre. 

Actul al doilea — Aceiaşi pocăiţi, dezbrăcaţi pînă la 
brîu şi lovindu-se cu nişte mătănii din vîrfuri de spini, 
coboară de la Montmartre la mînăstirea Sfinta Genoveva. 

Actul al treilea — În sfîrşit, aceiaşi pocăiţi goi de tot, 
lovindu-se unii pe alţii cu lovituri de bici şi de curele pe 
umeri, se înapoiază de la mînăstirea Sfinta Genoveva la 
Luvru. 

Mă mai gîndisem, ca deznodămînt neaşteptat, să-i 
fac să treacă prin piaţa Grevei, unde călăul i-ar fi ars pe 
toţi de la cel dintii pînă la cel din urmă; dar m-am gindit 
că Dumnezeu trebuie să fi mai păstrat colo sus puţină 
pucioasă de la Sodoma şi puţin catran de la Gomora şi nu 
vreau să-l lipsesc de plăcerea de a-i frige chiar el. — 
Aşadar, domnilor, în aşteptarea acelei zile mari, să ne 
veselim.” 

— Şi mai întîi, să vedem: Ce te-ai făcut, întrebă 
regele; ştii că am pus să te caute prin toate locurile 
proaste din Paris? 

— Ai scotocit bine Luvrul? 

— Vreun desfrînat, prieten de-al tău, ti-o fi confiscat. 

— Asta nu pot, Henric, căci tu ai confiscat toţi 
desfrinaţii. 

— Mă înşelam deci? 

— Ei, Doamne! da, ca totdeauna, de la început pînă 
la sfîrşit. 

— Poate te-ai dus să te pocăieşti. 

— Exact. M-am apucat puţin de religie ca să văd 
cum e şi, pe legea mea, mi-am revenit. M-am plictisit de 
călugări. Ti! ce scîrboase animale. 

În clipa aceea domnul de Monsoreau intră la rege pe 
care-l salută cu un adînc respect. 

—A! dumneata eşti, domnule şef al vinătorii, spuse 
Henric.Cînd ai să ne faci vreo vinătoare frumoasă, ce 
zici? 

— Cînd va binevoi Maiestatea Voastră. Primesc 
ştirea că avem o mulţime de mistreți la Saint-Germain- 
en-Laye. 

— E foarte primejdios mistrețul, spuse Chicot. 
Regele Carol al IX-lea, după cîte îmi amintesc, era cit pe- 
aci să fie ucis la o vînătoare de un mistreţ; şi apoi ţepuşii 
sînt tari şi ne fac bătături la mînuţele noastre. Nu-i aşa, 
fiule? 

Domnul de Monsoreau îl privi pe Chicot pieziş. 

— Vezi, îi spuse Gasconul lui Henric; nu de mult 
şeful tău de vînătoare trebuie să fi întîlnit un lup. 

— Pentru ce? 

— Pentru că, întocmai ca norii poetului Aristofan, le- 
a reţinut figura, ochiul mai cu seamă, e izbitor. 

Domnul de Monsoreau se întoarse şi îi spuse 
îngălbenindu-se lui Chicot: 

— Domnule Chicot, eu sînt puţin obişnuit cu bufonii, 
trăind foarte rar la curte, şi îţi atrag atenţia că, în faţa 
regelui meu, nu-mi place să fiu umilit, mai cu seamă cînd 
este vorba de serviciul meu. 

— Ei bine! domnule spuse Chicot, dumneata eşti cu 
totul altfel decît noi, care sîntem oameni de la curte; 
astfel că am ris foarte mult de ultima bufonerie. 

— Şi care e bufoneria aceea? întrebă Monsoreau. 

— El te-a numit şef al vinătorii; vezi că dacă e mai 
puţin bufon decit mine, cu siguranţă însă că e mai 
nebun, acest scump Henriquet. 

Monsoreau îi aruncă o privire grozavă Gasconului. 

— Haide, haide, spuse Henric care prevedea o 
ceartă, să vorbim despre altceva, domnilor. 

— Da, spuse Chicot, să vorbim despre meritele 
Sfintei Fecioare din Chartres. 

— Chicot, nu defăima, spusele pe un ton serios. 

— Să defăimez eu? spuse Chicot; haida de, mă iei 
drept un preot, în vreme ce eu nu sînt decit un soldat. 
Dimpotrivă, eu te voi preveni de un lucru, fiule. 

— De care? 

— Că tu te foloseşti rău de Sfinta Fecioară din 
Chartres, Henric, cum nu se poate mai rău. 

— Cum aşa? 

— Negreşit. Sfinta Fecioară avea două cămăşi 
obişnuite să se afle împreună şi tu le-ai despărţit. In locul 
tău, le-aş fi unit, Henric, şi ar fi avut o şansă cel puţin ca 
să se facă o minune. 

Această aluzie puţin cam brutală la despărţirea 
dintre rege şi regină îi făcu pe prietenii regelui să rîdă. 

Henric îşi întinse braţele, se frecă la ochi şi zîmbi şi 

el. 

— De data aceasta, spuse el, nebunul are dreptate. 

Şi vorbi de altceva. 

— Domnule, îi spuse în şoaptă Monsoreau lui Chicot, 
ai voi, fără să atragi atenţia, să te duci să mă aştepţi 
lîngă pervazul acelei ferestre. 

— Cum aşa, domnule! spuse Chicot, dar cu cea mai 
mare plăcere. 

— Ei bine! atunci să ne retragem de o parte. 

— In fundul unei păduri, dacă îţi convine, domnule. 

— Incetează cu glumele, ele sînt zadarnice, căci nu 
este nimeni să ridă, spuse Monsoreau ajungindu-l pe 
bufon lîngă pervazul unde acesta se dusese mai înainte. 
Ne aflăm faţă în faţă, ne datorăm adevărul, domnule 
Chicot, domnule nebun, domnule bufon; un gentilom îţi 
interzice, înţelege bine cuvîntul acesta, îţi interzic să rizi 
de el; el te invită mai cu seamă să te gindeşti bine 
înainte de a-i da întîlnire în păduri, căci în aceste păduri 
unde voiai să mă conduci adineauri, cresc o mulţime de 
bastoane, minat atît de tare din partea domnului de 
Mayenne. 

— Ah! făcu Chicot fără să se emoţioneze în 
aparenţă, cu toate că ochii săi negri aruncară un fulger 
întunecat. Ah! domnule, dumneata îmi aminteşti tot ceea 
ce datorez domnului de Mayenne; ai voi deci să ajung şi 
debitorul dumitale după cum sînt al său şi să te aşez pe 
aceeaşi treaptă în amintirea mea, păstrindu-ţi o parte 
egală din recunoştinţa mea? 

— Mi se pare că printre creditorii dumitale, domnule, 
uiţi să-l socoteşti pe cel mai principal. 

— Asta mă miră, domnule, căci mă laud că amo 
memorie bună; cine e oare creditorul acela, te rog? 

— Maestrul Nicolae David. 

— O! cît despre acela, te înşeli, spuse Chicot cu un 
zimbet sinistru; nu mai datorez nimic, este plătit. 

În clipa aceea un al treilea interlocutor veni să se 
amestece în convorbire. 

— Ah! domnule de Bussy, spuse Chicot, vino-mi 
puţin în ajutor. lată-l pe domnul de Monsoreau care m-a 
încolţit după cum vezi şi care vrea nici mai mult nici mai 
puţin să mă vineze ca pe un cerb sau ca pe o căprioară; 
spune-i că se înşeală, domnul de Bussy, că are de-a face 
cu un mistreţ şi că mistrețul se repede asupra 
vînătorului! 

— Domnule Chicot, spuse Bussy, cred că greşiţi în 
privinţa domnului şef al vînătorii gîndindu-te că nu te ia 
drept ceea ce eşti, adică drept un bun gentilom. 
Domnule, urmă Bussy adresîndu-se contelui, am onoarea 
să te înştiinţez că domnul duce de Anjou doreşte să-ți 
vorbească. 

— Mie? făcu Monsoreau îngrijorat. 

— Chiar dumitale, domnule, spuse Bussy. 

Monsoreau îndreptă asupra interlocutorului său o 
privire care avea intenţia să pătrundă pînă în adincul 
sufletului său, dar fu silit să se oprească la suprafaţă, atit 
de senini erau ochii şi zimbetul lui Bussy. 

— Mă însoţeşti, domnule? îl întrebă şeful vînătorii pe 
gentilom. 

— Nu, domnule, mă duc s-o înştiinţez pe Alteța Sa 
că vii, în vreme ce dumneata îţi vei lua rămas bun de la 
rege. 

Şi Bussy se înapoie după cum venise, strecurîndu-se 
cu dibăcia-i obişnuită, printre mulţimea de curteni. 

Ducele de Anjou aştepta într-adevăr în cabinetul său 
şi recitea scrisoarea pe care cititorii noştri o cunosc. 
Auzind zgomot la portiere, crezu că era Monsoreau şi 


452 


ascunse scrisoarea. 

Bussy apăru. 

— Ei bine? spuse ducele. 

— Ei bine! Monseniore, iată-l. 

— Nu bănuieşte nimic? 

— Şi chiar cînd ar bănui spuse Bussy; nu e oare 
creatura dumneavoastră?Ridicat din noroi de 
dumneavoastră, nu puteţi să-l aruncaţi din nou în noroi. 

— Fără îndoială, răspunse ducele cu acel aer 


preocupat pe care i-l dădea totdeauna apropierea 
evenimentelor în care trebuia să desfăşoare oarecare 
energie. 


— Vi se pare mai puţin vinovat decit era ieri? 

— De o sută de ori mai mult; crimele sale sînt din 
acelea care se măresc atunci cînd te gindeşti mai mult. 

— De altfel, spuse Bussy, totul se mărgineşte la un 
singur punct; el a răpit, prin trădare, o tînăra nobilă; s-a 
căsătorit cu ea prin înşelătorie şi prin mijloace nedemne 
de un gentilom; va cere chiar el anularea căsătoriei, sau 
o veţi cere dumneavoastră pentru el. 

— Aşa ne-am înţeles. 

— Şi în numele părintelui, în numele tinerei, în 
numele castelului de Meridor, în numele Dianei, am 
cuvîntul dumneavoastră? 

— Îl ai. 

—  Giîndiţi-vă că ei sînt înştiinţaţi, că aşteaptă 
îngrijoraţi rezultatul întrevederii dumneavoastră cu omul 
acesta. 

— Tînăra va fi liberă, Bussy, ai cuvîntul meu. 

— Ah! spuse Bussy, dacă veţi face aceasta, veţi fi 
într-adevăr un mare prinţ, Monseniore. 

Şi el luă mîna ducelui, acea mînă care semnase 
atitea false făgăduieli, care călcase atitea jurăminte şi o 

sărută cu respect, în clipa aceea se auziră paşi în 
vestibul. 

— lată-l, spuse Bussy. 

— Lăsaţi-l să intre pe domnul de Monsoreau, strigă 
François cu o severitate care îi păru un semn bun lui 
Bussy. 

Şi de astă dată, tînărul gentilom, aproape sigur că a 
ajuns, în sfîrşit, la rezultatul ambiţionat de el, nu putu să- 
şi reţină o ironie miîndră în privire, salutindu-l pe 
Monsoreau; şeful vînătorii primi la rîndu-i salutul lui 
Bussy cu acea privire sticloasă înapoia căreia îşi 
ascundea sentimentele sufletului său, ca înapoia unei 
fortărețe de netrecut. 

Bussy aşteptă în acel coridor pe care-l cunoşteam, 
chiar în acel coridor în care La Mole, într-o noapte, era cît 
pe aci să fie sugrumat de către Carol al IX-lea, Henric al 
IX-lea, ducele de Alençon şi ducele Guise, cu cordonul de 
mătase al reginei mame. Acest coridor, precum şi gangul 
care îi coresponda, era deocamdată ticsit de gentilomii 
care veneau să-i facă curte ducelui. 

Bussy se amestecă printre ei şi fiecare se grăbi să-i 
facă loc, atît pentru consideraţia de care se bucura el 
însuşi cît şi pentru favoarea pe lîngă ducele de Anjou. 
Gentilomul îşi închise toate senzatiile în el şi fără să lase 
să se zărească nimic din grozava nelinişte pe care o 
înăbuşea în inimă aşteptă rezultatul acestei întrevederi 
de care atirna toată fericirea lui viitoare. 

Convorbirea nu se putea să nu fie însufleţită; Bussy 
îl văzu destul pe domnul de Monsoreau pentru a înţelege 
că acesta nu avea să se dea bătut fără luptă. Dar în 
sfîrşit ducele de Anjou nu avea decit să apese cu mina 
deasupra lui şi dacă nu avea să se îndoaie, ei bine! 
Atunci l-ar zdrobi. 

Deodată vocea bine cunoscută a prinţului se auzi. 
Această voce părea să comande. 

Bussy tresări de bucurie. 

— Ah! spuse el, iată-l pe duce că se ţine de cuvint. 

Dar acestei izbucniri nu-i mai urmă alta şi cum 
fiecare tăcea privindu-se cu nelinişte, o adincă tăcere 
domni în curînd printre curteni. 

ingrijorat, tulburat în visul său de început, supus 
acum fluxului speranţelor şi refluxului temerilor, Bussy 
simţi cum se scurge minut cu minut aproape un sfert de 
oră. 

Deodată uşa de la camera ducelui se deschise şi se 
auziră printre portiere, ieşind din această cameră nişte 
voci vesele. 

Bussy ştia că ducele se afla singur cu şeful vinătorii 
şi că dacă şi-ar fi urmat cursul obişnuit, convorbirea lor 
nu putea să fie deloc veselă în clipa aceea. 

Bussy se înfioră. 

In curînd vocile se apropiară şi portiera se ridică. 
Monsoreau ieşi de-a-ndăretelea şi salutînd. Ducele îl 
reconduse pînă unde se termina camera, spunîndu-i: 

— Adio! prietenului nostru. Ne-am înţeles. 

— Prietenul nostru, murmură Bussy; la naiba! ce o 
mai însemna şi asta? 

— Astfel, Monseniore, spuse Monsoreau întors 
mereu spre prinţ, părerea Alteţei Voastre este că cel mai 
bun mijloc este publicitatea. 

— Da, da, spuse ducele chiar de astă-seară o voi 
prezenta regelui. 

— Să nu ai nici o teamă, voi fi pregătit cu totul. 

Ducele se aplecă spre şeful vinătorii şi îi spuse 
cîteva cuvinte la ureche. 

— S-a făcut, Monseniore, răspunse acesta. 

Monsoreau îl salută încă o dată pe duce, care fără 
să-l vadă pe Bussy, ascuns cum era de cutele unei 
portiere de care se agăţase pentru a nu cădea, îi 
examina pe cei de faţă. 

— Domnilor, spuse Monsoreau întorcîndu-se spre 
gentilomii care îşi aşteptau rîndul de audienţă şi care se 
şi aplecau în faţa unei favori care părea s-o întunece pe 
aceea a lui Bussy, domnilor, daţi-mi voie să vă anunț o 
noutate: Monseniorul îmi îngăduie să aduc la cunoştinţa 
tuturor căsătoria mea cu domnişoara Diana de Meridor, 
soţia mea de mai bine de o lună şi pe care sub ocrotirea 
sa o prezint astă seară la curte. 

Bussy se clătină; cu toate că lovitura nu mai era 
acum atît neaşteptată, era totuşi atît de puternică încît 
crezu că-l zdrobeşte. 

Tocmai atunci apăru capul ducelui, în uşă, şi 
amîndoi, palizi de sentimente cu totul opuse, schimbară 
o privire din partea lui Bussy, de groază din partea 
ducelui de Anjou. 

Monsoreau străbătu grupul gentilomilor în mijlocul 
complimentelor şi al felicitărilor. 

Cît despre Bussy, el făcu o mişcare pentru a se 
îndrepta spre duce; însă acesta văzu mişcarea şi o 
preveni lăsînd să cadă portiera, se închise şi uşa şi se 
auzi scîrţiitul cheii în broască. 

Bussy simţi atunci cum i se urcă sîngele cald şi 
furtunos la tîmple şi la inimă. Mina întîlnindu-i pumnalul 
atirnat de centură, îl trase fără să vrea pe jumătate afară 
din teacă deoarece, la omul acesta, pasiunile luau un 
prim avînt irezistibil însă dragostea, care îl împinsese la 
această violenţă, îi paraliza toată fierbinţeala; o durere 
amară, adincă, zvicnitoare, îi înăbuşii miînia: în loc să se 
umfle, inima explodă. 

În această culme a două pasiuni care luptau 
împreună, energia tinărului căzu, cum cad împreună 
pentru că s-au lovit în virful urcuşului lor două valuri 
miînioase care păreau că vor să urce la cer. 

Bussy înţelese că dacă răminea acolo, avea să dea 
spectacolul durerii sale nesăbuite; el o luă pe coridor, 
ajunse la scara tainică, cobori pe o portiţă în curtea 
Luvrului, sări pe cal şi porni în galop pe drumul ce ducea 
în strada Sfintul Anton. 

Baronul şi Diana aşteptau răspunsul făgăduit de 
Bussy: dispreţuiţi-mă, uriţi-mă; credeam că sînt ceva în 
lumea aceasta şi văd că nu sînt decît un atom; credeam 
că pot ceva şi nu pot nici măcar să-mi smulg inima. 
Doamnă, sînteţi de-a binelea soţia domnului de 
Monsoreaju, soţia sa legitimă recunoscută la această oră 
şi care trebuie să fie prezentată astă-seară. Dar sînt un 
sărman nebun, un mizerabil nesocotit, sau mai degrabă, 
sau mai degrabă, da, după cum  spuneaţi 
dumneavoastră, domnule baron, domnul duce de Anjou 
este un laş şi un miîrşav. 

Şi lăsîndu-i pe tată şi pe fiică înspăimîntaţi, nebun 
de durere, beat de furie, Bussy ieşi din cameră, se repezi 
pe trepte, sări pe cal, îi înfipse cei doi pinteni în burtă şi, 
fără să ştie unde se duce, dînd drumul friului, 
neocupîndu-se decît să-şi stringă inima care îi urla sub 
mîna-i crispată, el plecă, împrăştiind în trecerea lui 
spaima şi groaza. 

CAPITOLUL XXXV 


Ce se petrecuse între Monseniorul duce de 
Anjou şi şeful vînătorii 


E timpul să explicăm acea schimbare neaşteptată 
care se produsese în făgăduielile făcute de către ducele 
de Anjou lui Bussy. 

Ducele, cînd îl primi pe domnul de Monsoreau, după 
îndemnurile gentilomului său, era pornit pe panta cea 
mai favorabilă planurilor acestuia din urmă. Firea lui, 
uşor de întăritat, se revărsa dintr-o inimă rănită de două 
pasiuni dominante în această inimă: amorul propriu al 
ducelui îşi primise rana lui; teama de un scandal cu care 
îl ameninţa Bussy în numele domnului de Meridor, biciuia 
încă şi mai dureros miînia lui François. 

Într-adevăr, două sentimente de natura aceasta 
produc, combinîndu-se, explozii îngrozitoare, cînd inima 
care le închide, asemenea acelor bombe săturate de 
pulbere, este destul de solid construită, destul de 
ermetic închisă pentru ca apăsarea să mărească 
izbucnirea. 

Domnul de Alençon îl primi deci pe şeful vînătorii cu 
una din acele figuri serioase care făceau să tremure la 
curte chiar pe cei mai îndrăzneţi, căci se cunoşteau 
mijloacele lui François în materie de răzbunare. 

— Alteţea Voastră m-a chemat? spuse Monsoreau, 
foarte liniştit şi aruncînd o privire spre tapiţerii; care 
ghicea, acest om obişnuit să mînuiască sufletul prinţului, 
tot focul care mocnea sub această răceală aparentă şi s- 
ar fi zis, pentru a transporta figura fiinţei vii la obiectele 
neînsufleţite, că cerea socoteală apartamentului de 

planurile stăpînului lor. 

— Nu te teme, domnule, spuse ducele care 
înţelesese, nu se află nimeni în spatele acestei tapiţerii; 
vom putea vorbi nestingheriţi şi mai cu seamă cu 
sinceritate. 

Monsoreau se închină. 

— Căci dumneata eşti un bun servitor, domnule şef 
al vînătorii şi mă iubeşti. 

— Aşa cred Monseniore. 

— Eu, sînt sigur; dumneata eşti acela care, în 
nenumărate prilejuri, m-ai înştiinţat de comploturile 
urzite împotriva mea, dumneata care mi-ai ajutat 
planurile,  uitîndu-ţi adesea interesele, expunînduc-ţi 
adesea viaţa. 

— Alteţă!... 

— Ştiu. Ultima dată chiar, trebuie să-ţi aduc eu 
aminte, căci, într-adevăr, dumneata ai atita delicateţe, 
încît niciodată vreo aluzie de-a dumitale, chiar indirectă, 
nu scoate în evidenţă serviciile aduse. Ultima dată 
pentru acea nenorocită aventură... 

— Care aventură, Monseniore? 

— Răpirea aceea a domnişoarei de Meridor, 
sărmana fată! 

— Vai! murmură Monsoreau în aşa fel încît 
răspunsul să nu i se poate aplica în mod serios la 
înţelesul cuvintelor lui François. 

— O plingi, nu-i aşa? spuse acesta din urmă 
aducîndu-l pe un teren mai sigur. 

— Alteţea Voastră nu ar plinge? 

— Eu? oh! ştii cît am regretat acel nenorocit 
capriciu! Şi ascultă, a fost nevoie de toată prietenia pe 
care o am pentru dumneata, de toată obişnuinţa pe care 
o am de serviciile dumitale bune pentru a mă face să uit 

că, fără dumneata, nu aş fi răpit-o pe tinăra aceea. 

Monsoreau simţi lovitura. 

„Să vedem, îşi zise el, or fi numai simple 
remuşcări?” 

—Monseniore, răspunse el, bunătatea 
dumneavoastră firească vă face să  exageraţi: 
dumneavoastră nu aţi pricinuit moartea acelei tinerei, 
după cum nici eu... 

— Cum aşa? 

— Desigur, nu aveţi de gînd să împingeţi violenţa 
pînă la moartea domnişoarei de Meridor. 

— O! nu. 

— Atunci, intenția vă  dezleagă de păcat, 
Monseniore; este o nenorocire, o nenorocire aşa cum 
întîmplarea pricinuieşte în toate zilele. 

— Şi, de altfel, adăugă ducele, înfingîndu-şi privirea 
în inima lui Monsoreau, moartea a învăluit totul în 
veşnica ei tăcere!... 

Se simţi destulă vibraţie în vocea prinţului pentru 
că Monsoreau să-şi ridice ochii numaidecit şi să-şi spună: 

„Nu sînt remuşcări...” 

— Monseniore, reluă el, vreţi să vă vorbesc sincer? 

— Pentru ce ai şovăi? spuse îndată prinţul, cu o 
uimire amestecată cu trufie. 

— Într-adevăr, spuse Monsoreau, nu ştiu pentru ce 
aş şovăi. 

— Ce vrei să spui? 

— O! Monseniore, vreau să spun că, cu un prinţ 
vestit prin inteligenţa şi prin noblețea inimii sale, 
sinceritatea trebuie să intre de acum înainte ca element 
principal în această convorbire. 

— De acum înainte?... Ce înseamnă asta?... 

— Asta înseamnă că la început, Alteța Voastră nu a 

găsit de cuviinţă să întrebuinţeze sinceritatea faţă de 
mine. 

— Adevărat! răspunse ducele cu un hohot de ris 
care destăinuia o mînie furioasă. 

—  Ascultaţi-mă, Monseniore, spuse cu umilinţă 
Monsoreau. Ştiu ce voia să-mi spună Alteța Voastră. 

— Atunci vorbeşte. 

— Alteța Voastră voia să mă facă a înţelege că 
poate domnişoara de Meridor nu murise şi că scutea de 
remuşcări pe aceia care se credeau ucigaşii ei. 

— O! cît timp ţi-a trebuit, domnule, pentru a-mi 
aduce această mîngiiere. M-ai văzu posomorit, mîhnit; m- 
ai auzit vorbind de vise triste pe care le aveam de cînd 
cu moartea acelei femei, a cărei sensibilitate nu este 
banală, mulţumesc lui Dumnezeu... şi dumneata m-ai 
lăsat să trăiesc astfel, cînd cu un singur cuvint puteai să- 
mi cruţi atitea suferinţe!... Cum trebuie să numesc 
această purtare, domnule?... 

Ducele rosti aceste cuvinte cu o miînie gata să 
izbucnească. 

— Monseniore, răspunse Monsoreau, s-ar zice că 
Alteța Voastră îndreaptă împotriva mea o acuzaţie... 

— Trădătorule! strigă deodată ducele făcînd un pas 
spre şeful vinătorii, o îndrept şi o sprijin... M-ai înşelat! 
Mi-ai luat-o pe femeia aceea pe care o iubeam. 

Monsoreau se îngălbeni grozav, însă nu-şi pierdu 
nimic din atitudinea lui liniştită şi aproape mîndră. 

— E adevărat, spuse el. 

— A! e adevărat... neruşinatul, mîrşavul! 

— Vorbiţi mai încet, Monseniore, spuse Monsoreau 
tot atit de rece ca şi înaintea acestei grozave ameninţări. 

Ducele se opri la acest cuvint. 

— Ce vrei să spui? murmură el. 

— Vreau să spun, reluă cu blindeţe şi slugărnicie 
Monsoreau, că dacă Monseniorul ar binevoi să mă 
asculte, ar înţelege că am putut s-o iau pe femeia aceea 
pentru că şi Alteţea Sa voia s-o ia. 

Ducele nu găsi nici un răspuns, înmărmurit de atita 
îndrăzneală. 

— lată scuza mea, spuse cu umilinţă şeful vînătorii: 
o iubeam cu înfocare pe domnişoara de Meridor. 

— Şi eu la fel! răspunse François cu o nespusă 
demnitate. 

— E adevărat, Monseniore, sînteţi stăpinul meu; însă 
domnişoara de Meridor nu vă iubea. 

— Şi pe tine te iubea? 

— Poate murmură Monsoreau. 

— Minţi! minţi! ai constrîns-o cum o constrîngeam şi 
eu. Numai că eu, stăpînul, am dat greş; tu; servitorul, ai 
reuşit. Aceasta pentru că eu nu am decit puterea, în 
vreme ce tu aveai şi trădarea. 

— Monseniore, o iubeam. 

— Ce mă priveşte pe mine! 

— Monseniore... 

— Ameninţări, şarpe? 

— Monseniore! băgaţi de seamă, spuse Monsoreau 
plecîndu-şi capul întocmai ca tigrul care îşi plănuieşte 
saltul. O iubeam, vă spun, şi eu nu sînt unul din servitorii 
dumneavoastră după cum spuneaţi adineauri. Soţia mea 
este a mea ca şi moşiile mele; nimeni nu poate să mi-o 
ia, nici chiar regele. Ori am voit s-o am pe această 
femeie şi am luat-o. 

— Intr-adevăr, spuse François repezindu-se spre 
clopoţelul de argint de pe masă; ai luat-o, ei bine! O vei 
da înapoi. 

— Vă  înşelaţi, Monseniore, strigă  Monsoreau 

repezindu-se spre masă pentru a-l împiedica pe prinţ să 
cheme. Opriţi acest gînd rău care vrea să mă distrugă, 
căci dacă veţi chema odată, dacă îmi veţi face vreo 
insultă în public... 

— Vei da-o înapoi pe femeia aceea, îţi spun. 

— S-o dau înapoi, cum?... Ea este soţia mea, m-am 
căsătorit cu ea în faţa lui Dumnezeu. 

Monsoreau se bizuise pe efectul acestor cuvinte; 
însă prinţul nu părăsi atitudinea-i furioasă. 

— Dacă este soţia ta în faţa lui Dumnezeu, spuse el, 
o vei înapoia oamenilor! 

— Ştia oare tot? murmură Monsoreau. 

— Da, ştiu tot. Căsătoria aceea, o vei desface, o voi 
desface eu, chiar dacă ai fi de o sută de ori angajat în 
faţa tuturor Dumnezeilor care au domnit în cer. 

— Ah! Monseniore, defăimaţi, spuse Monsoreau. 

— Miine, domnişoara de Meridor va fi înapoiată 
tatălui ei; miine tu vei pleca în exilul pe care ţi-l voi 
impune. Într-o oră, îţi vei fi vîndut funcţia de şef al 
vînătorii: iată condiţiile mele; dacă nu, bagă de seamă, 
vasalule te voi zdrobi cum zdrobesc paharul acesta. 

Şi prinţul, apucînd o cupă de cristal smălțuită, un 
dar al arhiducelui de Austria, o azvirli ca un furios asupra 
lui Monsoreau care fu acoperit de cioburi. 

— Nu voi înapoia femeia, nu-mi voi părăsi funcţia şi 
voi rămîne în Franţa, reluă Monsoreau alergind la 
François care rămăsese înmărmurit. 

— Pentru ce... blestematule? 

— Pentru că îmi voi cere iertare de la regele Franţei, 
de la regele ales la mînăstirea Sfinta Genoveva, iar acest 
nou suveran, atit de bun, atit de nobil, atît de fericit de 
favoarea divină, proaspătă încă, nu va refuza să-l asculte 
pe primul supus care-i va înfăţişa o rugăminte. 

Monsoreau  accentuase treptat aceste cuvinte 
grozave; focul din priviri îi trecea puţin cîte puţin în 
vorbă, care îi devenea răsunătoare. 

Francois se îngălbeni la rîndu-i, făcu un pas înapoi, 
se duse să împingă greoaia tapiţerie de la uşa de intrare, 
apoi apucîndu-l pe Monsoreau de mină, îi spuse, 
scandînd fiecare cuvînt ca şi cînd ar fi fost la capătul 
puterilor: 

— Bine... bine... conte, rugămintea aceea, prezintă- 
mi-o mai încet... te ascult. 

— Voi vorbi cu umilință, spuse  Monsoreau 
redevenind dintr-o dată mai liniştit, aşa cum i se cuvine 
celui mai umil servitor al Alteţei Voastre. 

Francois făcu cu încetineală ocolul spaţioasei 
camere şi cînd ajunse în dreptul tapiţeriilor, se uită prin 
ele de fiecare dată. Se părea că nu poate crede că 
vorbele lui Monsoreau nu au fost auzite. 

— Spuneai? întrebă el. 

— Spuneam, Monseniore, că o dragoste nenorocită a 
făcut totul. Dragostea, nobile senior, este cea mai 
poruncitoare dintre pasiuni...Pentru a mă face să uit că 
Alteța Voastră îşi aruncase ochii asupra Dianei, trebuia 
să nu mai fiu stăpîn pe mine. 

— Îţi spuneam, conte, aceasta este o trădare. 

— Nu mă copleşiţi, Monseniore, iată care este gîndul 
ce îmi vine, în minte. Vă vedeam bogat, tînăr, fericit, vă 
vedeam cel dintii prinţ din lumea creştină. 

Ducele făcu o mişcare. 

— Căci sînteţi... murmură Monsoreau la urechea 
ducelui; între rangul acesta suprem şi dumneavoastră nu 
mai este decit o umbră, uşor de înlăturat... Vedeam toată 
măreţia viitorului dumneavoastră şi comparînd acel uriaş 
noroc cu puţinul pe care-l ambiţionam eu, orbit de 

strălucirea dumneavoastră viitoare care mă obliga să 
văd mica floare pe care o doream eu, plăpîndul, pe lîngă 
dumneavoastră, stăpînul meu, mi-am zis: să-l lăsăm pe 
prinţ cu visurile sale măreţe, cu planurile sale strălucite; 
acolo este ţinta sa; eu, o caut pe a mea în umbră... Abia 
va băga de seamă izolarea mea, abia va simţi 
strecurindu-se neînsemnata perlă pe care o răpesc de la 
diadema sa regală. 

— Conte! conte! spuse ducele ameţit fără să vrea de 
farmecul zugrăvit de Monsoreau. 

— Mă iertaţi, nu-i aşa, Monseniore? 

În clipa aceea, ducele ridică ochii. El văzu pe perete, 
cu o ramă de piele aurită, portretul lui Bussy, pe care îi 
plăcea să-l privească uneori cum îi plăcuse odinioară să 
privească portretul lui La Mole. Portretul acesta avea 
ochiul atît de mindru, înfăţişarea atît de semeaţă, îşi 
ţinea braţul atît de frumos rotunjit în şold, încît ducele îşi 
închipui că-l vede chiar pe Bussy cu privirea lui de foc, 
care ieşea din perete pentru a-l îndemna să prindă curaj. 

— Nu, spuse el, nu pot să te iert: nu pentru mine 
sînt eu neînduplecat, Dumnezeu îmi este martor; pentru 
că un părinte îndoliat, un părinte amăgit în mod nedemn, 
îşi cere fiica; pentru că o femeie, silită să se 
căsătorească cu dumneata, strigă răzbunare; pentru că, 
într-un cuvînt, prima datorie a unui prinţ e dreptatea. 

— Monseniore! 

— Aceasta este, îţi spun, prima datorie a unui prinţ 
şi voi face dreptate... 

— Dacă dreptatea, spuse Monsoreau, este prima 
datorie a unui prinţ, recunoştinţa este prima datorie a 
unui rege. 

— Ce tot spui? 

— Spun că niciodată un rege nu trebuie să-l uite pe 

acela căruia îi datorează coroana... Or, Monseniore... 

— Ei bine? 

— Îmi datoraţi coroana, Sire! 

— Monsoreau! strigă ducele cu o groază şi mai mare 
încă decit la primele atacuri ale şefului vînătorii. 
Monsoreau! reluă el cu o voce înceată şi tremurîndă, eşti 
atunci deci un trădător faţă de rege după cum eşti un 
trădător faţă de prinţ? 

— Mă îndrept şi eu spre cine mă susţine, Sire! urmă 
Monsoreau cu o voce din ce în ce mai tare. 

— Nenorocitule!... 

Şi ducele privi încă odată portretul lui Bussy. 

— Nu pot!..., spuse el. Eşti un gentilom cinstit, 
Monsoreau, înţelege că nu pot aproba ceea ce ai făcut. 

— Pentru ce Monseniore?... 

— Pentru că e o faptă nedemnă de dumneata şi de 
mine... Renunţă la femeia aceasta.. Ei! dragul meu 
conte... încă acest sacrificiu; dragul meu conte, te voi 
despăgubi cu tot ce-mi vrei cere. 

— Alteța Voastră o mai iubeşte încă pe Diana de 
Meridor?... făcu Monsoreau galben de gelozie. 

— Nu! nu! ţi-o jur, nu! 

— Ei bine! atunci ce-o opreşte pe Alteța voastră? Ea 
este soţia mea; nu sînt eu un bun gentilom? Poate cineva 
să se amestece în tainele vieţii mele? 

— Dar ea nu te iubeşte. 

— Ce are a face? 

— Fă acest lucru pentru mine, Monsoreau. 

— Nu pot... 

—  Atunci..., spuse ducele cufundat în cea mai 
grozavă nedumerire, atunci... 

Ducele îşi şterse fruntea acoperită de sudoarea 
pricinuită de acest titlu rostit de către conte. 

— M-ai denunța? 

— Regelui detronat pentru dumneavoastră, da, 
Maiestate, căci dacă noul meu prinţ m-ar răni în cinstea 
mea, în fericirea mea, m-aş înapoia la cel vechi. 

— E o mirşăvie! 

— E adevărat, Sire; dar iubesc îndeajuns pentru a fi 
mîrşav. 

— E o laşitate. 

— Da, Maiestate; dar iubesc îndeajuns pentru a fi 
laş. _ 

Ducele făcu o mişcare spre Monsoreau. Insă acesta 
îl opri cu o singură privire, cu un singur zîmbet. 

— Nu a-ţi cîştiga nimic omorîndu-mă, Monseniore, 
spuse el; sînt taine care supraviețuiesc cadavrelor! Să 
rămînem, dumneavoastră un rege îndrumător, eu cel mai 
umil dintre supuşii voştri! 

Ducele îşi trosnea degetele, şi le sfişia cu unghiile. 

— Haideţi, haideţi, bunul meu senior, faceţi ceva 
pentru omul care v-a servit cel mai bine întotdeauna. 

François se ridică. 

— Ce-mi ceri? spuse el. 

— Ca Maiestatea Voastră... 

— Nenorocitule! Nenorocitule! Vrei oare să te rog 
genunchi? 

— O! Monseniore! 

Şi Monsoreau se înclină. 

— Spune, şopti Francois. 

—  Monseniore, mă veţi împăca cu domnul de 
Meridor? 

— Da. 

—  Monseniore, îmi veţi semna contractul de 
căsătorie cu domnişoara de Meridor? 

— Da, făcu ducele cu o voce înăbuşită. 

— Şi o veţi onora pe soţia mea cu un zimbet în ziua 
cînd va apărea în cercul reginei, căreia vreau să am 
cinstea s-o prezint? 

— Da, spuse François; asta e tot? 

— Absolut tot, Monseniore. 

— Du-te, ai cuvîntul meu. 

— Şi dumneavoastră, spuse Monsoreau apropiindu- 
se de urechea ducelui, veţi păstra tronul pe care am 
făcut să vă urcați! Adio, Sire. 

De astă dată, el o spuse cu o voce atit de înceată, 
încît armonia acestui cuvînt îi păru foarte dulce prinţului. 

— Nu mai rămîne, gîndi Monsoreau, decit să ştiu 
cum a aflat ducele de toate astea. 


CAPITOLUL XXXVI 
Cum se ţinu Consiliul regelui 


Chiar în ziua aceea, domnul de Monsoreau, după 
dorinţa manifestată ducelui de Anjou, îşi prezentase soţia 
în cercul reginei mame şi acela al reginei. 

Henric, grijuliu cum îi era obiceiul, se dusese să se 
culce, fiind înștiințat de domnul de Morvilliers, că a doua 
zi trebuia să ţină un mare consiliu. 

Henric nu-i puse nici o întrebare cancelarului; era 
tirziu, Maiestatea Sa avea dorinţa să doarmă. Se alese 
ora cea mai potrivită pentru a nu deranja nici odihna, nici 
somnul regelui. 

Acest demn magistrat îşi cunoştea perfect stăpiînul 
şi ştia contrariu lui Filip de Macedonia, regele somnoros 
sau flămînd nu ar asculta cu destulă limpezime 
comunicările ce avea să-i facă. 

El mai ştia de asemenea că Henric, ale cărui 
insomnii erau dese, — aceasta este datoria omului care 
trebuie să vegheze asupra somnului altora, — avea să se 
gîndească în timpul nopţii la audiența cerută şi avea s-o 
dea cu o curiozitate mărită de gravitatea situaţiei. 

Totul se petrecu după cum prevăzu domnul de 
Morvilliers. 

După un prim somn de trei sau patru ore, Henric se 
trezi; cererea cancelarului îi veni în minte, se aşeză pe 
pat, începu să se gindească şi, plictisit de a se gîndi 
singur, îşi îmbrăcă pantalonii de mătase, îşi încălţă 
pantofii şi fără să schimbe nimic din toaleta de noapte, 
care îl făcea asemănător cu o fantomă, se îndreptă la 
lumina lămpii sale, care, de cînd sufletul Celui Veşnic 
trecuse în Anjou împreună cu Saint-Luc, nu se mai 
stingea; el se îndreptă, zic, spre camera lui Chicot, 
aceeaşi unde se celebrase într-un mod atît de fericit 
nunta domnişoarei de Brissac. 

Gasconul cufundat într-un somn adînc, sforăia ca 
nişte foale. 

Henric îl trase de trei ori de braţ fără să se 
trezească. 

La a treia oară totuşi regele însoţind gestul de voce 
şi strigindu-l pe Chicot cît îl ţinea gura, Gasconul 
deschise un ochi: 

— Chicot! repetă regele. 

— Ce s-a mai întîmplat? întrebă Chicot. 

— Ei! prietene, spuse Henric, cum poţi dormi astfel 
cînd regele tău veghează? 

— Ah! Dumnezeule! strigă Chicot prefăcîndu-se că 
nu-l recunoaşte pe rege; oare Maiestatea Sa şi-a stricat 
stomacul? 

— Chicot, prietene, spuse Henric, eu sînt. 

— Care, eu? 

— Eu, Hemric. 

— Hotărit, fiule, cred că te înăbuşe sitarii. Cu toate 
astea ţi-am atras atenţia; ai mîncat prea mulţi ieri seară, 
ca şi din ciorba aceea de raci. 

— Nu, spuse Henric, căci abia am gustat. 

— Atunci, spuse Chicot, poate vei fi fost otrăvit. Pe 
toţi dracii! ce galben eşti! Henric. 

— Este masca mea de pînză, prietene, spuse regele. 

— Aşadar nu eşti bolnav? 

— Nu. 

— Atunci, pentru ce mă trezeşti? 

— Pentru că mă rod necazurile. 

— Ai necazuri? 

— Multe. 

— Cu atît mai bine. 

— Cum, cu atît mai bine? 

— Da, necazurile te fac să te gindeşti; şi te vei gîndi 
că nu se trezeşte un om cinstit la ora două dimineaţa 
decit pentru a-i face un dar. Ce mi-aduci tu, să vedem? 

— Nimic, Chicot; vin să vorbesc cu tine. 

— Nu e destul. 

— Chicot, domnul de Morvilliers a venit aseară la 
curte. 

— Proastă societate mai primeşti, Henric; şi pentru 
ce a venit? 

— Pentru ca să-mi ceară audienţă. 

— Ah! iată un om care ştie să trăiască; nu ca tine, 
care intri în camera oamenilor la ora două dimineaţa fără 
să-i anunţi. 

— Ce-o fi avînd să-mi spună, Chicot? 

— Cum, nenorocitule! strigă Gasconul, pentru a mă 
întreba acest lucru mă trezeşti tu? 

— Chicot, prietene, ştii că domnul de Morvilliers se 
ocupă cu poliţia mea? 

— Nu, pe legea mea, spuse Chicot, nu ştiam. 

— Chicot, spuse regele, eu găsesc dimpotrivă că 
domnul de  Morvilliers este totdeauna foarte bine 
informat. 

— Şi cînd mă gindesc, spuse Gasconul, că aş putea 
să dorm în loc să ascult asemenea braşoave. 

— Te îndoieşti de supravegherea cancelarului? 
întrebă Henric. 

— Da, la naiba! mă îndoiesc, spuse Chicot, şi am 
motivele mele. 

— Care? 

— Dacă îţi arăt unul singur, îţi va fi deajuns? 

— Da, dacă e bun. 

— Şi mă vei lăsa în pace după aceea? 

— Desigur. 

— Ei bine! într-o zi, nu, era într-o seară... 

— Puțin importă. 

— Dimpotrivă, importă foarte mult. Ei bine! într-o 
seară te-am bătut în strada Froidmentel; îi aveai cu tine 
pe Qu€lus şi Schomberg... 

— M-ai bătut? 

— Da, v-am ciomăgit pe toţi trei. 

— Din ce pricină? 

— Îl insultaseţi pe pajul meu, voi aţi primit loviturile 
şi domnul de Morvilliers nu v-a spus nimic. 

— Cum! strigă Henric, tu erai, ticălosule? tu erai, 
nelegiuitule? 

— Chiar eu, spuse Chicot frecîndu-şi miinile; nu-i 
aşa, fiule, că lovesc bine cînd lovesc? 

— Mizerabile! 

—Mărturiseşti aşadar că e adevărat? 

— Voi pune să te biciuiască, Chicot. 

— Nu e vorba despre asta: e adevărat, da sau nu? 
iată tot ceea ce te întreb. 

— Tu ştii bine că e adevărat, nenorocitule! 

— L-ai chemat a doua zi pe domnul de Morvilliers? 

— Da, erai şi tu de faţă cînd a venit. 

— l-ai povestit accidentul neplăcut care i se 
întîmplase în ajun unui gentilom prieten de-al tău? 

— Da. 

— l-ai poruncit să-l găsească pe vinovat? 

— Da. 

— ŢI l-a găsit? 

— Ei bine! atunci du-te de te culcă, Henric, vezi că 
poliţia este prost făcută. 

Şi întorcîndu-se spre perete, fără a voi să răspundă 
mai mult, Chicot se apucă să sforăie, cu un zgomot de 
artilerie grea, care îi luă regelui orice speranţă de a-l 
scoate din acest al doilea somn. 

Henric se înapoie suspinînd în camera sa şi, în lipsa 
altui interlocutor, începu să-şi deplingă, împreună cu 
ogarul său Narcisse, nenorocirea pe care o au regii de a 
nu cunoaşte niciodată adevărul decît pe spusele lor. 

A doua zi sfatul se adună. El varia după prieteniile 
schimbătoare ale regelui. De astă dată el era format din 
Qu€lus, Maugiron, d'Epernon şi Schomberg, în favoare 
toţi patru de mai bine de şase luni. 

Chicot, aşezat la capătul mesei, tăia nişte vaporaşe 
din hîrtie şi le alinia cu metodă, pentru a face, spunea el, 
o flotă Maiestăţii Sale prea creştine, după modelul flotei 
regelui prea catolic. 

Fu anunţat domnul de Morvilliers. 

Omul de Stat îşi pusese costumul cel mai posomorit 
şi luase înfăţişarea cea mai jalnică. După un salut adînc 


472 


care îi fu înapoiat de Chicot, el se apropie de rege: 

— Mă aflu, spuse el, în faţa consiliului Maiestăţii 
Voastre? 

— Da, în faţa celor mai buni prieteni ai mei. 
Vorbeşte. 

— Ei bine! Sire, capăt încredere şi chiar am nevoie 
de ea: E vorba să denunţ un complot foarte grozav 
Maiestăţii Voastre. 

— Un complot! strigară toţi asistenții. 

Chicot îşi ascuţi urechile şi întrerupse fabricarea 
unei frumoase corăbioare cu două catarguri, din care 
voia să facă barca amirală a flotei. 

— Un complot, da, Maiestate, spuse domul de 
Morvilliers  coborind vocea cu acel mister care 
prevesteşte destăinuiri grozave. 

— Oh! oh! făcu regele. Să vedem, e oare un complot 
spaniol? 

In clipa aceea, domnul duce de Anjou, invitat la 
consiliu intră în sală, ale cărei uşi se închiseră 
numaidecit. 

— Auzi, frate, spuse Henric după îndeplinirea 
ceremonialului, domnul de Morvilliers ne denunţă un 
complot împotriva siguranţei Statului! 

Ducele aruncă încet asupra gentilomilor prezenţi 
acea privire atit de limpede şi atît de bănuitoare pe care 
noi o cunoaştem. 

— E oare cu putinţă?... murmură el. 

— Vai! da, Monseniore, spuse domnul de Morvilliers, 
un complot ameninţător. 

— Povesteşte-ni-l şi nouă, spuse Chicot punîndu-şi 
corăbioara terminată în bazinul de cristal aşezat pe 
masă. 

— Da, bolborosi ducele de Anjou, povesteşte-ni-l şi 

nouă, domnule cancelar. 

— Ascult, spuse Henric. 

Cancelarul îşi luă vocea cea mai stinsă, ţinuta cea 
mai plecată, privirea cea mai preocupată. 

— Sire, spuse el, de multă vreme vegheam la 
uneltirile cîtorva nemulţumiţi... 

— Oh!... făcu Chicot, cîtorva... eşti foarte modest, 
domnule de Morvilliers!... 

— Erau, urmă cancelarul, oameni fără căpătii, 
prăvăliaşi,  meşteşugari, sau mici scriitori de-ai 
avocaţilor... mai erau, pe ici pe colo, călugări şi şcolari. 

— Aceştia nu sînt prea mari prinți, spuse Chicot 
foarte liniştit începînd un nou vas cu două catarguri. 

Ducele de Anjou zîmbi silit. 

— Aveţi să vedeţi, Sire, spuse cancelarul. Ştiam că 
nemulţumiţii se folosesc totdeauna de două prilejuri 
principale, războiul sau religia... 

— Foarte chibzuit, spuse Henric. Apoi? 

Cancelarul, fericit de această laudă, urmă: 

— In armată, aveam cîțiva ofiţeri devotați Maiestăţii 
Voastre care mă informau despre toate; cu religia însă 
era mai greu. Atunci mi-am pus oamenii în mişcare. 

—Tot foarte chibzuit, spuse Chicot. 

—Şi în cele din urmă, urmă Morvilliers, am reuşit să-l 
hotărăsc prin agenţii mei, pe un om din jandarmeria 
Parisului... 

— La ce? spuse regele. 

— La a-i spiona pe predicatorii care aţiţă poporul 
împotriva Maiestăţii Voastre. 

Oh! Oh! gîndi Chicot, prietenul meu o fi oare 
cunoscut? 

— Oamenii aceştia primesc inspiraţii, nu de la 
Dumnezeu, Sire, ci de la un partid foarte potrivnic 

coroanei. Partidul acesta, l-am studiat. 

— Foarte bine, spuse regele. 

— Foarte chibzuit, spuse Chicot. 

— Şi îi cunosc speranţele, adăugă triumfător 
Morvilliers. 

— Minunat! strigă Chicot. 

Regele făcu semn Gasconului să tacă. 

Ducele de Anjou nu-l pierdu din vedere pe orator. 

— Vreme de mai bine de două luni, spuse 
cancelarul, am întrebuințat pe cheltuiala Maiestăţii 
Voastre nişte oameni foarte dibaci, de un curaj încercat, 
de o lăcomie nesăţioasă, este adevărat, dar pe care 
aveam grija să o fac să se întoarcă în folosul regelui, căci 
plătindu-i din belşug, cîştigam, cîştigam mai mult. Am 
aflat de la ei că, făcînd sacrificiul unei sume mari de 
bani, aş putea cunoaşte prima întîlnire a conspiratorilor. 

— lată ceva bun, spuse Chicot; plăteşte, regele meu, 
plăteşte! 

— Ei! să nu-ţi pese de aceasta, spuse Henric. Să 
vedem... domnule cancelar, scopurile acestui complot, 
speranţele conspiratorilor... 

— Sire! nu este vorba nici mai mult nici mai puţin 
decît de un al doilea Sfînt Bartolomeu. 

— Împotriva cui? 

— Împotriva hughenoţilor. 

Cei de faţă se priviră surprinşi. 

— Cit te-a costat aceasta, aproximativ? întrebă 
Chicot. 

— Şaptezeci şi cinci de mii de livre de o parte, o sută 
de mii de cealaltă. 

Chicot se întoarse spre rege. 

— Dacă vrei, pentru o mie de scuzi, îţi spun eu 
secretul domnului de Morvilliers, strigă Gasconul. 

Acesta făcu o mişcare de surpriză; ducele de Anjou 
făcu o mutră mult mai bună decit s-ar fi putut aştepta de 
la el. 

— Spune, răspunse regele. 

— Este Liga pur şi simplu, făcu Chicot, Liga începută 
de zece ani. Domnul de Morvilliers a descoperit ceea ce 
orice burghez parizian ştie ca pe tatăl nostru. 

— Domnule..., întrerupse cancelarul. 

— Eu îţi spun adevărul... şi-l voi dovedi, strigă Chicot 
cu un ton de avocat. 

— Spune-mi atunci locul de adunare al partizanilor 
Ligii. 

— Foarte bucuros: 1. Piaţa publică; 2. piaţa pubică; 
3. pieţele publice. 

— Domnul Chicot voieşte să ridă, spuse cancelarul 
silindu-se să zimbească; şi semnul lor de recunoaştere? 

— Sînt îmbrăcaţi în parizieni şi îşi mişcă picioarele 
cînd merg, răspunse cu seriozitate Chicot. 

Un hohot de ris general însoţi această explicaţie. 
Domnul de Morvilliers crezu că ar fi de bun gust să 
cedeze veseliei celorlalţi şi rise împreună cu ei. Dar, 
devenind din nou posomorit: 

— În sfîrşit, spuse el, spionul meu a asistat la una 
din şedinţele lor şi aceasta într-un loc pe care domnul 
Chicot nu-l recunoaşte. 

Ducele de Anjou se îngălbeni. 

— Unde? spuse regele. 

— La miînăstirea Sfînta Genoveva. 

Chicot lăsă să-i cadă o găină de hirtie pe care o 
îmbarca în corabia amirală. 

— Miînăstirea Sfinta Genoveva! spuse regele. 

— E cu neputinţă, murmură ducele. 

— E chiar aşa, spuse Morvilliers, mulţumit de efectul 

produs şi privind triumfător toată adunarea. 

— Şi ce au făcut, domnule cancelar? Ce au hotărît? 
întrebă regele. 

— Ca partizanii Ligii să-şi numească şefi, ca fiecare 
înrolat să se înarmeze, că fiecare provincie să primească 
un trimis din metropola răsculată, ca toţi hughenoţii 
iubiţi de Maiestatea Sa, acestea sînt expresiile lor... 

Regele zîmbi. 

—Să fie măcelăriți în ziua hotărită. 

— Atita tot? întrebă Henric. 

— La naiba! spuse Chicot, se vede că eşti catolic. 

— E oare totul? spuse ducele. 

— Nu, Monseniore... 

— La naiba! cred şi eu că nu e tot. Dacă nu am avea 
decît atît pentru 175.000 de livre, ar însemna că regele a 
fost furat. 

— Vorbeşte, domnule cancelar, spuse regele. 

— Sînt şi şefi... 

Chicot văzu mişcîndu-se pe inima ducelui tunica pe 
care o săltau bătăile inimii. 

— l-auzi, i-auzi, spuse el, un complot care are şefi, e 
uimitor. Cu toate astea, ne mai trebuie încă ceva pentru 
cele 175.000 de livre ale noastre. 

— Şefii aceştia... numele lor? întrebă regele; cum se 
numesc şefii aceştia? 

— Mai întîi, un predicator, un fanatic, un turbat al 
cărui nume l-am cumpărat cu zece mii de livre. 

— Şi bine ai făcut. 

— Călugărul genovevan Gorenflot! 

— Sărmanul de el! făcu Chicot cu o compătimire 
adevărată. Era scris ca aventura aceea să nu-i 
reuşească. 

— Gorenflot! spuse regele scriind acest nume; 

bine... apoi... 

— Apoi... spuse cancelarul şovăind; dar, Sire, 
aceasta e tot... Dacă Maiestatea Voastră ar fi singură, ar 
afla mai mult. 

— Spune, domnule cancelar, nu am decit prieteni 
aci... spune. 

— Oh! Sire, acela pe care şovăiesc a-l numi, are de 
asemenea prieteni foarte puternici... 

— Alături de mine? 

— Pretutindeni. 

— Sînt mai puternici decît mine? strigă Henric palid 
de miînie şi de nelinişte. 

— Sire, un secret nu se spune cu voce tare. Scuzaţi- 
mă, dar eu sînt om de Stat. 

— E adevărat. 

— E foarte chibzuit! spuse Chicot, dar noi toţi sîntem 
oameni de Stat. 

— Domnule, spuse ducele de Anjou, vom prezenta 
regelui prea umilele noastre respecte dacă această 
comunicare nu poate făcută în prezenţa noastră. 

Domnul de Morvilliers stătea la îndoială. Chicot 
pîndea pînă şi cel mai mic gest, temîndu-se ca nu cumva 
cancelarul oricît de naiv părea să fie, să nu reuşească a 
descoperi ceva mai puţin simplu decit primele sale 
destăinuiri. 

Regele îi făcu un semn cancelarului să se apropie, 
ducelui de Anjou să rămînă pe loc, lui Chicot să tacă, 
celor trei favoriţi să-şi îndrepte atenţia în altă parte. 

Numaidecit, domnul de Morvilliers se plecă spre 
urechea Maiestăţii Sale; dar nu făcuse nici jumătate din 
mişcarea măsurată după toate regulile etichetei, cînd un 
vuiet asurzitor răsună în curtea Luvrului. Regele se ridică 
imediat; domnii de Qu€lus şi d'Epernon se repeziră spre 

fereastră; domnul de Anjou îşi duse mîna la spadă, ca şi 
cînd tot acest zgomot ameninţător ar fi fost îndreptat 
împotriva lui. 

Chicot, ridicîndu-se pe virfuri, putu privi în curte şi în 
stradă. 

— la te uită! domnul de Guise, strigă el cel dintii, 
domnul de Guise care intră la Luvru. 

Regele făcu o mişcare. 

— E adevărat, spuseră gentilomii. 

— Ducele de Guise, bolborosi ducele de Anjou. 

— lată ceva ciudat... Nu-i aşa? ca domnul duce de 
Guise să fie la Paris, spuse cu încetineală regele care 
citise în privirea aproape năucită a domnului de 
Morvilliers numele pe care acesta din urmă voia să i-l 
spună la ureche. Nu cumva comunicarea pe care voiai să 
mi-o faci, era în legătură cu vărul meu de Guise? îl 
întrebă el în şoaptă pe magistrat. 

— Da, Sire, el e acela care prezida şedinţa, răspunse 
cancelarul pe acelaşi ton. 

— Şi ceilalţi?... 

— Nu cunosc pe alţii... 

Henric îl întrebă pe Chicot din ochi. 

— Pe toţi dracii! strigă Gasconul aşezindu-se ca un 
rege: lăsaţi-l să intre pe vărul meu de Guise! 

Şi plecîndu-se spre Henric: 

— lată unul, îi spuse el la ureche, al cărui nume cred 
| cunoşti destul de bine, pentru a nu mai avea nevoie 
| scrii. 

Uşierii deschiseră uşa cu zgomot. 

— Un singur canat, domnilor, spuse Henric, unul 
singur! Amiîndouă sînt pentru rege! 

Ducele de Guise era destul de înaintat în galerie 
pentru a auzi aceste cuvinte; dar aceasta nu schimbă 

nimic din zimbetul cu care se hotărise să-l întîmpine pe 
rege. 


CAPITOLUL XXXVII 
Ce căuta domnul de Guise la Luvru 


Înapoia domnului de Guise veneau în mare număr 
ofiţeri, curteni, gentilomi; înapoia acestei strălucite 
escorte venea poporul, escortă mai puţin strălucită, însă 
mai sigură şi mai cu seamă de temut. 

Numai că gentilomii intraseră în palat iar poporul 
rămăsese la poartă. 

Din rîndurile acestui popor porneau tipetele care se 
auzeau chiar în momentul în care ducele de Guise, pe 
care îl pierduseră din vedere, pătrundea în galerie. 

La vederea acestui fel de armată care slujea drept 
cortegiu eroului parizian de fiecare dată cînd apărea pe 
străzi, gărzile îşi luaseră armele şi, rînduiţi înapoia 
viteazului lor colonel, aruncau poporului priviri 
amenințătoare, iar triumfătorului provocări mute. 

Guise băgase de seamă atitudinea acestor soldaţi 
pe care îi comanda Crillon; el adresă un mic salut plin de 
graţie colonelului care, cu spada în mînă, stătea la patru 
paşi în faţa oamenilor săi şi care rămase ţeapăn şi 
nepăsător în dispreţuitoarea lui nemişcare. 

Această revoltă a unui om şi a unui regiment 
împotriva puterii sale în mod atît de general stabilită, îl 
izbi pe duce. Fruntea îi deveni o clipă îngrijorată; dar pe 
măsură ce se apropia de rege, fruntea i se lumina: atit de 
mult încît, după cum l-am văzut sosind la cabinetul lui 
Henric al Ill-lea, el intră înăuntru zimbind. 

— A! Dumneata eşti, vere, spuse regele, ce zgomot 
mare faci.Nu cumva sună trompetele? Mi s-a părut că le 
aud. 

— Sire, răspunse ducele, trompetele nu sună la Paris 
decit pentru rege, în companie decit pentru general şi eu 
sînt prea obişnuit şi cu curtea şi cu cîmpul de luptă 
pentru a mă înşela. Aci trompetele ar face prea mult 
zgomot pentru un supus; acolo nu ar face destul pentru 
un prinţ. 

Henric îşi muşcă buzele. 

— La naiba! spuse el după o tăcere întrebuințată să- 
| mistuie din ochi pe prinţul lorenez, eşti foarte 
strălucitor, vere! Oare soseşti de la asediul cetăţii La 
Charite abia astăzi? 

— Abia astăzi, da, Sire, răspunse ducele cu o uşoară 
roşeaţă. 

— Pe legea mea, ne face multă onoare, vere, vizita 
dumitale, multă onoare, multă onoare. 

Henric al Ill-lea repeta cuvintele cînd avea prea 
multe idei de ascuns, aşa după cum se îngroaşă rîndurile 
soldaţilor în faţa unei baterii de tunuri care nu trebuie să 
fie demascată decit într-un anumit moment. 

— Multă onoare, repetă Chicot cu o intonaţie atit de 
exactă, încît s-ar fi putut crede că aceste două cuvinte 
veneau tot de la rege. 

— Sire, spuse ducele, Maiestatea Voastră voieşte să 
glumească fără îndoială: cum ar putea oare vizita mea 
să-l onoreze pe acela de la care vine toată onoarea? 

— Vreau să spun, domnule de Guise, răspunse 
Henric, că orice bun catolic are obiceiul, la înapoierea din 
luptă, să-l vadă pe Dumnezeu mai întîi, în vreunul din 
templele sale; regele nu vine decît după Dumnezeu. 
Cinsteşte pe Dumnezeu, serveşte-l pe rege, dumneata 

ştii, vere, că aceasta este o zicală jumătate religioasă, 
jumătate politică. 

Roşeaţa ducelui de Guise fu de astă dată mai 
pronunţată; regele, care vorbise privind pe duce drept în 
faţă, văzu această roşeaţă şi privirea sa, ca şi cînd ar fi 
fost călăuzită de o mişcare instinctivă, trecînd de la 
ducele de Guise la ducele de Anjou, văzu cu mirare că 
bunul său frate era pe atit de palid pe cît de roşu era 
vărul său. 

Această emotie, traducîndu-se în două feluri atit de 
opuse, îl izbi. El îşi întoarse ochii cu prefăcătorie şi luă o 
înfăţişare blîndă, catifea sub care nimeni, mai bine ca 
Henric al III-lea, nu ştia să-şi ascundă ghiarele-i regale. 

— Ìn orice caz, duce, spuse el, bucuria mea e 
nespusă văzindu-te scăpat din toate acele întîmplări 
nenorocite ale războiului, cu toate că dumneata căutai 
primejdia, după cit se spune, cu prea multă îndrăzneală. 
Insă primejdia te cunoaşte, vere, şi fuge de dumneata. 

Ducele se înclină în faţa complimentului. 

— Aşadar îţi voi spune, vere, să nu mai fii atît de 
ambițios după primejdiile de moarte, căci ar fi într- 
adevăr foarte dureros pentru nişte leneşi ca noi, care 
dormim, mîncăm, vinăm şi care, drept orice cuceriri 
născocim mode şi rugăciuni noi. 

— Da, Sire, spuse ducele agăţindu-se de acest din 
urmă cuvînt. Noi ştim că sînteţi un prinţ luminat şi 
evlavios şi că nici o plăcere nu poate să vă facă să 
pierdeţi din vedere interesele Bisericii. De aceea am 
venit cu atita încredere la Maiestatea Voastră. 

— Priveşte puţin încrederea vărului tău, Henric, 
spuse Chicot arătindu-i regelui pe gentilomii care, din 
respect, rămăseseră afară din apartament; şi-a lăsat o 
treime din ei la uşa cabinetului tău şi celelalte două 

treimi la poarta Luvrului. 

— Cu încredere? repetă Henric; nu vii oare 
totdeauna cu încredere la mine, vere? 

— Sire, ştiu ce vreau să zic; această încredere 
despre care vorbesc e în legătură cu propunerea ce 
socotesc să v-o fac. 

— Ah! ah! ai să-mi propui ceva, vere? Atunci, 
vorbeşte cu încredere, după cum spui, cu toată 
încrederea. Ce ai să-mi propui? 

— Aducerea la îndeplinire a uneia dintre cele mai 
frumoase idei au pus în mişcare lumea creştină de cînd 
cruciadele au ajuns cu neputinţă. 

— Vorbeşte, duce. 

— Sire, urmă ducele, dar de astă dată ridicînd vocea 
în aşa fel încît să fie auzit din anticameră, Sire, nu este 
un titlu zadarnic acela de rege Prea Creştin, el obligă la o 
sîrguinţă înfocată pentru apărarea religiei. Fiul mai mare 
al Bisericii, şi acesta este titlul vostru, Sire, trebuie să fie 
totdeauna gata să-şi apere mama. 

— la te uită, spuse Chicot, la vărul meu care predică 
cu o spadă mare la şold şi cu un coif pe cap; e ciudat! 
acum nu mă mai mir că vor să facă războiul şi călugării; 
Henric, îţi cer un regiment pentru Gorenflot. 

Ducele se făcu că nu aude; Henric încrucişă 
picioarele unul peste altul,îşi puse cotul pe genunchi şi îşi 
răzimă bărbia în palmă. 

— Nu cumva Biserica e ameninţată de Sarazini, 
scumpul meu duce? întrebă el; sau poate năzuieşti din 
întîmplare la titlu de rege... al lerusalimului? 

— Sire, reluă ducele, acea mare mulţime de popor 
care mă urma slăvindu-mi numele, nu mă onora cu 
acea primire, vă rog să mă credeţi, decit pentru a 
răsplăti ardoarea zelului meu pentru apărarea credinţei. 

Am mai avut odată cinstea să vorbesc Maiestăţii Voastre 
înainte de suirea sa pe tron, de un proiect de alianţă 
între toţi adevărații catolici. 

— Da, da, spuse Chicot; da, eu îmi aduc aminte, e 
vorba de Ligă, la naiba! Henric, Liga prin Sfintul 
Bartolomeu! Liga, regele meu; pe cuvintul meu, eşti 
foarte uituc, fiule, că nu-ţi aduci aminte de o idee atit de 
triumfătoare. 

Ducele se întoarse la auzul acestor cuvinte şi lăsă să 
cadă o privire dispreţuitoare asupra aceluia care le 
rostise, neştiind cîtă greutate aveau aceste cuvinte în 
mintea regelui, încărcate cum erau şi de destăinuirile 
făcute cu puţin mai înainte de către domnul de 
Morvilliers. 

Ducele de Anjou înţelese şi, ducîndu-şi un deget la 
buze, îl privi ţintă pe ducele de Guise, palid şi nemişcat 
întocmai ca statuia Prevederii. 

De astă dată regele nu băgă de seamă semnul de 
înţelegere care lega între ele interesele celor doi prinți; 
dar Chicot, apropiindu-se de urechea sa sub motivul de 
a-i aranja penele de la pălărie, îi spuse în şoaptă: 

— Uită-te la fratele tău, Henric. 

Privirea lui Henric se ridică repede; degetul ducelui 
se lăsă în jos aproape tot atit de repede; însă era prea 
tîrziu. Henric văzuse mişcarea şi îi ghicise recomandaţia. 

— Sire, urmă ducele de Guise, care văzuse mişcarea 
lui Chicot, dar care nu putuse să-i audă cuvintele, 
catolicii, într-adevăr, au numit această asociaţie Sfinta 
Ligă; ea are drept scop principal să întărească tronul 
împotriva hughenoţilor, duşmanii săi de moarte. 

— Bine zis! strigă Chicot. Aprob pedibus et nutu. 

— Însă, urmă ducele, nu e deajuns să te asociezi; nu 
e deajuns să formezi o masă, oricît de compactă ar fi; 


484 


trebuie să-i dai o direcţie. Or, într-un regat ca acela al 
Franţei, mai multe milioane de oameni nu se adună fără 
încuviințarea regelui. 

— Mai multe milioane de oameni! strigă Henric 
nefăcînd nici o sforţare pentru a ascunde o surpriză care 
ar fi luată pe bună dreptate drept frică. 

— Mai multe milioane de oameni, repetă Chicot, un 
mic sîmbure de nemulţumiţi şi care, dacă e semănat, 
după cum nu mă îndoiesc, de miini dibace, va da roade 
frumoase. 

De astă dată, răbdarea ducelui păru să fi ajuns la 
capăt; el îşi strînse buzele dispreţuitoare apăsînd 
podeaua cu un picior pe care nu îndrăznea s-o izbească: 

— Mă mir, Sire, spuse el, că Maiestatea Voastră 
îngăduie să fiu întrerupt atît de des cînd am cinstea să-i 
vorbesc despre lucruri atit de serioase. 

Chicot, la această demonstraţie, a cărei dreptate 
păru ca o întelege, întoarse în jurul lui nişte priviri 
furioase şi, imitind vocea ascuţită a uşierului din 
parlament: 

-—Tăceţi odată! strigă el, sau, pe toţi dracii! veţi 
avea de a face cu mine. 

— Mai multe milioane de oameni! reluă regele, 
căruia îi venea greu să înghită cifra, este măgulitor 
pentru religia catolică; dar faţă de aceste mai multe 
milioane de asociaţi, ciîţi protestanți se află în regatul 
meu? 

Ducele păru să caute. 

— Patru, spuse Chicot. 

Această nouă glumă îi făcu pe prietenii regelui să 
izbucnească în ris, în vreme ce Guise încrunta din 
sprincene şi gentilomii din anticameră murmurau cu 
voce tare împotriva îndrăznelii Gasconului. 

Regele se întoarse încet spre unde veneau aceste 
murmure şi cum, atunci cînd voia, Henric avea o privire 
plină de demnitate, murmurele încetară. 

Apoi, întorcînd aceeaşi privire spre duce, fără a-i 
schimba ceva din expresie: 

— Să vedem, domnule, spuse el, ce ceri?... La 
ţintă... la ţintă... 

— Cer, Sire, căci popularitatea regelui meu îmi este 
poate chiar mai scumpă decit a mea, cer ca Maiestatea 
Voastră să ne arate limpede că ne este de asemenea 
superior în zelul său pentru religia catolică după cum ne 
este şi în celelalte lucruri, şi că înlătură astfel toate 
pretextele nemulţumiţilor de a reîncepe războaiele. 

— Ah! dacă nu este vorba decit de război, vere, 
spuse Henric, am trupe şi numai sub ordinele dumitale 
ţii, mi se pare, în tabăra pe care ai părăsit-o pentru a-mi 
da aceste minunate sfaturi, aproape douăzeci şi cinci de 
mii de oameni. 

— Sire, cînd vorbeam de război, ar fi trebuit poate 
să mă explic . 

— Explică-te vere; eşti un mare căpitan şi voi avea, 
cred că nu te îndoieşti, plăcere să te aud vorbind de 
asemenea lucruri. 

— Sire, voiam să spun că, în vremurile prin care 
trecem, regii sînt chemaţi să susţină două războaie, 
războiul moral, dacă mă pot exprima astfel şi războiul 
politic; războiul împotriva ideilor şi războiul împotriva 
oamenilor. 

— La naiba! spuse Chicot, straşnică expunere! 

— Tăcere! nebunule, spuse regele. 

— Oamenii, urmă ducele, oamenii sînt vizibili, 
pipăibili muritori; îi împreuni, îi ataci, îi înfrîngi şi cînd i-ai 
înfrînt le faci procese şi îi spînzuri, sau poate chiar mai 

mult. 

— Da, spuse Chicot, îi spînzuri fără proces; este mai 
scurt şi mai regal. 

— Dar ideile, urmă ducele, nu le poţi întîlni astfel, 
Sire, ele alunecă nevăzute şi pătrunzătoare; se ascund 
mai ales de ochii aceluia care voieşte să le distrugă; 
adăpostite în fundul sufletelor, ele prind rădăcini adinci; 
şi cu cît se taie ramurile neprevăzătoare care ies în afară, 
cu atît rădăcinile dinăuntru ajung mai puternice şi mai de 
nedescurcat. O idee, Sire, este un pitic uriaş pe care 
trebuie să-l supraveghezi zi şi noapte; căci ideea care se 
tîra ieri la picioarele voastre, miine vă va stăpini capul. O 
idee, Sire, este scînteia care cade pe paie; trebuie un 
ochi bun în plină zi pentru a ghici începuturile 
incendiului; şi iată pentru ce, Sire, milioane de 
supraveghetori sînt necesari. 

— lată-i daţi la toţi dracii pe cei patru hughenoți din 
Franţa, strigă Chicot; la naiba! îi plîng. 

— Şi tocmai pentru a veghea la această 
supraveghere, urmă ducele, îi propuneam Maiestăţii 
Voastre să numească un şef al acestei sfinte Uniuni. 

— Ai vorbit, vere? îl întrebă Henric pe duce. 

— Da, Sire, şi fără înconjur, după cum a putut vedea 
Maiestatea Voastră. 

Chicot scoase un suspin înspăimîntător, în vreme ce 
ducele de Anjou revenit din prima-i spaimă, îi zimbea 
prinţului lorenez. 

— Ei bine! spuse regele celor ce-l înconjurau, ce 
gîndiţi despre aceasta, domnilor? 

Chicot, fără să răspundă la ceva, îşi luă pălăria şi 
mănuşile; apoi înhăţind de coadă o piele de leu, o trase 
într-un colţ al apartamentului şi se culcă peste ea. 

— Ce faci Chicot? întrebă regele. 

— Sire, spuse Chicot, noaptea, după cît se spune, 
aduce bune sfaturi. De ce se spune aceasta? Pentru că 
noaptea se doarme. Vreau să dorm, sire; şi miine, cu 
capul odihnit, îi voi răspunde vărului meu de Guise. 

Şi se lungi pînă la unghiile animalului. 

Ducele îi aruncă Gasconului o privire furioasă căreia, 
redeschizînd un ochi, acesta îi răspunse printr-un sforăit 
asemănător bubuitului de tunet. 

— Ei bine! Sire, întrebă ducele, ce gîndeşte 
Maiestatea Voastră? 

— Eu gindesc că, ai ca totdeauna dreptate, vere; 
convoacă deci pe principalii membrii ai Ligii, vino în 
fruntea lor şi îl voi alege pe omul care îi trebuie religiei. 

— Cînd, Sire? întrebă ducele. 

— Miine. 

Şi rostind acest din urmă cuvint, îşi împărţi cu 
îndemînare zimbetul. Ducele de Guise avu prima parte, 
ducele de Anjou cea de-a doua. 

Acesta din urmă voia să se retragă împreună cu 
curtea; dar la primul pas pe care-l făcu cu această 
intenţie: 

— Rămii, frate, îi spuse Henric, am să-ţi vorbesc. 

Ducele de Guise îşi apăsă o clipă mîna pe frunte ca 
pentru a strînge o lume de gînduri şi plecă cu toată suita 
sa care se pierdu sub bolte. 

O clipă după aceea se auziră strigătele mulţimii care 
îi saluta ieşirea din Luvru, după cum îi salutase intrarea. 

Chicot sforăia mereu, dar nu am îndrăzni să 
răspundem că dormea. 

CAPITOLUL XXXVIII 
Castor şi Pollux 


Regele îşi concediase toţi favoriţii în vreme ce pe 
fratele său îl oprise. 

Ducele de Anjou care în timpul scenei precedente, 
reuşise să păstreze atitudinea unui om indiferent, 
atitudine care nu putuse să-l înşele pe Chicot şi pe 
ducele de Guise, primi fără bănuială invitaţia lui Henric. 
El nu avea nici o cunoştinţă de acea aruncătură de ochi 
pe care Gasconul făcuse să-i fie trimisă de rege şi care îi 
surprinsese degetul indiscret prea aproape de buze. 

— Frate, spuse Henric, după ce se asigurase că 
afară de Chicot nimeni nu mai rămăsese în cabinet şi 
mergînd cu paşi mari de la uşă la fereastră, ştii că sînt un 
prinţ fericit? 

— Sire, spuse ducele, fericirea Maiestăţii Voastre, 
dacă într-adevăr Maiestatea Voastră se simte fericită, nu 
este decit o răsplată pe care cerul o datorează meritelor 
sale. 

Henric îl privi pe fratele său. 

— Da, fericit, reluă el, căci atunci cînd marile idei 
nu-mi vin mie, ele vin acelora care mă înconjoară. Or, 
este o mare idee aceea care a avut-o vărul meu de 
Guise. 

Ducele se înclină în semn de aprobare. 

Chicot deschise un ochi, ca şi cum nu ar fi auzit aşa 
de bine cu amindoi ochii închişi şi ca şi cum ar fi avut 
nevoie să vadă faţa regelui pentru a-i înţelege mai bine 
cuvintele. 

— De aceea, urmă Henric, reunind sub acelaşi steag 

pe toţi catolicii, a face din regat Biserică, a înarma astfel 
fără să dai nimănui de bănuit , toată Franţa, de la Calais 
pînă la Languedoc, de la Bretania pînă la Burgundia, 
astfel ca să am totdeauna o armată gata să meargă 
împotriva Englezului, Flamandului sau Spaniolului, fără 
ca vreodată nici Flamandul, nici Spaniolul, şi nici Englezul 
să poată să se alarmeze, înţelegi François că aceasta 
este o idee măreaţă? 

— Nu-i aşa, Sire, spuse ducele de Anjou, încîntat de 
a vedea că fratele său era de părerea spuselor ducelui 
de Guise, aliatul său. 

— Da, şi mărturisesc că doresc din toată inima să 
răsplătesc cu dărnicie pe autorul unui aşa de frumos 
proiect. 

Chicot deschise amindoi ochii; dar îi reînchise 
imediat: surprinsese pe faţa regelui unul din acele 
imperceptibile zimbete, vizibile numai pentru el care îl 
cunoştea pe Henric al său mai bine ca orişicine, şi acest 
zimbet îi fu deajuns. 

— Da, urmă regele, o repet,un astfel de proiect 
merită răsplată şi voi face totul pentru acela care l-a 
conceput; este într-adevăr ducele de Guise, acela care 
este părintele acestei bune idei, sau mai degrabă al 
acestei frumoase opere? căci opera este începută, nu-i 
aşa, frate? 

Ducele de Anjou făcu un semn că de fapt lucrul 
primise un început de execuţie. 

— Din ce în ce mai bine, reluă regele. Am spus că 
eram un prinţ fericit; aş fi putut spune foarte fericit, 
François, pentru că nu numai că aceste idei le vin celor 
din preajma mea, dar chiar, în graba lor de a fi folositori 
regelui şi rudei lor, ei execută aceste idei; dar eu te-am 
mai întrebat, dragul meu François, spus Henric punînd 

mîna pe umărul fratelui său, te mai întreb încă dacă 
vărului meu de Guise trebuie să-i fiu recunoscător de 
această regală idee? 

— Nu, Sire, cardinalul de Lorena o avusese de mai 
bine de douăzeci de ani şi numai Sfîntul Bartolomeu i-a 
împiedicat executia, sau mai degrabă momentan i-a 
făcut execuţia zadarnică. 

— Ah! ce păcat că a murit cardinalul de Lorena! 
spuse Henric, l-aş fi făcut papă la moartea  Sanctităţii 
Sale Grigore al III-lea; dar nu e mai puţin adevărat, urmă 
Henric cu acea blindeţe care făcea din el primul 
comediant din regatul său, nu e mai puţin adevărat că 
nepotul său a moştenit ideea şi a făcut-o să rodească. 
Din nenorocire, nu pot să-l fac papă pe el; însă îl voi 
face... ce aş putea oare să-l fac ceea ce să nu fie, 
François? 

— Sire, spuse François cu totul înşelat de cuvintele 
fratelui său, exageraţi meritele vărului nostru; ideea nu 
este decit o moştenire, după cum aţi spus, însă un om l-a 
ajutat foarte mult să cultive această moştenire. 

— Fratele său cardinalul, nu-i aşa? 

— Fără îndoială, s-a ocupat şi el, însă altul este. 

— Nu o fi Mayenne? 

— O! Sire, spuse ducele, îi faceţi prea multă cinste. 

— Aşa e. Cum să-mi închipui că o idee politică poate 
să-i vină unui asemenea măcelar. Dar cui oare trebuie 
să-i fiu recunoscător de această idee dată vărului meu de 
Guise, François? 

— Mie, Sire, spuse ducele. 

— Dumitale! făcu Henric ca şi cînd ar fi fost în 
culmea mirării. 

Chicot deschise un ochi. 

— Cum! spuse Henric, cînd vedeam toată lumea 

dezlănţuită împotriva mea, predicatorii împotriva viciilor 
mele, poeţii şi epigramiştii împotriva moravurilor mele, 
doctorii în politică împotriva greşelilor mele; în vreme ce 
prietenii mei rideau de neputinta mea, în vreme ce 
situaţia ajunsese atît de încurcată, în vreme ce eu 
slăbeam văzînd cu ochii şi îmi albea părul în fiecare zi, o 
asemenea idee ţi-a venit, François, dumitale, care, 
trebuie s-o mărturisesc, — vezi, omul e slab şi regii sînt 
orbi — dumitale pe care nu te priveam totdeauna ca pe 
un prieten? Ah! François, cît de vinovat sînt! 

Şi Henric, înduioşat pînă la lacrimi, întinse mîna 
fratelui său. 

Chicot deschise amindoi ochii. 

— Oh! Dar, urmă Henric, ideea e minunată. 
Neputînd strînge impozite şi nici înarma trupe fără să fac 
lumea să ţipe; neputindu-mă plimba, dormi şi nici iubi 
fără să-i fac pe toţi să ridă, iată că ideea domnului de 
Guise, sau mai de grabă a dumitale, frate, îmi dă în 
acelaşi timp armată, bani, prieteni şi odihnă. Acum, 
pentru ca această odihnă să dureze, François, e nevoie 
de un singur lucru. 

— Care? 

— Vărul meu a vorbit adineauri de a da un şef 
întregii mişcări. Şeful acesta, înţelegi bine, François, nu 
poate să fie nici unul din favoriţii mei; nici unul nu are în 
acelaşi timp mintea şi inima trebuincioase unei atit de 
mari răspunderi. Qu€lus este viteaz, însă nenorocitul, nu 
este ocupat decit cu dragostea sa. Maurion este viteaz; 
însă, înfumuratul, nu se gîndeşte decit la toaleta sa. 
Schomberg este viteaz; însă nu are minte destul de 
luminată, chiar prietenii săi sînt siliţi s-o recunoască. 
D'Epernon este viteaz; însă este un prefăcut în care nu 
m-aş încrede o singură clipă, cu toate că mă port bine cu 

el. Dar, dumneata ştii, François, spuse Henric cu o 
delăsare crescîndă, una din cele mai grele sarcini ale 
regilor este aceea de a fi siliţi să se prefacă. Aşa că, vezi, 
adăugă Henric, cînd pot vorbi cu inima deschisă ca în 
clipa de faţă, ah! mai răsuflu şi eu. 

Chicot închise din nou amîndoi ochii. 

— Ei bine! spuneam deci, urmă Henric, că dacă 
vărul meu de Guise a avut această idee, ideea în 
dezvoltarea căreia dumneata ai avut o parte atit de 
importantă, François, lui trebuie să-i revină sarcina de a 
o duce la îndeplinire. 

— Ce spuneţi, Sire? strigă François gifiind de 
nelinişte. 

— Spun că, pentru o asemenea mişcare, trebuie un 
mare prinţ. 

— Sire, băgaţi de seamă! 

— Un bun căpitan, un dibaci mijlocitor. 

— Un dibaci mijlocitor, mai ales, repetă ducele. 

— Ei bine! François, oare postul acesta, sub toate 
raporturile, nu i se potriveşte domnului de Guise? Ce 
zici? 

— Frate, spuse François, domnul de Guise este 
destul de puternic şi aşa. 

— Da, fără îndoială, însă tocmai puterea lui face 
forţa mea. 

— Ducele de Guise are armata şi burghezimea, 
cardinalul de Lorena are Biserica; Mayenne este un 
instrument în mîinile celor doi fraţi; aţi aduna prea multe 
forţe într-o singură mînă. 

— Aşa e, spuse Henric, mă gîndisem şi eu la acest 
lucru, François. 

— Dacă Guisii ar fi fost prinți francezi, ar fi mai 
mers; 

interesul lor ar fi fost să mărească pe cit se poate casa 
Franţei. 

— Fără îndoială, însă, dimpotrivă, sînt prinți lorenezi. 

— Dintr-o casă mereu în duşmănie cu a noastră. 

— Ascultă, François, mi-ai atins rana, ei, Doamne! 
nu te credeam aşa de bun om politic; ei bine, da, iacă 
ceea ce mă face să slăbesc, ceea ce face să-mi albească 
părul; ascultă, este tocmai această înălţare a casei de 
Lorena alături de a noastră; nu este zi, vezi dumneata, 
François, în care aceşti trei Guisi, — bine ai spus că ei 
trei ţin totul — nu este zi în care, fie ducele, fie 
cardinalul, fie Mayenne, unul sau altul în sfirşit, prin 
îndrăzneală sau prin dibăcie, prin forţă sau viclenie, să 
nu-mi răpească vreo fişie din partea mea, vreo părticică 
din prerogativele mele, fără ca eu, sărac, slab şi izolat 
cum sînt, să pot lupta împotriva lor. Ah! Frangois, dacă 
am fi putut citi în inima dumitale cum citesc în clipa de 
faţă, desigur, găsind în dumneata un sprijin, aş fi putut 
rezista mai bine decit am făcut-o; dar acum vezi 
dumneata, este prea tirziu. 

— Pentru ce? 

— Pentru că ar însemna să dau o luptă şi într- 
adevăr, orice luptă mă oboseşte; îl voi numi deci şef al 
Ligii. 

— Nu aţi face bine, frate, spuse François. 

— Dar pe cine vrei să-l numesc, François? Cine va 
primi acest post primejdios, da, primejdios, căci nu ai 
văzut care era ideea ducelui? Era să-l numesc şef al 
acestei Ligi. 

— Ei bine? 

— Ei bine! oricine pe care-l voi numi în această 
funcţie, va deveni duşmanul său. 

— Numiţi un om destul de puternic pentru ca forţa 

lui, sprijinită pe a voastră, să nu aibă nimic de temut de 
la forţa şi puterea celor trei Lorenezi uniţi. 

— Ei! bunul meu frate, spuse Henric cu o voce 
descurajată, nu ştiu pe nimeni care să îndeplinească 
aceste condiţii. 

— Priviţi în jurul vostru, Sire. 

— În jurul meu, nu te văd decît pe dumneata şi pe 
Chicot, frate, care sînteţi adevărații mei prieteni. 

— Oh! oh! murmură Chicot, oare voieşte să-mi joace 
vreo festă? 

Şi el îşi închise din nou amindoi ochii. 

— Ei bine! spuse ducele, nu înţelegeţi, frate? 

Henric privi pe ducele de Anjou ca şi cînd un văl i-ar 
fi căzut de pe ochi. 

— Ei, ce! strigă el. 

François făcu o mişcare din cap. 

— Dar nu, spuse Henric, dumneata nu vei primi 
niciodă,Franqois. Sarcina este prea grea: nu eşti 
dumneata desigur acela care te vei deprinde să faci 
exerciţii cu toţi acei burghezi; nu vei fi dumneata acela 
care-şi va da osteneala de a revizui discursurile 
predicatorilor; nu vei fi dumneata acela care, în caz de 
luptă, vei merge să faci pe casapul pe străzile Parisului, 
transformate în abator; trebuie să fii întreit ca domnul de 
Guise şi să ai un braţ drept care se numeşte Carol şi un 
braţ stîng care se numeşte Ludovic. Or, ducele a ucis 
foarte bine în noaptea Sfîntului Bartolomeu; cum ţi se 
pare, François? 

— Foarte bine a ucis, Sire! 

— Da, se poate. Dar nu-mi răspunzi la întrebarea 
mea, François. Ce! ţi-ar place să faci slujba pe care am 
spus-o! te vei obişnui cu cămaşa de zale a acestor 
hoinari şi cu tigaia pe care şi-o pun pe cap în loc de 

cască? Ce! te vei face popular, dumneata, supremul 
senior al curţii noastre? La naiba! frate, cum se schimbă 
omul cu vîrsta! 

— Eu nu voi face poate acestea pentru mine, Sire, 
dar voi face desigur pentru dumneavoastră. 

— Bun frate, excelent frate, spuse Henric ştergindu- 
şi cu virful degetului o lacrimă care nu existase niciodată. 

— Deci, spuse François, nu v-ar displace prea mult, 
frate, să mă încarc cu această însărcinare pe care 
socoteaţi s-o încredinţaţi domnului de Guise? 

— Să-mi displacă, mie! strigă Henric. La naiba! nu, 
aceasta nu-mi displace, mă încîntă, dimpotrivă. Aşadar şi 
dumneata te-ai gîndit la Ligă. Cu atît mai bine, la naiba! 
cu atit mai bine. Aşadar, dumneata de asemenea, ai avut 
o mică parte din idee, ce spun, o mică parte? o mare 
parte! După cele ce mi-ai spus, este minunat, pe cuvintul 
meu. Nu sînt înconjurat, într-adevăr, decît de minţi 
superioare şi eu sînt marele măgar al regatului meu. 

— O! Maiestatea Voastră glumeşte. 

— Eu! să mă ferească Dumnezeu! situaţia este prea 
gravă. O spun, cum o gindesc, François; mă scoţi dintr-o 
mare încurcătură, cu atît mai mare cu cit, de cîtva timp, 
vezi dumneata, François, sînt bolnav, facultăţile mă lasă. 
Miron îmi explică aceasta adesea. Dar să vedem, să 
revenim la lucruri serioase; de altfel, ce nevoie am de 
mintea mea dacă mă pot lumina la flacăra minţii 
dumitale? Spuneam, deci că te voi numi şef al Ligii, ce 
zici? 

François tresări de bucurie. 

— Oh! spuse el, dacă Maiestatea Voastră m-ar crede 
demn de această încredere. 

—Incredere; ah! din moment ce nu domnul de Guise 
este acela care e şeful, de cine vrei dumneata să mă 

feresc? De însăşi Liga? Oare din întîmplare Liga mi-ar fi 
primejdioasă? Vorbeşte, bunul meu François, spune-mi 
totul. 

— Ah! Sire, făcu ducele. 

— Ce nebun sînt! reluă Henric; în acest caz fratele 
meu nu va mai fi şef, sau, mai bine încă, din moment ce 
fratele meu va fi şeful, nu va mai fi primejdie. Ce zici? 
Este logică aceasta şi pedagogul nostru nu ne-a furat 
banii; nu, pe cuvintul meu, nu am bănuieli. De altfel, 
cunosc destui spadasini în Franţa pentru a fi sigur că mă 
lupt în bună tovărăşie împotriva Ligii, în ziua cînd Liga 
mi-ar stingheri prea mult mişcările. 

— E adevărat, Sire, răspunse ducele cu o naivitate 
aproape tot atit de bine prefăcută ca aceea a fratelui 
său, regele este tot rege. 

Chicot deschise un ochi. 

— La naiba, spuse Henric. Insă din păcate şi mie îmi 
vine o idee; e de necrezut cum mai vin ideile astăzi, sînt 
zile de astea citeodată. 

— Ce idee, frate? întrebă ducele cu o oarecare 
nelinişte, pentru că nu putea crede că o atît de mare 
fericire să se poată îndeplini fără piedică. 

— Ei, vărul nostru de Guise, părintele, sau mai de 
grabă acela care se crede părintele născocirii, vărul 
nostru de Guise şi-a vîrît probabil în cap ca el să fie şeful. 
El va voi astfel comanda. 

— Comanda, Sire? 

— Fără îndoială, fără nici o îndoială chiar; el nu a 
nutrit această idee decit pentru ca să-i folosească. E 
adevărat că spui că ai nutrit-o împreună cu el. Bagă de 
seamă, François, el nu e omul care să fie victima lui Sic 
vos non vobis... îl cunoşti pe Virgiliu, nidificatis, aves. 

— O! Sire. 

— François, m-aş prinde că şi are de gind. Mă ştie 
atit de fără grijă! 

— Da, însă de îndată ce îi veţi fi arătat voinţa 
voastră, va ceda. 

— Sau se va preface că cedează. Şi ţi-am mai spus- 
o; bagă de seamă, François, are braţul lung, vărul meu 
de Guise. Voi spune mai mult, voi spune că are braţele 
lungi şi că nici unul din regat, nici chiar regele, nu ar 
atinge ca el, întinzîindu-le, cu o mînă Spania şi cu cealaltă 
Anglia, pe don Juan de Austria şi pe Elisabeta. Boubon 
avea spada mai puţin lungă decit braţul vărului meu de 
Guise şi totuşi i-a făcut rău lui Francisc l, strămoşul 
nostru. 

— Dar, spuse François, dacă Maiestatea Voastră îl 
crede atît de primejdios, acesta este un motiv mai mult 
pentru a-mi da comanda Ligii, pentru a-l prinde între 
puterea mea şi a voastră şi atunci, la cea dintii trădare 
ce o va întreprinde, să i se facă proces. 

Chicot deschise celălalt ochi. 

— Să i se facă proces! François, proces; acest lucru 
era bun pentru Ludovic al XI-lea care era puternic şi 
bogat, să facă procese şi să pună să se ridice eşafoduri; 
însă eu, nu am nici măcar destui bani pentru a cumpăra 
toată catifeaua neagră de care, într-un asemenea caz, aş 
putea avea nevoie. 

Zicînd aceste cuvinte, Henric care, cu toată puterea 
ce o avea asupra sa, se însufleţise pe nesimţite, aruncă o 
privire a cărei strălucire ducele nu o putu susţine. 

Chicot închise amîndoi ochii. 

Urmă o clipă de tăcere între cei doi prinți. 

Regele o rupse cel dintii. 

— Trebuie deci să menajăm totul, dragul meu 
François, spuse el; nu războaie civile, nu certuri între 

supuşii mei. Eu sînt fiul lui Henric bătăiosul şi al Caterinei 
cea vicleană; am moştenit puţin din viclenia bunei mele 
mame; îl voi chema pe ducele de Guise şi îi voi face atit 
de frumoase făgăduieli, încît vom aranja treburile 
dumitale prin bună înţelelgere. 

— Sire, strigă ducele de Anjou, îmi acordaţi 
comanda, nu-i aşa? 

— Cred şi eu. 

— Ţineţi ca s-o am? 

— Foarte mult. 

— Voiţi, în sfîrşit? 

— Este cea mai mare dorinţă a mea; dar aceasta nu 
trebuie să-i displacă prea mult vărului meu de Guise, 
totuşi. 

— Ei bine! fiţi pe pace, spuse ducele de Anjou, dacă 
nu vedeţi în numirea mea decît această piedică, mă 
însărcinez eu să aranjez lucrurile cu ducele. 

— Cînd? 

— Numaidecit. 

— Te vei duce la el? Îi vei face aşadar o vizită? O! 
frate, gîndeşte-te, cinstea este prea mare! 

—Nu, Sire, nu mă duc la el. 

— Cum aşa? 

— Mă aşteaptă. 

— Unde? 

— La mine. 

— La dumneata? Am auzit strigătele care i-au 
salutat ieşirea din Luvru. 

— Da, însă după ce a ieşit prin poarta cea mare, s-a 
înapoiat prin cea mică. Regele avea dreptul la prima 
vizită a ducelui de Guise; dar eu, am dreptul la cea de-a 
doua. 

— Ah! frate, spuse Henric, cît îţi sînt de recunoscător 

că susţii astfel prerogativele noastre, pe care eu am 
slăbiciunea să le las în părăsire cîteodată! Du-te deci, 
Francois, şi înţelege-te cu el. 

Ducele luă mîna fratelui său şi se plecă să o sărute. 

— Ce faci, François? In braţele mele, pe inima mea, 
strigă Henric, acolo-i adevăratul dumitale loc. 

Şi cei doi fraţi se îmbrăţişară de mai multe ori, apoi, 
după o ultimă îmbrăţişare, ducele de Anjou, recăpătindu- 
şi libertatea, ieşi din cabinet, străbătu cu repeziciune 
galeriile şi alergă spre aparatamentul său. 

Trebuie ca inima sa, întocmai ca aceea a primului 
navigator, să fi fost încercuită cu stejar şi cu oţel pentru 
a nu se sparge de bucurie. 

Regele, văzindu-şi fratele plecat, scrişni de miînie şi 
repezindu-se prin coridorul tainic care duce la camera 
Margaretei de Navara, ocupată acum de ducele de Anjou, 
el se duse la un fel de ferestruică de unde se puteau 
asculta destul de uşor convorbirile care aveau să aibă loc 
între ducii de Anjou şi de Guise, întocmai cum Denys din 
ascunzătoarea sa putea asculta convorbirea prizonierilor. 

— Pe toţi dracii! spuse Chicot deschizind ochii şi 
ridicîndu-se, ce mişcătoare sînt scenele de familie! M-am 
crezut o clipă în Olimp, asistîind la întrevederea dintre 
Castor şi Pollux, după cele şase luni de despărţire. 


CAPITOLUL XXXIX 


Cum se dovedeşte că a asculta este cel mai 
bun mijloc de a auzi 


Ducele de Anjou îl întîlni pe oaspetele său, ducele de 

Guise, în acea cameră a reginei Navarei, unde odinioară 
Bearnezul şi de Mouy, hotăriseră, cu voce înceată şi gura 
lîngă ureche, planurile lor de evadare; prevăzătorul 
Henric ştia bine că existau puţine camere la Luvru care 
să nu fie amenajate în aşa fel încît cuvintele să poată 
ajunge, chiar atunci cînd erau spuse în şoaptă, la 
urechea aceluia care avea interes să le asculte. Ducele 
de Anjou cunoştea şi el acest amănunt atît de important; 
însă cu totul amăgit de bunătatea fratelui său, el îl uită 
sau nu-i dădea nici o importanţă. 

Henric al Ill-lea, după cum am spus, intră în 
observatorul său, chiar în clipa în care, la rîndu-i, fratele 
său, intra în cameră, astfel încît nici unul din cuvintele 
celor doi interlocutori nu-i scăpă regelui. 

— Ei bine! Monseniore, întrebă cu vioiciune ducele 
de Guise. 

— Ei bine! duce, şedinţa s-a ridicat. 

— Sînteţi foarte palid, Monseniore. 

— Se vede? întrebă ducele cu nelinişte. 

— Eu văd, Monseniore. 

— Regele nu a văzut nimic? 

— Nimic, cel puţin aşa cred; şi Maiestatea Sa a 
reţinut-o pe Alteța Voastră? 

— După cum ai văzut, duce. 

— Fără îndoială a-i vorbi de propunerea pe care 
venisem să i-o fac. 

— Da, domnule. 

Urmă apoi o tăcere destul de supărătoare al cărei 
sens, Henric al III-lea care era aşezat în aşa fel încît să nu 
piardă nici un cuvînt din convorbirea lor, îl înţelese. 

— Şi ce spune Maiestatea Sa, Monseniore? întrebă 
ducele de Guise. 

— Regele aprobă ideea; însă cu cît ideea este mai 

uriaşă cu atît un om ca dumneata pus în fruntea acestei 
idei i se pare mai primejdios. 

— Atunci, sîntem pe cale să dăm greş. 

— Mă tem şi eu, scumpul meu duce, şi Liga îmi pare 
desfiinţată. 

— Drace! făcu ducele, ar însemna să mori înainte de 
a te naşte, să sfirşeşti înainte de a fi început. 

— Au aceeaşi minte şi unul şi altul, spuse o voce 
aspră şi tăioasă care răsună la urechea lui Henric, plecat 
asupra observatorului său. 

Henric se întoarse repede şi văzu corpul cel mare al 
lui Chicot plecat pentru a asculta la ferestruica lui după 
cum el asculta la a sa. 

— M-ai urmat, ticălosule! strigă regele. 

— Taci, spuse Chicot făcînd un gest cu mîna; taci, 
fiule, mă împiedici să aud. 

Regele ridică din umeri; dar cum Chicot era, la urma 
urmelor, singura fiinţă omenească în care avea deplină 
încredere, el se apucă să asculte din nou. 

Ducele de Guise reluase cuvintul. 

— Monseniore, spuse el, mi se pare că, în cazul 
acesta, regele şi-ar fi anunţat numaidecit refuzul. Mi-a 
făcut o primire destul de proastă pentru a îndrăzni să-mi 
spună tot ce gindea. Nu cumva voieşte să mă înlăture? 

— Aşa mi se pare şi mie, spuse prinţul cu şovăială. 

— Ar ruina întreprinderea atunci. 

— Negreşit, reluă ducele de Anjou; şi cum dumneata 
ai angajat acţiunea, eu a trebuit să te ajut cu toate 
mijloacele mele şi am făcut-o. 

— În ce privinţă, Monseniore. 

— În aceea că regele m-a lăsat aproape stăpîn să 
însufleţesc sau să ucid pentru totdeauna Liga. 

— Cum aşa? spuse ducele lorenez a cărui privire 

aruncă scîntei fără voia lui. 

— Ascultă, lucrul acesta este supus mereu aprobării 
principalilor conducători, înţelegi bine. Dacă, în loc să te 
izgonească pe dumneata şi să desființeze Liga, ar numi 
un şef favorabil întreprinderii; dacă, în loc să-l înalțe pe 
ducele de Guise în postul acesta, l-ar aşeza pe ducele de 
Anjou? 

— Ah! făcu ducele de Guise, care nu-şi putu reţine 
nici exclamarea, nici sîngele care îi urca în obraji. 

— Bun! spuse Chicot, cei doi dulăi au să se bată pe 
oase. 

Dar, spre marea surprindere a lui Chicot şi mai cu 
seamă a regelui, care, în această privinţă ştia mai puţin 
decît Chicot, ducele de Guise încetă deodată să se mire 
şi să se înfurie şi urmînd cu o voce liniştită şi aproape 
veselă: 

— Sînteţi un politician dibaci, Monseniore, spuse el, 
dacă aţi făcut aceasta. 

— Am făcut-o, răspunse ducele. 

— Chiar foarte repede! 

— Da; însă trebuie s-o spun, m-a ajutat şi 
împrejurarea şi m-am folosit de ea; totuşi, scumpul meu 
duce, nimic nu a rămas hotărît şi nu am voit să iau nici o 
măsură înainte de a te fi văzut. 

— Cum aşa, Monseniore? 

— Pentru că nu ştiu încă unde ne va duce acest 
lucru. 

— Eu ştiu, spuse Chicot. 

— Este un mic complot, spuse Henric zimbind. 

— Şi despre care domnul de Morvilliers, care este 
totdeauna bine informat după cum pretinzi, nu ţi-a vorbit 
totuşi; dar lasă-mă să ascult, văd că devine interesant. 

— Ei bine! eu vă voi spune, Monseniore, nu unde ne 

va duce acest lucru, căci numai Dumnezeu poate şti, însă 
la ce ne poate servi, reluă ducele de Guise; Liga este oa 
doua armată; ori, cum eu o ţin pe cea dintii, cum fratele 
meu cardinalul ţine Biserica, nimic nu ne va putea rezista 
atita vreme cît vom rămîne uniţi. 

— Fără să mai punem la socoteală, spuse ducele de 
Anjou, că eu sînt moştenitorul prezumtiv al coroanei. 

— Ah! făcu Henric. 

— Are dreptate, spuse Chicot; este greşala ta, fiule; 
desparţi mereu cele două cămăși ale Sfintei Fecioare din 
Chartes. 

— Insă, Monseniore, oricît de moştenitor prezumtiv 
al coroanei aţi fi, trebuie să socotiți şi întimplările 
nefericite. 

— Duce, crezi că nu le-am socotit pînă acum şi că nu 
le-am cîntărit pe toate de o sută de ori? 

— Există mai întîi regele Navarei. 

— O! acela nu mă îngrijorează; este ocupat de 
amorurile sale cu La Fosseuse. 

— Acela, Monseniore, acela se va certa pînă şi pe 
curelele pungii dumneavoastră; e jerpelit, slab, flămînd, 
seamănă cu acele pisici de pe streşini pe care numai 
mirosul unui şoarece l-ar face să petreacă nopţi întregi la 
ferestruica unui pod, în vreme ce pisica grasă, cu blana 
mare, oblojită, nu poate, atît de greoaie îi este laba, să-şi 
scoată ghiara din teaca de catifea; regele Navarei vă 
pindeşte; el nu vă pierde din vedere, nici pe 
dumneavoastră, nici pe fratele dumneavoastră; e flămînd 
după tronul dumneavoastră. Aşteptaţi să se întîmple un 
accident acelui care e aşezat pe el şi veţi vedea dacă 
pisica slabă are muşchii elastici şi dacă nu va sări dintr- 
un singur salt, pentru a vă face să-i simţiţi ghiara, de la 
Pau la Paris; veţi vedea, Monseniore, veţi vedea. 

— Un accident aceluia care e aşezat pe tron? repetă 
încet François aţintindu-şi ochii întrebători asupra 
ducelui de Guise. 

— Ei! ei! făcu Chicot, ascultă, Henric, acest Guise 
spune, sau mai de grabă are să spună lucruri foarte 
instructive şi de care îţi dau sfatul să te foloseşti. 

— Da, Monseniore, repetă ducele de Guise. Un 
accident! Accidentele nu sînt rare în familia 
dumneavoastră, o ştiţi ca şi mine, poate chiar mai bine 
decit mine. Cutare prinţ este sănătos, cînd deodată 
începe să tînjească; altul se bizuie încă pe mulţi ani cînd 
nu mai are decit cîteva ore de trăit. 

— Auzi, Henric? Auzi? spuse Chicot luînd mîna 
regelui care, tremurîndă, se acoperea de o sudoare rece. 

— Da, e adevărat, spuse ducele de Anjou cu o voce 
atit de înceată încît, pentru a o auzi, regele şi Chicot fură 
siliţi să-şi îndoiască atenţia, e adevărat, prinții din casa 
mea se nasc sub înrîuriri fatale; însă fratele meu Henric 
al lIll-lea este, mulţumesc lui Dumnezeu! teafăr şi 
sănătos; el a suportat altă dată va rezista acum cînd 
viaţa nu-i mai este decit un şir de petreceri, petreceri pe 
care le suportă tot atît de bine după cum a suportat altă 
dată războiul. 

— Da, însă, Monseniore, amintiţi-vă de un lucru, 
reluă ducele, că petrecerile la care se dădeau regii în 
Franţa nu sînt totdeauna fără primejdii; cum a murit tatăl 
dumneavoastră, regele Henric al II-lea, de pildă, el care 
de asemenea scăpase în mod fericit de la primejdiile 
războiului, într-una din acele petreceri despre care 
vorbiţi? Fierul de la lancea lui Montgomery era o armă 
tocită, e adevărat, dar pentru o cuirasă şi nu pentru un 
ochi; astfel că regele Henric al Il-lea a murit şi acesta 
este un accident, după cîte cred. Îmi veţi spune că la 

cincisprezece ani după acest accident, regina mama a 
pus să-l prindă pe domnul de Montgomery care se 
credea scăpat şi i-a tăiat capul. Este adevărat, însă 
regele tot mort a rămas. Cit despre fratele 
dumneavoastră, răposatul rege Francisc, vedeţi cît de 
rău i-a făcut slăbiciunea minţii în sufletul poporului; a 
murit destul de nenorocit şi el, sărmanul prinţ. Veţi 
mărturisi, Monseniore, că o durere de ureche cine dracul 
ar lua-o drept un accident? Totuşi era unul şi încă din 
cele mai grave. Astfel că am auzit de mai multe ori 
spunîndu-se în tabără, prin oraş şi chiar la curte, că 
această boală mortală fusese vărsată în urechea regelui 
Francisc al II-lea de către cineva care nu avea nici un 
drept să fie numit întîmplare, avînd în vedere că purta un 
alt nume foarte cunoscut. 

— Duce! murmură François roşindu-se. 

— Da. Monseniore, da, urmă ducele, numele de rege 
poartă noroc de cităva vreme; cine zice rege zice 
aventurat. Gîndiţi-vă la Anton de Bourbon, cu siguranţă 
că numai numele de rege i-a trimis în umăr acel glonţ de 
archebuză, accident care, pentru oricare altul decit un 
rege, nu ar fi fost deloc mortal şi în urma căruia el a 
murit totuşi. Ochiul, urechea şi umărul au pricinuit mult 
doliu în Franţa şi aceasta îmi aminteşte chiar că domnul 
de Bussy al dumneavoastră a făcut nişte versuri 
frumoase cu acest prilej. 

— Ce versuri? întrebă Henric. 

— Haida de! făcu Chicot; ce, nu le cunoşti? 

— Nu. 

— Dar eşti oare chiar un adevărat rege de ţi se 
ascund asemenea lucruri? Am să ţi le spun eu!Dar taci! 
îmi vine în minte că fratele tău va spune ceva şi mai 
interesant încă. 

— Dar ultimul vers? 

— ŢIi-l voi spune mai tîrziu, cînd domnul de Bussy îl 
va fi completat. 

— Ce vrei să spui? 

— Vreau să spun că mai lipsesc două personaje din 
tabloul familiei; dar ascultă, domnul de Guise are să 
vorbească şi el nu le va uita. 

În adevăr, în momentul acela dialogul reîncepu. 

— Fără să mai punem la socoteală, Monseniore, 
reluă ducele de Guise, că povestea rudelor, şi aliaţilor 
dumneavoastră nu se află în întregime în versurile lui 
Bussy. 

— Cînd îţi spuneam eu, făcut Chicot împingîndu-l pe 
Henric cu cotul. 

— O uitaţi pe Jeana d'Albert, mama Bearnezului, 
care a murit prin nas pentru că respirase o pereche de 
mănuşi parfumate pe care le cumpărase de pe podul 
Saint-Michel, de la Florentin; accident cu totul neaşteptat 
şi care surprinse cu atît mai mult pe toată lumea cu cît 
se cunoşteau oamenii care, în momentul acela aveau 
mare nevoie de această moarte. Veţi nega, Monseniore, 
că moartea aceea v-a surprins foarte mult. 

Ducele nu dădu alt răspuns decit o mişcare din 
sprincene care dădu privirii sale ascunse o expresie şi 
mai posomorită încă. 

— Şi accidentul regelui Carol al IX-lea, pe care Alteța 
Voastră îl uită, spuse ducele: iată unul totuşi care merită 
să fie povestit. Pe el nu l-a cuprins accidentul nici prin 
ochi, nici prin ureche, nici prin umăr, nici prin nas, ci prin 
gură. 

— Poftim? strigă François. 

Şi Henric al Ill-lea auzi răsunînd pe parchet paşii 
fratelui său care se dădea înapoi de spaimă. 

— Da, Monseniore, prin gură, repetă de Guise; sînt 
primejdioase cărţile de vinătoare ale căror pagini sînt 
lipite una de alta şi care nu se pot răsfoi decît ducîndu-ţi 
degetul la gură în fiecare clipă; cărţile vechi strică saliva 
şi un om, fie el chiar rege, nu ajunge departe cînd are 
salivă stricată. 

— Duce! duce! repetă de două ori prinţul, mi se pare 
că făureşti crime după plac. 

— Crime! întrebă Guise; ei! cine vă vorbeşte oare de 
crime, Monseniore. Povestesc accidentele, atita tot; nişte 
accidente, înţelegeţi? Niciodată nu a fost vorba de 
altceva decît de accidente. Nu e tot un accident acea 
aventură întîmplată regelui Carol al IX-lea la vînătoare? 

— Auzi, spuse Chicot, iată ceva nou pentru tine, 
care eşti vînător, Henric; ascultă, ascultă, trebuie să fie 
curios. 

— Ştiu ce este, spuse Henric. 

— Da, însă eu nu ştiu; nu eram încă prezentat la 
curte; lasă-mă deci să ascult, fiule. 

— Ştiţi, Monseniore, de ce vinătoare vreau să 
vorbesc, urmă prinţul lorenez; vreau să vorbesc de 
vînătoarea aceea în care, în mărinimoasa intenţie de a 
ucide mistrețul care se repezea asupra fratelui 
dumnevoastră, aţi tras cu atita grabă, încît în loc să 
atingeţi animalul pe care-l ochiaţi, l-aţi atins pe acela pe 
care nu-l ochiaţi. Acel foc de archebuză, Monseniore, 
este cea mai bună dovadă de cîtă neîncredere trebuie să 
ai în accidente. La curte, într-adevăr, toată lumea vă 
cunoaşte dibăcia, Monseniore. Niciodată Alteţa Voastră 
nu-şi greşeşte ţinta şi trebuie să fi fost foarte uimit de a 
vă fi greşit-o pe a dumneavoastră, mai cu seamă cînd 
gurile rele răspîndiseră zvonul că acea cădere a regelui 
sub cal putea să-i pricinuiască moartea, dacă regele 

Navarei nu ar fi ucis într-un mod atît de fericit mistrețul 
pe care Alteța Voastră îl scăpase. 

— Ei bine! dar, spuse ducele de Anjou încercînd să-şi 
recapete îndrăzneala pe care ironia ducelui de Guise i-o 
zdruncinase într-un mod atît de crud, ce interes aveam 
eu oare de moartea regelui fratele meu, de vreme ce 
urmaşul lui Carol al IX- lea avea să se numească Henric 
al III-lea? 

— O clipă, Monseniore, să ne înţelegem: mai era un 
tron vacant, acela al Poloniei. Moartea regelui Carol al IX- 
lea lăsa un altul, acela al Franţei. Fără îndoială, ştiu bine 
că fratele dumneavoastră mai mare ar fi ales tronul 
Franţei. Dar era o momeală foarte plăcută şi tronul 
Poloniei; sînt oameni care, după cît se spune, au 
ambiţionat şi după sărmanul tronişor al regelui Navarei. 
Apoi, de altfel, aceasta vă apropia cu încă o treaptă şi 
atunci tot dumneavoastră vă foloseau accidentele. 
Regele Henric al Ill-lea s-a putut înapoia foarte bine din 
Varşovia în zece zile, pentru ce nu aţi fi făcut şi 
dumneavoastră, în caz de accident, ce a făcut regele 
Henric al III-lea? 

Henric al Ill-lea îl privi pe Chicot, care la rîndu-i îl 
privi pe rege, dar nu cu acea expresie răutăcioasă şi 
batjocoritoare care se citea de obicei în privirea 
bufonului, ci cu un interes aproape drăgăstos care se 
şterse aproape numaidecit de pe faţa lui bronzată de 
soarele din sud. 

— Ce concluzie tragi, duce? întrebă atunci ducele de 
Anjou, punînd sau mai de grabă încercînd să pună capăt 
acestei întrevederi în care ghicise toată nemulţumirea 
ducelui de Guise. 

— Monseniore, trag concluzia că fiecare rege îşi are 
accidentul său, după cum am mai spus adineauri. Ori, 

dumneavoastră sînteţi accidentul de neînlăturat al 
regelui Henric al Ill-lea, mai cu seamă dacă veţi fi şeful 
Ligii, avînd în vedere că a fi şeful Ligii, înseamnă să fii 
aproape regele regelui; fără să mai socotim că făcîndu- 
vă şeful Ligii, înlăturați accidentul domniei apropiate a 
Alteţei Voastre, adică pe Bearnez. 

— Apropiată! îl auzi? strigă Henric al III-lea. 

— Pe toţi dracii! cred şi eu că aud, spuse Chicot. 

— Aşadar? spuse ducele de Guise. 

— Aşadar? repetă ducele de Anjou, voi primi; este şi 
părerea dumitale, nu-i aşa? 

— Cum oare! spuse prinţul lorenez, chiar vă rog să 
primiţi, Monseniore. 

— Şi dumneata, astă-seară? 

— O! fiţi pe pace, de azi dimineaţă oamenii mei sînt 
la lucru şi diseară Parisul va fi curios de văzut. 

— Ce fac oare diseară? întrebă Henric. 

— Cum? Nu ghiceşti? 

— Nu. 

— O! ce neghiob eşti, fiule, diseară se semnează 
Liga, în mod public se înţelege, căci de multă vreme se 
semnează şi se parasemnează ea în ascuns; nu se 
aştepta decît încuviințarea ta; ai dat-o azi dimineaţă şi 
diseară încep semnăturile, la naiba! vezi tu, Henric, că 
accidentele tale, căci ai două tu... acccidentele tale nu-şi 
pierd timpul. 

— Bine, spuse ducele de Anjou; pe diseară, duce. 

— Da, pe diseară, spuse Henric. 

— Cum, reluă Chicot, te vei expune să alergi pe 
străzile capitalei, Henric? 

— Negreşit. 

— Faci rău, Henric. 

— Pentru ce? 

— Fereşte-te de accidente! 

— Voi fi bine întovărăşit, fii pe pace; de altfel, vino 
cu mine. 

— Haida de, mă iei drept un hughenot, fiule, nu. Eu 
sînt bun catolic şi vreau să semnez Liga şi aceasta mai 
bine de zece ori decit odată, mai bine de o sută de ori 
decît de zece. 

Vocile ducelui de Anjou şi ducelui de Guise se 
stinseră. 

— Încă un cuvînt, spuse regele oprindu-l pe Chicot 
care voia să se depărteze. Ce părere ai de toate astea? 

— Mă gîndesc că fiecare din regii dinaintea ta, nu-şi 
cunoşteau accidentul; Henric al ll-lea nu prevăzuse 
ochiul; Francisc al Il-lea nu prevăzuse umărul; Jeana 
d'Albret nu prevăzuse nasul; Carol al IX-lea nu prevăzuse 
gura. Tu ai un mare avantaj asupra lor, jupîn Henric, căci, 
pe toţi dracii! îl cunoşti pe fratele tău, nu-i aşa, Sire? 

— Da, spuse Henric, şi peste puţin timp va băga şi el 
de seamă. 


CAPITOLUL XL 
Seara Ligii 


Parisul aşa cum îl cunoaştem nu mai are în serbările 
lui decît un zgomot mai mult sau mai puţin mare, decit o 
mulţime mai mult sau mai puţin numeroasă; dar e mereu 
acelaşi zgomot, e mereu aceeaşi mulţime; Parisul de altă 
dată avea mai mult decit aceasta. Era frumos să-ţi arunci 
privirea de-a lungul acestor străzi strimte, la temelia 
acelor case cu balcoane şi cu grinzi, care îşi avea fiecare 

caracterul său şi să vezi miile de oameni grăbiţi care se 
îndreptau spre acelaşi punct, ocupați în drum să se 
privească, să se admire, să se huiduiască unii pe alţii, din 
pricina ciudăţeniei unuia sau altuia. Aceasta pentru că 
altă dată haine, arme, limbaj, gesturi, voci, mersuri, totul 
făcea un amănunt curios şi aceste mii de amănunte 
adunate într-un singur punct forma un tot din cele mai 
interesante. 

Ori, iată ce era Parisul, la ora opt seara, în ziua în 
care domnul de Guise, după vizita făcută regelui şi după 
convorbirea cu domnul duce de Anjou, îşi puse în gînd 
să-i facă să semneze Liga pe burghezii din bunul oraş 
capitală a regatului. 

O mulţime de burghezi îmbrăcaţi cu cele mai 
frumoase haine ale lor ca pentru o sărbătoare, sau 
încărcaţi cu cele mai frumoase arme ca pentru o revistă 
sau o luptă, se îndreptau spre biserici; ţinuta tuturor 
acestor oameni, miînaţi de un acelaşi sentiment şi 
mergînd spre aceeaşi ţintă, era în acelaşi timp veselă şi 
amenințătoare, mai cu seamă cînd treceau prin faţa 
vreunui post de Elveţieni sau de călăreţi din garda 
regală. Această ţinută şi mai ales ţipetele, huiduielile şi 
înfruntările care o însoțeau, l-ar fi îngrijorat pe domnul de 
Morvilliers, dacă acest magistrat nu i-ar fi cunoscut pe 
bunii săi Parisieni, oameni batjocoritori şi plictisitori, însă 
capabili să facă rău cei dintii, numai dacă nu-i împingea 
vreun prieten răutăcios, sau nu-i provoca vreun duşman 
neprevăzător. 

Ceea ce adăuga şi mai mult la zgomotul pe care-l 
făcea această mulţime şi mai cu seamă la varietatea 
scenelor pe care le înfăţişa, este că multe femei, nevoind 
să rămînă acasă în timpul unei zile atît de însemnate, îşi 
urmaseră, cu voie sau fără voie, bărbaţii: unele făcuseră 

şi mai mult, îşi luaseră după ele draia de copii; şi era un 
lucru curios de văzut acei broscoi agăţaţi de puştile 
monstruoase, de săbiile uriaşe, sau de grozavele 
halebarde ale părinţiilor lor. Într-adevăr, în toate 
timpurile, la toate epocile, în toate veacurile, ştrengarului 
din Paris i-a plăcut totdeauna să tirască o armă cînd nu 
putea să o poarte, sau s-o admire la altul cînd nu putea 
s-o tîrască chiar el. 

Din cînd în cînd un grup, mai însufleţit decit 
celelalte, scotea la lumină vechile spade, trăgîndu-le 
afară din teacă: această demonstraţie duşmănoasă avea 
loc mai cu seamă cînd treceau prin faţa vreunei locuinţe 
ocupate de un hughenot. 

Atunci copiii strigau cît îi ţinea gura: „Ca la Sfîntul 
Bartolomeu!... mi! mi!” în vreme ce părinţii strigau: „La 
rug cu nelegiuiţii, la rug! la rug!” 

Aceste strigăte atrăgeau mai întîi la ferestre vreo 
faţă palidă de servitoare bătrînă sau de servitor negru şi 
pricinuiau apoi un zgomot de zăvoare la poarta din 
stradă. Atunci burghezul, fericit şi mîndru, întocmai ca 
iepurele lui La Fontaine, de a fi înfricoşat pe altul mai 
fricos decit el, îşi urma drumul triumfător şi îşi împrăştia 
în alte locuri zgomotoasa şi nevătămătoarea lui 
ameninţare. 

Dar mai cu seamă în strada Pomul Uscat, 
îngrămădeala era mai mare. Strada era pur şi simplu 
barată şi mulţimea se îndrepta, spre o clădire pe care era 
atirnată o firmă, pe care mulţi din cititorii noştri o vor 
recunoaşte cînd le vom spune că acea firmă înfăţişa un 
pui pe un fond azuriu cu această inscripţie: La Steaua 
Frumoasă. 

Pe pragul acestei locuinţe, un bărbat care se 
remarca prin boneta lui de bumbac cu pătrăţele, după 

moda de pe vremea aceea, bonetă care acoperea un cap 
cu desăvirşire chel, vorbea şi argumenta. Cu o mină, 
personajul acesta învirtea o spadă şi cu cealaltă mişca 
un registru cu foile acoperite pe jumătate cu semnături, 
strigînd: 

— Veniţi, veniţi, viteji catolici; intraţi la hanul Steaua 
Frumoasă unde veţi găsi vin bun şi fete prietenoase; 
veniţi, momentul e prielnic; în noaptea aceasta cei buni 
vor fi despărțiți de cei răi; miine dimineaţă se va 
cunoaşte griul bun şi neghina; veniţi, domnilor, cei care 
ştiţi să scrieţi, veniţi şi scrieţi; cei care nu ştiţi, veniţi şi 
încredinţaţi-vă numele şi prenumele, fie mie, jupîn La 
Huriere, fie ajutorului meu, domnul Croqguentin. 

Într-adevăr, domnul Croquentin, un tînăr ştrengar 
din Périgord, îmbrăcat în alb întocmai ca Eliacin şi cu 
corpul înconjurat de o frînghie pe care un cuţit şi o 
călimară îşi disputau spaţiul cuprins între ultima şi 
penultima coastă, domnul Croquentin, zic, scria de mai 
înainte numele vecinilor săi, şi, în frunte, pe acela al 
respectabilului său patron, jupîn La Huriere. 

— Domnilor, e pentru liturghie! striga cît îl ţinea 
gura hangiul de la Steaua Frumoasă, domnilor, e pentru 
sfinta religie! 

— Trăiască sfinta religie, domnilor!... trăiască 
liturghia!... Ah!... 

Şi el se înăbuşea de emotie şi de oboseală, căci 
entuziasmul acesta ţinea de la orele patru după-amiază. 

Reiese de aici că mulţi oameni, însufleţiţi de acelaşi 
zel, semnau în registrul lui La Huriere, dacă ştiau să 
scrie, sau îşi dădeau numele lui Croguentin, dacă nu 
ştiau. 

Acest lucru era cu atît mai măgulitor pentru La 
Huriere, cu cît vecinătatea bisericii Saint-Germain- 

l'Auxrerois îi făcea o grozavă concurenţă; dar, din 
fericire, credincioşii erau numeroşi pe vremea aceea şi 
cele două localuri, în loc să-şi aducă vreo vătămare, se 
alimentau: cei care nu putuseră pătrunde în biserică 
pentru a-şi depune numele pe pristolul unde se semna, 
încercau să se strecoare pînă la masa de scînduri unde 
La Huriere îşi ţinea dublul secretariat şi cei care nu 
ajunseră la dublul secretariat al lui La Huriere, păstrau 
speranţa să fie mai norocoşi la Saint-Germain-l'Auxrerois. 

Cînd registrele lui La Hurière şi al lui Croguentin se 
umpluseră amîndouă, stăpînul de la Steaua Frumoasă 
ceru numaidecit alte două, pentru ca să nu fie nici o 
întrerupere în semnături, şi invitările reîncepură şi mai 
înfocate din partea hangiului şi a ajutorului său, mîndru 
de acest prim rezultat care trebuia să-l ridice, în sfîrşit, în 
mintea domnului de Guise, la locul înalt la care năzuia de 
atita vreme. 

În vreme ce semnatarii noilor registre se dedau 
aviînturilor unui zel care creştea fără încetare şi se 
revărsau, după cum am spus, de la o stradă şi chiar de la 
un cartier la altul, apăru, prin mijlocul mulţimii, un bărbat 
de statură înaltă, care, croindu-şi drum cu coatele şi cu 
picioarele, ajunse pînă la registrul domnului Croguentin. 

Ajuns aci, el luă pana din miinile unui burghez 
cumsecade care tocmai îşi pusese semnătura împodobită 
cu o coadă tremurîndă şi îşi scrise numele ca nişte litere 
de o şchioapă pe o pagină albă care se înnegri dintr-o 
dată şi terminînd-o cu o coadă eroică, înfrumuseţată cu 
stropituri şi întortochiată ca labirintul lui Dedal, el trecu 
pana unuia care îşi aştepta rîndul înapoia lui. 

— Chicot! citi viitorul semnator. 

— Drace! iată un domn care scrie minunat. 

Chicot, căci el era, care, după cum am văzut, nu 

voise să-l însoţească pe rege, hoinărea pe propria lui 
socoteală. 

Chicot, după ce făcuse act de prezenţă în registrul 
domnului Croguentin, trecu numaidecit la acela al lui 
jupîn La Huriere. Acesta văzuse strălucitoarea semnătură 
şi jinduise şi el după ea. 

Chicot fu primit aşadar nu cu braţele deschise, ci cu 
registrul deschis şi luînd pana din miinile unui negustor 
de lînă din strada Béthisy, îşi scrise numele pentru a 
doua oară cu o coadă de o sută de ori mai măreaţă decit 
cea dintii; după care îl întrebă pe La Huriere dacă nu mai 
avea un al treilea registru. 

La Huriere nu înţelegea de glumă; era o gazdă rea 
afară din cîrciuma sa. Îl privi pe Chicot pieziş, Chicot îl 
privi în faţă. La Huriere şopti numele de nelegiuit. Chicot 
îl mormăi pe acela de birtaş ordinar. La Huriere dădu 
drumul registrului pentru a fi gata să scoată spada sa din 
teacă; în sfîrşit, după toate probabilitățile, scena s-ar fi 
terminat prin vreo încăierare din care hangiul de la 
Steaua Frumoasă nu ar fi scăpat, fără îndoială, aşa uşor, 
cînd Chicot se simţi tras de mînă şi se întoarse. 

Acela care îl trăgea era regele, deghizat în simplu 
burghez şi avînd alături pe Quslus şi Maugiron, deghizați 
ca şi el şi purtînd, în afară de spadă, fiecare cite o 
archebuză pe umăr. 

— Ei bine! ei bine! spuse regele, ce s-a întîmplat? 
Nişte buni catolici să se certe între ei! la naiba, e o pildă 
rea. 

— Gentilomul meu, spuse Chicot prefăcîndu-se că 
nu-l recunoaşte pe Henric, nu sînt eu vinovat; ticălosul 
acesta zbiară întruna după trecători să semneze în 
registrul lui şi după ce au semnat, zbiară, încă şi mai 
tare. 

Atenţia lui La Hurière fu atrasă de alţi amatori şi o 
îmbrînceală îl depărta de la localul fantasticului hangiu 
pe Chicot, pe rege şi pe favoriţi, care se găsiră astfel 
dominînd adunarea, urcați cum erau pe pragul unei porţi. 

— Ce foc, spuse Henric, şi ce bine e astă-seară 
pentru religie pe străzile bunului meu oraş! 

—- Da, Sire, dar e rău pentru eretici, şi Maiestatea 
Voastră ştie că e considerată ca atare. la uitaţi-vă la 
stînga; acolo, da, ei bine, ce vedeţi? 

— Ah! ah! faţa largă a domnului de Mayenne şi botul 
ascuţit al cardinalului. 

— Tăcere! Sire, jucăm la sigur cînd ştim unde ne sînt 
duşmanii şi cînd duşmanii noştri nu ştiu unde sîntem noi. 

— Crezi că mă pot teme de ceva? 

— Ei! Doamne! într-o mulţime ca aceasta, nu poţi 
răspunde de nimic. Poţi avea un cuţit deschis în buzunar, 
cuțitul acesta intră pe negîndite în burta vecinului fără să 
ştii ce faci, din întîmplare: vecinul scoate o înjurătură şi 
îşi dă sufletul. Să ne îndreptăm în altă parte, Sire. 

— Am fost văzut? 

— Nu cred; însă veţi fi cu siguranţă dacă veţi mai 
rămîne mult aici. 

— Trăiască liturghia! trăiască liturghia! strigă un val 
de popor care venea dinspre hale şi se afunda, întocmai 
ca o mare în timpul fluxului, în strada Pomul Uscat. 

— Trăiască domnul de Guise! trăiască domnul 
cardinal, trăiască domnul de Mayenne! răspunse 
mulţimea ce staţiona la poarta lui La Huriere, care îi 
recunoscuse pe cei doi prinți lorenezi. 

— Oh! Oh! ce sînt aceste strigăte? spuse Henric al 
III-lea încruntînd din sprincene. 

— Sînt strigăte care dovedesc că fiecare e bine la 
locul său şi ar trebui să rămînă acolo; domnul Guise pe 

străzi şi Maiestatea Voastră la Luvru; duceţi-vă la Luvru, 
Sire, duceţi-vă la Luvru. 

— Vii şi tu cu noi? 

— Eu? O! nu! tu nu ai nevoie de mine, fiule, tu ai 
paznicii tăi obişnuiţi. Înainte, Quelus! înainte, Maugiron! 
Eu vreau să văd spectacolul pînă la capăt. Il găsesc 
curios, dacă nu chiar distractiv. 

— Unde te duci? 

— Îmi voi înscrie numele în celelalte registre. Vreau 
ca miine să fie o mie de autografe de ale mele care să 
alerge prin Paris. lată-ne pe pod, bună seara, fiule; ia-o la 
dreapta, eu voi lua-o la stînga, fiecare pe drumul lui; 
alerg la Saint-Mery să-l ascult pe un vestit predicator. 

— O! o! ce zgomot o mai fi oare acela? spuse 
deodată regele, şi de ce aleargă lumea astfel în spre 
Pont-Neuf? 

Chicot se ridică pe virful picioarelor, dar nu vedea 
nimic decît o grămadă de oameni strigind, urlînd, 
îmbrîncindu-se, şi care părea că duce ceva sau pe cineva 
în triumf. 

Deodată valurile mulţimii se deschiseră în clipa în 
care nodul, lărgindu-se în faţa străzii Spălătoreselor, 
îngădui mulţimii să se împrăştie la dreapta şi la stînga şi, 
întocmai ca monstrul adus de valuri pînă la picioarele lui 
Hipolyt, un om, care părea să fie personajul principal al 
acestei scenei caraghioase, fu împins de aceste valuri 
omeneşti pînă la picioarele regelui. 

Omul acesta era un călugăr călare pe un măgar. 
Călugărul vorbea şi gesticula. 

Măgarul zbiera. 

— Pe toţi dracii! spuse Chicot, de îndată ce 
recunoscu omul şi animalul care intraseră în scenă, unul 
purtîndu-l pe celălalt; îţi vorbeam de un vestit predicator 

care predică la Saint-Mery; nu mai e nevoie să mă duc 
aşa departe, ascultă-l puţin pe acesta. 

— Un predicator pe măgar? spuse Quslus. 

— Pentru ce nu, fiule? 

— Dar este Sileniu, spuse Maugiron. 

— Care e predicatorul? spuse Henric, vorbesc 
amîndoi în acelaşi timp. 

— Acela de jos este mai vorbăreţ, spuse Chicot, însă 
acela de sus vorbeşte mai bine franţuzeşte; ascultă, 
Henric, ascultă. 

— Tăcere! strigară toţi din toate părţile; tăcere! 

— Tăcere! strigă Chicot cu o voce care le întrecea 
pe toate. 

Toţi tăcură. Se făcu cerc în jurul călugărului şi 
măgarului. 

Călugărul începu: 

— Fraţilor, spuse el, Parisul este un oraş minunat; 
Parisul este mîndria regatului Franţei şi Parisienii sînt un 
popor de oameni ai spiritului; după cum spune cîntecul. 

Şi călugărul începu să cînte cît îl ţinea gura: 


Pariziene, frumosul meu prieten, 
Ce ştii tu despre ştiinţe! 


Dar la aceste cuvinte, sau mai de grabă la această 
arie, măgarul îşi amestecă acompaniamentul atit de tare 
şi cu atîta înverşunare încît îşi întrerupse călăreţul. 

Poporul izbucni în ris. 

— Taci, Panurge, taci odată, strigă călugărul, vei 
vorbi la rîndul tău; dar lasă-mă să vorbesc eu întîi. 

Măgarul tăcu. 

— Fraţilor, urmă predicatorul, pămîntul este o vale 
de dureri în care omul, aproape tot timpul nu-şi poate 

potoli setea decit cu lacrimi. 

— Dar e beat mort! spuse regele. 

— La naiba! făcu Chicot. 

— Eu care vă vorbesc, urmă călugărul, aşa cum mă 
vedeţi, mă înapoiez din surghiun întocmai ca Evreii, şi de 
o săptămînă nu trăim decît din pomeni şi lipsuri, Panurge 
şi cu mine. 

— Cine e Panurge? întrebă regele. 

— Starețul miînăstirii lui, după toate probabităţile, 
spuse Chicot. Dar lasă-mă să ascult, povestea lui mă 
mişcă. 

— Şi cine mi-a făcut toate astea, prietenii? Irod. Ştiţi 
de care Irod vreau să vorbesc. 

— Şi tu la fel, fiule, spuse Chicot; ţi-am explicat 
anagrama. 

— Caraghiosule. 

— Cui îi spui, mie, călugărului sau măgarului? 

— La toţi trei. 

— Fraţilor, urmă călugărul, iată-l pe măgarul meu pe 
care-l iubesc ca pe o oaie; el vă va spune că am venit de 
la Villeneuve-le-Roi în trei zile pentru a fi de faţă la 
marea solemnitate de astă-seară; şi cum am venit? 

— Dar nu ne-a costat nimic, pe Panurge şi pe mine. 

— Dar nu ne-a costat nimic, pe Panurge şi pe mine, 
zise Henric pe care-l preocupa acest nume pantagruelic. 

— Am venit deci, urmă călugărul, că vedem, însă nu 
înţelegem. Ce se petrece, fraţilor? Oare astăzi se 
detronează Irod? Sau astăzi se aşează fratele Henric într- 
o miînăstire? 

— O! o! spuse Quslus, tare aş voi să străpung 
polobocul acesta; ce zici, Maugiron? 

— Ei aş! spuse Chicot, te superi pentru atita lucru, 
Qu€lus? Oare regele nu se duce în fiecare zi în cite o 

mînăstire? Crede-mă, Henric, dacă nu-ţi vor face decit 
atit, nu vei avea să te plingi, nu-i aşa, Panurge? 

Măgarul, strigat pe nume, îşi ridică urechile şi începu 
să zbiere într-un mod îngrozitor. 

— O! Panurge; o! spuse călugărul, ai vreo patimă? 
Domnilor, urmă el, am ieşit din Paris împreună cu doi 
tovarăşi de drum: Panurge care este măgarul meu şi 
domnul Chicot, care este nebunul Maiestăţii Sale. 
Domnilor, îmi puteţi spune ce a devenit prietenul meu 
Chicot? 

Chicot făcu o strimbătură. 

— Ah! spuse regele, este prietenul tău? 

Qu€lus şi Maugiron izbucniră în ris. 

— E frumos prietenul tău, urmă regele, şi 
respectabil mai ales; cum îl cheamă? 

— Gorenflot, Henric; tu ştii, acel scump Gorenflot 
despre care domnul de Morvilliers ţi-a şoptit cîteva 
cuvinte. 

— Răsvrătitorul de la Sfinta Genoveva? 

— Chiar el. 

— În cazul acesta, voi pune să-l spînzure. 

— Cu neputinţă! 

— Pentru ce? 

— Pentru că nu are git. 

— Fraţilor, urmă Gorenflot, vedeţi un adevărat 
martir. Fraţilor, cauza mea se apără în momentul de faţă, 
sau mai de grabă cauza tuturor bunilor catolici. Nu ştiţi 
ce se petrece în provincie şi ce plănuiesc hughenoţii. Am 
fost siliţi să-l ucidem la Lyon pe unul care predica 
răscoala. Atita vreme cît va mai rămîne un singur 
hughenot în toată Franţa, inimile bune nu vor avea o 
clipă de linişte. Să-i stăpînim deci pe hughenoți. La arme, 
fraţilor, la arme! 

Mai multe voci repetară: „La arme!” 

— Pe toţi dracii! spuse regele, fă-l să tacă pe beţivul 
acela, sau are să ne facă un al doilea sfint Bartolomeu. 

— Aşteaptă, aşteaptă, spuse Chicot. 

Şi luînd o ţeava din mîinile lui Quélus, el trecu 
înapoia călugărului şi îi dădu cu toată putere o lovitură 
cu instrumentul găunos şi sonor pe umăr. 

— Ajutor! strigă călugărul. 

— la te uită! tu eşti! spuse Chicot vîrindu-şi capul pe 
sub braţul călugărului, ce mai faci, călugăre? 

— Ajutor, domnule Chicot, ajutor, strigă Gorenflot, 
duşmanii Bisericii vor să mă ucidă, dar nu voi muri fără 
ca vocea mea să nu se facă auzită. Pe foc cu hughenoţii! 
la rug cu Bearnezul! 

— Vrei să taci, animalule? 

— La dracu cu Gasconii! urmă călugărul. 

In clipa aceea, o a doua lovitură, nu de ţeavă, ci de 
ciomag, căzu pe celălalt umăr al lui Gorenflot care, de 
astă dată, scoase într-adevăr un țipăt de durere. 

Chicot, mirat, privi în jurul lui; dar nu văzu decit 
ciomagul. Lovitura fusese dată de un bărbat care se 
pierduse în mulţime, după ce îi trimise din zbor acea 
ciomăgeală lui Gorenflot. 

— Oh! oh! spuse Chicot, cine dracul ne răzbună 
astfel? o fi vreun copil de prin împrejurimi? Trebuie să 
mă conving. 

Şi el începu să alerge după omul cu ciomag care se 
strecura de-a lungul podului, însoţit de un singur tovarăş. 

CAPITOLUL XLI 
Strada Fierăriei 


Chicot avea picioare bune şi s-ar fi servit de ele cu 
folos pentru a-l ajunge pe bărbatul care îl ciomăgise pe 
Gorenflot, dacă ceva ciudat în ţinuta acelui bărbat şi mai 
cu seamă în aceea o tovarăşului său nu l-ar fi făcut să 
înţeleagă că era primejdios să provoace pe neaşteptate o 
recunoaştere pe care ei păreau că voiesc s-o înlăture. 
Într-adevăr, cei doi fugari se vedea bine că voiau să se 
piardă prin mulţime, neîntorcîndu-se decit la colţurile 
străzilor pentru a se asigura că nu erau urmăriţi. 

Chicot se gîndi că nu exista pentru el decît un mijloc 
de a nu avea aerul că-i urmăreşte, acela de a le-o lua 
înainte. Amîndoi se îndreptau spre strada Saint-Honore 
prin strada Monedei şi strada Tirechape; la colţul 
acesteia din urmă, el le-o luă înainte şi, alergînd mereu, 
se duse să se ascundă la capătul străzii Bourdonnais. 

Cei doi bărbaţi urcau pe strada Saint-Honore, 
lipindu-se de casele din dreptul halei de grîu şi, cu 
pălăria lăsată pe sprîncene, înfăşuraţi în mantale pînă la 
ochi, mergeau cu un pas grăbit, care avea ceva 
milităresc, spre strada Fierăriei. Chicot continuă să 
meargă înaintea lor. 

În timpul acesta, Chicot cîştigase tot mai mult teren 
şi ajunsese la mijlocul străzii. 

La mijlocul străzii şi în faţa unei case care părea 
gata să cadă în ruine, atît de veche era, staţiona o litieră 
la care erau înhămaţi doi cai puternici. Chicot aruncă o 
privire în jurul lui, îl văzu pe vizitiu adormit pe capră şi o 
femeie care părea neliniştită şi care îşi lipea faţa de 

portieră; îi trecu prin minte că litiera îi aştepta pe cei doi 
bărbaţi; el trecu îndărătul ei şi, ocrotit de umbra sa 
combinată cu aceea a casei, el se strecură sub o bancă 
mare de piatră, care slujea de tejghea negustorului de 
legume care, de două ori pe săptămînă, îşi vindea 
mărfurile pe vremea aceea în strada Fierăriei. 

Abia se pitise acolo cînd văzu apărind pe cei doi 
bărbaţi, care în dreptul cailor se opriră din nou îngrijoraţi. 

Atunci unul din ei îl trezi pe vizitiu şi cum acesta 
avea somnul greu, mormăi un cap de diou' din cele mai 
accentuate; pe cînd celălalt, mai nerăbdător, îl împungea 
în spate cu vîrful pumnului. 

— Oh! oh! spuse Chicot, aşadar nu mă înşelasem, 
sînt compatrioți; acum nu mai mă mir că l-au scărmănat 
aşa de bine pe Gorenflot pentru că îi vorbea de rău pe 
Gasconi. 

Tinăra femeie, recunoscînd la rîndul ei pe cei doi 
bărbaţi ca fiind aceia pe care îi aştepta, se aplecă repede 
peste portiera greoaiei maşini. Chicot o zări atunci mai 
lămurit. Putea să aibă douăzeci şi doi de ani; era foarte 
tînără şi foarte palidă şi, dacă ar fi fost ziuă, după aburii 
jilavi care îi umezeau părul de un blond auriu şi ochii cu 
ceracăne negre, după miinile sale de un alb şters, după 
atitudinea lîncezindă a întregului ei corp, s-ar fi putut 
recunoaşte că se afla în prada unei stări de boală a cărei 
taină ar fi fost repede dată la iveală de desele-i sale 
leşinuri şi de rotunzimea taliei. 

Dar din toate acestea, Chicot nu văzu decit trei 
lucruri: că era tînără, palidă şi blondă. 

Cei doi bărbaţi se apropiară de litieră şi se găsiră în 
mod natural aşezaţi între ea şi banca sub care se 
ascunsese Chicot. 


1 Înjurătură preferată a Gasconilor.(N.T.) 

Cel mai înalt dintre ei luă cu amîndouă mînile mîna 
albă pe care i-o întindea doamna prin deschizătura 
litierei şi punînd piciorul pe scara trăsurii şi cele două 
braţe pe portieră: 

— Ei bine! micuţo, o întrebă el pe doamnă, inimioara 
mea, îngeraşul meu, cum ne mai simţim? 

Doamna răspunse clătinînd din cap cu un zîmbet 
trist şi arătînd flaconul cu săruri. 

— larăşi slăbiciuni, la naiba! ce supărat aş fi fost 
văzîndu-te bolnavă, dragostea mea, dacă nu aş avea să- 
mi reproşez dulcea ta boală. 

— Şi la ce o mai aduceţi şi pe doamna la Paris? 
spuse celălalt bărbat, pe un ton destul de aspru; este o 
nenorocire, pe cuvintul meu, aceea de a avea totdeauna 
cîte o astfel de fustă cusută de tunica dumneavoastră. 

— Ei! dragă Agrippa, spuse acela dintre cei doi 
bărbaţi care vorbise întîi, şi care părea soţul sau amantul 
doamnei; este o aşa mare durere aceea de a te despărţi 
de aceea pe care o iubeşti. 

Şi el schimbă cu doamna o privire galeşă plină de 
dragoste. 

— La naiba! mă faceţi să crap de necaz, pe sufletul 
meu, cînd vă aud vorbind, răspunse înăcritul tovarăş; aţi 
venit la Paris pentru a face dragoste, frumosule craidon. 
Mi se pare totuşi că Bearnul este deajuns de mare pentru 
plimbările dumneavoastră sentimentale, fără a împinge 
aceste plimbări pînă în Babilon unde era cît pe aci de 
zeci de ori să ni se frîngă şalele în această seară. 
Întorceţi-vă acolo, dacă voiţi să faceţi curte la perdelele 
litierei; dar aci, la naiba! nu duceţi alte intrigi decit din 
cele politice, stăpîne. 

Chicot, la cuvintul de stăpîn, ar fi voit să ridice 
capul; dar nu putea, fără să fie văzut, să rişte o 

asemenea mişcare. 

— Lasă-l să mormăie, draga mea, şi nu te sinchisi de 
cele ce spune. Cred că va cădea bolnav ca dumneata şi 
că va avea, ca dumneata, temperatură şi leşinuri dacă 
nu ar mai mormăi. 

— Dar cel puţin, la naiba! după cum spuneţi, strigă 
necăjitul, urcaţi-vă în litieră dacă voiţi să-i spuneţi 
drăgălăşenii doamnei şi veţi risca mai puţin să fiţi 
recunoscut decit stînd astfel în stradă. 

— Ai dreptate, Agrippa, spuse Gasconul îndrăgostit, 
şi vezi, draga mea, că nu este un aşa rău sfătuitor după 
cum pare. Acolo, fă-mi loc, micuța mea, dacă îmi vei da 
voie totuşi ca, neputînd să stau la picioarele dumitale, să 
mă alătur. 

— Nu numai că dau voie. Sire, răspunse tînăra, dar o 
doresc cu ardoare. 

— Sire! murmură Chicot care, mîncat de o mişcare 
negîndită, voi să ridice capul şi se lovi în chip dureros de 
banca de piatră; Sire! ce spune ea oare? 

Dar, în acest timp, amantul fericit se folosea de 
învoiala dată şi se auzi pardoseala trăsurei scîrţiind sub 
o nouă apăsare. 

Apoi zgomotul unui lung şi drăgăstos sărut urmă 
scîrţiitului. 

— La naiba! strigă tovarăşul rămas în afara litierei, 
omul este la drept vorbind un animal stupid. 

— Vreau să fiu spînzurat dacă înţeleg ceva, 
murmură Chicot; dar voi aştepta, totul vine la timp 
pentru acela care ştie să aştepte. 

— Ah! ce fericit sînt! urmă fără să-i pese cîtuşi de 
puţin de îngrijorările prietenului său, pe care-l numeau 
Sire; la naiba! Astăzi este o zi frumoasă: iată pe bunii mei 
Parisieni, care mă urmăresc din tot sufletul lor şi care m- 

ar ucide fără milă dacă ar şti unde să vină să mă 
găsească pentru aceasta, iată pe Parisienii mei care 
lucrează cum pot mai bine ca să-mi netezească drumul 
spre tron şi, am în braţele mele femeia pe care o iubesc! 
Unde sîntem d'Aubigné? Vreau cînd voi fi rege, să pun să 
se ridice chiar în acest loc o statuie pentru geniul bun al 
Bearnezului. 

— Al Bearn... 

Chicot se opri, îşi făcuse o a doua umflătură exact 
peste cea dintii. 

— Sîntem în strada Fierăriei, Sire, şi nu-mi miroase 
bine, spuse d'Aubigné, care, totdeauna rău dispus, se 
agăța de lucruri cînd se plictisea de a se agăța de 
oameni. 

— Mi se pare, urmă Henric — căci cititori noştri au 
recunoscut, fără îndoială, pe regele Navarei. — mi se 
pare că îmbrăţişez limpede toată viaţa mea, că mă văd 
rege, că mă simt pe tron, tare şi puternic, dar poate mai 
puţin iubit decit sînt în această clipă, şi că privirea mea 
se îndreaptă în viitor pînă în clipa morţii mele. Oh! 
dragostea mea! repetaţi-mi din nou că mă iubiţi, căci la 
vocea voastră, inima mea se topeşte. 

Şi Bearnezul, într-un sentiment de melancolie care îl 
cuprindea citeodată, lăsă, cu un suspin adînc, să-i cadă 
capul pe umărul iubitei sale. 

— Oh! Dumnezeule! spuse tînăra femeie speriată, 
vă simţiţi rău, Sire? 

— Bun! nu mai lipsea decit acesta! spuse d'Aubigné. 
Bun soldat, bun general, bun rege care leşină. 

— Nu, draga mea, fii sigură, spuse Henric, că, dacă 
aş leşina lîngă dumneata, ar fi fericire. 

— De fapt, spuse d'Aubigné, eu nu înţeleg de ce 
semnaţi Henric de Navara; ar trebui să semnaţi Ronsard 


527 


sau Clement Marot. La naiba! cum se poate să duceţi o 
aşa de rea căsnicie cu doamna Margot, fiind amindoi atît 
de plecaţi spre poezie. 

— Ah! d'Aubigné, te rog, nu-mi vorbi de soţia mea. 
Pe toţi dracii! ştii proverbul; dacă am întîlnit-o. 

— Bine că este în Navara, nu-i aşa? spuse 
d'Aubigné. 

— Pe toţi dracii! oare nu sînt de asemenea şi eu în 
Navara? Oare nu mă cred acolo, cel puţin? Ascultă, 
Agrippa, m-ai făcut să mă înfior; urcă şi să ne înapoiem. 

— Pe legea mea, nu, spuse d'Aubigné, mergeţi, eu 
vă voi urma din urmă; v-aş stingheri şi ceea ce e mai rău, 
m-aţi stingheri. 

— Închide atunci portiera, urs de Bearn şi fă ce vrei, 
spuse Henric. 

Apoi, adresîndu-se vizitiului: 

— Lavarenne, ştii unde! spuse el. 

Litiera se depărtă încet, urmată de d'Aubigne care, 
tot certîndu-şi prietenul, voise să vegheze asupra regelui. 

Această plecare îl scăpă pe Chicot de o teamă 
grozavă, căci, după o asemenea convorbire cu Henric, 
d'Aubigné nu era omul care să lase să trăiască pe 
neprevăzătorul care ar fi ascultat-o. 

— Să vedem, spuse Chicot ieşind în patru labe de 
sub banca lui, trebuie ca Valois să ştie ce s-a petrecut? 

Şi Chicot se ridică pentru a reda elasticitatea 
lungilor sale picioare, amorţite de cîrcei. 

— Şi pentru ce ar afla-o? reluă Gasconul, continuînd 
să-şi vorbească singur; doi bărbaţi care se ascund şi o 
femeie însărcinată. Într-adevăr, ar fi o laşitate. Nu, nu-i 
voi spune nimic; şi apoi, dacă ştiu eu e deajuns, pentru 
că la urma urmelor eu sînt acela care domnesc. 

Şi Chicot se apucă se ţopăie cu veselie. 

— Ce drăguţi sînt îndrăgostiţii! urmă Chicot; dar 
d'Aubigné are dreptate; iubeşte prea des pentru un rege 
in partibus, acest scump Henric de Navara. Acum un an, 
venea la Paris pentru doamna de Sauve. Astăzi face să 
fie urmat de către această încîntătoare fiinţă care are 
leşinuri. Cine dracu poate fi! La Fosseuse, probabil. Și 
apoi, mă gîndesc, dacă Henric de Navara este un 
pretendent serios, dacă nădăzduieşte după tron cu 
adevărat, sărmaul băiat, trebuie să se gindească puţin să 
distrugă pe duşmanul său, Crestatul, pe duşmanul său, 
cardinal de Guise şi pe duşmanul său, ducele de 
Mayenne. Ei bine! eu îl iubesc pe Bearnez şi sînt sigur că 
îi va juca într-o zi sau alta vreo festă acelui nesuferit 
măcelar lorenez. Hotărit, nu voi sufla un cuvînt din cele 
ce am văzut şi auzit. 

În momentul acela o şleahtă de ligişti beţi, trecu 
strigînd: 

— Trăiască liturghia! moarte Bearnezului! la rug cu 
hughenoţii! la rug cu ereticii! 

În timpul acesta litiera cotea după colţul cimitirului 
Sfinţilor Inocenţi şi se înfunda în adîncimile Străzii Saint- 
Denis. 

— Să vedem, spuse Chicot, să recapitulăm: l-am 
văzut pe cardinalul de Guise, l-am văzut pe ducele de 
Mayenne, l-am văzut pe regele Henric de Valois, l-am 
văzut pe regele de Navara. Un singur prinţ mai lipseşte 
din colecţia mea: ducele de Anjou; să-l căutăm pînă cînd 
îl vom găsi. Să vedem, unde este oare Francisc al III-lea. 
Pe toţi dracii! ard de dorinţa de a-l zări pe acest 
cumsecade monarh. 

Şi Chicot se îndreptă din nou spre biserica Saint- 
Germain-l'Auxerrois. 

Chicot nu era singurul care îl căuta pe ducele de 

Anjou şi care se îngrijea de lipsa lui; Guisii, şi ei la fel, îl 
căutau în toate părţile, dar nu erau mai fericiţi ca Chicot. 
Domnul de Anjou nu era omul care să se expună într-un 
mod neprevăzător şi vom vedea mai tîrziu ce motive Îl 
ţineau încă departe de prietenii săi. 

O clipă Chicot crezu că l-a găsit, era în strada 
Beâthisy; un grup numeros se formase la poarta unui 
negustor de vinuri şi Chicot îl recunoscu pe domnul de 
Monsoreau şi pe Crestatul. 

— Bun! spuse el, iată momeala: rechinul nu trebuie 
să fie departe. 

Chicot se înşela. Domnul de Monsoreau şi Crestatul 
erau ocupați să verse la poarta unei cîrciumi, plină de 
beţivi, vin în cana unui orator căruia îi aţiţau astfel 
bolborositoarea-i vorbărie. 

Acest orator era Gorenflot, beat mort. Gorenflot 
povestindu-şi călătoria la Lyon şi duelul său într-o 
cîrciumă cu un nesuferit complice al lui Calvin. Domnul 
de Guise dădea acestei povestiri, în care credea că 
recunoaşte cîteva potriviri cu tăcerea lui Nicolae David, 
atenţia cea mai încordată. 

De altfel, strada Beathisy era plină de lume; mai 
mulţi gentilomi ligişti îşi legară caii de un fel de ţarc 
destul de obişnuit în majoritatea străzilor de pe vremea 
aceea. Chicot se opri la marginea grupului care închidea 
acest ţarc şi trase cu urechea. 

Gorenflot, abia mai ţinîndu-se în şa pe Panurge, 
Gorenflot nevorbind decit cuvinte întretăiate, dar din 
păcate vorbind încă, era jucăria stăruinţei ducelui şi 
dibăciei domnului de Monsoreau, care scoteau de la el 
crîimpeie de mărturisiri. 

O asemenea spovedanie îl înspăimîntă pe Gascon 
care stătea la pîndă, cu tot astfel decit prezenţa regelui 

Navarei la Paris. El vedea sosind clipa în care Gorenflot 
avea să-i rostească numele şi acest nume putea să 
lumineze întreg misterul cu o lumină funestă. Chicot nu 
pierdu vremea, tăia sau deznodă friiele cailor care erau 
legaţi de ţarc şi, dînd la doi sau trei din ei cîteva lovituri 
de curea, îi repezi în mijlocul mulţimii care, în faţa 
galopului şi nechezatului lor, se împrăştie în toate părţile. 

Gorenflot se temu pentru Panurge, gentilomii se 
temură pentru caii şi genţile lor, mulţi se temură chiar 
pentru ei. Strigătul de „Foc!” răsună, repetat de zeci de 
voci. 

Chicot trecu ca o săgeată prin mijlocul grupurilor şi 
apropiindu-se de Gorenflot, arătîndu-i în acelaşi timp o 
pereche de ochi plini de flăcări care începură să-l 
trezească, îl apucă pe Panurge de friu şi în loc să urmeze 
mulţimea îi întoarse spatele; astfel încît această îndoită 
mişcare, făcută în sens invers, lăsă în curînd un spaţiu 
destul de mare între Gorenflot şi ducele de Guise, spaţiu 
pe care-l umplu numaidecit sîmburele care se îngroşa 
mereu al curioşilor sosiți prea tirziu. 

Atunci Chicot îl tîrî pe călugărul care se clătina, în 
fundătura formată de altarul bisericii Saint-Germain- 
l'Auxerrois şi, lipindu-l de zid, pe el şi pe Panurge, cum ar 
fi făcut un sculptor de statui cu un bazorelief pe care ar fi 
voit să-l întipărească în piatră: 

— Ah! beţivule! îi spuse el, ah! păgiînule! ah! 
trădătorule! ah! renegatule! totdeauna ai să preferi tu în 
locul prietenului tău cana de vin? 

— Ah! domnule Chicot, bolborosi călugărul. 

— Cum! eu te hrănesc, nemernicule! urmă Chicot, te 
adăp, îţi umplu buzunarele şi stomacul şi tu îţi trădezi 
seniorul! 

— Ah! Chicot! spuse călugărul înduioşat. 

— Povesteşti tainele mele, mizerabile! 

— Dragă prietene! 

— Taci! nu eşti decit un denunţător şi meriţi o 
pedeapsă. 

Călugărul bondoc, viguros, puternic ca un taur, dar 
înfrînat de pocăință şi mai cu seamă de vin, tremura fără 
să se apere în mîinile lui Chicot care îl scutura ca pe un 
balon plin cu aer. 

Numai Panurge protesta împotriva violenţei făcută 
prietenului său, prin lovituri de picior care nu atingeau pe 
nimeni şi pe care Chicot i le înapoia prin lovituri de 
baston. 

— O pedeapsă, mie! murmură călugărul, o pedeapsă 
prietenului dumitale! dragă domnule Chicot. 

— Da, da, o pedeapsă, spuse Chicot, şi ai s-o 
primeşti. 

Şi bastonul Gasconul trecu pentru o clipă de pe 
crupa măgarului pe umerii largi şi cărnoşi ai călugărului. 

— Oh! dacă aş fi flămînd, făcu Gorenflot cu o 
mişcare de mînie. 

— M-ai bate, nu-i aşa, necunoscătorule! Pe mine, 
prietenul tău? 

—  Dumneata, prietenul meu, domnule Chicot! 
Atunci de ce mă snopeşti? 

— Cine iubeşte bine, pedepseşte bine. 

— la-mi atunci viaţa numaidecit, strigă Gorenflot. 

— Ar trebui. 

— Oh! dacă aş fi flămiînd, repetă călugărul cu un 
geamăt adînc. 

— Ai mai spus-o odată. 

Şi Chicot arătă dovezile de prietenie faţă de 
sărmanul călugăr care începu să zbiere cît îl ţinea gura. 

— Haide, după bou iată-l pe vițel, spuse Gasconul. 

Aşa, acum să te agăţi de Panurge şi să să te duci să te 
culci frumuşel la Cornul Abundenţei. 

— Nu mai văd drumul, spuse călugărul, din ochii 
căruia curgeau şiroaie de lacrimi. 

— Ah! spuse Chicot, dacă ai plinge vinul pe care l-ai 
băut, acesta cel puţin te-ar trezi poate.Dar nu, va trebui 
să-ţi mai servească de călăuză. 

Şi Chicot începu să tragă măgarul de căpăstru, în 
vreme ce călugărul agăţindu-se cu amîndouă miinile de 
samar, făcea toate sforţările pentru a-şi păstra centrul de 
greutate. 

Străbătură astfel podul Morarilor, strada Sfîntului 
Bartolomeu, Podul cel Mic şi urcară în strada Sfîntul 
Jacques, călugărul plingînd, Gasconul trăgînd. 

Doi băieţi, ajutoarele jupînului Bonhomet, îl coboriră, 
la porunca lui Chicot, pe călugăr de pe măgar şi îl 
conduseră în camera pe care cititorii noştri o mai cunosc. 

— S-a făcut, spuse jupîn Bonhomet înapoindu-se. 

— S-a culcat? întrebă Chicot. 

— Sforăie... 

— Minunat! Dar cum se va trezi într-o zi sau alta, 
adu-ţi aminte că nu vreau să ştie deloc cum a ajuns aici; 
nu ar fi rău chiar să creadă că nu a mai ieşit de la vestita 
noapte cînd a făcut un atît de mare tărăboi în mînăstirea 
lui, şi să ia drept vis tot ceea ce i s-a întîmplat între timp. 

— E deajuns, domnule Chicot, răspunse hangiul; dar 
ce i s-a întîmplat oare acestui sărman călugăr? 

— O mare nenorocire; se pare că la Lyon s-a luat la 
ceartă cu un trimis al domnului de Mayenne şi că l-a ucis. 

— Oh! Dumnezeule!... strigă hangiul, astfel încît... 

— Astfel încît domnul de Mayenne s-a jurat, după cit 
se pare, că va pune să-l ardă de viu sau că-şi va pierde 
numele, răspunse Chicot. 

— Fiţi pe pace, răspunse Bonhomet, sub nici un 
motiv nu va ieşi de aici. 

— Minunat! Şi acum, urmă Gasconul, liniştit asupra 
lui Gorenflot, trebuie neapărat să-l găsesc pe ducele meu 
de Anjou; să căutăm. 

Şi el se îndreptă spre palatul Maiestăţii Sale Francisc 
al III-lea. 


CAPITOLUL XLII 
Prinţul şi prietenul 


După cum s-a văzut, Chicot căutase în zadar pe 
ducele de Anjou pe străzile Parisului, în seara Ligii. 

Ducele de Guise, ne reamintim, îl invitase pe prinţ 
să iasă: această invitaţie nelinişti pe bănuitoarea Alteță. 
François chizbuise şi după ce chibzuia, el îl întrecea chiar 
pe şarpe în prudenţă. 

Totuşi, cum însuşi interesul său îi impunea să vadă 
cu proprii săi ochi ceea ce trebuia să se petreacă în seara 
aceea, se hotări să primească invitaţia, dar luă în acelaşi 
timp hotărîrea de a nu pune piciorul în afara palatului 
său decit într-o cît mai bună tovărăşie. 

Astfel, cum fiecare om care se teme cheamă o armă 
favorită în ajutorul său, ducele se duse să-şi caute spada 
sa, care era Bussy d'Amboise. 

Pentru ca ducele să se hotărască la acest demers, 
trebuie ca frica să-l fi stăpiînit prea mult. De cînd cu 
amăgirea sa cu privire la domnul de Monsoreau, Bussy 
era îmbufnat, şi François îşi mărturisea lui însuşi că în 
locul lui Bussy şi presupunînd că odată cu locul i-ar fi luat 
şi curajul, ar fi arătat ciudă prinţului care l-a trădat într- 

un mod aşa de crud. 

De fapt, Bussy, ca toate fiinţele nobile, simţea mai 
puternic durerea decit bucuria: este neobişnuit ca un 
cutezător la primejdie, rece şi calm în faţa fierului şi 
focului, să nu fie dobiîndit mai uşor decît un laş după 
emoția unei piedici. Aceia pe care femeile îi fac cu mai 
multă uşurinţă să plîngă, sînt bărbaţii care sînt cei mai 
temuţi. 

Bussy dormea, pentru a spune astfel, în durerea sa. 
O văzuse pe Diana primită la curte, recunoscută contesă 
de  Monsoreau, primită de regina Luiza în rîndul 
doamnelor sale de onoare, văzuse mii de priviri curioase 
mistuind această frumuseţe fără seamăn pe care, putem 
zice, el o descoperise şi o scosese din mormîntul unde 
era îngropată. Îşi aţintise, tot timpul serii, ochii arzători 
asupra tinerei femei care nu-i ridica deloc pe ai săi şi, din 
toată strălucirea acestei serbări, Bussy, nedrept ca toţi 
bărbaţii care iubesc cu adevărat, Bussy, uitînd trecutul şi 
distrugînd singur în mintea sa toate iluziile de fericire pe 
care trecutul le făcuse să se nască, Bussy nu se 
întrebase cît trebuia să fi suferit Diana de ţinea astfel 
ochii plecaţi, ea care putea să zărească în faţa ei o figură 
acoperită de o tristeţe simpatică în mijlocul tuturor 
acestor priviri indiferente sau atît de curioase. 

— Oh! îşi zise Bussy văzînd că aşteapta zadarnic o 
privire, femeile nu au dibăcie şi îndrăzneală decit cînd e 
vorba să înşele un tutore, un soţ sau o mamă; ele sînt 
stîngace, sînt laṣe, cînd e vorba să plătească o datorie de 
simplă recunoştinţă: au atita frică de a arăta că iubesc, 
pun un preţ atit de exagerat pe cea mai mică favoare, 
încît, pentru a face să piardă orice speranţă acela o 
aşteptă de la ele, nu privesc deloc, cînd au asemenea 
toane, ca să-i rănească inima. Diana putea să-mi spună 

simplu:Îţi mulţumesc de ceea ce ai făcut pentru mine, 
dar nu te iubesc. Aş fi fost ucis de lovitură s-au m-aş fi 
vindecat. Dar nu! ea preferă să mă lase s-o iubesc 
zadarnic; dar nu a cîştigat nimic, o dispreţuiesc. 

Şi se depărtă de cercul regal cu mînia în suflet. 

In acest moment nu mai era acea nobilă figură pe 
care toate femeile o priveau cu dragoste şi toţi bărbaţii 
cu teamă: era o frunte posomorită, o privire falsă, un 
zimbet nesincer. 

Bussy plecînd, se văzu în trecere într-o mare oglindă 
de Veneţia şi se găsi chiar el neplăcut la vedere. 

— Dar sînt nebun, spuse el; cum, pentru o fiinţă care 
mă dispreţuieşte, să mă arăt uricios la o sută care mă 
caută! Dar de ce mă dispreţuieşte ea, sau mai de grabă 
pentru cine? 

Oare pentru acel lung schelet cu faţa palidă, care, 
totdeauna aşezat la zece paşi de ea, o acoperă fără 
încetare cu privirea lui geloasă... şi care, el însuşi, se 
face că nu mă vede? Şi să mai spui totuşi, că dacă aş voi, 
într-un sfert de oră l-aş ţine mut şi rece sub genunchiul 
meu cu zece împunsături de spadă în inimă; şi să mai 
spui, că dacă aş voi, aş putea să arunc pe această rochie 
albă sîngele aceluia care a pus să-i coase aceste flori; şi 
să mai spui că, dacă voiam, neputînd fi iubit, eram cel 
puţin temut şi urit. 

Oh! ura sa! mai bine decit indiferența. 

Da, dar fi banal şi josnic: este ceea ce ar fi făcut un 
Qu€lus şi un Maugiron, dacă un Quelus şi un Maugiron ar 
fi ştiut să iubească. Mai bine să seamăn cu acel erou al 
lui Plutarc pe care l-am admirat atît, cu acel tînăr 
Antiohus murind de dragoste fără să rişte o mărturisire, 
fără să rostească o acuzare. Da, voi tăcea! Da,eu care 
am luptat corp la corp cu toţi bărbaţii înspăimîntători ai 

acestui secol; eu care l-am văzut pe Crillon, pe bravul 
Crillon însuşi, dezarmat în faţa mea, şi care şi-a păstrat 
viaţa datorită mărinimiei mele; da, îmi voi închide 
durerea şi voi înăbuşi în sufletul meu, cum a făcut 
Hercule din uriaşul Anteu, fără să-l lase să atingă o 
singură dată pe Speranţa, mama sa. Nu, nimic nu-mi 
este cu neputinţă, mie Bussy, pe care lumea, întocmai ca 
pe Crillon, m-au poreclit viteazul şi tot ceea ce au făcut 
eroii, voi face şi eu. 

Şi la aceste cuvinte, el îşi mlădie mîna-i încordată cu 
care îşi sfişia pieptul, îşi şterse sudoarea de pe frunte şi 
merse încet spre uşă; pumnul său lovea cu asprime 
tapiţeria; îşi impuse răbdare şi blindeţe şi ieşi cu 
zimbetul pe buze şi cu fruntea liniştită, dar cu un vulcan 
în inimă. 

Este adevărat că, în drumul său îl întîlni pe domnul 
duce de Anjou şi întoarse capul, căci simţea că toată 
încordarea sa nu putea merge pînă acolo încît să 
zimbească, şi încă să-l salute pe prinţul care îl numea 
prietenul său şi care îl trădase aşa de grozav. 

Trecînd, prinţul rosti numele lui Bussy, dar Bussy nu 
se întoarse de loc. . 

Bussy se duse acasă. lşi puse spada pe masă, 
scoase pumnalul din teacă, îşi desfăcu singur pelerina şi 
mantaua, şi se aşeză într-un fotoliu sprijinindu-şi capul 
pe blazonul armelor sale care îi  împodobea 
rezemătoarea. 

Oamenii săi îl văzură adormit. Crezură că voia să se 
odihnească şi se depărtară. Bussy nu dormea: visa. 

Petrecu astfel mai multe ore fără a băga de seamă 
că la celălalt capăt al camerei un om, aşezat ca şi el, îl 
privea curios fără să facă o mişcare, fără să rostească un 
cuvînt, aşteptind, după toate probabilitățile, prilejul de a 

intra în legătură cu el, fie printr-un cuvint, fie printr-un 
semn. 

În sfîrşit, un fior rece trecu prin umerii lui Bussy şi 
făcu -i clipească ochii; observatorul nu făcu nici o 
mişcare. 

În curînd dinţii contelui începură să clănţăne; braţele 
i se înţepeniră; capul său, îngreunat prea mult, alunecă 
de-a lungul rezemătoarei fotoliului şi îi căzu pe umăr. 

În acest moment omul care îl examina se sculă din 
scaunul său, scoase un suspin, şi se apropie de el. 

— Domnule conte, spuse el, aveţi febră. 

Contele ridică fruntea pe care o înroşea căldura 
bolii. 

— Ah! tu eşti, Remy, spuse el. 

— Da, conte, vă aşteptam aici. 

— Aici, şi pentru ce? 

— Pentru că acolo unde cineva suferă nu stă mult. 

— Mulţumesc, prietene, spuse Bussy luînd mîna 
tinărului. 

Remy păstră între mîinile sale acea mină temută, 
devenită slabă decît mîna unui copil, apăsînd-o cu 
dragoste şi respect pe inimă. 

— Să vedem, spuse el, trebuie să ştiu, domnule 
conte, dacă voiţi să rămineţi astfel: voiţi ca febra să vă 
copleşească şi să vă doboare? Staţi în picioare! Voiţi să o 
învingeţi? Aşezaţi-vă în pat şi puneţi să vi se citească 
vreo carte. Veţi putea scoate exemple şi putere. 

Contele nu avea nimic altceva de făcut decit să 
asculte; el ascultă. 

Aşadar în pat îl găsiră toţi prietenii care veniră să-l 
viziteze. 

În tot timpul celei de a doua zi, Remy nu părăsi 
deloc căpătiiul contelui; avea îndoita îndatorire de doctor 

al corpului şi al sufletului; avea băuturi răcoritoare 
pentru unul şi cuvinte gingaşe pentru celălalt. 

Dar a doua zi, ziua în care domnul de Guise venise 
la Luvru, cînd Bussy privi în jurul său, Remy nu mai era. 

— A obosit, gîndi Bussy; este şi natural! Sărmanul 
băiat, trebuie să aibă atita nevoie de aer, de soare şi de 
primăvară; şi apoi Gertruda îl aştepta fără îndoială, 
Gertruda nu e decit o cameristă, dar îl iubeşte... O 
cameristă care iubeşte, valorează mai mult decit o 
regină care nu iubeşte. 

Ziua trecu astfel, Remy nu apăru; tocmai pentru că 
lipsea, Bussy îl dorea; şi era nerăbdător să-l vadă. 

— Oh! murmură el, odată sau de două ori, am crezut 
încă în recunoştinţă şi prietenie! Nu, de azi înainte nu 
mai vreau să cred în nimic. 

Spre seară, cînd străzile începură să se umple de 
oameni şi de zgomote, cînd ziua deja dispărută nu 
îngăduia să se deosebească lucrurile din apartament, 
Bussy auzi voci puternice şi numeroase în anticamera sa. 

Un servitor alergă atunci foarte speriat. 

— Monseniore, ducele de Anjou, spuse el. 

— Lasă-l să intre, răspunse Bussy încruntînd 
sprincenele la gîndul că stăpînul său se îngrijea de el, 
acest stăpîn pe care el îl dispreţuia pînă la politeţe. 

Ducele intră. Camera lui Bussy era fără lumină; 
inimile bolnave iubesc întunericul, căci ele populează 
întunericul cu fantome. 

— Este prea întuneric la tine, Bussy spuse ducele; 
aceasta trebuie să te mîhnească. 

Bussy rămase tăcut: dezgustul îi închidea gura. 

— Eşti oare bolnav grav, urmă ducele, de nu 
răspunzi? 

— Sînt într-adevăr foarte bolnav, Monseniore, 

murmură Bussy. 

— Atunci, de aceea nu te-am mai văzut de două zile 
la mine? spuse ducele. 

— Da, Monseniore, spuse Bussy. 

Prinţul, atins de acest laconism, făcu două sau trei 
ocoluri prin cameră, privind sculpturile care se 
desprindeau din umbră şi pipăind stofele. 

— Ai o locuinţă foarte frumoasă, Bussy, cel puţin aşa 
mi se pare, spuse ducele. 

Bussy nu răspunse. 

— Domnilor, spuse ducele gentilomilor săi, rămiîneţi 
în camera de alături; trebuie să credem că într-adevăr 
sărmanul meu Bussy este rău bolnav. Pentru ce nu a fost 
înştiinţat Miron? Doctorul unui rege nu este îndeajuns de 
bun pentru Bussy? 

Un servitor al lui Bussy clătină din cap: ducele 
observă. 

— Să vedem, Bussy, ai necazuri? întrebă prinţul 
aproape slugarnic. 

— Nu mai ştiu, răspunse contele. 

Ducele se apropie, asemenea acelor amanți pe care 
îi respingi şi care, pe măsură ce îi respingi devin mai 
mlădioşi şi mai îndatoritori. 

— Să vedem! ia spune-mi, Bussy? spuse el. 

— Şi ce vă spun, Monseniore? 

— Eşti supărat pe mine, ce zici? adăugă el aproape 
în şoaptă. 

— Eu, supărat! De ce? De altfel, nu se supără nimeni 
pe prinți. La ce le-ar folosi? 

Ducele tăcu. 

— Dar, spuse Bussy la rîndu-i, ne pierdem timpul în 
introduceri. Să trecem la fapte, Monseniore. 

Ducele îl privi pe Bussy. 


540 


— Aveţi nevoie de mine, nu-i aşa? spuse acesta din 
urmă cu o asprime de necrezut. 

— Ah! domnule de Bussy! 

— Ei! fără îndoială că aveţi nevoie de mine, o repet; 
credeţi mă gindesc că din prietenie aţi venit să vă 
vedeţi? Nu, la naiba! căci nu iubiţi pe nimeni. 

— O! Bussy! tu să-mi spui asemenea lucruri! 

— Ascultaţi, să terminăm; vorbiţi, Monseniore, ce vă 
trebuie? Cînd aparţii unui prinţ, cînd acest prinţ se 
preface pînă într-atit încît să te numească prieten, ei 
bine! trebuie să- i fii recunoscător de prefăctoria şi să-i 
faci orice sacrificiu, chiar acela al vieţii. 

Ducele se roşi: dar cum se afla în umbră nimeni nu 
văzu această roşeaţă. 

— Nu voiam nimic de la tine, Bussy, şi te înşeli, 
spuse el, crezînd că vizita mea este interesată. Doresc 
numai, văzînd ce vreme frumoasă este afară şi tot 
Parisul fiind mişcat astă-seară de semnătura Ligii, să te 
am tovarăş pentru a alerga puţin prin oraş. 

Bussy îl privi pe duce. 

— Nu îl aveţi pe Aureilly? spuse el. 

— Un cîntăreţ din lăută! 

— Ah! Monseniore! nu-i daţi toate calităţile; 
credeam că îndeplinirea pe lîngă dumneavoastră şi alte 
funcțiuni şi, în afară de Aureilly, de altfel, mai aveţi încă 
zece sau doisprezece gentilomi ale căror spade le aud 
răsunînd pe pardoseala anticamerei mele. 

Portiera se ridică încet. 

— Cine e acolo? întrebă ducele cu trufie, şi cine intră 
fără să fie anunţat în camera în care mă aflu? 

— Eu ‚Remy, răspunse la Haudouin făcînd o intrare 
măreaţă şi nicidecum stingherită. 

— Cine e Remy? întreabă ducele. 

— Remy, Monseniore; răspunse tînărul, este 
medicul. 

— Remy, spuse Bussy, este mai mult decît medicul, 
Monseniore, este prietenul. 

— A! făcu ducele rănit. 

— Au auzit ce doreşte Monseniorul? întrebă Bussy 
pregătindu-se să iasă din pat. 

— Da, să-l însoţiţi, dar... 

— Dar ce? spuse ducele. 

— Dar nu-l veţi însoţi, Monseniore, răspunse le 
Haudouin. 

— Şi pentru ce? strigă François. 

— Pentru că este prea frig afară, Monseniore. 

— Prea frig? spuse ducele surprins că cineva 
îndrăznea să-i reziste. 

— Da, prea frig. Prin urmare, eu care răspund de 
sănătatea Domnului de Bussy faţă de prietenii săi şi mai 
cu seamă faţă de mine însumi, îl opresc să iasă. 

Bussy era totuşi să sară jos din pat, dar mîna lui 
Remy o întîlni pe a sa şi i-o strînse cu înţeles. 

— Bine, spuse ducele. Pentru că ar risca atît de mult 
ieşind, va rămîne. 

Şi Alteța Sa, atinsă peste măsură, făcu doi paşi spre 
uşă. 

Bussy nu făcu nici o mişcare. 

Ducele se înapoie din nou la pat. 

— Aşadar, e lucru hotărit, spuse el, nu ieşi din casă? 

— Vedeţi, Monseniore, spuse Bussy, mă opreşte 
doctorul. 

— Ar trebui să-l consulţi pe Miron, este un mare 
doctor. 

— Monseniore, prefer un medic prieten decit un 
medic savant, spuse Bussy. 

— În cazul acesta, adio. 

— Adio, Monseniore! 

Şi ducele ieşi cu mare zgomot. 

Abia ieşise din casă că Remy, care îl urmărise din 
ochi pînă cînd acesta ieşi din palat, alergă lîngă bolnav. 

— Aşa, spuse el, Monseniore, să vă sculaţi şi aceasta 
numaidecit, vă rog. 

— Pentru ce să mă scol? 

— Pentru a face o plimbare cu mine. Este prea cald 
în această cameră. 

— Dar îi spuneai adineauri ducelui că este prea frig 
afară! 

— De cînd a ieşit el, temperatura s-a schimbat. 

— Astfel încît...? spuse Bussy ridicîndu-se curios. 

— Astfel încît în momentul de faţă, răspunse le 
Haudouin , sînt convins că aerul v-ar face bine. 

— Nu înţeleg, spuse Bussy. 

— Oare înţelegeţi ceva din doctoriile ce vi le dau? Le 
înghiţiţi totuşi. Haideţi! sus! ridicaţi-vă: o plimbare cu 
ducele de Anjou era primejdioasă, cu medicul este 
salvare; v-o spun eu; nu mai aveţi oare încredere în 
mine? Atunci trebuie să mă goniţi. 

— Haidem atunci, spuse Bussy, pentru că vrei tu. 

— Trebuie. 

Bussy se ridică palid şi tremurînd. 

— Ce interesantă paloare, spuse Remy, şi ce frumos 
bolnav! 

— Dar unde mergem? 

— Într-un cartier al cărui aer l-am analizat chiar 
astăzi . 

— Şi acest aer? 

— Este suveran pentru boala dumneavoastră, 
Monseniore. 

Bussy se îmbrăcă. 

— Pălăria şi spada mea, spuse el. 

Işi puse una pe cap şi o încinse pe cealaltă. 
Apoi amindoi ieşiră. 


CAPITOLUL XLIII 


Etimologia străzii Jussienne 


Remy îşi luă bolnavul de braţ, coti la stînga, o luă pe 
strada Coquillière şi merse pe ea pînă la meterez. 

— Ciudat, spuse Bussy, mă conduci înspre mlaştinile 
de la Grance-Bateliere şi pretinzi că acel cartier este 
sănătos? 

— O! domnule, spuse Remy, puţină răbdare, vom 
ocoli strada Pagevin, vom lăsa la dreapta strada 
Breneuse şi vom intra în strada Montmartre; veţi vedea 
ce frumoasă este strada Montmartre! 

— Tu crezi că nu o cunosc? 

— Ei bine! atunci, dacă o cunoaşteţi, cu atît mai 
bine. Nu voi mai avea nevoie să-mi pierd timpul făcîndu- 
vă să-i vedeţi frumuseţile şi vă voi conduce de îndată 
într-o străduţă frumoasă. Veniţi, nu vă spun decit atit. 

Şi, într-adevăr, după ce lăsase poarta Montmartre la 
stinga şi făcuse aproape două sute de paşi în stradă, 
Remy coti la dreapta. 

— Ah! dar văd că o faci într-adins, strigă Bussy; ne 
înapoiem de unde am plecat. 

— Aceasta, spuse Remy, este strada Gypecienne, 
sau a Egiptencei, cum veţi voi, stradă pe care poporul a 
şi început s-o numească strada Gyssienne şi pe care va 
sfirşi s-o numească peste puţin timp strada Jussienne, 

pentru că este mai uşor şi pentru că geniul limbilor tinde 
mereu, pe măsură ce se înaintează spre Sud, să 
înmulțească vocalele. Dumneavoastră trebuie să ştiţi 
acest lucru, Monseniore, dumneavoastră care aţi fost în 
Polonia; oamenii de acolo nu rostesc ei oare şi acum cite 
patru consoane la rînd, astfel că dau impresia, atunci 
cînd vorbesc, că sfarmă pietricele în gură şi că înjură 
sfărmîndu-le? 

— Este foarte adevărat, spuse Bussy; dar cum nu 
cred că am venit aici pentru a face un curs de filologie, 
să vedem, spune-mi: încotro mergem? 

— Vedeţi această mică biserică? spuse Remy fără să 
răspundă la ceea ce îl întreba Bussy. Hei! Monseniore! ce 
semeţ e aşezată, cu faţada spre stradă şi cu altarul spre 
grădina comunităţii! Fac prinsoare că pînă astăzi, nu aţi 
remarcat-o niciodată! 

— Intr-adevăr, spuse Bussy, nici nu o ştiam. 

Şi Bussy nu era singurul nobil care nu intrase 
niciodată în această biserică a Sfintei Maria Egipteanca, 
biserică foarte populară şi care era de asemeni 
cunoscută de credincioşii care o frecventau sub numele 
de capela Quoqheron. 

— Ei bine! spuse Remy, acum cînd ştiţi cum se 
numeşte această biserică, şi cînd i-aţi examinat 
îndeajuns exteriorul, să intrăm şi veţi vedea geamurile 
din tindă: sînt curioase. 

Bussy se uită la Remy şi văzînd pe faţa tînărului un 
aşa blind zîmbet înţelese că tînărul doctor avea, făcîndu-l 
să intre în biserică, un alt scop decit acela de a-l face să 
vadă geamurile, care nu se puteau vedea, avînd în 
vedere că se făcuse noapte. 

Dar se mai putea vedea şi altceva, căci interiorul 
bisericii era luminat pentru vecernicie: erau acele naive 

picturi din veacul al XVI-lea, pe care Italia, datorită climei 
sale bune, le mai păstrează încă, în vreme ce, la noi, 
umezeala pe de o parte şi vandalismul pe de alta, au 
şters puţin cîte puţin de pe zidurile noastre aceste tradiţii 
ale unei epoci trecute şi aceste dovezi ale unei credinţe 
care nu mai este. Într-adevăr, pictorul zugrăvise în formă 
de frescă pentru Francisc |, şi din pradinul acestui rege, 
viaţa sfintei Maria Egipteanca: or, printre subiectele cele 
mai interesante ale acestei vieţi, artistul iconar, naiv şi 
mare iubitor de adevăr, dacă nu anatomic cel puţin 
istoric, aşezase, în locul cel mai vizibil din capelă, acel 
moment greu în care sfinta Maria, neavînd bani pentru a- 
| plăti pe luntraş, se dă pe ea însăşi ca taxă de trecere. 

Acum, este drept să spunem că, cu toată veneraţia 
credincioşilor pentru Maria Egipteanca adusă pe calea 
binelui, multe femei cinstite din cartier găseau că 
pictorul ar fi putut pune în altă parte acest subiect, sau 
cel puţin să-l trateze într-un chip mai puţin naiv; şi 
motivul pe care îl aduceau, sau mai de grabă pe care nu- 
| aduceau, era că amănunte ale frescei întorceau prea 
des privirea tinerilor băieţi de prăvălie pe care postăvarii, 
stăpînii lor, îi aduceau la biserică duminicile şi 
sărbătorile. 

Bussy îl privi pe la Haudouin, care, devenit băiat de 
prăvălie pentru o clipă, dădea o mare atenţie acestei 
picturi. 

— Ai pretenţia, îi spuse el, de a face să se nască în 
mine idei anacronice în legătură cu capela Sfintei Maria 
Egipteanca? Dacă este aşa, ai dat greş cu mine. Trebuie 
să aduci aici călugări şi şcolari. 

— Dumnezeu să mă ferească, spuse le Haudouin: 
Omnis cogiyatio libidinosa cerebrum inficit. 

— Ei bine! atunci? 

— La naiba! ascultați deci, nu poţi totuşi să-ţi scoţi 
ochii atunci cînd intri aici. 

— Să vedem, aveai un scop, aducîndu-mă aici, decit 
să mă faci să văd genunchii sfintei Maria Egipteanca. 

— Pe legea mea, nu, spuse Remy. 

— Atunci, am văzut, să plecăm. 

— Răbdare! iată că se termină slujba. leşind acum, i- 
am deranja pe credincioşi. 

Şi le Haudouin îl reţinu pe Bussy uşor de braţ. 

— Ah! iată că se retrag toţi, spuse Remy. Să facem 
ca ceilalţi, vă rog. 

Bussy se îndreptă spre uşă cu o indiferenţă şi o 
distrare vădite. 

— Ei bine, spuse le Haudouin, iată că vă îndreptaţi 
spre ieşire fără să luaţi aghiazmă. Unde naiba vă e oare 
capul? 

Bussy, ascultător ca un copil, se îndreptă spre 
coloana în care era aşezat aghiazmatarul. 

Le Haudouin se folosi de această clipă pentru a face 
un semn de înţelegere unei femei care, la gestul tînărului 
doctor,se îndreptă la rîndu-i spre aceeaşi coloană spre 
care se îndrepta Bussy. 

Astfel că, în clipa în care contele îşi ducea mîna spre 
aghiazmatarul în formă de scoică, pe care-l susțineau 
două Egiptene din marmoră neagră, o mînă puţin cam 
mare şi cam roşie şi care era totuşi o mînă de femeie, se 
întinse spre a sa îşi umezi degetele în apa purificatoare. 

Bussy nu se putu opri să nu-şi ducă ochii de la mîna 
mare şi roşie la faţa femeii; dar în aceeaşi clipă el dădu 
un pas înapoi şi se îngălbeni deodată, căci recunoscuse, 
în proprietara acestei miini pe Gertruda, pe jumătate 
ascunsă sub un văl de lînă neagră. 

El rămase cu braţul întins fără a se mai gîndi să facă 

semnul crucii, în vreme ce Gertruda trecea salutîndu-l şi 
îşi profila talia-i înaltă sub tinda micii biserici. 

La doi paşi în urma Gertrudei, ale cărei coate 
robuste făceau să se lase loc liber, venea o femeie 
învăluită cu grijă într-o pelerină de mătase, o femeie ale 
cărei forme elegante şi tinere, ale cărei picioare 
încîntătoare, a cărei talie delicată, îl făcură să viseze pe 
Bussy care nu cunoştea pe lume decit o talie, un picior, o 
formă asemănătoare. 

Remy nu avu nimic să-i spună, îl privea numai; 
Bussy înţelegea acum pentru ce tînărul îl adusese în 
strada Maria Egipteana şi îl făcuse să intre în biserică. 

Bussy o urmă pe această femeie, le Haudouin îl 
urmă pe Bussy. 

Ar fi fost un lucru distractiv această precesiune a 
patru figuri care urmau cu pas egal, dacă tristeţea şi 
paloarea a două dintre ele nu ar fi destăinuit suferinţele 
crude. 

Gertruda, mergînd tot înainte, coti după colţul străzii 
Montmartre, făcu cîțiva paşi pe această stradă, apoi 
deodată o luă la dreapta într-o fundătură care avea o 
portiţă. 

Bussy şovăi. 

— Ei bine! domnule conte, întreabă Remy, voiţi să 
vă calc pe tocuri? 

Bussy îşi continuă drumul. 

Gertruda, care mergea mereu prima, scoase o cheie 
din buzunar şi o lăsă pe stăpina ei să intre, care trecu pe 
dinaintea ei fără să întoarcă capul. 

La Haudouin îi spuse două vorbe cameristei, se 
trase îndărăt şi îl lăsă să treacă pe Bussy; apoi Gertruda 
şi el intrară la rîndul lor, închise poarta şi fundătura 
rămase din nou pustie. 

Erau orele şapte şi jumătate seara, se aşteptau 
primele zile ale lunii mai; la aerul căldicel care arăta 
primele sufluri ale primăverii, frunzele începeau să se 
dezvolte în sînul acoperămîntului crăpat. 

Bussy privi în jurul lui: se găsea într-o grădină de 
vreo două sute de metri pătraţi, înconjurată de ziduri 
foarte înalte, pe virful cărora viţa sălbatică şi iedera, 
înălţîndu-şi mlădiţele noi, făceau să se năruiască din cînd 
în cînd mici bucățele de ipsos şi răspîndeau în aer acel 
parfum aspru şi puternic pe care răcoarea serii o smulge 
din frunzele lor. 

În sfîrşit, primii lilieci, înfloriţi la soarele dimineţii, 
zdruncinau cu plăcutele lor parfumuri creierul încă 
şovăitor al tinărului, care se întreba dacă atitea 
parfumuri, atita căldură şi viaţă nu-i veneau lui, atit de 
sigur, atit de slab, atit de părăsit abia acum o oră, nu îi 
veneau numai de la prezenţa unei femei atît de mult 
iubită. 

Sub un leagăn de iasomie şi de clematite, pe o mică 
bancă lipită de zidul bisericii, Diana se aşezase, cu 
fruntea plecată, cu mîinile nemişcate căzîndu-i în jos, şi 
se vedea desfrunzind o micşunea, strînsă între degetele 
sale, micşunea pe care o strivea fără să-şi dea seama şi 
ale cărei petale le arunca pe nisip. 

În clipa aceea o privighetoare, ascunsă într-un 
castan vecin, îşi începu cîntecul lung şi melancolic, 
brodat din cînd în cînd cu note care ţişneau ca nişte 
scîntei. 

Bussy se afla singur în această grădină cu doamna 
de Monsoreau , căci Remy şi Gertruda stăteau mai 
departe: el se apropie de ea; Diana îşi ridică capul. 

— Domnule conte, spuse ea cu o voce sfioasă, orice 
înconjur ar fi nedemn de noi dacă m-ai găsit adineauri în 

biserica Sfînta Maria Egipteanca, nu întîmplarea te-a 
condus acolo. 

— Nu, doamnă, spuse Bussy, le Haudouin este acela 
care m-a făcut să ies a-mi spune în ce scop şi vă jur că 
nu ştiam... 

— Te înşeli asupra înţelesului cuvintelor mele 
domnule, spuse cu tristeţe Diana. Da, ştiu bine că 
domnul Remy te-a condus la biserică şi poate chiar cu 
forţa. 

— Doamnă, spuse Bussy, nu cu forţa... Nu ştiam pe 
cine aveam să văd acolo. 

— lată un cuvint aspru, domnule conte, murmură 
Diana clătinînd din cap şi ridicînd asupra lui Bussy o 
privire umezită de lacrimi. Ai intenţia de a mă face să 
înţeleg că dacă ai fi cunoscut taina lui Remy, nu l-ai fi 
însoţit? 

— Oh! Doamnă. 

— E natural, e drept; domnule, dumneata mi-ai adus 
un serviciu însemnat şi eu nu ţi-am mulţumit încă de 
politeţea dumitale. lartă-mă şi primeşte toate mulţumirile 
mele. 

— Doamnă... 

Bussy se opri; el era atît de buimăcit încît nu-l mai 
ajutau cuvintele nici ideile. 

— Dar am voit să-ţi dovedesc, urmă Diana 
însufleţindu-se, că nu sînt o femeie nerecunoscătoare şi 
nici o inimă uitucă. Eu sînt aceea care l-am rugat pe 
domnul Remy să-mi procure cinstea întrevederii cu 
dumneata; eu sînt aceea care am ales acel loc de 
întîlnire; iartă-mă dacă nu ţi-am fost pe plac 

Bussy îşi apăsă mina pe inimă. 

— Oh! Doamnă! spuse el, nici nu vă gindiţi. 

Ideile începeau să revină acestei inimi zdrobite şi i 

se părea că acea plăcută adiere a serii care aducea 
parfumuri atît de dulci şi cuvinte atît de gingaşe, îi ridica 
în acelaşi timp o ceaţă de pe ochi. 

— Ştiu, urmă Diana, care era cea mai tare pentru că 
de multă vreme se pregătise pentru această întrevedere, 
ştiu cît rău ţi-a pricinuit aducerea la îndeplinire a 
comisionului meu. Cunosc toată delicateţea dumitale. Te 
cunosc şi te apreciez, te rog să mă crezi. Inchipuie-ţi deci 
cît trebuie să fi suferit eu la ideea că dumneata aveai să 
nesocoteşti sentimentele inimii mele. 

— Doamnă, spuse Bussy, de trei zile sînt bolnav. 

— Da, o ştiu, răspunse Diana cu o roşeaţă care trăda 
tot interesul pe care-l dădea acestei boli, şi eu sufeream 
mai mult decît dumneata, căci domnul Remy, care mă 
înşela fără îndoială, domnul Remy ma lăsa să cred... 

— Că uitarea dumneavoastră pricinuia durerea mea. 
Oh! E adevărat. 

— Deci, a trebuit să fac ceea ce am făcut,conte, 
reluă doamna de Monsoreau. Te văd, îţi mulţumesc de 
atenţiile dumitale şi îţi jur o recunoştinţă veşnică... acum 
crede-mă că vorbesc din adîncul inimii. 

Bussy clătină cu tristeţe din cap şi nu răspunse. 

— Te îndoieşti de vorbele mele? Reluă Diana. 

— Doamnă, răspunse Bussy, oamenii care simt o 
prietenie pentru cineva, mărturisesc această prietenie 
cum pot: mă ştiaţi la palat în seara prezentării 
dumneavoastră la curte; mă  ştiaţi în faţa 
dumneavoastră, trebuie să fi simţit privirea mea apăsînd 
asupra întregii dumneavoastră persoane şi nu aţi ridicat 
nici cel puţin ochii spre mine; nu m-aţi făcut să înţeleg, 
printr-un cuvînt, printr-un gest, printr-un semn că ştiaţi 
că eram acolo; dar nu am dreptate, doamnă, poate că nu 
m-aţi recunoscut; nu mă văzuseţi decit de două ori. 

Diana răspunse printr-o privire de o atît de tristă 
mustrare încît Bussy fu mişcat pînă în adîncul sufletului. 

— lartă-mă, doamnă, iartă-mă, spuse; dumneata nu 
eşti o femeie ca toate celelalte şi cu toate astea, te 
comporţi ca şi femeile obişnuite; căsătoria aceea? 

— Nu ştii cum am fost silită s-o închei? 

— Da, însă era uşor de desfăcut. 

— Cu neputinţă, dimpotrivă. 

— Dar nimic nu te înştiinţa oare că în apropierea 
dumitale veghea un bărbat devotat? 

Diana plecă ochii. 

— Tocmai aceasta mă înfricoşa mai cu seamă, spuse 
ea. 

— Şi iată căror consideraţii m-ai sacrificat 
dumneata. Oh! gîndeşte-te ce viaţă mai duc eu, de cînd 
aparţii altuia. 

— Domnule, spuse contesa cu demnitate, o femeie 
nu-şi schimbă numele fără ca să nu rezulte de aci o mare 
daună pentru cinstea ei, atunci cînd trăiesc doi bărbaţi 
care poartă, unul numele pe care l-a părăsit, celălalt 
numele pe care l-a luat. 

— Astfel că dumneata ai păstrat numele de 
Monsoreau din preferinţă. 

— Crezi! bolborosi Diana. Cu atît mai bine! 

Şi ochii ei se umplură de lacrimi. 

Bussy, care o văzu lăsîndu-şi capul să-i cadă pe 
piept, se îndreptă tulburat spre ea. 

— În sfîrşit, spuse el, iată-mă ajuns din nou ceea ce 
eram, doamnă, adică un străin pentru dumneata. 

— Vai! făcu Diana. 

— Tăcerea dumitale o spune îndeajuns. 

— Nu pot vorbi decit prin tăcerea mea. 

— Tăcerea dumitale, doamnă, este urmarea primirii 

dumitale de la Luvru. La Luvru, nu mă vedeai; aci nu îmi 
vorbeşti. 

— La Luvru, mă aflam în prezenţa domnului de 
Monsoreau. Domnul de Monsoreau mă privea şi el este 
gelos. 

— Gelos! Ei! ce-i mai trebuie oare, Dumnezeule! Ce 
fericire mai poate dori cînd toată lumea îi invidiază 
fericirea. 

— Îţi spun că e gelos, domnule; de cîteva zile l-a 
văzut pe cineva dînd tîrcoale în jurul noii noastre 
locuinţe. 

— Aţi părăsit aşadar căsuţa din strada Sfîntul Anton? 

— Cum! strigă Diana tiriîtă de o mişcare necugetată, 
bărbatul acela nu erai dumneata? 

— Doamnă, de cînd căsătoria dumitale a fost 
anunţată în mod public, de cînd ai fost prezentată, de 
cînd cu serata aceea de la Luvru, în sfîrşit, unde nu ai 
binevoit să mă priveşti, stau culcat, mă sfişie febra, mor; 
vezi că soţul dumitale nu ar putea fi gelos pe mine, cel 
puţin, pentru că nu pe mine m-a putut vedea în jurul 
casei dumneavoastră. 

— Ei bine! domnule conte, dacă e adevărat, după 
cum mi-ai spus-o, că ai fi avut oarecare dorinţă să mă 
revezi, mulţumeşte-i acelui bărbat necunoscut, căci, 
cunoscîndu-l pe domnul de Monsoreau aşa cum îl cunosc, 
bărbatul acela m-a făcut să tremur pentru dumneata şi 
am voit să te văd pentru a-ţi spune: Nu te expune astfel, 
domnule conte, nu mă face mai nenorocită decit sînt. 

— Linişteşte-te, doamnă; o repet, nu eram eu. 

— Acum, lasă-mă să termin tot ceea ce aveam să 
spun. De teama acelui bărbat, el pretinde să părăsesc 
Parisul; astfel că, domnule conte, poţi privi această 
întrevedere ca cea din urmă... Miine plec la Meridor. 

— Pleci, doamnă? strigă Bussy. 

— Nu este decit acest mijloc pentru a-l linişti pe 
domnul de Monsoreau, spuse Diana; nu este decit acest 
mijloc de a-mi regăsi liniştea. De altfel, în ceea ce mă 
priveşte, urăsc Parisul, urăsc lumea, curtea, Luvrul. Sînt 
fericită să mă izolez cu amintirile mele de fată; mi se 
pare că trecînd din nou pe poteca anilor mei din tinereţe, 
o părticică din fericirea mea de altădată va recădea pe 
cap întocmai ca o rouă plăcută. Tatăl meu mă însoţeşte. 
li voi regăsi acolo pe domnul şi doamna de Saint-Luc, 
cărora le pare rău că nu mă au lingă ei. Adio, domnule de 
Bussy. 

Bussy îşi ascunse faţa în mini. 

— Haide, murmură el, totul s-a sfîrşit pentru mine. 

— Ce tot spui? strigă Diana ridicîndu-se. 

— Spun, doamnă, că bărbatul acela care te 
surghiuneşte, că bărbatul acela care-mi răpeşte singura 
speranţă ce-mi mai rămiînea, adică aceea de a respira 
acelaşi aer cu dumneata, de a te întrezări îndărătul unei 
jaluzele, de a-ţi atinge rochia în treacăt, de a adora în 
sfîrşit o fiinţă vie iar nu o umbră, spun, spun că bărbatul 
acela este duşmanul meu de moarte şi că, chiar dacă ar 
trebui să pier, îl voi distruge cu mîna mea. 

— Oh! domnule conte! 

— Mizerabilul! strigă Bussy. Cum! nu este deajuns 
pentru el să te aibă ca soţie, pe dumneata, cea mai 
frumoasă şi cea mai neprihănită dintre fiinţe, mai este şi 
gelos! Gelos! monstru ridicol şi nesăţios, ar înghiţi toată 
lumea. 

— O!  linişteşte-te, conte, linişteşte-te, pentru 
Dumnezeu! Este scuzabil, poate. 

— Este scuzabil! Dumneata îl aperi, doamnă. 

— O! dacă ai şti! spuse Diana acoperindu-şi faţa cu 


554 


amîndouă mîinile, ca şi cînd s-ar fi temut ca nu cumva 
Bussy să-i observe roşeaţa cu toate că era întuneric. 

— Dacă aş şti? repetă Bussy. Ei! doamnă, eu ştiu un 
lucru, că nu se poate gîndi cineva la restul lumii atunci 
cînd este bărbatul dumitale. 

— Dar, spuse Diana cu o voce întretăiată, şoptită, 
arzătoare; dar dacă te-ai înşela, domnule conte, dacă nu 
ar fi bărbatul meu! 

Şi tînăra, la aceste cuvinte, atingînd cu mina ei rece 
mîinile arzătoare ale lui Bussy, se ridică şi fugi, uşoară ca 
o umbră, prin cotiturile întunecate ale grădiniţei, apucă 
braţul Gertrudei, tîrînd-o după ea mai înainte ca Bussy, 
ametit, înnebunit, voios, să fi încercat cel puţin să întindă 
braţele pentru a o opri. 

Scoase un țipăt şi se ridică împleticindu-se. 

Remy ajunse tocmai la timp pentru a-l prinde în 
braţele sale şi a-l face să se aşeze pe banca pe care 
tocmai o părăsise Diana. 


CAPITOLUL XLIV 


Cum i se rupse tunica lui d'Epernon şi cum 
fu Schomberg vopsit în albastru 


În vreme ce jupîn La Huri&re îngrămădea semnături 
peste semnături, în vreme ce Chicot îl dădea în păstrare 
pe Gorenflot la Cornul Abundenţei, în vreme ce Bussy se 
întorcea la viaţă în acea fericită grădiniţă plină de 
parfumuri, de cîntece şi de dragoste, Henric, posomorit 
de tot ceea ce văzuse prin oraş, supărat de predicile pe 
care le auzise prin biserici, înfuriat de saluturile 

misterioase culese de fratele său d'Anjou, pe care-l 
văzuse trecînd prin faţa lui în strada Saint-Honore, însoţit 
de domnul de Guise şi de domnul de Mayenne, cu o 
întreagă suită de gentilomi care păreau comandaţi de 
domnul de Monsoreau şi de Qu€lus. 

Regele, după obiceiul său, ieşise cu cei patru 
prieteni ai săi; dar, la cîţiva paşi de Luvru, Schomberg şi 
d'Epernon, plictisiti de a-l vedea pe Henric îngrijorat şi 
gîndindu-se că în mijlocul unei asemenea harababuri se 
puteau găsi plăceri şi aventuri, Schomberg şi d'Epernon 
se folosiseră de cea dintii îmbulzeală pentru a dispare la 
colţul străzii Astruce, şi, în vreme ce regele cei doi 
prieteni ai săi îşi continuau plimbarea pe chei, ei se 
lăsaseră tiriţi spre strada Orleans. 

Nu făcuseră nici o sută de paşi că fiecare îşi găsise 
de lucru. D'Epernon trecu o ţeavă printre picioarele unui 
burghez care alerga şi care din pricina aceasta se 
rostogoli la zece paşi, şi Schomberg ridicase pălăria unei 
femei pe care o crezuse urită şi bătrină şi care se 
întîmplase să fie tînără şi frumoasă. 

Dar amindoi îşi aleseseră rău ziua de a se agăța de 
aceşti buni parizieni, de obicei atît de răbdători; alergau 
pe străzi acele friguri de răscoală care bat uneori din 
aripi în zidurile capitalelor: „Un nelegiuit!” Acela era un 
zelos, fu crezut şi toţi se repeziră spre d'Epernon; femeia 
strigase: „Un favorit!” ceea ce era şi mai rău; şi soţul ei, 
care era un vopsitor, îşi asmuţise ucenicii asupra lui 
Schomberg. 

Schomberg era viteaz; se opri, voi să răspundă şi 
duse mina la spadă. 

D'Epernon era prevăzător şi fugi. 

Henric nu se mai ocupase de cei doi favoriţi, îi 
cunoştea ştia că au obiceiul să se descurse singuri; unul, 

datorită picioarelor; celălalt, datorită braţelor; el îşi 
făcuse deci plimbarea, după cum am văzut şi, după ce îşi 
făcuse plimbarea, se înapoiase la Luvru. 

intrase în cabinetul său de arme şi, aşezat pe 
fotoliul său mare, tremura de nerăbdare, căutînd un 
motiv să se înfurie. 

Maugiron se juca cu Narcisse, ogarul cel mare al 
regelui. 

Qu€lus, cu obrajii sprijiniți în miini, se tolănise pe o 
pernă şi îl privea pe Henric. 

— Merg, merg, îi spunea regele. Complotul lor 
înaintează; tigri, cînd şerpi, atunci cînd nu pot să sară, se 
tirăsc. 

— Ei! Sire, spuse Qudlus, nu există totdeauna 
comploturi într-un regat? Ce dracu aţi voi să facă fiii 
regilor, fraţii regilor, verii regilor, dacă nu ar complota? 

— Ascultă, Quelus, cu maximele dumitale absurde şi 
cu obrajii dumitale umflaţi, îmi faci impresia că eşti, în 
politică, de forţa lui Gilles din tîrgul Saint-Laurent. 

Qu€lus se răsuci pe pernă şi se întoarse necuviincios 
cu spatele spre rege. 

— la spune, Maugiron, reluă Henric, am dreptate sau 
nu, la naiba! şi trebuie să fiu hrănit cu nerozii şi 
banalităţi, ca şi cînd aş fi un rege neînsemnat sau un 
negustor de lină care se teme să nu-şi piardă pisica 
favorită? 

— Ei! Sire, spuse Maugiron, care era totdeauna şi în 
toate privinţele de părerea lui Quelus, dacă nu sînteţi un 
rege neînsemnat, dovediţi-o făcînd pe regele mare. Ce 
dracu uitaţi-vă la Narcisse, este un cîine bun; dar cînd îl 
tragi de urechi miriie şi cînd îl calci pe labe, muşcă. 

— Nu, Sire, spuse Maugiron; vedeţi bine, dimpotrivă, 
că îl aşez pe Narcisse cu mult deasupra voastră, pentru 

că Narcisse ştie să se apere, pe cînd Maiestatea Voastră 
nu ştie. 

Şi întoarse şi el la rîndu-i spatele lui Henric. 

— Haide, iată-mă singur, spuse regele; foarte bine, 
continuaţi, bunii mei prieteni, pentru ca să mi se 
reproşeze că am mincat averea regatului: părăsiţi-mă, 
insultaţi-mă, sugrumaţi-mă; nu am decit călăi în jurul 
meu. Chicot! unde eşti? 

— E foarte simplu, răspunse Maugiron. 

Şi obraznicul începu să mormăie printre dinţi un 
oarecare proverb latin care se traduce prin axioma: 

Spune-mi cu cine te aduni, ca să-ți spun cine eşti. 

Henric încruntă din sprincene, un fulger de minie 
grozavă îi lumină ochii mari şi negri şi de astă dată, 
desigur, era chiar o privire de rege aceea pe care prinţul 
o aruncă asupra indiscreţilor săi prieteni. 

Dar, istovit fără îndoială de această intenţie de 
miînie, Henric recăzu pe scaun şi începu să frece urechile 
unuia din căţeluşii din coş. 

În clipa aceea un pas repede răsună în anticameră şi 
d'Epernon apăru fără pălărie, fără manta şi cu tunica 
sfişiată. 

Quélus şi Maugiron se întoarseră şi Narcisse se 
repezi spre noul sosit lătrînd, ca şi cînd nu ar fi 
recunoscut decit hainele curtenilor regelui. 

— Ei, Doamne! strigă Henric, dar ce ţi s-a întîmplat? 

— Sire, spuse d'Epernon, priviţi-mă; vedeţi în ce fel 
sînt trataţi prietenii Maiestăţii Voastre. 

— Şi cine te-a tratat astfel? întrebă regele. 

— Drace! poporul dumneavoastră, sau mai de grabă 
acela al domnului duce de Anjou, care striga: „Trăiască 
Ligaltrăiască liturghia! trăiască Guise! trăiască 
Francois!”, trăiască toată lumea, în sfîrşit, afară de 

„trăiască regele”. 

— Şi ce i-ai făcut oare acestui popor, pentru ca să te 
trateze astfel? 

— Eu? Nimic. Ce voiţi să facă un om unui popor? M-a 
recunoscut ca fiind un prieten al Maiestăţii Voastre, şi 
aceasta i-a fost de ajuns. 

— Dar Schomberg? 

— Cum, Schomberg? 

— Schomberg nu ţi-a venit în ajutor? Schomberg nu 
te-a apărat? 

— La naiba! Schomberg avea destul de lucru pentru 
el. 

— Cum aşa? 

— Da, l-am lăsat în mîinile unui vopsitor pe a cărui 
femeie o lăsase fără pălărie şi care împreună cu cei cinci 
sau şase băieţi ai săi, se pregătea să-l dichisească puţin. 

— Petoţi dracii! strigă regele, şi unde l-ai lăsat pe 
sărmanul meu Schomberg? spuse Henric ridicîndu-se, mă 
voi duce chiar eu în ajutorul lui. Poate se va spune, 
adăugă Henric uitîndu-se la Maugiron şi la Quélus, că 
prietenii mei m-au părăsit dar nu se va spune cel puţin, 
că eu mi-am părăsit prietenii. 

— Mulţumesc, Sire, spuse o voce înapoia lui Henric, 
mulţumesc, iată-mă. Gott verdamme mich am scăpat 
singur, dar cu mare greutate. 

— Oh! Schomberg! este vocea lui Schomberg! 
strigară cei trei favoriţi. Dar unde dracu eşti? 

— La naiba! unde sînt, mă vedeţi bine, strigă 
aceeaşi voce. 

Şi în adevăr, din colţul întunecat al camerei, se văzu 
înaintînd, nu un om, ci o umbră. 

— Schomberg, strigă regele, de unde vii, de unde 
ieşi şi pentru ce ai această culoare? 

În adevăr, Schomberg, din cap pînă în picioare, fără 
excepţia nici unei părţi a hainelor sau persoanei sale, 
Schomberg era de cel mai frumos albastru care s-a putut 
vedea vreodată. 

— Der Teufel! strigă el; mizerabilii! Nu mă mai mir 
că tot poporul acela alerga după mine. 

— Dar ce s-a întîmplat? întrebă Henric. Dacă ai fi 
galben, s-ar explica din pricina fricii; dar albastru! 

— S-a întîmplat că m-au scăldat într-un hiîrdău, 
ticăloşii; am crezut că mă scăldau numai într-un hîrdău 
cu apă şi cînd colo era un hîrdău cu culoare albastră. 

— O! la naiba! spuse Quslus izbucnind în ris, sînt 
pedepsiţi prin ce au păcătuit. Este foarte scumpă 
culoarea albastră şi tu le-ai luat vopsea cel puţin pentru 
zece taleri. 

— Te sfătuiesc să nu glumeşti, aş fi voit să te văd în 
locul meu. 

— Şi nu ai spintecat pe nici unul? întrebă Maugiron. 

— Mi-am lăsat pumnalul undeva, iată tot ce ştiu, 
vîrît pînă în plăsele într-un înveliş de carne; dar, într-o 
clipă, totul era zis: eram prins, ridicat, tîrît, cufundat în 
hîrdău şi aproape înecat. 

— Şi cum ai scăpat din miinile lor? 

— Am avut curajul să comit o laşitate, Sire. 

— Şi ce ai făcut? 

— Am strigat: „Trăiască Liga!” 

— Ca şi mine, spuse d'Epernon, numai că pe mine 
m-au silit să adaug: „Trăiască ducele de Anjou!” 

— Şi eu la fel, spuse Schomberg muşcîndu-şi mîinile 
de miînie; şi am strigat la fel. Dar nu este totul. 

— Cum! spuse regele, te-au făcut să strigi şi altceva, 
sărmanul meu Schomberg? 

— Nu, nu m-au făcut să strig altceva, căci era destul 

şi atît, mulţumesc lui Dumnezeu! Dar în clipa cînd 
strigam: „Trăiască ducele de Anjou!...” 

— Ei bine? 

— Ghiciţi cine trecea? 

— Cum vrei să ghicesc? 

— Bussy, mîna lui dreaptă, care m-a auzit strigînd să 
trăiască stăpînul său. 

— De fapt, cred că nu a înţeles nimic, spuse Quslus. 

— La naiba! cit era de greu să vezi ce se petrecea! 
Aveam pumnalul la git şi mă aflam într-un hîrdău. 

— Cum, spuse Maugiron, nu ţi-a dat ajutor? trebuia 
făcut acest lucru de la gentilom la gentilom. 

— EI, părea că se gîndeşte cu totul la altceva; nu-i 
lipseau decît aripi ca să zboare; abia mai atingea 
pămîntul. 

— Şi apoi, spuse Maugiron, poate că nu te-a 
recunoscut? 

— Frumos motiv! 

— Trecusei prin albastru? 

— A! aşa, spuse Schomberg. 

— În cazul acesta ar fi scuzabil, reluă Henric, căci, 
într-adevăr, sărmanul meu Schomberg, nu te mai 
recunosc nici eu. 

— Ce are a face, răspunse tînărul care nu era 
degeaba de origină germană, ne vom întîlni în altă parte 
decît în colţul străzii Coquillière într-o zi cînd nu voi mai fi 
într-un hîrdău. 

— O! eu, spuse d'Epernon, nu sînt supărat pe valet, 
ci pe stăpîn; nu cu Bussy aş voi să am de a face, ci cu 
Monseniorul duce de Anjou. 

— Da, da, strigă Schomberg, Monseniorul duce de 
Anjou care voieşte să ne ucidă prin ridicol aşteptind să 
ne ucidă prin pumnal. 

— Ducele de Anjou, care era lăudat prin cîntece pe 
străzi. Le-aţi auzit, Sire? spuseră împreună Quélus şi 
Maugiron. 

— De fapt, el este duce şi stăpîn în Paris la ora 
aceasta, iar nu regele; încercaţi puţin să ieşiţi, îi spuse 
d'Epernon, şi veţi vedea dacă veţi fi respectat mai mult 
decit noi. 

— Ah! frate! frate! murmură Henric pe un ton 
ameninţător. 

— Ah! da, Sire, veţi mai zice de multe ori, cum aţi 
zis acum: „Ah! frate! frate!” fără să luaţi nici o măsură 
împotriva acestui frate, spuse Schomberg, şi cu toate 
astea, v-o declar, şi este limpede pentru mine, că acest 
frate se află în fruntea vreunui complot. 

— Ei! la naiba! strigă Henric, aşa le spuneam şi eu 
acestor domni, cînd ai intrat tu adineauri, d'Epernon; dar 
ei mi-au răspuns ridicînd din umeri şi întorcîndu-mi 
spatele. 

— Sire, spuse Maugiron, am ridicat din umeri şi am 
întors spatele, nu pentru că spuneaţi că există un 
complot, dar pentru că nu vă vedeam dispus să-l 
înăbuşiţi. 

— Şi acum, urmă Qu€lus, ne întoarcem către 
Maiestatea Voastră şi vă spunem: Salvaţi-ne, Sire, sau, 
mai de grabă, salvaţi-vă, căci, odată ce vom cădea noi, 
sînteţi mort; miine domnul de Guise vine la Luvru, miine 
vă va cere să numiţi un şef al Ligii; miine îl veţi numi pe 
ducele de Anjou după cum aţi făgăduit s-o faceţi şi 
atunci, odată ducele de Anjou şef al Ligii, adică în fruntea 
a o sută de mii de parizieni încălziţi de orgiile acestei 
nopţi, ducele de Anjou va face din Maiestatea Voastră ce 
va voi. 

— Ah! da! spuse Henric, şi în cazul acesta de 

hotărtîre extremă, veţi fi oare dispuşi să mă ajutaţi? 

— Da, Sire, răspunseră tinerii într-un singur glas. 

— Numai, Sire, spuse d'Epernon, Maiestatea Voastră 
să-mi dea timpul de a-mi pune o altă pălărie, o altă 
manta şi o altă tunică. 

— Treci la garderoba mea, d'Epernon, şi valetul meu 
îţi va da de toate; sîntem de aceeaşi statură. 

— Şi mie să-mi daţi timpul de a face o baie. 

— Treci la baia mea, Schomberg şi băiaşul meu va 
avea grijă de tine. 

— Sire, spuse Schomberg, putem deci spera că 
insulta nu va rămîne nerăzbunată? 

Henric întinse mîna în semn de tăcere şi, plecîndu-şi 
capul la piept, păru că se gîndeşte adînc. 

Apoi, după citeva clipe: 

— Quelus, spuse el, informează-te dacă domnul de 
Anjou s-a înapoiat la Luvru. 

Quélus ieşi. D'Epernon şi Schomberg aşteptau 
împreună cu ceilalţi răspunsul lui Quelus, atît de mult se 
însufleţise zelul lor prin apropierea primejdiei; nu în 
timpul furtunii, ci pe vremea frumoasă sînt marinarii 
îndărătnici. 

— Sire, întrebă Maugiron, Maiestatea Voastră ia deci 
vreo măsură? 

— Vei vedea, răspunse regele. 

Quélus se înapoie. 

— Domnul duce nu s-a înapoiat încă, spuse el 

— Bine, răspunse regele. D'Epernon, du-te de-ţi 
schimbă hainele; Schomberg, du-te de schimbă-ţi 
culoarea; şi dumneata, Quelus, şi dumneata, Maugiron, 
coboriţi în curte şi faceţi bine de pază pînă cînd se 
înapoiază fratele meu. 

— Şi cînd se va înapoia? întrebă Quelus. 

— Cînd se va înapoia, veţi pune să se închidă toate 
porţile. Duceţi-vă. 

— Bravo, Sire! spuse Quélus. 

— Sire, spuse d'Epernon, în zece minute sînt aci. 

— Eu Sire, nu pot spune cînd voi fi înapoi; depinde 
de calitatea vopselei. 

— Vino cît poţi mai repede, răspunse regele, iată tot 
ce am să-ţi spun. 

— Dar Maiestatea Voastră va rămîne singură? 
întrebă Maugiron. 

— Nu, Maugiron, rămîn cu Dumnezeu, căruia îi voi 
cere ocrotirea pentru întreprinderea noastră. 

— Rugaţi-l bine, Sire, spuse Qu€lus, căci încep să 
cred că se înţelege cu diavolul pentru a ne tortura pe toţi 
împreună în lumea aceasta şi în cealaltă. 

— Amin! spuse Maugiron. 

Cei doi tineri care trebuiau să facă de pază ieşiră pe 
o uşă. Cei doi care trebuiau să-şi schimbe hainele ieşiră 
pe alta. 

Regele, rămas singur, se duse să îngenuncheze pe 
scăunelul pentru rugăciune. 


CAPITOLUL XLV 


Chicot este din ce în ce mai mult rege al 
Franţei 


Miezul nopţii sună: porţile Luvrului se închideau de 
obicei la miezul nopţii. Dar Henric îşi făcuse bine 
socoteala că ducele de Anjou nu va lipsi să se culce în 
seara aceea la Luvru, pentru a nu mai adăuga la 

bănuielile pe care zgomotul Parisului, din timpul acelei 
nopţi, le putea face să se nască în mintea regelui. 

Regele poruncise aşadar ca porţile să rămînă 
deschise pînă la ora unu. 

La douăsprezece şi un sfert se înapoie Quelus. 

— Sire, ducele a venit spuse el. 

— Ce face Maugiron? 

— A rămas de santinelă pentru a vedea dacă ducele 
nu va mai ieşi. 

— Nu este nici o primejdie. 

— Atunci..., spuse Quélus făcînd o mişcare pentru a- 
i arăta regelui că nu mai avea decit să acţioneze. 

— Atunci... să-l lăsăm să se culce liniştit, spuse 
Henric. Cine se află lîngă el? 

— Domnul de Monsoreau şi gentilomii săi obişnuiţi. 

— Şi domnul de Bussy? 

— Domnul de Bussy nu este. 

— Bun, spuse regele care simţi o mare uşurare 
aflîind că fratele său era lipsit de cea mai bună spadă a 
sa. 

— Ce porunceşte regele? întrebă Quslus. 

— Să-i spună lui d'Epernon şi lui Schomberg să se 
grăbească şi să fie înștiințat domnul de Monsoreau că 
doresc a-i vorbi. 

Quélus se înclină şi se achită de însărcinarea dată 
cu toată repeziciunea pe care o pot da voinţei omeneşti 
sentimentul de ură şi dorinţa de răzbunare adunate în 
aceeaşi inimă. 

Cinci minute după aceea, d'Epernon şi Schomberg 
intrau unul îmbrăcat din nou, celălalt curăţat; numai 
pomeţii obrajilor mai păstraseră o nuanţă albăstruie 
care, după spusele băiatului, nu avea să dispară cu totul 
decit în urma mai multor băi de aburi. 


565 


După cei doi favoriţi, apărea şi domnul de 
Monsoreau. 

— Domnul căpitan al gărzilor Maiestăţii Voastre m-a 
anunţat că îmi făceaţi cinstea de a mă chema, spuse 
şeful vînătorii înclinîndu-se. 

— Da, domnule, spuse Henric, da, plimbîndu-mă 
aseară am văzut stelele atit de strălucitoare şi luna atit 
de frumoasă, încît m-am gîndit că pe o vreme atit de 
măreaţă am putea face miine o vînătoare minunată. Nu 
este decît miezul nopţii, domnule conte, pleacă aşadar la 
Vincennes numaidecit; pune să se ademenească un cerb 
şi miine îl vom vîna. 

— Dar, Sire, spuse Monsoreau, credeam că miine 
Maiestatea Voastră făcuse cinstea de a-i da o întîlnire 
Monseniorului de Anjou şi domnului de Guise pentru a 
numi un şef al Ligii. 

— Ei bine, domnule, apoi? spuse regele cu acel 
accent semeţ la care era atit de greu să răspunzi. 

— Apoi, Sire... apoi, va lipsi timpul poate. 

— Timpul nu lipseşte niciodată, domnule şef al 
vînătorii, pentru acela care ştie să-l întrebuinţeze; tocmai 
pentru aceasta îţi spun: ai timpul să pleci imediat. Ai 
timpul să ademeneşti un cerb în noaptea aceasta şi vei 
avea timpul să ţii echipajele gata pentru miine la ora 
zece. Du-te dar, şi numaidecit! Quélus, Schomberg, 
deschideţi-i domnului de Monsoreau poarta Luvrului, din 
partea mea, din partea regelui; şi tot din partea regelui 
închideţi-o după ce va fi ieşit. 

Şeful vînătorii se retrase foarte mirat. 

— E oare o fantezie a regelui? întrebă el pe cei doi 
tineri în anticameră. 

— Da, răspunseră scurt aceştia. 

Domnul de Monsoreau văzu că nu poate scoate 


566 


nimic de la ei şi tăcu. 

— O! o! murmură el în sine aruncînd o privire înspre 
apartamentele ducelui de Anjou; mi se pare că nu 
miroase bine pentru Alteţa Sa Regală. 

Dar nu era chip să-l înştiinţeze pe prinţ. Qu€lus şi 
Schomberg se ţineau, unul la dreapta, altul la stînga 
şefului vînătorii. O clipă crezu că cei doi favoriţi aveau 
ordine speciale ca să-l ţină prizonier şi numai cînd se 
văzu afară din Luvru şi cînd auzi poarta închizîndu-se în 
urma lui, înţelese că bănuielile sale erau neîntemeiate. 

După zece minute, Schomberg şi Qu€lus erau înapoi 
lîngă rege. 

— Acum, spuse Henric, tăcere şi urmaţi-mă toţi 
patru. 

— Unde mergem, Sire? întrebă d'Epernon mereu 
prevăzător. 

— Cei care vor veni vor vedea, răspunse regele. 

— Haideţi! spuseră împreună cei patru tineri. 

Favoriţii îşi  asigurară  spadele, îşi  încheiară 
mantalele şi îl urmară pe rege care, cu un felinar în mînă, 
îi conduse prin coridorul tainic pe care îl cunoaştem şi 
prin care noi am văzut-pe regina mamă şi pe regele 
Carol al IX-lea ducîndu-se la fiica şi la sora lor, acea bună 
Margot ale cărei apartamente, după cum am mai spus, le 
luase ducele de Anjou. 

Un valet sta de veghe în acest coridor; dar, înainte 
de a avea timpul să se retragă pentru a-şi înştiinţa 
stăpînul, Henric pusese mîna pe el poruncindu-i să tacă 
şi îl trecu însoţitorilor săi, care îl împinseră şi îl închiseră 
într-o cameră. 

Astfel că însuşi regele întoarse zăvorul de la camera 
unde se culca Monseniorul duce de Anjou. 

Ducele tocmai se aşezase în pat, legănat de visurile 

de ambiţie pe care le făcuse să se nască în el 
evenimentele din cursul nopţii: îşi văzuse numele ridicat 
în slăvi, iar numele regelui vestejit. Condus de către 
ducele de Guise, el văzuse poporul parizian dîndu-se la o 
parte din faţa lui şi a gentilomilor lui, în vreme ce 
gentilomii regelui erau huiduiţi, batjocoriţi, 
insultaţi.Niciodată, de la începutul acestei lungi cariere, 
atit de plină de uneltiri ascunse, de comploturi sfiicioase 
şi de mine subterane, nu fusese încă atit de înaintat în 
popularitate şi prin urmare în speranţă. 

Tocmai pusese pe masă o scrisoare pe care i-o 
dăduse domnul de Monsoreau din partea ducelui de 
Guise, care îi recomanda în acelaşi timp să nu uite să se 
găsească a doua zi la deşteptarea regelui. 

Ducele de Anjou nu avea nevoie de o asemenea 
recomandare şi îşi făgăduise să nu lipsească de la ora 
triumfului. 

Dar mare îi fu surprinderea cînd văzu uşa de la 
culoarul tainic deschizindu-se, şi groaza lui atinse culmea 
cînd recunoscu că uşa se deschisese astfel sub mîna 
regelui. 

Henric le făcu semn însoţitorilor săi să rămînă pe 
pragul uşii şi înaintă spre patul lui François, grav, cu 
sprîncenele încruntate şi fără a rosti un cuvint. 

— Sire, bolborosi ducele, cinstea pe care mi-o face 
Maiestatea Voastră este atit de neprevăzută ... 

— Încît te sperie, nu-i aşa? spuse, regele, înţeleg; 
dar nu, nu, stai, frate, nu te ridica. 

— Dar, Sire, cu toate astea... îngăduiţi-mi, făcu 
ducele tremurînd şi atrăgînd spre el scrisoarea ducelui de 
Guise pe care tocmai o terminase de citit. 

— Citeai? întrebă regele. 

— Da, Sire. 

— Lectură interesantă, fără îndoială, pentru că te 
ţinea treaz la o oră atît de înaintată din noapte? 

— O! Sire, răspunse ducele cu un zîmbet îngheţat, 
nimic prea important, corespondenţa de seară. 

— Da, făcu Henric, înţeleg, corespondenţa de seară, 
corespondenţa lui Venus; dar nu, mă înşel, nu se închid 
cu sigilii de asemenea mărime biletele aduse de Iris sau 
Mercur. 

Ducele ascunse cu totul scrisoarea. 

— Este discret, scumpul François, spuse regele cu 
un zîmbet care semăna prea mult cu un scrişnet de dinţi 
pentru ca fratele său să nu se înspăimiînte. 

Cu toate astea făcu o sforţare şi încercă să pară mai 
liniştit. 

— Maiestatea Voastră voieşte să-mi spună ceva 
între patru ochi? întrebă ducele pe care o mişcare a celor 
patru gentilomi rămaşi la uşă îl făcu să bage de seamă 
că ascultau şi se bucurau începutul scenei. 

— Ceea ce am a-ți spune între patru ochi, domnule, 
spuse regele apăsînd pe acest cuvint, care era acela pe 
care ceremonialul Franţei îl acordă fraţilor regilor, te vei 
mulţumi ca astăzi să-ţi spun de faţă cu martori. Aşa, 
domnilor, urmă el întorcîndu-se spre cei patru tineri, 
ascultați bine, regele vă dă voie. 

Ducele îşi înălţă capul. 

— Sire, spuse el cu acea privire duşmănoasă şi plină 
de venin pe care omul a împrumutat-o de la şarpe, 
înainte de a uita un om de rangul meu, ar fi trebuit să-mi 
refuzaţi găzduirea la Luvru; în palatul Anjou, aş fi fost 
stăpiîn să vă pund. 

— In adevăr, spuse Henric cu o ironie grozavă, uiţi 
aşadar că pretutindeni unde te afli, eşti un supus al meu 
şi că supuşii mei sînt la mine ori unde s-ar afla; căci 

mulţumesc lui Dumnezeu, eu sînt regele!... regele 
pămiîntului!... 

— Sire, strigă François, eu mă aflu la Luvru... la 
mama mea. 

— Şi mama dumitale se află la mine, răspunse 
Henric. Ascultă, s-o scurtăm, domnule: dă-mi hirtia 
aceea. 

— Care? 

— Aceea pe care o citeai, la naiba, aceea care era 
desfăcută pe masa dumitale de noapte şi pe care ai 
ascuns-o cînd m-ai văzut. 

— Sire, gîndiţi-vă, spuse ducele. 

— La ce? întrebă regele. 

— La aceasta: că faceţi o cerere nedemnă, de un 
bun  gentilom, dar în schimb, demnă de un ofiţer din 
poliţia dumneavoastră. 

Regele se făcu vinăt. 

— Scrisoarea aceea, domnule! spuse el. 

— O scrisoare de femeie, Sire, gîndiţi-vă! spuse 
Francois. 

— Există scrisori de femei foarte bune de văzut, 
foarte primejdioase de a fi văzute, dovadă acelea pe care 
le scrie mama noastră. 

— Frate! spuse François. 

— Scrisoarea aceea, domnule! strigă regele bătînd 
din picior, sau voi pune să-ţi fie smulsă de patru 
elveţieni. 

Ducele sări din pat, ţinînd scrisoarea mototolită în 
miîlini şi cu intenţia vădită de a ajunge la sobă pentru ao 
arunca în foc. 

— Ai face acest lucru, spuse el, fratelui dumitale? 

Henric îi ghici intenţia şi se aşeză între el şi sobă. 

— Nu fratelui meu, spuse el, ci duşmanului meu de 

moarte! Nu fratelui meu, spuse el, ci ducelui de Anjou, 
care a alergat toată noaptea pe străzile Parisului la 
coada calului domnului de Guise! Fratelui meu, care 
încearcă să-mi ascundă vreo scrisoare de la complicii săi, 
domnii prinți lorenezi. 

— De astă dată, spuse ducele, poliţia dumitale este 
rău făcută. 

— Îţi spun că am văzut pe pecete acele trei vestite 
mierle de Lorena, care au pretenţia să înghită florile de 
crin ale Franţei. Dă-mi-o odată, ce naiba! Dă-mi-o, sau... 

Henric făcu un pas spre duce şi îi puse mîna pe 
umăr. 

Francois nici nu apucă să simtă apăsînd asupra lui 
mîna regală, nici nu apucă să-şi arunce o privire piezişă 
asupra atitudinii amenințătoare a celor patru favoriţi, 
care începeau să-şi tragă spadele, că, lăsîndu-se în 
genunchi, pe jumătate răsturnat pe pat, strigă: 

— Săriţi! ajutor! fratele meu voieşte să mă omoare. 

Aceste cuvinte, în care era întipărit un accent de 
groază adincă pe care i-l da convingerea, făcură impresie 
asupra regelui şi îi înăbuşiră mînia, numai prin faptul că 
ele o presupuneau mai mare decit era. El se gîndi că în 
adevăr François, putea să se teamă de un asasinat şi că 
acest omor ar fi fost un fratricid. Atunci, îi veni un fel de 
ameţeală, la gîndul că familia sa, familie blestemată ca 
toate acelea în care trebuie să se stingă un neam, îi veni 
ameţeală gîndindu-se că în familia sa fraţii îşi asasinau 
fraţii prin tradiţie. 

— Nu, spuse el, te înşeli, frate, şi regele nu-ţi vrea 
nici un rău de genul aceluia de care te temi: cel puţin ai 
luptat, dă-te bătut. Ştii că regele este stăpîn, sau dacă nu 
o ştii, o afli acum. Ei bine! spune, nu numai în şoaptă, ci 
chiar tare de tot. 

— O! o spun, frate, o proclam, strigă ducele. 

— Foarte bine. Scrisoarea aceea, atunci... căci 
regele îţi poruncește să-i dai scrisoarea. 

Ducele de Anjou lăsă hirtia să-i cadă. 

Regele o luă de jos şi, fără s-o citească, o îndoi şi o 
puse la briu. 

— Asta e tot, Sire? spuse ducele cu privirea-i 
bănuitoare. 

— Nu, domnule, spuse Henric, va mai trebui încă 
pentru această răzvrătire, care din fericire nu a avut 
rezultate supărătoare, va trebui, dacă vrei, să nu 
părăseşti camera pînă cînd bănuielile mele cu privire la 
dumneata se vor fi risipit cu totul. Eşti aci, apartamentul 
ţi-e cunoscut, comod, şi nu prea are aerul unei închisori: 
rămii aci. Vei avea o bună tovărăşie, cel puţin de partea 
cealaltă a uşii, căci pentru astă-noapte te vor păzi aceşti 
patru domni; miine dimineaţă vor fi schimbaţi de un post 
de elveţieni. 

— Dar, pe prietenii mei nu voi putea să-i văd? 

— Pe cine îi numeşti prietenii dumitale? 

— Dar domnul de Monsoreau, de pildă; domnul de 
Ribeirac, domnul Antraguet, domnul de Bussy. 

— Ah! da! spuse regele, mai vorbeşte de el. 

— Nu cumva a avut nenorocirea să displacă 
Maiestăţii Voastre? 

— Da, spuse regele. 

— Cînd? 

— Totdeauna, şi mai cu seamă astă-noapte. 

— Astă-noapte; ce a făcut oare astă-noapte? 

— M-a insultat pe străzile Parisului. 

— Pe dumneavoastră, Sire? 

— Da, pe mine, sau pe credincioşii mei, ceea ce este 
acelaşi lucru. 

— Bussy a insultat pe cineva pe străzile Parisului, 
astă-noapte? Aţi fost înşelat, Sire. 

— Ştiu ce vorbesc, domnule. 

— Sire, strigă ducele cu un aer de triumf, domnul de 
Bussy nu a ieşit din palatul său de două zile! Se află 
acasă la el culcat, bolnav, scuturat de friguri. 

Regele se întoarse spre Schomberg. 

— Dacă îl scuturau frigurile, spuse tînărul, cel puţin 
nu acasă la el, ci în strada Coquilliere. 

— Cine ţi-a spus, întrebă ducele de Anjou ridicîndu- 
se, că Bussy era în strada Coquillière? 

— L-am văzut. 

— L-ai văzut pe Bussy, afară? 

— Bussy, fercheş, dispus, vesel şi care părea cel mai 
fericit om din lume şi însoţit de tovarăşu-i nedespărţit, 
acel Remy, acel scutier, acel medic, sau mai ştiu eu ce! 

— Atunci nu mai înţeleg nimic, spuse ducele 
încremenit; l-am văzut pe domnul de Bussy chiar aseară: 
era sub plapumă; trebuie să mă fi înşelat şi pe mine. 

— Bine, spuse regele, domnul de Bussy va fi 
pedepsit ca şi ceilalţi şi împreună cu ceilalţi cînd se vor 
lumina lucrurile. 

Ducele, care se gîndi că era un mijloc de a depărta 
miînia regelui lăsînd-o să cadă asupra lui Bussy, ducele 
nu mai încercă să ia apărarea gentilomului său. 

— Dacă domnul de Bussy a făcut acest lucru, spuse 
el, dacă, după ce refuzase a ieşi cu mine, a ieşit singur, 
este că avea, fără îndoială, intenţii pe care nu le putea 
mărturisi nici mie, deoarece îmi cunoaşte devotamentul 
pentru Maiestatea Voastră. 

— Auziţi, domnilor, ce pretinde fratele meu, spuse 
regele; pretinde că nu l-a autorizat pe domnul de Bussy. 

— Cu atit mai bine, spuse Schomberg. 

— Pentru ce cu atît mai bine? 

— Pentru că atunci Maiestatea Voastră ne va lăsa 
poate să facem ce vrem. 

— Bine, bine, vom vedea mai tîrziu, spuse Henric. 
Domnilor, vi-l recomand pe fratele meu; aveţi pentru el, 
în tot timpul acestei nopţi, cînd veţi avea cinstea de a-i 
servi de gardă, toate atenţiile datorate unui prinţ de 
sînge, adică primului din regat, după mine. 

— O! Sire! spuse Qu€lus cu o privire care-l făcu pe 
duce să se înfioare, fiţi pe pace, ştim tot ce datorăm 
Alteţei Sale. 

— Bine; adio, domnilor, spuse Henric. 

— Sire! strigă ducele mai înspăimiîntat de absenţa 
regelui decît de prezenţa sa, cum! sînt prizonier de-a 
binelea! cum! prietenii mei nu mă vor putea vizita! cum! 
nu-mi va fi îngăduit să ies! 

Şi gîndul zilei de mîine îi trecea prin minte, zi în care 
prezenţa lui era atit de necesară pe lingă ducele de 
Guise. 

— Sire, spuse ducele care-l vedea pe rege gata să 
se lase înduplecat, lăsaţi-mă să apar cel puţin lîngă 
Maiestatea Voastră; lingă Maiestatea Voastră este locul 
meu; acolo sînt prizonier tot aşa de bine ca şi în altă 
parte şi păzit mai bine din vedere decit în oricare alt loc. 
Sire, acordaţi-mi deci favoarea să rămîn pe lîngă 
Maiestatea Voastră. 

Regele, pe punctul de a-i admite ducelui de Anjou 
cererea, la care nu vedea, dealtfel, mare neajuns, era să 
răspundă da, cînd atenţia îi fu luată de la fratele său şi 
îndreptată spre uşă, de un corp foarte lung şi foarte 
sprinten, care, cu braţele, cu capul, cu gitul, cu tot ce 
putea să mişte, în sfîrşit, făcea gesturile cele mai 
negative ce se pot inventa şi executa de către cineva 

fără să-şi frîngă oasele. 

Chicot era acela care făcea nu. 

— Nu, spuse Henric fratelui său; eşti foarte bine aici, 
domnule, şi-mi convine să rămii aici. 

— Sire, bolborosi ducele. 

— De îndată ce acesta este bunul plac al regelui 
Franţei, mi se pare că trebuie să-ţi fie deajuns, domnule, 
adăugă Henric cu un aer de semeţie care sfirşi prin a-l 
copleşi pe duce. 

— Cînd spuneam că eu sînt adevăratul rege al 
Franţei!... murmură Chicot. 


CAPITOLUL XLVI 


Cum făcu Chicot o vizită lui Bussy şi ce 
urmă de aici 


A doua zi, către ora nouă dimineaţa, Bussy lua 
gustarea liniştit cu Remy, care, în calitatea lui de medic, 
îi poruncea întăritoare; ei vorbeau despre întîmplările din 
ajun şi Remy căuta să-şi reamintească legendele de pe 
frescele din bisericuţa Sfintei Maria Egipteanca. 

— la spune-mi, Remy, îl întrebă deodată Bussy, nu ţi 
s-a părut că-l recunoşti pe gentilomul acela care era 
scufundat într-un hîrdău, cînd am trecut pe la colţul 
străzii Coquillere? 

— Desigur, domnule conte, şi chiar în aşa fel înciît, 
din clipa aceea, caut să-mi reamintesc numele lui. 

— Aşadar nici tu nu l-ai recunoscut? 

— Nu, era foarte albastru. 

— Ar fi trebuit să-l scap, spuse Bussy; este o datorie 

între oamenii cumsecade să-şi dea ajutor împotriva 
bădăranilor; dar, în adevăr, Remy, eram prea ocupat cu 
treburile mele. 

— Dar dacă noi nu l-am recunoscut, spuse le 
Haudouin, el ne-a recunoscut, cu siguranţă pe noi care 
aveam culoarea noastră naturală, căci mi s-a părut că 
holba nişte ochi grozavi şi că ne arăta pumnul trimiţindu- 
ne vreo ameninţare. 

— Eşti sigur de asta, Remy? 

— Pot să răspund de ochii grozavi; dar sînt mai puţin 
sigur de pumn şi de ameninţări, spuse le Haudouin, care 
cunoştea firea mînioasă a lui Bussy. 

— Atunci trebuie să aflu cine este gentilomul acela, 
Remy: nu pot lăsa să treacă astfel o asemenea insultă. 

— Stati puţin, strigă le Haudouin, ca şi cînd ar fi ieşit 
din apă rece sau ar fi intrat în apă caldă. O! Doamne! Am 
aflat, îl cunosc. 

— Cum aşa! 

— L-am auzit înjurînd. 

— Te cred şi eu, oricine ar fi înjurat într-o asemenea 
situaţie. 

— Da, însă el a înjurat în nemţeşte. 

— Ei aşi! 

— A spus: Goot verdamme. 

— Este Schomberg atunci. 

— Chiar, dragă Remy, pregăteşte-ţi alifiile. 

— Pentru ce? 

— Pentru că în curînd va fi nevoie să dregi pielea lui 
sau a mea. 

— Nu veţi fi atît de nesocotit ca să faceţi să fiţi ucis, 
fiind atît de sănătos şi atît de fericit, spuse Remy cilipind 
din ochi; Doamne! Sfînta Maria Egipteanca v-a învia 
odată, ar putea prea bine să se plictisească de a mai 

face o minune pe care chiar Cristos nu a încercat-o decit 
de două ori. 

— Dimpotrivă, Remy, spuse contele, nici nu 
bănuieşti cîtă bucurie simţi, atunci cînd eşti fericit, să-ţi 
pui viaţa în joc împotriva altui om. Te asigur că niciodată 
nu m-am bătut cu plăcere atunci cînd pierdusem la joc 
sume mari, cînd îmi surprinsesem amanta în greşeală 
sau cînd aveam ceva să-mi reproşez; însă de fiecare 
dată, dimpotrivă, cînd punga îmi este plină, inima uşoară 
şi conştiinţa nepătată, mă duc cu îndrăzneală şi zimbitor 
pe teren; acolo, sînt sigur pe mînă, citesc pînă în fundul 
ochilor adversarului meu şi îl zdrobesc. Sînt în situaţia 
unui om care se joacă cu trei zaruri cu norocul, şi care 
simte vîntul norocului suflind spre el aurul adversarului 
său. Nu, tocmai atunci sînt eu strălucitor, sigur de mine, 
tocmai atunci mă fandez mai mult. M-aş bate foarte bine 
astăzi, Remy, spuse tînărul întinzind mîna doctorului, 
căci, datorită ţie sînt foarte fericit. 

— Un moment, un moment, spuse le Haudouin, vă 
veţi lipsi totuşi, vă rog, de această plăcere. O frumoasă 
doamnă dintre prietenele mele v-a recomandat mie şi m- 
a făcut să jur că vă voi păstra teafăr şi nevătămat, sub 
motivul că îi mai datoraţi odată viaţa, şi că nu poţi 
dispune de ceea ce datorezi 

— Bunule Remy, făcu Bussy afundindu-se în acea 
moleşeală a gîndirii care îi îngăduie omului îndrăgostit să 
audă şi să vadă tot ceea ce se spune, şi tot ceea ce se 
face, ca înapoia unei cortine de mătase la teatru, cînd 
obiectele se văd fără colţurile şi fără tăria tonurilor; stare 
foarte plăcută care este aproape un vis, căci în vreme 
ce-ţi urmăreşti cu sufletul gîndul dulce şi credincios, ai 
simţurile distrate de vorba sau gestul unui prieten. 

— Îmi ziceţi bunule Remy, spuse le Haudouin, 

pentru că v-am făcut s-o revedeţi pe doamna de 
Monsoreau , dar mă veţi mai numi încă bunule Remy, 
cînd veţi fi despărţit de dinsa şi din nefericire se apropie 
ziua aceea, dacă nu o fi şi sosit. 

— Ce-ai spus? strigă cu energie Bussy. Să nu 
glumim în privinţa aceasta, meştere le Haudouin. 

— Ei! domnule, eu nu glumesc; nu ştiţi oare că 
pleacă spre Anjou şi că şi eu voi avea durerea să fiu 
despărţit de domnişoara Gertruda?... Ah! 

Bussy nu se putu opri să nu zimbească la pretinsa 
disperare a lui Remy. 

— O iubeşti mult? întrebă el. 

— Cred şi eu... de altfel şi ea mă iubeşte... Dacă aţi 
vedea cum mă bate. 

— Şi tu o laşi? 

— Din dragostea pentru ştiinţă; ea m-a silit să 
inventez o pomadă suverană pentru a face să dispară 
culoarea vînătă. 

— În cazul acesta ar trebui să-i trimiţi cîteva căni şi 
lui Schomberg. 

— Să nu mai vorbim de Schomberg, ne-am înţeles 
că-l vom să se descurce singur. 

— Da, şi să revenim la doamna de Monsoreau, sau 
mai degrabă la Diana de Meridor, căci tu ştii... 

— O! Dumnezeule, da; ştiu. 

— Remy, cînd plecăm? 

— Ah! iată la ce mă aşteptam; cît mai tirziu cu 
putinţă, domnule conte. 

— Pentru ce? 

— Mai întîi, pentru ca îl avem la Paris pe acel scump 
domn de Anjou, şeful comunităţii, care s-a virit ieri seară, 
după cît mi s-a părut, în astfel de afaceri, încît va avea cu 
siguranţă nevoie de noi. 

— Apoi? 

— Apoi, pentru că domnul de Monsoreau, printr-o 
binecuvîntare cu totul deosebită, nu are nici o bănuială, 
în privinţa dumneavoastră cel puţin, şi că ar bănui poate 
ceva dacă v-ar vedea dispărînd din Paris în acelaşi timp 
cu soţia lui care nu îi este soţie. 

— Ei bine! ce mă priveşte dacă va bănui? 

— O da; dar mă priveşte foarte mult pe mine, 
scumpul meu senior. Îmi iau însărcinarea să vă vindec 
loviturile de spadă primite în duel, pentru că, fiind un 
spadasin de prima forţă, nu primiţi niciodată lovituri atît 
de serioase, dar nu am nici o putere împotriva loviturilor 
de pumnal date în vreo capcană şi mai cu seamă de soţii 
geloşi; sînt nişte animale care, în asemenea cazuri, 
lovesc prea tare; gindiţi-vă mai de grabă la acel sărman 
domn de Saint-Megrin, ucis atît de mişeleşte de către 
prietenul domnul de Guise. 

— Ce vrei, dragă prietene, dacă mi-o fi mie scris să 
fiu ucis de către Monsoreau! 

— Ei bine? 

— Ei bine! mă va ucide. 

— Şi apoi, la o săptămînă, la o lună, la un an după 
aceea, doamna de Monsoreau va fi a soţului ei, ceea ce 
va face să turbeze de minie sărmanul dumneavostră 
suflet, care va vedea acest lucru de sus sau de jos şi care 
nu va putea să se împotrivească, avînd în vedere că nu 
va mai avea corp. 

— Ai dreptate, Remy, vreau să risc. 

— Aşa vă vreau! dar nu e de ajuns să trăiţi, credeți- 
mă, trebuie să-mi mai urmaţi şi, sfaturile, să fiţi foarte 
atent cu Monsoreau; el se afla deocamdată, într-o 
îndîrjită gelozie împotriva domnului de Anjou care, în 
vreme ce tremuraţi de friguri în pat, se plimba pe sub 

ferestrele doamnei, ca un Spaniol fericit şi care a fost 
recunoscut după Aurilly al său. Faceţi-i tot felul de 
concesii, acelui cumsecade soţ, care de fapt nu e, nu 
aveţi aerul că-l întrebaţi unde îi este soţia; ar fi în zadar, 
deoarece ştiţi şi va spune pretutindeni că sînteţi singurul 
gentilom care posedaţi virtuțile lui Scipio: cumpătare şi 
castitate. 

— Cred că ai dreptate, spuse Bussy. Acum cînd nu 
mai sînt gelos pe urs, vreau să-l îmblinzesc, are să fie 
foarte caraghios! Ah! acum, Remy, cere-mi tot ce vei voi, 
totul îmi este uşor, sînt fericit. 

In momentul acela bătu cineva la uşă; cei doi 
prieteni rămaseră tăcuţi. 

— Cine e? întrebă Bussy. 

—  Monseniore, răspunse un paj, se află jos un 
gentilom care voieşte să vă vorbească. 

— Să-mi vorbească mie, aşa de dimineaţă. Cine 
este? 

— Un domn înalt, îmbrăcat cu haine de catifea verde 
şi cu ciorapi roz, o faţă zimbitoare, dar cu aerul unui om 
cumsecade. 

— Ei! spuse Bussy, nu o fi cumva Schomberg? 

— A spus un domn înalt. 

— Aşa e, sau Monsoreau? 

— Are aerul unui om cumsecade. 

— Ai dreptate, Remy, nu poate fi nici unul nici altul; 
spune-i să intre. 

Omul anunţat apăru după o clipă în prag. 

— Ah! Dumnezeule, strigă Bussy ridicîndu-se 
numaidecit la vederea vizitatorului, în vreme ce Remy, 
ca un prieten discret, se retrăgea pe uşa cabinetului. 

— Domnul Chicot! exclamă Bussy. 

— Chiar el, domnule conte, răspunse Gasconul. 

Privirea lui Bussy se aţintise asupra lui cu acea 
uimire care voieşte să spună, fără ca gura să aibă nici 
cea mai mică nevoie să ia parte la convorbire. 

— Domnule, ce cauţi aici? 

Astfel că, fără a fi întrebat în alt mod, Chicot 
răspunse pe un ton foarte serios: 

— Domnule, vin să-ţi propun un mic tîrg. 

— Vorbeşte, domnule, răspunse Bussy cu 
surprindere. 

— Ce îmi făgăduieşti dacă îţi voi face un mare 
serviciu? 

— Aceasta depinde de serviciu, domnule, răspunse 
destul de dispreţuitor Bussy. 

Gasconul se făcu că nu bagă de seamă acest aer de 
dispreţ. 

— Domnule, spuse  Chicot  aşezindu-se şi 
încrucişindu-şi lungile-i picioare unul peste altul, observ 
că nu-mi faci cinstea de a mă invita să şed. 

Roşeaţa de urcă în obrajii lui Bussy. 

— Aceasta se va adăuga mai mult, spuse Chicot la 
răsplata care îmi va reveni cînd vă voi fi adus la 
cunoştinţă serviciul despre care vorbeam. 

Bussy nu răspunse. 

— Domnule, urmă Chicot fără să-şi piardă cumpătul, 
dumneata cunoşti Liga? 

— Am auzit foarte mult vorbindu-se de ea, răspunse 
Bussy, încercînd să dea o oarecare atenţie la cele ce-i 
spunea Gasconul. 

— Ei bine! domnule, spuse Chicot, trebuie să ştii în 
cazul acesta că este o asociaţie de creştini cumsecade, 
întruniţi în scopul de a-şi măcelări în mod religios vecinii, 
adică  hughenoţii. Dumneata faci parte din Ligă, 
domnule?... Eu fac parte. 

— Dar, domnule. 

— Spune-mi numai da sau nu. 

— Dă-mi voie să mă mir, spuse Bussy. 

— Am avut cinstea să te întreb dacă faci parte din 
Ligă; m-ai auzit? 

— Domnule Chicot, spuse Bussy, deoarece nu-mi 
plac întrebările al căror sens nu-l înţeleg, te rog să 
schimbi convorbirea şi voi mai aştepta cîteva minute, 
acordate bunei  cuviinţe, pentru a-ţi repeta că, 
neplăcîndu-mi întrebările, natural că nu-mi plac nici cei 
care le fac. 

— Foarte bine! Buna cuviinţă este cuviincioasă, cum 
spune acel scump domn de Monsoreau, cînd este bine 
dispus. 

La numele acesta de Monsoreau, pe care Gasconul îl 
rosti fără nici o aluzie aparentă, Bussy începu să dea mai 
multă atenţie. 

— Ei, îşi zise el în şoaptă, o bănui oare ceva şi mi l-o 
fi trimis pe acest Chicot să mă spioneze?... 

Apoi tare: 

— Să vedem, domnule Chicot, treci la fapte, ştii că 
nu mai avem decit cîteva minute. 

— Optime, spuse Chicot, cîteva minute sînt de 
ajuns, în cîteva cuvinte se pot spune multe; îţi voi spune 
chiar că într-adevăr m-aş fi putut lipsi să te întreb, avînd 
în vedere că dacă nu faci parte din Ligă, vei face parte în 
curînd, fără îndoială, avînd în vedere că domnul de Anjou 
face parte. 

— Domnul de Anjou! Cine ţi-a spus asta? 

— Chiar el, vorbind persoanei mele, cum spun sau 
mai de grabă cum scriu domnii avocaţi, cum scria de 
pildă acel bun şi scump domn Nicolae David, acea flacără 
a lui forum parisiense, care flacără s-a stins fără să se 

ştie cine a suflat peste ea; or, înţelegi bine că, dacă 
domnul duce de Anjou face parte din Ligă, dumneata nu 
te poţi lipsi să nu faci parte, dumneata care eşti braţul 
drept, ce dracu! Liga ştie prea bine ce face pentru a 
primi drept şef un ciung. 

— Ei bine! domnule Chicot. 

— Ei bine! apoi, dacă vei face parte, şi dumneata, 
sau dacă numai se crede că faci parte şi are să se creadă 
cu siguranţă, ţi se va întîmpla şi dumitale ceea ce s-a 
întîmplat Alteţei Sale Regale.. 

— Ce i s-a întîmplat oare Alteţei Sale Regale? strigă 
Bussy. 

— Domnule, spuse Chicot ridicîndu-se şi imitînd 
înfăţişarea pe care o luase Bussy cu o clipă mai înainte, 
domnule, nu-mi plac întrebările şi, dacă îmi vei îngădui 
să ţi-o spun numaidecit, nu-mi plac cei ce le fac; am 
aşadar o mare dorinţă să las să ţi se facă şi dumitale 
ceea ce i s-a făcut astă-noapte stăpînului dumitale. 

— Domnule Chicot, spuse Bussy cu un zimbet care 
cuprindea toate scuzele pe care le poate face un 
gentilom, vorbeşte, te rog foarte mult; unde este domnul 
duce? 

— La închisoare. 

— Unde? 

— În camera sa. Patru dintre prietenii mei buni îl 
păzesc chiar din vedere. Domnul de Schomberg, care a 
fost vopsit în albastru ieri seară, după cum ştii, pentru că 
treceai pe acolo tocmai în momentul operaţiei; domnul 
d'Epernon, care este galben de frica pe care a tras-o; 
domnul de Qu€lus, care este roşu de minie şi domnul de 
Maugiron, care este alb de plictiseală; este foarte frumos 
de văzut, avînd în vedere că, deoarece ducele începe să 
înverzească de teamă, ne vom bucura de un curcubeu 

complet, noi ceilalţi privilegiați ai Luvrului. 

— Aşadar, domnule, spuse Bussy, dumneata crezi că 
libertatea mea se află în primejdie? 

— În primejdie, o clipă, domnule; presupun chiar că 
în clipa de faţă sînt... trebuie... sau ar trebui să fie în 
drum pentru a te aresta. 

Bussy tresări. 

— Îți place Bastilia, domnule de Bussy? Este un loc 
foarte potrivit pentru meditații, iar domnul Lautrent 
Testu, guvernatorul, pregăteşte o bucătărie destul de 
plăcută porumbeilor săi. 

— Mă vor viri la Bastilia? strigă Bussy. 

— Pe legea mea! trebuie să am în buzunarul meu 
ceva ca un fel de ordin de a te conduce acolo, domnule 
de Bussy. Vrei să-l vezi? 

— Redactat de cine? 

— Redactat de domnul de Qu€lus, spuse Chicot este 
foarte bine scris. 

— Atunci, domnule, strigă Bussy, mişcat de fapta lui 
Chicot, aşa îmi faci într-adevăr un serviciu? 

— Dar cred că da, spuse Gasconul; eşti de părerea 
mea, domnule? 

— Domnule, spuse Bussy, te rog foarte mult, 
tratează-mă ca pe un nobil; oare pentru a-mi face vreun 
rău în altă întîlnire mă scapi dumneata astăzi? căci 
dumneata îl iubeşti pe rege, iar regele nu mă iubeşte. 

— Domnule conte, spuse Chicot ridicîndu-se de pe 
scaun şi salutind, te scap pentru a te scăpa; acum 
gîndeşte ce-ţi va plăcea despre fapta mea. 

— Dar, ia spune-mi, cui trebuie să-i atribui o 
asemenea bunăvoință 

— Uiţi că ţi-am cerut o răsplată? 

— E adevărat. 

— Ei bine? 

— Ah! domnule, cu dragă inimă! 

— Vei face şi dumneata la rîndu-ţi ceea ce îţi voi 
cere, într-o zi sau alta? 

— Pe cuvîntul meu! atit cît îmi va sta în putinţă. 

— Ei bine! îmi este de ajuns, spuse Chicot ridicîndu- 
se. Acum, urcă pe cal şi dispari; eu, duc ordinul de a te 
aresta cui trebuie. 

— Haida de! drept cine mă iei? Eu sînt gentilom, 
domnule. 

— Dar îmi părăsesc stăpînul. 

— Nu avea remuşcări, căci el te-a şi părăsit. 

— Eşti un viteaz gentilom, domnule Chicot, spuse 
Bussy către Gascon. 

— La naiba, ştiu bine, răspunse acesta. 

Bussy îl chemă pe le Haudouin. 

Le Haudouin — trebuie să-i dăm dreptate, — asculta 
la uşă; el intră numaidecit. 

— Remy! strigă Bussy, Remy, Remy, caii noştri! 

— Sînt înşeuaţi, Monseniore, răspunse liniştit Remy. 

— Domnule, spuse Chicot, iată un tînăr care are 
mult spirit. 

— La naiba, spuse Remy, ştiu bine. 

Şi Chicot salutîndu-l, îl salută şi el pe Chicot, cum ar 
fi făcut cu cincizeci de ani mai tîrziu Wilhelm Gorin şi 
Gaultier-Garguille. 

Bussy adună cîteva grămezi de bani pe care le virii 
buzunarele sale şi în acelea ale lui le Haudouin. 

După care, salutindu-l pe Chicot şi mulţumindu-i 
încă odată, se pregăti să coboare. 

— lartă-mă, domnule, spuse Chicot, dar îngăduie-mi 
să fiu de faţă la plecarea dumitale. 

Şi Chicot îl urmă pe Bussy şi pe le Haudouin pînă la 

curtea grajdurilor, unde, într-adevăr, doi cai aşteptau 
înşeuaţi în mîinile pajului. 

— Şi unde ne ducem! făcu Remy luînd nepăsător 
friul calului său. 

— Dar..., făcu Bussy şovăind sau părînd că şovăie. 

— Ce zici de Normandia, domnule? spuse Chicot. 

— Nu, răspunse Bussy, e prea aproape. 

— Ce zici de Flandra? urmă Chicot. 

— E prea departe. 

— Cred, spuse Remy, că vă veţi hotărî pentru Anjou, 
care se află la o distanţă convenabilă, domnule conte. 

— Da, fie la Anjou, spuse Bussy roşindu-se. 

— Domnule, spuse Chicot, pentru că ţi-ai făcut 
alegerea şi pentru că ai să pleci... 

— Numaidecit. 

— Am onoarea să te salut; gindeşte-te la mine în 
rugăciunile dumitale. 

Şi demnul gentilom plecă tot atît de grav şi de 
măreț, ştirbind colţurile caselor cu spada lui cea lungă. 

— Ce ţi-e şi cu soarta, domnule, spuse Remy. 

— Haide, repede, strigă Bussy, şi poate o vom 
ajunge. 

— Ah! domnule, spuse le Haudouin, dacă veţi ajuta 
soarta, îi veţi lua tot meritul. 

Şi plecară. 

CAPITOLUL XLVII 


Şahul lui Chicot, bila lui Quélus şi 
sarbacana lui Schomberg 


Se poate spune că Chicot, cu toată aparenta lui 
răceală, se înapoie la Luvru cu bucuria cea mai mare. Era 
pentru el o întreită mulţumire aceea de a fi lucrat la vreo 
intrigă şi de a fi făcut cu putinţă, pentru rege, lovitura de 
Stat pe care o cereau împrejurările. 

În adevăr, cu capul şi mai ales cu inima pe care le 
avea domnul de Bussy, cu spiritul de unire pe care-l 
aveau domnii de Guise, se riscau foarte multe de a se 
vedea răsărind o zi furtunoasă asupra bunului Paris. 

Tot de ceea ce se temuse regele, tot ceea ce 
prevăzuse Chicot, se întîmplă după cum se aşteptaseră. 
Domnul de Guise, după ce primise, în timpul dimineţii la 
el, pe principalii ligişti, care, fiecare din partea sa, 
veniseră să-i aducă registrele acoperite cu semnături pe 
care le-am văzut deschise pe la răspintii, pe la porţile 
principalelor cîrciumi şi pînă chiar şi pe altarele 
bisericilor; domnul de Guise, după ce făgăduise un şef 
Ligii şi îi făcuse pe toţi să jure că aveau să-l recunoască 
pe şeful pe care-l va numi regele; domnul de Guise, după 
ce în sfîrşit se consultase cu cardinalul şi cu domnul de 
Mayenne, ieşise pentru a se duce în ajun, către orele 
zece seara. 

Chicot bănuia această vizită; astfel că, ieşind de la 
Bussy, se dusese de îndată să dea tircoale prin 
împrejurimile palatului Alegon, aşezat la colţul făcut de 
strada Hautefeuille şi strada Sfîntul Andrei. 

El se afla acolo abia de un sfert de oră, cînd văzu pe 

acela pe care-l aştepta, prin strada Huchette. 

Chicot se ascunse după colţul străzii Cimitirului şi 
ducele de Guise intră în palat fără să-l fi zărit. 

Ducele găsi pe primul valet al prinţului destul de 
îngrijit de a nu-şi fi văzut stăpînul înapoindu-se, dar 
bănuia ce se întimplase, anume că ducele trebuie să se fi 
dus să se culce la Luvru. 

Ducele întrebă dacă în lipsa prinţului nu ar putea să 
vorbească lui Aurilly; valetul răspunse ducelui că Aurilly 
se afla în cabinetul stăpînului său şi că avea toată 
libertatea să-l întrebe. 

Ducele trecu. 

Aurilly, într-adevăr, după cum am mai spus-o, 
cîntăreţ din lăută şi confident al prinţului, cunoştea toate 
tainele domnului duce de Anjou şi trebuia să ştie mai 
bine ca oricine unde se afla Alteța Sa. 

Aurilly era cel puţin tot atît de îngrijorat ca şi valetul, 
şi din cînd în cînd îşi părăsea lăuta, pe care degetele 
alergau cu distracţie, pentru a se apropia de fereastră şi 
a privi prin geamuri dacă ducele nu se înapoia. 

De trei ori trimisese la Luvru şi de fiecare dată i se 
răspunsese că Monseniorul, înapoiat foarte tirziu la palat, 
dormea încă. 

Domnul de Guise îl întrebă pe Aurilly despre ducele 
de Anjou. 

Aurilly fusese despărţit de stăpînul său în ajun, la 
colţul străzii Pomul Uscat, de către un grup care venea 
să mărească îngrămădeala care se făcea la poarta 
hanului Steaua Frumoasă, astfel încît el venise să-l 
aştepte pe duce la palatul Alegon, necunoscînd hotărîrea 
pe care o luase Alteţa Sa de a se culca la Luvru. 

Cîntăreţul din lăută povesti atunci prinţului lorenez 
întreita ambasadă pe care o trimisese la Luvru şi îi 

transmisese răspunsul asemănător care îi fusese dat 
fiecăruia din cei trei trimişi. 

— Doarme la ora unsprezece? spuse ducele; nu se 
poate; chiar regele este în picioare la această oră. Ar 
trebui să te duci la Luvru, Aurilly. 

— M-am gindit şi eu, Monseniore, spuse Aurilly, dar 
mă tem ca nu cumva acest pretins somn să nu fie vreo 
recomandaţie pe care a dat-o portarului de la Luvru şi să 
nu umble în crailic prin oraş; or, dacă ar fi aşa, 
Monseniorul s-ar supăra poate că este căutat. 

— Aurilly, reluă ducele, crede-mă, Monseniorul este 
un om prea cu judecată pentru a umbla în crailic într-o zi 
ca aceasta. Du-te deci la Luvru fără teamă, şi îl vei găsi 
acolo pe Monseniorul. 

— li vei spune că adunarea la Luvru era pentru ora 
două şi că ştie bine că trebuie să stăm împreună de 
vorbă înainte de a ne duce la rege. Înţelegi, Aurilly, 
adăugă ducele cu o mişcare de proastă dispoziţie destul 
de puţin respectuoasă, că nu e momentul să doarmă 
cînd regele va numi un şef Ligii. 

— Foarte bine, Monseniore, şi o voi ruga pe Alteța 
Sa să vină aici. 

— Unde o aştept cu mare nerăbdare, şi vei spune; 
căci, convocați pentru două, mulţi se şi află la Luvru şi nu 
este nici o clipă de pierdut. Eu, în timpul acesta, voi 
trimite după domnul de Bussy. 

— Ne-am înţeles, Monseniore. Dar în cazul cînd nu o 
voi găsi pe Alteța Sa, ce să fac? 

— Dacă nu o vei găsi pe Alteța Sa, Aurilly, nu o mai 
căuta; va fi de ajuns să-i spui mai tîrziu cu cît zel am 
încercat să-l întîlnesc. În orice caz, la ora două fără un 
sfert, eu voi fi la Luvru. 

Aurilly îl salută pe duce, şi ieşi. 

Chicot îl văzu ieşind şi ghici pricina ieşirii sale. 

Dacă domnul de Guise ar fi aflat de arestarea 
domnului de Anjou, totul ar fi fost pierdut, sau, cel puţin, 
s-ar fi încurcat foarte mult. 

Chicot îl văzu pe Aurilly luînd-o pe strada Huchette 
pentru a ajunge la podul Saint-Michel; el, dimpotrivă, o 
luă în jos pe strada Saint-Andrâ-des-Arts cu toată iuţeala 
lungilor sale picioare şi trecu Sena cu barca la Nesle, în 
momentul în care Aurilly abia ajungea în dreptul 
primăriei. 

Noi îl vom urmări pe Aurilly, care ne conduce chiar 
pe teatrul evenimentelor importante ale zilei. 

El cobori pe cheiurile pline cu burghezi, care aveau 
toţi înfăţişare de triumfători şi ajunse la Luvru, cu cea 
mai liniştită şi blîndă înfăţişare a lui. 

Aurilly îşi cunoştea oamenii şi curtea, vorbi mai întîi 
cu ofiţerul de la poartă, care totdeauna era un personaj 
foarte important pentru căutătorii de ştiri şi iscoditorii de 
scandaluri. 

Ofiţerul de la poartă era ca un mieluşel; regele se 
deşteptase cu cea mai bună dispoziţie. 

Aurilly trecu de la ofiţerul de la poartă la portar. 

Portarul trecea în revistă nişte servitori în veşminte 
noi şi le împărțea nişte halebarde de un nou model. 

El zimbi cîntăreţului din lăută, răspunse la părerile 
sale despre ploaie şi timp frumos, ceea ce îi dădu lui 
Aurilly cea mai bună părere despre atmosfera politică. 

Prin urmare, Aurilly trecu mai departe şi sui pe scara 
cea mare, care ducea la duce, împărțind o mulţime de 
saluturi  curtenilor  împrăştiaţi pe trepte şi prin 
anticamere. 

La uşa apartamentului Alteţei Sale, îl găsi pe Chicot 
aşezat pe un scaun. 

Chicot juca şah singur şi părea absorbit într-o 
combinaţie adincă. 

Aurilly încercă să treacă, dar Chicot, cu lungile sale 
picioare, închidea tot drumul. 

Fu silit să-l bată pe umăr pe Gascon. 

— A! dumneata eşti, spuse Chicot, domnule Aurilly? 

— Ce faci aici, domnule Chicot? 

— Joc şah, după cum vezi. 

— Singur?... 

— Da... studiez o mişcare... Ştii să joci şah, 
domnule? 

— Puțin. 

— Da ştiu, dumneata eşti muzicant şi muzica este o 
artă atit de grea, încît privilegiaţii care se dedau acestei 
arte sînt siliţi să-i consacre tot timpul şi toată inteligenţa 
lor. 

— Mişcarea e aşadar serioasă? întrebă rizînd Aurilly. 

— Da, mă nelinişteşte regele; află, domnule Aurilly, 
că la şah, regele este un personaj foarte neghiob, foarte 
neînsemnat, care nu are voinţă, care nu poate face decit 
un pas la dreapta, un pas la stinga, un pas înainte, un 
pas înapoi, în vreme ce este înconjurat de duşmani 
foarte sprinteni, de călăreţi care sar cite trei pătrate 
deodată şi de o mulţime de pioni care îl înconjoară, îl 
ameninţă, îl hărţuiesc; astfel încît dacă este sfătuit, ah! 
Doamne, în puţin timp este un monarh pierdut; este 
adevărat că îl are pe nebunul său care merge, vine, 
aleargă de la un cap al şahului la celălat, care are dreptul 
să se aşeze în faţa lui, înapoia lui şi alături de el; dar e 
tot atît de sigur că, cu cît nebunul este mai devotat 
regelui său, cu atit acesta se aventurează mai mult, 
domnule Aurilly şi, în momentul de faţă, îţi voi mărturisi 
că regele şi nebunul său se află într-o situaţie din cele 

mai primejdioase. 

— Dar, întrebă Aurilly, prin ce întîmplare, domnule 
Chicot, ai venit să studiezi dumneata toate aceste 
combinaţii la uşa Alteţei Sale Regale? 

— Pentru că îl aştept pe domnul de Quslus, care se 
află acolo. 

— Unde acolo? întrebă Aurilly. 

— La Alteța Sa. 

— La Alteța Sa, domnul de Qulus? făcu Aurilly 
surprins. 

In timpul acestui dialog, Chicot îi făcu loc să treacă 
lui Aurilly; dar în aşa fel încît îşi transportase reşedinţa în 
coridor, iar trimisul domnului de Guise se afla aşezat 
acum între el şi uşa de intrare. 

Cu toate astea el şovăia să deschidă această uşă. 

— Dar, spuse el, ce face oare domnul de Quélus la 
domnul duce de Anjou? Nu-i ştiam atît de mari prieteni. 

— Sst! spuse Chicot cu un aer misterios. 

Apoi, ţinîndu-şi mereu şahul în amîndouă mîinile, el 
deschise o curbă cu lunga lui persoană, astfel încît fără 
ca picioarele să-şi părăsească locul. Buzele îi ajunseseră 
la urechea lui Aurilly. 

— A venit să ceară iertare Alteţei Sale Regale, spuse 
el, pentru o mică ceartă pe care au avut-o ieri. 

— Adevărat? spuse Aurilly. 

— Regele a cerut acest lucru; ştii în ce termeni buni 
se află acum cei doi fraţi. Regele care nu a voit să sufere 
o obrăznicie a lui Quélus, i-a poruncit acestuia să se 
umilească. 

— Adevărat? 

— Ah! domnule Aurilly, spuse Chicot, mi se pare că 
intrăm cu adevărat în epoca de aur; Luvrul are să ajungă 
Arcadia şi cei doi fraţi Arcadesmambo. Ah! iartă-mă, 

domnule Aurilly, uit mereu că dumneata eşti muzicant. 

Aurilly zimbi şi trecu în anticameră, deschizind uşa 
destul de mare pentru ca Chicot să poată schimba o 
privire din cele mai semnificative cu Quslus, care de 
altfel era probabil înştiinţat mai dinainte. 

Chicot îşi reluă atunci combinaţiile şahiste certîndu- 
şi regele, nu mai aspru poate decit ar fi meritat un 
suveran în carne şi oase, dar cu siguranţă mai aspru 
decît merita o nevinovată bucată de fildeş. 

Aurilly, odată intrat în anticameră, fu salutat foarte 
curtenitor de Qu€lus, în mîinile căruia o frumoasă bilă de 
fildeş se învirtea cu repeziciune. 

— Bravo! domnule Que€lus, spuse Aurilly văzînd cum 
tînărul executa o mişcare grea, bravo! 

— Ah! scumpul meu domn Aurilly, spuse Quélus, 
cînd mă voi juca eu cu bila cum te joci dumneata cu 
lăuta? 

— Cînd îţi vei fi studiat atitea zile jucăria, spuse 
Aurilly, puţin atins, cîţi ani am întrebuințat eu pentru ca 
să-mi studiez instrumentul. Dar unde este oare 
Monseniorul? Nu i-ai vorbit azi dimineaţă, domnule? 

— Mi-a acordat într-adevăr audienţă, dragul meu 
Aurilly, dar Schomberg mi-a luat-o înainte! 

— Ah! şi domnul de Schomberg! spuse cîntăreţul din 
lăută cu o nouă surpriză. 

— O! Dumnezeule! da. Regele aranjează lucrurile 
astfel; e acolo, în sala de mese. Intră, domnule Aurilly şi 
fă-mi plăcerea de a-i reaminti prinţului că aşteptăm. 

Aurilly deschise a doua uşă şi zări pe Schomberg 
mai mult culcat decit aşezat pe un scaun larg umplut cu 
perne. 

Schomberg, răsturnat astfel, ochia cu o sarbacană 
pentru a trece printr-un inel de aur atîrnat de tavan cu 

un fir de aţă, nişte bulgăraşi de pămînt parfumat, din 
care avea o mare provizie în tolbă şi pe care un cîine 
favorit le aducea înapoi de fiecare dată cînd nu se 
spărgeau de zid. 

— Cum! strigă Aurilly, la Monseniorul un asemenea 
exerciţiu!... Ah! domnule de Schomberg. 

— Ah! Guten Morgen! domnule Aurilly, spuse 
Schomberg  întrerupîndu-şi jocul de dibăcie, vezi, îmi 
omor timpul aşteptindu-mi audiența. 

— Dar unde este oare Monseniorul? întrebă Aurilly. 

— Ssst! Monseniorul este ocupat în clipa de faţă să-i 
ierte pe d'Epernon şi pe Maugiron. Dar nu vrei să intri, 
dumneata care te bucuri de toate familiarităţile pe lîngă 
prinţ? 

— Poate aş fi indiscret, spuse muzicantul. 

— Dar de unde; îl vei găsi în cabinetul său de 
pictură; intră, domnule Aurilly, intră. 

Şi îl împinse pe Aurilly de umeri în camera vecină, 
unde muzicantul, înmărmurit, zări mai întîi pe d'Epernon 
ocupat în faţa unei oglinzi să-şi răsucească mustăţile, în 
vreme ce Maugiron, aşezat lingă fereastră, tăia nişte 
figuri, pe lîngă care basoreliefurile din templul lui Venus, 
Afrodita de la Gnide şi picturile din piscina lui Tiberiu la 
Capreea puteau trece drept icoane sfinte. 

Ducele, fără spadă, stătea într-un fotoliu între aceşti 
doi bărbaţi, care nu-i vorbeau decit pentru a-l face să 
asculte vorbe neplăcute. 

Văzîndu-l pe Aurilly, el voi să se repeadă înaintea lui. 

— Mai încet monseniore, spuse Maugiron, călcaţi pe 
figurile mele. 

— Dumnezeule! strigă muzicantul, ce văd oare? 
stăpînul meu este insultat. 

— Scumpul domn  Aurilly, spuse d'Epernon 

continuînd să-şi răsucească mustăţile, cum se simte? 

— Foarte bine, căci îmi pare puţin cam roşu. 

— Fă-mi plăcerea, domnule muzicant, şi dă-mi micul 
dumneatale pumnal, te rog, spuse Maugiron. 

— Domnilor, domnilor, spuse Aurilly, nu vă mai 
reamintiţi unde sînteţi? 

— Ba da, ba da, scumpul meu Orfeu, spuse 
d'Epernon, iată pentru ce prietenul meu îţi cere 
pumnalul. Vezi bine că domnul duce nu are. 

— Aurilly, spuse ducele cu o voce plină de durere şi 
de miînie, nu ghiceşti că sînt prizonier? 

— Prizonierul, cui? 

— Al fratelui meu. N-ar fi trebui să înţelegi văzînd 
care sînt temnicerii mei? 

Aurilly scoase un strigăt de surpriză. 

— Oh! dacă aş fi bănuit! spuse el. 

— Ţi-ai fi luat lăuta pentru a o distra pe Alteța Sa, 
dragă domnule Aurilly, spuse o voce batjocoritoare, dar 
m-am gîndit eu: am trimis s-o ia şi iat-o. 

Şi Chicot îi întinse într-adevăr lăuta bietului 
muzicant; înapoia lui Chicot putea fi văzut Quélus şi 
Schomberg care căscau să-şi rupă fălcile. 

— Şi acea partidă de şah, Chicot? întrebă d'Epernon. 

— Domnilor, cred că nebunul îşi va scăpa regele; 
dar, la naiba! nu va fi fără greutate. Haide, domnule 
Aurilly, dă-mi pumnalul în schimbul lăutei. 

Muzicantul, înmărmurit ascultă şi se duse să se 
aşeze pe o pernă, la picioarele stăpînului său. 

— lată unul care s-a şi prins în cursă, spuse Quélus. 
Să trecem la ceilalţi. 

Şi spunînd aceste cuvinte, care dădeau lui Aurilly 
explicaţia scenelor de mai înainte, Quelus se înapoie să- 
şi reia postul din anticameră, rugîndu-l numai pe 

Schomberg să-şi schimbe sarbacana cu bila lui. 

— E adevărat, spuse Chicot, trebuie să-ţi mai variezi 
plăcerile; eu pentru a le varia pe ale mele, mă duc să 
semnez Liga. 

Şi el închise uşa, lăsînd societatea Alteţei Sale 
Regale mărită cu sărmanul cîntăreţ din lăută. 


CAPITOLUL XLVIII 


Cum numi regele un şef Ligii şi cum nu fu 
nici Alteța Sa ducele de Anjou, nici 
Monseniorul duce de Guise. 


Ora marei primiri sosise, sau mai degrabă avea să 
sosească, deoarece, de la amiază, Luvrul şi începuse să 
primească pe principalii şefi, pe interesaţi şi chiar pe 
curioşi. 

Parisul, zgomotos ca şi în ajun, dar cu acea 
deosebire că Elveţienii, care nu luaseră parte la serbare 
în ajun, erau a doua zi actorii principali; Parisul, 
zgomotos ca şi în ajun, zic, îşi trimisese spre Luvru 
deputăţiile de  ligişti, breslele de lucrători, consilieri 
municipali, milițieni şi valurile sale mereu crescînde de 
spectatori, care, în zilele în care poporul întreg era 
ocupat cu ceva, apar în jurul poporului pentru a-l privi, 
atit de numeroşi, atît de activi, atît de curioşi ca şi cînd 
ar exista în Paris două popoare şi ca şi cînd, în acest 
mare oraş, care este imaginea lumii în miniatură, fiecare 
individ s-ar împărţi după voie în două părţi, una care 
lucrează, alta care priveşte cum se lucrează. 

Se află deci în jurul Luvrului o mulţime numeroasă 

de popor; dar nu trebuie să se tremure pentru Luvru. 

Nu venise încă vremea în care murmurul popoarelor, 
schimbat în tunet, răstoarnă zidurile cu suflul tunurilor şi 
răstoarnă castelul peste stăpini; Elveţienii, în ziua aceea, 
acei strămoşi ai zilelor de 10 august şi de 27 iulie, 
elveţienii zîmbeau maselor de parizieni, oricît de 
înarmate ar fi fost aceste mase şi parizienii zîmbeau 
elveţienilor; nu venise încă vremea pentru popor de a 
însîngera vestibulul regilor. 

Să nu se creadă totuşi că, fiind mai puţin 
posomorită, drama era lipsită de interes; era, dimpotrivă, 
una din scenele cel mai curioase din cîte am schiţat pînă 
acum, aceea pe care o înfăţişa Luvrul. 

Regele, în sala cea mare, în sala tronului, era 
înconjurat de ofiţerii săi, de prietenii săi, de servitorii săi, 
de familia sa, aşteptînd ca toate breslele să defileze prin 
faţa lui, pentru a se duce apoi, lăsîndu-şi şefii în acest 
palat, să-şi ia locurile care erau hotărite sub ferestre şi în 
curtea Luvrului. 

El putea astfel dintr-o dată, dintr-o singură 
aruncătură de ochi să-şi numere duşmanii, informat din 
cînd în cînd de Chicot, ascuns înapoia fotoliului său regal 
şi trezit de către un semnal al reginei mame sau de 
frămîntările micilor ligişti, mai nerăbdători decit şefii lor 
pentru că erau mai puţin înaintați decit ei în cunoaşterea 
secretului. Deodată, intră domnul de Monsoreau. 

— la te uită, spuse Chicot, priveşte odată, 
Henriquet. 

— Ce vrei să privesc? 

— Priveşte la şeful tău de vînătoare, la naiba! Merită 
osteneala; e destul de palid şi destul de murdar de noroi 
pentru a merit să fie văzut. 

— Într-adevăr, spuse regele, e chiar el. 

Henric făcu un semn domnului de Monsoreau; şeful 
vînătorii se apropie. 

— Cum, te afli la Luvru, domnule? întrebă Henric. Te 
credeam la Vincennes, ocupat să ne ademeneşti un cerb. 

— Cerbul era, într-adevăr ademenit la ora şapte 
dimineaţa, Sire; dar, văzînd că se apropia ora prînzului şi 
că nu primeam nici o veste, m-am temut să nu vi se fi 
întîmplat vreo nenorocire şi am alergat. 

— Adevărat? făcu regele. 

— Sire, spuse contele, dacă am lipsit de la datoria 
mea, nu atribuiţi această greşeală decit unui exces de 
devotament. 

— Da, domnule, spuse Henric, şi crede-mă că îl 
apreciez. 

— Acum, reluă contele cu şovăială, dacă Maiestatea 
Voastră doreşte să mă înapoiez la Vincennes, deoarece 
sînt liniştit... 

— Nu, nu, rămii, domnule şef la vînătorii; acea 
vînătoare era o fantezie care ne trecuse prin cap şi care 
s-a dus după cum a venit; rămii şi nu te depărta; am 
nevoie de a avea în jurul meu oameni care îmi sînt 
devotați şi te-ai aşezat chiar dumneata printre aceia pe 
devotamentul cărora mă pot bizui. 

Monsoreau se înclină. 

— Unde voieşte Maiestatea Voastră să stau? întrebă 
contele. 

— Vrei să mi-l dai mie o jumătate de oră? întrebă 
încet Chicot la urechea regelui. 

— Pentru ce? 

— Pentru a-l chinui puţin. Ce pierzi? Tot îmi datorezi 
o despăgubire pentru a mă sili să iau parte la o 
ceremonie atit de plictisitoare ca aceea pe care ne-o 
făgăduieşti. 

— Ei bine! ia-l. 

— Am avut cinstea s-o întreb pe Maiestatea Voastră 
unde doreşte să iau loc? întrebă pentru a doua oară 
contele. _ 

— Credeam că ţi-am răspuns: Unde vei voi. Inapoia 
fotoliului meu, de pildă. Acolo îmi aşez eu prietenii. 

— Vino încoace, domnule şef al vinătorii, spuse 
Chicot lăsîndu-i domnului de Monsoreau o parte din locul 
pe care şi-l rezervase numai pentru el, şi uită-te puţin la 
voinicii aceştia. lată un vinat care se poate ademeni fără 
copoi. Pe toţi dracii! domnule conte! ce miros! Cismarii 
sînt aceia care trec, sau mai de grabă care au trecut; 
apoi iată-i pe tăbăcari. Pe viaţa mea! domnule şef al 
vînătorii, dacă vei pierde urma acestora, declar că-ţi ridic 
funcţia dumitale. 

Domnul de Monsoreau se prefăcu că ascultă, sau 
mai degrabă asculta fără să audă. 

Era foarte îngrijorat şi privea în jurul lui cu o 
preocupare care scăpă cu atit mai puţin regelui cu cît 
Chicot avu grijă să-l facă să o observe. 

— Ei! spuse el în şoaptă regelui, ştii ce vînează în 
clipa de faţă şeful tău de vînătoare? 

— Nu; ce viînează? 

— ÎI vînează pe fratele tău de Anjou. 

— Nu din vedere, în tot cazul, spuse Henric rizînd. 

— Nu, după închipuire. Ţii să nu ştie unde se află. 

— Mărturisesc că nu aş fi supărat dacă ar lua-o pe 
un drum greşit. 

— Aşteaptă, aşteaptă, spuse Chicot, îl voi îndrepta 
eu pe o urmă. Se spune că lupul are mirosul vulpii; se va 
înşela. Întreabă-l numai unde este contesa. 

— Pentru ce? 

— Tu întreabă-l, vei vedea. 

— Domnule conte, spuse Henric, ce ai făcut oare cu 
doamna de Monsoreau ? Nu o zăresc printre doamnele 
acelea. 

Contele tresări ca şi cînd l-ar fi muşcat un şarpe de 
picior. 

Chicot îşi freca virful nasului clipind din ochi la 
adresa regelui. 

— Sire, răspunse şeful vînătorii, doamna contesă 
este bolnavă, aerul Parisului îi face rău şi a plecat astă- 
noapte, după ce ceruse şi obținuse învoirea reginei, 
împreună cu baronul de Meridor, tatăl ei. 

— Şi spre ce parte a Franţei se îndreaptă? întrebă 
regele, încîntat să aibe prilejul de a întoarce capul în 
vreme ce treceau tăbăcarii. 

— Spre Anjou, ţara ei, Sire. 

— Adevărat e, spuse Chicot cu seriozitate, că aerul 
Parisului nu le prieşte femeilor însărcinate: Gravidis 
uxoribus Lutetia inclemens. Te sfătuiesc să urmezi pilda 
contelui, şi să-ţi trimiţi regina în altă parte atunci cînd va 


Monsoreau se îngălbeni şi privi furios pe Chicot, 
care, cu cotul sprijinit de fotoliu regal şi cu bărbia în 
mînă, părea foarte atent să privească pe ceaprazari care 
urmau imediat după tăbăcari. 

— Şi cine ţi-a spus, domnule obraznic, că doamna 
contesă ar fi însărcinată? murmură Monsoreau. 

— Nu este? spuse Chicot, iată, mi se pare, ceva care 
ar fi şi mai obraznic de presupus. 

— Nu este nimic, domnule. 

— TI, ti, ti, spuse Chicot, ai auzit, Henric? se pare că 
şeful tău de vînătoare a făptuit aceeaşi greşeală ca tine: 
a uitat să apropie cămăşile Sfintei Fecioare. 

Monsoreau strînse pumnii şi îşi înghiţi mînia, după 

ce îi aruncase lui Chicot o privire de ură şi de ameninţare 
la care Chicot răspunse înfundîndu-şi pălăria pe ochi şi 
făcîndu-se că se joacă, întocmai ca un şarpe, cu pana 
lungă şi subţire care îi umbrea pălăria. 

Contele văzu că momentul era rău ales şi clătină din 
cap, ca pentru a face să-i cadă de pe frunte norii cu care 
era încărcată. 

Chicot îşi descreţi şi el la rîndu-i fruntea şi, trecînd 
de la aerul lăudăros la cel mai grațios zîmbet: 

— Sărmana contesă, adăugă el, o să piară de 
plictiseală pe drum. 

— l-am spus regelui, răspunse Monsoreau, că o 
însoţeşte tatăl ei. 

— Fie, e respectabil , un tată, nu zic nu; dar nu e 
distractiv; şi dacă nu s-ar afla decît acel demn baron 
pentru a o distra pe drum... dar din fericire... 

— Ce? întrebă cu vioiciune contele?. 

— Ce, ce? răspuse Chicot. 

— Ce vrea să zică „din fericire”? 

— Ah! ah! lăsai să se subiînţeleagă subiectul, 
domnule conte. 

Contele ridică din umeri. 

— Îţi cer iertare, domnule şef al vînătorii. Forma 
interogativă de care te-ai servit adineauri se cheamă o 
elipsă. Întreabă-l mai de grabă pe Henric, care este un 
filolog. 

— Da, spuse Henric, dar ce înseamnă adverbul tău? 

— Care adverb? 

— Din fericire. 

— Din fericire, înseamnă din fericire. Din fericire, 
ziceam, şi în aceasta admiram bunătatea lui Dumnezeu, 
din fericire există la ora acesta, pe drum unul dintre 
prietenii noştri şi chiar dintre cei mai poznaşi, care, dacă 


601 


o vor distra cu siguranţă; şi, adăugă nepăsător Chicot, 
cum merg pe acelaşi drum, se prea poate să se 
întilnească. O! îi văd. Tu îi vezi, Henric? tu care ai 
imaginaţie. Îi vezi pe un frumos drum verde, învîrtindu-şi 
caii încoace şi încolo, iar el povestind doamnei contese 
mii de năzbitii de care leşină de ris scumpa doamnă. 

Al doilea pumnal, mai ascuţit decit cel dintii, se 
înfipse în pieptul şefului vînătorii. 

Cu toate astea nu era chip să izbucnească; regele se 
afla acolo şi Chicot avea, cel puţin deocamdată, un aliat 
în rege. Astfel, cu o bunăvoință care arăta sforţările ce 
trebuie să le facă pentru a-şi stăpîni proasta dispoziţie: 

— Cum! ai prieteni care călătoresc spre Anjou? 
spuse el mîngiindu-l pe Chicot cu privirea şi cu vocea. 

— Ai putea spune chiar că noi avem, domnule conte, 
căci prietenii aceia sînt mai mult ai dumitale, decit ai 
mei. 

— Mă uimeşti, domnule Chicot, spuse contele; nu 
cunosc pe nimeni care... 

— Bun! faci pe misteriosul. 

— Ţi-o jur. 

— Ai atit de bine, domnule conte, şi chiar îţi sînt 
prieteni atît de scumpi încît adineauri, din obişnuinţă, 
căci ştiai destul de bine că se află pe drumul Anjou-lui, 
te-am văzut  căutîndu-i prin mulțime, zadarnic, 
bîneînţeles. 

— Eu, făcu contele, m-ai văzut dumneata? 

— Da, te-am văzut, pe dumneata, cel mai palid 
dintre toţi şefii de vinătoare trecuţi, prezenţi şi viitori, de 
la Nemrod pînă la domnul d'Autefort, înaintaşul dumitale. 

— Domnule Chicot! 

— Cel mai palid, o repet: Veritas veritatum. Acesta 
este un barbarism, avînd în vedere că nu există niciodată 

decît un adevăr, căci dacă ar fi două, cel puţin unul din 
ele nu ar fi adevărate; dar dumneata nu eşti filolog, 
dragă domnule Monsoreau. 

— Nu, domnule, nu sînt; iată deci, pentru ce te voi 
ruga să revii direct la prietenii aceia despre care vorbeai 
şi de a binevoi, dacă totuşi această supraabundenţă de 
imaginaţie care se observă la dumneata, îţi îngăduie să-i 
numeşti pe aceşti prieteni pe adevăratele lor nume. 

— Ei! repeţi mereu acelaşi lucru. Caută, domnule şef 
al vînătorii. La naiba! caută, este meseria dumitale să 
ademeneşti animalele, martor e acel cerb pe care l-ai 
deranjat azi dimineaţă şi care nu se aştepta la acest 
lucru din partea dumitale. Dacă ar veni cineva să te 
împiedice de a dormi, ai fi mulţumit? 

Ochii lui Monsoreau rătăceau îngroziţi în jurul 
regelui. 

— Cum! strigă el, vizînd un loc liber alături de rege. 

— Haida de! spuse Chicot. 

— Domnul duce de Anjou? strigă şeful vinătorii. 

— Seau! Seau! spuse Gasconul, iată animalul 
descoperit. 

— A plecat astăzi! exclamă contele. 

— A plecat astăzi, răspunse Chicot, dar se poate să 
fi plecat ieri seară. Dumneata nu eşti filolog, domnule; 
dar întreabă-l pe rege care este. Cînd, adică în ce 
moment a dispărut fratele tău, Henric? 

— Astă-noapte, răspunse regele. 

— Ducele, ducele a plecat, murmură Monsoreau, 
vînăt şi temurînd. Ah! Dumnezeule! Dumnezeule! ce îmi 
spuneţi aici, Sire? 

— Eu nu spun, reluă regele, că fratele meu a plecat, 
spun numai ca, astă-noapte, a dispărut şi că cei mai buni 
prieteni ai săi nu ştiu unde se află. 

— Oh! făcu contele cu miînie, dacă aş crede acest 
lucru! 

— Ei bine! ei bine! ce ai face? De altfel ce 
nenorocire vezi dacă va povesti vreun lucru plăcut 
doamnei de Monsoreau? Este craidonul familiei, prietenul 
nostru Francois; el era pentru regele Carol al IX-lea, pe 
vremea cînd regele Carol al IX-lea trăia, şi este pentru 
regele Henric al III-lea, care are altceva de făcut decit să 
fie craidon: ce dracu! bine că se află cel puţin la curte un 
prinţ care să reprezinte spiritul francez. 

— Ducele, ducele plecat! repetă Monsoreau; eşti 
sigur, domnule? 

— Şi dumneata? întrebă Chicot. 

Şeful vînătorii se întoarse încă o dată spre locul 
ocupat de obicei de duce lîngă fratele său, loc care 
continuă să rămînă gol. 

— Sînt pierdut, murmură el cu o mişcare atit de 
vădită de a fugi, încît Chicot îl reţinu. 

— Stai liniştit, la naiba! te mişti întruna şi aceasta îi 
face rău regelui. Pe viaţa mea! aş voi să fiu în locul soţiei 
dumitale, numai pentru a vedea în fiecare zi un prinţ cu 
două nasuri şi pentru a-l asculta pe domnul Aurilly, care 
cîntă din lăută întocmai ca răposatul Orfeu. Ce noroc are 
soţia dumitale! ce noroc! 

Monsoreau tremura de minie. 

— Mai încet, domnule şef al vinătorii, spuse Chicot, 
ascunde-ţi bucuria; iată că se deschide şedinţa; nu se 
cade să-ţi manifeşti astfel pasiunile; ascultă discursul 
regelui. 

Şeful vînătorii fu silit să rămînă pe loc, căci, într- 
adevăr, încetul cu încetul sala Luvrului se umpluse; el 
rămase nemişcat şi în atitudine cerută de ceremonial. 

Toată adunarea luase loc în şedinţă; domnul de 

Guise tocmai intrase şi îşi îndoia genunchiul în faţa 
regelui, nu fără a arunca şi el o privire de surpriză 
neliniştită la scaunul lăsat liber de domnul duce de 
Anjou. 

Regele se ridică. Crainicii porunciră tăcere. 


CAPITOLUL XLIX 


Cum numi regele un şef care nu era nici 
Alteța Sa ducele de Anjou, nici Monseniorul 
duce de Guise 


— Domnilor, spuse regele în mijlocul celei mai adînci 
tăceri şi după ce se asigurase că d'Epernon, Schomberg, 
Maugiron şi Quslus, înlocuiţi de un post de zece Elveţieni, 
veniseră şi se aşezaseră înapoia lui; domnilor, un rege 
aude la fel, aşezat cum este ca să zicem aşa între cer şi 
pămînt, vocile care îi vin de sus şi vocile care îi vin de 
jos, adică ceea ce îi porunceşte Dumnezeu şi ceea ce îi 
porunceşte poporul său. Este o garanţie pentru toţi 
supuşii mei şi eu înţeleg destul de bine acest lucru, 
asociaţia tuturor puterilor adunate într-un singur 
mănunchi pentru a apăra credinţa catolică. Astfel că mi-a 
plăcut pe care ni l-a dat vărul nostru de Guise. Declar 
deci sfinta Ligă bine şi în toată forma autorizată şi 
instituită şi, cum un corp atît de mare trebuie să aibă un 
cap bun şi puternic, cum este important ca şeful chemat 
să susţină Biserica, să fie unul din fii ce mai zeloşi ai 
Bisericii, şi acest zel să-i fie impus chiar prin natura 
funcţiei sale, iau un prinţ creştin pentru a-l pune în 
fruntea Ligii şi declar că de azi înainte acest şef se va 

numi... 

Henric făcu într-adins o pauză. 

Repetă: 

— Şi declar că acest şef se va numi Henric de Valois, 
rege al Franţei şi al Poloniei. 

Henric, rostind acest cuvinte, ridicase vocea cu un 
fel de exagerare, în semn de triumf şi pentru a încălzi 
entuziasmul prietenilor săi gata să izbucnească, şi de 
asemenea pentru a termina de zdrobit pe ligiştii ale căror 
murmure înfundate arătau nemulţumirea, surpriza şi 
spaima. 

Cît despre ducele de Guise, el rămase nimicit; 
picături mari de sudoare îi curgeau de pe frunte; el 
schimbă o privire cu ducele de Mayenne şi cu cardinalul, 
fratele său, care stăteau în mijlocul a două grupuri de 
şefi, unul la dreapta, celălat la stînga sa. 

Monsoreau, mai mirat ca oricînd de lipsa ducelui de 
Anjou, începu să se liniştească aducîndu-şi aminte de 
cuvintele lui Henric al III-lea. 

Într-adevăr, ducele putea să fi dispărut fără să fi 
plecat. 

Cardinalul părăsi, fără prefăcătorie, grupul în care se 
afla şi se strecură pînă la fratele său. 

— François, îi spuse el la ureche, sau mă înşel, sau 
nu mai sîntem în siguranţă aici. Să ne grăbim să plecăm, 
căci poporul este ciudat şi regele pe care-l ura ieri va 
ajunge idolul său pentru cîteva zile. 

— Fie, spuse Mayenne, să plecăm. Aşteaptă-l pe 
fratele nostru aici; eu mă duc să pregătesc retragerea. 

— Du-te. 

În timpul acesta, regele semnase cel dintii actul 
pregătit pe masă şi întocmit dinainte de către domnul de 
Morvilliers, singura persoană care, împreună cu regina 

mamă, cunoştea secretul; apoi, cu acel ton zeflemist pe 
care ştia să-l ia atît de bine cînd se ivea prilejul, îi spuse 
domnului de Guise: 

— Semnează, verişorul meu. 

Şi îi trecuse pana. 

Apoi, arătîndu-i locul cu vîrful-degetului: 

— Aici, aici, spuse el, sub mine. Acum dă-l mai 
departe domnului cardinal şi domnului duce de Mayenne. 

Dar ducele de Mayenne se şi afla la capătul de jos al 
scării şi cardinalul în cealaltă cameră. 

Regele băgă de seamă lipsa lor. 

— Atunci, dă-i-l domnului şef îl vinătorii, spuse el. 

Ducele semnă, trecu pana şefului vînătorii şi făcu o 
mişcare pentru a se retrage. 

— Aşteaptă, spuse regele. 

Şi în vreme ce Qu€lus lua cu un aer răutăcios pana 
din mîinile domnului de Monsoreau, şi în vreme ce nu 
numai toată nobilimea prezentă, dar chiar toţi şefii de 
bresle convocați pentru acest mare eveniment se 
pregăteau să semneze sub rege şi pe nişte foi volante 
care aveau să urmeze diferitelor registre în care, în ajun, 
fiecare putuse, fie mic sau mare, nobil sau ţăran, să-şi 
înscrie numele, în timpul acesta, regele îi spunea ducelui 
de Guise: 

— Vere, era părerea dumitale, mi se pare: a face 
gardă a capitalei noastre o bună armată cu toate forţele 
Ligii? Armata este făcută şi încă foarte bine, pentru că 
generalul firesc al parizienilor este regele. 

— Desigur, Sire, răspunse ducele fără să prea ştie ce 
spune. 

— Dar eu nu uit, urmă regele, că am o altă armată 
de comandat şi că acea comandă aparţine de drept 
primului războinic din regat. În vreme ce eu voi comanda 

Liga, dumneata du-te şi comandă armata, vere. 

— Şi cînd trebuie să plec? întrebă ducele. 

— Numaidecit, răspunse regele. 

— Henric, Henric! făcu Chicot, pe care eticheta îl 
împiedica să alerge la rege pentru a-l opri în mijlocul 
discursului, după cum avea dorinţa s-o facă. 

Dar cum regele nu-l auzise, sau, dacă îl auzise, nu îl 
înţelese, el înaintă cu respect, ţinînd în mînă o pană 
uriaşă şi făcîndu-şi loc în apropierea regelui: 

— Sper să taci o dată, neghiobule, îi spuse el în 
şoaptă. 

Dar era prea tirziu. 

Regele, după cum am văzut, şi anunţase ducelui de 
Guise numirea sa şi îi înmiîna brevetul semnat dinainte, 
aceasta cu toate gesturile şi strimbăturile Gasconului. 

Cardinalul îl aştepta la uşa sălii şi ducele de 
Mayenne îi aştepta pe amindoi la poarta Luvrului. 

Ei încălecară chiar în clipa aceea şi nu se scurseră 
nici zece minute cînd toţi ieşiră din Paris. 

Restul adunării se retrase puţin cîte puţin. Unii 
strigau „trăiască regele!” alţii strigau „trăiască Liga!” 

— Cel puţin, spuse Henric rizînd, am rezolvat o mare 
problemă. 

— Oh! da,  murmură  Chicot, eşti  mîndru 
matematician! 

— Fără îndoială, reluă regele, făcîndu-i pe toţi 
ticăloşii aceştia să scoată două strigăte opuse, am reuşit 
să-i fac să strige acelaşi lucru. 

— Sta bene! îi spuse regina mamă lui Henric 
strîngîndu-i mîna. 

— Crezi acest lucru şi bea lapte, spuse Gasconul; ea 
moare de ciudă, Guisii săi sînt aproape turtiţi de lovitură. 

— O! Sire, Sire, strigară favoriţii apropiindu-se cu 

zgomot de rege, ce sublimă imaginaţie aţi avut! 

— Ei cred că are să le plouă cu bani de parcă ar fi 
mană, spuse Chicot la cealaltă ureche a regelui. 

Henric fu recondus în triumf la apartamentul său; în 
mijlocul cortegiului care însoțea şi urma pe rege, Chicot 
juca rolul de defăimător antic urmîndu-şi stăpînul cu 
tînguieli. 

Această stăruinţă a lui Chicot de a-i reaminti semi- 
zeului că nu era decit un om, îl izbi pe rege pînă acolo 
încît le dădu drumul la toţi şi rămase singur cu Chicot. 

— Aşa, spuse Henric, întorcîndu-se spre Gascon, ştii 
că niciodată nu eşti mulţumit, jupîn Chicot şi că asta 
devine plictisitor! Ce dracu! Nu bunăvoință îţi cer eu, ci 
bun simţ. 

— Ai dreptate, Henric, spuse Chicot, căci de el ai tu 
cea mai mare nevoie. 

— Admite cel puţin că lovitura a fost bine jucată. 

— Tocmai acest lucru nu vreau eu să admit. 

— Ah! eşti gelos, domnule rege al Franţei! 

— Eu, să mă ferească Dumnezeu! Mi-aş alege mai 
bine motivele mele de gelozie. 

— La naiba! domnule critic!... 

— Oh! ce amor propriu sălbatic! 

— Să vedem, sînt eu sau nu, regele Ligii? 

— Negreşit că eşti. Dar... 

— Dar ce? 

— Dar nu mai eşti regele Franţei. 

— Şi cine e oare regele Franţei? 

— Toată lumea afară de tine, Henric; fratele tău mai 
întîi. 

— Fratele meu! de cine vrei să vorbeşti? 

— De domnul de Anjou, la naiba! 

— Pe care-l ţin prizonier? 

— Da, căci, aşa prizonier cum e, el este sfinţit şi tu 
nu eşti. 

— De cine este sfinţit? 

— De cardinalul de Guise; într-adevăr, Henric, te 
sfătuiesc să nu mai vorbeşti şi acum de poliţia ta; se 
sfinţeşte un rege la Paris în faţa a treizeci şi trei de 
persoane, în plină biserică Sfînta Genoveva şi tu nu ştii. 

— Ei, şi tu o ştii? 

— Desigur că o ştiu. 

— Ah! pentru că pui să ţi se facă poliţia de către 
domnul de Morvilliers, pe cînd eu îmi fac poliţia singur. 

Regele încruntă din spriîncene. 

— Mai avem, ca rege al Franţei, fără a-l socoti pe 
Henric de Valois, îl avem pe Frangois de Anjou, apoi mai 
avem pe ducele de Guise. 

— Pe ducele de Guise? 

— Ducele de Guise, Henric Crestatul. Repet deci: îl 
mai avem încă pe ducele de Guise. 

— Frumos rege, într-adevăr, pe care-l surghiunesc, 
pe care-l trimit la armată. 

— Bun! ca şi cînd tu nu ai fi fost surghiunit în 
Polonia; ca şi cînd nu ar fi mai aproape de la Charite la 
Luvru decît de la Cracovia la Paris! Ah! e adevărat că îl 
trimiţi la armată; iată unde este fineţea loviturii, îl trimiţi 
la armată, adică îi pui treizeci de mii de oameni sub 
ordinele sale, pe toţi dracii! şi ce armată! o adevărată 
armată... nu ca armata ta, Liga... nu... O armată de 
burghezi, e bună pentru Henric de Valois, regele 
favoriţilor; lui Henric de Guise îi trebuie o armată de 
soldaţi! Aspri, oţeliţi, în stare să sfişie douăzeci de 
armate de-ale Ligii; astfel încît dacă, fiind rege de fapt, 
Henric de Guise ar avea într-o zi fantezia să devină şi cu 
numele, nu ar avea decit să-şi întoarcă trimbiţele în spre 

capitală şi să spună: „Înainte; să îmbucăm Parisul dintr-o 
înghiţitură, împreună cu Henric de Valois şi cu Luvru.” Ar 
face-o caraghioşii, îi cunosc. 

— Uiţi numai un lucru în argumentarea ta, vestitule 
politician ce eşti, spuse Henric. 

— Ah! la naiba, se poate, mai cu seamă că, dacă 
ceea ce uit este un al patrulea rege. 

— Nu; uiţi, spuse Henric cu dispreţ, că pentru a gîndi 
să domnească în Franţa, cînd un Valois este acela care 
poartă coroana, trebuie să privească puţin în urmă şi să- 
şi numere strămoşii. Ca o asemenea idee să-i vină 
domnului de Anjou, mai merge; strămoşii lui sînt şi ai 
mei, poate să existe luptă şi cumpănă între noi, căci între 
noi este o chestie de primogenitură şi atita tot. Dar 
domnul de Guise... haida de, jupîn Chicot, du-te de 
studiază blazonul, prietene, şi spune-ne dacă florile de 
crin ale Franţei nu sînt dintr-o casă mai bună decit 
mierlele Lorenei. 

— Ei! ei! făcu Chicot, iată tocmai unde este 
greşeala, Henric. 

— Cum, unde este greşeala? 

— Fără îndoială, domnul de Giuse este dintr-o casă 
mai bună decit crezi. 

— Dintr-o casă mai bună ca a mea, poate? spuse 
Henric zimbind. 

— Nu există poate, micul meu Henriquet. 

— Eşti nebun, domnule Chicot. 

— La naiba, acesta este titlul meu. 

— Dar eu spun cu adevărat nebun, nebun de legat. 
Învață să citeşti, prietene. 

— Ei bine! Henric, spuse Chicot, tu care ştii să 
citeşti, tu care nu ai nevoie să te înapoiezi ca mine la 
şcoală, citeşte puţin aceasta. 

Şi Chicot scoase de la piept pergamentul pe care 
Nicolae David scrisese genealogia ce o cunoaştem, chiar 
aceea care venise de la Avignon, aprobată de papă şi 
care îl făcea pe Henric de Guise să coboare din Carol cel 
Mare. 

Henric se îngălbeni de cum îşi aruncase ochii pe 
pergament şi recunoscu, alături de semnătura legatului, 
pecetea sfintului Petru. 

— Ce zici despre asta? întrebă Chicot, florile de crin 
sînt puţin depărtate, ce zici? pe toţi dracii! mierlele îmi 
par că voiesc să zboare tot aşa de sus ca vulturii lui 
Cezar, bagă de seamă, fiule! 

— Dar prin ce mijloace ţi-ai procurat şi această 
genealogie? 

— Eu, oare mă ocup de asemenea lucruri? A venit să 
mă găsească singură. 

— Dar unde era înainte de a veni să te găsească? 

— Sub căpătiiul unui avocat. 

— Şi cum se numea acel avocat? 

— Maestrul Nicolae David. 

— Unde era? 

— La Lyon. 

— Şi cine a fost să o ia de la Lyon, de sub căpătiiul 
acelui avocat? 

— Unul din bunii mei prieteni. 

— Ce face acest prieten? 

— Predică. 

— Este aşadar un călugăr? 

— Chiar aşa. 

— Şi cum îl cheamă? 

— Gorenflot. 

— Cum? strigă Henric; acel îngrozitor ligist care a 
rostit discursul acela răzvrătitor la Sfinta Genoveva şi 

care, ieri pe străzile Parisului, m-a insultat? 

— iți reaminteşti povestea lui Brutus care făcea pe 
nebunul... 

— Dar este atunci un adînc politician călugărul tău? 

— Ai auzit vorbindu-se de domnul Michiavelili, 
secretarul, Republicii Florenţa? Bunica ta este eleva lui. 

— Atunci, el a sustras această piesă avocatului? 

— Ah! ce spui că i-a sustras-o, i-a luat-o cu forţa. 

— Lui Nicolae David, acelui spadasin? 

— Lui Nicolae David, acelui sapdasin. 

— Dar atunci e viteaz, călugărul tău? 

— Ca Bayard! 

— Şi făcînd această ispravă, el nu s-a prezentat încă 
pentru a-şi primi răsplata? 

— S-a înapoiat cu umilinţă în mînăstirea lui şi nu 
cere decit un lucru, acela de a uita că a ieşit de acolo. 

— Atunci, modest? 

— Ca sfîntul Crépin. 

— Chicot, pe cuvîntul meu de gentilom, prietenul 
tău va avea prima stăreţie liberă, spuse regele. 

— Îţi mulţumesc pentru el, Henric. 

Apoi către sine: 

— Pe legea mea, îşi spuse Chicot, iată-l între 
Mayenne şi Valois, între o frînghie şi o stăreţie; va fi 
spînzurat va fi stareţ? Mare deştept ar fi acela care ar 
putea s-o spună. In tot cazul, dacă mai doarme încă, 
trebuie să aibă în clipa de faţă visuri ciudate. 

